
THEOLOGIA MORALIS 


TRACTATUS IX. . 

DE VIRTUTIBUS MORALIBUS. 


CAPUT I. 

DE VIRTUTE. 

1. “Virtus est bona qualitas mentis qua recte vivitur.” 1 Nemi- 
nem ea male uti addit S. Thomas, ut eam discernat ab animi dotibus 
quibus quis in malum finem abutatur. Virtus infusa dicitur “ quam 
Deus in nobis operatur sine nobis operantibus, non tamen sine 
nobis consentientibus.” 2 Virtus acquisita est quae actibus bonis 
repetitis acquiritur. Sic justitiae virtus longa serie actuum justorum 
comparatur ; fidei virtus a Deo infunditur : sed et dono Dei aliquando 
infunditur statim virtus, quae alias nonnisi arduo operum bonorum 
exercitio habetur. Virtus dicitur theologica , quae Deum respicit, et 
in aliqua ejus perfectione innititur : v. g. fides, spes, charitas, veritate, 

(1) 8. Thom. 1. 2. qu. lv. art iv. Paley dicit : “ Virtue is the doing good to 
mankind, in obedience to the will of God, and for the sake of everlasting hap- 
piness.” Morat Philosophy , 1. i. ch. vii. Omni ex parte peccat h©c definitio. 

(2) Ibidem. Ad sextum* 

Vol. II.— 2 

DE VIRTUTE. 


potentia, perfectioneque summa Dei innixa. Virtus moralis est, 
quae mores hominum informat, juxta rationis et divinae legis dictamina. 
Virtus intellectualis vocatur quae intellectum perficit in veri cogni- 
tione : v. g. sapientia, prudentia. 

2. Nobis inest quaedam virtutum inchoatio, nam prima morum 
principia ex lumine rationis unicuique innotescunt, estque amor 
quidam boni et honesti, quo ad virtutem impellimur. Caeterum pro 
hominum varietate major minorve est ad virtutes speciales animi 
dispositio; nam et ex spirituum quos vocant animalium impetu 
majori, vel minori, et ex fibrarum ac cerebri textura, quodammodo 
pendet. Consummatio vero virtutum ex animo divinitus adjuto re- 
petenda est, qui et proclivitatem naturae temperat et regit. 

3. Quum homo rationis lumine gaudeat, et libero arbitrio, potest 
naturae viribus virtutem moralem adipisci, bonorum actuum exercitio. 
“Virtus hominis, inquit S. Thomas, “ordinata ad bonum, quod 
modificatur secundum regulam rationis hu manae, ; potest ex actibus 
humanis causari, in quantum hujusmodi actus procedunt a ratione, 
sub cujus potestate et regula tale bonum consistit.” 1 Licet autem 
contingat eum peccato mortali inquinari, “ non tamen impeditur quin 
possit habitum virtutis acquirere, per quam a malis operibus abstineat, 
ut in pluribus, et praecipue ab his quae sunt valde rationi contraria.” 2 
Caeterum constat virtutes theologicas a Deo infundi, excedunt enim 
hominis vires, et gratis donantur: virtutes autem morales homini 
theologicis virtutibus ornato infundi existimat S. Thomas, ut his 
conveniant ; censet enim eas superioris esse speciei : “ Differunt 
specie virtutes morales infusae, per quas homines bene se habent in 
ordine ad hoc, quod sint cives sanctorum et domestici Dei ; et aliae 
virtutes acquisitae, secundum quas homo se bene habet in ordine ad 
res humanas.” 3 

4. In medio sita est virtus moralis; nam rationi conveniat necesse 
est, quapropter defectus, vel excessus, culpandus foret. Attamen 
in quibusdam rerum adjunctis quae excedere videntur, possunt, om- 
nibus perpensis, aequa et rationi congrua inveniri. Sic virginitas, 
paupertas, vitae austeritas, virtutibus merito accensentur in iis qui 
eas amplectuntur prudenter et perfectionis studio: “ abstinet enim 
virginitas ab omnibus venereis, et paupertas ab omnibus divitiis, 

(1) 1. 2. qu. lxiii. art ii. Resp. (2) Ibidem. Ad secundum . 

(3) Ibidem, art. iv. Resp . 

propter quod oportet, et secundum quod oportet, id est secundum 
mandatum Dei, et propter vitam aeternam. Si autem hoc fiat secun- 
dum quod non oportet, id est, secundum aliquam superstitionem illi- 
citam, vel etiam propter inanem gloriam, erit superfluum.” 1 Virtus 
theologica , quum nitatur infinita Dei perfectione, modum nescit: 
“ fides enim nostra regulatur secundum veritatem divinam; charitas 
autem secundum bonitatem ejus; spes autem secundum magnitudi- 
nem omnipotentiae et pietatis ejus. Et ista est mensura excedens 
omnem humanam facultatem. Unde numquam potest homo tan- 
tum diligere Deum, quantum diligi debet; nec tantum credere, aut 
sperare in ipsum, quantum debet. Unde multo minus potest ibi 
esse excessus. Et sic bonum talis virtutis non consistit in medio, 
sed tanto est melius, quanto magis acceditur ad summum.” 2 Atta- 
men ex parte nostra potest esse excessus, “ quia etsi non possumus 
ferri in Deum quantum debemus, debemus tamen ferri in ipsum 
credendo, sperando et amando secundum mensuram nostrae condi- 
tionis.” 3 

5. Ille est inter virtutes morales nexus, ut quicumque aliquam 
possidet perfecte, cae teras omnes habeat necesse sit: nam “ perfecta 
virtus moralis est habitus inclinans in bonum opus bene agendum;” 4 
hoc vero non fit, si aliqua ex parte deficiat: “ non enim firmitas 
habet laudem virtutis, si sit sine moderatione, vel rectitudine, aut 
discretione: et eadem ratio est de aliis.” 5 Attamen saepe contingit 
aliquam virtutem aliquatenus possideri ab eo qui aliis caret: “ vide- 
mus enim aliquem ex naturali complexione, vel ex aliqua consuetu- 
dine, esse promptum ad opera liberalitatis, qui tamen non est 
promptus ad opera castitatis.” 6 Possunt virtutes morales, quatenus 
ad finem naturalem referuntur, haberi sine charitate; non autem quae 
a Deo infunduntur, ut anima ad vitam paretur aeternam. Qui charita- 
tem habet, eas quoque habeat necesse est; nec enim legem implere 
valeret nisi earum munitus praesidio: “unde oportet quod cum 
charitate simul infundantur omnes virtutes morales, quibus homo 
perficit singula genera bonorum operum.” 7 

6. Virtutes quaedam morales aliis praestant, religio enim, quae circa 

(1) S. Thom. 1.2. qu. lxiv. art. i. Ad tertium . (2) Ibidem, art iv. Resp. 

(3) Ibidem. (4) Ibidem, qu. lxv. art. i. Resp. 

(5) Ibidem. (6) Ibidem. 

(7) Ibidem, art. iii. Resp. 

DE VIRTUTE. 


cultum Dei versatur, potior est temperantia. Contingit etiam quemque 
alii virtutis exercitio praecellere, nam liberalior alius est alio. Hic 
virtutis dispar gradus ex naturae diversa dispositione, et mentis ar- 
bitrio quandoque derivatur; sed quando de supematurali actu agitur, 
ad gratiam divinam, cui humana obtemperaverit voluntas, referendus 
est. “Si vero consideretur virtus ex parte subjecti participantis, 
sic contingit virtutem esse majorem vel minorem, sive secundum 
diversa tempora in eodem, sive in diversis hominibus, quia ad attin- 
gendum medium virtutis, quod est secundum rationem rectam, unus 
est melius dispositus quam alius, vel propter majorem assuetudinem, 
vel propter meliorem dispositionem naturae, vel propter perspicacius 
judicium rationis, aut etiam propter majus gratiae donum: quod 
unicuique donatur secundum mensuram donationis Christi, ut dici- 
tur ad Ephesios iv .” 1 “ Potest esse unus homo magis promptus ad 
actum unius virtutis, quam ad actum alterius; vel ex natura, vel con- 
suetudine, vel etiam ex gratiae dono .” 2 

(1) S. Thom. 1. 2. qu. lxvi. art i. JResp, (2) Ibidem, art ii. Resp. 

CAPUT II. 

DE PRUDENTIA. 

7. Quatuor recensentur praecipuae post religionem virtutes mor- 
ales, cardinales dictae, eo quod iis veluti cardinibus nitatur tota 
morum disciplina ; prudentia, scilicet, fortitudo, temperantia et jus- 
titia. De sapientia divina dicitur : “ sobrietatem enim, et pruden- 
tiam docet, et justitiam, et virtutem, quibus utilius nihil est in vita 
hominibus. ,n De justitia specialis erit tractatus : interim de caete- 
ris disseremus. 

8. Prudentia virtus est* qua actus nostri in finem ultimum recte 
diriguntur, adeo ut fugiamus quae nos ab eo abducunt, eaque amplec- 
tamur quae fini congruunt. Est intellectus virtus, qua, rebus bene 
perpensis, sanum fit judicium de iis quae sunt facienda. Eam com- 
mendat Apostolus : “Estote itaque prudentes.” 2 Ab Augustino sic 
definitur : “ prudentia est cognitio rerum appetendarum et fugienda- 
rum.” 3 In proprium bonum dirigitur, sed etiam cum omnium utili- 
tate, nam prudens quisque communi bono studet. “ Ille qui quaerit 
bonum commune multitudinis, ex consequenti etiam quaerit bonum 
suum, propter duo. Primo quidem, quia bonum proprium non 
potest esse sine bono communi vel familiae, vel civitatis, aut regni. 
Unde et Valerius Maximus dicit de antiquis Romanis, quod ‘male- 
bant esse pauperes in divite imperio, quam divites in paupere impe- 
rio.’ Secundo, quia cum homo sit pars domus, vel civitatis, oportet 
quod consideret quid sit sibi bonum ex hoc, quod est prudens circa 
bonum multitudinis. Bona enim dispositio partium accipitur secun- 
dum habitudinem ad totum : quia, ut Augustinus dicit in libro Con- 
fessionum : ‘ Turpis est omnis pars suo toti non conveniens, vel non 
congruens.” 4 Rectoribus populorum maxime opus est prudentia; 
sed et singulis hominibus in quotidiano vitae usu. 

(1) Sap. viii. 8. (2) 1 Pet. iv. 7. 

(3) Lib. lxxxiii. quae st. qu. lxi. 

(4) S. Thom. 2. 2. qu. xlviL art. x. Ad secundum, Cit Aug. 1. iii. Conf. 
c. viii. 

2 * 

9. Solicitudo ad prudentiam spectat, invigilandum enim est, et 
curandum ut subsidia ad finem assequendum necessaria adhibeantur. 
Hinc S. Petrus vigilantiam, et orationis studium cum prudentia vo- 
luit conjunctum : “ Estote itaque prudentes, et vigilate in orationi- 
bus.” 1 

10. Memoria rerum gestarum inservit prudentiae, nam ex rerum 
eventu judicari potest quid oporteat facere : quapropter senes pru- 
dentia plerumque praestant. Intellectus etiam sanus sit oportet, ut 
quis recte aestimet quae fini assequendo inserviant. Docilem esse 
seniorum institutis convenit ; qui enim sibi nimis fidit, facile aberrat : 
“Ne innitaris prudentiae tuae.” 2 “In multitudine presbyterorum 
prudentium sta, et sapientiae illorum ex corde conjungere.” 3 Solertia 
in adminiculis excogitandis ad prudentiam pertinet. Ratiocinium 
sanum et accuratum requiritur. Providentia praesertim in eo elucere 
debet, quod ea impraesentiarum adhibeantur subsidia, quae fini inser- 
viant ; et difficultates perpendantur, ut superari queant. Sic pru- 
dens vir instar est illius qui impensas turris aedificandae computat, 
antequam ponat fundamentum, et qui vires copiasque suas aestimat, 
hoste adhuc procul versante. 4 Circumspectio in rerum adjunctis 
versatur, ne forte quid, alioquin bonum, haud conveniat: “sicut 
ostendere signa amoris alicui, secundum se consideratum, videtur 
esse conveniens ad alliciendum ejus animum ad amorem: sed si 
contingat in animo illius superbia, vel suspicio adulationis, non erit 
hoc conveniens ad finem. Et ideo necessaria est circumspectio ad 
prudentiam, ut scilicet homo id quod ordinatur in finem, comparet 
etiam cum his quae circumstant.” 5 Cautio etiam requiritur : “ ideo 
necessaria est cautio ad prudentiam, ut sic accipiantur bona, quod 
vitentur mala.” 6 

11. Imprudentia, quatenus eo nomine intelligitur voluntatis vitium, 
peccatum est: “Nolite fieri imprudentes, sed intelligentes quae sit 
voluntas Dei.” 7 Equidem intellectus error excusationem admittit; 
sed qui consulto negligit studium necessarium ad rite agendum, vel 
qui a regulis divertit, peccat : “Si hoc contingat per aversionem a 
regulis divinis, est peccatum mortale : puta cum quis quasi contem- 
nens et repudians divina documenta, praecipitanter agit. Si vero 

(1) 1 Pet iv. 7. (2) Prov. iii. 5. (3) Eccl. vi. 35. 

(4) Luc. xiv. 28 — 32. (5) S. Thom. 2. 2. qu. xlix. art. viL Resp. 

(6) Ibidem, art. viii. Resp. (7) Eph. v. 17. 

praeter eas agat absque contemptu, et absque detrimento eorum quae 
sunt de necessitate salutis, est peccatum veniale." 1 

12. Peccatum prudentiae contrarium est praecipitatio, et inconside- 
ratio, quae admittitur, quoties quis, rebus haud satis perpensis, agit, 
seque peccandi discrimini objicit. Malitiae autem species a peccatis 
quorum periculum imminet, desumitur. Saepe tamen contingit ali- 
quem a culpa excusari ob indolem animi, deficiente omni voluntatis 
malitia. Mentis inconstantia etiam prudentiae adversatur, quum quis 
facile deserat bonum animi propositum, cum peccandi discrimine. 
Gravis est culpa quoties quis gravem, quam voto vel alia ratione 
contraxit, obligationem, violat, vel cautelam omittit, vel pium exer- 
citium, quod, ne iri peccatum cadat, sibi necessarium esse novit. 
Negligentia in adhibendis subsidiis ad salutem assequendam, vel ad 
peccatum vitandum necessariis, gravis est culpa, prudentiae plane 
adversa. Si levioris culpae periculum sit, omissa quadam cautela, 
negligentia erit venialis. 

13. Prudentia mundana qua homines omnia sua consilia eo diri- 

gunt ut res sibi prospere cedant, neglecta salutis cura, graviter repro- 
banda est ; sed ea praesertim qua iniqua consilia ingeniose excogi- 
tantur. Mortem animae et Dei inimicitiam secum affert haec cogitandi 
ratio, et affectus nimius in res terrenas : T o yap $povy/ua oapxbf 
paratos; “ prudentia carnis mors est”; 3 *6 ovrjfia oopxo* hg 

e>sov: “sapientia carnis inimica est Deo.” 3 Ad hanc pertinet astu- 
tia, dolus et fraus, quae gravem plerumque habent malitiam. Nimia 
solicitudo rerum temporalium a Christo vetita est : “Ne soliciti 

sitis animae vestrae quid manducetis, et corpori vestro quid indua- 
mini.” 4 Gravis est culpa quoties quis de Deo provido dubius sibi 
unice fidit, vel salutem ob animi angustias negligit. 

(1) S. Thom. 2. 2. qu. liii. art ii. Resp. (2) Rom. viii. 6. 

(3) Ibidem, 7. (4) Matt. vi. 25. 

CAPUT III. 

DE FORTITUDINE. 

14. Fortitudo est virtus animi qua quis ad pericula subeunda, et 
ad aggrediendum ardua firmatur, secundum rationis dictamen, et 
legem divinam. Dei auxilio praesertim nitatur oportet qui fortis 
esse constanter velit, et quae obstent superare. Sic Moyses praecepit 
Josue: “ Confortare, et esto robustus. Noli metuere, et noli timere : 
quoniam tecum est Dominus Deus tuus in omnibus ad quaecumque 
perrexeris.” 1 Apostolus etiam hortatur hoc pacto fideles : “ fratres, 
confortamini in Domino, et in potentia virtutis ejus. Induite vos 
armaturam Dei, ut possitis stare adversus insidias diaboli ... ut 
possitis resistere in die malo, et in omnibus perfecti stare.” 2 “ State 
in fide, viriliter agite, et confortamini.” 3 Est donum Spiritus Sancti. 4 
Fortitudo exercetur aggressione et perpessione: “fortitudo princi- 
paliter est circa timores difficilium rerum, quae retrahere possunt 
voluntatem a sequela rationis. Oportet autem hujusmodi rerum 
difficilium impulsum non solum firmiter tolerare, cohibendo timo- 
rem, sed etiam moderate aggredi : quando scilicet oportet ea exter- 
minare, ad securitatem in posterum habendam : quod videtur perti- 
nere ad rationem audaciae.” 5 

15. In martyribus maxime elucet fortitudo christiana, dira quippe 
et extrema supplicia animo impavido propter Christum sustinuerunt. 
Eorum laudes idcirco Cyprianus his vocibus celebrat : “ O beati 
martyres, quibus vos laudibus praedicem ? O milites fortissimi, robur 
corporis vestri quo praeconio vocis explicem ?” 6 Haec martyrum for- 
titudo charitatis perfectae indicium est certissimum, “quia tanto 
magis ostenditur aliquis aliquam rem amare, quanto pro ea rem ma- 
gis amatam contemnit, et rem magis odiosam eligit pati. Manifestum 
est autem quod inter omnia alia bona praesentis vitae maxime amat 
homo ipsam vitam, et e contrario maxime odit ipsam mortem, et 

(1) Josue i. 9. (2) Eph. vi. 10 — 13. (3) 1 Cor. xvi. 13. 

(4) Isaice xi. 2. (5) S. Thom. 2. 2. qu. cxxiii. art. iii. Resp* 

(6) L. ii. ep. vi. 

praecipue cum doloribus corporalium tormentorum.” 1 “ Ad perfectam 
rationem martyrii requiritur, quod aliquis mortem sustineat propter 
Christum.” 3 Caeterum martyris nomen antiquitus consuevit dari iis 
qui aliquod fidei causa passi erant supplicium, quorum precibus in- 
dulgentia dabatur lapsis, uti passim apud Cyprianum videre est. 
Yirtutis cujuslibet supematuralis causa si quis mortem sustineat, 
martyr merito habetur; nam “ omnium virtutum opera secundum 
quod referuntur in Deum, sunt quaedam protestationes fidei, per 
quam nobis innotescit quod Deus hujusmodi opera a nobis requirit, 
et nos pro eis remunerat : et secundum hoc possunt esse martyrii 
causa. Unde et Beati Joannis Baptistae martyrium in Ecclesia cele- 
bratur, qui non pro neganda fide, sed pro reprehensione adulterii 
mortem sustinuit.” 3 Sic et S. Joannes Nepomucenus martyr ha- 
betur, qui, arcanum confessionis prodere nolens, jussu regis Wen- 
ceslai trucidatus est. 

16. Fortitudini adversatur timiditas, qua aliquis, ne in mala quae- 
dam temporalia incurrat, a munere explendo desistit. Haec peccatum 
inducit mortale, quoties de re graviter praecepta vel prohibita agitur : 
peccatum vero veniale, si de re levi agatur. 4 Sunt quidam vero na- 
tura ad timorem proclives, qui sensu illo nimio periculi peccare 
censendi non sunt, quoties voluntas virtuti adhmret Caeterum for- 
titudo non exigit ut omnis prorsus timoris sensus exuatur ; pam na- 
tura ita comparati sumus, ut id fieri nequeat, et ratio suadet mala 
esse timenda: quapropter ad animi stuporem et vitium superbiae 
referendus est eorum contemptus absolutus. Audacia autem est 
fortitudinis excessus, quo quis temere objicit se periculis. Ignavia 
est defectus, quo quis a periculis nimis recedit. 

17. Magnanimitas fortitudinis propria est, qui enim est fortis, 
magno animo spernit res caducas, et ardua aggreditur magno honore 
digna: “ eris magnanimus” inquit Seneca, “si pericula nec appetas 
ut temerarius, nec formides ut timidus.” 6 “ Pro his qu® vere sunt 
magna, magnanimus promptissime se periculis exponit.” 7 Fiducia 
ad magnanimitatem pertinet: “ quia fiducia importat quoddam robur 

(1) S. Thom. 2. 2. qu. cxxiv. art iii. Resp. (2) Ibidem, art iv. Resp. 

(3) Ibidem, art v. Resp. (4) Ibidem, qu. cxxv. art iii. Resp, 

(5) Ibidem, qu. cxxvi. art i. Resp . 

(6) L. de quatuor virtutibus c. de Magnan. 

(7) S. Thom. 2. 2. qu. cxxix. art v. Ad secundum. 

spei, proveniens ex aliqua consideratione, quae facit vehementem 
opinionem de bono assequendo.” 1 Securitas cum hac conjungitur, 
quatenus animus a nimio timore liber conquiescit. 

18. Praesumptio est magnanimitatis excessus, quo quis majora* 
viribus audet. Inanis gloriae captandae desidericr quis aliquando 
fertur ad ea aggredienda, quae vel suas excedunt vires, vel sunt 
magno animo indigna. “Cavenda est,” inquit Tullius, “gloriae 
cupiditas : eripit enim animi libertatem, pro qua magnanimis viris 
omnis debet esse contentio.” 2 

19. Pusillanimitas est magnanimitatis defectus, quo quis animo 
abjecto non audet aggredi quae suis viribus conveniunt. Est saepe 
indolis et naturae vitium, potius quam voluntatis ; sed peccatum foret 
ex nimia animi abjectione recusare ea aggredi quae legitimus supe- 
rior injungit agenda. Cum superbia aliquando conjungitur, suo 
scilicet judicio fidit pusillanimis, se imparem esse operi, “ unde Gre- 
gorius, in pastorali, 3 de Moyse dicit, quod superbus fortasse esset, 
si ducatum plebis suae sine trepidatione susciperet : et rursum su- 
perbus existeret, si auctoris imperio obedire recusaret.” 4 

20. Longe a pusillanimitate differt humilitas, qua homo ex vera 
sui cognitione se contemnit, et quicquid boni habet a Deo derivari 
agnoscit, gloriam omnem ei tribuens. Ea fit ut dotibus eximiis quibus 
ornari quemque contigerit, haud glorietur ; sed Deo grates rependat, 
cujus ope confisus magna opera animo impavido aggreditur. 

21. Magnificentia fortem decet, magna scilicet facere sumptibus 
magnis oportet, pro rerum et personae conditione. Juxta Tullium, 
“ magnificentia est rerum magnarum et excelsarum cum animi qua- 
dam ampla et splendida propositione cogitatio atque administratio.” 5 
Ejus excessus est profusio, quae mortalis est culpa, si quis nimiis 
sumptibus imparem se reddat satisfaciendis creditoribus, vel familiae 
sustentandae. Deficit autem a magnificentia, qui, quum possit, sump- 
tus necessarios ad magna incepta perficienda nolit facere. 

22. Patientia forti est necessaria, nec enim nisi tolerando adversa 
animo tranquillo, et impavido, poterit magna patrare. “Patientia 
autem,” inquit S. Jacobus, “opus perfectum . habet ; ut sitis per- 

(1) S. Thom. 2. 2. qu. cxxix. art vi. Ad primum, (2) L. i. de offic. 

(3) P. i, cap. vii. (4) Apud S. Thom. 2. 2. qu. cxxxiii. arti. Ad tertium . 

(5) De Rhetorica 1. ii. de invent cit a S. Thoma 2. 2. qu. cxxxiv. art ii. 
Ad secundum . 

fecti et integri, in nullo deficientes.” 1 “Patientia enim vobis ne- 
cessaria est,” inquit S. Paulus, “ ut voluntatem Dei facientes, 
reportetis promissionem.” 2 Perfecta patientia ex Dei dilectione pro- 
cedat necesse est, nam “ charitas patiens est” 3 Impatientia mor- 
talis noscitur ex effectibus praesertim, quando scilicet quis adeo 
perturbatur animo ob res adversas, ut Deum incuset, vel proximo 
inferat gravem contumeliam, vel grave ei exoptet malum. 

23. Perseverantia est animi virtus qua proposito bono inhaeret, 
etiam obstantibus plurimis et gravissimis obicibus. Necessaria 
utique est forti ; nec enim nisi ex constantia hac elucet animi ex- 
imia fortitudo. Absque gratia Dei speciali nemo in virtutis semita 
ad finem usque perseverat, quae idcirco supplicibus precibus et 
enixissimis petenda est : “ Quia, cum liberum arbitrium de se sit 
^vertibile, et hoc ei non tollatur per habitualem gratiam praesentis 
vitae, non subest potestati liberi arbitrii etiam per gratiam reparati, ut 
se immobiliter in bono statuat, licet sit in potestate ejus, quod hoc 
eligat. Plerumque enim cadit in nostra potestate electio, sed non 
executio.” 4 Pertinacia est excessus, qua quis proposito animi nimis 
inhaeret, ratione repugnante. Gravis quandoque est culpa, quando 
scilicet gravis damni affert periculum. Caeterum animi indoles ali- 
quos excusat, qui judicio errare, potius quam voluntate, censendi 
sunt. Levitas animi et inconstantia, qua quis facile a proposito re- 
cedit, culpanda est, et grave inducit peccatum, si de re praecepta, 
vel voto, vel de re cum periculo gravi conjuncta agatur. 

(1) Jac. i. 4. (2) Heb. x. 36. (3) 1 Cor. xiii. 4. 

(4) S. Thom. 2. 2. qu. cxxxvii. art iv. Resp* 

CAPUT IV. 

DE TEMPERANTIA. 

$. I. DE VIRTUTE HAC UNIVERSE. 

24. “ Temperantia est rationis in libidinem, atque in alios non 
rectos impetus animi, firma et moderata dominatio.” Ita Augus- 
tinus : 1 sed usus communior ejus significationem restrinxit ad modum 
adhibendum in iis quae magis appetitum alliciunt, et sensibus delec- 
tationem praebent : imo vulgata vis vocis respicit modum servandum 
in cibo, potuque. Praeclarus ille doctor modum indicat : “ habet vir 
temperans in rebus hujus vitae, regulam utroque testamento firma- 
tam, ut eorum nihil diligat, nihil per se appetendum putet : sed ad 
vitae hujus atque officiorum necessitatem, quantum satis est, usur- 
pet, utentis modestia, non amantis affectu.” 2 Caeterum de excessu 
non nimis scrupulose judicandum, quamdiu indulgentia non nocet 
valetudini, vel detrimentum nqn affert sibi, vel alteri, vel grave ali- 
quod incommodum, periculum ve peccati. Habenda est ratio virium 
cujusque, et status, et divitiarum ; aequum enim est ut pro adjunctorum 
varietate modus victus varietur. Quod si quis deficiat, parcius 
utens rebus ad vitam necessariis, arguendus erit, quoties divitias con- 
servandi studio agitur, vel alia hujusmodi ratione : secus si corpus 
rebelle studeat domare, vel ob culpas jam admissas plectere ; quum 
virtus praestet viribus, et luenda sint delicta. “ Poenitentes ad re- 
cuperandam animae salutem, abstinentia delectabilium, quasi quadam 
dieta utuntur : et homines volentes contemplationi et rebus divinis 
vacare, oportet quod se magis a carnalibus desideriis abstrahant.” 3 
Nec tamen oportet adeo in se saevire, ut necessaria ad vitam susten- 
tandam subtrahantur, vel delectationem ciborum veluti in se malam 
fugere, quum a Deo sapienter iis indita sit, ut homines sic ad vitam 
sustentandam allicerentur. “ Si quis, ergo, in tantum delectationem 
refugeret, quod praetermitteret ea quae sunt necessaria ad conserva- 

(1) L. lxxxiii. qu. xxxi. (2) L. de moribus EccL c. xxi. 

(3) S. Thom. 2, 2. qu. cxlii. art 1. Resp. 

tionem naturae, peccaret quasi ordini naturali repugnans.” 1 Quod 
autem de Daniele puerisque utentibtis leguminibus objici potest, 
solvitur a S. Thoma : “ Daniel illa abstinentia a delectabilibus ute- 
batur, non quasi propter se abhorrens delectationes, ut secundum se 
malas : sed propter aliquem finem laudabilem, ut scilicet idoneum se 
ad altitudinem contemplationis redderet, abstinendo scilicet a corpo- 
ralibus delectationibus.” 2 Non oportet tamen delectationem finis 
instar habere, quum potius inserviat fini honesto vitam sustentandi ; 
quapropter culpa veniali non caret, qui eam unice sibi proponit. 
Damnata est merito propositio : “ Comedere et bibere usque ad 

satietatem ob solam voluptatem non est peccatum modo non obsit 
valetudini ; quia licite potest appetitus naturalis suis actibus frui.” 3 
25. Intemperantiae vitium cum hominis dedecore et probro con- 
junctum est : 44 Est ergo,” inquit S. Thomas, 44 intemperantia 

maxime exprobrabilis, propter duo. Primo quidem, quia maxime 
repugnat excellentiae hominis: est enim circa delectationes com- 
munes nobis et brutis ; . . . . unde in Psalmo xlviii. dicitur : 4 Homo 
cum in honore esset, non intellexit, comparatus est jumentis insi- 
pientibus ; et similis factus est illis,’ Secundo, quia maxime repug- 
nat ejus claritati, vel pulchritudini, in quantum scilicet in delecta- 
tionibus, circa quas est intemperantia, minus apparet de lumine 
rationis, ex qua est tota claritas, et pulchritudo virtutis.” 4 


§. II. De Sobrietate. 

26. Sobrietas est virtus quae potus usum dirigit : 44 illam materiam 
specialiter sibi sobrietas ascribit, in qua maxime laudabile est mensu- 
ram servare. Hujusmodi autem est potus inebriare valens : quia e jus 
usus mensuratus multum confert, et modicus excessus multum laedit, 
quia impedit usum rationis, magis etiam quam excessus cibi. Unde 
dicitur Eccl. xxxi. 4 Sanitas est animae et corpori sobrius potus. 
Vinum multum potatum irritationem, et iram, et ruinas multas facit.’ 
Et ideo specialiter sobrietas attenditur circa potum, non quemcumque, 
sed eum qui sua fumositate natus est caput conturbare, sicut vinum 

(1) S. Thom. 2. 2. qu. cxlii. art. i. Resp, (2) Ibidem. Ad primum . 

(3) Prop. viti. damn. ab Innoc. xi. 

(4) S. Thom. 2. 2. qu. cxlii. art. iv. Resp* 

Vol. II,— —3 

et omne quod inebriare potest.” 1 “In omnibus potibus inebriare 
valentibus est una et eadem ratio impediendi rationis usum. Et sic 
illa potuum diversitas per accidens se habet ad virtutem.” 2 Vini 
praesertim usum moderatum licere probat S. Thomas ex Apostolo 
Timotheum hortante: “Noli adhuc aquam bibere, sed modico vino 
utere propter stomachum tuum, et frequentes tuas infirmitates” 3 et 
ex Ecclesiastico: “Exultatio animae et cordis vinum moderate po- 

tatum.” 4 Haec prae oculis habenda sunt, ne quod nunc rapit popu- 
los studium cum errore forte aliqua conjungatur : laudandi quippe 
sunt, qui, vitii odio, omnem potus qui inebriare valeat usum decli- 
nent ; sed cavendum ne usus moderatus damnetur. Equidem bibere 
vinum, quamvis per se liceat, “ potest tamen reddi illicitum per ac- 
cidens. Quandoque quidem ex conditione bibentis, quia de vino 
facile laeditur, vel quia ex speciali voto obligatur ad vinum non biben- 
dum : quandoque autem ex modo bibendi, quia scilicet mensuram 
in bibendo excedit : quandoque autem ex parte- aliorum, qui ex hoc 
scandalizarentur.” 5 

27. Quid autem dicendum sit de promissione emissa palam 

solemniterque, uti mos est, numquam vinum aliumve potum 
qui inebriare valeat bibendi, nisi ex medici consilio? Utrum 
habendum sit instar voti ? Minime gentium : nec enim ea 

est mens ipsi celeberrimo hujus instituti auctori Patri Theobaldo 
Matthews. Propositum est quadam solemnitate indutum, ut ea 
ratione ad perseverantiam excitentur et adjuventur qui illud emittunt. 
Si igitur contigerit eos illud derelinquere, non statim damnandi sunt 
peccati gravioris, nisi ebrietati indulgeant, vel in proximum ejus peri- 
culum se. injiciant ob specialem fragilitatem : quod periculum si ab- 
sit, a bono proposito quidem deficiunt, quin peccati labem ideo con- 
trahant. 

28. “ Sobrietas maxime requiritur in juvenibus et mulieribus : quia 
in juvenibus viget concupiscentia delectabilis propter fervorem aetatis : 
in mulieribus autem non est sufficiens robur mentis, ad hoc quod 
concupiscentiis resistant. Unde secundum Valerium Maximum, 
mulieres apud Romanos antiquitus non bibebant vinum. Alio vero 
modo sobrietas magis requiritur in aliquibus, utpote magis necessa- 

(1) S. Thom. 2. 2. qu. cxlix. art. ii. Resp. (2) Ibidem. Ad tertium» 

(3) 1 Tim. v. 23. (4) Eccl xxxi. 36. 

(5) S. Thom. 2. 2. qu. cxlix. art iii. Resp. 

ria ad propriam operationem ipsorum. Vinum autem immoderate 
sumptum praecipue impedit usum rationis. Et ideo senibus, in 
quibus ratio debet vigere ad aliorum eruditionem ; et episcopis, seu 
quibuslibet Ecclesiae ministris, qui mente devota debent spiritualibus 
officiis insistere, et regibus, qui per sapientiam debent populum 
subditum gubernare, specialiter sobrietas indicitur.” 1 

§. III. De Castitate. 

29. Castitas est virtus, qua, libidine domita, mpdus in venereis 
servatur : virginalis dicitur, qua quis ab omni delectatione venerea 
prorsus se abstinet : conjugalis intra legitimum conjugii usum se 
sistit : viduorum est quae post conjugis mortem servatur. Pudi- 
citia moderatur “delectationes circumstantes, puta quae sunt in os- 
culis, tactibus et amplexibus.” 2 Ad hanc nos hortatur Apostolus : 
“ Mundemus nos ab omni inquinamento carnis et spiritus.” 3 Vere - 
curulia , timor scilicet, seu pudor de turpi actu, cum ea conjungitur ; 
qui enim pudicus est et castus, veretur ne turpe aliquid faciat, quem 
etiam culparum admissarum pudet. Honestas , quam Augustinus 
definit “intelligibilem pulchritudinem,” 4 pudicitiam comitatur, “ nam 
honestum dicitur, secundum quod aliquid habet quamdam excellen- 
tiam dignam honore propter spiritualem pulchritudinem .” s 

30. Castitas praecipue in animi proposito sita est, adeo ut amissa 
censenda non sit, si invito decus virgineum auferatur : “ proposito 
animi permanente,” inquit Augustinus, “ per quod etiam corpus 
sanctificari meruit, nec ipsi corpori aufert sanctitatem violentia libi- 
dinis alienae, quam servat perseverantia continentiae suae.” 6 Eximia 
plane est virtus, et prorsus necessaria ; quum modus ponendus sit 
cupiditati voluptatis, ne animus obruatur. Equidem ipse legitimus 
conjugii usus aliquid detrahit animi robori : “Nihil esse sentio,” 
ipse dicit Augustinus, “ quod magis ex arce dejiciat animum viri- 
lem, quam blandimenta foeminea, corporumque ille contactus, sine 
quo uxor haberi non potest.” 7 

31. Virginitas aliquando sumitur pro corporis conditione, quod 
alteri haud commixtum sigillum suae integritatis servat : sed praeci- 

(1) 2. 2. qu. cxlix. art iv. Resp. (2) 2. 2. qu. cxliii. art un. Resp. 

(3) II. Cor. vii. 1. (4) L. lxxxiii. qu. xxx. 

(5) 2. 2. qu. cxlv. art iii. Resp. (6) L. i. de civ. Dei c. xviii. 

(7) L. i. Soliloquiorum, c. x. 

pue est ipsum animi propositum ab omni delectatione venerea se 
abstinendi. Eam commendat, divinum consilium tradens, Apostolus, 
utpote quae animam rerum coelestium contemplationi facit idoneam : 
quod et ratio et experientia suadet. “ Si quis abstineat a delecta- 
tionibus corporalibus, ut liberius vacet contemplationi veritatis, per- 
tinet hoc ad rectitudinem rationis. Ad hoc autem pia virginitas ab 
omni delectatione venerea abstinet, ut liberius divinae contemplationi 
vacet. Dicit enim Apostolus i. ad Corinthios vii. 4 Mulier innupta 
et virgo cogitat quae Domini sunt, ut sit sancta et corpore et spiritu : 
quae autem nupta est, cogitat quae sunt mundi, et quomodo placeat 
viro.’ Unde relinquitur quod virginitas non est aliquid vitiosum, sed 
potius laudabile.” 1 Quod autem de praecepto primis hominibus dato 
objecit Lutherus, ex S. Thoma mutuatus est ; qui tamen illud ge- 
nus humanum, non singulos homines, respicere optime docet. 
“ Praeceptum datum de generatione respicit totam multitudinem ho- 
minum, cui necessarium est non solum quod multiplicetur corporali- 
ter, sed etiam quod spiritualiter proficiat. Et ideo sufficienter pro- 
videtur humanae multitudini, si quidam carnali generationi operam 
dent; quidam vero ab hac abstinentes, contemplationi divinorum 
vacent, ad totius humani generis pulchritudinem et salutem. Sicut 
etiam in exercitu quidam castra custodiunt, quidam signa deferunt, 
quidam gladiis decertant; quae tamen omnia debita sunt multitudini, 
ped per unum impleri non possunt.” 2 

32. Continentia vocatur illa animi virtus qua comprimuntur cu- 
piditates, et servatur castitas: perfecta continentia cum virginitate 
conjungitur: minus perfecta coercet cupiditates intra legis divinae 
limites : “ Delectationes venereorum sunt vehementiores quam de- 
lectationes ciborum. Et ideo circa venerea magis consuevimus 
continentiam et incontinentiam dicere, quam circa cibos : licet se- 
cundum Philosophum circa utrumque possit dici.” 3 

§. IV. De Modestia. 

33. Modestia virtus dicitur quae modum servat in gestibus et mo- 
tibus, et vestibus. Habenda est ratio sexus, aetatis, conditionis, 

(1) 2. 2. qu. clii. art ii. Resp. (2) Ibidem. Ad primum» 

^3) Ibidem, qu. clv. art ii. Ad quartum . 

consuetudinis, et omnium adjunctorum, ne quid nimis. “Compositio 
exteriorum motuum pertinet ad decorem honestatis. Dicit enim 
Ambrosius in primo de Officiis : Sicut molliculum et infractum aut 
vocis sonum, aut gestum corporis non probo, ita neque agrestem 
aut rusticum. Naturam imitemur, effigies ejus formula disciplinae, 
forma honestatis est.” 1 “ Motus exteriores sunt quaedam signa in- 
terioris dispositionis, secundum illud Ecclesiastici decimo nono, 
‘Amictus corporis, et risus dentium, et ingressus hominis enuntiant 
de illo.’ Et Ambrosius dicit in I. de officiis, quod habitus mentis 
in statu corporis cernitur, et quod vox quaedam animi est corporis 
motus.” 2 Contra hanc virtutem peccatur graviter, quoties gestus 
valde alliciunt alios ad peccatum, vel ratio se induendi incendit libi- 
dinem: vel excessus sumptuum aliquem reddit imparem solvendo. 
Mulieres praesertim hac ratione facile peccant: nec consuetudinis 
excusatio admittenda est in iis quae plane excitant libidinem : qualis 
est enormis pectoris denudatio : sed in aliqua denudatione haud adeo 
enormi consuetudo minuit effectum; ideoque, quamvis mos valde 
reprehendendus sit, haud tamen quae eum vigentem sequuntur sunt 
statim gravis peccati damnandae. 3 

34. De vestibus scribit Ambrosius : “ Decor corporis non sit 

affectatus, sed naturalis, simplex, neglectus magis quam expetitus, 
non pretiosis, et albentibus adjutus vestimentis, sed communibus ut 
honestati vel necessitati nihil desit, nihil accedat nitori.” 4 Consue- 
tudo loci in quo quis versatur respicienda est, sicut et personae con- 
ditio : sed et pudicitiae leges et caritas erga proximum, ne vestium 
ornatu laqueus alteri paretur. Finis quem quis se ornando sibi 
praestituit, gravitatem facile inducit ; quando, scilicet, quis alterum ad 
peccandum provocare studet. Sed et graviter peccatur, si quis con- 
sulto ita se ornet, ut alter vehementer ad peccatum moveatur, et indu- 
catur, quamvis id sibi non sit propositum. “ Si mulier conjugata 
ad hoc se ornet, ut viro suo placeat, potest hoc facere absque pec- 
cato. Illae autem mulieres quae viros non habent, nec volunt habere, 
et sunt in statu non habendi, non possunt absque peccato appetere 
placere virorum aspectibus ad concupiscendum : quia hoc est dare 
eis incentivum peccandi. Et si quidem hac intentione se ornent, ut 

(1) S. Thom. 2. 2. qu. clxviii. art. ii. Sed contra . 

(2) Ibidem. Ad primum. (3) Vide S. Alphonsum, 1. ii. n. 55. Quaeritur. 

(4) L. i. de offic. c. xix. 

3* 

alios provocent ad concupiscentiam, mortaliter peccant. Si autem 
ex quadam levitate, vel etiam ex quadam vanitate propter jactantiam 
quandam, non semper est peccatum mortale, sed quandoque veniale. 
Et eadem ratio, quantum ad hoc, est de viris. Unde Augustinus 
dicit, in epistola ad Possidium : “ Nolo ut de ornamentis auri vel 

vestis praeproperam habeas in prohibendo sententiam, nisi in eos qui 
neque conjugati sunt, neque conjugari cupientes, cogitare debeant 
quomodo placeant Deo.” 1 Merito arguuntur fceminae studiose se 
ornantes maritis absentibus, vel aerumnis obrutis, hos enim contem- 
nere videntur; sed praesentibus maritis, et res gerentibus prospere, 
decet mulieres se ornare, ut eorum conditione jucunda laetentur, 
Modestum ornatum convenire mulieribus ex Apostolo discimus : 
“ Mulieres in habitu ornato cum verecundia et sobrietate ornantes se, 
non in tortis crinibus, aut auro, aut margaritis, aut veste pretiosa.” 2 
“ Per quod datur intelligi, quod sobrius et moderatus ornatus non pro- 
hibetur mulieribus, sed superfluus, inverecundus, et impudicus.” 3 
35. “ Fucari pigmentis, quo vel rubicundior, vel candidior appa- 
reat, adulterina fallacia est,” 4 judice Augustino : “ non semper tamen 
talis fucatio est cum peccato mortali, sed solum quando fit propter 
lasciviam, vel in Dei contemptum . . . Sciendum tamen quod aliud 
est fingere pulchritudinem non habitam, et aliud occultare turpitudi- 
nem ex aliqua causa provenientem, puta aegritudine, vel aliquo hu- 
jusmodi.” 5 Hinc adscititiis dentibus licite quis utitur, et capillis 
adscititiis calvitiem celat. 


§. V. De Ludo. 

36. Ludus ad virtutem eutrapeliae refertur, quatenus animi ob- 
lectatio cum remissione attentionis inservit, ut quis majori studio re- 
bus agendis, et pietatis muneribus deinceps vacet. “ Sicut homo 
indiget corporali quiete ad corporis refocillationem, quia non potest 
continue laborare, propter hoc quod habet finitam virtutem, quae de- 
terminatis laboribus proportionatur : ita etiam est ex parte animae^ 
cujus etiam est virtus finita, ad determinatas operationes proportion. 

(1) 2. 2. qu. clxix. art ii. Resp, (2) 1 Tim. ii. 9. 

(3) S. Thom. 2. 2. qu. clxix. art ii. Ad primum, 

(4) Ep. lxxiii. Ad Possidium. (5) S. Thom. ubi supra. Ad secundum. 

ata Et ideo oportet remedium contra fatigationem animalem 

adhiberi per aliquam delectationem, intermissa intentione ad insis- 
tendum studio rationis. Sicut in collationibus patrum legitur, quod 
beatus Joann£s Evangelista, cum quidam scandalizarentur quod eum 
cum discipulis suis ludentem invenirent, dicitur mandasse uni eorum 
qui arcum gerebat, ut sagittam traheret. Quod cum pluries fecisset, 
quaesivit utrum hoc continue facere posset ; qui respondit, quod si 
hoc continue faceret, arcus frangeretur. Unde Beatus Joannes sub- 
intulit, quod similiter animus hominis frangeretur, si numquam a 
sua intentione^elax^retur.” 1 Cavendum tamen ne oblectatio in re 
turpi quaeratur vel ne animus totus relaxetur ; vel quid admittatur 
quod personae, loco, temporive non conveniat: vel ne ludi occasione 
gravia negligantur negotia. Rudis foret et agrestis qui ludum om- 
nem respueret, et damnaret, se asperum aliis praebendo. 2 

37. Grave aliquando admittitur peccatum ludendo: “quod qui- 
dem potest esse dupliciter. Uno modo, ex ipsa specie actionum 
quae assumuntur in ludum : quod quidem jocandi genus secundum 
Tullium dicitur esse illiberale, petulans, flagitiosum, obsccenum, 
quando scilicet utitur aliquis causa ludi turpibus verbis vel factis, 
vel etiam his quae vergunt in proximi nocumentum : quae de se sunt 
peccata mortalia. Et sic patet quod excessus in ludo est pecca- 

. tum mortale. Alio autem modo potest esse excessus in ludo se- 
cundum defectum debitarum circumstantiarum: puta cum aliqui 
utuntur ludo vel temporibus, vel locis indebitis, aut etiam praeter 
convenientiam negotii seu personae. Et hoc quidem quandoque 
potest esse peccatum mortale, propter vehementiam affectus ad ludum, 
cujus delectationem praeponit aliquis dilectioni Dei, ita quod contra 
praeceptum Dei, vel Ecclesiae, talibus ludis uti non refugiat. Quan- 
doque autem est peccatum veniale, puta si aliquis non tantum affici- 
tur ad ludum, quod propter hoc velit aliquid contra Deum commit- 
tere.” 3 

38. “Ludus est necessarius ad conversationem humanae vitae. 
Ad omnia autem quae sunt utilia conversationi humanae, deputari 
possunt aliqua officia licita. Et ideo etiam officium histrionum, 
quod ordinatur ad solatium hominibus exhibendum, non est secun- 
dum se illicitum, nec sunt in statu peccati, dummodo moderate ludo 

(1) S. Thom. 2. 2. qu. clxviii. art. ii. Resp. 

(3) Vide ibidem, art iv. Resp. (3) Ibidem, art. iii. Resp. 

utantur, id est, non utendo aliquibus illicitis verbis vel factis ad lu- 
dum, et non adhibendo ludum negotiis et temporibus indebitis. . . . 
Unde illi qui moderate eis subveniunt, non peccant, sed juste faciunt, 
mercedem ministerii eorum eis tribuendo. Si qui autem superflue 
sua in tales consumunt, vel etiam sustentant illos histriones qui illi- 
citis ludis utuntur, peccant, quasi eos in peccato foventes.” 1 

39. Comoedias valde obscoenas exhibere peccatum grave est, 
quum sint spectantibus plurimis proximae peccati occasiones : eas 
etiam spectare plerumque grave peccatum censendum est, praesertim 
adolescentibus, quorum libido inde vehementer solet accendi. Caete- 
rum theologi a gravi culpa excusant eos qui comoediis haud nota- 
biliter turpibus adsistunt curiositatis et solatii causa, quin delecta- 
tioni pravae indulgeant, si sine ipsis comoedia exhiberetur. Tragoe- 
diis, vel comoediis, quae nihil turpe redolent, absque culpa quis potest 
interesse, nisi peculiaris fragilitas obstet, vel scandalum immineat. 2 
Quamvis igitur, ob abusus, histrionum officium infame habitum sit, 
secundum se est licitum ; et ideo in his provinciis in quibus nulla 
contra eos lata est specialis censura, et vix audent manifestam turpi- 
tudinem ludendo exhibere, non puto eis denegari posse sacramenta, 
vel sepulturam ecclesiasticam ; vel adeuntibus theatrum spectandi 
causa veniam sacram en talem. Satagere tamen debent confessarii 
ut pcenitentes sui, praesertim juniores, theatrum non frequentent, 
quod plurimis extitit ruinae occasio. “ Rapiebant me,” confessus 
est olim S. Augustinus, “ spectacula theatrica, plena imaginibus 
miseriarum mearum, et fomitibus ignis mei.” 3 

40. “ Choreae ,” ut docet S. Antoninus, “ per se licitae sunt, modo 
fiant a personis saecularibus, cum personis honestis et honesto modo, 
scilicet non gesticulationibus inhonestis. In choreis autem leviter 
apprehendere manum feminae vel non erit culpa, vel ad summum 
venialis.” Ita S. Alphonsus. 4 Choreae autem clericis sunt ex cano- 
num praescripto fugiendae. 5 

(1) S. Thom. 2. 2. qu. clxviii. art. iii. Ad tertium . 

(2) “ Conceming the unlawfulness (of stage plays) I could never yet see any 
convincing argument, with what clamor soever they have been decried.” Tow- 
ersox, Explic. Decalogue, p. 462. 

(3) L. iii. Conf. c. ii. (4) L. iii. n. 429. 

(5) Trid. Sess. xxi. cap. i. de Ref. 

§. VI. De curiositate. 

41 . Studium sciendi virtus est ; sed curandum ut quisque iis studeat 
quae sibi suaeque conditioni conveniunt, et diligentiam adhibeat ne- 
cessariam. Ad studium sapientiae nos hortatur Spiritus Sanctus : 
“ Stude sapientiae, fili mi, et laetifica cor meum, ut possis exprobranti 
respondere sermonem.” 1 Quum homo scire ex naturae instinctu 
cupiat, virtus haec facit ut rerum cognitioni non nimis intendat: 
quumque laborem discendi quisque detrectet, eadem fit ut hunc 
assumat, et sustineat. Grave est peccatum rebus perniciosis studen- 
dis vacare ; vel Dei arcana velle scrutari, humano veluti modulo. 
Graviter quoque peccat qui studium necessarium ad munia sua addis- 
cenda et explenda negligit. 

42. Curiositas vitium est quo quis ea scire studet quae eum nosse 
haud oportet. Gravis est culpa ea scire velle quae peccandi proxi- 
mam occasionem praebent, uti junioribus obscoenorum cognitio facile 
affert : vel ea quae Deus vetuit communicanda, ex : gr : quae confi- 
tendo dicuntur : vel ea quae proximi famam et utilitates valde laedunt. 
Graviter etiam peccatur dum quis res aliquas scrutatur, seposita et 
abjecta divinorum librorum auctoritate, sicut aliquibus geologiae cul- 
toribus contingit, qui eam nihili faciunt, existimantes Moysen 
humano instinctu scripsisse, et rerum fuisse ignarum. Quosdam 
haud absimili ductos ingenio reprehendit Augustinus : “ Sunt qui 
desertis virtutibus, et nescientes quid sit Deus, et quanta sit majestas 
semper eodem modo manentis naturae, magnum aliquid se agere 
putant, si universam istam corporis molem, quam mundum nuncu- 
pamus, cuilosissime intensissimeque perquirant.” 3 Non autem 
peccant, qui, libris sacris servata reverentia, et Ecclesiae judicio ex 
animo se subjicientes, res naturae investigant rationis lumine, et 
observatione, et rerum periculo; id sibi persuasum habentes pleraque 
a sacris auctoribus de eisdem prolata, ex recepta apud suos sententia, 
et rerum specie. Curiositas grave inducit peccatum quando quis 
consulit divinos, aliosque hujusmodi qui arcana revelare profitentur : 
est enim nefanda superstitio. Habet etiam gravioris lapsus peri- 
culum, quoties quis studet iis quae captum suum superant : “ Unde 

(1) Prov. xxvii. 11. (2) L. de moribus Eccl. c. xxi. 

dicitur Ecclesiastici III. ‘ Altiora te ne quaesieris, et fortiora te ne 
scrutatus fueris, et in pluribus operibus ejus ne fueris curiosus.’ Et 
postea sequitur : ‘ Multos enim supplantavit suspicio eorum, et in 
vanitate detinuit sensus eorum.’ 1 

§. VII. De clementia, et humilitate. 

43. Cum temperantia, latiori sensu sumpta, clementia et mansue- 
tudo conjunguntur. “Clementia,” docente Seneca, “ est lenitas 
superioris adversus inferiorem in constituendis poenis :” 2 “ Mansuq- 
tudo autem non solum est superioris ad inferiorem, sed cujuslibet ad 
quemlibet.” 3 Clementia igitur in moderandis poenis versatur; man- 
suetudo domat iram, et suaves efficit mores. Crudelitas opponitur 
clementiae : “ unde dicit Seneca in II. de clementia, quod crudeles 
vocantur qui puniendi catusam habent, modum tamen non habent. 
Qui autem in poenis hominum propter se delectantur etiam sine 
causa, possunt dici saevi, vel feri, quasi affectum humanum non ha- 
bentes, ex quo naturaliter homo diligit hominem.” 4 Non tamen 
clementiae nomine vocanda est nimia illa lenitas qua impunita dimit- 
tuntur scelera cum reipublicae detrimento, quum haec vitiis, potius 
quam virtutibus, accensenda sit. Ideo oportet clementiam juxta 
rationis dictamina, omnium utilitate prae oculis habita, exercere. 

44. Mansuetudo plurimum commendatur in Scripturis : “ Fili, 
in mansuetudine perfice opera tua, et super hominum gloriam dili- 
geris.” 5 Christus seipsum praebuit magistrum mansuetum : “ discite 
a me, quia mitis sum et humilis corde.” 6 Apostolus Tito injunxit, 
ut admonerent fideles esse modestos “omnem ostendentes mansue- 
tudinem ad omnes homines.” 7 Magnas habet utilitates virtus haec 
eximia; nam qui mansuetus est idoneus est ad divinas capiendas gra- 
tias, et ad caelestem adipiscendam haeredi tatem : “ beati mites ; quo- 
niam ipsi possidebunt terram.” 8 

45. Humilitas virtus est qua homo ex vera sui cognitione se 
contemnit, omniaque bona ad Deum referens, culpas vitiaque sua 
agnoscit. Inde fit ut homo se Deo subjiciens, propter Deum aliis se 

(1) Cit a S. Thom. 2. 2. qu. clxvii. art. i. Resp, 

(2) L. ii. de clementia. (3) 8. Thomas, 2. 2. qu. clvii. art i. Sed contra. 

(4) Ibidem. Ad tertium. (5) Eccl. iii. 19. (6) Mat xi. 29. 

(7) Tit iii. 2. (8)Mat v. 4. 

subjiciat, eosque se potiores libenter aestimet : juxta illud : “ in hu- 
militate superiores sibi invicem arbitrantes.” 1 Caeterum necesse 
non est ut quis divina dona sibi tributa ignoret, vel neget ; sed suffi- 
cit ut ea a Deo accepta agnoscens, gloriam omnem illi deberi fateatur. 
“ Non autem,” inquit S. Thomas, 44 hoc requirit humilitas, ut ali- 
quis id quod est Dei in seipso, subjiciat ei quod apparet esse Dei in 
altero. Nam illi qui dona fiei participant, cognoscunt ea se habere : 
secundum illud I. ad Corinthios II. 4 Ut sciamus quae a Deo donata 
sunt nobis.’ Et ideo absque praejudicio humilitatis possunt dona 
quae ipsi acceperunt, praeferre donis Dei, quae aliis apparent collata.” 2 
Facile tamen contingit aliquem falli, dum se majora dona accepisse 
aestimat, quum alius potioribus gaudeat. Nec exigitur ut. quis animo 
habeat persuasum alium quemque se potiorem esse, et Deo accepi» 
tiorem, quoties patent vitia sceleraque aliorum, quibus se immunem 
quis novit; quamvis tutissimum sit se nemini anteferre, nescit enim 
quisque quae patrasset scelera, si subsidiis divinis a peccandi dis- 
crimine servatus non esset. Merito igitur Augustinus divinae gratiae 
adscripsit, quod scelera quaeque nefanda non patrasset : 44 Gratiae 
tuae deputo,” inquit, 44 et quaecumque non feci mala.” 3 Optime S. 
Thomas docet: “Non hoc requirit humilitas, ut aliquis id quod est 
suum in seipso, subjiciat ei quod est hominis in proximo. Alioquin 
oporteret ut quilibet reputaret se magis peccatorem quolibet alio : 
cum tamen Apostolus absque praejudicio humilitatis dicat, Gal. ii. 
‘Nos natura Judaei, et non ex gentibus peccatores.’ Potest tamen 
aliquis reputare aliquid boni esse in proximo, quod ipse non habet ; 
vel aliquid mali in se esse, quod in alio non est : ex quo se potest 
ei subjicere per humilitatem.” 4 “Aliquis absque falsitate potest se 
credere et pronuntiare omnibus viliorem secundum defectus occultos, 
quos in se recognoscit, et dona Dei, quae in aliis latent.” 5 

46. In externis actibus modus adhibendus est, ne dum quis nimis 
se submittit, nequeat sua munia exercere ; uti iis qui praesunt facile 
contingere posset. Animo quidem fovendus est humilis sui sensus, 
et fastus omnis evitandus ; sed auctoritas exercenda est in puniendis 
reis, et regendis subditis. 44 Est qui se nimium submittit a multa 
humilitate.” 6 

(1) Phil. ii. 3. (2) S. Thom. 2. 2. qu. clxi. art. iii. Resp. 

(3) Confess. 1. ii. c. vii. (4) 2. 2. qu. clxi. art. iii. Resp. 

(5) Ibidem, art. vi. Ad primum. (6) Eccl. xix. 23. 

47. Humilitas est virtus maxime necessaria, quum animum paret 
ad amplissima Dei dona excipienda. Commendatur nobis Christi 
Domini praeceptis et exemplo. Varii ejus gradus recensentur a 
sanctis doctoribus, quos quis apud S. Thomam, loco mox citato, 
videre poterit. 

Haec de virtutibus plerisque moralibus diximus, de justitia spe- 
cialiter mox tractaturi. 

TRACTATUS X. 


DE JUSTITIA. 


PRjEVIJE notiones. 

1. Justitia ab Ulpiano definitur “ constans et perpetua voluntas 
jus suum cuique tribuendi ; m est autem, juxta theologos, virtus mo- 
ralis constanter inclinans voluntatem ad perpetuo reddendum alteri 
jus suum ad aequalitatem. Legalis justitia ea dicitur quae legum 
servat ordinem, juraque pro legum dispositione tuetur. Sic qui res 
suas, quas alter injuria retinet, ex legis auctoritate repetit, legalis 
justitiae tenax est. Vindicativa justitia, quae poenas pro delictorum 
ratione irrogat, huic est affinis. Distributiva justitia versatur in 
muneribus, oneribus, et honoribus distribuendis pro singulorum me- 
ritis et viribus. Inter cives munera publica distribuenda sunt aequa 
ratione; violatur enim justitia si indigni praeferantur idoneis, vel 
aliqui nimis graventur. Commutativa dicitur justitia quae rerum 
aequalitatem respicit: v: g: ut pretium merci, praemium labori res- 
pondeat. Restituendi obligatio ex hac violata oritur : quod si, ea 
illaesa, legum temere praetereatur ordo, vel munera haud aeque tribu- 
antur, peccatur, qiun ad restituendum quis teneatur. Sic qui rem 
suam clam sibi sumpsit, ordine quem in ea repetenda lex praescribit 
praetermisso, ad eam restituendam non tenetur. Qui munus publi- 
cum, quod ex suo arbitrio pendet, alicui tribuit, digniore neglecto, 
nil huic debet, nisi forsan ex conditionibus contractus, vel lege, illud 
digniori conferre stricto jure teneretur. Sic qui examen subeunt 

(1) L. x. ff. i. 1, de just. et jure. 

Vol. II— 4 

instar concursus, juxta legem Tridentinam, ut parochiale conse- 
quantur beneficium, jus habent pro meritorum ratione ad illud con- 
sequendum. Quod si episcopus digniorem praetereat, affectui et 
gratiae obsequens, injuriam illi facit quam debet reparare, ei alias, 
prout poterit, providendo. Justitia latissimo sensu omnium virtu- 
tum collectionem complectitur, et perfectionem earum aliquando 
designat : quae vocis significatio in Scripturis frequens est : “ Beati 
qui esuriunt et sitiunt justitiam.” 1 

2. Vindictam publicam a civili magistratu exercendam divina lex 
sancit ; “ dicitur enim ad Romanos xiii. de principe terreno, quod 
Dei minister est, vindex in iram ei qui male agit.” 2 “Vindicatio 
in tantum licita est et virtuosa, in quantum tendit ad cohibitionem 
malorum. Cohibentur autem aliqui a peccando, qui affectum virtutis 
non habent, per hoc quod timent amittere aliqua, quae plus amant 
quam illa quae peccando adipiscuntur : alias timor non compesceret 
peccatum. Et ideo per subtractionem omnium quae homo maxime 
diligit, est vindicta de peccatis. Haec autem sunt quae homo maxime 
diligit, vitam, incolumitatem corporis, libertatem sui ; et bona exte- 
riora, puta, divitias, patriam, et gloriam. Et ideo, ut Augustinus 
refert, xxi. de civitate Dei , octo genera poenarum in legibus esse 
scribit Tullius, scilicet mortem, per quam tollitur vita ; verbera, et 
talionem, ut scilicet oculum pro oculo perdat, per quae amittit quis 
corporis incolumitatem : servitutem, et vincula, per quae perdit liber- 
tatem ; exilium, per quod perdit patriam : damnum, per quod perdit 
divitias : ignominiam, per quam perdit gloriam :’ 3 Ita Angelicus 
Doctor. Sed de vindictae in reos exercitio jam egimus. 4 De justitia 
stricti nominis, quae scilicet rerum aequalitatem respicit, agendum 
jam est : quapropter imprimis investiganda est dominii quod cuique 
competit origo, et quousque extendatur. 

(1) Mattv. 6. (2) S. Thom. 2. 2. qu. cviii. art. i. Ad primum. 

(3) Ibidem, art iii. Resp. (4) Vol. i. tract. iii. c. ix. §. v. et tract. vi. c. vi. 

DE JURE. 


CAPUT I. 

DE DOXIXIO. 

3. De dominii origine quaestio institui solet, quam tamen nonnisi 
conjectando solvunt plerique. 1 Equidem primo homini dominium in 
res omnes ab initio concessum liquet ex Genesis narratione : natis 
autem ei filiis quamdam tributam proprietatem inde etiam colligitur ; 
nam Abel refertur Deo obtulisse munera ex primogenitis gregis sui. s 
Verosimile est ex patiis humani generis voluntate imprimis, et dein- 
ceps, hominum numero aucto, ex seniorum praecipue arbitrio, rerum 
proprietatem singulis distributam, quam gentes universae suis mori- 
bus legibusque confirmarunt. Quae de communitate bonorum 
haud ita pridem Eugenius 3 aliique excogitarunt principia, humani 
generis consuetudini perpetuae adversantur, et inertiae, rapinae, et 
dissidiorum fomitem praebent : sublata enim proprietate, industriae 
stimuli subtrahuntur, et justitiae notio evanescit. Dilucide exponun- 
tur rationes hae ab Angelico Doctore : “ Est etiam necessarium ad 

humanam vitam, propter tria. Primo quidem, quia magis solicitus 
est unusquisque ad procurandum aliquid quod sibi soli competit, 
quam id quod est commune omnium, vel multorum: quia unus- 
quisque laborem fugiens, relinquit alteri id quod pertinet ad com- 
mune, sicut accidit in multitudine ministrorum. Alio modo» quia 
ordinatius res humajiae tractantur, si singulis immineat propria cura 

f \) Consuli potest Blackstone Comm. 1. ii. ch. i. (2) Gen. iv, 4. 

(3) Vulg6 Owens. 

alicujus rei procurandae. Esset autem confusio, si quilibet indis- 
tincte quaelibet procuraret. Tertio, quia per hoc magis pacificus 
status hominum conservatur, dum unusquisque re sua contentus est.” 1 
Equidem fervente primorum fidelium charitate, inibatur quoddam 
rerum consortium, quod imitantur qui vota religiosa emittunt ; sed in 
hominum multitudine infinita, nullis legibus adstricta, jus ad omnia 
sibi usurpanda lites, caedes, et gravissima quaeque mala pareret. 

4. Dominium jurisdictionis dicitur legitima potestas gubernandi 
suos subditos liberos ; quali gaudent episcopi in iis quae respiciunt 
animae salutem, rectores civiles in rebus ad publicum ordinem per- 
tinentibus. Dominium proprietatis est jus disponendi de re tam- 
quam sua, nisi lex vel pactum obstet. Pupillus suorum bonorum 
dominus est, 2 quamvis lex vetet ne de iis disponat. Dominium ple- 
num* dicitur jus liberum disponendi de re illiusque fructibus tam- 
quam suis : dominium non plenum est jus disponendi vel de re sola, 
vel de solis fructibus. Si de re sola quis habeat jus disponendi, 
dicitur dominium directum , quale est domini agri quem tradidit in 
emphyteusim ; si de solis fructibus , dicitur dominium utile , quo 
fruitur emphyteuta. 4 Sic nonnulli agros conducunt per aliquot annos 
eo pacto ut certum jugerum numerum, arboribus excisis, colant, et 
sepes extruant, et horreum. 

5. Dominium altum solet vocari jus quod habet respublica in ci- 
vium bona, ut de iis disponat ob bonum commune. 5 Vi hujus tributa 
exiguntur, et in rerum difficultate ipsae civium res arripiuntur, ut pub- 
licae saluti consulatur. In republica cives haec omnia decernere et 
agere ipsi videntur* quum suis suffragiis eligant legumlatores, quo- 
rum est, collatis consiliis, omnibus prospicere. Caeterum extra ne- 
cessitatem communi prospiciendi utilitati nulla est gubernatoribus in 
bona subditorum potestas, 6 et compensatio danda est, juxta constitu- 

(1) 2. 2. qu. lxvi. art. ii. (2) Gal. iv. i. 

(3) “Fee simple is a pure inheritance ciear of any qualification or condition.” 
Kent’s Commentaries, vol. iv. 5. (4) Lessee t seu Tenant . 

(5) Rejicit Lyonnet jus altum eo quod proprietatem rerum non includat, quod 
idcirco ad jus imperii refert ; sed lis est de nomine. Vide tract de Justitia Lug- 
duni recens editum. 

(6) “ The right of eminent domain, or inherent sovereign power, it is admitted 
by ali publicists, gives to the legislature the control of private property for public 
uses only.” Kenfs Comm. vol. ii. part v. lec. xxxiv. n. 339. 

tionem Americanam . 1 Achabo regi vineam postulanti, pretio oblato, 
jure optimo restitit Naboth, haereditatem patrum suorum retinere 
cupiens ; quam quum nonnisi manifesta injustitia tollere posset, Je- 
zabel eum e vivis auferri curavit, ut veluti derelictam occuparet . 2 

(1) “Nor shall private property be taken for public use without just com- 
pensation. Amendments to the Comtitution of United States, art. v. 

(2) ni. Reg. xxi. 


4* 

CAPUT II. 

DE IIS qua: dominio subjacent. 

6. Famae suae homo quilibet est dominus ; eam tamen nemo debet 
absque gravi causa prodigere, quum plerumque in aliorum utilitatem 
integra fama nostra redundet ; quapropter sacra Scriptura nos monet : 
“ curam habe de bono nomine :”’ et Augustinus : “nobis necessaria 
est vita nostra, proximis fama nostra.” 2 Si in aliorum detrimentum 
et ruinam infamia nostra certe vergat, peccat qui eam temere arcessit. 
Sic sacerdos qui se falso crimine notat, vel occultum prodit, cum 
ordinis sacri dedecore, damnandus est peccati. Equidem de S. 
Ambrosio refertur, eum episcopatus declinandi causa, meretrices in 
domum induxisse, ut locum praeberet suspicandi se impudicum esse : 
sed nil de se protulit quod crimen indicaret. Eo etiam tempore non 
erat sacro aliquo ordine insignitus ; sed praefecturam gerebat civilem : 
caeterum exemplum imitari non oportet. Sanctum Franciscum Sa- 
lesium, et S. Vincentium a Paula, qui calumnias patienti tulerunt ani- 
mo, Deum innocentiae vindicem suspicientes, tuto quis imitatur, si 
simplex criminis negatio cum argumentis probabilibus parvi fiat. 

7. Vitae homo non habet dominium ; nam quum Deus eam dona- 
verit, tamquam praecipuum beneficium, ingratus foret et injuriosus 
qui eam tollere vellet. Hinc id Dei proprium praedicatur: “ Tu es, 
Domine, qui vitae et mortis habes potestatem.” 3 Nec membrorum 
suorum homo est dominus ; Dei enim opus integrum servare tenetur, 
nisi necessitas cogat membrum amittere, ut vita servetur: tunc 
enim ipse naturae instinctus, quo ad vitam servandum impellimur, 
facit, ut partem corporis abscindi patiamur. 

8. Quum Dei sit vitae et mortis dominium, principes supremi, vel 
reipublicae rectores illud habere censendi non sunt. Potest quidem 
civi injungi, ut, ob patriae salutem, certo mortis discrimini se exponat; 
salus quippe communis est privatorum vitae anteferenda : sed do- 

(1) Eccl. xli. 15. (2) L. de bono viduitatis, c. xxii. 

(3) Sap. xvi. 13. 

minium nullum in vitam exercetur. Potest etiam mortis poena plec- 
tere respublica facinorosos ; sed ea in re princeps seu magistratus 
Dei minister est, et divinae interpres voluntatis, quae ex poenis in 
veteri lege decretis, et ex ipsa necessitate sceleratos coercendi colli- 
gitur. Hoc supremae potestatis exercitium pseudo-politici quidam 
impugnarunt, haud satis advertentes gravissima flagitia vix alias ullo 
posse limite arctari. 1 Equidem optandum ut rarissime tantam 
poenam irrogandi urgeat necessitas. Quae autem usurpata est saepe 
potestas a nonnullis facinorosos puniendi, ordine juris praetermisso, 
et impetu quodam irae et vindictae, est vehementer reprobanda, utpote 
contra divinum vetitum : non occides : quae et pestem clademque 
reipublicae minatur. 

9. Inter jurisperitos disceptatum est utrum maria et oceanus 
dominio alicujus subjacere possint. Satis jam exploratum videtur 
partes maris continenti adjectas, itemque sinus et freta occupari 
posse, et dominio gentis alicujus subjici, quum ob piscationem, 
patriae defensionem, et commercii securitatem id expediat. Oceanus 
vero et maria magna nullius subjacent dominio, quum nequeant ab 
ulla gente occupari, et usus sint inexhausti, quo scilicet universi, 
absque singulorum detrimento, frui possint. 2 

10. Bona quae dominio subjacent, corporea et incorporea injure 
Romano distinguuntur: illa tangi possunt et apprehendi, veluti 
fundus, vestis, aurum ; haec tangi nequeunt, sed animo concipiun- 
tur, sicut haereditas, usufructus, usus. Immobilia dicuntur quae 
scilicet loco moveri nequeunt, v : g: ager, aedificium : quae Anglice 
dicuntur reatia : mobilia quae transferri possunt e loco in locum, 

(1) Vide Muzzarelli, Buon Uso della Logica , et Carriere, de justitia et jure t 
vol. ii. n. 764. 

(2) Vide Puffendorf Le Droit de la Nature et des Gens , 1. iv. c. v. et Bink- 
eishoek , diss. de domin. maris , quem laudat Kentius dicit : “ Navigable rivers 
which flow through a territory, and the sea coast adjoining it, and the navigable 
waters included in bays, and between headlands and arrns of the sea, belong to 
the sovereign of the adjoining territory, as being necessary to the safety of the 
nation, and to the vindisturbed use of the neighbouring shores. The open sea is 
not capable of being possessed as private property. The free use of the ocean 
for navigation and fishing, is common to ali mankind, and the public jurists gene 
rally and explicitly deny that the main ocean can ever be appropriated.” Kenfs 
Comm . vol. i. p. i. lec. i. n. 26. 

quae Anglice dicuntur personalia , quasi personam domini comi- 
tantia. 1 

11. Omnia bona generali nomine “ her edit ament s” apud Anglos 
vocantur, quia possunt tamquam haereditas transmitti. 3 Mobilia 
“ chattels ” dicuntur, quae realia vocantur, quando agitur de jure 
aliquo in re immobili quod ad tempus sit definitum : personalia 
sunt quae rebus immobilibus haud inhaerent. 3 Sed longe simplicior 
est, ac magis probanda, judice Kentio, 4 in jure caesareo adhibita dis- 
tinctio, qua omnia vel mobilia vel immobilia vocantur. 

12. Hominem in hominem jure gentium habere posse dominium 
alibi ostendimus : quo autem humanitatis sensu exercendum sit in- 
sinuavimus. 5 Quum libertas sit homini naturalis, et maxima inter 
dona meritd recenseatur, injustitia est et facinus immane eos qui 
liberi sunt vi abducere, et in servitutem dedere : quod nonnumquam 
apud nos factum dicitur, liberis hominibus nigri coloris, vi, vel dolo, 
ex Statibus in qua nati sunt, in alios ubi viget servitus abductis. Qui 
tantum patrarunt crimen tenentur suis impensis eos in libertatem 
vindicare : et qui eos sibi pretio compararunt, debent, etiamsi pe- 
cuniam nequeant recuperare, eos liberos dimittere, quatenus id 

(1) «The objects of dominion or property are things , as contradistinguished 
from persons : and things are by the law of England distributed into two kinds ; 
things real and things personal Things real are such as are permanent, fixed 
and immoveable, which cannot be carried out of their place, as lands and tene- 
ments : things personal are goods, money, and ali other moveables ; which may 
attend the ownei^s person wherever he thinks proper to go.” Blackstone, 1. ii. 
ch. ii. 16. 

(2) “ An hereditament — includes not only lands and tenements, but whatso- 
ever may be inherited, be it corporeal or incorporeal, real, personal, or mixed. — 
Corporeal consist of such as affect the senses ; such as raay be seen and handled 
by the body : incorporeal are not the object of sensation, can neither be seen nor 
handled, are creatures of the mind, and exist only in contemplation. Ibidem , 
n. 18. 

(3) “Chattel is a very comprehensive term in our law, and includes every 
species of property which is not real estate, or a freehold. The most leading 
division of personal property is into chattels real and personal. Chattels real 
concera the reality, as a lease for years of land. ... It is only personal estate if 
it be for a thousand years.” Ibidem y vol. ii. part v. lec. xxxv. n. 342. 

(4) Ibidem, n. 347. 

(5) Vol. i. tract. v. c. vi. et tract. viii. c. iv. 

absque gravissimo sui discrimine fieri possit: nam eos retinendo 
injuriam continuarent. 

13. Quid dicendum de servis qui fuga se proripiunt? Equidem 
concilium Gangrense, intentato anathemate, vetuit “ ne quis alieno 
servo suadeat ministerium domini sui deserere.” 1 Quod si servus, 
nullo suadente, fugerit in Statum seu provinciam liberam, ex Con- 
stitutionis Americanae auctoritate retrahi potest. 8 Si autem lateat, 
et ad sacrum tribunal accedat, peccata deponendi causa, non vide- 
tur repelli posse ob voluntatem numquam revertendi ad herum: 3 
nara poenae metus adeo est gravis, ut nemo teneatur, cum tanto sui 
discrimine, ad pristinam conditionem reverti: praeterquam quod 
libertatis dispendium nonnisi ex necessitate quisquam censeatur pati, 
praesertim quum nullo sui actu illud amiserit, sed ex majorum suo- 
rum calamitate. Servis ex belli eventu si fugerint ad suos, liberta- 
tem tribuit jus civile; 4 sicut et servis christianis quorum domini 
Judaei, vel pagani, vel haeretici forent, et etiam infidelibus qui fidem 
Christianam amplecterentur: 5 sed legibus nostris manet servitutis 
vinculum, quoties servus fuerit ex fuga retractus, vel in aliena pro- 
vincia detectus. 

14. Novissimum auctorem, Carriere, secuti, de dominio hominis 
in proprii ingenii foetus pauca duximus dicenda. Manifestum vide- 
tur nihil esse magis proprium cujuslibet quam quae suo ingenio pepe- 
rit: ideoque, etiam seposita lege civili, ab aliis absque injustitia usur- 
pari nequeunt. Qui igitur rem ab alio inventam, auctore invito, publici 
juris facit, ut utilitatem inde sibi comparet, tenetur ad satis facien- 
dum auctori, lucro reddendo. Qui codicem manu scriptum in lucem 
edit, auctore pariter invito, debet lucrum, si quod inde derivetur, ei 
praestare. Caeterum qui negligit ea facere quae lege exiguntur ut 
jus et privilegium sibi sit, vel res a se inventas vendendi, vel suos 

(1) Cap. Si quis servum. 17, qu. 4. 

(2) Constitution of the United States, art iv. §. ii. Of fugitive Slaves. Nuper 
in Suprema curia Statuum foederatorum decisum est leges a coetibus Statuum 
singulorum de mancipiis fuga elapsis latas, irritas esse, quum ex Constitutione eas 
ferendi potestas Congressui conveniat Edward Prigg v. Commonwealth of 
Pennsylvania, Jan. 1842. 

(3) Vide Lessium de Justitia et Jure, s. i. c. v. Dub. v. 

(4) §. Item ea. Instit de rerum divis. 

(5) L. Deo nobis, 56. c .de episcopis et clericis. 

libros edendi, sibi imputare debet, si alii sui ingenii foetibus gaude- 
ant. Lege Americana, a supremo coetu lata, cavetur, ut qui rei a 
se inventae jus velit sibi proprium vindicare, exemplar in officina 
publica Washingtonopoli, urbe foederatum provinciarum principe, 
sede quippe gubernii, deponat, et litteras inde patentes, uti aiunt, 
accipiat. Qui vero libros suos edendi velit jus habere, debet ex- 
emplar in officina publica in urbe in qua eduntur deponere intra tres 
menses, et libris typo mandatis id enuntiare . 1 Si quis privilegium 
hujusmodi violet, actio datur civilis. Quod si lis non fiat, ex con- 
scientiae dictamine tenetur quis ad reparandum damnum, juxta 
aequum judicum. Idem videtur dicendum quoties quis levi quadam 
mutatione machinae novae, vel libri, legis et privilegii vim facit irri- 
tam. Qui libros alias jam editos in hac regione iterum edit, nullam 
auctori facit injuriam, quum jam sint publici juris. Quamdiu lex non 
sancit auctoris proprietatem, nequit queri de aliquo bibliopola, qui, 
suo utens jure, librum iterum edit. Caeterum cavendum ne detri- 
mentum auctori inde eveniat, vel lucri aequi jactura. 

(1) Vide Act of Congress anno 1831. 

CAPUT III. 

DE DOMINIS. 

§. I. De dominis civilibus. 

15. Hominem rerum dominum a Deo constitutum esse liquet ex 
Genesi. Porro unusquisque homo dominii capax est, sive sit verus 
Dei cultor et famulus, sive peccator et infidelis. Merito rejecta est 
Wickleffi sententia, potestatem omnem et auctoritatem gubernandi, 
sicut et dominium, abjudicantis homini peccati gravis reo : “ Nullus 
est dominus civilis, nullus est praelatus, nullus episcopus, dum est in 
peccato mortali.” 1 Equidem quod competit homini in res, vel per- 
sonas, dominium, non amitti peccato, nequidem infidelitate, liquet 
ex documentis apostolicis, quae dominorum, etiam dyscolorum, jura 
servanda jubent, famulisque praecipiunt ut eis propter Deum obtem- 
perent. 2 

16. Dominium publicum dicitur reipublicae auctoritas in res om- 
nes publico et communi civium usui destinatas. Sic in pontes, ca- 
nales, vias dominium habet Status quilibet ; in vias quas dicere con- 
suevimus nationales, quae scilicet supremi coetus auctoritate per 
varias provincias factae sunt ob militum faciliorem commeatum, et 
alios usus toti nationi communes, potestas convenit gubernio gene- 
rali. Vix autem dominii voce hoc nuncupandum est, quum quilibet 
status supremus sit, aegreque ferat veri nominis dominium a coetu 
generali exerceri. 3 Caeterum publicum de quo agimus dominium 
ita exercendum est, ut nullus civis a rebus publicis repellatur, quam- 

(1) Prop. xxx. Hub8, et xv. Wickleffi. (2) I. Pet ii. 18. 

(3) “ It appears that congress claim the power to lay out, construet, ani im- 
prove post roads, with the assent of the States through which they pass. They 
also claim the power to open, construet, and improve military roads on the like 
ternis, and the right to cut canals through the severah states, with their assent, 
for promoting and securing intemal commerce, and for the more safe and eco- 
nomical transportation of military Stores in time of war; and leaving, in ali 
these cases, the jurisdictional right over the soil in the respective states.” Itent’ s 
Comm. vol. i. part ii. lect. xii. n. 268. 

vis liceat coetui supremo cujuslibet Status, et totius nationis, condi- 
tiones adsignare ex quibus usus pendeat. Sic ad impensas solvendas, 
tributum quoddam exigitur ab iis qui per canales navicula, vel qui 
per vias equo rhedave, vehuntur. 

17. Dominium nationale vocare placet agros publicos, quos scilicet 
ab Indis emit Praeses, nomine Statuum foederatorum, pecunia vel 
mercibus pro iis traditis. Hac ratione factum est ut tribus Indicae 
jam longius recesserint ; quae et quotannis, nova facta cessione agro- 
rum, ob minimum pretium, fisco generali praebent facilem rationem 
agrorum venditione novis colonis publicum thesaurum augendi. 1 

18. Apud gentes Europaeas plerasque est et dominium regium; 
sed Praeses noster ad quadriennium suffragiis civium electus, praeter 
domus, in qua moratur, usum per illud temporis, et annuam 25,000 
nummorum argenteorum pensionem, nihil sui muneris proprium ha- 
bet. QuaB privatim possidet sunt alterius cujusvis civis bonorum ad 
instar. 

19. In quolibet Statu sunt plurima collegia civium legis auctoritate 
instituta, “ Corporatione ” vulgo dicta, quae vel res communes cu- 
rant, vel negotiis, litteris, vel aliis quibuscumque rebus vacant. Sin- 
gula municipia cives qui suis rebus praesint eligunt, qui universitatis 
nomine bona possident, et auctoritate moderantur rebus communibus. 
Quousque autem se extendat eorum potestas ex chartis quas a coetu 
Status supremo vel a curia suprema obtinent, dignoscendum est. De 
jure Congressus collegia instituendi disceptatur, quamvis illud exer- 
cuerit saepius, praesertim Foederatorum Statuum mensa instituenda 
nummaria. 


§. II. De clericorum collegiis. 

20. Fuerunt olim in omnibus regnis republicisque christianis col- 

(1) “ Congress have the exclusive right of pre-emption to ali Indian lands 
lying within the territories of the United States. The United States own the 
soil, as well as the junsdiction of the immense tracts of unpatented lands included 
within their territories, and of all the productive funds which those lands may 
hereafter create. This immense property has become national and productive 
stock.” Kent's Comm. vol. i. part ii. lec. xii. n. 259. De agris quos intra quos- 
dam Status Indi adhuc possident dicit : “ These lands belong to the United 
States, as part of their public domain, subject to the Indian right and title of 
occupancy.” Ibidem . 

legia ministrorum sacrorum, juribus plurimis privilegiisque aucta, 
quae bona plurima, universitatis instar, possidebant, quae in manu 
mortua possidere dicebantur, quum titulus nihil mutaretur, aliquo 
ex vivis decedente . 1 Ecclesiastica omnia bona pari fere ratione ha- 
bebantur, licet plerumque ab uno possiderentur, praesule, scilicet, 
vel presbytero, qui personam sustinebat, et, collegii instar, semper 
vivere censebatur. Hospitia in peregrinorum gratiam, nosocomia 
ad aegrotos excipiendos, collegia in juvenum institutionem, et pluri- 
ma alia pari gaudebant privilegio, episcoporum plerumque regimini 
et auctoritati concredita. Plurima contra ecclesiae possessiones pro- 
tulit Wickleffus, satanae tribuens quod viri ecclesiastici bona possi- 
derent temporalia : 3 ei praecesserant, saeculo decimo tertio ineunte, 
Waldenses. Legibus plurimis caverant nonnulli Angliae reges ne 
piis fidelium largitionibus ditescerent monasteria et ecclesiae : quos 
tamen rapacitate et furore longe praetergressus est Henricus VIII., 
aperta spoliatione ecclesiarum, et sacrilega usurpatione bonorum in- 
famis . 3 Leges illae in plerisque Statibus foederatis non obtinent, sed 
in Pennsylvania censentur vigere . 4 

(1) “ Alienation in mortmain, in mortua manu, is an alienation of lands or 
tenements to any Corporation sole or aggregate, ecclesiastical or temporal.” 
Blackstone, 1 . ii. n. 268. 

(2) Prop. x. xxxii. xxxiii. xxxvi. xxxix. 

(3) Vide apud Blackstone, 1. ii. n. 269. qui tamen injuria in monachos inve- 
hitur. 

(4) “ The statutes of mortmain are in force in the State of Pennsylvania. It 
has been there held and declared, by the judges of the Supreme Court of that 
state, that the English statutes of mortmain have been received, and considered 
the law of that state, so far as they were applicable to their political condition ; 
and that they were so far applicable, ‘ that all conveyances by deed or will, of 
lands, tenements, or hereditaments, made to a body corporate, or for the use of a 
body corporate, were void, unless sanctioned by charter, or act of assembly/ In 
the other States, it is understood, that the statutes of mortmain have not been re- 
enacted, or practised upon.” Kent’s Comm. vol. ii. n. 283. Citat 3 Binney*s 
Rep. App. 626. “ The statutes of mortmain apply in Pennsylvania, only so far 
as they prohibit dedications of property to superstitious purposes, or grants to 
corporations without a statutory license. ,, Metkodist Church v. Remington, 1 
Watts’ Rep. 218. apud Kent ibidem in Not. Lege anno 1730 lata, fit facultas 
Protestantibus accipiendi agros aliaque in ecclesiarum erectionem, vel scholarum 
vel pauperum hospitium. In statu Massachusetts, anno 1 835, diaconi et seditui 
ecclesiarum Protestanticarum pari facultate donati sunt 

Vol. II.— 5 

21. In Statibus foederatis nullus ordo Religiosus lege agnoscitur, 
nisi forsan charta concessa Patribus Eremitis S. Augustini, uti factum 
est a coetu supremo Pennsylvaniae, vel monialibus Visitationis a coetu 
supremo Washingtonopoli. Ceeterum nec haec instrumenta efficiunt 
ut ab aliis civibus discernantur singuli qui ad universitatem hujus- 
modi pertinent; sed jura manent eadem, et idem quod alii valent ex- 
ercere dominium, nisi quoad ea in quibus, juxta chartae conditiones, 
collegium seu universitas habentur. Nihil tamen obstat quin viri 
foeminaeque votum solemne paupertatis nuncupent, serventque, juxta 
superiorum arbitrium ; quamvis si contingat haereditatem illis obve- 
nire, vel donum, suo nomine agant necesse est. Renuit sancta 
sedes sanctimonialium Gallicarum vota, quae in praesenti rerum con- 
ditione nuncupata sunt, agnoscere solemnia, 1 quia leges plures obji- 
ciunt obices proprietatis abdicationi : sed nihil hujusmodi apud nos 
occurrit, nec enim ulla est legum latoribus solicitudo de rebus hujus- 
modi, sed libera manet conscientia voluntasque cujusque civis. 

§. III. De bonis ecclesiasticis. 

22. Ad eos quod attinet qui bona temporalia Ecclesiae haud con- 

venire contendunt, eo quod Christus pauper esset, non habens ubi 
caput reclinaret, et Apostoli circumierint, nullam certam sedem ha- 
bentes, et nihil possidentes, animadvertendum ipsum Christum ha- 
buisse loculos, in quibus, apud eorum latorem, deponebantur piorum 
eleemosynae : et Apostolos haud repulisse fideles dona sua ferentes, 
quibus omnium necessitatibus consuleretur. Equidem hominum 
societas, qualis est Ecclesia, indiget necessario subsidiis quibus cul- 
tus impensis et ministrorum sustentationi provideatur : quae proinde 
praestare decet fideles divitiis abundantes. Constat ecclesias do- 
mosque in praesulum habitationem a Christianis habitas, etiam ethnicis 
imperantibus; 2 quas Constantinus, anno 312, christianis servari jus- 
sit 3 . Optimo exemplo imperator, anno 321, decedentium voluntatem 
in Ecclesiae gratiam ratam habuit, et executioni fideliter mandari jus- 
sit : “ Habeat unusquisque licentiam sanctissimo catholico venera- 

(1) Vide Resp. S. Pocnitentiari® ad Superiorem seminarii Nannetensis die 28 
Novembris, 1818. 

(2) Euseb. Hist Eccl. L vii. c. xxx. (3) Ibidem, I. x. c. v. 

bilique concilio decedens bonorum quod optaverit relinquere ; et non 
sint cassa judicia (ejus). Nihil enim est quod magis hominibus de- 
beatur, quam ut supremae voluntatis, postquam jam aliud velle non 
possunt, liber sit stylus, et licitum quod iterum non redit arbitrium.” 1 

23. Injuria bona ecclesiastica, quap majorum pietas in usus reli- 
gionis contulit, invaserunt principes coetusque civiles, et ad alios 
transtulerunt usus, a mente donatorum prorsus alienos ; nam nulla 
reipublicae in ea potestas, nisi necessitate salutis communis urgente. 
Optime scripsit Hincmarus, Rhemensis archiepiscopus, anno 881, 
ad Ludovicum III.: “ Sunt qui dicunt, ut audivi, quia res ecclesias- 
ticae episcopiorum in vestra sint potestate, ut cuicumque volueritis, 
eas donetis. Quod si ita est, ille malignus spiritus, qui . . . primos 
parentes nostros perdidit, perditionem vestram in aures vestras su- 
surrat. Sanctus namque Spiritus, per eos qui cum Christo in coelo 
regnant, et in terris miraculis coruscant, dixit, et usque ad nos scrip- 
tis pervenire fecit, dicens, res et facultates ecclesiasticae oblationes 
appellantur, quia Domino offeruntur, et vota sunt fidelium ... si quis 
illa rapuerit, reus est damnationis Ananiae et Saphirae.” 2 

24. Quae semel dicata sunt divino cultui, imperatorum piorum 
liberalitate, vel privatorum studio, vel ab episcopis ipsis ex suo pa- 
trimonio, et fidelium largitionibus, numquam licuit repetere. Idcirco 
Ambrosius Valentiniano imperatori, ecclesiam in usum Arianorum 
poscenti, magno animo restitit, nolens praeterea aliquatenus favere 
haeresi. “ Respondi, quod erat ordinis, templum Dei a sacerdote 
tradi non posse . . . Convenior a comitibus et tribunis, dicentibus im- 
peratorem jure suo uti, eo quod in potestate ejus essent omnia. 
Respondi, si a me peteret quod meum esset, id est, fundum meum, 
argentum meum, quidvis hujusmodi meum, me non refragaturum : 
quamquam omnia quae mei sunt essent pauperum : verum ea quae 
sunt divina, imperatoriae potestati non esse subjecta» Si patrimo- 
nium petitur, invadite: si corpus, occurram. Vultis in vincula ra- 
pere? vultis in mortem? voluptati est mihi. Non ego vallabor 
circumfusione populorum, nec altaria tenebo vitam obsecrans, sed 
pro altaribus gratius immolabor. — Mandatur denique : trade basili- 
cam. Respondeo : nec mihi fas est tradere : nec tibi accipere, im- 
perator, expedit. Domum privati nullo potes jure temerare : domum 

(1) In cod. Theod. 1. xvi tit. ii. leg. iv. et in cod. Justin. I. i. tit. ii. 1. i. 

(2) Epist. xii. n. iv. Oper. t ii. p. 190. 

" Dei existimas auferendam ? Allegatur imperatori licere omnia, ipsius 
esse universa. Respondeo: noli te gravare, imperator, ut putes te 
in ea quae divina sunt imperiale aliquod jus habere. Noli te extol- 
lere ; sed si vis diutius imperare, esto Deo subditus. Scriptum est: 
‘Quae Dei Deo, quae Caesaris Caesari.’ Ad imperatorem palatia 
pertinent; ad sacerdotem ecclesiae. Publicorum tibi moenium jus 
commissum est, non sacrorum.” 1 

25. Gravissimis et justissimis poenis compescuit Ecclesia eos qui 
sacrilega rapacitate bona ecclesiastica rapere ausi sunt. Sic in con- 
cilio Lugdunensi II. lata est in eos excommunicationis sententia: 2 
quam innovavit concilium Tridentinum his verbis : “ Si quem cleri- 
corum, vel laicorum, quacumque is dignitate, etiam imperiali, aut 
regali praefulgeat, in tantum malorum omnium radix cupiditas occu- 
paverit, ut alicujus ecclesiae, seu cujusvis saecularis, vel regularis 
beneficii, montium pietatis, aliorumque piorum locorum jurisdic- 
tiones, bona, census, ac jura etiam feudalia, et emphyteutica, fructus, 
emolumenta, seu quascumque obventiones, quae in ministrorum et 
pauperum necessitates converti debent, per se, vel alios, vi, vel ti- 
more incusso, seu etiam per suppositas personas clericorum, aut 
laicorum, seu quacumque arte, aut quocumque quaesito colore, in 
proprios usus convertere, illosque usurpare praesumpserit, seu impe- 
dire, ne ab iis, ad quos jure pertinent, percipiantur; is anathemati 
tamdiu subjaceat, quamdiu jurisdictiones, bona, res, jura, fructus, et 
reditus, quos occupaverit, vel qui ad eum quomodocumque, etiam ex 
donatione suppositae personae, pervenerint, ecclesiae, ejusque admi- 
nistratori, sive beneficiato integre restituerit; ac deinde a Romano 
Pontifice absolutionem obtinuerit. Quod si ejusdem ecclesiae patro- 
nus fuerit, etiam jure patronatus, ultra praedictas pcenas, eo ipso 
privatus existat. Clericus vero, qui nefandae fraudis, et usurpationis 
hujusmodi fabricator, seu consentiens fuerit, eisdem poenis subjaceat, 
nec non quibuscumque beneficiis privatus sit, et ad quaecumque alia 
beneficia inhabilis efficiatur, et a suorum ordinum executione, etiam 
post integram satisfactionem, et absolutionem, sui Ordinarii arbitrio 
suspendatur.” 3 

26. Ad aedituos aliosve laicos bona temporalia Ecclesiae adminis- 
trantes quod spectat, gravissime peccant et excommunicationis sen- 

(1) Ep. xx. (2) Can. xii. apud Labbe, t xi. part i. coi. 982. 

(3) Sess. xx. cap. xi. de Reform. 

tentia se irretiunt, quoties bona illa ad alienos usus convertunt, vel 
sibi usurpant, in sacrorum ministrorum, vel Ecclesiae, detrimentum. 
Qui igitur denegant sacerdotibus rite designatis ab episcopo subsidia 
consueta ad honestam sustentationem necessaria, contra justitiam 
peccant. Qui Ecclesiae thesauro abutuntur ut libellos famosos edant, 
vel lites instituant injustas, praesertim contra praesules presbyterosve, 
ad omnia damnanda resarcienda tenentur. Qui bona in scholarum 
usum, vel ad cultum speciatim donata, vel legata testamento, in 
alios usus convertunt, pari restituendi oneri subjiciuntur. Tenentur 
autem singuli in solidum. 

27. Sacra ecclesiarum supellex est custodienda et transmittenda 
in earum utilitatem, nec temere cuiquam tamquam sua usurpanda. 
Equidem quae quis sibi pecunia comparavit, vel quae alter ei donavit 
vasa sacra, seu vestes, potest retinere : sed quae a fidelibus in cultum 
divinum data sunt, plerumque censenda sunt in communem utilitatem 
destinata, nisi contrarium constet : quapropter sacrilegus est qui ea, 
contra donatorum mentem, aufert, suaque facit. Sic et bona immo- 
bilia habenda sunt ecclesiae, non autem cujusquam, nisi in fideicom- 
missum. Bene scripsit Lessius 2 “ Nemo in, particulari habet do- 
minium bonorum immobilium ecclesiae vel supellectilis sacrae ; sed 
coetus ecclesiasticorum cuj usque ecclesiae habet dominium bonorum 
suae ecclesiae.” 1 

28. Bona ecclesiastica juxta donatorum intentionem sunt adhi- 
benda : si autem eveniat aliquid quod huic dispositioni obstet, prae- 
sulum, vel aliorum, quorum interest, erit summi Pontificis implorare 
auctoritatem ; ipse enim, utpote toti Ecclesiae praefectus, praecipuus 
bonorum ecclesiasticorum dispensator est. Poterit igitur piam do- 
natorum voluntatem in illa rerum conditione interpretari, et Ecclesiae 
utilitatibus consulere. Hinc pontificia auctoritas saepe saepius adhi- 
bita est ad condonandas injurias a saeculi principibus, vel populo, 
illatas in tempestatibus infelicibus. Si^ Julius III. anno 1554, in- 
dulsit Anglis ut borta eeclesiastica direpta a possessoribus teneri 
pergerent. Idem Gallis praestitit Pius VII. in Concordato cum guber- 
nio Gallico inito 15 Julii 1801, et 15 Augusti eodem anno a Ponti- 
fice confirmato. 2 

(1) De Justitia et Jure, §. i. cap. iv. Dub. vii. 

(2) Vide hiec fuse apud Camere, Tract de justitia et jure. vol. i. par. i. §. i. 
c. iv. qvuBst 2. 

5 * 

29. In foefderatis Statibus quse fidelium pietas contulit bona sunt 
ecclesiarum et monasteriorum. In nonnullis lex obstat ne in fidei 
commissum cuiquam concredantur, quod de Statu Neo-Eboracen- 
si, praesertim post Statutorum emendationem, qua omnes fere usus 
sublati sunt, dicendum est. In Pennsylvania ex veteri lege lata, 
anno 1730, sectae Protestanticae privilegio fruuntur agros aliaque 
bona immobilia accipiendi in ecclesiarum scholarumve situm, vel in 
coemeteria, vel pauperum hospitia. Caeterum ex doctrina de fidei- 
commissis et usibus, quae in Pennsylvaniae tribunalibus obtinet, colli- 
gitur ea quae in fidei-com missum alicui traduntur in ecclesiarum etiam 
catholicarum utilitatem teneri posse, dummodo nulla oneretur con- 
ditione quae ad superstitionem, ex judicum sententia referatur: 1 qua- 
propter decretum primi concilii provincialis Baltimorensis,de ecclesiis 
in posterum haud consecrandis quae non fuerint episcopo in fidei 
commissum traditae, in fidelium utilitatem, 2 in hac dioecesi plenum 
sortitum est effectum, uti ex Synodo Philadelphiensi prima, 3 et re- 
ipsa constat. De usibus seu fideicommissis universim statuit lex 
curiam supremam posse curare ut impleantur, designato etiam fidei- 
commissario, si desit. 4 Obtinentur etiam facile a Suprema Curia 
chartae, instrumenta scilicet quibus fit facultas collegiis bona possi- 
dendi in orphanorum usum, vel ob ecclesiarum utilitatem, vel alios 
ob usus cum Religionis profectu connexos, dummodo redditus non 
excedant bis mille nummos quotannis. 5 In Statu Neo-Jerseae lex 
facit facultatem cuilibet coetui religioso, praevia per decem dies no- 
titia, aedituos eligendi, septem numero ad summum, qui res tempo- 
rales curent, et bona possideant, quae bis mille nummos argenteos 
quotannis valore non excedant. 6 In statu Delavarensi similis viget 
lex, quae tamen proventus annuos intra ducentas libras quas vocant 
sterlinas arctat. Cavetur etiam lege ne quis aliquid alicui coetui re- 
ligioso causa mortis donet ; opus scilicet est ut instrumentum con- 
$ 

(1) “The mortmain acta apply to corporatioris exclusively, and trasts made 
for charitable uses and purposes, not deemed superet itious, have not been held to 
be invalid.” Porter^ case, l co. 24. a. apud Kent Comm. 1. ii. n. 282. Note. 

(2) Decr. v. (3) Const iii. 

(4) Purdon’s Digest, art Trusts. 

(5) Ibidem, art Corporatioris . 

(6) Elmer’s Digest, art ReHgious Societ i es. 

ficiatur integro saltem anno ante mortem, et suum plenum effectum 
siatim consequatur: 2 quae lex ab Anglis desumpta videtur. 2 

30. Bona ecclesiastica nullo fere gaudent privilegio. In Penn- 
sylvania tamen ecclesiae omnes, et loca adjacentia, sicut et collegia, 
eximuntur lege a tributis. 

31. Quae possidentur ex legis sanctione vi chartae securius haben- 
tur, quamvis quae in fideicommissum data sunt, valeant in Statibus 
in quibus lex non obstat. Quae episcopo alterive in proprietatem 
sunt tradita, eo tamen consilio ut in fidelium utilitatem serventur, 
plurimis obnoxia sunt periculis, quum aere alieno gravari possint, 
vel testamento haud rite confecto in aliorum manus transire. Op- 
tandum foret ut in singulis Statibus lex impetraretur, qua episcopus 
posset ecclesias et presbyteria in usus publicos possidere ; quod in 
Marylandia jam est concessum. Caeterum ubicumque aeditui sunt, 
eos meminisse oportet bona ecclesiastica Dei quodammodo esse, et 
ita administranda, ut cultui provideatur, et sacrorum ministrorum 
decenti sustentationi. Profecto fideles decet haud se negotiis eccle- 
siasticis immiscere, sed suam praestare operam ut Ecclesiae jura 
illaesa sint. Quod si ad alienos usus bona ecclesiastica distrahantur, 
in poenas a Tridentino concilio latas, quas promulgavit concilium 
primum Baltimorense, incidunt tanti criminis rei, et ad reparanda 
damna tenentur. 

32. De dominio clericorum in bona quae eis contingunt inter theo- 
logos quaeritur. Clericorum bona patrimonialia sunt quae a patre 
sibi provenerunt haereditatis nomine, vel alia quaecumque titulo pro- 
fano. Dominio pleno eorum gaudent, quum sacer gradus jus quod 
habent non tollat. Quasi patrimonialia , seu industrialia , habentur 
quae acquirunt ex functionibus ecclesiasticis. Haec etiam pro aequo 
suo arbitrio impenduntur. Parcimonialia dicuntur quae ex redditi- 
bus ecclesiasticis servant parcius vivendo : quae proinde eidem 
arbitrio subjacent. De bonis mere ecclesiasticis , fructibus scilicet 
beneficiorum, contro vertitur, utrum eorum dominium, vel adminis- 
tratio tantum penes eos sit. Quamvis autem variaj sint theologorum 
de ea quaestione sententiae, “certum est, quod beneficiarii tenentur 
sub mortali redditus superfluos suae sustentationi in usus pios, aut in 

(1) Laws of Delaware, art Religious Societies. 

(2) 9 Geo. ii. c. 36. cit. a Blackstone, 1. ii. n. 274. 

pauperes etogare.” Ita docet S. Alphonsus. 1 Restituendi tamen 
onus si temere eos impenderint, plerique theologi non injungunt. 2 

33. Utrum autem beneficiorum instar habenda sint quae in pluri- 
bus Statibus clericis committuntur munera pastoralia cum agrorum 
fructibus qui presbyteriis adnectuntur, quaeri potest. Nobis videntur 
ea bonorum ecclesiasticorum speciem praeseferre, quum sint bona 
immobilia ex fundatorum mente illi usui destinata, et episcopi vel 
alterius fidei commissa. Quamvis autem in tribunalibus civilibus 
ecclesiastica bona non habeantur, in foro tamen Ecclesiae ita spec- 
tanda videntur. Hinc si quis iis fruens munus suum prorsus negli- 
gat, ad restituendum obligatus censendus est : quod si proventus 
superflui ei sint, munera licet exequenti, debet in pios usus, vel in 
pauperum levamen eos impendere. 

34. Quid vero dicendum de annuis stipendiis quae salarii nomine 
impenduntur ab aedituis ex sedilium in ecclesiis redditibus, vel 
alias ex thesauro Ecclesiae. Equidem S. Pcenitentiaria, de pen- 
sionibus quas gubernium Gallicum solvit presbyteris, loco reddituum 
quos antea ex beneficiis percipiebant, interrogata, respondit eos 
censeri redditus ecclesiasticos. 3 Quamvis pensio presbyteris ab 
aedituis nomine fidelium soluta, locum reddituum quibus antea 
gaudebant non teneat, tamen ob officium pastorale quum solvatur, 
eique adnectatur, ad beneficii rationem quodammodo accedit : idcirco 
censemus de ea pariter dicendum. Liquet plane injustitiam admitti, 
si officio neglecto quis pensionem sibi vindicet. Caeterum quum 
praecipue detur ob munera quae curam animarum respiciunt, non 
censemus restitutionem deberi ab eo qui, his impletis, officium reci- 
tare negligit. Non facile definiri potest quantum restituendum sit, 
si quis aliqua neglexerit munera, v : g : confessiones excipere, vel 
verbum Dei praedicare : sed plerumque socordia discussa, satis erit 
hortari ut erga pauperes liberalem se praestet. Idem dicendum vi- 
detur de pecunia quae superest ex pensione, quae plerumque modica 
est. 

35. De aere collatitio, quod, oblationum veterum instar, inter 
Missarum solemnia solet colligi, decet omnino ut parocho tradatur 
in sui sustentationem, juxta morem vetustissimum. Quidquid au- 

(1) Theol. Mor. 1. iii. n. 491. §. iv. 

(2) Vide Lessium, de Justitia et jure, §. i. c. iv. Dub. vi. n. 44. 

(3) 9 Jan. 1823, resp. pro dioecesi Monspefiensi. 

tem ei hac ratione contingit, vel occasione baptizandi, vel nuptias 
celebrandi, vel alias, juxta pias et laudabiles consuetudines, inter 
bona quasi patrimonialia recensetur, quorum liberum dominium ei 
conceditur : uti ex responsione S. Pcenitentiariae jam laudata habetur. 
His autem ita uti oportet, ut sacra auri fame non agatur, sed paupe- 
ribus subveniat ; charitatis enim lege praecipue ligantur Christi mi- 
nistri. 

36. Quidquid in certum aliquem usum a fidelibus collatum est ; v : 
g : in orphanorum sustentationem, vel pauperum levamen, sicut con- 
suevit fieri, concionibus quas dicunt charitatis habitis, sancte est im- 
pendendum juxta conferentium consilium : nec sine injustitia mani- 
festa, quae restituendi fert necessitatem, alio distrahitur. 

§. IV. De FILIISFAM1LIAS. 

37. Quae filiifamilias nondum emancipati habent, variis nominibus 
in jure civili insigniuntur ; castrensia , scilicet, quasi castrensia , ad - 
ventitia , et profectitia . Castrensia dicuntur quae acquiruntur militiae 
ratione, stipendia faciendo, vel in principis aula obsequia praestando, 
vel in arcis custodia. Horum plenum dominium et usus iis permit- 
tuntur. Quasi-castrensia vocantur, quae castrensium instar in lege 
habentur, dominio et usu eorum concessis, licet reapse a castrensibus 
discrepent. Sic quae clericus ex beneficio ecclesiastico, vel alias 
post clericatum, recipit, ejus committuntur arbitrio. Quae aliquis 
acquirit ex officio publico haud mechanico, v. g. advocati ; vel ex 
professione scientiae et artis liberalis pari privilegio gaudent. Ad- 
ventitia nuncupantur quae filio-familias adveniunt, neque a patre, 
neque ejus intuitu : v : g : ex amicorum donatione, vel successione 
in bona materna, vel labore artificiali. Profectitia denique sunt quae 
filius acquirit vel ex patris bonis, iis administrandis, vel patris in- 
tuitu, puta dono patris ergo ei dato. Horum dominium et jus patri 
tribuunt leges Romanae ; quae et adventitiorum administra tionem et 
usumfructum ei vindicant, eorum dominio relicto filio. 1 Hae distinc- 
tiones non reperiuntur in legibus quibus utimur, nec in Anglicis, vel 
Gallicis hodiernis : 2 sed quae ad filium certo quodam titulo pertinent, 

(1) L. ii. Inst. in tit. 9. 

(2) Cod. civ. ab art. 371. ad art. 489. 

patris committuntur custodiae; et quae labore acquisiverit, poterit 
pater etiam sibi vindicare, nisi filio edomo dimisso, visus sit liberam 
ei facere facultatem suam operam locandi. Attamen quae seorsim a 
patre acquisiverit arte propria, vel commercio peculiari, licet in do- 
mo paterna, filii omnino sunt, juxta codicem Gallicum. 1 Filius qui 
vigesimum primum annum aetatis expleverit, sui juris est. 2 Poterit 
idcirco exigere mercedem pro labore, nam “ pietatem liberi parenti- 
bus, non operas debent.” 3 Ante illam aetatem quaestio est apud 
theologos, utrum filius possit exigere vel subtrahere mercedem ob 
operam specialem patri haud indigenti praestitam. Lessius, De 
Lugo, Cabassutius aliique affirmant ; contradicentibus Laymann, An- 
toine, Billuart, aliisque. Negantibus assentimur, quum ita ferat lex 
civilis, et aequum videatur ut alimenta donaque a patre praestita 
merces habeantur. Caeterum si constet aliquem e filiis patri suas 
praestitisse operas, dum caeteri suis studerent utilitatibus, non videre 2 
tur teneri ad restituendum quae in sui mercedem bona fide sustulit, 
ni forsan modum plane excesserit. 4 

§. V. De uxoribus. 

38. Bona uxoris jure civili in tria distribuuntur genera, parapher- 
nalia scilicet, dotalia , et communia . Paraphemalia dicuntur quae 
uxoris usui et dominio prorsus servata sunt 5 in contractu matrimo- 

(1) Cod. civ. art. 387. 

(2) “ A father has no other power over his son’s estate than as his trustee or 

guardian ; for though he may receive the profits during the child’s minority, yet 
he must account for them when he comes of age. He may indeed have the 
benefit of his children’s labour while they live with him, and are maintained by 
him.” Blackstone Comm. 1. ,i. n. 453. “ In Gale v. Parrott, it was observed, 

that if the minor was eloigned from the parent, he might, of necessity, be enti- 
tled to receive the fruits of his own labour, and that it would require only slight 
circumstances to enable the court to infer the parent’s consent to the son’s receipt 
and enjoyment of his own wages. . . A father may, by agreement with his minor 
child, relinquish to the child the right which he would otherwise have to his Ser- 
vices, and authorize those who employ him to pay him his own eamings. . . 
The son, in such cases, may make a valid special contract with his employer.” 
Ke?ifs Commentaries , vol. ii. part iv. lec. xxix. n. 194. 

(3) Lege penult ff. de obseq. parent, prxb. 

(4) Vide Carriere de just. et jure, vol. i. p. 378. 

(5) Cod. de pactis conventis. 

niali, vel quae ipsi post matrimonium sunt acquisita, sive donatione, 
sive legato, ea praesertim quae maritus ejus commisit arbitrio. Quae 
ornatus causa ei concessa sunt hoc nomine apud nos veniunt. 1 Do - 
talia bona ea sunt quae marito obveniunt uxoris causa ob contractum 
matrimonialem : 3 v : g: bona immobilia quae ipsa suo jure possidebat, 
vel quae pater ejus concessit. Horum administratio et ususfructus 
penes maritum sunt : dominium autem manet penes uxorem, quae, 
eo defuncto, ea iterum recipit. Pecunia vero quae dotis nomine 
plerumque datur mariti prorsus est. 3 Communia bona in jure 
nuncupantur omnia quae, durante matrimonio, communi labore et in- 
dustria comparantur. Horum proprietas pro dimidia parte est 
penes uxorem, quae censetur aeque suam operam contulisse, sed ad- 
ministratio et ususfructus sunt penes maritum. 4 

,39. Jure communi, Anglico, et Americano, omnia bona immo- 
bilia quae uxor possidebat tempore contractus matrimonialis cedunt 
marito, qui iis fruitur durante utriusque vita, 5 et si superstes fuerit, 

(1) “In one particular instance the wife may acquire a property in some of 
her husband’s goods : which shall remain to her after his death, and not go to his 
executors. These are called her paraphemalia , which is a term borrowed from 
the civil law, and is derived from the Greek language, signifying something over 
and above her dower. Our law uses it to signify the apparel and ornamenta of 
the wife, suitable to her rank and degree ; and therefore, even the jewels of a 
peeress usually wom by her, have been held to be paraphemalia. These she 
becomes entitled to at the death of her husband, over and above her jointure or 
dower, and preferably to ali other representatives. Neither can the husband 
devise by his will such ornamenta and jewels of his wife.” Blackstone’8 Comm . 
1. ii. n. 436. 

(2) “ The separate property of the wife is divided into dotal, being that which 
she brings to the husband to assist in the marriage establishment, and extra-dotal 
or paraphemal property, being that which forms no part of the dowry. The 
husband is the head and master, and the proceeds of the dowry belong to the 
husband, during the marriage.” Kenfs Comm. vol. ii. part iv. lec. xxviii. Sic 
apud Gallos paraphemalia habentur omnia uxoris bona in dotem non constituta. 
Cod. civ. art 1574. 

(3) L. vii. digesti. 

(4) In Louisiana ... the rights of married women are regulated by the civil 
law.” Kentfs Comm. vol. iv. part vi. lect. iv. n. 46. Vide et voL ii. part iv. 
lec. xxviii. n. 184. 

(5) “ If the wife, at the time of marriage, be seized of an estate of inheritance 
in land, the husband, upon the marriage, becomes seized of the freehold, jure 
uxoris, and he takes the rents and profits during their joint lives. , Kenfs Com - 
mentaries , vol. Ii. part iv. lec. xxviii. n. 130. 

et proles sit nata, donec ipse maritus vixerit. 1 Nequit tamen ea 
vendere, vel oneribus gravare. 3 Potest quidem alienare jura illa 
quae realia dicuntur, adnexa scilicet bonis immobilibus : v : g : quae 
ex instrumento scripto ad certum annorum spatium oriuntur. 3 Pleno 
jure autem utitur pecunia quam uxor secum affert, 4 vel quam ei de- 
bitam recuperavit. 5 Si contigerit maritum mori antequam eam 
receperit, uxor suo jure eam sibi vindicat. Quam pecuniam sibi 
uxor, durante matrimonio, opera et industria comparat, mariti est, 
quum ipse onera matrimonii alias sustentet. Ceterum non videtur 
culpanda uxor quae in usus proprios necessarios sumit quae ita com- 
paravit, praesertim si maritus negligat ei subvenire. 

40. Communia haberi possunt bona immobilia quae marito et 
uxori, durante matrimonio, simul data sunt, vel quae ab iis una empta 
sunt. Haec uterque possidet, adeo ut nequeat alteruter ea vendere 
absque alterius consensu. Alterutro defuncto alter ea pleno pos- 
sidet jure. 6 Jure tamen civili, quod in Louisiana obtinet omnia 

(1) “ If there has been a child of the marriage bom alive, the husband takes 
the estate absolutely for life, as tenant by the curtesy.” Kenfs Commentaries , 
vol. ii. part iv. lec. xxviii. n. 130. 

(2) “ He cannot alien or encumber it, if it be a fireehold estate, so as to pre- 
vent the wife, or her heirs, after his death, from enjoying it, discharged from his 
debts and engageraents. ,, Ibidem . 

(3) “ The husband, upon marriage, becomes possessed, also, of the chattels 
real of the wife, as leases foi; years, and the law gives him power, without her, to 
se 11, assign, mortgage, or otherwise dispose of the same as he pleases, by any 
act in his lifetime ; except it be such on interest as the wife hath, by the provis- 
ion or consent of her husband, by way of settlement.” Ibidem. “ In Georgia . . 
ali marriages since 1785, vest the real equally with the personal estate of the 
wife in the husband.” Yol. iv. part vi. lec. lv. n. 29. 

(4) “ As to personal property of the wife, which she had in possession at the 
time of the marriage, in her own right, and not en aut er droit , such as money, 
goods and chattels, and moveabies, they vest immediately and absolutely in the 
husband, and he can dispose of them as he pleases, and on his death they go to 
his representatives, as being entirely his property.” Ibidem , n. 143. 

(5) “ As to debts due to the wife, at the time of her marriage, or afterwards, by 
bond, note, or otherwise, and which are termed choses in action, the husband has 
power to sue for, and recover the same ; and when recovered, and reduced to 
possession, and not otherwise, the money becomes absolutely his own.” Ibidem. 

w- 

(6) «If an estate in land be given to the husband and wife, or a joint purchase 

mariti bona durante matrimonio acquisita communia sunt, quorum 
dimidia pars, defuncto alterutro, alteri cedit, parte altera haeredibus 
defuncti data. 1 

41. Dotalia uxoris bona, juxta mores nostros, sunt tertia pars bo- 
norum omnium immobilium, quae maritus durante matrimonio pos- 
sederit, 3 quae idcirco non potest alienare, in uxoris praejudicium, nisi 
ipsa, seorsim interrogata a magistratu, libere consenserit, et subscri- 
bendo instrumento, suo renuntiaverit juri. Si maritus testamento 
uxori legaverit quaedam bona, ut dos ejus excluderetur, penes eam 
est ea respuere ut suo jure fruatur. Caeterum nonnisi per vitam 
suam jus ejus manet, eaque defuncta transit ad mariti haeredes. 

42. “ Si non concedat maritus congruam sustentationem , potest 
uxor eam sibi clam surripere. Illud extendit Collet ad expensas in 
honesta recreatione et decenti sui ornatu faciendas, modo non sint 
notabiles, nec excedant quod aliae ejusdem conditionis mulieres piae 
et timoratae conscientiae expendere solent.” Ita Carriere. 3 “ Uxor 
potest etiam providere ex bonis communibus, si alia non habeat, 
sustentationi necessariae patris v.el matris, vel prolis propriae ex alio 
matrimonio, si indigeant, modo remaneant necessaria marito et ejus 
familiae ; quia tenetur his subvenire, isti speciale jus habent alimenta 
ab ea petendi, nec vir potest rationabiliter id inique ferre.” 4 Eleemo- 
synas modicas pro sua conditione potest erogare uxor, juxta plerosque 
theologos : quod si id vetet maritus, paci domesticae imprimis con- 

be made by them during coverture, they are not properly joint tenants, nor ten- 
ants in common, for they are but one person in law, and cannot take by moieties. 
They are both seized of the entirety, and neither can sell without the consent of 
the other, and the survivor takes the whole.” Kentfs Commentari es , vol. iv. 
part vi. lec. lv. (1.) 

(1) Ibidem, vol. ii. part iv. lec. xxviii. n. 184. 

(2) Dower— -exists where a man is seized of an estate of inheritance, and 
dies in the lifetime of his wife. In that case she is at common law entitled to 
be endowed, for her natural life, of the third part of ali the lands whereof her 
husband was seized, either in deed or in law, at any time during the coverture» 
and of which any issue which she might have had might by possibility have 
been heir.” Ibidem , vol. iv. part vi. lect. lv. n. 35. (3.) Dower attaches to 
all real hereditaments, such as rents, commons in gross, or appendant, and pis- 
cary, provided the husband was seized of an estate of inheritance in the same.’’ 
Ibidem , n. 41. 

(3) De Justitia et Jure, vol. i. n. 270. (4) Ibidem, n. 271. 

Vol. II.— 6 

sulendum est, juxta illud Augustini: “ Nonne si ampliorem miseri- 
cordiam cogitans, ideo pauperibus res tuas erogare differres, ne 
scandalizatus maritus tuus Deo periret, uberiores tibi Deus eleemo- 
synas imputaret?” 1 Si maritus prodigus sit et decoctor, plerique 
concedunt posse mulierem clam subtrahere pecuniam, qua et fami- 
liae necessitatibus provideat, et in posterum servet subsidia, nam 
mariti negotia utiliter gerit. Denique excusatur uxor quae bona 
communia impendit ad mariti damnum impediendum, quod fecit 
Abigail, idcirco a Davide laudatus. 2 

43. Maritus peccat contra justitiam si bona uxoris propria, et 
ejus arbitrio servata, usurpet, ipsa invita, vel ad assentiendum fraude 
vel metu inducta. Restituere idcirco ei debet, vel ejus haeredibus. 
Quod si prodige utatur bonis quae occasione nuptiarum ipsi contin- 
gunt, vel bonis communibus, peccat quidem, sed justitiam non vide- 
tur violare, quum lex ei det plenum eorum arbitrium. Si bona 
filiorum prioris matrimonii, quorum administrationem ei concredi 
contigerit, distrahat, ad restitutionem tenebitur; nam tutoris, seu 
curatoris munere, instar aliorum, fungi debet. 

§. VI. De servis. 

44. “ Quod attinet ad jus civile, servi pro nullis habentur: non 
tamen et jure naturali : quia, quod ad jus naturale attinet, omnes 
homines aequales sunt.” 3 “ Servus nec est dominus vestimenti 
quotidiani,” ait Justinianus, “quia qui ab alio possidetur, nihil 
possidere potest.” 4 Tradit etiam jus seryos, quidquid acquirant 
quavis causa, vel occasione, dominis acquirere. 5 Caeterum con- 
suetudine aliquatenus mitigatus est rigor iste: 6 quapropter servi 
aliquando quoddam habent peculium, ex dominorum consensu. 
Quae sibi comparant laborando per noctem, diurno penso jam 
peracto, sua sunt. Sic quandoque heii faciunt facultatem servis 
ut suam locent operam, (quod tamen lege prohibetur ob abusus 

(1) Epist ad Ecdiciam cclxii. (olim 199.) (2) 1 Reg. xxv. 

(3) Dig. 1. 1. tit. xvii. de Reg. Juris, 32. 

(4) L. Id vestimentum, ffi de peculio. 

(5) Instit per quas personas cuique acquir, §'. Item nobis. 

(6) Lessius de Just. et jure, c. iv. dub. iv. 

facile inde provenientes ,) 1 certa pecuniae summa per singulos menses 
reddenda. Quod si industria et solertia sua majorem summam 
comparent, excessum retinere licebit. Jus civile dat servis actio- 
nem contra dominos, “ si dicant se suis nummis redemptos, et non 
manumissos contra placiti fidem .” 2 Lege Mississippiensi vetatur 
ne servus suo jure possideat equum, vel jumenta quaelibet, vel pe- 
cora : 3 et ne bombycem in sui usum, etiam ex dominorum venia, 
colat . 4 Damna tamen quae forsan intulerint dominis furtis leviori- 
bus, vel alia ratione, vix reparanda sunt ex peculio hujusmodi, quum 
tota sua vita in eorum utilitatem cedat : et lex cogat dominos ad res- 
tituenda quae servi aliis abstulerint . 5 

(1) Lege Status Mississippiensis imponi potest mulcta centum scutatorum 
hero eam facienti facultatem servo, qui et vendi potest curi® auctoritate, pretii 
tertia parte in litterarum subsidium cessura, reliqua parte, impensis deductis, 
indici tradenda. Sect. xxvi. Adt June 18, 1822. 

(2) L. Vix 55. de judicis. 

(3) “ It shall not be lawful for any slave to possess in his or her own right, 
any horse, mare, geldirffc, mule, or any other cattle, sheep, or hogs whatever.” 
Sect. xli. Act June, 18, 1822. 

(4) Ibidem. Sect. xliii. 

(5) “ The master, employer, or overseer of such slave, shall restore the goods 
and chattels so stolen, to the owner.” Ibidem, sect Ivi. 

CAPUT IV. 

DE DOMINIO ACQUIRENDO. 

45. Ut quae de dominii acquisitione dicenda sunt omni ambigui- 
tate careant, de jure nonnulla sunt praemittenda. Jus est legitima fa- 
cultas ad aliquid vel faciendum, vel prohibendum, vel obtinendum, vel 
retinendum ; vel ad utendum eo, vel de eo disponendum. Jus in re 1 
dicitur quando res facta est sua, adeo ut actio in eam detur, v : g : in 
rem emptam et traditam : 2 jus ad rem dicitur si res tradita non sit, 
ita ut actio detur in personam tantummodo : v : g : in venditorem ut 
mercem tradere cogatur. Ut jus in re habeatur, tria requiruntur, 
nempe res , titulus , et traditio . Fructus futuri anno proximo pertine- 
bunt ad fundi dominum, vel beneficii possessorem, qui tamen jus in 
iis non habet, quum nondum existant. Deficiente titulo non habet 
fur jus in iis quae surripuit. Emptor qui solvit pretium pro fru- 
menti modiis, vel alia quapiam merce, nondum tamen designata et 
tradita, jure in iis caret, adeo ut si casu pereant, nil ipse damni pa- 
tiatur. Qui habet jus in re, potest eam sibi vindicare actione reali : 
qui habet jus ad rem, tantum personalem actionem instituere valet 
in eum qui rem reddere recusat. 

46. Ad dominium acquirendum jure civili requiruntur plerumque 
titulus et traditio: “traditionibus dominia rerum, non nudis pactis 
transferuntur.” 4 Caeterum absque traditione dominium habetur, 
quando aliquid datur aut venditur civitatibus, ecclesiis, aut aliis piis 
locis, aut in redemptionem captivorum. 5 In beneficiis jus in re 
acquiritur sola collatione et acceptatione. 6 Haereditatis, sive per 
testamentum, sive ab intestato, dominium acquiritur haereditatem 

(1) Matv. 6. 

(2) “ Complete and perfect right.” Blackstone, 1. ii. n. 312. 

(3) “ Inchoate and imperfect right.” Ibidem. 

(4) Ex. leg. trad. Cod. de pactis. 

(5) L. ult Cod. de sacrosanctis Ecclesiis. 

(6) Cap. Si tibi absenti. De prab. in 6. 

adeundo; 1 adiri autem haereditas censetur cum eam haeres verbo vel 
facto acceptet. Legatarius legati acquirit dominium statim a morte 
testatoris. 2 Donans res suas alii ea conditione, ut donatarius prae- 
beat donanti alimenta, conditione haud impleta statim recipit earum 
dominium absque ulla traditione. 3 Jure communi Anglico, quod 
apud nos etiam obtinet, pactis transfertur dominium absque rei tra- 
ditione, si res fuerit designata. 4 

47. Titulus, sive verus, sive coloratus , si we praesumptus ad domi- 
nium exigitur. Titulus verus est radix legitima unde dominium 
oritur: v: g: emptio a priore domino. Titulus coloratus dicitur 
quando aliquis latet defectus, licet speciem veri tituli praeseferat : v : 
g : emptio a priore possessore qui habebatur vulgd rei dominus, 
quamvis non esset. Sic qui emit agros ab homine qui litteras pa- 
tentes a supremo regimine obtinuerat, titulum verum habet, si nemo 
alias obtinuerit eosdem agros : quod si contigerit agros illos priori 
concessione comprehendi, titulus erit coloratus. Titulus praesump- 
tus ille dicitur quem lex extitisse praesumit ob temporis diuturni 
possessionem pacificam. Sic in Pennsylvania qui agros possedit a 
viginti quimque annis, nequit inde ejici ob titulum priorem, cujus 
intra illud temporis spatium vindiciae nullae fuerunt. 

48. Possessio facti est rei apprehensio corporis, animi et juris 
adminiculo. Res quae possidetur vel corporea est, ut ager, domus ; 
vel incorporea, ut census, beneficium, servitus. Corpore apprehen- 
ditur vel in se, uti manibus, pedibusve, quae possessio dicitur vera ; 
vel in alio ; v : g : glebae vel clavium traditione, vel instrumento pub- 

(1) L. Cum hffiredes, de acquir. vel amitt. poss. 

(2) L. A Titio ff. de furtis. (2) L. i. Cod. de trad. qu® sub modo. 

(3) “ When the terms of sale are agreed on, and the bargain is struck, and 

every thing that the seller has to do with the goods is complete, the contract of 
sale becomes absolute, without actual payment or delivery, and the property and 
the risk of accident to the goods, vest in the buyer.” Kenfs Commmtaries , 
vol. v. pari. v. lec. xxxix. n. 492. “ The goods sold must be ascertained, desig- 

nated, and separated from the stock or quantity with which they are mixed, 
before the property can pass.” Ibidem , n. 496. 

(4) “ The corporal tradition of lands being sometimes inconvenient, a sym- 
bolical delivery of possession was in many cases anciently allowed ; by trans- 
ferring something near at hand, in the presence of credible witnesses, which by 
agreement should serve to represent the very thing designed to be conveyed ; and 
an occupancy of this sign or symbol was permitted as equivalent to the occu- 

6 * 

lico. . Haec possessio dicitur ficta. Animi apprehensio in eo est 
posita ut quis rem apprehendat, vel retineat, animo possidendi ; qua- 
propter depositarius non dicitur possidere. Juris adminiculum exi- 
gitur, quatenus necesse est ut lege non impediatur, ne talis appre- 
hensio censeatur possessio. Hinc detentio rei sacrae a laico non est 
possessio, jus enim obstat. 1 Fur tamen vere possidet rem quam 
furto abstulit. 

49. Possessio juris est jus insistendi rei tamquam suae non pro- 
hibitae possideri. Ex possessione facti justa oritur jus rem pacifice 
tenendi, et juris remediis utendi adversus eos qui possessionem per- 
turbare quaerunt. Hinc aliquando de jure possessionis agitur, ante- 
quam de dominio decernatur: illa causa possessoria dicitur, haec 
petitoria . Possessorem nemo potest deturbare, nisi legis auctoritate. 

50. Possessio civilis est ea qua res, corpore et animo apprehensa, 
solo animo retinetur. 2 Sic rei dominus civiliter possidet rem quam 
fur apud se retinet. “ Possessio servi et ancillae non amittitur per 
ipsorum fugam, ut patet 1. Pomponius 13. * ibidem:” 3 Civilis 
igitur est possessio. Possessio naturalis est qua res corpore et 
animo occupatur, ut cum quis rem occupat de facto, vel per se, vel 
per alium, quam etiam retinere cupit. Possessio naturalis simul et 
civilis firmissima dicitur. Civilissima a nonnullis dicitur possessio 
quam lex tribuit etiam ignoranti: v : g : haereditas possideri censetur, 
licet haeres ignoret eam sibi obtigisse. 

51. Possessor potest armis suam possessionem, . etiam civilem, 
tueri ; 4 quapropter si domum rediens, invenias eam ab alio injuste 
occupatam, poteris eum, auxilio invocato, ejicere. Poterit etiam 
dominus possessionem armis repetere confestim postquam ab ea 
injuste deturbatus est; 5 non autem post diuturnum intervallum. Sic 
furem res secum auferentem licet insequi, easque sibi recuperare, vi 

pancy of the land itself.” . . . “ Conveyances in writing were the last and most 
refined improvement.” Blackstonds Commentarie 8 , 1. ii. n. 313. “ Delivery of 
possession was, anciently, necessary to the valid transfer of land.” Kenfs Com- 
mentari es, vol. ii. part v. lec. xxxiv. n. 327. 

(1) L. qui universos de acquir. et amitt possess. 

(2) Instit. de Interdictis. §. Possidere. 

(3) Lessius De Justitia et Jure , sect i. c. iii. dub. xii. 

(4) L. 3. *. de vi et vi armata, et 1. i. c. Unde vi , et cap. Olim , de restit. spol. 

(5) L. 3. ubi supra. 

adhibita. Confestim autem fieri censetur, quod fit quamprimum 
commode fieri poterit. Sic si contigerit res noctu e* rheda rapi, 
qui mane insequuntur fures, eorum que detegunt latebras, poterunt 
armis res repetere. Qui clam fraudeve possessionem sibi sumpsit, 
quam precario acceperat, ex legis auctoritate facile amovetur. Si res 
defuncto subtrahatur, possessio ejus adjudicatur haeredi, postquam 
haereditatem adierit . 1 Si clam vel palam tradita sit alicui, tamquam 
legatario, quum talis non foret, recuperatur etiam possessio. 

(1) Instit, de Interd. 1. i. et c. Quorum bonorum . 

CAPUT V. 

DE MODIS ACQUIRENDI DOMINIUM. 

§. I. De OCCUPATIONE. 

52. Occupatione acquiruntur quae nullum habent dominum: “ quod 
enim ante nullius est, id naturali ratione occupanti conceditur.” 1 
Animalia omnino fera, sylvestria, vagantia per sylvas, vel alias in 
loco publico non circumsepto, fiunt primo occupantis. Hinc lupi, 
cervi, lepores, etc. venatoribus sunt libera praeda, ubi leges non ob- 
stant. In Pennsylvania vetitum est lege anno 1760 lata, ne quis in 
alienis agris, qui fuerint exculti, vel circumsepti, venaretur, absque 
domini consensu : tempusque venandi a prima die Augusti, ad pri- 
mam diem Januarii definitum est: mulcta transgressoribus imposita. 2 
Caeterum justitiam non violat, qui hanc transgreditur legem nisi 
venando damnum inferat agrorum dominis. Quod si ferae in loco 
circumsepto includantur, domini loci habentur. Feram ab uno laesam 
ab altero captam capientis esse statuit Justinianus : 3 caeterum quoties 
ita sit vulnerata ut evadere non possit, vel alias sit penes insequen- 
tem, merito censetur ejus esse. 4 De apibus tenendum est eas domini 
alvearii esse, licet inde avolaverint, quamdiu in conspectu» domini 
manserint, ita ut sit spes eas reducendi : alias esse capientis, quum 
eas alveario suo incluserit. 5 

(1) §. Fer®, Inst. de rerum divisione. 

(2) Purdon’s Digest, art. Hunting. Vide et Elmer’s Digest of the laws of 
New Jersey, art. Game. 

(3) §. Item Quaesitum . Instit. de rerum divis. 

(4) “ The possession must be so far established, by the aid of nets, snares, or 
other means, that the animal cannot escape.’ , Kentfs Commentaries, vol. ii. part 
v. lec. xxxv. n. 349. 

(5) “ If a swarm of bees had flown from the hive of A, they were reputed 
his so long as the swarm temained in sight, and might easily be pursued ; other- 
wise they became the property of the first occupant. Merely finding a tree on 
the land of another, containing a swarm of bees, and marking it, does not vest 
the property of the bees in the finder. Bees which swarm upon a tree do not 
become private property until actually hived.” Ibidem , n. 350. 

53. Pisces qui in mari versantur, vel in fluminibus quae navigari 
possunt, et in quae aestus maris fertur, capientibus cedunt: 1 sed in 
fluviis minoribus jus piscandi plerumque servatur vicinis riparum 
dominis, 3 qui et retia quibus includantur saepe jaciunt. Qui igitur 
pisces ex retibus auferunt, injuriam, quam compensare debent, faci- 
unt dominis. Caeterum in Pennsylvania fluvii majores habentur 
communes, adeo ut omnibus jus piscandi in iis vindicetur. 3 Legi- 
bus Pennsylvaniae et Delavariae jus piscandi in flumine Delavarensi 
regitur, mulctis gravioribus impositis iis qui absque licentia piscan- 
tur, vel die dominica, vel temporibus quibusdam anni. Sic et lex 
Status Delavariae licentiam piscandi exigit, et peenas alienigenis 
aliisque absque venia piscantibus imponit. 4 

54. Animalia cicurata ex feris, ut cervi, pavones, columbae domes- 
ticae, si consuetudinem ledeundi amiserint, pristinam libertatem recu- 
perasse censentur, ideoque fiunt occupantis: 5 e contra si soleant 
adhuc redire, manent domini. Hinc columbae nequeunt absque in- 
justitia a columbario quod frequentant ad alienum allici fraude et 
artificio, laqueis vel aliis hujusmodi adhibitis. Quod si quis cibum 
meliorem in suo columbario reponat, vel illud in loco opportuniori 
statuat, utitur jure suo. 

(1) “ The right of fishing in navigable waters, is founded on such plain prin- 
cipies of natural law, that it is considered by many jurists as part of the law of 
nations.” Kenfs Comm. vol. iii. part vi. lec. lii. n. 413. 

(2) “ It was a settled principle of the common law, that the owners of lands 
on the banks of fresh water rivers, above the ebbing and flowing of the tide, 
had the exclusive right of fishing, as well as the right of property opposite to 
their respective lands ad Jilum medium aquae” Ibidem , n. 41 1. 

(3) “In Pennsylvania, the English doctrine that no rivers are deemed navi- 
gable, so as to give the common right of fishing, except those where the tide 
ebbs and flows, has been held not to be applicable to the great rivers in that 
state, and that the owners of land on the banks of such rivers as the Susque- 
hanna and Delaware, for instance, have no exclusive right of fishing in the rivers 
opposite their respective lands. The right to fisheries, in such rivers, is declared 
to be vested in the state, and open to ali the world ; and a similar exception to 
the rule of the common law has been suggested to exist in South Carolina.” 
n. 418. 

(4) Vide art Fisheries , in Legum Digestis. 

(5) §. Parvorum, instit. de rerum divis. “ When they retum to their natural 
liberty and ferocity without the animus revertendi the property in them ceases.” 
Kenfs Comm . vol. ii. p. v. lec. xxxv. n. 348. 

55. Lapilli, gemmae, ambrum, coralium, etc. in littore maris in- 
venta, occupantis sunt. Lapidicinae vero, fodinae plumbi, ferri, car- 
bonis, sunt domini fundi, juxta leges moresqufe nostros, quod et de 
argento, aut auro, si forte contigerit inveniri, dicendum videtur. 

§. II. De rebus inventis. 

56. Animalia natura mansueta et domestica, ut oves, boves, sues, 
equi, gallinae, etc. etsi longe aberreqt, dominorum tamen sunt, ideoque 
iis restituenda: nam dicitur “furtum committere qui haec anima- 
lia cum effugerint, detinet.” 1 Quod si dominus ignoretur, poterit 
qui ea invenit, postquam publica monitione frustra dominum quaesi- 
verit, ea retinere, donec comparuerit, ea, solutis impensis, iterum 
recepturus. Si omnis evanuerit spes dominum inveniendi, theologi 
nonnulli censent animalia esse invenientis. 2 Lex Pennsylvaniae 
jubet, ut scribae publico comitatus intra quatuor dies denuntiet inven- 
tor animalia, quae post publicas monitiones venduntur, si dominus 
non comparuerit, pretio in thesaurum comitatus deferendo, post so- 
lutas impensas. 3 Similia in legibus Statuum Delavariae, et Novae 
Jerseae inveniuntur, quae qui neglexit mulctae est obnoxius. 4 Quae 
damna intulerit animal resarcienda sunt ex ejus pretio. Qui anima- 
lia quae a dominis aberraverunt, retinet, omissa omni diligentia ad 
inveniendos dominos, injustitiae reus est ; debetque deinceps si do- 
mini nequeant inveniri, vel ipse nequeat rem prodere absque sui 
discrimine, in pauperum levamen pretium impendere. 

57. Thesaurus est “ vetus quaedam depositio pecuniae, cujus non 
extat memoria, ut jam dominum non habeat.” 5 Jure naturali et 
gentium est inventoris : jure caesareo illius quoque est si in fundo 
suo inveniatur : si in alieno, pars dimidia cedit domino fundi, altera 
pars inventori. 6 Si in loco sacro inventus sit fortuito thesaurus, 

(1) §. Gallinarum, Instit. de rerum divisione. 

(2) Vide S. Alphonsum de Ligorio, 1. iii. n. G03. 

(3) Vide Purdon’8 Digest, art Strays. 

(4) Vide Emler’s Digest, art Cottie ; and Laws of Delaware, art Strays. 

(5) L. numquam ff. de acquir . rer. domin . Etiam alia bona in terra de- 
posita hoc nomine apud nos veniunt 

(6) Lege Unica c. de thesauris . Sic et Codex Civilis apud Gallos, art 716. 
Jus Anglicum thesaurum treasure-irove regi vindicat Status Neo-Eboracensis 

totus fit inventoris. Si data opera, pars dimidia est Ecclesise. Apud 
nos, thesaurus ubique cedit inventori, leges enim nihil de eo decer- 
nunt. 

58. De rebus inventis universim constat eas dominis restituendas, 
si innotescant, vel reperiri possint, res enim ad dominum clamat in 
quascumque manus devenerit. Praemium autem a domino oblatum 
inventori qui rem restituat accipi poterit, juxta plerosque, quum detur 
ob rem pretio aestimabilem nempe ut excitetur quisque ad majorem 
diligentiam. 1 Quod si diligentia adhibita domini haud reperiantur, 
servandae erunt res, quamdiu manserit spes eos detegendi : vel si 
nequeant servari, vendendae erunt ut servetur pretium. Si omnis 
sublata sit spes, sunt qui dicunt inventorem posse res sibi retinere, 
quum dominum amisisse censeantur, ideoque sint primo occupantis. 2 
Caeterum Catechismus Romanus tradit res inventas esse pauperum ; 
et piorum consuetudo habet, ut, domino haud detecto, iis dentur, 
quod plerique theologi docent necessario faciendum. 3 Si quis, dili- 
gentia frustra adhibita ad inveniendum dominum, rea in sui usum 
converterit, domino postea comparente, reddere debet id in quo fac- 
tus est ditior : si neglexerit dominum inquirere, reparare oportebit 
damna inde secuta. Si bona fide dederit eas pauperibus, ad nihil 
tenebitur. Leges civiles plerumque exigunt ut res omnes inventae 

illud olira imitatum est. “ Goods found hidden in the earth go under the denomi- 
nation of treasure-trove. Such goods, in England, belong to the king ; and in 
New York they formerly belonged to the public treasuiy ; for the statute of 4 
Edw. I. was re-enacted by the act concerning coroner s, which directed the coro- 
ner to inquire, by juty, of treasure said to be found, and who were the finders 
in recognizance to appear in court.” Sed in emendatione legum illud omissum 
est, quapropter illic, sicut et aliis in Statibus, cedit inventori. Kenfs Comm. ubi 
supra, n. 358. 

(1) Yide Lyonnet de Justitia, p. i. art iv. n. 4. 

(2) S. Alphonsus TheoL Moral. L iii. n. 603. Consonat Kentius : “ Another 
instance of acquisition by occupancy, which stili exists under certain limitations, 
is that of goods casually lost by the owner, and unreclaimed, or designedly aban- 
doned by him ; and in both these cases they belong to the fortunate finder. But 
it is requisite that the former owner shall have completely relmquished the chattel, 
before a perfect title will accrue to the finder ; though he has, in the mean time, 
a special property sufficient to. maintain trover against every person but the true 
owner.” Kenfs Comm . vol. ii. part v. lec. xxxvi. n. 356. 

(3) Yide Lyonnet, ubi supra* 

ad publicam deferantur notitiam, et si dominus noti detegatur, fisco 
cedant, data aliquando inventori mercede. 1 

§. III. De bonis vacantibus. 

59. Bona vacantia dicuntur quae quis intestatus reliquit, cui 
nullus haeres juxta legem ab intestato decedat. Jus civile ea tribuit 
fisco, 3 exceptis bonis mobilibus peregrinorum quae episcopo cedunt, 
pios in usus impendenda. 3 Jus Anglicum olim tribuit episcopo jus 
in bona omnium qui absque testamento discesserant, quorum “ter- 
tia pars in opus ecclesiae et pauperum dispensanda” erat, juxta Inno- 
centii IV. decretum ; 4 sed recentioribus legibus episcopus jubetur 
propinquis defunctorum bonorum administrationem permittere. 5 
Leges Americanae inter propinquos ea distribuunt, administratoris 
opera; sed curiam civilem arbitram constituunt. 6 

60. Alienigenarum qui absque testamento decesserint bona, ple- 
rumque sibi vindicat fiscus Status in quo discesserint, jure quod 
dicitur vulgo escheat: 7 attamen in quibusdam Statibus distribuuntur 
haeredibus, instar bonorum quae ad cives pertinent, quae legum libe- 
ralitas in Louisiana, Pennsylvania, Marylandia, Illinois, et Ohio, 8 
viget etiam in Galliis novo jure. 9 Ubi non viget, justitiam non 

(1) “In Massachusetts, the finder of lost money or goods must give notice as 
prescribed, and if no owner appears within one year, one half goes to the finder 
and the other half to the town.” Kent’s Comm. vol. ii. n. 356. 

(2) L. Vacantia, Cod. de bonis vacantibus. 

^3) Ex authent. Omnes peregrini. (4) In Decretal. 1. iii. t. 3. c. 42. 

(5) 31. Edw. iii. c. xi. 21 Henric. viii. c. v. apud Blackstonium, 1. ii. n. 495. 

(6) “ In our American law, we have assigned this, as well as other secular 
matters, to the courts and magistrates of civil jurisdiction.” Kenfs Comm . vol. 
ii. part v. lec. xxxvii. n. 409. (1.) 

(7) “ Though an alien may purchase land or take it by deviae, yet he is ex- 
posed to the danger of being dives ted of the fee, and of having his lands forfeited 
to the state, upon an inquest of office found ; and if he dies before any such pro* 
ceeding be had, we have seen that the inheritance cannot descend, but escheats 
of course.” Ibidem , part iv. lec. xxv. n. 61. 

(8) “In Louisiana, Pennsylvania, Maryland, Illinois and Ohio, the disability 
of aliens to take, hold, and transmit real property, seems to be entirely removed.” 
Ibidem , n. 70. 

(9) Lex 14, Julii 1819 apud Carriere, vol. i. de justitia, n. 360. 


Digitized by LxOOQle 



DE MODIS ACQUIRENDI DOMINIUM. 


61 


violat filius bona patris sibi usurpans, quum illi faveat naturae jus, 
vel saltem gentium omnium consuetudo naturae admodum consenta- 
nea: cui vix derogare valet lex specialis, nisi in foro externo. 
Propinqui bona defuncti usurpantes, si filii desint, non videntur in- 
justitiae rei, si ea inter se distribuant, prout fieret ex legis sanctione, 
si civis fuisset : quod enim jus illud lex deneget alienigenae, et Statui 
vindicet bona, referendum est ad externum regimen, potius quam ad 
juris definitionem ; ideoque non ligat conscientiam, quamvis si exe- 
cutioni demandetur, necesse sit haud resistere. Caeteri qui nullum 
jus habent, si bona defuncti haud deferant Statui, sed in usus pios 
impendant, in pauperum levamen, orphanorum institutionem, vel 
alios fines vere pios, non sunt culpandi, quum nullius jus violent : 
sed nulla ratione possunt sibi usurpare et in suos usus convertere, 
nisi illis constet de voluntate defuncti sibi ea donandi. Si supersint 
filii, iis bona omnino tradenda sunt, nisi fisco dentur, vel nisi plane 
sint indigui et prodigi. Si propinqui inopia premantur, iis prae aliis 
subveniendum est. Non auderemus autem damnare eum, qui ne- 
glectis propinquis haud indigentibus, daret bona defuncti pauperibus : 
propinqui enim jus strictum non habent. 

61. Bona derelicta dicuntur quae quis abjicit, nolens ea inter res 
suas amplius recenseri. Jure civili sunt primo occupantis; quod 
et juri naturali est consonum. Quae autem naufragaturi abjiciunt, 
servandi vitam, vel navem causa, vel quae ex naufragio colliguntur, 
non sunt inter derelicta computanda. 1 Ea eripientes naufragis ana- 
themate merito perculsi sunt. 2 Qui ea celant, dominis quaerentibus, 
in Statu Delavariae in carcerem trudendi jubentur, donec duplum 
valoris reddant. 3 Similia habet lex Status Novae Jerseae. Supremus 

(1) «Thia right of acquisition, by finding, is confined to goods found upon 
the aurface of the earth ; and it does not now extend to goods found derelict at 
sea, though abandoned without hope of recovery.” . . . “ Ali wrecks are likewise 
excluded from this right of acquisition by occupancy.” . . . “ Shipwrecked goods, 
if unreclaimed for a year, are to be sold, and the proceeds paid into the public 
treasury. The statutes have been extended in practice to ali goods and money 
lost, hidden, waived, or designedly abandoned, when no owner appears.” Sic de 
legibus provinci® Massachusetts loquitur Kentius, vol. ii. part v. lec. xxxvi. 

(2) Bulla in Ccena Domini. “ Peut-on imaginer un usage plus noble, et plus 
touchant de la supr^matie religieuse V’ De Maistre, Du Pape, ch. xv. 

(3) Laws of Delaware, art wrecks. 

Vol. II.— 7 

autem Coetus Statuum Foederatorum anno 1825 recensuit praedantes 
bona naufragorum inter gravissimos reos, eosque fecit obnoxios 
poenae carceris per decem annos, et mulctae quinque millium num- 
morum. 1 

62. Quae in terra jacent ligna arida et mortua plerumque derelin- 
quuntur cuilibet ea auferre volenti ; non ita quae sepium instar sunt, 
vel alias usui alicui destinata. Qui in sylvis alienis caedunt ligna, 
damnum debent reparare, quod in locis adhuc non excultis nullum 
plerumque est, interest enim dominorum ut arbores tollantur ad so- 
lum frumento parandum : sed in locis excultis majus vel minus est, 
pro rerum adjunctis. Prope civitates et oppida lignum plurimi 
valet, sicut omnibus in locis in quibus rarae sunt arbores, ex : gr : in 
immanibus pratis Occidentalium quorumdam Statuum, praesertim 
Illinois. 


§. IV. De alluvione, specificatione, etc. 

63. Alluvione dominium acquiritur; quod scilicet vi aquarum 
fundo alicui paulatim adjungitur, ad dominum fundi pertinet. Si 
autem pars magna subito aquarum impetu ab aliquo fundo abripia- 
tur, ejus dominium manet penes fundi dominum. 2 Alveus fluminis, 
si aquae alio declinent, vicino fundo accrescit. Jus Anglicum regi 
tribuit quidquid subito aquarum impetu, vel alia ex causa subitanea, 
congeritur, si magni sit momenti. 3 

(1) Sect ix. “ If any person shall plunder, steal, or destroy any money, 
goods, merchandise, or other effecte, from or belonging to, any ship or vessel, or 
boat, or rafi, which shall be in distress, or which shall be wrecked . . . every per- 
son so offending shall be guilty of felony, etc.” Act of Congress, an. 1825. 

(2) Instit 1. ii. tit. 1. n. 20, 21. “ If a fresh water river, running between the 
lands of separate owners, insensibly gains on one side, or the other, the title of 
each continues to go ad filum medium aquae ; but if the alteration be sensibly 
and suddenly made, the ownership remains according to the former bounds, and 
if the river should then forsake ite channel and make an entire new one in the 
lands of the owner on one side, he will become owner of the whole river, so far 
as it is enelosed by his land. This is the general doctrine as to alluvions. If 
soil be formed out of the sea or a river, by slow and imperceptible alluvion and 
accretion, it belongs to the owner of the adjoining land.” Kent’s Commentaries, 
vol. iii. part vi. lec. lii. n. 428. 

(3) Vide Blackstone’s Comment 1. ii. ch. xvi. n. 262. 

64. Insulae quae in mari aliquando nascuntur, jure civili fiunt oc- 
cupantis; jure Anglico servantur regi: 1 quae in fluviis sunt, ad 
dominum ripae propioris pertinent ; ad utrumque pro dimidia parte, 
si fundus ex utraque parte diversum habeat dominum. 2 Juxta leges 
Pennsylvaniae insulae comitatui vel Statui vindicantur, quas proinde 
nemo sibi retinere poterit nisi ex auctoritate publica instrumento 
scripto firmata. 3 

65. Per specificationem acquiritur dominium, quoties res aliena 
ad aliquam artificii speciem insumpta est. Si res ad priorem statum 
reduci valeat, ad dominum adhuc pertinet : v : g : si ex auro alieno 
poculum quis fecerit, auri dominus poculum sibi vindicare poterit: 
artificii tamen pretium solvendum est, si bona fide artifex egerit, et 
opus sit domino utile. Si nequeat ad priorem statum res reduci, 
qui bona fide ea usus est, ejus fit dominus, ea tamen conditione ut* 
rei valorem et damna, si quae sint, priori domino compenset. Sic 
vestem ex aliena lana conficiens, fit ejus dominus. 4 Si ex tabulis 
alienis, vel lateribus, domum aedificaveris, ea erit tua, pretium 

(1) “ All islands, relicted land, and other increase arising in the sea, and ln 
navigable streams, except under local circumstances, . . . belong to the crown ; 
and all islands, relicted land, and the soil of inland unnavigable rivers and streams 
under similar circumstances, belong to the proprietor of the estates to which such 
rivers act as boundaries ; and hence it may be considered as law, that all islands, 
sand beds, or other parcels of agglomerated or concreted earth, which newly arise 
in rivers, or congregate to their banks by alluvion, reliction, or other aqueous 
means, as is frequently to be observed in rivers where the current is irregular, 
such accumulated or relicted property belongs to the owners of the neighbouring 
astatas.” Schultes, on Aquatic Rights , p. 138. 

(2) “Islands situated in a river — belong to the person who owns the land on 
that side of the river to which they are nearest, though, if they be situated in the 
middle of the river, they would belong in severalty to the owners on each side, 
according to the original dividing line, or filum aquas, continued on from the 
place where the waters begin to divide.” Kentfs Comm. vol. iii. part. vi. lec. lii • 
n. 428. 

(3) Consule Purdon’s Digest, art. Islands. 

(4) Inst. 1. ii. tit. i. n. 25. “ If A should make wine out of the grapes, or 
meal out of the com of B, or make cloth out of the wool of B, or a bench, or a 
chest, or a ship, out of the timber of B, the most satisfactory decision, according 
to the Institutes of Justinian, is, that if the species can be reduced to its former 
rude materials, the owner of the materials is to be deemed the owner of the new 
species ; but if the species cannot be so reduced, as neither wine nor flour can 

tamen tabularum, vel laterum, solvendum erit: at si navem 

integram ex tabulis alienis confeceris, navis pertinet ad dominum 
tabularum. 1 Deficiente bona fide re utentis, verosimilius videtur 
dominium haud acquiri ; ideoque poterit rei dominus, si velit, eam 
sibi vindicare. 2 

66. Per accessionem dominium habetur, quando ornamentum rei 
alienae adjicitur; 3 si enim rem pretio haud valde superet, et ab ea 
nequeat divelli, absque ejus detrimento, erit rei domini, quia “ ac- 
cessorium naturam sequi congruit principalis.” 4 “ Sic usufructua- 
rius qui domus parietes pinxerit, nequit picturam delere cum parie- 
tum detrimento. E contra si in tela aliena pictor pulchram imaginem 
exhibeat, tela illius fit, dummodo ejus pretium solvat: ‘ ridiculum 
enim est picturam Apellis in accessionem vilissimae tabulae cedere.” 5 
Sed si quis alieno papyro, seu pergameno, aliquid inscripserit, seu 
poema, seu opus quodcumque, cessit jure Romano rei domino : 6 non 
ita tamen recentioribus moribus est receptum, quum enim charta 
plerumque vili sit pretio, opus jam aestimatur principale, ideoque 
satis est si scriptor chartae pretium solvat. 7 

be reduced back to grapes or com, then the manufacturer is deemed to be the 
owner, and he is only to make satisfaction to the former proprietor for the mate- 
rials which he had so converted.” Kent’s Comm. vol. ii. part v. lec. xxxvi. n. 
364. 

(1) Dig. vi. i. 61. 

(2) “ The English law will not allow one man to gain a title to the property 
of another upon the principle of accession, if he took the other’s property wil- 
fully as a trespasser.” Kent’s Comm. ubi supra, n. 363. 

(3) Latius apud recentiores sumitur : “ The right of accession is defined in 
the French civil code to be the right to ali which one’s own property produces, 
whether that property be moveable or immoveable, and the right to that which is 
united to it by accession, either naturally or artificially. ,, Kent’s Comm. voL ii. 
part. v. lec. xxxvi. n. 361. 

(4) Reg. Juris in 6. xlii. (5) Inst 1. i. tit i. n. 34. 

(6) Immerito affirmat Kentius Comm. vol. ii. part v. lect xxxvi. n. 363. jus 
Romanum haud sibi constare, et legem hanc veluti absurdam traducit; olim 
enim materies solidior erat et pretiosior, quae merito habebatur principalis, quum 
scripti valor incertus foret 

(7) Ita lex Gallica habet : “'It holds, that the paper is a thing of no conaid- 
eration in comparison with the composition, and that the author has a higher, 
and consequently, the principal interest in the written manuscript, and the whole 
shall belong to him on paying B for the value of his paper.” Ibidem. 

67. Per commixtionem et confusionem acquiritur nonnumquam 

dominium. Commisceri dicuntur solida cum solidis, ut nummi cum 
nummis, frumentum cum frumento. Confundi dicuntur liquida, vel 
liquefacta ejusdem sive alterius speciei, quando ita coeunt ut nulla 
pars assignari queat, quae de utroque non participet. Sic vinum 
cum vino confunditur, aurum etiam cum auro, argentum cum stamno 
liquefactione. De commixta pecunia statuit jus civile : “ Si alieni 

nummi, inscio vel invito domino, soluti sunt, manent ejus cujus fue- 
rant. Sed si mixti aliis sunt ita ut discerni non possint, ejus fieri qui 
accepit in libris Cassii scriptum est, ita ut furti actio domino cum eo 
qui dedisset competeret.” 1 Idem de aliis rebus commixtis, (v: g: 
de frumento,) quae discerni a se invicem nequeunt, plerique dicunt 
theologi ob parem rationem. De confusione ex utriusque domini 
consensu facta, tenendum est rem fieri utrique communem, et judicis 
arbitrio dividendam. 2 Si vero confusio facta sit, altero nesciente, 
vel invito, dominium confundenti acquiritur, nisi modica tantum 
pars rerum confusarum ad eum pertinuerit: tenetur tamen solvere 
pretium alteri. Jure communi Anglico, quod et Americanum est, 
tota res cedit ei qui injuriam est passus ; 3 sed legis rigorjudicum sen- 
tentiis mitigatus est. 4 

68. Per aedificationem dominium acquiritur, nam “aedificium 
semper solo cedit.” 5 Caeteruin si ex aliena materia in tuo solo 
aedifices scienter, duplum pretii teneris illi reddere.” 6 Si ex tua ma- 
teria in alieno solo scienter aedifices, aedificium fit illius, quin materiae 
pretium tibi teneatur solvere : praesumitur enim te eam donare vo- 

(1) L. si alieni, ff de solutionibus. (2) Inst. 1. i. tit. i. §. si duorum 27. 

(3) “ The common law, with more policy and justice, to gnard against fraud, 
gave the entire property, without any account, to him whose property was origi- 
nally invaded, and its distinet character destroyed. If A will wilfully intermix 
his com or hay with that of B, or casts his gold into another^s crucible, so that 
it becomes impossible to distinguish what belonged to A from what belonged to 
B, the whole belongs to B.” Kent’s Comm. vol. ii. p. v. lec. xxxvi. n. 365. 

(4) “ This rule is carried no further than necessity requires. . . So, if the com 
or flour raixed together were of equal value, then the injured party takes his given 
quantity, and not the whole. This is Lord Eldon’s construction of the cases in 
the old law.” Ibidem. 

(5) Inst. 1. i. tit. i. n. 29, 30. Vide et Kent’s Comm. ubi supra, n. 262. 

(6) Ibidem §. cum in suo. Heec poena non est legibus Anglicis vel Ameri- 
canis sancita. 

7 * 

luisse. 1 Si constet te noluisse donare, et bona fide aedificaveris, 
pretium tibi erit solvendum. 2 

69. Per implantationem et sationem dominium acquiritur, nam 
arbores et plantae in fundo alicujus collocatae, cedunt fundi domino, 
“ si modo radices egerint, ante enim quam radices egerint, ejus per- 
manent cujus fuerant.” 3 “ Qua ratione autem plantae solo cedunt 
eadem ratione frumenta quoque quae sata sunt, solo cedere intelli- 
guntur.” 4 

70. In plerisque statibus plurimi inveniuntur qui agros sine titulo 
occuparunt, eosque excoluerunt, et in iis aedificia erexerunt. De 
hujusmodi hominibus qui “ Squatters ” vulgo dicuntur, consulendae 
sunt leges ; nec enim de iis valent principia juris caesarei. Plerumque 
iis favent leges, ne agri inculti jaceant : quapropter dominus titulum 
iis dat, modico accepto pretio ; vel iis pro labore et impensis satis- 
facit. 5 


§. V. De praescriptione. 

71. Pr se scriptione , seu usucapione bona acquiruntur, scilicet per 
possessionem bona fide continuatam tempore diuturno lege definito. 
“Sine possessione praescriptio non procedit:” 6 possessio autem 
civilis requiritur, rei scilicet non prohibitae possideri. Hinc loca 
sacra nequeunt a laico, qui ea diu possederit, praescribi, quum jus 
obstet. 7 Non potest Religiosus professus aliquid praescriptione sibi 
vindicare ; nequit enim quidquam suo nomine possidere ; quod ta- 
men non valet in foro civili in hac regione ; ubi leges eum instar 
aliorum civium habent. Depositarius, usufructuarius, feudatarius, 
commodatarius, colonus, pignoris custos non praescribunt, quum suo 
nomine non possideant. 8 Non datur praescriptio rerum publicis 
usibus destinatarum, ^puta fori, fontium, viarum publicarum. < Merito 
igitur lege Pennsylvaniae declaratum est possessionem, quantumvis 
diuturnam, haud obstare quin tollantur domus, sepes, aliaque quae 

(1) Inst 1. i. tit i. n. 30. 

(2) L. xxxviii. ff. de rei vindic. 

(3) Inst 1. i. tit. i. n. 31. * Vide et Kent*s Comra. ubi supra. 

(4) Ibidem, n. 33. 

(5) Vide Pennsylvaniae leges, Purdon’s Digest, art Land office. 

(6) Reg. iii. Juris in 6. (7) Cap. vii. de prsescript. 

(8) Cap. Si dilig. de praescr. 

vias publicas civitatis Philadelphiae obstruunt. 1 Non possunt prae- 
scribi quae juris sunt naturalis, vel divini: v: g: obedientia praesu- 
libus debita. Nequeunt praescribi dioeceseon limites, si de ipsis 
constet. 2 Res furto vel vi ablatae a fure vel vim faciente, non prae- 
scribuntur : nec res illius qui nequit eas in judicio repetere : v: g: 
mente capti. 3 Onera et conditiones piis fundationibus appositae ne- 
queunt praescribi ; 4 sed si mutata rerum conditione non possint im- 
pleri, dispensatio quaerenda erit. 5 

72. Bona fides possidentis ad praescriptionem requiritur, nam 
“ possessor malae fidei ullo tempore non praescribit.” 0 Hinc qui 
rem quam alienam esse novit ab initio, habet, nequit eam retinere, 
licet diuturnum lapsum sit temporis spatium ex quo eam possidet 
“Qui ab initio dubitat an res sit sua, nequit inchoare possessio- 
nem.” 7 Dubio superveniente, nonnulli dicunt illud deponendum ex 
principio quod possessori faveant leges. 8 Sed si quis ante elapsum 
praescriptionis tempus certo noverit rem esse alienam, debet eam res- 
tituere, bona fides enim per totum tempus exigitur : sic definit con- 
cilium Lateranense IV : “ Quoniam omne quod non est ex fide 
peccatum est, synodali judicio definimus, ut nulla valeat absque bona 
fide praescriptio, tam canonica quam civilis; unde oportet ut qui prae- 
scribit in nulla temporis parte habeat conscientiam rei alienae.” 

73. Titulus saltem apparens ad praescribendum requiritur, eo 
'enim deficiente, bona fides deesset. Praesumitur autem titulus si 
quis diutissime rem possederit tamquam suam. 

74. Tempus diuturnum possessionis, quod varie definiunt leges 
pro rerum varietate, effluxerit necesse est. Res omnes in bona im- 
mobilia et mobilia, facili satis et idoneo discrimine, distribuebantur. 9 

(1) Vide legem, 15 Apr. 1782. (2) Cap. Dilect . xvi. qu. 3. 

(3) Vide totum titulum de pracscript. 

(4) Vide Garriere de hac re post Soli disserentem, n. 498, 4°. 

(5) Vide Cone. Trid. Sess. xxv. cap. iv. de Ref. 

(6) Reg. ii. juris in 6. (7) S. Alphonsus, 1. iii. n. 507. 

(8) Camere de justitia et jure, vol. ii. n. 476. 

(9) “ The civil law was much more natural, and much less complicated in the 
discrimin ation of things, than the common law. It divided them into the ob- 
vious and universal distinctiori of things moveable and immoveable. The movea- 
ble goods of the civil law were, strictly speaking, the chattels personal of the 
common law. Whatever was fixed to the freehold perpetui usus causa was 
justly deemed a part of the res immobiles of the civil law.” Kent’s Comm. vol. 
ii. part v. lect xxxv. n. 347. 

Res mobiles : v : g : animalia, vestes, etc. si possideantur cum titulo 
per triennium, praescribuntur contra aliorum jura: “ Cautum est ut 
res quidem mobiles usucapiantur.” 1 “ Debita ex rebus nfobilibus, 
sicut etiam fructus, paii modo ac mobilia praescribuntur. Aliae vero 
actiones non praescribuntur nisi per triginta annos.” 2 Ad 'praescri- 
benda immobilia cum titulo requiruntur inter praesentes decem anni, 
viginti inter absentes; 3 sine titulo triginta anni: praesentes autem 
dicuntur qui in eadem versantur pfovincia, absentes qui in diversis 
habitant. Bona Ecclesiarum non praescribuntur nisi post annos 
quadraginta ; imo post centum, si fuerint Ecclesiae Romanae. Res- 
titutio in integrum aliquando datur a principe, vel judice, adeo ut post 
elapsum tempus praescriptionis quis possit sua jura vindicare. 4 

75. “Bono publico introducta est usucapio, ne diu et fere semper 
incerta essent rerum dominia.” 5 Quum igitur respublica valeat 
aequa ex causa civium jura transferre, praescriptio, quam ipsum jus 
canonicum sancit, vim obtinet in conscientia: ideoque juxta ple- 
rosque, poterit quis rem retinere, licet detegerit titulum ab initio 
haud valuisse. Utrum autem id procedat in locis in quibus legis 
sanctio deest, non convenit inter theologos. Tamburini affirmat 
quemque posse tutd diuturna illa possessione niti, dummodo leges 
non obstent; consonum quippe rationi et bono ordini videtur, ut 
quae diu bona fide habita sunt, retineantur, sanato qui latuerat tituli 
defectu. 

76. Praescriptionis tempus in foederatis provinciis varium est; in 
Louisiana enim pro rerum varietate brevius vel diuturnum est, juxta 
juris civilis definitiones; 6 in aliis provinciis plerisque jus Anglicum 
obtinet, quamvis non ubique. Caeterum praescriptio jure communi 
non admittitur de bonis immobilibus, quae instrumento certo pro- 


(1) L. un. Cod. de. Usucap. et §. i. Inst. de Usucap. 

(2) S. Alphonsus, 1. iii. n. 507. 

(3) Inst. de Usucap, §. i. 

(4) Cap. i. et ii. de restit. in integrum. (5) L. i. ff. de Usucap. 

(6) “ The time of limitation varies in particular States. Thus, in Connecti- 
cut and Vermont, the term of prescription is fifteen years, and in South Carolina 
five years. In Louisiana the time of prescription varies according to the subject 
from three to thirty years. But I presume, that generally, in this country, we 
follow the English time of prescription.” Kent’s Oomment. vol. iii. part vi. lec. 
Iii. n. 442. note. 

bandasunt; sed de servitutibus, vel consuetudinibus, 1 quae si per 
viginti annos duraverint, censendae sunt titulo justo inniti. 2 Agri 
tamen qui ex titulo colorato coeperunt possideri, post septennium, 
legis adminiculo in Pennsylvania olim retinebantur : nisi pertinue- 
rint ad infantes, foeminas conjugio ligatas, amentes, vel eos qui a 
provincia abfuerint. 3 Nunc autem viginti et unius annorum posses- 
sio pacifica exigitur ; vetatur scilicet ne quis adversus possessorem 
titulo innitatur qui ante viginti unum annos ortus sit, si per hoc tem- 
poris spatium in medium non fuerit adductus. 4 Temporis spatium 
quo limes ponitur juribus adversis in variis provinciis varium est. 5 
Sexaginta annorum adversa possessio in Anglia jus contrarium 
tollit. 6 

77. Limes etiam a legibus apponitur juribus privatorum de rebus 
mobilibus in Pennsylvania : nec enim actio datur pro aere alieno re- 
cuperando, vel pro debitis quae non fuerint scripto instrumento ag- 
nita, vel pro chirographo promissorio, post sex annorum lapsum ex 
causa actionis data : praesumitur enim ei jam satisfactum esse. 7 

78. Minores autem, foeminae conjugatae, non compotes mentis, et 

(1) “ Nothing but incorporeal hereditaments can be claimed by prescription ; as 
a right of way, common, &c., but that no prescription can give a title to lands, 
and other corporeal substances, of which more certain evidence may be had.” 
Blackstone’s Comment 1. ii. n. 264. 

(2) Kent’s Comm. ubi supra. 

(3) Vide legem anno 1705 apud Purdon, art. Limitationi . 

(4) Vide legem 26 Martii 1785 ibidem. 

(5) “ The period of limitation of a right of entry upon land varies very 
materially in the different States. It is 30 years in Mississippi; 21 years in 
Pennsylvania and Ohio; 20 years in Maine, New Hampshire, M as s a ch usetts, 
Rhode Island, New York, New Jersey, Delaware, Maryland, Virginia, Alabama, 
Kentucky, Indiana, and Missouri; 15 years in Vermont and Connecticut; 10 
years in Louisiana ; 7 years in North Carolina, Tennessee and Georgia ; and 5 
years in South Carolina.” Kent’s Commentaries, vol. iv. part vi lec. lviii. n. 188. 

(6) “ The possession of lands in fee-simple uninterruptedly for three score 
years, is at present a sufficient title against all the world.” Blackstone 1. iii. n. 196. 

(7) Vide legem 27 Martii 1713 apud Purdon, art. Limitationi . Sic habet: 
“ All actions upon accouht and upon the case (other than such accounts as 
concem the trade of merchandise between merchant and merchant, their factore 
or servante) all actions of debt, grounded upon any lending or contract without 
specialty . . . shall be commenced and sued .... within six years next after the 
cause of such action or suit.” 

carcere detenti poterunt sua jura vindicare intra sex annos post im- 
pedimentum sublatum, si de rebus mobilibus agatur ; intra decennium, 
si agatur de agris. Defunctorum debita non afficiunt bona sua im- 
mobilia ultra septennium a morte eorum, nisi fuerint instrumento 
aliquo firmata, vel nisi creditor minor fuerit, vel alio hujusmodi im- 
pedimento, ne jus suum allegaret, detentus fuerit. 1 Legata tamen 
testamentO, fideicommissa, et debita scripto speciali munita suam 
vim retinent, quamvis post diuturnum temporis lapsum, puta viginti 
annorum, plerumque censeantur soluta, ideoque ea petens facile 
causa cadat. 2 Qui tempore elapso agnoscit debitum, non potest limi- 
tem a lege statutum creditori objicere. Imo qui novit se revera ali- 
quid debere, non potest legis beneficio uti, 3 quum liqueat leges 
ferentium mentem non fuisse jura aliqua tollere, sed litium subducere 
fomitem, et fraudum periculum. 4 Qui igitur lege abutitur ad fraudem 
faciendam non potest venia in sacramento poenitentiae donari, nisi 
debita solverit. 

79. Qui alteri succedit titulo universali, veluti haeres, conjux, vel 
legatarius universalis, censetur una persona cum decessore, ideoque 
praescriptionis jus habet instar illius. Si igitur decessor bona fide 
per annos quindecim bona immobilia possederit, alter, reliquo tem- 
pore transacto, pleno jure gaudet. E contra si auctor fuerit malae 
fidei, successor bonae fidei nequit commodum ex priori possessione 
derivare ; vel praescriptionem nisi post integrum temporis spatium a 
lege definitum allegare. Successor malae fidei, qui scilicet novit 
rem fuisse alienam, poterit auctoris bona fide uti, et reliquo tempore 

(1) Purdon, art Limitations. 

(2) “ The act of limitations does not include bonds and specialties, but on 
the principle on which that act was passed, the law will presume payment after 
a certain length of time has elapsed, generally about twenty years, without a 
demand made ; though this length of time is only a circumstance for the jury to 
found a presumption upon, and is liable to be repelled by evidence.” Ibidem. 
Notes. 

(3) Ita Molina, De Lugo apud Carriere, n. 464. Lyonnet de justitia, p. i. c. 
i. N. v. p. ii. 6. 

(4) “ When he refuses to pay a debt, of the reality of which he is conscious, 
he cannot, as before, plead the intention of the statute, and the supreme authority 
of the law, unless he could show, that the law intended to interpose its supreme 
authority to acquit men of debts of the existence and justice of which they were 
themselves sensible.” Paley, Mor. Phil. 1. ii. c. 4. 

transacto rem omnino retinere. Qui titulo particulari succedit, v : 
g : emptione, donatione, utitur quidem auctoris bona fide, et explet 
praescriptionis tempus, ita lege concedente : sed non ideo mala ejus 
fide laeditur, quippe sua bona fides facit ut liceat tempus jam lapsum 
cum tempore mox futuro ad praescriptionem constituendam conjun- 
gere, dummodo auctoris possessio non fuerit vitiosa. 1 

§. VI. De‘ SUCCESSIONE. 

80. Successione dominium acquiritur, quando quis in bona defuncti 
succedit, vel testamento, vel legis statuto. Unde jus sit homini de 
bonis quae possidet testandi, inter jurisperitos disceptatur, plerisque 
illud referentibus ad leges civiles, quae ob aequitatem quandam faciunt 
vivis facultatem decernendi quid faciendum sit post eorum mortem 
de iis quae possident. 2 Alii tamen altius repetentes juris successionis 
originem, bona censent occupata ab uno, nomine totius familiae, 
ideoque superstitibus cedere, distribuenda tamen prout ipse jusserit 
ex aequitate quadam, vel deficiente jussione, pro propinquitatis gradu. 
Quidquid sit, aequum esse ut propinqui in bona defuncti succedant 
probat omnium gentium consuetudo ; 3 quapropter societatis eversores 
San-Simoniani censendi sunt qui ea omnium communia velint esse, 
pro cujuslibet necessitate distribuenda. 4 / Legum autem dispositio 
maxime attendenda est, quum jura cujuslibet explicare et definire 
plerumque censeantur. 

81. Civium, vel alienigenarum qui civitatem adepti sunt, bona, 

(L) Vide Camere, vol. ii. de Jusi. n. 442. 

(2) Blackstone Comm. 1. ii. n .1 1. 

(3) “ I know no other criterion by which we can determino any rule or 
obligation to be founded in nature, than its universality ; and by inquiring 
whether it is not, and has not been, in ali countries and ages, agreeable to the 
feelings, aflections and reason of ali mankind. The affecti on of parents towards 
their children is the moet powerful and universal principle which nature has im- 
planted in the human breast ; and it cannot be conceived, even in the most savage 
state, that any one is so destitute of that affecti on and reason, who would not 
revolt at the position, that .a stranger has as good a right as his children to the 
property of a deceased parent Haeredes successoresque sui cuique liberi , seems 
not to have been confined to the woods of Germany, but to be one of the first 
laws in the code of nature.” Chitty note on Blackstone, ibidem. 

(4) Vide Camere, de Jusi . voL L n. 22. 

lex distribuit, si absque testamento decesserint. Non eaedem ubique 
sunt legis dispositiones; sed plerisque in locis post debita soluta, 
vidua defuncti tertiam partem bonorum mobilium pleno jure obtinet; 
et tertiam quoque partem bonorum immobilium, sed ad vitam tan- 
tummodo : filii omnes alterutrius sexus pari ratione duas tertias partes 
haereditatis adipiscuntur, inter se aequaliter distribuendas, et post 
viduae mortem immobilium alteram partem. Si aliquis filius deces- 
serit ante patrem, prole relicta, pars ejus proli cedit, quae eum reprae- 
sentare censetur, adeo ut omnes ejus filii nonnisi unam paurtem inter 
se distribuendam accipiant. Si filii nulli supersint, vidua dimidium 
obtinet; propinqui alterum dimidium : si vidua non supersit, filii 
obtinent totam haereditatem. Si nec vidua sit, nee filii, propinqui 
succedunt, qui plerisque in Statibus juxta civilis juris gradus compu- 
tantur. Pater praefertur fratribus vel sororibus, et bona mobilia omnia 
filii defuncti obtinet. 1 Ita etiam lex Angliae. 2 In statu Delavariae 
nemo potest in bona immobilia ab intestato succedere, qui non sit 
civis Americanus, vel qui saltem non fuerit Statuum Foederatorum 
incola, quum intestatus e vivis discederet. Filii spurii nullum om- 
nino jus ad haereditatem habent, censentur enim nullius. 3 Pudet 
referre Gallos in rerum eversione paria jura spuriis et legitimis filiis 
tribuisse, et legem adhuc tertiam partem portionis quam haberent si 
forent legitimi iis tribuere. 4 

82. Naturales dicuntur filii ex concubina nati, cum qua nuptiae 
celebrari poterant, qui jure caesareo legitimi habentur, contracto pos- 
tea matrimonio inter parentes, dummodo hi matrimonii inter se 

(1) “ The statute (in New York) declares, that afler the debts, funeral charges, 
and just expenses, are deducted, a just and equal distribution of what remaineth 
ciear of the goods and personal estate of the intestate, shall be made amongst 
the wife and children, or children*s children, if any such there be ; or otherwise 
to the next of kin to the intestate, in equal degree, or legally representing their 
stocks; that is to say, one third part of the surplusage to the wife of the intestate, 
and all the residue by equal portions, to and amongst the children of the intest- 
ate.” Kent’s Comm. vol. ii. n. 419. 

(2) Paley Mor. Phil. 1. ili. c.xxiii. “ The Statutesof Charles the Second, com- 
monly called the statutes of distribution, which adopt the rule of the Roman law in 
the distribution of personals are sufficiently equitable. They assign one third to the 
widow, and two thirds to the children ; in case of no children, one half to the 
widow and the other half to the next of kin ; where neither widow, nor lineal 
descendants survive, the whole to the next of kin.” 

(3) Kent, vol. ii. n. 211. (4) Carriere, vol. ii. de Just . n. 516. 

ineundi capaces essent eo quo filii geniti sunt tempore. 1 Sic fave- 
batur matrimonio, et morum emendationi, dum parentes alliceren- 
tur ad nuptias, ut proles jam nata haberetur legitima. Jus com- 
mune Anglicum neminem legitimum agnovit, qui extra matri- 
monium natus fuerat, de tempore conceptus alioquin parum 
solicitum. Magnis elogiis ornat Blackstonius suae gentis hac in 
re praestantiorem sapientiam, et morum studium, detrahens pro 
more juri civili: quod tamen undecim Status foederati maluerunt 
imitari. 2 Si parentes matrimonium inire nequibant tempore con- 
ceptus, utpote si alteruter matrimonii vinculo ligatus esset, vel si con- 
sanguinei forent intra gradus prohibitos, non sanatur vitium nativitatis 
posterioribus nuptiis; sed habentur semper spurii, ex adulterio vel 
incestu progeniti. 3 Spurii proprie dicuntur nullo certo patre nati. 

83. Jure communi infans in utero adhuc latens natus censetur 
quoad plurimos legis effectus. 4 Lege Status Dela variae infans in 
utero conceptus capax haereditatis, et proprietatis cujuscumque ha- 
betur, si postea vivus nascatur: secus si ad vitam non perveniat. 5 
Lege Pennsylvaniae posthumus filius succedit. Ita et jus Gallicum ; 
quod tamen exigit ut infans nascatur vitalis, vitae scilicet capax, etsi 
brevi moriatur. 6 Mortuus civiliter, qualis est damnatus capitis, 7 

(1) “ This doctrine of legitimation prevails at this day, with different modifica- 
tions, in F rance, Germany, Holland, and Scotland.” Kent's Comm. voL ii. n. 209. 

(2) “ It is a remarkable fact, that in eleven of the United States, the rule of 
the civil law prevails on this point, in opposition to the common law, viz : in 
Vermont, Maryland, Virginia, Georgia, Alabama, Mississippi, Louisiana, Ken- 
tucky, Missouri, Indiana, and Ohio.” GriffitKe Law Register possim , apud 
Kentium ibidem. 

(3) “ In the new civil code of F rance, the rule of the civil law is adopted, 
provided the illegitimate children were not offsprings of incestuous or adulterous 
intercourse.” Ibidem 210. Idipsum fert jus canonicum. 

(4) u An infant in venire sa mere , or in the motheFs womb, is supposed in 
law to be bom for many purposes. It is capable of having a legacy, or a sur- 
render of a copyhold estate made to it. It may have a guardian assigned to it : 
and it is enabled to have an estate limited to its use, and to take afterwards by 
such limitation, as if it were then actually bom. And in this point the civil law 
agrees with oure.” Blackstone, 1. i. n. 130. 

(5) An Act regarding Posthumous children, an. 1827, art Intestacy. 

(6) Camere, de justitia et jure, vol. ii. n. 507, 1. 

(7) Blackstone, L iv. n. 381. “ The civil death commenced if any man was 

banished or abjured the realra by the process of the common law, or entered into 
religion.” 1. i. n. 132. 

Vol. II.— 8 

nequit haereditatem accipere; sed constitutione Americana cavetur 
ne quis posteros suos vitio inficere censeatur, ob quod hi suis cadant 
juribus. 1 Similia reperiuntur in charta Gallorum. 2 Nemo ab haere- 
ditate repellitur legibus nostris tamquam indignus : sed administrandi 
eam facultas nonnumquam negatur. 3 

84. Inter haeredes bona sunt aequaliter distribuenda, habita tamen 
ratione eorum quae a defuncto noscuntur accepisse: debent enim 
omnia in unum veluti conferre, ut omnibus par sit haereditatis portio. 
Si igitur pater filiae occasione nuptiarum agros, vel domos, vel mag- 
nam copiae pecuniam, tradiderit ; vel si filio hujusmodi dona contu- 
lerit, ut ei provideret ; qui apud eum manserunt filii, nullo dono 
aucti, exigere possunt, ut eorum habeatur ratio in haereditate divi- 
denda. Poterunt quidem qui a patre ea acceperunt, omni juri 
renuntiando, a divisione ineunda abstinere : quod si aliquid ultra sibi 
velint vindicare, id tantum debebitur quod addatur necesse est ut par 
sit omnium portio. 4 Collationes fiunt in G alliis novo jure, sed dif- 
ferunt nonnihil ab iis quas leges nostrae praescribunt. 5 

85* Partitio bonorum fit ex curiae auctoritate. Quandocumque 
immobilia nequeunt dividi, aestimantur a septem vel pluribus homi- 
nibus a curia designatis, et optio datur proximiori haeredi ea sibi 
comparandi, solvendo tamen intra annum portiones quae aliis contin- 
gunt. 6 Quod si divisio fieri possit, quin portiones aequae cuilibet 
assignentur, singulae aestimandae sunt, et ad aequalitatem reducendae, 

(1) “ The Congress shall have power to declare the punishment of treason ; 
but no attainder of treason shall work corruption of blood, or forfeiture, except 
during the life of the person attainted.” Constitution of the United States, art. iii. 

(2) Vide Carriere, vol. ii. n. 572. 

(3) “ No person convicted of an infamous crime, or incapable by law of 
making a contract, nor a non-resident alien, or minor, or feme-covert, or person 
deemed incompetent by the surrogate by reason of drunkenness, improvidence, 
or want of understanding, is entitled to administer/’ Kent’s Com. vol. ii. n. 612. 

(4) “ If the portion of any child who hath had such settlement or portion, be 
not equal to the share due to the other children by the distribution, the child so 
advanced is to be made equal to the rest.” Kent's Comm. vol. ii. n. 422. “ An 
advancement in lands by a father to his son, is to be estimated according to its 
value at the time of the father’ s death.” 1 S. et R. 422. Notes to Digest of 
Penney Ivania Laws. Art Orpharis Court, 

(5) Vide Carriere, de justitia et jure vol. ii. n. 540. 

(6) Vide Purdon’s Digest, art OrpJums Court, Partition. 

pecunia data ab eo qui majorem accipit portionem. Si aere alieno 
gravetur haereditas, vel aliqua ejus pars, curia facit ut ei satisdat, 
quin aliquis prae aliiis haeredibus oneretur. Dum partitio fit ex curiae 
auctoritate, vadimonia exiguntn> a singulis quibus traditur aliqua 
haereditatis pars, ut si contingat debita defuncti postea innotescere, 
ipsi pro rata parte ea solvant. 1 

86. Jure Romano haeredi tatem adiisse censebatur qui eam accep- 
taverat, et aliquem actum dominii in eam exercuerat. Illud haeredi 
privilegii loco concessum est, ut si bonorum inventarium confecerit, 
ultra haereditatis vires non teneretur ad debita et onera defuncti per- 
solvenda: 3 quod si, ea omissa cautela, adierit haereditatem, ad ea 
integra persolvenda tenebatur, licet ea haud sufficeret. “ Haereditas 
quin obliget nos aeri alieno, etiamsi non sit solvendo, plus quam 
manifestum est.” 3 Id cautum est ne fraudibus foret locus: quaprop- 
ter conscientiam ligare non videtur, ubi fraus deest. Apud nos ad- 
ministratori injungitur ut inventarium conficiat, et opera aliorum 
utatur ad aestimanda omnia bona defuncti : 4 quod etiam quamprimum 
debet publico regesto inserere, illudque non poterit omittere, nisi sui 
et vadum suorum, quibus fidem jubentibus, datae sunt administra- 
tionis litterae, periculo. Non tenetur tamen ad debita persolvenda, 
ultra quam ferant bona sibi commissa. Legata nonnisi post debita 
,solvenda sunt: quod si haereditas non sufficiat iis solvendis, pro rata 
parte satisfacere cuique oportet. 

87. Intestati bona nemo occupare valet, nisi litteris a Curia ac- 
ceptis, quae proximo ex propinquis defuncti plerumque conceduntur, 
ut ea administret. 5 Si negligat, vel recuset, qui proximior est san- 
guine, hoc petere munus, alter remotior poterit illud, curiae auctori- 
tate interveniente, exercere : vel si omnes consanguinei neglexerint, 
creditori alicui, vel publico officiali concedetur. Administrator in- 
ventarium omnium bonorum conficere statim debet, et debita prae- 
sertim notare quae vix colligi possunt, ne ea neglexisse sua culpa 
videatur. 6 Debita quamprimum colligere oportet, et bona mobilia, 

(H Vide Purdon’s Digest, art Executors and Administrator 8. 

(2) L. Scimus , 22. §. 4. Cod. vi. xxx. de Jure delib. 

(3) L. 8. ff. xxix. 11. de adquir. vel omittend . hsered* 

(4) Kent, vol. ii. n. 414. Vide Purdon’s Digest, art Executors and Admin- 
istrators . 

(5) Kent vol. ii. n. 410. (6) Ibidem, n. 414. 

quatenus opus sit, vendere, ut defuncti aes alienum, et legata solvat. 
Imprimis curationis in ultimo morbo defuncti, et funeris impensae, et 
famulorum stipendia solvenda sunt : deinceps annua pensio domicilii, 
in quo ultimum annum vitae degit, ittcaeterorum debitorum solutione 
ordo non est servandus. Quod si bona defuncti non sufficiant, quae 
prius indicavimus solvenda sunt, caetera deinceps pro rata parte : sed 
res judicatae et hypothecae vim habent specialem. Sic habet Penn- 
sylvaniae lex. 1 Est nonnulla legum diversitas in aliis Statibus ; sed 
plerumque funeris et ultimi morbi impensae imprimis solvendae sunt; 
deinceps quae fisco supremo debentur, et quae judicio probata sunt : 
caetera denique pari inter se ratione. 2 In Pennsylvania quae Statui 
debentur ultimo ponuntur loco : 3 in nonnullis aliis Statibus hujus- 
modi debita aliis praeferuntur. 

88. Nullus apud nos actus requiritur quo haereditati quis renun- 
tiet. Quae alicui contingunt, alio decedente, jura valent ipso ea vin- 
dicante. Quod si neglexerit, vel sua culpa, vel quod mortem defuncti 
ignoraverit, poterit deinceps jus suum prosequi coram tribunali, 
modo diuturnum tempus lapsum non sit, adeo ut lex quae dicitur 
limitationum obstet. Si haeredibus non innotescentibus, conjux 
totam sibi vindicet haereditatem, juxta legem Pennsylvaniae, post 
annum a morte, in ephemeridibus monentur omnes qui jus aliquod 
sibi vindicant, ut compareant in curia : nemine autem comparente 
curia totam ponjugi superstiti tradendam decernit. 4 Si nullus pror- 
sus propinquus sit alicui defuncto, fiscus bona ejus sibi vindicat. 5 
Intra septem annos possunt propinqui jura sua in immobilia prose- 
qui; intra quinquennium in mobilia. 6 

(1) Vide Purdorfs Digest, art. Etcecutors and Administrator s, sect. xxi. 

(2) “ Expenses of the last sickness, and funeral and probate charges, have 
every where the preference ; and generally debts due to the United States and the 
State are next preferred, and then all other debts are placed on an equality, and 
paid rateably, in the case of a deficiency of assets ; but with the exception no 
doubt of legal liens, if there be any such recognized by law.” Kent’s Commen* 
vol. ii. part v. lec. xxxvii. n. 419. 

(3) Vide Purdon’s Digest, loco cit 

(4) Ibidem, Act of 6th of April, 1833, art Escheat . 

(5) “ If any person, who at the time of his or her death, was seized or pos- 

sessed of any real or personal estate within this commonwealth, die intestate 
without heirs, or any known kindred, such estate shall escheat to the common- 
wealth, subject to all legal demands on the same. ,, Ibidem, Act of 29th of 8ept 
1787. (6) Ibidem. 

§. VII. De dominii amissione. 

89. Pluribus rationibus dominium amittitur. Primo quidem sua 
bona derelinquendo : nam “si res pro derelicto habita sit, statim 
nostra esse desinit.” 1 Sententia judicis etiam bona reo auferuntur 
nonnumquam, ut fisco tribuantur, quod tamen apud nos non con- 
tingit, nisi ob laesam reipublicae majestatem. 2 Olim in Pennsylva- 
nia dimidium bonorum cedebat fisco, si quis reus damnaretur criminis 
affinis, quod Anglice misprision of treason vocatur : quae tamen 
poena videtur jam non obtinere, quum ipsa laesa majestas nonnisi 
carcere puniatur. 3 Ob utilitatem publicam singuli cives saepe co- 
guntur sese bonis nonnullis abdicare, sinendo ut via publica, vel 
canalis, per suos agros fiat; sed compensatio eis tribuitur, Curiae 
cujusque comitatus auctoritate, interveniente civium sex ab ipsa de- 
signatorum judicio. 4 

(1) L. i. ff. xli. vii. pro Derelicto. 

(2) “In New York, no forfeiture is caused by any offence, except upon an 
outlawry for treason, and on such outlawry his goods are all forfeited absolutely, 
and his lands during his life.” Chitty, note on Blackstone , L iv. d. 390. 

(3) Yide Purdon’s Digest, art Treason, 

(4) Ibidem, art Roads, Highways and Bridges. Act of 13th June, 1836, 
section vii. 


8 * 

CAPUT VI. 

DE DOMINIO SEMIPLENO. 

§. I. De USU. 

90. Usus juris dicitur jus utendi re aliena, salva ejus substantia. 
Usus facti dicitur actualis usus rei alienae revocabilis ad nutum con- 
cedentis. Minoritae, (ordinis S. Francisci professores sic vocantur) 
usum Ifdnc rerum etiam unico actu consumptibilium a dominio dis- 
tinguunt, quatenus Superior semper valet earum consumptione iis 
interdicere. Usuarius (qui scilicet utendi jure gaudet) tenetur ad 
rem integram servandam; nec potest eam alteri dare, vel locare. 
Sic qui domus habet usum, nequit eam alteri tradere habitandam. 
Qui horti habet usum, potest fructibus pro se et sua familia, et hospi- 
tibus uti, quin eos vendere, vel extraneis prorsus dare, valeat. 1 

91. Ususfructus dicitur jus utendi et fruendi rebus alienis, salva 
earum substantia. 2 Hinc usufructuarius gregis habet jus ad lanam, 
lac, fcetum ; 3 fundi ad foenum, segetes, lapides, salices, et omnes ar- 
bores caeduas, sed non ad frugiferas. Potest etiam omnem utilitatem 
ususfructus, et usum juris vendere, locare, vel donare, manente apud 
ipsum usufructu, quem nequit alteri donare, aut vendere sine con- 
sensu proprietarii. 4 Tenetur usufructuarius gregis ad substituenda 
in locum capitum demortuorum alia capita e fcetu ; f nisi singulorum 
capitum divisim, non autem omnium collective habeat usumfructum. 6 
Si usufructuarius sit sylvae, “in locum demortuarum arborum, 

(1) Plenum ff. de usu, ete, 

(2) A Blackstonio definitur, “ the temporary right of using a thing, without 
having the ultimate property, or full dominion of the substance.” Commenta- 
ries book ii. ch. xx. n. 328. 

(3) “If a pereon hires, for a limited period, a flock of sheep, or cattle, of the 
owner, the increase of the flock, during the term, belongs to the usufructuary, 
who is regarded as the temporary proprietor.” Kent’s Comm. vol. ii. part v. 
lect xxxvi. n. 361. 

(4) L. i. de usufruct. 1. xii. de usufruct. 

(5) Instit. de rer. div. §. 38. (6) Leg. ixx. de usufructu. 

aliae substituendae sunt;” 1 “arbores vero vi tempestatis, non culpa 
fructuarii, eversas, ab eo substitui non placet.” 2 Si in aedibus sit. 
constitutus ususfructus, tenetur ad modicam earum reparationem, 
quibus integrae serventur, non tamen ad magnos sumptus, quibus 
efficiantur meliores. 3 Ei incumbunt onera rei fructiferae annexa, ut 
tributorum solutio. Qui ex testamento vel alias habent jus utendi et 
fruendi rebus per vitam suam, vel per certum temporis intervallum 
usufructuarii haberi possunt. 4 

92. Jure caesareo ususfructus amittebatur per maximam capitis 
deminutionem, quae fiebat civitate una cum libertate amissa, adeo ut 
mortuus civiliter haberetur. Sic omnes capitis damnati, 5 vel ad 
triremes, usumfructum amittebant, et de rebus suis testamento dispo- 
nere nequibant : sed legibus nostris rerum proprietas manet illaesa, 
licet quis in poenam capitis incurrerit. Amittitur ususfructus si res 
pereat, v: g. si domus incendio consumpta sit, ager flumine ob- 
ruatur, vel abripiatur. Si acquirat usufructuarius rei proprietatem, 
consolidatio fieri dicitur. 6 

§. II. De servitute. 

93. Servitus 7 prout hic accipitur, est jus ut res alteri serviat: 
active sumpta, est jus quod habet quis in re aliena ut sibi serviat: 

(1) Leg. xviiL f£ de usufructu. (2) Leg. lix. eod. tit 

(3) Instit. de rer. divis. §. 38. 

(4) “ Every tenant for life is entitled, of common right, to take reasonable 
est over 8, that is, wood from off the land, for fuel, fences, agricultural erections, 
and other necessary improvements. Tenants for life ha ve the power of making 
underleases for any lesser term. In estates for life, if the estate be charged with 
an incumbrance, the tenant for life is bound, in equity, to keep down the intereat 
out of the rents and profits. If the tenant for life should, by neglect or wanton- 
ness, occasion any permanent waste to the substance of the estate, whether the 
waste be voluntaiy or permissive, as by pulling down houses ; suffering them to 
go to decay from the want of ordinary care ; cutting the timber unnecessarily ; 
opening mines ; or changing one species of land into another ; he becomes liable, 
in a suit by the person entitled to the immediate estate of inheritance, to answer 
in damages, as well as to have his future operations stayed.” Kent’s Commen- 
taries, vol. iv. part vi. lec. lv. n. 77. 

(5) L. Quod ad statum, 12. *, de poenis. 

(6) Instit. de usufructu, §. Finitur. 

(7) Anglice servitu des, Services , easements. 

passive vero est subjectio rei alienae ut aliquid in ea fiat, vel non 
fiat, in commodum alterius, salva rei substantia. Realis servitus 
est ea per quam res rei servit, ut si ager tuus serviat meo, quatenus 
ager meus dat mihi jus transeundi per tuum. 1 Personalis servitus 
est ea qua res personae obligatur, vel persona rei : res quidem, ut si 
habeam jus, non propter agrum, sed aliunde hac transeundi ; persona 
vero, ut si Titius agrum meum excolere debeat. Servitus urbana, 
vel rustica dicitur prout praedio urbano vel rustico adnexa est. 
Praedium urbanum dicitur omne aedificium habitandi causa erectum 
sive in urbe, sive in villa, et hortus ei annexus. 2 Praedia rustica 
dicuntur ager, vinea, pratum, pecorum stabulum a domo sejunctum. 
Urbanae servitutes sunt quatuor, quarum prima est ut lignum in 
tuum parietem admittatur; 3 secunda ut stillicidium in tuas aedes reci- 
piatur; 4 tertia ut murus altius non attollatur : quarta, ut fenestra in 
muro non aperiatur. 5 Servitutes rusticae aliae dicuntur nominatae, 
eo quod nomen in jure sortitae sunt ; aliae innominatae quae carent 
nomine speciali in jure. Nominatae sunt iter , actus, via aquaeduc- 
tus . 6 Iter 7 est jus quo pedes aut eques potest transire, vel ambulare 
per alienum fundum, non tamen ducere jumentum aut vehiculum. 
Actus est jus agendi vehiculum aut jumentum. Via complectitur 
iter et actum. Aquaeductus est jus ducendi aquam per alienum fun- 
dum. 8 Servitutes innominatae sunt jus aquam hauriendi, pecora 
adaquandi, pascendi, arenae fodiendae, calcis coquendae, &c. 9 Haec 
suam vim adhuc habent. 10 

94. De stillicidio id tenendum non licere aquas e tecto deciden- 

(1) Right of way. (2) Leg. excii, ff. de verb. signif. 

(3) Right of mppart . 

(4) Right of drip . .Vide Kent’s Comm. vol. iii. p. vi. lect. lii. n. 436. 

(5) Leg. ii. fi*, de servit, prsed, urb. (6) Leg. i. ff. de serv. prsed. rust. 

(7) Right of way. (8) Right of drain. 

(9) Dig. tyt tit. de Servit . “ Common is chiefly of four sorts ; common of 
pasture, of piscary, of turbary, and of estovers.” Blackstone’s Comm. L ii. n.33. 

(10) “ The regulatione in the civil law on the subject of urban and rural ser- 
vitudes were just and equitable, and the provisions made to define and protect 
those rights, were far more minute and precise than those which are to be found 
on the same subjects in the books of the common law ; and it is difficult to solve 
many questions arising on those rights, without having recourse to the solid and 
luminous principies of the civil law, which are of permanent and universal ap- 
plication.” Kent’s Commentaries, vol. iii. part vi. lect. lii. n. 436. 

tes in alienum fundum derivare, nisi ex ejus venia, vel ex praescrip- 
tione. 

95. Aquaeductus, jus scilicet aquam per alienum fundum ducendi 
per canales, vel alias, ex usu diuturno, vel concessione derivatum, 
servitus est. 

96. De itinere , actu , via constat quemque posse jus quod a vi- 
ginti annis exercuit vindicare transeundi per alienum fundum, vel 
agendi plaustrum, vel utrumque : servitus scilicet praesumitur a con- 
sensu domini derivata. 1 Quod si usus diuturnus ei non suppetat, 
poterit nihilominus, interveniente curiae auctoritate, jus hujusmodi 
obtinere ; quatenus opus sit ut e suo fundo ad viam publicam, vel 
civitatem, veniat : sed facienda erit aequa compensatio damni alieno 
praedio afferendi. Jus publicum ex domini concessione aliquando 
habetur, quando per plurimos annos partem suorum agrorum viam 
fecit publicam, quam deinceps claudere prohibetur, quum incommo- 
dum ferret et injuriam communitati. Caeterum opus est, ut suam in- 
tentionem clare manifestaverit, vel per viginti annorum veniam suo 
juri praescripsisse videatur. 2 Hinc solent coloni ubique sepes am- 
pliare, et vias quas diu fecerant publicas iis includere, quin aliquis 
jus eorum in dubium revocet. 

97. De jure luminum nihil legibus nostris statutum novimus : sed 
cuique permittitur fenestras in suis aedibus aperire, licet in alienum 
atrium, vel fundum directas, vel murum in suo solo erigere, quo 
fenestrae vicinae domus obscurentur. Equide ; quum saepe domus 
ligneae quae a viginti vel pluribus annis erectae sunt, in civitatibus re- 
periantur, magno foret damno vicinis dominis si non liceret aedes 
erigere ampliores, quibus fenestrarum e latere utilitas tolleretur. 

(1) There is the servitude of drip, by which one man engages to permit the 
waters flowing from the roof of his neighboui^s house to fall on his estate. So 
there is the right of drain, or to convey water in pipes, through, or over the estate 
of another. The right of way may also be attached to a house, entry, gate, well, 
or city lot, as well as to a country farm.” Kent’s Comm. vol. ii. n. 436. 

(2) “ The true principle on the subject, to be deduced from the authorities, I 
apprehend to be, that if there be no other evidence of a grant or dedication, than 
the presumption arising from the fact of acquiescence on the part of the owner in 
the free use and enjoyment of the way as a pubiic road, the period of twenty 
years applicable to incorporeal righls would be required, as being the usual and 
analagous period of limitation.” Ibidem, n. 451. 

Ideo non censemus jus commune hac de re obtinere. 1 Attamen si 
quis vellet cum vicini magno incommodo fenestras novas aperire* in 
quibus nulla foret aequa ratio cur id fieret, verosimile est judices que- 
renti de novitate, et contrarium usum alleganti, subventuros. 

98. Servitutibus quodammodo affinia sunt quae intercedunt inter 
vicinos jura et onera. Quando est duabus domibus paries commu- 
nis, si alteri e vicinis contingat necessitas eam diruendi, tenetur ad 
eam iterum quamprimum aedificandam, cui tamen alter partem aequa- 
lem impensarum conferre debet. Quod si alter eam altius efferat, 
vel majoribus impensis quam par est, suis solvit sumptibus exces- 
sum. Monere debet etiam vicinum suae intentionis, ut hic sibi ca- 
veat, ne ex pariete diruta aliquid patiatur damni : quod si evenerit 
ex rei necessitate, post monitionem nulla erit illud reparandi obliga- 
tio. Si trabes domus vicinae in parietem quae communis non sit admissa 
fuerint, ex diuturniori tempore, quale in praescriptione requiritur, 
nova paries eas excipere debet, haec enim habetur servitus apparens 
et constans. 2 Murus qui separat agros duorum dominorum habetur 
utriusque, si uterque eo utatur, qui ideo dimidii muri, et soli in quo 
extractus est censetur dominus. 3 

99. Sepes aliquando communes sunt, ideoque communibus utri- 
usque domini sumptibus reparandae. In Pennsylvania curia potes- 
tatem habet designandi cives aliquot qui de impensis judicent, ut 


(1) “ This common law right of prescription in favour of ancient lights, does 
not reasonably or equitably apply, and it is not the presumed intention of the 
owners of city lots that it ever should be applied to buildings on narrow lots, 
in the rapidly growing cities in this country. By such a prescriptive claim, the 
value of vacant lots, and of lots with old and low buildings upon them, would be 
destroyed, if substantial buildings could not be erected on them, lest they might 
obstruet the light and prospect of the side lights of some building on an adjoining 
lot, which has stood for twenty years.” Kent’s Comm. vol. 3. n. 446. Note. 

(2) “ Such an easement is continual, without requiring the constant and im- 
mediate act of man ; and it is an apparent one, shown by an exterior work ; and 
consequently, it has the qualities sufficient by the common law, and also deemed 
in the French law sufficient to establish an easement by prescription.” Kent’s 
Comm. vol. iii. n. 437. 

(3) “ The common use of a wall separating adjoining lots belonging to differ- 
ent owners, is prima, facie evidence that the wall, and the land on which it 
stands, belong equally to the different owners, in equal undivided moieties, as 
tenants in common.” Ibidem, n. 438. 

alter ad solvendum portionem cogatur. 1 Si quis neglexerit animan- 
tia sua sepibus includere, tenebitur ob damnum vicini agris illatum, 
licet sepibus haud circumdatum : 2 nisi tamen obstet lex loci, sicut in 
. Statu Alabamae, ubi necesse est ut agri sepibus idoneis circumdatae 
probentur, ad reparationem damni, quod intulerunt animantia, im- 
petrandam. 3 Consulendae sunt uniuscujusque Status leges, quum 
speciales ubique de re adeo communi latae sint. Nemo jure com- 
muni tenetur agros suos sepibus includere, quamvis teneatur repa- 
rare damna quae animantia libere vagantia intulerint. 

100. Aquarum quae prope agros vel per eos currunt usus domino 
competit, qui tamen iis ita uti debet ut alios non laedat, vel eas pe- 
nitus exhauriendo in suos usus, vel eas inficiendo, et reddendo aliis 
inutiles. Aqua currit , et currere debet , ait lex, ideoque unumquem- 
que ea uti oportet, quin aliorum utilitatem impediat. Nonnumquam 
contingit Statum aggerem jacere in flumine ; vel privato alicui, vel 
civium collegio, eam facere facultatem, quae tamen ita adhibenda est, 
ut aquae non desinant fluere, per alveum consuetum, postquam pau- 
lulum ob opus aliquod utilitatis publicae distractae sunt. 4 Caeterum 
si Status eoncesserit facultatem aquam absumendi in opus aliquod, 
ex quo inficiatur, vel si quis per viginti annos ea usus fuerit, nemine 
contradicente, jus ei vindicatur. 5 

(1) Vide Purdon’s Digest, art. Feyces, et Appendicem, Party- WalU and 
Partition Fences . 

(2) “ Trespass will lie against the owner of cattle entering on the grounds of 
another, though there be no fenee to obstruet them, unless he can protect himself 
by statute, or prescription, or agreement” Kent’s Comm. vol. iii. n. 439. 

(3) “ The Statute law of Alabama, regulating partition fences, gives an action 
for damages against the owner of cattle breaking into any grounds 4 enclosed ' 
with a strong and sound fenee.’ This would imply that, in that state, no suit 
lies, if there be no protecting fenee.” Ibidem, Note. 

(4) “ All that the law requires of the party, by or over whose land a stream 
passes, is, that he should use the water in a reasonable m anner, and so as not to 
destroy, or render useless, or materially diminish, or affect the application of the 
water by the proprietors below on the stream. He must not shut the gates of 
his dams, and detain the water unreasonably, or let it off in unusual quan tities 
to the annoyance of his neighbour.” Kent’s Comm. vol. iii. n. 441. 

(5) 44 Though a stream be diminished in quantity, or corrupted in quality, by 
means of the exercise of certain trades, yet if the occupation of the party so 
taking or using it has existed for so long a time as to raise the presumption of a 
grant, the other party whose land is below must take the stream subject to such 
adverse right.” Ibidem, n. 442. 

101. Privilegia 1 quaedam aliquando praediorum dominis, aliquan- 
do civium collegio conceduntur : v : g : ut jus speciale habeant, 
viatores navicula deferendi ex altera ad alteram fluminis ripam. Qui 
praediorum vicinorum sunt domini id nonnumquam absque legis 
sanctione faciunt, et usu diuturno jus sibi comparare censentur. 
Quod si Status pontem extrui jubeat, plerumque compensatio fit do- 
minis, qui antea publicae utilitati et viatorum commodo consuluerunt. 
Si aliis simile concedatur privilegium, cavetur ne intra quosdam 
limites exerceatur, cum aliorum detrimento. Semel concessum non 
potest revocari, nisi ob causam gravissimam, et compensatione praes- 
tita, nam instar pacti est, et onus infert. 2 

102. Extinguuntur servitutes quando per spatium diuturnum, 
viginti scilicet annorum derelinquuntur, vel etiam citius quando qui 
eis fruitur aliquid facit quo animum eas derelinquendi manifestat. 3 
Quando contingit utrumque praedium, vel domum, in unius domini 
potestatem venire, poterit servituti alterius finem imponere: qui 
autem deinceps alterutrum possidet, praescriptionis tempus inde de- 
bet inchoare. 4 

103. Servitutes naturales dicuntur quae ex locorum situ derivan- 
tur. Sic agri inferiores excipiunt aquas e superioribus profluentes. 
Si fons sit in agro, ex aequitate vicinis permittitur inde haurire aquam: 
quae tamen licentia revocari potest, nisi necessitas publica et usus 
diuturnus aliud suadeant. Si vicini communibus sumptibus fontem 
includant, et opera erigant ad commoditatem aquam haurientium, 
domino consentiente, non poterit ipse postea eos prohibere aqua 
haurienda, quum suo consensu fontem fecerit communem. 

(1) “ Franchises are certain privileges conferred by grant from govemment 
and vested in individuals.” Kent’s Comm. vol. iii. n. 458. 

(2) “ The govemment cannot resume them at pleasure, or do any act to im- 
pair the grant without a breach of contract.” Ibidem. 

(3) “ I do not apprehend that the mere non-user of an easement, even for 
twenty ycars, will necessarily raise a presumption of its extinguishment, unless 
there has been, in the meantime, some act done by the owner of the land, charged 
with the easement, inconsistent with, or adverse to, the existence of the right * 
and in that case, a release or extinguishment of the right will be presumed.” 
Kent’s Comm. vol. iii. n. 449. 

(4) “ Unity of possession of the estate to which an easement is attached, and 
of the estate which the easement encumbers, is, in effect, an v extinguishment of 
the easement.’ 9 Ibidem, n. 450. 

104. Servitutes legales sunt quae lege statuuntur. Sic via pub- 
lica juxta canalem libera relinquenda est : sic et viae jus lege vindi- 
catur praedii remotioris domino ut exeat in viam publicam. 

105. Servitutes conventionales ex pacto derivantur inter cives 
libere inito. Aliae dicuntur continuae , quae absque actu hominis ex- 
ercentur, sicut aquaeductus, stillicidium: aliae non continuae quae 
actu hominis indigent ut exerceantur : sicut haurire aquam, pecora 
pascere. Aliae sunt apparentes , quae sese produnt exterius : v : g : 
janua, fenestra: aliae non apparentes ; v: g: ut murus vel aedes al- 
tius non extollantur. 

106. Dominus, non vero usufructuarius, vel alius ad tempus do- 
mum vel agrum occupans, potest suo consensu servitutem rei impo- 
nere : sed et usufructuarii consensus exigitur, quoties illius interest. 
Si duo habeant commune rei dominium, neuter absque altero potest 
servitutem consentiendo inducere. Nil vetat quin modus vel conditio 
ei apponatur. 1 

107. Deficiente consensu usus diuturnus vim obtinet. Jure Gal- 
lico novo triginta annorum usus praescriptionis vim habet, quando 
agitur de servitutibus continuis et apparentibus : non ita de servitu- 
tibus non apparentibus, quae exigunt omnino certum titulum. 2 Apud 
Anglos viginti anni sufficiunt ut praescriptio servitutis valeat : quod 
jus est apud nos receptum, quamvis aliqua sit alicubi varietas. 

(1) “These servitudes or easements must be created by the owner, and one 
te nant in common cannot establish them upon the common property without the 
consent of his co-tenant The exercise of these urban and rural servitudes may 
be limited to certain times. The right of drawing water, for instance, from a 
neighbouris well, may be confined to certain hours, or a right of passage may be 
confined to a part of the day.” Kent’s Comm. vol. iii. n. 436. 

(2) Camere, de justitia et jure , vol. ii. n. 697. 

(3) “The time of limitation varies in particular states. Thus, in Connecticut 
and Vermont, the tOrm of prescription is fifteen years, and in South Carolina, 
five years. In Louisiana the time of prescription varies according to the subject, 
from three to thirty years. But I presume that generally, in this country, we 
follow the English time of prescription. It was so understood by Ch. J. Parker, 
in Gayetty v. Bethune , 14. Mass. Rep. 49, and so, also, in Gilman v. Tilton , 
5 N. H. Rep. 231. In Louisiana the right of drip is acquired by prescription 
on an enjoyment of ten years without complaint.” Kent’s Comm. vol. iii. n. 442, 
Note. 

Vol. II. — 9 

PARS II. 


DE JURIS ALIENI VIOLATIONE, SEU DE INJURIIS. 


CAPUT I. 

DE INJURIA. 

§. L De injurle natura. 

108. Injuria apud theologos dicitur juris alieni violatio : quae 
quum contingere possit voluntate et animo, seu reipsa absque animo 
maligno, formalis , et materialis distinguitur. Axioma est juris 
canonici: “Scienti et consentienti non fit injuria juris etiam 
civilis: “Nemo videtur fraudare eos qui sciunt et consentiunt.” 2 
Caeterum si quis ex errore praestet consensum, scire non censetur, 
quamvis enim rem noverit quam facit, falso putat se teneri ad eam 
faciendam. Sic fit injuria rustico a jurisperito qui eum inducit ad 
actum aliquem veluti lege injunctum, quo se suis rebus gratis spo- 
liat. Consensus plenus et liber sit necesse est, ut quis injuriam 
haud pati dicatur, si enim ex metu injuste incusso proveniat, utique 
injuriam patitur qui eum praestat. Sic viatoris consensus ut latro 
pecuniam secum auferat, injuria extorquetur. Consensus alicujus 
ad dandam pecuniam ne lite injusta vexetur, injuriam minantis non 
tollit. Ut valeat consensus, debet rem licitam respicere, si enim 
leges obstent, irritus erit, et injuria elicitus. Si jus respiciat cui re- 
nuntiare quis nequit, utpote si intersit aliorum, vel si alienari non 
> possit, injuria fit etiam consentienti. Sic pupillo fit injuria, dum 
suis bonis spoliatur consentiens contra leges, quibus suae aetati con- 

(I) Reg. juris xxvii. in 6. (2) Reg. 145. ff. 1. xvii. 

sulitur : injuria fit clerico etiam consentienti ut sui status nulla ha- 
beatur ratio, quum aliorum jura cum suo connexa sint. 

109. Utrum agentis intentio actum faciat injustum, qu&ritur. 
Constat actum externum intentione definiri, ideoque justum esse, 
vel injustum, pro animi consilio. Si famulus domini pecuniam su- 
mat ut aliquid in familiae usum comparet, discernendus erit ab alio 
qui pecuniam surripit in suos usus impendendam. Si in suos usus 
eam sumat, certus tamen eam quamprimum restituendi, vix fur di- 
cendus erit, licet ea agendi ratio qua injustitiae discrimini se objicit, 
et rem usurpat, domino haud monito, improbanda sit. Hoc ex ca- 
pite plurimi peccarunt nummularii pecuniam sibi concreditam usur- 
pantes lucri spe, etiam reddendi consilio : quod tamen spe frustrati 
perficere non valuerunt. Quando actus externus per se justus est, 
utpote ab eo qui certum jus habet patratus, animus quo fit, malignus 
licet et inimicus, non facit ut injustitia admittatur. Sic qui dimittit 
famulum, conditionibus pacti cum eo persolutis, non violat justitiam, 
licet animo iniquo ad puniendum eum ob fidei studium agat. Quoties»- 
cumque nullum jus alterius violatur, nulla admittitur injuria, licet 
quis agat animo nocendi, ideoque peccet. Sic qui inimice denegat 
beneficium quod totum ex sua liberalitate pendet, justitiae violatae 
non potest argui: et qui gratia apud aliquem utitur ut munus non 
tribuatur inimico, charitatem, haud vero justitiam, violat, nisi alter 
jus habeat strictum ex concursu, vel alias, ad munus adipiscendum, 
vel nisi vis, frausve adhibita sit ad impediendum ne munus adipisca- 
tur. In tribunalibus actus fcxterni injustitia ex intentione aliquando 
definitur, quatenus scilicet haec se prodit exterius. Sic jure Romano 
qui torrentem avertit damni sui impediendi causa, immunis est culpa, 
licet vicino cotitra ejus mentem obveniat damnum : “si modo non 
hoc animo fecit, ut tibi noceat, sed ne sibi noceat.” 1 

110. Quaerunt theologi utrum intentio nocendi facit ut imputetur 
effectus ex causa injuste posita secutus, qui tamen casui potius tri- 
buendus videatur: v: g: si quis ponat lapidem, vel alium obicem, 
simul optans ut alter titubans frangat cervicem. Nihil dubium pra- 
vam animi voluntatem rei apud Deum adsimilari: sed utrum quis 
teneatur ad damna reparanda ex casu adeo inopinato derivata merito 
dubitatur. De Lugo et Salmanticenses affirmant, quia quamvis 

(1) L. 2. §. 9. If. xxxix. iii. de aqua et aq . pluv. 

mors casui tribuenda videri possit, quippe vix unquam ex causa hu- 
jusmodi sequitur; quum tamen ex ea vere secuta sit, et causa sit 
temere et maligno animo posita, imputanda est* 1 Alii contradicunt, 
quos sequimur. 

111. Utrum quae fit ex errore actio noxia, injuria habenda sit 
quaeritur, v : g : si quis domum incenderit, putans esse inimici, quae 
tamen hominis alterius fuerit: si quis noctu aggrediatur aliquem, 
eumque interficiat, alium esse existimans. Nulla est ratio dubitandi 
eum reum esse incendii et homicidii, qui ita egerit, re enim vera 
utrumque sibi animo proposuit. Videtur etiam obligatus ad satis- 
faciendum pro viribus : temere enim et vitio animi causam damni 
posuit, quamvis defuerit intentio huic nocendi. Contrariae tamen 
sententiae aliqua ex parte suffragatur S. Alphonsus, dicens ad onus 
restitutionis ratione damnificationis requiri actionem formaliter, seu 
voluntarie injuriosam in alterum qui laeditur. 2 In furto autem erro- 
rem personae non obstare fatetur, quia res aliena est praecipuum furti 
objectum : quum damnum inimico inferendum praecipue respiciatur 
in actione damnifica. Jus civile in utroque casu damnum jubet re- 
parandum : “ Si injuria mihi fiat ab eo cui sim ignotus : aut si quis 
putet me Lucium Titium esse, cum sim Caius Seius: praevalet quod 
principale est, injuriam eum mihi facere velle. Nam certus ego sum, 
licet ille putet me alium esse quam sum, et ideo injuriarum (actionem) 
habeo.” 3 


§. 2. De impediente a consequendo bono. 

112. Qui litteris interceptis impedit ne alius consequatur munus, 
injuriae reus est: quilibet enim jus habet ne litterae quae eum spec- 
tant temere intercipiantur. Hinc scriba Gubernatoris qui litteras 
seponit aliquantulum, ut munus alteri interim conferatur, injustus 
noscitur, et compensationem debet, pro spei ratione, quae petenti 
affulgebat, aestimandam. Si quis alterius litteras casu apertas legat, 
et utatur notitia inde derivata, ad suis utilitatibus consulendum, non 
videtur injuriae reus, dummodo in illius, penes quam erant litterae, 
detrimentum ea non utatur. Famuli, scribae aliique apud aliquem 
pretio conducti injustitiae rei sunt, si utantur notitia ea occasione ha- 

(1) Vide apud Carriere, vol. ii. n. 722; (2) L. iii. n. 629. 

(3) L. 18. §. 3. ff. xlvii. x. de Injur. et fam. lihell 


Digitized by LjOoq le 



DE INJURIA. 


89 


bita in domini detrimentum : vel etiam in detrimentum eorum qui 
litteras scripserunt, domino fidentes ne aliis innotescerent. Qui 
apud nummularios versantur, non possunt suae studere utilitati ex 
notitia sibi communicata, si damnum dominis inde obveniat: secus 
si nullum inde obventurum sit dominis damnum. 

113. Qui aliquem avertit a religione vi, minis, fraude, ne divitiae 
ejus dentur monasterio, injuriam facit, quum jus sit monasterio ne 
quis iis rationibus impediat ejus utilitates : secus si suasione et con- 
siliis obstet ingressui alicnjus in monasterium ; nam quum monaste- 
rium jus non habeat ad divitias vel laborem alicujus, ante ejus in- 
gressum, jus nullum violatur. Idem dicendum pluribus videtur de 
suadente alicui ut deserat monasterium : nam jus non habet strictum 
ad lucra ex membrorum opera, vel alias derivanda, quum monachi 
non sint servi : praecipuus quippe institutorum finis est animae salus, 
et perfectio. 1 

114. Qui alium ulla ratione impedit ne bonum consequatur ad 
quod jus strictum habet, reus est injuriae, quam reparare debet. Sic 
impediens ne homo ad munus quoddam a praeside designatus illud 
exerceat, ejus jus violat, eique debet satisfacere, pecunia, pro aequa 
muneris aestimatione, tributa. Quod si impeditus aliud obtineat 
munus, ex quo lucrum ei contingit, ejus ratio habenda erit in damno 
aestimando. Spes autem muneris etiam certo impetrandi, jus scilicet 
ad rem, non tanti fit, quanti ipsum munus, seu jus in re. “ Si im- 
pedit,” inquit S. Thomas, “ne praebenda detur digno, consulens 
quod non detur antequam sit firmatum quod ei detur ; tenetur quidem 
ad aliquam recompensationem, pensatis conditionibus personarum et 
negotii secundum arbitrium sapientis; non tamen tenetur ad aequale, 
quia illam nondum fuerat adeptus, et poterat multipliciter impediri.” 1 
Caeterum si quis suadeat alteri ut muneri renuntiet, sponte quidem 
sua, non fit injuria, utpote scienti et consentienti, licet contra suam 
utilitatem. 2 

115. Qui impedit ne alius consequatur munus quo plane indignus 
est, nullam ei facit injuriam, quia jus nemo habet ad consequendum 
munus cui non est idoneus : sed si jam impetraverit, videtur jus 
ejus violari, si impediatur ne munus exerceat. Caeterum non peccat 

(1) Vide apud Carriere, vol. ii. n. 740. et Lessium de Justitia et jure , s. ii. c. 
viii. dub. iii. n. 12. 

(2) 2. 2. qu. Ixii. art. ii. Ad quartum. 

9* 

qui legitima ratione quaerit ut munus ei auferatur, quod absque aliorum 
detrimento; vel reipublicae dedecore, exercere non valet. 

116. Qui vi, metu, fraude, mendacio, vel aliis injustis rationibus 
impedit ne alius consequatur bonum quod juste consequi poterat, 
injustitiae reus est. De vi liquet, nam injuria est aliquem vi repellere 
a bono consequendo quod licite consequi potest. Metus a vi vix 
differt: fraus autem utrique aequiparatur, quando in eundem finem 
adhibetur. Alioquin unusquisque jus habere censendus est ne 
rationibus illicitis a bono consequendo prohibeatur. Si autem con- 
silio, suasione, gratia quis alterum impediat ne bonum consequatur, 
ad quod jus strictum non habet, injuriam nullam ei facit. Hinc qui 
suadet gubernatori ut alium prae altero designet ad munus exercen- 
dum, non debet huic satisfacere, licet constet eum alias fuisse desig- 
nandnm. Qui consulto subtrahit aliquem cujus opera bonum alteri 
contingeret, violat justitiam, si vi muneris teneatur ille ad operam 
piaestandam : secus si munere suo ad id non obligetur. Sic qui ta- 
bellionem subducit, ne actus coram eo fiat qui alias irritus sit, fraudem 
facit et injuriam. Qui scribam, vel alium qui conficiendo testamento 
est idoneus, dolo vel munere dato amovet, ne opera ejus utatur mo- 
ribundus, alterius operam vix habiturus, injuriam facit iis quibus 
consulere vult hic testamento. Caeterum quum aliis rationibus possit 
morientis voluntas vim obtinere, coram testibus scilicet eam decla- 
rando, vix restituendi agnoscenda est obligatio, nisi vis fuerit adhi- 
bita ad impediendum ne testamentum ulla ratione qua valeat confi- 
ceretur. 

117. Qui cursorem vi detinet ne negotium peragatur alteri utile, 
interim occasione in sui utilitatem utens, fraudem facit et injuriam : 
secus si arte tantum, vel suasione, quia tunc cursori damnum est im- 
putandum. 

118. Qui veredos omnes in oppido pretio conducit ne alius ad 
locum quemdam sese conferat, suis utilitatibus consulturus, non vide- 
tur injuiiam facere, si vi vel minis non faciat ut omnes sibi locentur ; 
utitur enim jure suo. 

§, III. De violatione secreti. 

119. Secretum naturale dicitur illud quod servandum est ex 
aequitate quadam, ne damnum alteri obveniat : sic culpa alterius quae 

(1) L. 2. §. 9. ff. xxxix. iii. de aqua et aq.pluv. 

alteri casu veluti innotuit, occultari debet, si boni communis, vel 
privati innocentis non intersit ut exponatur. Secretum promissum 
illud est quod .quis pollicitus est servare occultum, licet ei innotuerit 
ratione qua posset illud evulgare. Secretum commissum est illud 
quod quis alteri communicavit ea conditione’ ut servaretur occultum. 
Medici, obstetrices, advocati, aliique ex munere suo, et quodam im- 
plicito pacto tenentur ad servanda secreta quae clientes sui eis com- 
municant sui muneris occasione, quoties damnum ex revelatione 
proveniret : nec possunt ea prodere, nisi gravissima mala reipublicae 
vel innocentibus immineant. 

120. Secretum naturale custodiendum est, nisi alias suadeat pub- 
lica salus, vel magna privatorum utilitas. Charitas utique vetat ne 
temere revelemus quae ad nostram notitiam pervenerunt : sed urgente 
gravi causa, upius utilitates, praesertim rei, publicae saluti, vel 
innoxiorum commodis cedunt. Si viderim hominem innoxium se 
fuga subducere ab insequente, eum interfecturo, non licet eum pro- 
dere , quo se contulerit manifestando : quod si reus sit qui latrociniis 
infestavit regionem, publica utilitas postulat ut indicetur. 

121. Secretum promissum violando quis fidem frangit; justitiam 
insuper, quoties quis ex hac virtute voluerit se obligare. Plerum- 
que non videtur haec intentio adesse, ideoque haud grave est pecca- 
tum. Quod si gravissima animi tristitia, vel damnum grave, violato 
secreto, oriatur, non erit facile a peccato excusandus qui illud reve- 
lavit. Caeterum absque culpa secretum promissum revelatur ob 
publicum bonum, praecipiente legitimo Superiore ; nec enim pro- 
missio fieri potuit cum communitatis dispendio. Sic alumnus in 
seminario ecclesiastico qui promisit alteri servare secretum crimen 
quod casu detexit, excusatur a fide violata, si viderit alterum mori- 
bus haud emendatis ad sacros ordines ascendere velle. Idcirco 
quum episcopus in sacro ritu invitet omnes qui aliquid obstare no- 
runt ne candidati promoveantur, ut exeant et dicant, licet, imo opor- 
tet, prudentiae servatis regulis, eum, vel Seminarii praesidem, de 
alumni indignitate certiorem facere. Si grave damnum obventurum 
sit ei qui promisit, ex secreto servato, et famae vel vitae discrimen 
subiturus sit nisi revelet, plerumque censendus est secreti obliga- 
tione immunis; nec enim voluit se cum sui detrimento obligare. 
Sic furti, fraudis, caedisve suspicio potest oriri, illo silente, qui, ut 
sibi consulat, rem sibi notam, quam sponte sua, vel alterius rogatu, 

celare voluit, jure optimo revelat. Si promiserit se secretum serva- 
turum, etiam cum vitae discrimine, plures censent promissis standum, 
quum virtutis sit actus egregius vitam pro altero dare : sed alii con- 
tendunt neminem posse suam vitam prodigere, ut alterum servet. 

122. Secretum commissum ex justitia servandum est, nam pac- 
tum veluti initur, dum quis alteri credit arcanum ea conditione ut 
non reveletur. Peccatum ex se grave est illud temere prodere, 
quum damnum inferat proximo ; sed ob materiae parvitatem aliquan- 
do est leve. Uni, vel alteri, sub pari secreti obligatione illud cre- 
dere, potest a gravi culpa excusari, si qui secretum primus credidit, 
non censeatur valde invitus, et verosimile sit illud non esse aliis 
communicandum. Sed facile gravis admittitur culpa, praesertim 
quum secretum plerumque sic divulgetur. Qui ex garrulitate, vel 
levitate animi, arcanum prodit, nonnumquam a gravis culpa excusa- 
tur : sed si rei gravitatem habeat perspectam, vel de ea dubitet, gra- 
viter peccat ob periculum, in quod incurrit, damnum grave alteri 
inferendi. 

123. Humana auctoritas non potest plerumque exigere, ut quis 
prodat secretum ex quo gravis noxa obveniat illi qui illud alteri 
commisit: nam quum nemo ad se prodendum teneatur, ille qui reo 
fatente crimen novit, ex amicitiae certa fiducia, videtur ejus sustinere 
partes, ideoque ab eo prodendo excusari. Caeterum si gravissima 
mala reipublicae immineant, secreto servato, non videtur jus cuiquam 
ut celetur cum gravi omnium detrimento. Extra confessionis arca- 
num, quod in nullo prorsus rerum discrimine violare licet, aliPqui- 
bus secretum commissum est in plurimorum detrimentum vergens, 
non debent illud celare. Advocatus consultus ab aliquo de poena 
criminis quod sibi proposuit patrare, aedes publicas, dum senatus 
habetur, pulvere incendendo, si nequeat eum a proposito deterrere, 
debet monere privatim eos qui periculum tollant, salva, si fieri possit, 
clientis vita. Extra hujusmodi casum advocati caeterique omnes 
quorum munus est aliis praebere consilium, vel quibus alii solent 
arcana credere, certa fiducia secreti, nequeunt quidquam revelare in 
suorum clientum detrimentum, etiam ad grave aliorum damnum 
avertendum : nam fiduciam illam fallere, excepto illo rarissimo casu, 
turpe foret. “De illis quae homini sunt commissa in secreto per 
confessionem, nullo modo debet testimonium ferre : quia hujusmodi 
non scit, ut homo, sed tamquam Dei minister ; et majus est vincu- 

lum sacramenti quolibet hominis praecepto. Circa ea vero quae 
aliter homini sub secreto committuntur, distinguendum est. Quan- 
doque enim sunt talia, quae statim cum ad notitiam hominis venerint, 
homo ea manifestare tenetur: puta si pertiuent ad corruptionem 
multitudinis spiritualem vel corporalem, vel in grave damnum alicu- 
jus personae, vel si quid aliud est hujusmodi, quod quis propalare 
tenetur vel testificando, vel denuntiando. Et contra hoc debitum 
obligari non potest per secreti commissum : quia in hoc frangeret 
fidem quam alteri debet. Quandoque vero sunt talia quae quis pro- 
dere non tenetur,* unde potest obligari ex hoc, quod sibi sub secreto 
committuntur: et tunc nullo modo tenetur ea prodere, etiam ex prae- 
cepto superioris: quia servare fidem est de jure naturali. Nihil 
autem potest praecipi homini contra id quod est de jure naturali.” 1 
Qui consuluntur nulla secreti obligatione imposita, nec munere suo 
ad id astricti, debent cavere ne notitia utantur in consulentium detri- 
mentum ; censentur enim ea communicasse ea conditione ut sibi 
non noceatur. Sic Superior, cui tamquam amico aliquis pandit animi 
sui arcana, non debet iis uti in ejus detrimentum. 

124. Si damnum grave immineat servanti secretum, plures dicunt 
eum posse illud revelare, nec enim censetur voluisse se obligare cum 
tanto 4*ui gravamine. Illud admittendum videtur, saltem quando de 
vita agitur, praesertim si credens secretum eum in discrimen veluti 
injecerit. 

125. Secretum vi fraudeve extortum nullatenus licet revelare, in- 
juria enim jam illata augetur, et continuatur illud manifestando. 
Quod si vita quis periclitetur secretum servando, illud vero revelando 
alterum in vitae discrimen adducat, variae sunt theologorum sententiae. 
S. Alphonsus Maria 2 censet licere illud revelare, si res jam eo de- 
ducta sit, ut notitiam illam quis exquirere possit si ea careret : v : g : 
si ex adjunctis quis duceretur ad eam exquirendam, quia rerum con- 
ditione mutata injuria non fit ea utendo. Secus peccatur, quia jus 
inquirendi non habetur, deficientibus aliunde indiciis. 

126. Qui secretum vi vel fraude expiscatur, peccati ex genere suo 
mortalis reus est, unusquisque enim jus habet sua sibi servandi ar- 
cana. Hinc litteras alterius aperire, vel apertas legere, vel libros 
qui in scrinio deponuntur, vel alia secreta legere non licet, quia do- 

(1) S. Thom. 2. 2. qu. lxx. art. i. Ad secundum, (2) L. iii. n. 969. 

minus est jure optimo invitus. Ex curiositate quidem legere ea 
quae parvi censentur momenti levis plerumque est culpa: sed si 
suspicetur lecturus infamiam alicui ex lectione orituram, vel grave 
aliud damnum , peccat lethaliter. E adem tenetur culpa, si noverit do- 
minum litterarum aegre laturum eas lectas fuisse, et vehementem inde 
passurum tristitiam. Multo magis peccabit utendo notitia sic acquisita 
in alterius detrimentum. Excusantur a peccato superiores in ordinibus 
religiosis, qui litteras subditorum legunt, quia id vel regula statuitur, 
vel consuetudine omnium ordinum inductum est. In seminariis ec- 
clesiasticis et in collegiis jus illud plerumque superiori vindicatur. 
Justa interveniente causa littera quandoque aperiuntur a gubernio, 
quando conjuratio timetur, vel in bello, ut hostium secreta innotes- 
cant. Illud quandoque privatis licere dicit Carriere, ad injuriam 
propulsandam quam sibi inferendam ex gravibus indiciis judicant : 
sed id haud facile admittendum. Profecto mercator qui scribam 
apud se occupatum suspicatur litterarum commercium in sui detri- 
mentum fovere, injuriam ei facit, nisi indicia sint admodum magna : 
maritus qui uxorem litteras amatorias scribere vel recipere temere 
judicat, iniqua suspicione peccat, ideoque litteras aperiendo reus 
est. Quod si necesse sit litteras legere subditorum ob causam satis 
gravem, quae ad rem de qua suspicio non spectant praetermittenda 
sunt, et quae ad privatas res referuntur, non sunt ullatenus divul- 
ganda. 

127. Consentiente illo ad quem littera diriguntur nulla est culpa lit- 
teras legere, quamvis si scriptoris intersit, non sunt absque ejus 
venia divulgandae, praesertim si ex fiducia quae inter amicos fovetur 
scriptae sint. Qui litteras apertas relinquit in loco publico, censetur 
consentire ut legantur: qui eas in partes scissas projicit, non vult ut 
legantur: quod si quis eas iterum conjunctas legerit, videtur inju- 
riam facere domino. 

128. Fama in te 11 igitur plurimorum opinio et sermo de alicujus 
vita et moribus. Plurimi fit apud omnes bona fama, quam ipsa com- 
mendat Scriptura tamquam diritiis longe anteferendam : “ Melius 
est nomen bonum, quam divitis multae.” 1 “ Melias est nomen bo- 
num, quam unguenta pretiosa.” 3 “ Curam habe de bono nomine, 
hoc enim magis permanebit tibi, quam mille thesauri pretiosi et 
magni.” 3 “ Qui fidens conscientiae suae, negligit famam suam, cru- 
delis est, maxime in loco isto positus, de quo dicit Apostolus scri- 
bens ad discipulum suum, Tit. cap. ii. ‘ Circa omnes teipsum 
bonorum operum praebens exemplum.’ ” 4 Honor est “ testificatio 
de excellentia alicujus,” 5 quae fit verbis, gestibus, vel munerum et 
dignitatum collatione. 

129. Detractio est injusta alienae famae laesio, occulta crimina 
detegendo. Calumnia est laesio famae ficta crimina alicui impingendo. 
Aliquando quis consulto quaerit famam laedere, aliquando ea profert 
ex garrulitate quae reapse famae nocent. Detractio respicere potest 
aliquem hominem singularem, vel aliquem e coetu hominum, quin 
designetur, vel totum coetum. Fieri consuevit voce in familialibus 
colloquiis ; sed jam in diariis occulta quaeque delicta consueverunt 
vulgari, cum magno morum detrimento. 

130. Praecipui detrahendi modi hoc versiculo enuntiantur: 

“ Imponens, augens, manifestans, in mala vertens ; 

Qui negat aut minuit, reticet, laudatve remisse.” 

Imponere censetur qui crimen falso alicui impingit, qui proinde 
calumniae reus est : auget , qui crimen verum exaggerat : manifestat 
qui quod latuit, et latere poterat crimen in lucem profert: in mala 
vertit , quae absque animo pravo facta sunt detorquens ; negat prae- 

(11 Prov. xxii. 1. (2) Eccl. viL 2. (3) Eccli. xli. 15. 

(4) Aug. Serm. ccclv. alias de diversis xlix. de vita et moribus clericorum 
suorum, c. i. (5) Ita 8. Thomas 2. 2. qu. ciii. art. i. 

claras alicujus dotes et virtutes ; . vel eas minuit , impugnando 
rationes agendi, reticet praeclare gesta, quando oporteret ea recen- 
sere, vel tenuiter laudat , adeo ut praejudicium auditoribus ingerat. 

131. Qui de crimine loquitur, quin designet reum, peccat si inde 
infamia coetui alicui obveniat: v: g: si de sacerdote cujusdam 
communitatis loquatur. Item peccat si ita loquatur ut reus intelligi 
possit, quod facile contingit. Si non asserat crimen patratum esse, 
sed dicat rumorem quemdam crebrescere, vel aliquem id asseruisse, 
temere plerumque loquitur, et infamiae dat locum. 

132. Quam grave sit peccatum detractio liquet ex pluribus testi- 
moniis Scripturae : “abominatio hominum detractor :” 1 “Si mor- 
deat serpens in silentio, nihil eo minus habet qui occulte detrahit:” 2 
“ Detractores” inter eos recensentur qui “ digni sunt morte :” 3 
“ Maledici . . . regnum Dei non possidebunt.” 4 Adeo abhorruit 
Augustinus ab hoc vitio, ut mensae apposuerit distichon : 

“ Quisquis amat dictis absentum rodere vitam, 

Hanc mensam vetitam noverit esse sibi.” 5 

133. Charitati detractionem repugnare indubium est: “charitas 
enim operit multitudinem peccatorum.” 6 Qui diligit amicum celat ejus 
culpas et extenuat : ideoque qui eas temere detegit, haud amare proxi- 
mum convincitur. Verus amor facit ut erga alios nos ita geramus, que- 
madmodum cupimus eos nobis facere: nemo autem est qui non suae 
studeat famae, et cupiat bonum nomen ab omni labe suspicionis ser- 
vare immune. Decet igitur ut et famae proximi consulamus, et 
culpas ejus, extra necessitatem, non revelemus. “ Auferre autem 
alicui famam,” inquit D. Thomas, “ valde grave est: quia inter res 
temporales videtur fama esse pretiosior, per cujus defectum impedi- 
tur homo a multis bene agendis : propter quod dicitur Eccl. xli. 
* Curam habe de bono nomine : hoc enim magis permanebit tibi, 
quam mille thesauri magni et pretiosi.* Et ideo detractio, per se 
loquendo, est peccatum mortale.” 7 “ Fama praeeminet divitiis, eo 
quod propinquior est spiritualibus bonis. Unde dicit Prov. xxii. 
‘ Melius est nomen bonum, quam divitiae multae.’ Et ideo detractio 
secundum suum genus est majus peccatum quam furtum.” 8 

(1) Prov. xxiv. 9. (2) Eccl. x. 11. (3) Rom. i. 30. 

(4) 1 Cor. vi. 10. (5) Possidius, in vita Augustini. 

(6) 1 Pet iv. 8. (7) 2. 2. qu. lxxiii. art. ii. Resp. 

(8) Ibidem, art. iii. 

134. Peccari dum sine causa delicta occulta proximi revelantur, 
inde etiam patet, quod jus habet quisque ad famam, quamdiu nihil 
palam fecit quo malam de se opinionem plurimis ingessit, vel quam- 
diu boni communis non interest, ut occulta ejus delicta detegantur. 
Peccando quidem Dei amisit amicitiam, et se exposuit infamiae dis- 
crimini ; sed charitas vetat ne palam exponatur ejus culpa, absque 
gravi satis causa. 

135. Publicam ob utilitatem licet revelare occulta alicujus delicta, 
qui fama abutitur ad alios decipiendos. “ Revelare peccatum occul- 
tum alicujus, propter ejus emendationem denuntiando, vel propter 
bonum justitiae publicae accusando, non est detrahere.” Ita S. 
Thomas. 1 Sic apostata qui veritatis studio sua praetexit vitia, me- 
retur, ut haec palam praedicentur. Peculatus rei, qui munera habent 
publica, recte deteguntur, ut desinant injuste agere : caeterum quae 
coram tribunali dijudicanda sunt, non debent temere in publicum edi, 
ne injuria fiat innocenti. Omnes magistratus, ne Praeside quidem 
excepto, juxta constitutionem qua regimur, publicae opinioni quo- 
dammodo subjacent : ideoque non peccat qui reipublicae studio eorum 
actus investigat, et damnat, pro merito : peccat autem eis detrahendo 
qui occulta anteactae vitae delicta temere exponit, vel propiii quorum 
flagitia, vel alia quaecumque, quae non interest populi nosse ut suae 
consulat utilitati. Hac in re optandum ut modus tandem aliquando 
ponatur calumniandi detrahendive libidini, quae foliorum publicorum 
auctores agit. 

136. Si quis injusta aliqua ratione crimen proximi didicerit, non 
poterit ea uti notitia cum famae illius dispendio, nisi malum quod 
impediendum est sit gravissimum, cui postea non poterit remedium 
adhiberi. Equidem injuriam auget qui crimen hujusmodi divulgat : 
sed imminente gravissimo malo quod nequeat reparari, videtur licere 
uti notitia jam acquisita, quum jus non sit alicui ad famam cum tanto 
aliorum detrimento. Sic si quis falsa clave arcam mercatoris ape- 
ruerit, et detegerit eum fraudem creditoribus facere velle, poterit 
absque culpa aliquos clam monere ut sibi consulant, et ejus fugam 
impediant. Qui litteris sacerdotis temere apertis, novit eum pra- 
vam fovere amicitiam, poterit episcopum monere, ne cum gravissimo 
animarum damrlo sacra munia exercere pergat. 

(1) 2. 2. qu. lxxiii. art. ii. Ad primum. 

Vol. II.— 10 

137. Qui crimine aliquo publico famam amisit, non est alterius 
criminis temere incusandus, si occultum sit, et genere ab altero 
diversum. Ebriosus non est, absque causa, furti, quod clam commi- 
sit, palam arguendus : impudicitiae semel rea, quae, tumente utero, 
suum prodidit crimen, non est accusanda foetus prioris clam inter- 
fecti, de quo plerique nihil suspicati sunt. Imo alterius peccati 
ejusdem speciei revelatio non est facile facienda; nam qui semel 
visus est ebrius non ideo famam penitus amittit : si autem quis referat 
eum alia occasione ebrium fuisse, jam censebitur consuetudine vitii 
laborare. Liquet famam non omnem statim interire, sed pro delic- 
torum numero et gravitate. 

138. Publica habentur crimina omnia quae judicio probata sunt, 
licet non fuerint statim divulgata, jure quippe publica sunt. Pub- 
lica sunt facto , seu reipsa, quae coram multis patrata sunt, adeo ut 
nulla tergiversatione celari possint. Talia sunt omnia quae in loco 
publico palam patrata sunt, vel quae alias se veluti produnt. 

139. Privatorum utilitati recte consulitur occulta alicujus delicta 
detegendo, praestat enim innotescere rei delicta, quam ut innocenti 
inferatur damnum. Sic juvenis, qui puellam vitiavit, crimen jure 
optimo detegitur patri alterius puellae quam invisit: scribae fraus, 
vel furtum, recte revelatur mercatori, qui alias magnum facile sus- 
tinebit detrimentum illi fidendo : famulas ebrietas declaratur dominae, 
ne incendantur aedes sua negligentia, vel aliud oriatur detrimentum. 
“ Si quidem,” inquit S. Thomas, “ verba per quae fama alterius 
diminuitur, proferat aliquis propter aliquod bonum vel necessarium, 
debitis circumstantiis observatis, non est peccatum, nec potest dici 
detractio.” 1 

140. In judicio omnia possunt detegi quae ad ordinem juris perti- 
nent, et ad recte judicandum requiruntur. Idcirco et testium occulta 
delicta quae eorum fidem dubiam faciunt, licet exponere. Caeterum 
nihil temere est proferendum, ideoque peccat qui quae nihil pertinent 
ad causam, cum famae aliorum damno in medium adducit. Quando 
judicis sententia reus quis judicatus est, jus amisit ad famam, interest 
enim boni communis ut reus innotescat : ideo detractio non admittitur 
ejus referendo crimen. Charitas tamen suadet ut aliquando celetur: 
v : g : si e carcere liberatus in longinquam regionem se contulerit, et ibi 
mutato nomine delitescat, industria et probitate commendatus. 

(1) 2. 2. qu. lxxiii. art ii. Resp. 

141. Ad consilium capiendum, et ad consolationem in aerumnis 
gravissimis, videtur licere delictum proximi revelare amico fido, 
vel gravi viro, cujus consilio et opera ad ferendam calamitatem ad- 
juvemur. Equidem subsidio hoc infirmitas humana fere indiget, 
quod subtrahi non debet ut delinquenti consulatur. 1 Sic mulier quae 
a marito molestias patitur vehementes, excusatur, quod a propinqua 
solamen quaerens, suas enarret aerumnas. Caeterum christianum 
decet hominem ad Deum in rebus angustis confugere. 

142. Quando deest consilii necessitas, vel solaminis, venialis 
saltem est culpa delictum occultum referre vel uni viro gravi, qui 
illud aliis non revelabit, nec utetur notitia in aliorum praejudicium. 
Sic ex S. Thoma colligitur : “ Si autem hoc sive praelato, sive alicui 
amico suo ex malitia refert, tunc peccat mortaliter. Quod si ex in- 
cautela alicui dixerit hoc, ita tamen quod non proveniat inde aliud, 
vel infamia, vel vituperium proximo delinquenti, tunc non peccat 
mortaliter, licet incaute agat.” 2 Et alibi: “Si autem proferat ex 
animi levitate, vel propter causam aliquam non necessariam, non est 
peccatum mortale : nisi forte verbum quod dicitur, sit adeo grave, quod 
notabiliter famam alicujus laedat: et praecipue in his quae pertinent 
ad honestatem vitae.” 3 Excusantur tamen plerumque a culpa omni 
qui confessario aliena peccata manifestant, dum sua enarrant, nam ex 
arcani fiducia censent omnia tuto referri. 

143. Sive publica utilitas, sive privata, manifestandi proximi de- 
licta det occasionem, cavendum ne malitia, vindictae studium, vel 
aliud vitium sese immisceat ; quod enim per se licet, si animo pravo 
fiat, noxae habetur. Ne pluribus quam necesse est fiat revelatio 
etiam cavendum ; et ne ob causam haud adeo gravem damnum famae 
gravissimum inferatur. 

144. Quae publica sunt jure , possunt divulgari illaesa justitia, et 
plerumque charitate servata: si tamen sententia prolata sit intra 
septa monasterii, vel in collegio aliquo, non potest sine injuria con- 
tra judicis eam ferentis intentionem divulgari. Charitas etiam vetat 
ne sententia jam oblivioni tradita in memoriam revocetur, cum pro- 
bro rei. Vetat pariter ne sententia a privato aliquo referatur in loco 
ad quem non esset alias perventura, quando dolor animi inde nasci- 


(1) Ita Lessius, aliique. (2) Quodlibet , xi. art xiii. ad 3. 

(3) 2. 2. qu. lxxiii. art ii. Resp, 

tur reo, absque ulla publica utilitate. Si in hac regione versetur 
aliquis ex Russia profectus, qui in patria damnatus est, non licet ei 
emendato jam et optimi civis munera explenti, exprobrare crimen, 
vel apud alios divulgare. 

145. Quae publica sunt facto in quodam loco non possunt, illaesa 
charitate, in alio divulgari, si fama alioquin non esset eo perventura, 
et damnum nullum ex silentio proveniat: imo plerisque videtur 
justitia violari, unusquisque enim jus censetur habere ad famam, 
donec sententia judicis ablatum sit, vel suo actu illud amiserit, vel 
occulto vitio inferat societati periculum. Hinc puella quae novit 
aliam in sua patria gravidam fuisse ex illicito consortio, non debet, 
id de ea referre in loco ad quem alias nulla perveniret ejus notitia. 

146. Quae aliquando publica fuerunt, sed jam oblivioni sunt tra- 
dita, non possunt salva charitate in memoriam revocari : caeterum 
non facile peccatum mortale admittitur ea referendo, quum jus ad 
famam facto notorio sublatum sit. 

147. Qui referunt nescientibus quae alii plerique norunt crimina, 
non censentur detrahere, ad eorum enim notitiam facile perduceren- 
tur. Quod si injuria publica evaserint, ex proditione, vel alias, nihil- 
ominus quum crimen innotescat, quacumque ratione contigerit, jam 
fama nequit servari. 

148. Rumor qui aliquando crebrescit non tollit jus ad famam, 
saepe enim caret fundamento : ideo non excusantur qui festinanter 
spargunt rumores, praesertim si aliquid suo assensu videantur addere 
roboris. Cavendum igitur ne ex rumore pervulgato occasio sumatur 
rem veiuti certam referendi. 

149. De rerum gestarum scriptoribus quaeritur, utrum peccent 
vitia occulta detegendo, et rationes quibus moti sunt quique inda- 
gando. Quandocumque veritatis studio aguntur, et publicae consu- 
lunt utilitati, veram hominum, quorum res gestas referunt, effigiem 
exhibendo, culpandi non sunt, praesertim si magni momenti sit ea 
omnia absque fuco describere. Caeterum qui vana et incerta pro 
certis venditant, et pro arbitrio, vel odio, temere sibi fingunt malos 
quos sibi alii proposuerunt fines, pessimi sunt detractores, qui viro- 
rum insignium famam laedunt, et reipublicae et religione magnum in- 
ferunt detrimentum. 

150. Defunctorum memoriae parcendum est, juxta axioma: de 
mortuis nil nisi bonum . Caeterum Salmanticenses cum aliis cen- 

sent minus peccari mortuis detrahendo, quam viris, quum minus 
indigeant fama, et minus aegre ferant ejus jacturam. 

151. Ut peccetur graviter detrahendo gravis requiritur materia, 
et grave famae nocumentum. Si res quae de aliquo asseritur levis in 
se sit, sed ex communi quae alicubi viget sentiendi ratione, probrosa, 
poterit grave damnum famae inferri, ideoque grave admitti detra- 
hendo peccatum. Sic de sacerdote si dicas eum ludere chartis, ipsi 
magna fit injuria apud plerosque, in hac regione, qui chartarum 
lusum, etiam ad animum recreandum, sacro ministro prorsus indig- 
num censent. Sic res levis potest fieri gravis, occasione dignitatis, 
seu muneris quo quis fungitur. De episcopo si dicas eum jocando 
mentiri consuescere, multum ei apud omnes detrahis ; si de medico 
affirmes eum nimis familiariter se cum mulieribus gerere, graviter ei 
noces; nec enim facile ejus opera mulieres spectatas familiae utentur. 

152. Res gravis aliquando levis habetur, admissa ab eis quorum 
conditio vilis mores plerumque inducit vitiosos. De operario referre 
quod ebrius fuerit ; de plaustrorum ductoribus, quod sint rixati ; de 
militibus quod juraverint; de mancipiis quod furta fecerint minuta 
in domo heri, plerumque leve est. 

153. Quotiescumque occulta crimina gravia revelantur de aliquo 
bonae alioquin famae, videndum utrum apud auditores relatio multum 
habeat momenti. Quae inter pocula proferunt homines non magnam 
plerumque obtinent fidem : quae juvenes de puellis a se vitiatis refe- 
runt, jactandi causa, saepe ficta censentur: quae homo mendax habi- 
tus, dicit de alio spectatae virtutis, calumniandi et mentiendi libidini 
tribuuntur. 

154. Quando mores alicujus generaliter describuntur, ex : gr : quod 
sit superbus, tyrannicus, gravitas detractionis ex adjunctis est dijudi- 
canda ; si enim verba illa dominationis et superbiae enormis ingerant 
notionem, gravis censenda est detractio. Caeterum opinamur hujus- 
modi voces plerumque leviter proximo detrahere ; vel enim censen- 
tur ex animo valde commoto provenire ; vel de animi indole, et ex- 
cessu quodam haud gravi excipiuntur ; vel ipsi mores hominis adeo 
se produnt; ut talis a plerisque habeatur. 

155. Quando plures leves culpae de aliquo referuntur, ita ut gravi- 
ter famae et aestimationi ejus noceatur, quod facile contingit, iisdem 
audientibus, grave videtur peccatum, uti De Lugo animadvertit : 

10 * 

secus si referantur diversis, qui sibi invicem non sunt communicaturi 
notitiam. 

156. Detraptio omnis ejusdem speciei esse pluribus theologis vi- 
detur, quum tota ejus malitia a fama laesa derivetur; ratio autem 
diversa qua laeditur, injuriae et peccati gravitatem variat, specie de- 
licti haud mutata. Nemo dubitat gravius peccari sacerdoti impudi- 
citiam objiciendo, quam iram, vel superbiam, vel pecuniae emungendae 
studium. 

157. Reparanda est fama ab eo qui alteri detraxit, meliori qua 
fieri potuerit ratione ; “ sine mendacio tamen.” 1 Poterit agnoscere 
se temere locutum, et jam revocata habenda quae protulerit. Dotes 
etiam quae laude dignae sunt poterit recensere, ut quam alias abstulit, 
famata altera ex parte reparet. Caeterum non tenetur ad famae alienae 
reparationem cum vitae periculo ; sed tenetur, licet famae suae detri- 
mentum inde passurus sit. 

158. Praeter famae detrimentum, saepe damna alia nascuntur, ex 
detractione et calumniis, quae omnia reparanda sunt ab eo qui eorum 
fuit causa injusta. Qui igitur malitiose impedivit ne contractus ini- 
retur cum mercatore, qui honestum lucrum inde percepturus erat, 
debet pro lucri aestimatione ei satisfacere. Qui alium privavit mu- 
nere, fraudem ei falso imputando, tenetur ad satisfaciendum pro 
emolumenti amissi Tatione. Idem dicendum si occultum delictum 
temere fuerit revelatum : quamvis enim nonnulli contradicant, eo 
quod delictum censendum sit damni causa, placet tamen Lessii 2 et 
plerorumque theologorum sententia affirmantium revelationem delicti 
esse causam damni, nam hoc non contingeret, delicto haud cognito. 
Si igitur virum, qui probus jam sit, delicti quod ante annos aliquot 
secreto admisit incusando, faciam ut munere dimittatur, ei satisfaciam 
oportet. In damnis aestimandis spes lucri non tanti aestimatur, quan- 
ti lucrum ipsum : et laboris et incertitudinis habenda est ratio. 

159. Audientes detractionem, si munere suo teneantur eam impe- 
dire, peccant non impediendo, quum possint. Sic superior audiens 
subditum detrahere, pater filium, debet eum corripere. Sic et judex 
advocatum temere detrahentem alicui, absque ullo ad litem respectu, 
debet ad causae discussionem revocare. Caeterum qui negligit cor- 


(1) S. Thom. 2. 2. qu. lxii. a. ii. 

(2) De Justitia et Jure , §. ii. cap. xi. dub. xix. n. 104. 

ripere, vix violat justitiam, nam non videtur teneri ex officio ad im- 
pediendum malum temporale alterius, quale est famae amissio, 
quamvis debeat invigilare ne subditi peccent. Quod si superiores 
vel alii quicumque plaudant subdito detrahenti, vel hortentur ut de- 
trahant, causa sunt damni quod alienae famae obvenit, ideoque illud 
ex justitia reparare debent. 

160. Omnes contra charitatem peccant, quoties libenter praestant 
aures detrahenti, nisi forsan in modo detrahendi tantum sibi compla- 
ceant, quod leporum ac facetiarum disertus sit. Peccant etiam qui 
curiositati indulgent, audiendo detrahentem ut res gestas aliorum 
discant: sed a gravi peccato a pluribus excusantur, quoties abest 
delectatio de detractione. 

161. Qui non impediunt detractionem, quum facile possint, gra- 
viter contra charitatem peccant, quoties atrox valde est detractio, vel 
magnum infert damnum religioni, aut privato cuilibet. Cseterum 
plerumque venialis tantum est culpa, quum ex animo pusillo et vere- 
cundo contingat haud impediri ; vel quod quis alteri graviter displi- 
cere timeat, vel quod ne arcessat graviora mala vereatur. Equidem 
prudentia aliquando non sinit ut resistatur detrahenti, qui ad alia 
enarranda facile provocatur. Saepe vultus austerus eum satis cor- 
ripit : “ Ventus Aquilo dissipat pluvias, et facies tristis linguam de- 
trahentem.” 1 Aliquando sermonem ad alia divertere praestat. 

162. Lucide pro more Angelicus Doctor tradit; “ Si aliquis de- 
tractiones audiat absque resistentia, videtur detractori consentire : 
unde fit particeps peccati ejus. Et si quidem inducat eum ad detra- 
hendum, vel saltem placeat ei detractio, propter odium ejus cui de- 
trahitur : non minus peccat quam detrahens, et quandoque magis. 
Unde Bemardus dicit: 4 Detrahere, aut detrahentem audire, quid 
horum damnabilius sit, non facile dixerim.’ Si vero non placeat ei 
peccatum, sed ex timore, vel negligentia, vel etiam verecundia qua- 
dam omittat repellere detrahentem, peccat quidem, sed multo minus 
quam detrahens, et plerumque venialiter. Quandoque etiam hoc 
potest esse peccatum mortale, vel propter hoc, quod alicui ex officio 
incumbit detrahentem corrigere : vel propter aliquod periculum, quod 
audiens novit consequens ; vel propter radicem, qua timor humanus 
quandoque potest esse peccatum mortale.” 2 

(1) Prov. xxv. 23. (2) 2. 2. qu. lxxiii. art. iv. Resp. 

163. Qui typo divulgant occulta aliorum delicta, quorum notitia 
publicae utilitati non inservit, gravissime detrahunt, quum foliis pub- 
licis vel libris fama ubique diffundatur. Capitis pcena lege civili 
statuta oliin est libellorum famosorum auctoribus. 1 Plurimae etiam 
extant ecclesiasticae sanctiones contra pessimum hoc detrahendi et 
calumniandi genus, quas innovavit S. Pius V. 2 Legibus nostris 
licentia omnibus est quidlibet imprimendi ; sed suo periculo agit qui 
alienam lacerat famam ; nam est jus laeso litem intentandi crimina- 
lem, vel civilem. 3 Rerum relatarum veritas in judicio si probetur, 
scriptorem non facit immunem periculo, quoties maligno animo 
egisse videatur, praesertim contra Gubernium Supremum : sed apud 
nos vix ulla servatur etiam supremis magistratibus reverentia. Qui 
libri divulgantur religioni contrarii impune dogmata fidei catholicae 
in regione hac impugnant, et gravissimas calumnias pro dogmatibus 
obtrudunt: attamen qui in christianam religionem ejusque auctorem 
impie invehuntur, possunt in judicium vocari, ut auctores poenis, le- 
vissimis plerumque, plectantur. 4 

164. Contumelia specialis injuria a jurisconsultis habetur, est 
enim injusta honoris imminutio scienter facta. Fit verbis quae con- 
temptum proximi indicant, quem gravissimum esse Christus Domi- 
nus nos docet : “ qui autem dixerit, fatue ; reus erit gehennae ignis.” 5 
S. Paulus idcirco u contumeliosos” inter eos qui “ digni sunt morte” 

(1) L. duodecim tabui, apud Ciceronem, 1. xiv. Tuscul. quasi. Vide et 1. xix. 
cod. Theodos. tit xxxiv. de famosis libellis . 

(2) Const. cxlviii. qu» incipit: Romani pontificis providentia. 

(3) “A malicious intent towards govemment, magistrates, or individuals, and 
an injurious or offensive tendency, must concur to constitute the libel. It then 
becomes a grievance, and the law has accordingly considered it in the light of a 
public as well as a private injury, and has rendered the party not only liable to a 
private suit at the instance of the party libelled, but answerable to the state by 
indictment as guilty of an offence tending directly to a breach of the public 
peace.” Kenfs Comm . vol. ii. n. 16. 

(4) “ A publication stating our Saviour to be an impostor, and a murderer in 
principle, and a fanatic, is a libel at common law, l fi. & C. 26. The general 
law as to this offence, as collected from 2 Stra. 834. Fitzg. 64. Bam. R. 162. is, 
that it is illegal to write against any one of its evidences or doctrines, so as to 
manifest a malicious design to undermine it altogether ; but that it is not illegal 
to write with decency, on controverted points, whereby it is possible some articles 
of belief may be affected.” Chitty, note 1 5 to BMfckstone’s Comm. 1. iv. n. 59. 

(5) Mat.v. 22. 

recenset. 1 Aliquando tamen jure optimo corripiuntur improbi verbis 
acrioribus, vel excitantur minus fervidi. Sic Christus saepe hypo- 
critas vocavit Pharisseos, suosque discipulos stultos designavit, quod 
Scripturae oracula minus intelligerent. S. Paulus etiam exclamat : 
“ O insensati Galatae !”* Sed rarissime oportet severiori increpa- 
tione uti, ne exulceretur animus. Scripto contumelia etiam fit, 
injuriaque augetur dum plurimis innotescit. Facto, seu re, irrogatur 
contumelia, dum labiis compressis, vel alapa impacta, vel calce, 
alterius honori detrahitur. Sic etiam effigies alicujus per vicos tracta 
incendio consumitur, vel alias dehonestatur. 

165. Honor injuste ablatus restituendus est, nam injuria fit duiq 
quis alium contum elia, vel alia ratione, immerito afficit, qua) ut re- 
paretur, honor est laeso praestandas : plerique quippe pluris faciunt 
honorem quam divitias. Qui secreto abstulit alteri honorem, eum 
privatim laedendo, debet ei pari ratione satisfacere : qui coram aliis 
eum laesit, publicam debet satisfactionem. Attamen nonnumquam 
redditur honor amica salutatione, honorifica mentione, locum hono- 
ratiorem vel munus concedendo, vel alia quacumque ratione quae 
laeso sit grata. Satis est plerumque sic laeso gratificari, praesertim si 
injuriam intulerit superior, qui vix potest, salva auctoritate, se ad 
preces demittere: at quoties gravissima est injuria, petenda est 
venia, si ita exigat laesus, et alterius patiatur conditio. . 

(1) Rom. i. 30. (3) Gal. iii. 1. 

CAPUT III. 

DE RESTITUTIONE. 

§. I. De re accepta. 

166. Restitutio est actus justitiae quo res alterius redditur, vel 
damnum ei illatum reparatur. Haec est adeo necessaria ut nulla sit 
veniae spes ubi abest voluntas restituendi : ipsa quippe ratio dictat 
repugnare justitiae rem alienam retinere, vel damnum haud resarcire. 
Hinc Ezechiel inter poenitentiae indicia recensuit quod impius 
“ pignus restituerit, rapinamque reddiderit. ,,1 Tobias etiam timens 
ne hoedus furto fuerit ablatus, eum jussit reddendum : “ Vide ne 
forte furtivus sit. Reddite eum dominis suis, quia non licet nobis 
aut edere ex furto aliquid, aut contingere.” 2 Quapropter Augusti- 
nus optime docet : “ Si res aliena, propter quam peccatum est, cum 
reddi possit, non redditur, non agitur poenitentia, sed fingitur : si 
autem veraciter agitur, non remittetur peccatum nisi restituatur abla- 
tum, sed, ut dixi, cum restitui potest.” 3 Hanc rite posuit excep- 
tionem, nam, uti animadvertit S. Bernardus : “ voluntas pro facto 
reputatur, ubi factum excludit necessitas.” 4 Ipsa restitutionis dilatio 
injuriam infert proximo : “ quia per hoc quod aliquis detinet rem 
alienam invito domino, impedit eum ab usu rei suae, et sic ei facit 
injuriam.” 5 

167. Quinque enumerantur restitutionis radices, nempe res ac- 
cepta, injusta acceptio, injusta detentio, injusta damni illatio, et con- 
tractus, vel officium.’ Ex re accepta tenentur restituere qui rem 
alienam etiam bona fide acceptam apud se habent. Sic qui a fure 
emit rem alienam, haud suspicans furtum, tenetur eam domino red- 
dere. Ex injusta acceptione tenentur qui rem alienam injuria 
usurparunt, furto fraudeve. Ex injusta detentione tenentur resti- 
tuere qui rem alienam, quacumque ratione acceptam, retinuerunt 

(1) Ezech. xxxiii. 15. (2) Tob. ii. 21. ^3) Ep. cliiL ad Maced. n. 20. 

(4) Ep. Ixxvii. (5) S. Thomas, 2. 2. qu. IxiL art. viii. Resp. 

invito domino: sicut qui pecuniam apud se depositam nolunt red- 
dere domino juste petenti. Ex injusta damni illatione tenentur 
qui alteri injuriam irrogarunt. 

168. Ex re accepta ad restitutionem ligatur imprimis qui rem 
alienam bona fide accepit. Possessor bonae fidei tenetur ad rem 
alienam restituendam quamprimum, postquam noverit eam alterius 
esse. Si eam bona fide consumpserit, debet restituere quantum 
rebus suis pepercit, vel in quo factus est ditior. Ovis aliena gregi 
forte admixta restituenda est domino, quam si comederim, putans esse 
meam, debeo aliam ei dare, nam huic peperci alteram comedendo. 
Si eam cum meis vendidero, pretium ejus reddere debeo, nam in eo 
factus sum ditior. Quod si quis nihil lucratus sit, vel rebus suis non 
pepercerit, rem alienam bona fide sibi sumendo, quam certe pecunia 
sibi noluisset comparare, ad nihil tenebitur. Fructus etiam rei na- 
turales, et civiles, non autem merae industriae reddendi sunt, si ex- 
tern : secus, “ fructus bonae fidei possessores reddere cogendi non 
sunt, nisi ex his locupletiores extiterint.” 1 Porro fructus illos 
dicimus naturales, qui nascuntur absque ulla opera hominum: v : 
g : foetus pecorum ; civiles , qui ex juris dispositione ex rei usu 
oriuntur, v : g : ex domus locatione ; industriales , qui soli hominum 
operae tribuendi sunt : v : g : lucrum ex pecunia negotiando ; mix- 
tos, qui partim ex humana industria, partim ex natura prodeunt : v : 
g: vinearum et agrorum fructus. Hos, quatenus naturales sunt, 
possessor bonae fidei restituere debet, retentis sibi industriae fructibus, 
et suis etiam impensis et laboribus deductis. 

169. Possessor malae fidei, qui scilicet injuste usurpavit, vel reti- 
nuit rem alienam, tenetur ad eam restituendam, si extet ; ad solven- 
dum vero ejus pretium, si non extet. 'Compensare etiam debet omne 
damnum emergens et lucrum cessans domino. 2 Fractus omnes rei 
quos reapse percepit, vel quos dominus percepturas fuisset, debet 
restituere, exceptis his qui industriae debentur. Deducere tamen 
potest impensas necessarias, vel utiles, quas fecit, si dominus eas 
facturus fuisset: non autem eas quae voluptatis dicuntur, eo quod ad 
ornatum tantum pertineant v : g : viridaria, picturae, <fcc. Jus civile 
negat actionem, possessori malae fidei ad repetendas expensas. 3 Haec 
autem lex, quum poenalis sit, non obligat nisi post sententiam. 

(1) L. prima ff. de haered.^t. (2) L. v. Cod. de rei vindic. 

(3) L. Adeo 7. §. Ex diverso, ff. de acquir. dom. 

170. Si perierit res aliena apud possessorem malae fidei casu 
aliquo quo certe apud dominum peritura fuisset, plurimi cum S. 
Alphonso de Ligorio docent nullam esse restituendi obligationem ; 
quamvis enim fur injuriam intulerit, non fuit tamen causa efficax 
damni, quum res aeque fuisset peritura. Sed si fur rem consump- 
serit, vel perdiderit, antequam commune illud evenerit periculum, 
tenebitur ad restitutionem, nam tunc fuit vere causa damni, quamvis 
alioquin damnum evenisset. Item si injuria et culpa alterius peri- 
erit, peritura ex eadem causa apud dominum, manet obligatio resti- 
tuendi. Si res aliena apud injustum possessorem creverit, utilitas 
inde proveniens domini est, etsi dominus eam fuisset consumpturus 
ante iifcrementi tempus : res enim adhuc domino crescit. Hinc si 
agnum furto ablatum consumpserit quis, postquam apud se creverit 
ejus valor, tenebitur integrum pretium solvere, deductis saginandi 
expensis. Sed si eum consumpserit quando vili^jis erat pretii, vilius 
tantum ab eo exigetur pretium ; nisi dominus agnum servaturus ad 
incrementi tempus, damnum majus ex furto sit passus. 

171. “Qui fingens se pauperem, vel alium quam est, extorsit 
eleemosynam, non tenetur restituere, si parva fuit, qualis ostiatim 
mendicantibus datur; secus, si fuit magna; tunc enim, quia subin- 
telligitur conditio haec, (si pauper est) tenetur restituere secundum 
Molinam danti ; secundum Palaum, vel danti, vel aliis pauperibus.” 
Ita Busembaum apud Alphonsum de Ligorio. 1 

§. II. De damno illato. 

172. Ex damno illato oritur restituendi obligatio, quoties in- 
juria id contigit, juxta illud juris canonici : “ Si culpa tua datum est 
damnum, vel injuria irrogata, jure super his satisfacere te oportet.” 2 
Quod absque culpa fit, non hoc secum fert onus, si enim ad res suas 
servandas, flagrante incendio, quis domum diruat ne flamma ulterius 
vagetur, non tenetur ad damnum reparandum. Si praeter intentionem 
damnum contingat, occasione actus illiciti, quin ullatenus fuerit 
praevisus, nec plerumque cum eo connexus, “uti si fur penitus for- 
tuito domum alienam incenderet,” 3 restitutionem haud deberi censet 
S. Alphonsus, casui scilicet tribuendum est. Qui magnum intulit 

(1) L. iii. n. 622. (2) Cap. fin. de injuriis. (3) L. iii. n. 649. 

damnum minus inferre volens satisfacit, eodem judice, 1 si minus 
resarciat, excessus quippe praeter voluntatem contingens casui ad- 
scribitur : sic qui stabulum incendit, minime praevidens flammas inde 
vento abripiendas, quibus domus incenderetur, non tenetur juxta 
ipsum ad domus valorem restituendum, sed satisfacit stabuli valore 
soluto. Alii tamen censent eum, utpote temere et malitiose dantem 
occasionem domus incendio reum haberi : quod certe dicendum, 
quoties periculum incendii gravioris manifestum fuit 

173. Culpa apud theologos est peccatum : apud jurisperitos est 
diligentiae debitae omissio, seu casu, seu vitio animi contingat, quam 
culpam juridicam latissimam , latiorem , latam , levem , levissi- 
mam , varie appellant. “ Culpa latissima est dolus apertus ; latior 
est dolus praesumptus. Est autem dolus quaevis calliditas, fallacia, 
et machinatio ad circumveniendum, fallendum et decipiendum adhi- 
bita. Calliditas fit tacendo, fallacia mentiendo, machinatio arte ver- 
borum.” Ita Lessius, 3 post Glossam. 3 Culpa lata est omissio dili- 
gentiae, quam adhibere solent homines ejusdem conditionis, uti si 
quis ex officina recedens relinquat ostium scriniaque aperta, et 
merces, seu pecuniam, quas quisquam facile auferat. Culpa levis est 
omissio diligentiae quam prudentiores consueverunt adhibere. Qui 
paululum recedens negligit secum deferre scrinii claves, quas tamen 
nullatenus verosimile est alium, eo absente, arrepturum ad furandum, 
levem tantum culpam juridicam admittit. Culpa levissima est 
omissio diligentiae quam prudentissimi tantum adhibent. Ea posset 
tribui domus custodi, qui cubitum iturus omnia ostia obserat, et do- 
mum undequaque munit, negligit autem singula scrutari loca, ne forte 
fur lateat. 

174. Ex culpa latissima oriri obligationem restituendi liquet, nam 
dolus peccatum includit. Sed “ quando non intercessit aliquis con- 
tractus, non oritur obligatio restitutionis ratione damni dati, (saltem 
in foro conscientiae,) nisi ex culpa lata, non autem ex levi, vel levis- 
sima.” Ita Lessius, et doctores communiter. 4 Equidem nemo 
videtur in re aliena gerenda ad summam diligentiam adstrictus, 
quando non se obligavit speciali contractu : quum consueta pruden- 
tum agendi ratio norma sit omnibus. Ex culpa lata quisque ple- 
rumque tenetur, quum hanc omiserit necessariam diligentiam ; sed 

(1) L. iii. n. 613. (2) De Justitia et Jure, sect ii. c. vii. dub. vi. n. 23. 

(3) n de dolo L i. (4) Ubi supra. 

VOL. II.— 11 


Digitized by LjOoq le 



110 


DE RESTITUTIONE. 


si ex naturali oblivione absque culpa theologica acciderit, vix tene- 
tur, nam “rem quae culpa caret in damnum vocari non convenit.” 1 
“ Cum conscientia oneretur de obligatione, oportet ut in conscientia 
adfuerit delictum.” 2 Ita S. Alphonsus de Ligorio. Gravem autem 
culpam theologicam plerique exigunt, ut sit restituendi obligatio, 
quando de re alicujus momenti agitur; nam vix posset oriri gravis 
obligatio ex culpa levi ; levis autem obligatio de re gravi reddenda 
nulla foret. Sic percutiens hominem ex irae motu, quem dicunt 
secundo-primum , scilicet ratione vix advertente, excusatur a damno 
reparando, licet contingat eum graviter vulnerari, vel ictu occidere. 3 

175. Jam vero si culpa lata juridica, quae et est gravis theologica, 
admissa sit, inquirendum utrum sit obligatio restituendi, quoties de 
causa damni quis nihil adverterit : v : g : si hospes noctu egressus 
sit ad libidinem explendam, ostiumque haud obseraverit, periculum 
nullum furti suspicans : quo tamen absente fures magnam pecuniae 
copiam, vel supellectilem pretiosam abstulerint. Equidem videtur 
teneri ad damnum reparandum, quum advertere debuerit periculum 
revera adesse, et temere dederit occasionem furto. Si quis levem 
posuerit damni causam, optans ut graviter noceret, contingat autem 
inopinati grave sequi detrimentum, non videtur teneri ad hoc repa- 
randum, quum enim ex causa adeo levi vix unquam sequatur, casui 
videtur imputandum ; 4 nec prava animi voluntas hominem ad restitu- 
endum obligat, quoties damni causa non ponitur. Sic si quis leviter 
alium impellat, optans ut ei cervix frangeretur, quod revera contingit 
casu prorsus inopinato, non videtur ad damnum haeredibus obveniens 
reparandum teneri, quum non posuerit ejus causam, sed potius oc- 
casionem. 

176. Ex damno, culpa levi, vel levissima in officio exercendo, 
obveniente, restituendi obligatio non oritur, nam qui munus exercent, 
diligentiam consuetam, non autem summam, censentur adhibere. 
Hinc advocati qui munere suo perfunguntur diligenter, excusantur 
a damno reparando, licet, summa adhibita diligentia, cliens forsan 
superasset. Sed si summam quis profiteatur peritiam, et promittat 
diligentiam, utique tenebitur ad damna, quae, ea praetermissa, nascan- 
tur: nisi forsan ex consuetudine dicta illa non obtineant plenam 
fidem. Pleraque jactando prolata ad captandos patronos spem 
faciunt diligentiae consuetae, non autem summae. Qui igitur medicam 

(1) Cap. ii. de const. (2) L. iii. n. 550. 

(3) Leaams, §. ii. c. vii. dub. vi. n. 28. (4) Ibidem, n. 25. 

exercens artem, cujus eximiam jactat peritiam, diligentiam cum 
scientia consueta conjungit, vix ad damnum reparandum tenetur, 
licet infirmus diutius languescat, quem si diligentissime invisisset, 
brevi restituere potuisset sanitati: secus si mercedem magnam ea 
conditione acceperit, ut summa uteretur diligentia, tuuc enim vi 
specialis contractus tenetur. 

177. Quoties intercedit contractus, obligatio restituendi, juxta 
leges, nascitur ex culpa levi et levissima, si contractus in illius per 
quem damnum obvenit utilitatem solum cedat. Si igitur commoda- 
verit quis alteri equum gratuito, quem noctu contigerit ex stabulo 
auferri, sera haud posita ostio ex famuli negligentia, vel qui, ex agro 
in quo positus est ut herbam comederet, evaserit, sepe haud satis 
alta, leges ad damnum reparandum obligant: “ Cum gratia sui tan- 
tum quis accommodatum accepit, de levissima etiam culpa tenetur.** 1 
Si in solius dantis contractus cedat, tenetur alter tantum ex culpa 
lata, quapropter depositarius, qui alteri gratificandi causa pecuniam 
apud se retinet, non tenetur ad restituendum, si ex levi negligentia 
auferatur. Si in utriusque utilitatem contractus cedat, tenetur ex 
culpa levi, non autem ex levissima. Hinc pignus accipiens ad dam- 
num tenetur, si exactam in eo custodiendo non adhibuerit diligen- 
tiam. 2 Haec legum dispositio aequissima pluribus videtur in con- 
scientia vim obtinere ante judicis sententiam: sed alii existimant 
nullam esse conscientiae obligationem, nisi culpa gravis theologica 
admissa sit. Priorem sententiam Lessius fatetur “ esse communi- 
orem, ac proinde ordinarie in praxi servandam.” 3 Altera tamen 
sententia non est improbabilis, qua qui uti velit, donec a judice co- 
gatur damnum reparare, vix est a sacramentis repellendus. 4 


(1) Cap. unico, de commodato. 

(2) Instit. Quibus modis re contrahitur obligatio. 

(3) De Justitia et Jure , §. ii. c. vii. dub. viii. n. 45. 

(4) Exempla qu» adducit Blackstone culpam gravem indicant. “The last 
class of contracte, implied by reason and construction of law, arises upon this 
supposition, that every one who undertakes any office, employment, trust, or 
duty, contracte with thoee who employ or entrust him, to perform it with integ- 
rity, diligence, and skilL And, if by his want of either of those qualities any 
injury accrues to individuals, they have therefore their remedy in damages by a 
special action on the case. A few instances will fully illustrate this matter. If 
an officer of the public is guilty of neglect of duty, or a palpable breach of it, of 
non-feasance, or of mis-feasance ; as, if the sheriff does not execute a writ sent 


Digitized by LjOoq le 



112 


DE RESTITUTIONE. 


178. Si damnum datum sit ex ignorantia concomitante, non est 
obligatio illud reparandi ; quum causa ejus non fuerit voluntaria. 
Quamvis autem peccet qui ita est animo dispositus, ut etiamsi nosset, 
damnum intulisset, tamen ea animi conditio non est causa efficax 
damni. Sicut igitur qui gaudet inimici morte, peccat, quin teneatur 
ad damnum haeredibus reparandum, si alterius manu occubuerit ; ita 
etiam peccat qui vellet eum occidere, quem reapse occidit, putans 
esse feram, sed non ideo tenetur ad damnum. 

§. III. De damno alieno. 

179. Si mancipium furetur, vel damnum aliud inferat, jure caesa- 
reo domino fit optio laeso satisfaciendi, vel servum tradendi ut puni- 
atur, 1 At non videtur adstrictus ad reum tradendum ante judicis 
sententiam, quum servo liceat poenam declinare celando delictum : 
“ergo nec dominus jure naturae tenetur illum tradere, sed potest ju- 
vare ad latebras et ad fugam.” 2 Lege Status Mississippiensis domi- 
nus tenetur restituere ablata, vel eorum valorem. Si servus domini 
jussu egerit, vel eo connivente, reparatio debetur, quum auctor damni 
dominus videatur. Postquam ad alium dominum venditione trans- 
latus est, nihil est juris laeso in priorem dominum ad reparationem 
damni, quod eo probante non fuerit illatum. 3 Quoties ex legum 
auctoritate servus interficitur, domino satisfit ex fisco, pretio servi 
dato. 

180. Filiorum delicta patribus ea haud probantibus nullatenus 
imputantur, qui idcirco haud tenentur damna illata resarcire. Caete- 
rum legum vindicta in delinquentes exercetur. 

181. De animali damnum inferente statuerunt XII. Tabulae illud 
laeso dedendum, nisi domino placuerit ei satisfacere : “ Si quadrupes 
pauperiem faxit, dominus noxi aestimiam oferto: si nolet, quod 
noxit, dato.” Jure caesareo, si domini culpa lata contigerit, qui 
scilicet monitus noluit animal a nocendo continere, tenebitur ad to- 
to him, or if he wilfully makes a false retum thereof, in both these cases the party 
aggrieved shall have an action on the case , for damages to be assessed by a jury.” 
Blackstone, 1. iii. n. 164. 

(1) L. Si servus , 2. rt de noxalibus actionibus . 

(2) Lessius de Justitia et Jure, §. ii. cap. ix. dub. xvii. n. 117. 

(3) Laws of Mississippi, art SI aves, §. Ivi. lvii. 

(4> §. Omnis autem . Instit. de noxalibus actionibus . 

tum damnum reparandum. 1 Legibus plerisque Americanis, sicut et 
Angiica lege, animantia damuum inferentia retinentur, donec laeso 
satisfiat, et publica auctoritate venduntur, si dominus negligat ea 
redimere. 3 Quod si praedii dominus sepi legitimo illud includere 
omiserit, nihil potest recuperare : 3 sed ipse tenebitur ad damnum 
reparandum, si animal vulneraverit, vel occiderit. 4 Haec aequissima 
sunt; sed utrum vim obtineant ante judicis sententiam disceptatur. 
Nemo quidem in conscientia ligatus videtur ad reparanda damna 
quae animantia sua, nulla domini culpa, intulerunt : imo nec ad ea 
quae aliqua sui negligentia contigerunt, nisi praevidens ea noluerit 
impedire, tunc enim eorum auctor merito habetur. 

§. IV. De cooperantibus. 

182. Cooperantes, silicet qui operam efficacem aliquatenus prae- 
bent alienae injuriae restituendi oneri subjacent. Novem plerumque 
recensentur cooperationis modi, nempe : 

Jussio, consilium, consensus, palpo, recursus, 

Participans, mutus, non obstans, non manifestans. 

183. Jussio , seu mandatum 3 obligationem restituendi inducit 
quando mandans efficaciter movet alium ad inferendum damnum, 
sive explicito praecepto, sive implicito. Si gravius damnum oriatur 
eo quod mandans inferendum voluit, quod tamen oriturum praevi- 
dere poterat, illud reparare debet, etsi contra ejus voluntatem et pro- 
hibitionem evenerit : v: g: si praeceperit ut aliquis graviter percu- 
teretur fuste, quem mori inde contingat, mandans homicida habetur. 0 
Qui mandatum revocat quanta valeat auctoritate antequam illud alter 
executus fuerit, ab onere restituendi excusabitur, quum hic ex sua 
tantum malitia, non vi mandati agere censeatur. Quod si mandati 
revocatio non innotuerit, mandans adhuc tenebitur, nam damnum ex 
mandato provenit. Qui ratum habet et probat damnum sui causa, 

(1) Gap. Si culpa, 9 de injuriis et damno dato. 

(2) Vide Digest of laws of New Jersey, art Fences, §. xii. 

(3) Ibidem, §. x. (4) Ibidem, §. xi. 

(5) Distinguit haec Jeremias Taylor : “ Mandatum is amongst equals by 
bidding, encouraging, warranting, and setting on. . . Jussio is from superior to 
inferior, father to son, master to servant” Ductor Dubitantium, 1. iv. c. L p. 458. 

(6) Gap. ult de /tomicid. in 6. 

11 * 

vel alias illatum, peccat, sed restituendi non contrahit obligationem, 
quum illa probatio non sit causa efficax damni. In contractibus au- 
tem valet illa juris regula: “ ratihabitio retrotrahitur, et mandato 
sine dubio comparatur.” 1 

184. Consilium parit obligationem restitutionis, quando quis 
alium ad damnum inferendum efficaciter inducit, consilio, precibus, 
promissis, rationes suggerendo, vel viam nocendi ostendendo. Si 
ex damno illato utilitas consulenti soli nascatur, ipse primo loco 
tenebitur ad restituendum ; secundo loco executor. Si soli execu- 
tori utilitas proveniat, hic primo tenetur; deinceps consulens. Si 
utrique res pariat utilitatem, uterque pro rata parte tenebitur ; 
et altero deficiente, alter in solidum , ut aiunt. Si damnum absque 
consilio evenisset, consulens, quum non sit efficax causa damni, non 
tenebitur ad restituendum : secus si executor consilio etiam sit mo- 
tus. Si consilium ante damnum illatum revocetur* excusatur a res- 
titutione consulens, nisi jam rationibus et modo inferendi damnum 
propositis, in damnum adhuc consilium influere videatur. Sunt 
tamen gravissimi theologi qui eum penitus excusant, dummodo me- 
liori quo potuerit modo damnum conetur avertere, praesertim mo- 
nendo innocentem ut sibi consulat. “ Hanc secundam sententiam 
satis probabilem, sed primam probabiliorem censeo,” inquit S. Al- 
phonsus. 2 Si alter jam determinatus sit ad damnum inferendum : 
v : g : ad occidendum ; et suadeat quis modum, nempe ut occidat 
veneno, non gladio; in illo," non alio loco, vel tempore; controver- 
tunt theologi, utrum suadens incurrat in obligationem damnum, qua- 
tenus poterit, reparandi. Affirmans et negans sententiae gravibus 
nituntur rationibus, gravesque habent defensores. Negans proba- 
bilior S. Alphonso videtur, “ quia consulens tunc non est causa 
efficax mali quoad substantiam damni.” 3 

185. Qui ex ignorantia graviter culpabili damnum suadet, ad illud 
reparandum tenetur, quoties vi sui officii consilium dare tenetur, et 
ea gaudet peritiae aestimatione quae consilio suo parere nata est 
fidem. Sic advocatus clienti consilium dans noxium plerumque ad 
damnum reparandum tenetur : si vero noscatur esse rudis, consilium 
petens sibi imputare debet damnum inde proventurum. Qui ex 
errore etiam absque culpa consilium noxium dedit, tenetur ad illud 
quamprimum revocandum, et ad damnum ea qua potuerit ratione 

(1) Reg. x. Juris in 6. (2) L. iii. n. 559. (3) Ibidem, n. 563. 

avertendum ; sicut “ qui sine culpa gravi ignem accenderit in domo 
aliena, tenetur ex justitia impedire, si potest sine magno incommo- 
do, ne ex sua actione alter laedatur.” 1 Volenti damnum majus in- 
ferre, suaderi posse, ut minus damnum eidem personae inferat, con- 
cedunt plures theologi; quia consilium hujusmodi non habetur 
tamquam probatio illius damni minoris, sed rei alienae gestio utilis. 
Caeterum non licet suadere ut alteri inferatur damnum, ad damnum 
tertii alicujus avertendum : nam illius damni suasor causa plane 
foret. 

186. Consensus nos obnqxios restitutioni reddit, quotiescumque 
efficaciter induit in damnum alteri injuste illatum. Suffragiis iniquis 
consensus hujusmodi plerumque praestatur: si numerus suffragiorum 
praecesserit, quo damnum jam statuatur, qui suffragium postea prae- 
bet, efficax causa damni haud videtur ; ideoque quamvis peccet, non 
videtur ad restituendum obligatus. Si plurimi concurrant suffragiis 
suis ad damnum alienum, quin noscatur quorum suffragia fuerint 
ejus causa, unumquemque pro rata parte ad illud reparandum teneri 
vera asserit sententia, judice S. Alphonso, 2 “quia quisque saltem 
suo suffragio deterioravit jus quod damnificatus habebat ad exigen- 
dam restitutionem damni ab aliis suffragium praebentibus.” Quando 
jurati homines suffragiis suis in judicio damnum alicui inferunt con- 
sulto, unusquisque tenetur in solidum , poterat enim quisque suffra- 
gium denegando, iniqua aliorum suffragia in irritum mittere. 

187. Palpo , qui adulando, applaudendo, offensum irridendo, ig- 
naviam exprobrando, injuriam exaggerando, alterum efficaciter im- 
pellit ad damnum inferendum, tenetur ad ejus reparationem ; dum- 
modo judicet se in damnum influere, licet non intendat. 

188. Recursus, quem furtorum receptatores furibus praebent, eis 
refugium apud se praebentes, et furta celantes, vel pecunia ementes, 
eos tenet ad restituendum obligatos, quandocumque efficaciter ad 
furtum impellit: “Ad restitutionem” inquit Justinianus, “non tan- 
tum qui rapuit, verum is quoque qui recipit, tenetur.” 3 Qui autem 
furem nullatenus ad furta impellit, recipit tamen amicitiae, vel officii 
ratione, uti stabularius, eumque ad fugiendum adjuvat, quin in furta 
futura ulla ratione influat, non contrahit aliquam restituendi obliga- 
tionem. Qui ob graves rationes suspicatur res sibi venales exhibitas 
furto fuisse ablatas, peccat eas emendo : non tamen videtur ad resti- 

(1) S. Alph. 1. iii. n. 564. (2) Ibidem, n. 566. (3) L. iii. ff. de incendio. 

tuendum obligatus, nisi postea certior fiat eas revera alienas esse 
Qui res furtivas emit, debet eas domino restituere, saltem si posset 
se indemnem alias praebere. Quod si nequeat pretium, quod furi 
dedit, recuperare, nisi re furi tradita, plures theologi, aliis contradi- 
centibus, dicunt eum posse rescindere contractum, et rem furi resti- 
tuere, quum non teneatur cum suae pecuniae jactura rem domino 
servare. Id praesertim affirmatur de eo qui bona Jide emit : quod 
tamen plures etiam ad malae fidei emptorem extendunt, quamvis 
enim emendo peccaverit, jus retinet rescindendi iniquum contractum. 1 
Si nequeat a fure pretium recuperare, videtur tum malae fidei, tum 
bonae fidei emptor teneri ad restituendum domino, res enim ad domi- 
num clamat, in quascumque manus devenerit. Dominus autem non 
tenetur ad pretium ullum solvendum, quum res sua sit, et ipsi injuria 
ablata. Lege Anglica venditio palam facta pro more mercatorum 
dominium rei dat emptori bonae fidei : secus si fiat clam, et contra 
morem. Lege Gallica rei dominus pretium bonae fidei emptori 
solvere debet, illudque a venditore repetere. 2 Sed legibus Americanis 
dominus legitimus semper potest rem sibi vindicare. 3 Nobis arridet 
sententia bonae fidei emptori non licere rem discrimini objicere, quum 
dominus debeat commodo et securitate, quam res jam habet apud 
eum, frui. 

189. Participans de praeda, vel cooperans in actione damnosa, 
tenetur ad restituendum. Et quidem si bona Jide quis partem praedae 
consumpserit, nesciens scilicet eam esse alienam, tenebitur tantum 
ad restituendum id in quo factus est ditior, vel quantum pepercit de 
suo : si mala Jide , debet pro parte quam habuit satisfacere domino. 
Qui in actione damnosa participat, operam aliquam injuriam illaturo 
praestando ; v : g : excubias agendo, scalas applicando, peccat, et 
restituendi contrahit obligationem, si id agat animo adjuvandi damni 
illatorem. Si vero aliquid hujusmodi faciat metu gravissimi mali, 

(1) S. Alph. 1. iii. n. 569, 570. 

(2) Cod. civ. art 2280. 

(3) “ It is understood, that the English custom of markets overt does not 
apply to this country ; and the general principle applicable to the law of personal 
property throughout civilized Europe is, that nemo plus juris in alium transferre 
potest quam ipse habet. This is a maxim equally of the common and of the 
civil law ; and a sale ex vi termini , importa nothing more than that the bona Jide 
purchaser succeeds to the rights of the vendor.” Kent’s Commentaries, vol. ii. 
n. 325. 

praesertim mortis, et absque aliquo furem adjuvandi affectu, poterit 
excusari, quum dominus nequeat velle res suas servari cum gravis- 
simo alterius detrimento, multo minus cum vitae jactura. Vide 
tamen varias hac de re sententias apud S. Alphonsum de Ligorio. 1 

190. Mutus , non obstans , non manifestans , tenentur reparare 
damnum ab aliis illatum, se haud repugnantibus, quandocumque ex 
officio et justitia ad repugnandum obligantur. Sic magistratus qui 
damna, quae impedire possunt, civibus inferri sinunt, tenentur ad ea 
resarcienda. Famuli qui res sibi concreditas ab aliis surripi patiun- 
tur, eadem tenentur obligatione. Custodes domorum, vel agrorum, 
qui stipendium ea de causa accipiunt, eadem ratione ligantur. Si 
vero quis officio et justitia ad reclamandum non teneatur, graviter 
nonnumquam peccat contra charitatem, dura non clamat, nec resistit, 
alio inferente damnum ; nullam, tamen debet restitutionem. 

191. Quando dubitat quis utrum suum consilium, mandatum, 
consensus, recursus, palpatio, taciturnitas, causa fuerit efficax damni 
alieni, quaerunt inter se theologi de restituendi obligatione. Affir- 
mans sententia valde probabilis habetur a S. Alphonso : negans satis 
etiam probabilis ; quamvis enim gravis sit praesumptio effectum ex 
pravo consilio, aut alia hujusmodi causa, fluxisse ; attamen nemo 
videtur ad restituendum obligatus, nisi satis constet eum fuisse dam- 
ni causam. 2 S. Thomas dicit jubentem aliosque semper obligari ad 
restituendum : “ in aliis autem casibus enumeratis, non semper ob- 
ligatur aliquis ad restituendum. Non enim semper consilium, vel 
adulatio, vel aliquid hujusmodi, est efficax causa rapinae. Unde 
tunc solum tenetur consiliator, aut palpo, id est adulator, ad restitu- 
endum, quando probabiliter aestimari potest, quod ex hujusmodi 
causis fuerit injusta acceptio subsecuta.” 3 

192. In solidum ad restitutionem teneri dicuntur, quorum sin- 
guli ad totum damnum reparandum, caeteris negligentibus, obligan- 
tur. Hac ratione tenentur illi qui concurrunt ad rem individuam 
destruendam, v: g: ad incendendam domum, ad occidendum homi- 
nem ■4f sine ipsis vel aliis similem operam praestantibus, damnum 
non inferretur. Quod si damnum aeque eveniret absque eorum opera, 
singulos pro rata parte teneri plures theologi docent, aliis asserenti- 
bus eos in solidum obligari. Mitior sententia gravi nititur ratione, 

(1) L. iii. n. 571. (2) L. iii. n. 562, 

(3) 2. 2. qu. lxii. art vii. Resp* 

quod scilicet influxus uniuscujusque ad damnum est ex parte. “ Si 
autem res est dividua, ut furari vineam, thesaurum, etc. tunc motor 
principalis tenetur ad totum, cooperantes vero tantum ad partem 
suam, etiamsi communi consilio ad damnum concurrant.” Ita Lugo 
aliique apud S. Alphonsura. 1 “ Si vero omnes invicem se excitent, 
sive moveant ad damnum, ita ut singulis non concurrentibus dam- 
num non eveniret, certe singuli tunc in solidum tenentur. . . . Cum 
autem dubitatur, an quisque fuerit causa totius damni, non tenetur 
nisi ad partem suam.” 2 Quando plures tenentur in solidum , quae- 
runt theologi utrum poenitens qui nescit, vel dubitat an socii restitue- 
rint, teneatur ad totum. “ Negant Salraanticenses, de Rest. c. 1. 
n. 152, et Roncaglia, eod tit . cap. 5. qu 5, dicentes quemque teneri 
tantum partem suam restituere, quia praesumendum alios socios jam 
restituisse : sed id mihi,” inquit S. Alphonsus, “ minime probatur. 
Advertendum tamen, quod rudes, etsi teneantur in solidum, raro ex- 
pedit eos obligare ad totum; cum difficulter isti sibi persuadeant 
teneri ad restituendam partem a sociis ablatam. Quinimo satis prae- 
sumi valet, quod ipsi domini quibus debetur restitutio consentiant, 
ut illi restituant tantum partem ab eis ablatam ; cum aliter valde sit 
timendum, quod nihil restituant, si obligentur ad totum.” 3 

193. “ Quod si actio damnificans fuit lucrativa, et apud aliquem 
ex cooperatoribus res ablata adhuc existit, aut is eam mala fide ab- 
sumpsit, tenetur is primo loco restituere ipsam, vel aequi valens ; et 
si ille non faciat, reliqui.” Busembaum, post Lessium, apud S. Al- 
phonsum. 4 

194. “Si actio damnificans non fuit lucrativa quia res periit, et 
destructa est ; ut fit v : g : in combustione, mutilatione, detractione, 
tunc ante alios primo tenetur restituere qui mandavit, vel qui causa fuit 
primaria, vel executor primarius, ut in bello princeps et dux ; et si 
is non sit facturus, vel quia non vult, vel quia non potest, tenentur 
reliqui.” 4 

195. “ Ordo restitutionis est quoad cooperantes: I. Tenetur res 
tituere mandans ; sive consilium dans alteri ad faciendum damnum 
in gratiam sui. II. Tenetur executor. III. Tenentur aliae causae 
positivae, ut consilium dantes in gratiam alterius, &c. IV. Causae 
negativae .” 6 

(1) L. iii. n. 579. (2) Ibidem. (3) Ibidem. 

(4) Ibidem, n. 580. (5) Ibidem. (6) Ibidem. 


Digitized by LjOoq le 



DE RESTITUTIONE. 


119 


196. Qui fraudibus, seu mendaciis, seu falsis testibus, impedit ne 
fisco addicantur bona quae ob crimen : v : g : non soluti vectigalis, ei 
forent addicenda, ante sententiam judicis non tenetur ad damnum 
reparandum, uti communissime docent theologi, teste S. Alphonso : l 
nam fiscus non habet jus strictum in ea bona. 

197. Restitutio personae laesae facienda est, si innotescat Si rei 
dominus incertus sit, constet tamen eum aliquem ex pluribus esse, 
v : g : ex tribus, vel quatuor, qui in eadem domo habitant, “ tunc 
nequit restitutio fieri pauperibus, sed res dividenda est inter eos, in- 
ter quos defraudatus existit” 2 Si inter plurimos dominus omnino 
nequeat discerni, pauperibus restitutio facienda erit ; et quidem ejus- 
dem communitatis, si plures et varii domini ejusdem communitatis 
injuria sint affecti. Plerumque quidem debita incerta restituenda 
esse pauperibus loci in quo damnum illatum est, communissime 
dicunt theologi; quamvis nonnisi venialem culpam agnoscat S. Al- 
phonsus in eo qui loci non habita ratione, aliis quibuscumque pau- 
peribus restituit ; nullam autem, si aequa subsit causa. Profecto qui 
procul degens dat pauperibus loci ubi versatur, ab omni culpa ple- 
rumque excusatur. 

198. Impensis domini possessor bonae fidei restituit ; qui autem 
mala fide accepit rem alienam, vel damnum alteri intulit, suis im- 
pensis restituere debet. Si nequeat absque gravissimo sui damno 
rem transmittere, plerique theologi concedunt dilationem ; imo si 
damnum sit omnino enorme, dicunt eum posse restituere pauperi- 
bus. Hoc praesertim intelligendum si res restituenda sit parvi mo- 
menti, et dominus in longinqua regione degat. Poiro expensae 
magnae censentur quando longe superant ipsam rem restituendam. 3 

199. Possunt etiam restitutionem differre, qui restituendo se in 
giavem conjicerent necessitatem, nisi dilatio domino parem difficul- 
tatem afferat. Hi quoque excusantur si differant, eo quod alias co- 
gerentur ad domum, vel praedium vendendum, multo minoris quam 
valet; vel quod in gravem infamiam incurrerent; vel a suo statu, 
quem juste compararunt, deciderent. Caeterum tenentur, quampri- 
mum poterunt, ad restituendum ; interimque debent domesticas im- 
pensas minuere, et omni studio curare, ut facultatem habeant resti- 
tuendi. 


(1) L.iiLn. 583. (2) Ibidem, n. 590. 

(3) Ibidem, n. 598. 

200. Periculo domini restitutio fit a bonae fidei possessore, res 
quippe domino perit, ideoque satisfacit qui eam nuntio quem putat 
fidum tradit. 1 Malae fidei possessor e contra suo restituit periculo ; 
neque injuriam resarcit, donec effecerit ut res ad dominum pervene- 
rit : quapropter si casu pereat, vel nuntius eam retineat, tenetur 
ipse eam iterum ad dominum tuto transmittere. 2 

(1) L. xx. ff. commodi. (2) Reg. lxxxvi. jur. in 6. 

CAPUT IV. 

DE J2RE ALIENO. 

201. Constat eos justitiam violare qui aes alienum contrahunt ani- 
mo illud numquam solvendi, prout contingit aliquando mercium 
emptoribus, qui pecunia ex earum venditione comparata, aufugiunt. 
Peccant etiam qui temere illud contrahunt, nulla affulgente spe pro- 
babili eos pares futuros solvendo, nam non licet cum aliorum damno 
rerum facere periculum, vel lucrum quaerere. Peccant qui illud sol- 
vere negligunt cum creditorum detrimento, quod reparare tenentur, 
quoties iis tempore praefinito, culpa sua, recusant satisfacere, etiamsi 
legis beneficio utantur : si enim inde eveniat ut bonorum jacturam 
patiantur creditores, injuria satisfactione tollenda est: secus si absit 
culpa, tunc enim casu damnum evenire censendum est. Peccant 
qui variis usi artibus creditores inducunt ad partem debiti remitten- 
dam, ne totum amittant, vel ne diutius differatur solutio, vel ne liti- 
bus implicentur ; qui autem ob solutionem anticipatam partis remis- 
sionem impetrant a creditoribus nulla necessitate adactis, sed libere 
consentientibus, possunt excusari, quum ita ferat consuetudo, et 
commodum communi aestimatione plurimi valeat. Peccati alieni 
particeps est uxor quae mariti indulgentia sumptus nimios facit in 
vestibus emendis, aliave ratione. Sic etiam peccant contra justitiam 
filii, qui probe conscii patrem non esse parem solvendo, pecuniam 
sibi datam prodigunt. 

202. Quandocumque quis se novit imparem solvendo, nec sperat 
se posse negotiando rem augere, tenetur ad negotia deserenda, bonis 
suis in aeris alieni solutionem traditis : nam nemini licet cum damno 
alieno negotiari. Saepe autem excusantur mercatores quibus plerum- 
que spes aliqua affulget. Qui apud se habent res alienas, seu de- 
positas, seu commodatas, seu ut vendantur traditas, debent eas im- 
primis reddere dominis ; nec enim creditoribus dare licet quas sua 
non sunt. Qui res emptas quarum pretium non solvit habet, potest, 
juxta plerosque, eas venditori tradere, aequum scilicet videtur contrac- 
tum in ejus favorem rescindere : quod tamen leges non permittunt 

Vol. II.— 12 

post contractum rerum traditione et acceptatione consummatum. 1 
Lex autem Louisianse dat venditori jus speciale ad pretium rei adhuc 
extantis apud emptorem : 2 quod alibi tantum obtinet quando fraus ab 
emptore admissa est, qui merces emit noscens se mox defecturum. 3 
Caeterum ubi nihil lege statutum est, videtur licere res emptas cre- 
ditoribus in universum tradere, quum jam sint suae, ideoque eorum 
juribus obnoxiae. Non licet emere ab eo quem quis novit solvendo 
imparem animo eum adjuvandi in fraude patranda: nam emptor fit 
injuriae creditoribus irrogatae particeps. 4 

203. Debita certa praeferenda sunt incertis, ideoque debet quis- 
que creditor ibu 8 quos novit imprimis satisfacere ; quae in pauperum 
subsidium restitutionis nomine dare tenetur, deinceps si valeat, da- 
turus. Attamen si res aliena cujus dominus est incertus, apud eum 
extet, pauperibus, non vero creditoribus, tradenda est. 4 

204. Quae ex titulo oneroso debentur solvenda Bunt prae illis quae 
titulo gratuito nituntur. Sic quae ob merces emptas, vel laborem de- 
bentur magis urgent quam donatio promissa: quapropter jure 
caesareo : “ qui ex causa donationis convenitur, in quantum facere 
potest, condemnatur, et quidem is solus deducto aere alieno.” 6 

205. Qui hypothecam habent, res sibi in hypothecam traditas, 
juris ordine servato, vindicant, juxta tempus quo instrumentum con- 
fectum est, et insinuatum tabulis publicis, nam “ qui prior est tem- 
pore, potior est jure.” 7 Qui sententiam judicis impetrarunt cum 
executionis mandato, ut bona vendantur, prae aliis jus habent ob 
diligentiam adhibitam. 8 Caeteri plerique jure nostro nulla habent 
privilegia, sed aliqui id aliquando nanciscuntur ex debitoris voluntate 

(1) Kent Comnu vol. ii. n. 514. 

(2) “ By the code of Louisiana , art. 3194, the vendor of a chattel not paid 
for has a preference for the price, over other creditore of the vendee, whether the 
sale was made on credit, or without, if the property remains in the possession of 
the purchaser, and the privilege exists though the vendor has taken a note from 
the buyer. This privilege is extinguished by the destination of the thing sold, but 
it is held that if the vendee sell the goods before he has paid for them, the money 
due by the second vendee will represent the goods, and the firet vendor’ s privi- 
leges will attach thereon. Martin J. in Thayer v. Goodall, 4 Miller's Rep. 
222.” Kent*s Commentaries, vol. ii. p. v. lec. xxxix. n. 497, (4.) Note . 

(3) Ibidem, n. 514. Note . (4) Ibidem. 

(5) Laymann, 1. iii. de justitia, tract ii. c. xi. n. 1. 

(6) L. xix. §. de rejudie . ( 7 ) Reg . Jur. liv. in 6. 

(8) L. vi. et xxiv, §. Quse in fraud crediU 

ob speciales rationes. Jus caesareum concessit ei qui pecuniam mu- 
tuam dedit ad conservandam rem alteri obligatam, jus prae ipso cui 
in hypothecam data est. 1 Item ei qui dedit pecuniam pro vectura mer- 
cium, vel pro locatione aedium in quibus asservarentur, concessum 
est ut eam reciperet, antequam alii quibus sunt in hypothecam tra- 
ditae. 3 “Qui ad navem extrnendam, instruendam, emendam pecu- 
niam credidit, privilegium praelationis habet,” 3 Hypotheca dotalis 
praeferebatur hypothecis prioribus tacitis, 4 non autem expressis : sed 
apud nos haec distinctio non fit: uxoris tamen dos, scilicet jus ad 
tertiam partem immobilium servatur, nisi ipsa subscripserit hypothe- 
cae. Res empta pecunia pupilli, vel minoris, manet illi ante omnes 
obligata jure caesareo. 5 Res empta pecunia alterius, qui pactus est 
eam sibi in hypothecam pro debita securitate dandam, illi prae caeteris 
obligata habetur. 6 Fiscus etiam praefertur creditoribus caeteris, ut 
tributo satisfiat. 7 Sic etiam solent omnia bona contrahentis cum 
fisco ei obligari. Mutuam dans pecuniam ad militiam praefertur etiam 
doti uxoris, ob publicam salutem. Haec ex jure caesareo desumpta 
sunt. 

206. Ordo apud nos varius est, sed hypothecarum vis, pro ratione 
temporis, servatur. In aliquibus statibus fiscus praefertur caeteris 
creditoribus; in aliis postponitur, uti alibi diximus. Ipse debitor 
nonnunquam vel scripto instrumento obligat se ad praeferendum 
quendam creditorem, qui: v: g : pecuniam datei in rerum angustiis : 
vel bonis cedens nonnullos praefert aliis speciales ob causas, quas 
plerumque creditores admittunt. Peccat qui hoc temere instituit 
discrimen, amicitiae vel suae utilitatis causa, quum jus caeterorum 
laedat : sed si gravis urgeat ratio, quod scilicet alter sibi subvenerit 
fide concidenti, vel quod gravi necessitate laboret, 8 non est injustitiae 
damnandus. Creditoribus igitur omnibus quibus nec lex favet, nec 
gTavissima ratio, pro rata parte satisfacere oportet, quoties quis non 
valet totum solvere. Nec habetur ratio temporis, quum par sit om- 
nium causa: quippe “ privilegia non ex tempore aestimantur, sed ex 
causa, et si ejusdem tituli fuerunt, concurrunt, licet diversitates tem- 
poris in his fuerint.” 9 Sed si creditori petenti solvatur debitum, 

(1) L. v. §. Qui potiores in pig . (2) L. vi. §. eod. tit 

(3) Ita Laymann citans L. qui in navem , et 1. quod quis navis ff. de priv. cred. 

(4) L. xii. §. Qui potior. (5) L. penult de servo pignori dato. 

(6) L. vii. cod. Qui pot. inpign . (7) L. ii. cod. de priv. Jisci. 

(8) Laymann, 1. iii. de Just. tract ii. c. xi. 7. Alter casus. 

(9) L. xvii. §. de priv. cred . 

inulti id probant, quum vigilantibus faveat lex : secus si non petierit : 
alii tamen id haud licere opinantur, quia fit aliis injuria, quum sic 
minuatur ratio qua his satisfiat ; imo putant creditorem cui satisfactum 
est teneri ad excessum pro rata parte aliis reddendum : quod nobis 
non videtur, quum creditor suo jure usus sit pecuniam sibi debitam 
recipiendi. 1 Hinc qui norunt, vel timent mensas nummarias esse 
solvendo impares argentum pro chartis nummariis solent petere, -nec 
quis de restitutione somniat, etiamsi mensa statim concidat. Si de- 
bitor creditori suam conditionem manifestet, eique satisfaciat, cum 
caeterorum injuria, peccat ; quamvis excusent nonnulli creditorem, 
utpote suo jure utens. 2 Sed etiam uxor filii aliive tenentur restituere 
creditoribus dona quae acceperunt ab iis quos norunt impares esse 
solvendo. Sic qui bona apud se occultanda acceperunt, vel pecu- 
niam ea conditione, etiam tacita, ut debitori deinceps subvenirent, ad 
restituendum tenentur. Qui autem translatis rebus suis ad alios 
titulo ficto, beneficio legis utuntur ut eximantur aere alieno, perjurii 
et injustitiae rei fiunt, nam conceditur praevio juramento quo omnis 
hujusmodi fraus negatur. 

207. Remissione creditorum extingui potest debitum, liberum 
enim est unicuique suo juri renuntiare. Utrum autem creditores 
remittere censendi sint obligationem qua conscientia tenetur, dubitari 
poterit. Apud nos solent debitores sua transferre bona in aliquos, ut 
omnibus pro rata parte satisfiat, ea conditione ut jus omne relaxent et 
remittant. Constat nullum lege praeberi remedium creditoribus qui 
in§trumento scripto suis juribus hac ratione renuntiarunt : sed vix 
credendum est eos voluisse ipsum conscientiae ligamen tollere : qua- 
propter censemus debitorem, si deinceps divitias comparet, teneri ad 
defectum supplendum, quamvis ob remissionem creditorum vix 
videatur adeo arcte ligatus ut antea ; nec ideo damnandus si differat 
restitutionem, familiae suae consulens, et industria se parem reddere sol- 
vendo laborans. 3 Lex cujuslibet Status plerumque remittit debita 
iis qui bonorum cessione creditoribus satisfacere studuerunt, sed bona 
quae deinceps acquisierint manent obnoxia ; 4 quod fuit jus Roma- 

(1) Vide 1. xxiv. §. Quae in fraud. credit. 

(2) Laymann ubi supra, Assertio vii. 

(3) Vide Laymann, 1. ii i. de Justitia, tract. ii. c. xii. n. 5. Alterum . 

(4) “ It was stated by the chief justice in giving the opinion of the Supreme 
Court of the United States, Sturges v. Crowninshield, 4 Wheaton 122, that the 
insolvent laws of most of the States only discharge the person of the debtor, and 

num: “ Qui bonis cesserint, nisi solidum creditor receperit, non sunt 
liberati : in eo enim tantummodo hoc beneficium eis prodest, ne judi- 
cati detrahantur in carcerem :”* “ is qui bonis cessit, si quid postea 
acquisiverit, in quantum facere potest, convenitur .” 2 Non tamen 
modica quaeque possunt a creditoribus auferri cum ejus detrimento: 
“ Qui bonis suis cessit, si modicum aliquid post bona sua vendita 
adquisivit, iterum bona ejus non veneunt. Si quid misericordiae 
causa ei fuerit relictum, puta menstruum, vel annuum, alimentorum 
nomine, non oportet propter hoc bona ejus iterato venundari ; nec 
enim fraudandus est alimentis quotidianis .” 3 Nuper Congressus 
legem tulit quo jus omne creditorum tam in debitorem, quam in bona 
ejus deinceps acquirenda, remittitur iis qui bona sua tradiderint, et 
beneficio legis usi sint bancorupti declarati. Idem est j us Anglicum . 4 
Manifestum est obligationem restituendi non tolli legibus singulorum 
Statuum, sed suspendi, data in Pennsylvania judicibus facultate bona 
creditoris ad septennium eximendi, et alibi alia ratione : quaeri autem 
potest utrum Congressus conscientiam liberare censendus sit lege 
illa, qua certe omne jus in foro externo sublatum est. Negandum 
videtur, quamvis remissione eatenus uti liceat ut debitor possit 
commercio vacare, et suam familiam congrua ratione sustentare: 
finis enim est legis industriae honesta; favere. Quod si divitiis 
deinde comparatis de aere alieno solvendo minus fuerit solicitus, 
utrum haeredes teneantur quaeri potest. Affirmandum videtur, quum 
bona creditoris transeant cum suis oneribus ad haeredes. Caeterum 
quum probabile sit Congressum alto dominio usum ut obligationem 
etiam conscientiae tollat, haeredes, quos nullus hac de re plerumque 
scrupulus angit, vix cogendi erunt ut restituant, quamvis maxime 
laudandi si animo libenti satisfaciant. 

leave his obligation to pay, out of his future acquisitione, in full force. The in- 
solvent act of Maryland, of 1774, subjected to the former debts of the insolvent, 
his future acquisitions by descent, gift, devise, bequest, or in a course of distribu- 
tion.” See 3 Harr. <$• Johns. 61. Kent’s Comm. vol. ii. p. v. lec. xxxvii. n. 
395. Note . 

(1) L. i. cod. Qui bonis cedere possunt . (2) L. iv. ff. de cessione bonorum . 

(3) L. vi. ff. eod. tit (4) Vide Blackst. Comm. 1. ii. n. 484. 

12 * 

CAPUT V. 

DE SPECIALIUM INJURIARUM REPARATIONE. 

208. Injuriae quae reparari nequeunt eodem genere bonorum, 
restituendi vel compensandi obligationem nonnullis theologis videntur 
inducere, quatenus bona etiam inferioris ordinis valent. Hinc putant 
pecuniam dandam ut fama laesa quodammodo compensetur, vel 
moeror ob vulnus, vel mortem, tollatur. Communior et probabilior 
sententia negat hujusmodi restitutionem faciendam, quum inter bona 
diversi ordinis nulla sit proportio; quapropter vulnerans solvere 
tenetur expensas curationis et lucrum quo vulneratus caret : “ cica- 
tricum autem aut deformitatis nulla fit aestimatio ; quia liberum cor- 
pus nullam recipit aestimationem.” 1 “ Communiter tamen,” ut ani- 
madvertit S. Alphonsus, “ praefati auctores monent congruum esse, ut 
confessarius imponat pcenitenti pro poenitentia, vel ex aequitate ali- 
quid laeso elargiri.” 2 Qui alterum visu, audituve injuria privavit, 
damnum quod inde evenit debet reparare pro viribus. Pro peccato 
ad quod quis alterum vi, fraude, pretio ve adduxit, nihil reddi potest : 
sed seductus libertati restituendus est, si vis fuerit adhibita, et omnis 
opera in eo ponenda est ut ad bonam frugem redigatur. Caeterum 
si inde immineat lapsus periculum, satis erit ut precibus coram Deo 
fusis conversio et salus alterius imploretur, et pietatis et virtutum 
omnium exemplo omnes ad vitam sanctam excitentur. 3 

209. Si alteii imputetur crimen a te commissum, qui et capitis 
ideo damnetur, quaerunt theologi utrum damnationis ejus reus ha- 
bendus sis. Plerique negant, si nihil feceris quo ea induceretur sus- 
picio : quod si ita omnia composueris, ut indicia criminis in alium 
rejicerentur, videris causa sententiae injustae: v: g: si telum san- 
guine inspersum in cubiculo ejus absconderis, vel rem aliquam, quae 
ejus noscitur, prope cadaver occisi hominis deposueris. Quod si 
praevideas suspicionem in quemdam rejiciendam, absque ulla tua 
opera, peccas contra charitatera illi debitam facinus patrando, ex quo 

(1) L. fin. ff. de his qui effud. (2) L. iii. n. 627. 

(3) Vide Lessium de Justitia et Jure , §. ii. c. viii. dub. ii. 

ea suspicionum occasio oriatur : multo magis si id optes, animum 
gerens illi inimicum. Quoties violatur justitia, reparanda sunt 
damna : sed charitate tantum laesa, sufficit delicti poenitentia. 

210. Homicidium in ebrietate factum non inducit obligationem 
restituendi, si nullatenus praevisum fuerit; quamvis enim ebrietas 
ipsa peccatum sit, homicidii in ea patrati malitia non imputatur, nisi 
praevisa. 

211. Si laesus ante mortem omnia remiserit, occisor non tenebitur 
ad aliquid : condonatio autem injuriae non fert secum remissionem 
damnorum. 

212. Pro expensis funeris nihil restituendum est, nisi ex occisione 
majores fuerint, quam alias fuissent. Restituendae sunt impensae 
factae in curationem, et medicamenta vulnerati, vel occisi : item 
lucrum, quod ex mutilatione vel morte cessavit, juxta prudentum 
aestimationem, pro majore aut minore spe quam laesus, vel occisus, 
habuit, et dempto pretio quod defunctus ad laborem redimendum 
probabiliter daturus erat. Restitutio haec deberi videtur, etsi respub- 
lica crimen puniat carcere, vel morte, ad publicam injuriam ulciscen- 
dam. 1 Plerumque tamen propinqui eam non exigunt, quoties poena 
in judicio fuerit irrogata. 

213. Facienda est restitutio parentibus, filiis, et uxori interfecti, 
quatenus ex ejus morte damnum passi sint. Caeteris qui forte 
damnum inde sustinuerint, fratribus : v : g : et consanguineis, restitu- 
tionem haud deberi affirmant graves theologi, nisi animo illis nocendi 
homicidium fuerit patratum : nam strictum jus ad defuncti bona non 
habuerunt. De creditoribus idem dicunt ; per accidens enim dum- 
taxat damnum iis infertur. Si uxor deinceps commode nupserit, et 
filiis etiam idonea sustentatio praebeatur, obligatio restituendi cessabit ; 
quum damnum jam non patiantur. 2 Non videtur esse obligatio cu- 
randi ut Missae pro occiso homine celebrentur ; quamvis id suaden- 
dum sit ex charitate, et possit imponi in poenitentiam. 

214. Si occisum fuerit mancipium alienum, restitutio debetur 
domino, pro ejus valore juxta aestimationem prudentum» 

215. Qui graviter excedens moderamen inculpatae tutelae aggres- 
sorem interficit, ad damna reparanda teneri videtur, quum gravem 
irrogaverit injuriam : sed juxta plures theologos “ aequitas naturalis 

(1) Vide Lessium, de justitia et jure, §. ii. c. ix. Duh xxii. n. 139. 

(2) Ibidem, Dub . xxvi. 

videtur postulare, ut non tam severe teneatur omnia damna repen- 
dere.” 1 Quod si quis in pugna quam acceptavit, seu duello, occisus 
fuerit, interfectori non est restitutionis obligatio, quum alter sponte 
se morti objecerit. 

216. Stuprum, vis scilicet virgini invitae illata, restituendi onus 
inducit. Pro ipsa virginitate lsesa nihil videtur restituendum, quum 
pecunia eam reparare haud valeat. Si autem damnum temporale 
inde provenerit, illud ex prudentum aestimatione reparandum est. Jure 
communi pater litem intentare potest stupratori ob operam filiae amis- 
sam, “ per quod servitium amisit qua ratione pecuniam obtinet 
pro injuriae gravitate, spectata conditione puellae. 2 Plerumque in- 
juria illa haud tollitur, nisi violatam in uxorem ducendo, a quo ta- 
men excusat magna conditionis disparitas : nec enim vir nobilis 
tenebitur ad ancillam quam violavit ducendam. Curare quidem de- 
bet ut ipsa possit in matrimonium locari, dote illi tributa. 

217. Qui virginem consentientem violavit, nulla vi, fraude, vel 
promissione matrimonii facta, ad nihil restituendum tenetur, quia 
“ volenti et consentienti non fit injuria.” Qui virginis consensum 
importunis precibus obtinuit, restituendi oneri subjicitur, si preces 
vi aequiparentur, conjunctis praesertim minis, metuque cum reveren- 
tia: v : g: si fuerit ejus dominus. Si consensum impetraverit, matri- 
monium promittendo, seu vere, seu ficte, tenetur ad matrimonium ; 
nam verus contractus certo implendus est, conditione ab alterutro 
jam posita: fictus etiam contractus pariter impleri debet, quum ip- 
sum jus naturae exigat omnem fraudem a contractibus procul esse, 
et decipientes in fraudis poenam ad contractus conditiones adstringi. 
Quando vero ex adjunctis fictio facile innotescere potuit, puella 
sponte decipi, et consentire videtur. Hinc S. Thomas de violante 
virginem dicit : “ tenetur eam ducere uxorem, si aliam non duxerit; 
sed si aliam duxerit, sufficit si ei de nuptiis provideat ; et ad hoc 
etiam non tenetur, ut quidam dicunt, si sponsus sit melioris condi- 
tionis, aut aliquod signum evidens fraudis fuerit, quo praesumi pro- 
babiliter potest, quod sponsa non fuerit decepta, sed decipi se 
finxerit.” 3 Excusatur etiam a matrimonio contrahendo cum violata, 
si pessimus exitus inde timeatur, ob ejus levitatem, vel familiae de- 
decus. Si corruptam antea, vel postea, fuisse innotescat, excusatur 

(1) Lessius deju8t. et jure. §. ii. c. ix. dub. xxi. n. 135, 

(2) Blackston. 1. iii. n. 141. et Not 

(3) Suppi, qu. xlvi. ar. 2. Ad quartum. 

ab ea ducenda : promissio enim facta est ex praesumptione eam esse 
virginem, et virtutis cultricem. Qui solos tactus obtinuit absque 
copula, non tenetur plerumque ad matrimonium, quum tactus non 
habeant proportionem cum onere ducendi ; nisi fuerint valde turpes 
cum infamiae discrimine, et femina sit honesta. Si parentes pueli» 
matrimonium impediant, vir qui illud promisit adhuc tenetur, juxta 
plures theologos, ad damnum compensandum, quatenus alias pote- 
rit: imo etsi puella ipsa matrimonium detrectet, damnum nihil- 
ominus reparandum est, juxta aliquos ; quorum tamen sententi» non 
subscribimus, quum vir ultra promissum non teneatur. 1 Qui post 
votum simplex castitatis emissum, puellam violavit, promisso mat- 
rimonio, videtur obligatus ad eum ducendam ; quamvis enim illicite 
promiserit, licite tamen implet promissionem, impetrata prius a le- 
gitimo superiore voti dispensatione. Excipe nisi ipsa noverit eum 
voto ligari. 

218. Qui consanguineam violavit, matrimonio promisso, tene- 
tur ad petendam dispensationem ut eam ducat, si impedimentum so- 
leat relaxari : si vero rarissime relaxetur, promissio implenda non 
est, quum femina haud debuerit promissioni hujusmodi fidem adhi- 
bere. Hinc qui defunct» uxoris sorori pollicitus est matrimonium, 
et copulam cum ea habuit, vix tenebitur ad petendam dispensatio- 
nem. Qui puellam acatholicam matrimonii promissione ad crimen 
induxit, ad eam ducendam non videtur obligatus, quum matrimonia 
hujusmodi sint illicita, ob violatas Ecclesi» ea vetantis leges, et pe- 
riculum prolis subversionis. Quod si fama ideo periclitetur puella 
alioquin honesta, qu» in conditionem de prole catholice instituenda 
consentiat, promissio implenda est. 

219. Adulterium inducit restituendi obligationem, si proles inde 
nascatur, et marito et filiis legitimis ita fiat injuria. Uterque parens 
ad restituendum obligatur, damna omnia compensando qu» orta fue- 
rint. Adulter quidem debet omnes impensas quas maritus fecit ut 
spurium aleret, et educaret, ei restituere ; et filiis legitimis eam red- 
dere h»reditatis partem quam spurius adeptus est : adultera autem 
usque ad tertium annum filium lactare tenetur: quod si nequeat, lac- 
tationis impensas debet adulter sustinere. Pr»cipu» rationes damna 
h»c reparandi qu» adulter» plerumque pr«sto sunt, recensentur: 
1. diligentius rem familiarem administrando. 2. de cultu corporis 

(1) Vide Lessium, de jutt . et jure . §. ii. c. x. dub. iii. n. 27. 

detrahendo : 3. si habeat bona propria, plus filiis legitimis, quam 
spurio relinquendo : 4. spurium inducendo ut, haereditate relicta, 
religiosum statum complectatur, si videatur idoneus. Dispu- 
tant theologi utrum teneatur mater suum delictum marito, vel filio, 
pandere, si alias damna nequeat avertere. Iis assentimur qui vix 
unquam eam obligari ad illud marito patefaciendum putant, quum 
gravis ira, aliave ingentia mala ex illa revelatione timenda sint : 
proinde “ mulieri, quae ignorante marito de adulterio prolem susci- 
pit, quamvis id viro suo timeat confiteri, non est poenitentia dene- 
ganda.” 1 Nec filio spurio, nec aliis crimen necessario revelandum 
opinamur, si damnum famae quod mater subiret, longe superet dam- 
num mariti et filiorum : quod plerumque accidit mulieri famae in- 
tegrae, et conditionis haud vilis. Si vero infamia non sit tanta, cen- 
sent plures theologi cum S. Alphonso de Ligorio, matrem debere se 
prodere, spe affulgente damnum, praesertim publicum, sic averten- 
dum: v: g: “sj mater se manifestando filio spurio, verosimiliter 
speraret filium crediturum, bonisque cessurum, nec timeretur ulte- 
rior magna infamia, aut vexatio matris.” 2 Filius tamen matri etiam 
juramento attestanti in ipso mortis articulo non tenetur credere se 
esse spurium, quia nemo tenetur credere uni testi, etsi probatissimo. 3 
Ita sentiunt plurimi theologi, nonnullis contra sentientibus “ Secus 
tamen dicendum, si adsint indicia ita vehementia, ut filius in foro ex- 
terno tamquam spurius condemnaretur, prout si mater clare osten- 
deret impotentiam, vel absentiam mariti tempore procreationis.” 4 

220. Si nulla vel parva sit haereditas, et spurius operam suam in 
utilitatem putati patris impendendo pro alimentis et educatione com- 
pensaverit, nulla videtur deberi restitutio. 

221. Quando dubitatur utrum proles sit adulterina, vel ex legitimo 
concubitu concepta, praesumitur eam esse legitimam, quum matrimo- 
nium possideat: attamen pro dubii ratione Laymann censet adul- 
terum satisfacere debere. 5 Matri affirmanti prolem esse adulterinam 
non tenetur adulter credere, nisi alia suppetant argumenta eam ex 
concubitu legitimo non esse natam. Si constet prolem esse adulte- 
rinam, quae scilicet marito procul degente nata sit ; dubitetur autem 
cujus sit, quum mulier cum pluribus consueverit, nullum ad prolem 
alendam teneri, S. Alphonsus cum aliis sentit. Advertens posterior 

(1) Cap. officii, 9 de pcenit. et remiss. 

(2) L. iii. n. 653. (3) Ex. C. Relatum, de testam . 

(4) S. Alph. 1. iii. n. 654. (5) L. iii. de Just Tract iii. par. iii. c xiv. 3. 

adulter se suo crimine causam esse cur proles incerta sit, ideoque 
jus ad alimenta a priore adultero accipienda tollatur, tenetur juxta 
nonnullos ad satisfaciendum pro rata parte. 

222. Adulter de prole certus a restituendo non excusatur, eo quod 
ipse mulierem non. induxerit ad prolem marito supponendam : re 
enim vera eam suo adulterio in quandam necessitatem prolem sup- 
ponendi injecit: imo ipse eam supposuisse censendus est. 1 

(1) Vide Lessium, de just. et jure , §. ii. c, x, dub, vi. n. 46. 

TRACTATUS XI. 


DE CONTRACTIBUS. 


CAPUT I. 

DE CONTRACTUS NATURA. 

§. I. Contractuum species. 

1. Contractus est pactum, sive consensus duorum, quo scienter, 
libere, et legitime, uterque se vicissim, vel saltem una pars alteri 
acceptanti se obligat. 1 Injure civili “est pactio duorum pluriumve in 
idem placitum consensus.” 2 Perfectus dicitur contractus si utraque ex 
parte obligationem pariat : qua de causa onerosus quoque vocatur. 
Imperfectus et gratiosus habetur si ex alterutra parte desit obliga- 
tio. Venditio est contractus perfectus, pretium enim datur pro 
merce; donatio est contractus imperfectus. Explicitus vocatur 
contractus quando inter duos de re aliqua expresse convenit ; impli- 
citus est, quando tacita tantum habetur conventio : sic qui medicum 
accersit, implicite se obligat ad curationis impensas solvendas. 3 

(1) «An executory contract is an agreement of two or more persona, upon 
sufficient consideration, to do or not to do a partieular thing.” Kent’s Com. vol. 
ii. part y. Lee. xxxix. n. 450. 

(2) L. 1. ffi de pactis. 

(3) « There are also express and implied contracta. The former exist when 
the parties contract in express words, or by writing ; and the latter are those 
contracta which the law raises, or presumes, by reason of some value or Service 
rendered, and because common justice requires it.” Kent’s Comm. ubi supra, 

Vol. II.— 13 

Nominatus dicitur contractus cui nomen speciale in lege datur, v : g : 
venditio, locatio, societas : innominatus qui speciali caret nomine. 
Quatuor species contractuum innominatorum recensentur, scilicet, do 
ut des , do ut facias, facio ut des, facio ut facias . l 

2. Nudus dicitur contractus si duo ita inter se conveniant, ut nulla 
actio civilis inde oriri queat : talis est omnis contractus innominatus, 
antequam ex altera parte sit impletus, nisi accedat formula stipula- 
tionis, juramentum, vel aliud hujusmodi. Omnis contractus qui re 
perficitur est nudus ante rei traditionem. Jure communi omnis con- 
tractus qui aequa consideratione non nititur nudus est. 2 Vestitus 
dicitur contractus si aliquod habeat juris firmamentum quo actionem 
civilem pariat. Firmamenta juris sunt scriptura, stipulatio, testes, 
juramentum, conjunctio contractus innominati cum nominato. Com- 
muni jure contractus scripto et sigillo munitus speciatis dicitur ; si 
sigillum desit, dicitur verbalis , licet scripto fiat. 3 Si contractus sit 
postea executioni demandandus, dicitur Anglice in actione positus ; 

(1) “ These valuable consideratioris are divided by the civilians into four 
species. 1. Do, ut des : as when I give money or goods, on a contract that I 
shall be repaid money or goods for them again. Of this kind are all loans of 
money upon bond, or promise of repayment ; and all sales of goods, in which 
there is either an express contract to pay so much for them, or else the law 
implies a contract to pay so much as they are worth. 2. The second species is, 
facio ut facias ; as when I agree with a man to do his work for him, if he will 
do mine for me ; or if two persons agree to marry together, or to do any positive 
acts on both sides. Or, it may be, to forbear on one side on consideration of 
something done on the other, as, that in consideration A, the tenant, will repair 
his house, B, the landlord, will not sue him for waste. Or, it may be for mutual 
forbearance on both sides ; as that in consideration that A, will not trade to 
Lisbon, B will not trade to Marseilles ; so as to avoid interfering with each other. 
3. The third species of consideration is facio ut des : when a man agrees to 
perform any thing for a price, either specifically mentioned, or left to the determi- 
nation of the law to set a value to it . . . 4. The fourth species is, do ut facias: 
which is the direct counterpart of the preceding. As when I agree with a servant 
to give him such wages upon his performing such work : which we see is nothing 
else but the last species inverted : for servus facit , ut herus det , and herus dat , 
ut servus faciat” Blackstone’s Comm. 1. ii. n. 445. 

(2) “ A contract without a consideration is a nudum pactum , and not binding 
in law.” Kent’8 Comm. vol. ii. part v. lec. xxxix. n. 464. 

(3) “ The agreement is either under seal, or not under seal. If under seal, it 
is denominated a specialty, and if not under seal, an agreement by parol ; and the 
latter includes equally verbal and written contracta not under seal.” Ibidem, n. 
450. 


Digitized by 


Google 



DE CONTRACTUS NATURA. 


135 


si jam executioni demandetur, dicitur in possessione . l Contractus 
bonse fidei ille est in quo judex multa ex aequo et bono potest mo- 
derari, quae scilicet contractui secundum bonam fidem inesse cen- 
sentur: tales sunt emptio, locatio, conductio, negotiorum gestio, 
mandatum, depositum, pignus, societas. Contractus stricti juris 
est ille in quo ad verba contrahentium judex omnino adstringitur, ita 
tamen ut intentioni eorum manifestae inserviant: 3 tales sunt census, 
feudum, emphyteusis, testamentum, mutuum, stipulatio, donatio, et 
promissio liberalis. In foro conscientiae aequitas praecipue spectatur 
in omnibus contractibus perpendendis. Jure Americano contractus 
omnes in utraque curia, legis scilicet et aequitatis, iisdem regulis ex- 
plicantur. 3 

3. Contractus purus vocatur quando simplex est, et nullo ad- 
juncto oneratus : non purus quando habet aliquid adjunctum. Quin- 
que species hujus contractus numerantur: 1. contractus ac? diem , 
cum dies statuitur ante quem ex contractu nulla oriatur obligatio. 2. 
ad modum, cum additur modus, sub quo contractus obliget, v: g: 
promitto tibi hunc equum, ut loces domum tuam Titio: 3. ad cau- 
sam , quum fit propter aliquam causam, quae si omnino desit, nullus 
erit contractus : si quis propter paupertatem quam alter fingit pro- 
mittat ei pecuniam, non tenetur ad eam dandam. 4. ad demonstra- 
tionem cum apponitur aliquod signum ad rem vel personam osten- 
dendam, v: g: pecuniam apud nummularium repositam, vel jus 
quod quis habet in mensa nummaria. 5. ad conditionem , cum ap- 
ponitur aliqua conditio. 

§. II. Qui contrahere possint. 

4. Ad contrahendum libera bonorum suorum administratio ple- 
rumque requiritur. Jus civile obstat ne filii familias impubes se 

(1) “ The agreement conveys an interest either in possession, or in action . 
If, for instance, one person sells and delivers goods to another for a price paid, 
the agreement is executed, and becomes complete and absolute ; but if the vendor 
agrees to sell and deliver at a future time, and for a stipulated price, and the other 
party agrees to accept and pay, the contract is executory and rests in action 
merely.” Kent’s Comm. vol. ii. n. 450. 

(2) “ To reach and carry that intention into effect, the law, when it becomes 
necessary, will control even the literal terms of the contract, if they manifestly 
contravene the purpose.” Ibidem n. 555. 

(3) Ibidem. 

ligent contractu ; sed puberes possunt, dummodo in patris detrimen- 
tum non vergat. Quibus curatores dati sunt horum indigent con- 
sensu ut contrahant. Viginti quinque annorum aetas requirebatur, 
ut quis major haberetur: sed quamdiu a patre emancipatus non fue- 
rat actu quodam solemni filius, etiam matrimonio ligatus, et ejus 
filii in patria censebantur potestate. Apud nos quicumque vigesi- 
mum primum annum explevit, major habetur, et contrahendi capax. 
Alicubi foeminse octodecim annos natae majores habentur . 1 Mulieres 
conjugatae contrahere nequeunt, sunt enim sub viri potestate. Con- 
tingit tamen aliquando eis bona committi ea conditione ut ipsae eo- 
rum arbitrio fruantur : quo casu possunt de iis disponere, tamquam 
solae essent ; sicut et alias certis servatis legis conditionibus . 2 Marito 
etiam contractu bona sua tradere possunt, instrumento scripto con- 
sensum liberum testantes, seorsim interrogatae , 3 quod tamen jure 
caesareo non valent. Quos ineunt contractus in domo viri commo- 
rantes censentur fieri ex ejus consensu, eumque obligant: quod si 
dissentire se significaverit, adhuc videtur teneri, quoad ea quae ad 
suam conditionem et decentem sustentationem ipsa emit. Pro ne- 
cessariis ad victum et ad decentem sustentationem semper maritus 
devinctus tenetur, licet contradixerit, et publice monuerit omnes, ne 
aliquid suo nomine uxori dent : dummodo tamen ipsa e domo mariti 
sponte non discesserit, seu cum adultero seu alias absque gravi 
causa . 4 In Pennsylvania faeminae quae ex maritorum consensu offi- 
cinas habent, maritis in mari versantibus, faeminae solae habentur 
quoad contractuum valorem . 6 

(1) “ The age of twenty-one is probably the period of absolute majority 
throughout the United States, though female infants, in some of them, have en- 
larged capacity to act at the age of eighteen.’ Kenfs Comm. vol. ii. p. iv. lec. 
xxxi. (1.) 

(2) “ A wife in England, and in those States in this country where fines exist, 
may pass her freehold estate by a fine, and this and a common recoveiy were the 
only ways in which she could, at common law, convey her real estate.” Ibidem , 
lec. xxviii. iii. (1.) “ We may conclude the general nile to be that the wife may 
convey by deed ; that she must be privately examined ; that the husband must show 
his concurrence to the wife’s conveyance by becoming a party to the deed ; and 
that the cases in which her deed without such concurrence is valid, are to be 
considered as exceptions to the general rule. ,, Ibidem 154. 

(3) Ibidem, 166, 167. 

(4) Ibidem, ii. (2.) 148. 

(5) Vide Purdonis digestum, art . Feme sole traders. 

5. Tutorem cum pupillo contrahere jus civile vetat. 1 Minoribus 
quibus curator adsignatus est, in suum commodum contractus quos- 
dam inire permittit, nequaquam vero in sui detrimentum, “ut mino- 
ribus aetas in damnis subveniret, et in prospere gestis non obesset.” 2 
Si contractus in detrimentum pupilli vergat, licet resilire, restituta 
tamen merce venditori : quae si fuerit absque dolo consumpta, tenetur 
pupillus id tantum solvere in quo ditior factus est. 3 Si fraus pupilli 
intercesserit, actio civilis contra eum datur. 4 Pro necessariis ad 
victura valent minorum contractus, nisi apud patrem vel tutorem de- 
gentes eos omnia necessaria habere innotuerit venditori. 4 Bona 
immobilia, vel etiam mobilia magni valoris quae servari possunt : v : 
g : gemmas, aurum, etc. pupilli nequeunt alienare, etsi consenserint 
tutores vel curatores, nisi accedat judicis auctoritas. 0 Bona mobilia 
quae servando servari nequeunt: v: g: frumentum etc. vendi a 
pupillis ex consensu tutoris jus Romanum permittit, quo deficiente 
non obligantur civiliter. 7 Leges Americanae plerumque permittunt 
bona immdbilia minorum vendi a curatore ex curiae auctoritate, si 
bona mobilia non sufficiant solvendis debitis defuncti, vel minoribus 
educandis. 8 

(1) L. pupillus , ff. de auct. et cons. tut. 

(2) L. non minus, cod. de procurat . Instit de auctor . Tut . init . u All the 
books are said to agree in one resuit, that whenever the act done may be for the 
benefit of the infant, it shall not be considered void, but he shall have his election, 
when he comes of age, to affirm or avoid it ; and this, says Ch. J. Parker, is the 
only ciear and definite proposition which can be extracted from the authorities.” 
Kent y 8 Comm, vol. ii. part iv. lec. xxxi. n. 235. 

(3) L. 1. n .de auct. Tut. 

(4) ff. de deposito §. An etiam pupillum. “ If he shelter himself under this 
privilege, to avoid a fair obligation, or an equitable contract, he extends the 
privilege to a case, in which it is not allowed by intention of law, and in which 
consequently it does not, in natural justice, exist.” Paley’s Moral Phil. 1. 2, c. iv. 
“ Infancy is not permitted to protect fraudulent acts ; . . . . But there are many 
hard cases in which the infant cannot be held bound by his contracta, though 
made in fiaud ; for infanta would lose all protection if they were to be bound by 
their contracta made by improper artifices, in the heedlessness of youth, before they 
had leamed the value of character, and the just obligation of moral duties.” 
Kent’s Comm. ubi supra, n. 241. 

(5) Ibidem. 

(6) L. xxii. Cod. de administ . tut . et curat. 

(7) Instit quibus alienare licet , §. 2. 

(8) “ He C the guardian of the estate J may sell the personal estate for the 
purposes of the trust, without a previous order of the court. Whenever it becomes 

13* 

6. Contrahere nequeunt amentes, 1 vel qui mente adeo sunt imbe- 
cilli ut contractus vim et naturam haud norint. 2 Quod si perpetua 
amentia non laborent, per lucida intervalla valent contrahere. Si 
quis ex curiae auctoritate declaratus sit amens, omnes ejus contractus 
deinceps censentur nullius momenti, nisi certis testimoniis constet 
eum rationis usum recuperasse. Ei qui amenti merces vendit, quin 
norit amentiam, tribunalia favent. 3 Ebrii nequeunt contrahere, 
quandocumque non norunt quid oneris contrahendo sibi inducunt. 
Nonnumquam ebriosis tollitur facultas contrahendi, et tdta bonorum 
suorum administratio alteri committitur. 5 

III. QUI VALEAT CONSENSUS. 

7. Consensus duorum verus et liber ad contractus valorem exigi- 
tur. Si ficte quis consensum expresserit, theologi eum vi contractus 
haud teneri dicunt; fatentur tamen eum debere damnum reparare 
quod ex ejus fictione alter passus sit. Tribunalia autem civilia et 
ecclesiastica consensum adfuisse praesumunt, quoties exterius profe- 
runtur verba eum enuntiantia. Si igitur quis alteri illudere volens, 
equum valde generosum vili vendat pretio, haud tenebitur equum illi 

necessary to have the real estate of an infant sold, there must be a guardian es- 
pecially appointed for that purpose, and the sale is made under the direction of 
the court of chancery, and the application and disposition of the proceeds are to 
be under its order, for in respect to such proceedings, the infant is considered a 
ward of the court” Kenfs Comm. vol. ii. part iv. lec. xxx. n. 228. 

( U “ The contracts of lunatics are generally void from the period at which the 
inquisition finds the lunacy to have commenced. But the inquisition is not 
conclusive evidence of the fact, and the party affected by the allegation of lunacy 
may gainsay it by proof, without first traversing the inquisition.” Ibidem, vol. 
iL part v. lec. xxxix. 1. 

(2) “ Imbecility of mind is not sufficient to set aside a contract, when there is 
not an essential privation of the reasoning faculties, or an incapacity of under- 
standing and acting in the ordinary affairs of life. This incapacity is now the 
test of that unsoundness of mind which will avoid a deed at law.” Ibidem , 452. 

(3) “ In the case of Baxter , v. the Earl of Portsmouth the inquisition 

of lunacy was not admitted to form any defence, on the ground that the goods 
fumished by the tradesman were suitable to the condition of the defendant, and 
that he had no reason to suppose that the defendant was a lunat i c.” Ibidem. 

(4) “ A contract made by a person so destitute of reason as not to know the 

consequences of his contract, though his incompetency be produc ed by intoxica- 
tion, is void.” Ibidem . * 

(5) Vide Purdonis digestum, art. Drunkard, 

dare, si nullam habuerit intentionem contrahendi, pretium tamen ac- 
ceptum restituat oportet. Quod si venditio coram tribunali probetur, 
frustra plerumque allegabit se animo contrahendi caruisse, nisi ex 
adjunctis plane pateat. 

8. Error vel dolus circa rei substantiam, vel qualitatem quae in 
substantiam redundat, consensui obstat, quippe qui circa ignotum non 
versatur. 1 Hinc si quis acetum pro vino, vitrum pro gemma vendat, 
contractus nullus est. E contra si error respiciat qualitatem accidenta- 
lem, contractus valet, saltem nisi error ei causam dederit, adeo ut, er- 
rore sublato, contractus initus non fuisset. 2 Quapropter qui vinum 
aliud pro alio emit, absque ulla vendentis fraude, tenetur plerumque 
contractu. Si vendentis dolo contigerit ut vinum aliud emptori daretur, 
poterit hic contractum rescindere, et pecuniam suam repetere : ven- 
ditor autem fraudis sibi conscius tenetur ad compensandum damnum, 
si vinum vilius majori pretio dederit. 3 

9. Error in demonstratione, si respiciat substantiam aut personam, 
vitiat contractum : secus si sit circa accidentia. 4 Hinc si quis alteri 
agros vendat quos uterque censet agris quos jam possidet alter adja- 
cere, contingat autem alios agros describi instrumento, nullus erit 

(1) «It would seem to be sound doctrine, that a substantial error between the 
parties conceming the subject matter of the contract, either as to the nature of 
the article, or as to the consideration, or as to the security intended, would de- 
8troy the consent requisite to its validi ty.” Kenfs Comm. vol. ii. part v. lec. 
xxxix. 471. 

(2) « By the civil code of Louisiana , art. 2496—2519, a redhibitory action is 
provided for the avoidance of a sale, on account of some vice or defect in the 
thing sold, which renders it either absolutely useless, or its use so inconvenient 
and imperfect, that it must be supposed that the buyer would not have purchased 
it, had he known of the vice.” Ibidem , Note. 

(3) Vide ibidem , n. 478. 

(4) « If the object of the contract be present, an error in the name does not 
vitiate it; as, if A, gives a horse to C, (D being present,) andsays to him, (C,) 
D., take this horse, the gift is good notwithstanding a mistake in the name ; for 
the presence of the grantee gives a higher degree of certainty to the identity of 
the person than the mention of his name. So, if the error consists in the de- 
monstration, or reference, and not in the name of the thing, — as if A, grant to 
B, his lot of land called Dale, in the parish of B., in the county of D., and the 
lot lies in the county of H., yet the falsity of the addition does not affect the 
efficacy of the contract. Many other cases to the like effect are put by Lord 
Bacon, and given by way of illustration of the rule, that praesentia corporis tollit 
errorem nominis , et veritas nominis tollit errorem demonstrationis .” Ibidem, 
556. 

contractas; secus si alteruter falso putet agros esse feraciores. Si 
quis cura homine, tamquam medico, contrahat, qui tamen medendi 
scientiam falso profitetur, non tenetur ad solvendum impensas : secus 
si medicum quemdam minus peritum accersat, quem putat esse alium 
ejusdem nominis fama celebrem. 

10. 44 Metus definitur, quod sit 4 instantis, vel futuri periculi causa, 
mentis trepidatio.’ Dividitur metus in gravem , seu justum, et 
levem. Dicitur levis metus illius, qui leve malum timet, vel timet 
quidem malum grave, sed ex causa levi et improbabili. Metus vero 
gravis dicitur illius qui timet malum grave ex causa valde probabili. 
Communiter censentur mala gravia mors, mutilatio membrorum, 
enormia verbera, durus carcer, exilium, servitus, magna infamia, 
proscriptio bonorum, ablatio instrumentorum artis suae, sine quibus 
non potest victum sibi laborando quaerere, &c. In caeteris pensanda 
est gravitas vel levitas metus, praesertim ob diversam indolem, et 
personarum qualitatem ; pueros enim et mulieres vehementer concu- 
tit, quod viros ne leviter quidem tangit.” . . . “ Dico, quod metus non 
causat involuntarium simpliciter , sed tantum secundum quid , quod 
idem est ac dicere, quod quae fiunt per metum, sive levem, sive 
gravem, sunt simpliciter voluntaria , involuntaria tantum secundum 
quid” . . “ Res clare patet in exemplo projectionis mercium in mare 
propter imminens uaufragium.” 1 

11. Metus gravis injuste incussus ad extorquendum consensum 

justam praebet causam a contractu resiliendi : qui enim injuriam est 
passus poterit, contractum rescindendo, se ipsum indemnem reddere, 
praesertim judicis accedente auctoritate : 44 Quae metu et vi fiunt, 

debent in irritum revocari.” 2 “ Venditiones, donationes, transac- 
tiones, quae per potentiam extortae sunt, praecipimus infirmari.” 3 
Quidam contractus ipso jure sunt irriti, quoties ex metu gravi initi 
fuerint, nempe matrimonium, 4 dotis promissio, seu solutio, 5 professio 

(1) S. Alphonsus, 1. v. art. ii. §. ii. xx. xxi. 

(2) Cap. ii. de iis quae vi metuve Jiunt . “ If the contract be entered into by 
means of violence offered to the will, or under the influence of undue constraint, 
the party may avoid it by the plea of duress.” Kent’s Comm. vol. ii. n. 453. 
“ If a person be under an arrest for improper purposes without a just cause, or 
where there is an arrest for a just cause, but without lawful authority, he may be 
considered as under duress.” Ibidem. 

(3) Leg. ult. cod. de his quae vi, (4) C. v. de Sponsalibus. 

(5) Si mulier , §. 3. Si dos , ff. L. xxi. Quod met . causa . 

religiosa, 1 promissio vel traditio rerum Ecclesiae, 3 jurisdictio metu 
gravi extorta, 3 electio praelati. 4 Sunt etiam qui dicunt contractus 
gratuitos ex metu gravi initos, esse ipso naturae jure nullius roboris : 
quapropter donatio vel promissio liberalis ex metu factae vi carent. 
Aliis plerisque placet contractus omnes, sive onerosos sive gratuitos, 
ex metu initos per se valere, rescindi tamen posse, etiam absque ju- 
dicis auctoritate, ab illo qui metu egit, injuriam enim est passus. 
Hinc viator potest recedere a promissione facta latroni pecuniam ei 
dandi. Metus reverentialis quo filii parentes, fideles episcopum, 
prosequuntur, aliquando fit gravis, accedentibus minis. Levis metus 
non tollit vim contractus. 5 Metum passus poterit rem suam sibi 
vindicare, licet ad alium qui metum ei non incussit pervenerit, nam 
.“in hac actione non quaeritur utrum is qui convenitur, an alius 
metum fecit. Sufficit enim hoc dicere, metum illatum.” 6 

12. Contractus quatuor modis solent perfici : nonnulli quidem 
solo consensu , ut emptio, locatio, etc. Ut scripto fiant, ad proba- 
tionem magis quam ad substantiam pertinet ; 7 nisi contrahentes sus- 
penderint consensum donec scriptum fuerit exaratum. 8 Nonnulli 
contractus verbis perficiuntur : v : g : stipulatio : nonnulli scripto, ut 
census ; nonnulli traditione, ut mutuum, donatio, depositum, pignus. 

§. IV. Qu.* CONTRACTIBUS INSIT VI8. 

13. Obligatio mere naturalis ex contractibus oritur quoties in 
conscientia vim obtinent, quamvis in foro externo non valeant : sic 
stipulatio absque ullo teste facta conscientiam ligat, quamvis nequeat 
probari. Obligatio mere civilis ea est quae apud tribunalia civilia 
agnoscitur, quamvis conscientiam non liget. Sic scriptum instru- 
mentum quo quis bona sua alii tradit, ob pecuniam quam falso dicitur 
accepisse, obligationem mere civilem parit, deficiente fraudis quam 
passus est probatione. Obligatio mixta , seu plena, et integra, 
oritur ex contractibus omnibus justis, qui et conscientiam ligant, et 
in foro probari valent. Omne pactum quod per se valet, nec jure 

(1) Cap. L de iis quae vi. (2) Cap. de jurejurando. 

(3) L. ii. ff. de judiciis. (4) Cap. Periculum §. Csterum, de elect. in 6. 

(5) L. v. et vi. ff. Quod metus causa gestum erit . 

(6) L. xiv. §. 3. eod tit 

(7) §. Un. Inst de obi. ex consens. et L. v. c, de Trans . 

(8) L. Contractus , c. de fide instr. 

declaratur irritum, obligationem naturalem parit et ligat conscientiam, 
etsi in foro externo non detur actio. Si nuda pacta firmentur jura- 
mento, jus civile, judice Lessio, non intendit ea irritare, sed relinquit 
in suo vigore quem habent, praeciso jure positivo. Contractus illi 
quos jus declarat irritos tamquam bonis moribus, vel publicae utilitati 
repugnantes, nullam obtinent vim etiam in conscientia : “ Pacta 

quae contra leges, constitutionesque, vel contra bonos mores fiunt, 
nullam vim habere indubitati juris est.” 1 Hinc pupilli non obligan- 
tur contractibus quibus sua dissipant bona in legis fraudem, et sui 
detrimentum. Contractus alii quorum vis in tribunalibus civilibus 
non agnoscitur ob quarumdem solemnitatum defectum, si absit omnis 
fraus, vim in conscientia obtinent, juxta plurium theologorum sen- 
tentiam, 2 aliis contradicentibus. S. Alphonsus, cui assentimur, pos- 
sessori favendum opinatur : quapropter si haeres nolit solvere ea quae 
testamento invalido sunt legata, eum haud damnamus, quum jus 
civile ei faveat: si legatarius legatum sibi sumat, eum ad restituen- 
dum non censemus obligari : “ procul tamen dubio, tenetur possessor 
stare sententiae judicis si damnetur ad restituendum.” 3 Ipsum jus 
civile nonnullos effectus contractuum quibus vis naturalis inest ag- 
noscit, quod scilicet possit creditor rem sibi debitam, si oblata fuerit, 
accipere, neque eam deinceps reddere teneatur. 4 

14. Si juramentum accesserit pacto invalido, servandum erit ob 
divini nominis reverentiam, nisi peccatum, vel alterius damnum, vel 
bonorum morum eversio inde oriatur: “ non est obligatorium contra 
bonos mores praestitum juramentum,” 5 “juramentum enim non est 

(1) L. Cod. Pacta c. de pactis. “ Contracta are illegal when founded on a 
consideratiori contra bonas mores , or one against the principies of sound policy, 
or founded in fraud, or in contravention of the positive provisions of some statute 
law. If the contract grows immediately out of, or is connected with an illegal or 
immoral act, a court of justice will not enforce it.” Kenfs Commen, vol. ii. 
part v. lec. xxxix. 466. 

(2) “ Cum jus civile tantum non assistit, nil plane detrahit de firmitate obli- 
gationis naturalis. . . . Cum vero leges improbant plane, atque irrita volunt esse 
acta illa, e quibus alioquin naturalis obligatio nasceretur, tum ipsa legum vi natu- 
ralis ea obligatio, quae aliter locum habuisset, plane perimitur ac tollitur, idque ex 
ipsa aequitate naturab” . . . quae non “ patitur ea aut licita censere quae jure pro- 
hibentur, aut valida quae jura valere nolunt.” Gerdii Compendium Instit. civil. 
1. iii. De obligationibus, p. 374. vol. vii. 

(3) S. Alpb. Theol. Mor. 1. iii. n. 711. 

(4) L. Naturales , ff. de act. et oblig. (5) Reg. lviii. in 6. 

vinculum iniquitatis.” 1 Sic pupillus jurans se contractum impletu- 
rum, legis beneficio neglecto, tenetur ad eum implendum, si rem 
respiciatper se bonam et utilem: quod si ita juraverit, ut subsidia 
quibus indulgeret cupiditatibus compararet, et rem dissiparet fami- 
liarem, bonis moribus adversum juramentum illud noscitur. Jura- 
mentum dolo, vel vi, vel metu gravi injuste incusso extortum vim 
nullam tribuit pacto, nam relaxari potest ob injuriam illatam. 3 In 
foro externo, juxta jus civile, firmatur pactum solo jure positivo irri- 
tum, si jurans libere illud se servaturum pollicitus fuerit, et in aliorum 
detrimentum non cedat: caeterum non hanc habet vim jusjurandum 
jure communi nostro. Hinc nulla habetur ratio juramenti latroni 
mortem minanti praestiti : quod tamen Catholicus servare decet ob 
Dei honorem, nisi dispensationem ob metum incussum a praesule 
acceperit. 


§. V. Conditiones appositae. 

15. Conditiones quae contractibus aliquando adnectuntur variae 
sunt ; aliae quippe sunt de praesenti, aliae de praeterito, aliae de futuro, 
sive necessario, sive contingenti. Aliae sunt impossibiles, aliae ho- 
nestae, aliae turpes. Quae bonum impediunt, vel priori adversantur 
obligationi turpes habentur. Hinc turpis censetur conditio legato 
puellae facto apposita, ne nubat, quum impediat nuptiarum bonum, 
quae in reipublicae utilitatem cedunt. E contra honesta est conditio 
si de vidua agatur, nam cum utilitate prolis mariti prioris vel decore 
familiae connectitur. 

16. Conditio de praesenti, vel de praeterito, contractum non sus- 
pendit, si enim existat, statim valet contractus ; si non existat con- 
ditio, contractus nullus est. 3 Sic si quis dubius utrum alius jam non 
comparaverit merces quasdam, eas emit, ea tamen conditione ut si 
invenerit merces jam fuisse aliunde comparatas, contractum nullum 
esse habendum, ex hujus rei notitia pendebit contractus executio ; 
qui nullus est ab initio, si revera merces ita sint ab alio com- 
paratae. Conditio de re necessario futura tamquam praesens habe- 
tur. 4 Si quis se ad aliquid obliget, si sol postero die oriatur, tenetur 

( 1 ) Cap. xviii. de jurejurando . 

(2) Panorm. cap. cum contingat, de jurejurando» cap. xxviii. dc jurejurando . 

(3) L. Cum ad praesens, f£ ne certum pet. 

(4) L. Si pupillus flf. de novationibus . 

jam contractu, quum sol certo oriturus sit. Conditio de futuro con- 
tingenti : v : g : de navis appulsu ad littus, vim contractus suspendit, 
donec res evenerit : non licet tamen ante tempus conditionis im- 
plendas a contractu resilire, nisi in specialibus quibusdam casibus. 
Sic qui cum mercatore init contractum, ut certo pretio comparet 
frumenti copiam quam navi deferendam expectat, tenetur ad illam, 
navi adveniente, eo pretio sumendam : nec poterit contractum rescin- 
dere ante tempus definitum. 

17. Conditio impossibilis de praesenti, praeterito, vel futuro, irri- 
tat contractum ; indicium enim est deesse consensum. Sic si quis 
alteri polliceatur pecuniam, dummodo per aerem volet, ludere, haud 
contrahere, merito censetur. Conditio turpis de futuro obstat ne 
valeat contractus, nemo enim ad iniquum aliqilid potest se obligare : 
quapropter qui pollicitus est alteri centum nummos, si hominem oc- 
ciderit, debet quantocyus revocare promissionem ; nec tenebitur ad 
solvendum nummos, si, post revocationem, alter homicidium patra- 
verit. Quod si quis rem fecerit turpem ob mercedem promissam, 
plerique censent theologi mercedem reddendam, quia onere impleto, 
licet per flagitium, merces ex justitia debetur. Sic meretrici pecu- 
nia promissa stricto jure debita censetur. 1 Caeterum jure communi 
“ ex turpi contractu actio non oritur.” 2 Ita et jus civile: “gene- 
raliter novimus turpes stipulationes nullius esse momenti.” 3 “ Ob 
turpem causam ex stipulatione contra bonos mores interposita dene- 
gandas esse actiones.” 4 Tamen legimus alibi : “ sed et quod me- 
retrici datur, repeti non potest : quia licet turpiter faciat quod sit 
meretrix, non tamen turpiter accipit cum sit meretrix.” 5 S. Tho- 
mas ait : “ Aliquis illicite dat : quia propter rem illicitam dat, licet 
ipsa datio non sit illicita : sicut cum quis dat meretrici propter forni- 
cationem. Unde et mulier potest sibi retinere quod ei datum est. 
Sed si superflue aliquid per fraudem vel dolum extorsisset, tenetur 
eidem restituere.” 6 Contradicit tamen Gerdii. 7 

(1) Consentit Jeremias Taylor, Ductor Dubitantium , 1. ii. c. i. Rule viii. 

(2) “ No person, even so far back as the feudal ages, was permitted by law to 
stipulate for iniquity.” KenVs Comm . vol. ii. part v. lec. xxxix. n. 466. 

(3) L. generat, ff. de verb . signif. (4) L. Merced, c. de condiet . 

(5) L. xliv. ff. de condit, ob turp. caus. 

(6) S. Thomas, 2. 2. qu. lxii. art. v. Ad secundum. Vide et Paley, Moral 
Philosophy t 1. 2. c. v. 

(7) Compendium Instit. civ. L. iii. de verborum obligationibus. 

18. De matrimoniali contractu tenendum est conditiones impos- 
sibiles et turpes contractui matrimonii adjectas, debere propter ejus 
favorem pro non adjectis haberi, ac proinde non irritare contractum 
matrimonii: exceptis iis quae sunt contra substantiam conjugii. 
Hinc si duo inter se contrahere consentiant, adjecta conditione pro- 
lem impediendi, matrimonium non valet, quia repugnat matrimonii 
substantiae. 1 De dispositionibus ultimae voluntatis, quae testamento 
exprimuntur, idem statuitur ; nulla scilicet habenda est ratio turpis 
conditionis vel impossibilis appositae. 2 Si quis leget alicui pecuniam, 
vel agros, ea conditione ut haeresim profiteatur, vel filios haeresi 
imbuat, legatum valebit, licet impiam illam conditionem implere 
negligat. 

19. Contractus ad diem certum statim par it obligationem, im- 
plendam tamen die illo adveniente. Si dies fuerit incertus : v: g: 
quando nupseris, habetur tamquam conditionalis. 

20. Contractus sub modo valet etsi modus non servetur, nisi ex- 
presse dicatur nullam obtenturus vim, modo neglecto. 3 Hinc lega- 
tum annuum alicui factum, ut pauperibus subveniatur, solvendum est, 
licet munus illud charitatis non impleatur: sed insistendum erit juris 
remediis ut fiat. 4 

(1) Cap. ult. de conditionibus . 

(2) L. v. et vi. de condit, instit. et. §. impossibilis , instit. de haer. inst. 

(3) L. Mev. ff. de manum, test. 

(4) “ Though an estate be conveyed, it p asses to the grantee subject to the 
condition, and laches are chargeable upon the grantee, even though such grantee, 
or his assignee, be an infant or feme covert, for non performance of a condition 
annexed to the testate.” Kent’s Comm. vol. iv. part vi. lec. Ivii. n. 126. 


Vol. II.— 14 

CAPUT II. 

DE CONTRACTIBUS GRATIOSIS. 

21. Promissio gratuita definitur deliberata et spontanea fidei ob- 
ligatio facta alteri eam acceptanti de re bona et possibili. Deliberata 
sit obligatio necesse est, si enim leviter et temere ex errore circa 
substantiam, vel causam finalem, quis fidem obligaverit, ea non tene- 
bitur. Si quis pecuniam pollicitus sit ad aedificandam ecclesiam, 
putans eam Catholico cultui dicandam, promissione non tenetur, si 
domus sectae alicui inservitura sit. Spontanea quoque debet esse 
promissio, nam “ obligatio qua quis obligatur homini cui aliquid pro- 
mittit, tollitur per coactionem r” 1 non ita tamen ut nemine suadente, 
vel rogante, fiat, dummodo libertas voluntatis plena maneat. Qui 
ficto animo promittit, non tenetur ad rem implendam, juxta theolo- 
gos ; debet tamen damnum, si quod ortum sit, reparare. 2 Fides ob- 
ligata censenda non est quoties quis se aliquid alteri daturum dicit ; 
propositum enim simplex verbis hujusmodi aliquando enuntiatur ; 
sed animus se obligandi ad promissionem requiritur. Quum nemo 
ad peccatum, vel ad impossibile teneatur, promissio non ligat quae 
rem malam, vel moraliter impossibilem respicit : 3 “ quia promittendo 
peccavit, mutando autem propositum bene facit.” 4 Nec juramentum 
promissionem hujusmodi firmat, quum non sit vinculum iniquitatis. 
Ante acceptationem semper revocari potest promissio, salva saltem 
justitia. 5 

22. De gravi vel levi obligatione quae promissionem sequitur, non 
conveniunt theologi : sunt enim qui quamlibet promissionem de re 

(1) S. Thom. 2. 2. qu. lxxxix. a. 7, ad tertium . * 

(2) Placet illud Paley : “ the promise is to be performed in that sense in which 
the promiser apprehended at the time that the promisee received it.” Moral 
PhiL 1. ii. c. 5. 

(3) Cap. ult. de pactis . Cap. Nemo potest . De reg. juris in 6. Ita et Paley 
loc. cit. 

(4) S. Thom. 2. 2. qu. cx. art. iii. ad quartum . 

(5) L. i. ff. de polUcit, “ Where the promise is beneficial, if notice be given, 
acceptance may be presumed.” Paley, Moral P hilos ophy, 1. ii. c. 50. 

gravi ex justitia obligare sub peccato lethali putant ; alii levem tan- 
tum culpam promissionis violationi inesse plerumque censent, quum 
fidelitas, non autem justitia, violari videatur : alii gravem vel levem 
agnoscunt culpam pro animo promittentis, qui graviter, vel leviter, 
se voluit obligare. Jus Anglicum, quod et his in regionibus obtinet, 
nullam vim tribuit promissioni verbo tantum factae, 1 vel prorsus 
gratuitae, quae scilicet nulla aequa causa nititur, vel opera praestita, 
vel generis propinquitate, vel alia gravi ratione. 2 Nobis pleraeque 
promissiones gravem obligationem haud inducere videntur, quum 
vix adsit animus eam contrahendi : quod si quis serio et graviter 
praestiterit fidem de re aliqua donanda, (quod plerumque fit gravem 
ob causam,) eum graviter obligari censemus. Sic gravis est obliga- 
tio solvendi donum quingentorum nummorum quod quis pollicitus 
est in Ecclesiae erectionem, praesertim si fuerit hujusmodi promissio 
causa cur aliquis aes alienum contraxerit. Non ita censemus de pro- 
missione jactando facta, cui alter non admodum fidit. Si fiat pro- 
missio stipulatione, certa scilicet verborum formula : (v : g : spondes 
te mihi centum nummos daturum ; spondeo), gravis plerumque inde 
oritur obligatio. Caeterum materia gravis in promissione non eadem 
censetur ac in furto, sed quadruplo major, nonnullorum sententia. 

23. Promissiones contra bonos mores per se nullae sunt, quamvis 
impleto onere ex altera parte, videantur obligare. Jure civili irritae 
declarantur promissiones quae bono repugnant publico. Sic si quis 
promiserit se testamentum haud facturum, vel nullum instituturum 
haeredem nisi talem, promissio est irrita. 3 Jure canonico irrita est 
promissio beneficii nondum vacantis. 4 Cessat promissionis obliga- 
tio, si alter juri suo cedat, vel si rerum fiat notabilis mutatio, quae si 
praevisa fuisset, promissio non fuisset facta. Sic si quis opibus abun- 
dans promiserit se suo aere aedificaturum ecclesiam, vix tenebitur, si 
subita rerum mutatione ad eara conditionem devenerit, in qua absque 
aliquo sui discrimine impensas adeo graves haud valet tolerare. “Ad 
hoc quod homo teneatur facere quod promisit,” inquit S. Thomas, 

(1) «A parol promise to pay money as a gift is not binding, and the party 
may revoke his promise.” Kenfs Comm. vol. ii. part v. lec. xxxviii. n. 439. 

(2) “ A valuable consideration is one that is either a benefit to the party pro- 
mising, or some trouble or prejudice to the party to whom the promise is made. 
Any damage, or suspension, or forbearance of a right, will be sufficient to sus- 
tain a promise. Ibidem, lec. xxxix. n. 465. 

(3) L. Pacta , cod. de pact. (4) Cone. Lat. iii. c. viii. 

“requiritur quod omnia immutata permaneant: alioquin nec fuit 
mendax in promittendo : quia promisit quod habebat in mente, sub- 
intellectis debitis conditionibus. Nec etiam est infidelis non implen- 
do quod promisit : quia eaedem conditiones non extant. Unde et 
Apostolus non est mentitus, qui non ivit Corinthum, quo se iturum 
esse promiserat: ut dicitur II. ad Corinth. 1. Et hoc propter im- 
pedimenta quae supervenerunt.” 1 

24. Donatio gratuita dicitur rei aut juris alicujus gratuita con- 
cessio. Debet esse deliberata, spontanea, et acceptata. Dicitur 
realis quando res ipsa traditur ; prout exigit jus Anglicum: 2 verbalis 
quando res postea tradenda dono datur. Ex illa jus in re oritur : ex 
hac jus ad rem. Pure liberalis est, si donans nullo prorsus titulo, ne 
gratitudinis quidem, ligatus fuerit : remunerationis loco est, si alter de 
donante bene sit meritus. Donatio inter vivos vocatur, quando etiam 
donatore vivente, res donatarii fit: donatio mortis causa nonnisi post 
donatoris mortem rem ad alterum transfert. Vetat jus civile ne con- 
juges* donationes gratuitas sibi invicem faciant, quum sic facile suis 
se spoliarent bonis cum filiorum damno, vel alias nimio affectu bona 
temere transferrent: firmantur tamen juramento hujusmodi dona- 
tiones, vel donatoris morte, dummodo non obstent filiorum portioni- 
bus. 3 Apud nos fieri possunt contractuum instar certis adhibitis so- 
lemnitatibus, et salvis creditorum priorum juribus. Sic vir potest 
aliquibus tradere sua bona in uxoris usum, sequam ob causam; et 
mulier si seorsum interrogata se libeie agere declaret, potest viro sua 
bona donare. 4 Donatio patris in filium nondum emancipatum potest 
ad arbitrium patris revocari : 5 nisi fuerit juramento firmata. Vim 
etiam obtinet patre moriente. Tutores et curatores a pupillis dona- 
tiones accipere nequeunt. Donatio omnium bonorum praesentium 
et futurorum a jure civili reprobatur. 6 


(1) 2. 2. qu. cx. art iii. ad quintum. 

(2) “The necessity of delivery has been maintained in every period of the 

English law.” Kenfs Comm. vol. ii. part v. lec. xxxviii. 1. “ If the thing be 

not capable of actual delivery, there must be some act equivalent to it. The 
donor must part, not only with the possession, but with the dominion of his 
property." Ibidem, n. 439. 

(3) L. cum hic status ff. donat, inter vir . et uxor. L. ii. ff. de inoff. donat . 

(4) Kenfs Comm. vol. ii. part iv. lec. xxviii. n. 166, 167. 

(5) L. i. cod. de inoff. donat. 

(6) Stipulatio ff. hoc modo ; de verb. oblig. 

25. Donatio quaecumque ante acceptationem revocari potest : si 
autem acceptata fuerit, donatio inter vivos revocari nequit, nisi ob 
tres causas; scilicet, ob ingratitudinem donat arii, si donatorem 
graviter laedat, vel inopia laborantem non alat; ob prolem postea 
susceptam ; vel eo quod sit inofficiosa , et privet filios parte legitima, 
quae nempe lege debetur, haereditatis. 1 Donatio mortis causa ante 
mortem revocari semper valet. Ab eo qui solvendo non est donatio 
facta in creditorum fraudem non valet : qui autem bona fide accepit 
donum haud magni momenti, antequam judicis auctoritate donator 
declaratus sit impar solvendo, non videtur ad restituendum teneri. 
Jus nostrum non eas admittit revocationis causas quae jure caesareo 
traduntur, sed irritas habent donationes in creditorum fraudem. 2 
Donationes vero causa mortis jure caesareo prorsus reguntur, si tes- 
tium numerum exceperis, nec enim quinque jure nostro exiguntur. 3 

(1) L. viii. cod. de revoc. donat. L i. cod. de inoff. donat . 

(2) “ When the gift is perfect, by delivery and acceptance, it is then irrevoca- 
ble, unless it be prejndicial to creditore, or the donor was under a legal incapa- 
city/or was circumvented by firaud.” Kenfs Comm. vol. ii port y. lec. xxxviii. 
n. 440. 

(3) “ The Engiish law on the subject of this species of gift is derived wholly 
from the civil law.” — “ By the civil law they were reduced to the similitude of 
legacies, and made liable to debts, and to pass for nothing, and to be retumed, if 
the donor retumed, or revoked the gift, or if the donee died firet” Ibidem , n. 
445. 

CAPUT III. 

DE TESTAMENTO. 

26. “ Testamentum est voluntatis nostrae justa sententia de eo 
quod quis post mortem suam fieri velit.” Ita Modestinus in jure 
caesareo. 1 Haeredis institutio jure illo adeo erat necessaria, ut ea 
omissa nullum haberetur testamentum. 2 Olographum testamentum 
illud est quod totum propria testatoris manu descriptum est: solemne 
testamentum est quod ritu a lege praescripto confectum est : scripto 
plerumque fit: Nuncupativum dicitur testamentum verbis tantum 
prolatum. Privilegiatum est quod ex legis favore valet, consuetis 
solemnitatibus omissis. Sic nautis aliisque in mari versantibus, et 
militibus stipendia facientibus concedunt leges pleraeque privilegium 
disponendi de rebus mobilibus absque consueta solemnitate. 3 

27. Codicillus vocatur ultimae voluntatis dispositio, qua circa tes- 
tamentum aliquid explicatur, aut addendo, vel demendo, immutatur. 
Legatum est ultimae voluntatis dispositio, qua donum ab haereditate 
demptum alicui relinquitur. Si legatum sit universale, falculia lex 
(a Falcidio tribuno plebis dicta,) jubet ut haeres praeter legitimam 
suam portionem quartam haereditatis partem sibi sumat. Apud nos 
id non obtinet, sed fisco taxee nomine plerumque cedit pars quaedam 
legati, si testator prolem haud reliquerit. 

28. Fideicommissum est ultimae voluntatis dispositio qua testator 
fidei alicujus aliquid committit, v : g : agros, quorum fructus in usum 
quendam impendat. 4 Si fideicommissum sit universale, jure caesareo 
licet haeredi fiduciario quartam partem haereditatis, (quae Trebellia - 
nica a Trebellio consule dicitur) sibi sumere. Non id locum habet 

(1) Dig. xxviii. 1 . 1 . (2) §. Ante hsered. instit. de legat . 

(3) Vide Purdonis digestum tit. Wills, et Revised Statutes of New York , vol. 
ii. 60. sec fc 22. - Ibid. 63. sec. 40. 

(1) “ Uses and trusts are in their original of a nature very similar, or rather 
exactly the same. . . . The fideicommissum , which usually was created by will, 
was the disposal of an inheritance to one, in confidence that he should convey it 
or disposc of the profits at the will of another.” Blackstone’s Comm. 1. ii. n. 
328. Vide et Kent’s Comm. vol. iv. part vi. lec. lxi. n. 302. 

jure noatro ; sed fideicommissarii pro labore mercedem a curia ex 
testatoris bonis aliquando recipiunt. 

29. Olographum testamentum a testatore subscriptum loco et 
tempore designatis, nihilo interscripto aliena manu, jure civili valet 
absque testium subscriptione. 1 Ita lege provinciae Louisianae sta- 
tutum est. In Virginia etiam valet. 2 Testamentum solemne jure 
civili septem* exigit testes mares, puberes, et capaces ad recipiendum 
ex testamento, cui etiam subscribere debent. 3 Ad testamentum 
ad pias causas sufficiunt duo testes, quibus etiam deficientibus, si 
constet de testatoris voluntate, valet in foro interno, quum illi ad 
probandum tantum requirahtur. 4 Ad codicillum quemcumque suffi- 
ciunt quinque testes etiam non rogati. 5 

30. Legibus Americanis plerisque exigitur ut testamentum de 
bonis immobilibus scripto fiat, et a testatore subscribatur, vel ab eo 
suum esse agnoscatur coram duobus saltem testibus, qui et subscri- 
bant. 6 Tres testes in nonnullis provinciis exiguntur. In provincia 
Viridismontis sigillo illud muniatur necesse est. In Pennsylvania 
si testes nulli adhibeantur, vel praesto non sint, probari potest testa- 
mentum aliorum, qui testatoris scripturam norunt, testimonio. 7 

31. Nuncupativum testamentum quod scilicet ore testatoris 
absque scripto fit, valet, juxta leges Neo-Eboracenas, et Novae 
Jersaeae, si fiat a nautis vel militibus ; juxta aliarum quarumdam pro- 
vinciarum leges, valet a quocumque factum, etiam de bonis immobi- 
libus, servatis quibusdam conditionibus. Quod apud Anglos vocatur 
de fraudibus statutum, 29. Caroli II. anno latum, lege Pennsylvaniae 

(1) Novellaii.de Testamento. “The law of Louisiana, in respect to last 
wills is peculiar. Wills, under the code of that state, are of three kinds ; nun- 
cupative or open, mystic or sealed, and olographic. They are ali to be in writ- 
ing. . . The third, or olographic testament, is one entirely written, and signed by 
the testator, and subject to no other form, and may be made out of the state.” 
Kenfs Comm. vol. iv. part vi. lec. lxviii. 520. 

(2) “ In Virginia two subscribing witnesses do not seem to be indispensable, 
provided the will has been wholly written out, and signed by the testator.” 
Ibidem, n. 514. 

(8) L. Hac consultissima, de test. (4) C. Relatum, de test. 

(5) L. fin. §. fin. cod. de Test 

(6) Kent’s Comm. vol. iv. part vi. lec. lxviii. iv. n. 514. 

(7) “In Pennsylvania, a devise of lands in writing will be good, without any 
subscribing witnesses, provided the authenticity of it can be proved by two wit- 
nesses ; and if the will be subscribed by witness, proof of it may be made by 
others.” Ibidem. 

etiam sancitum est, 1 ut scilicet a duobus quos rogavit testator suae 
voluntatis testes fore, probetur, dummodo factum sit tempore ultimi 
morbi, et in sua domo, aut in alia in qua per decem dies antequam 
testamentum illud fecerit, moratus fuerit, aut in qua ipse morbo cor- 
reptus fuerit, adeo ut ad suum domicilium reverti non posset. Hoc 
autem tantum valet de rebus mobilibus, personales legibus nos- 
tris designantur. 2 

32. In Louisiana nuncupativum , seu apertum vocatur, quod co- 
ram notaTio fit, tribus vel quinque adstantibus testibus, qui et sub- 
scribunt, testatore pariter subscribente. Mysticum dicitur quod a 
testatore jam subscriptum et obsignatum, notario coram septem testi- 
bus exhibetur tamquam ejus testamentum, cui sua nomina inscribunt. 

33. “ Ambulatoria est testantis voluntas usque ad extremum vitae 
spiritum:” 3 idcirco revocari potest, vel mutari testamentum, quam- 
diu testator inter vivos est. Testamentum posterius factum revocare 
censetur prius testamentum quoad bona mobilia, quae propterea exe- 
cutori, tamquam fideicommissario, a lege traduntur, nisi de iis in 
posteriori testamento aliter dispositum fuerit. De bonis immobilibus 
valet posterior dispositio, quae tamen adjunctum habere debet ex- 
pressam prioris testamenti revocationem. Caeterum jure communi 
posterius testamentum revocat prius quoad omnia de quibus aliter 
disponit. 4 Quae acquiruntur post testamentum factum bona immo- 
bilia jure communi non transeunt ad legatarium generalem, sed ad 
haeredes legitimos : attamen speciali Pennsylvaniae lege testamenti 
dispositio generalis ea etiam complectitur, quoties de testatoris mente 
constat. 5 

34. Executor testamenti, qui scilicet illud executioni demandet, 
designandus est. Leges Ecclesiae non vetant clericum ad hoc mu- 

(1) “ The regulation8 in the several States differ in some unessential points ; 
but generally they have adopted the directions given fty the English statute of 
frauds, of 29 Charles II.” Kent’s Comm. vol. iv. n. 514. 

(2) Vide Purdonis digestum, art. Wills. 

(3) L. iv. ff. de adimendis . 

(4) “ A second will is a revocation of a former one, provided it contain words 
expressiy revoking it, or makes a different and incompatible disposition of the 
property. Unless it be found to have contained one or the other, it is no revo- 
cation of a former will.” Kentfs Comm. vol. iv. part vi. lec. lxviii. n. 528. 

(5) “ The real estate acquired by a testator affer making his will, shall pass 
by a general devise, unless a contrary intention be manifest on the face of the 
will.” Act of 8th April, 1833, §. x. 

neris designari : sed fratres minores ab eo retrahuntur instituto suo 
speciali. 1 Si nullus executor testamento designatus sit, haeres jure 
civili id exequitur; 2 lege autem Anglica et Americana designatur a # 
curia administrator, cum testamento annexo , qui scilicet debet mu- 
nere suo fungi juxta testamenti conditiones. Administrator simpli- 
citer designatur, quando quis absque testamento decesserit. Inven- 
tarium omnium bonorum debet quamprimum facere tum executor, 
tum administrator. Debita solvenda sunt, ordine quem praescribunt 
leges servato. 

35. In testamentis interpretandis testatoris mens praesertim atten- 
denda est, quae tamen legisubest: nihil enim potest privatus quis- 
quam contra leges. 3 Sunt etiam certa; juris regulae in iis interpre- 
tandis adhibitae a quibus non facile recedendum est. 

36. Nequeunt testamentum conficere amentes, aut furiosi, nisi 
lucida habeant intervalla, in quibus si testamentum fecerint, jure 
civili valet. 4 Impuberes nequeunt testamentum facere. 4 Mutus et 
surdus a nativitate testandi jure carent: 6 mancipia pariter: 7 capitis 
damnati: 8 prodigi. 9 Filiusfamilias de bonis adventitiis disponere 
non valet, etiam ex patris consensu ; de bonis castrensibus, absque 
eo, disponit, si sit pubes. 19 Haec ex jure civili deprompta sunt. Jure 
communi puberes de mobilibus possunt disponere testamento ; non 
ita de immobilibus. Lege Neo-Eboracena octodecim annos nati de 
mobilibus disponunt testamento : lege Pennsylvaniae viginti et unum 

* annos explevisse oportet. 11 Amentes autem jure ipso naturali a tes- 
tando excluduntur: mancipia sua conditione et gentium jure com- 


(I) Clem. Exivi §. Utrum etiam . (2) Cap. Si haeredes; de test. 

(3) “ The intentiori of the testator, to be collected from the whole will, is to 
govem, provided it be not unlawful, or inconsistent with the rules of law.” 
Kent's Comm. vol. iv. part vi. lec. lxviii. n. 536. 

(4) §. i. Inst quibus non est perm. fac . test. 

(5) L. qua aetate ff. qui test. fac. poss. 

(6) L. x. Cod. qui test. fac. poss. (7) L . filiusfamilias ff. de test. 

(8) L. viii. eodem tit. (9) L. Item prodigus, de test. 

(10) L. qui non potest, de test. L. fin. ff. eodem. 

(II) “ Testament of chattels may be made by infants of the age of fourteen, 
if males, and twelve, if females. This is the English rule. The laws of the 
several States are not uniform on this point, and by the New York Revised Stat - 
utes , the age to make a will of personal estate is raised up to eighteen in males, 
and sixteen in females.” Kent vol. iv. n. 506. Vide et Purdonis digestum, art. 
Wills. 


Digitized by LjOoq le 



154 


DE TESTAMENTO. 


muni. Capitis damnati in his provinciis bona sua non amittunt, 
ideoque de iis testamento disponere valent; prodigi etiam testandi 
habent facultatem, licet bonorum administratio iis subducta, et alteri 
commissa fuerit. Alienigenae plerumque bona immobilia compa- 
rare, vel testamento legare nequeunt: leges tamen plerisque in pro- 
vinciis foederatis eam faciunt facultatem iis qui juramento probaverint 
animum in iis commorandi semper, et quae ad civitatis privilegia 
acquirenda necessaria sunt facere coeperint : imo alicubi alienigenis 
plena datur facultas, nulla apposita conditione. 1 Fceminae conjugatae 
testari nequeunt, nisi bona habeant a mariti potestate penitus libera ; 
vel sibi reservaverint jus de suis bonis disponendi, pacto ante nup- 
tias inito. 2 

37. Utrum testamento invalido formae defectu quis uti possit, vel 
eo teneatur, gravis est controversia. Qui putant totam testandi po- 
testatem ex legibus derivari, contendunt testatoris voluntatem nullum 
prorsus jus tribuere, quoties quae a lege praescribuntur accurate non 
servantur. 3 Caeterum jus testandi adeo consonum est rerum divisioni, 
quae legibus civilibus prior est, ut illud ab his non adeo pendere cen- 
seamus, quamvis obtineant vim in foro, uti aiunt, externo. In re 
dubia, possessori favendum, post S. Alphonsum, jam diximus, adeo 
ut qui rem sibi certo legatam habet, absque legis adminiculo, ad eam 
haeredi tradendam non teneatur ; nec e contra teneatur haeres ad sol- 
venda legata quae testamento invalido continentur. Pia tamen legata 
necessario solvenda sunt, quum ita exigat Religionis studium, et lex 
Ecclesiae. 4 

( 1 ) “In Louisiana, Pennsylvania, Maryland, Illinois, and Ohio, the disability 
of aliens to take, hold, and transmit real propcrty, seems to be entirely removed.” 
KenVs Comm . vol. ii. p, iv. lec. xxv. n. 70. 

(2) “The wife may dispose by will, or by act in her lifetime, of her separate 

personal estate, settled upon her, or held in trust for her, or the savings of her 
real estate given to her separate use. Ibidem , lec. xxviii. n. 171. “ Equity will 

carry into effect the will of a feme covert, disposing of her real estate in favour 
of her husband or other persons than her heirs at law, provided the will be in 
pursuance of a power reserved to her in and by the antenuptial agreement with 
her husband.” Ib. n. 172. 

(3) “ The devisee under the Will, who, by concealing this flaw in it, keeps 
possession of the estate, is in the situation of any other person, who avails him- 
self of his neighbour’s ignorance to detain from him his property.” Paley, 
Moral Philosophy , 1. iii. c. 23. 

(4) Vide Laymann, 1. iii. de just. tract. v. c. ii/n. 3. cor. ii. 

CAPUT IV. 

DE DEPOSITO, MANDATO, ETC. 

38. Depositum est contractus quo res custodienda traditur alteri, 
ab eoque suscipitur, ut reddatur eadem. 1 Sequestrum est contrac- 
tus quo res de qua est controversia alteri tertio custodienda traditur, 
ut postea reddatur cum fructibus ei cui adjudicabitur. Depositarius 
tenetur eam curam adhibere in re custodienda quam homines dili- 
gentes in suis rebus similibus adhibere solent. 2 Uti nequit re depo- 
sita, 3 nisi praesumatur domini consensus. Hunc adesse jure meritoque 
praesumitur, si res alioquin deterior futura sit. Sic licet aliquando 
equo vehi apud se deposito, ne diutius in stabulo manentis pedes 
tumeant. E contra uti non licet pecunia deposita, nisi certus omnino 
sit se aliam pecuniam habiturum quando ea fuerit deponenti opus. 
Suscipi cura depositi censetur ab aurigis, nautis, stabulariis, aliisque 
ex officio obligatis ad res custodiendas, quoties ipsis videntibus res 
in domo, curru, vel navi deponitur. 4 Reddendum est depositum 
domino petenti : excusatur tamen qui reddere differt domino eo abu- 
suro : v : g : pecuniam ei qui eam ebrius insumpturus est. 

39. Si depositum pereat ex culpa lata et dolo depositarii, ea scili- 
let neglecta rei cura quam homines ejusdem conditionis plerumque 
adhibent, ipse ad damnum reparandum tenebitur : 5 imo ex leviori 
culpa, si mercedem curae recipiat ; non autem ex levissima, seu ex 
omissione illius curae quam homines diligentissimi tantum adhi- 
bent. 

(1) In adnotationibus in Blackstonii commentaria legitur: “ Depositum or de- 
posita, where the property bailed is to be kept by the bailee, for no particular pur- 
pose, without recompense.” Note 23. in 1. ii. n. 451. 

(2) L. xxxii. E dcpos. (3) L. iiL Cod. depos, 

(4) L. L ff. nautae. Vide et Blackston. 1. ii. n. 451. cum adnotationibus. 

(5) Paulo aliter Blackstonius : “ The law seems to be settled that a general 
bailment will not charge the bailee with any loss, unless it happens by gross ne- 
glect, which is an evidence of fraud : but if he undertakes specially to keep the 
goods safely and securely, he is bound to take the same care of them, as a pru- 
dent man would of his own.” Blackstone, 1. ii. n. 452. Vide et Kentium, vol. 
ii. n. 560. 

40. Haec quidem de contractibus generatim tradunt plures theo- 
logi : si in solius dantis vergant utilitatem, recipiens non tenetur nisi 
ex culpa lata, vel dolo : si in utriusque utilitatem tendant, tenetur 
ex culpa levi, seu ea omissa cura quam diligentiores adhibent : si in 
recipientis tantum commodum fiant, tenetur ex culpa etiam levissi- 
ma. 1 Ex quasi contractu quis ad restituendum obligatur de culpa 
lata et dolo, etsi mercedem non recipiat ; de culpa levi si receperit 
mercedem ; non autem de levissima, nisi rei natura summam exigat 
diligentiam, vel eam se adhibiturum sancte pollicitus sit. Sunt tamen 
insignes theologi qui docent restituendi obligationem gravem nonnisi 
ex culpa gravi theologica oriri. 

41. De casu fortuito plerumque depositarius non tenetur: si au- 
tem depositum reddere distulerit culpa sua, et forte aliqua pereat, 
merito damnum ipse subibit. 

42. Commodatum dicitur contractus quo res ad solum usum gra- 
tuito conceditur usque ad determinatum tempus, ante quod repeti 
non potest. 2 Precarium autem dicitur quando rei usus conceditur 
ad nutum concedentis revocabilis. Commodans tenetur rei vitium, 
si periculosum sit, aperire : nec potest rem repetere ante tempus 
statutum, nisi gravis supervenerit causa. Alter re uti non debet nisi 
ad usum sibi concessum. 3 Hinc si quis equum commodatum acce- 
perit quo vehatur, nequit eum plaustro ducendo submittere; et tene- 
tur de damno, si quid provenerit. Tenetur rem commodatam ea 
cura servare qua homines diligentissimi solent. Tenetur etiam eam 
tempore statuto reddere, et damnum ex culpabili mora proveniens 
resarcire : sed si absque culpa reddere distulerit, de damno haud 
teneri videtur. Tenetur ad impensas modicas et necessarias ad rei 
commodatae conservationem : v : g : ad pabulum equi, non autem 
ad magnas : v : g : ad curationem equi cum magno pretio. “ Cum 
gratia sua tantum,” ait Gregorius IX., “quis commodatum accepit, 
de levissima etiam causa tenetur.” 4 Non autem tenetur de casu 
fortuito, nisi aut pactum speciale, aut mora culpabilis praecesserit, vel 
res perierit dum ipse ea ad usum non concessum uteretur. Quod si 

(1) Inst. 1. iii. tit xv. §. 3. c. unie, de commod. 

(2) “ More care is due from the bailee in this species of bailment . . . because 
he is the only party benefited, and he is liable if the property be stolen.” Black, 
ston. 1. ii n. 451. Note. 

(3) Inst. De oblig. qu® ex delicto. (4) Cap. unie, de commod. 

precarium fuerit, recipiens nonnisi de dolo et cu]pa lata restituere 
tenetur. 

43. Mandatum dicitur obligatio aliquid agendi in alterius commo- 
dum gratis suscepta: 1 quae ob pretium suscipitur, locatio opersc 
vocatur. “ Mandatum nisi gratuitum nullum est, nam originem ex 
officio vel amicitia trahit; interveniente enim pecunia ad locationem 
et conductionem potius respicit.” 2 Mandans tenetur praebere neces- 
saria ad mandati executionem, et solvere sumptus. 3 Ratum quoque 
habere debet quod suo nomine prudenter gestum est. Qui manda- 
tum accepit, seu Procurator, debet susceptura negotium diligenter 
implere : quod si id neglexerit, vel male peregerit, tenebitur ad 
damna reparanda quae mandanti obvenerint. 4 Nequit mandati tines, 
“ qui diligenter custodiendi sunt” 5 transire. Qui sine mandato res 
absentis utiliter gerit, mandatario aequiparatur : 6 absens vero labo- 
rem, impensas, et damna illius debet compensare. 7 Ex culpa lata et 
dolo tenetur mandatarius, seu negotiorum gestor, si gratis egerit ; ex 
levi, si accepta mercede- Caeterum sunt inter theologos qui nonnisi 
ex culpa mortali theologica obligationem restituendi in mandatario, 
sicut et in depositario, caeterisque hujusmodi agnoscunt. 8 

44. I^ocatio est contractus quo persona, vel res aliqua ad usum, 
vel fructum pro pretio conceditur: conductio est contractus quo 
persona, vel res aliqua ad usum, vel fructum pro pretio comparatur: 
idem quippe contractus utroque nomine pro contrahentium diversi- 
tate vocatur. Locator non debet pretium justo majus exigere : jus- 
tum autem habetur pretium, quod, habita ratione adjunctorum, et 

(1) “ Mandatum is where the bailee undertakes to do something to, or simply 
carry the bailment, without recompense.” Not ad Blackston. 1, ii. n. 451. 

^2) L. i. ff. mandati. “ This species of bailment comprehends all those cases 
in which the bailee undertakes to execute work for a sum of money. ,, Not ad 
Blackst ubi supra . 

(3) C. vi. de procur. (4) L. xxi. cod mand . 

(5j L. v. ff. mandati. (6) L. xx. cod. de negot. gesi. 

(7) L. ii. ff. de negot. gest. 

(8) “ What is trusted to an agent may be lost or damaged in his hands by 
misfortune. An agent who acts without pay is not answerable for the loss ; for 
if he gave his labor for nothing, it cannot be presumed, that he gave also security 
for the success of it If the agent be hired to the business, the question will 
depend upon the apprehension of the parties at the time of making the contract ; 
which apprehension of theirs must be collected chiefly from custom, by which 
probably it was guided.” Paley Morat Phil. 1. ii. c. 12. 

Vol. II.— 15 

consuetudinis, rei vel personae par videtur. Vitium rei quod con- 
ductori forsan noceat, debet detegere ; alioquin ad damna tenebitur. 1 
Tenetur impensas in rei reparationem, v : g: domus restaurationem, 
necessario factas solvere: 3 item debet onera publica quibus res lo- 
cata subjacet, subire, nisi aliter inter eos convenerit. 3 Jure caesareo 
tenetur etiam minuere, vel remittere pensionem annuam, si ex casu 
fortuito; v: g: hostium invasione, sterilitate, etc., conductor nullum, 
aut modicum fructum ex re anno quodam percipiat ; 4 “ nisi ubertate 
praecedentis, vel subsequentis anni valeat sterilitas compensari,” 5 
vel aliter ab initio convenerit. 6 Jure communi, si pactum speciale 
sit de solvenda certa quadam pecunia quotannis tamquam pensione, 
conductor tenebitur eam solvere, etsi fulgur, tempestas, aut incursus 
hostilis obstiterit, ne rem locatam tranquille possideret. 7 Locator 
nequit rem suam ante tempus statutum repetere. Excipiuntur 
tamen quatuor casus: 8 1. Si conductor statuto tempore pen- 
sionem non solverit in locato trium aut quatuor annorum ; 
et per biennium omiserit solvere in locato quinque aut decem 
annorum. 2. Si casus improvisus, v: g: incendium accidat, 
ob quem res locata domino sit ad suos usus necessaria. 3. Si 
conductor re locata valde abutatur. 4. Si domus locata egeat re- 
fectione, qua non indigebat tempore locationis. Hae autem excep- 
tiones legibus nostris non admittuntur. Conductor tenetur justum 
pretium persolvere ; re locata nonnisi ad usum sibi concessum uti : 9 
pensionem statuto tempore solvere, quapropter tenetur locatori de 

(1) L. xix. ff. locati. (2) L. lv. ff. locati. 

(3) L. i. cod. de annonis et tributis. (4) L. xxvii ff. locati . 

(5) C. ili. de locato. (6) L. ix. locati. 

(7) Vide Purdon’s Digest. tit Renis and Replevins. Notes. Dicit tamen 

Paley, 1. ii. c. ix. “ If by the irruption of the sea into a country where it was 
never known to have come before, by the change of a course of a river, the fall 
of a rock, the breaking out of a volcano, the bursting of a moss, the incursions 
of an enemy, or by a mortal contagion among the cattle ; if by means like these 
an estate change or lose its value, the loss shall fall upon the owner ; that is, the 
tenant shall either be discharged from his agreement, or be entitled to an abate- 
ment of rent” 

(8) L. 3. cod. de locato. 

(9) “ If the horse be hired to take a moming’s ride upon, and you go a hunt- 
ing with him, or leap h i m over hedges, or put him in your cart, or carriage, and 
he be strained, or staked, or galled, or accidentally hurt, or drop down dead, 
whilst you are thus using him ; you must make satisfaction to the owner.” Paley, 
Mor. Phil. 1. ii. c. ix. 

damno, si distulerit culpa sua : 1 imo absque culpa usuram a die quo 
solvenda erat pensio, solvit jure nostro . 2 Tenetur rem, vel per- 
sonam, non dimittere ante terminum constitutum, nisi integra pen- 
sione soluta, vel locatoris impetrato consensu. Tenetur ad modicas 
impensas necessarias ad conservationem rei conductae- Eam tem- 
pore statuto debet locatori in bono statu reddere. Si tamen fulgure, 
fluctibus, procella, vel incursu hostili domus diruatur, pactum de ea 
remittenda in bono staAu non eum obligat ad eam restaurandam. Si 
per tres menses post terminum elapsum in domo locata moretur, po- 
terit ejici, juxta leges Pennsylvaniae, auctoritate duorum quorumlibet 
magistratuum loci, postquam rem coram duodecim juratis civibus 
investigaverint. Idem dicendum si nullum certum tempus locationi 
fuerit adsignatum ; poterit enim locator, si tribus mensibus ante anni 
terminum monuerit conductorem, eum e possessione ejicere ea quam 
explicavimus ratione. Haec non requiritur monitio quando certus 
terminus fuit locationi appositus, eo enim impleto, novit conductor 
se debere rem dimittere/ Conductor tenetur domino de culpa levi, 
non tantum sua, sed etiam famulorum, et aliorum quibus ipse aedium 
partem locavit. 

(1) L. xvii. cod. de locato. 

(2) Vide Purdon. Digest. art. Rent and Replevin. Notes. 

(3) L. xxv. ff. locati. 

CAPUT V. 

DE EMPTIONE ET VENDITIONE. 

45. Emptio est pactio pretii dandi pro merce : venditio est pac- 
tio mercis dandae pro pretio. Pecunia pretii nomine intelligitur, si 
enim merx pro merce detur, est permutatio . Merx reni omnem 
pretio aestimabilem complectitur. Venditio solo partium consensu 
perficitur, quamvis ultimum suum complementum traditione acci- 
piat : res autem fictione juris habetur tradita, si numero, pondere et 
mensura constans, fuerit coram emptore numerata, ponderata, et 
metata. 

46. Omnes fructus rei venditae et traditae spectant ad emptorem. 
Ipsi “ fructus pendentes pars fundi videntur,” 1 ideoque ad empto- 
rem pertinent, nisi aliter convenerit inter contrahentes. “ Post per- 
fectam venditionem foetus quidem pecorum emptori, venditori vero 
sumptus, si quos bona fide fecerit, restitui debere notissimum est.” 2 
Contro vertitur quidem inter theologos utrum fructus rei venditae et 
traditae ad emptorem spectent, si ipse pretium distulerit culpa sua 
solvere : caeterum his in provinciis vix dubitationi erit locus, quum 
plerumque perfecta venditione, et re tradita, pretium tantum cum 
usura lege permissa, juxta contrahentium conventionem, venditor 
sibi vindicet. Mens igitur eorum est indaganda ex pactis ipsis, et 
consuetudine. 

47. Periculum rei venditae et traditae ad emptorem spectat, quum 
ipse vero sit ejus dominus. Quando res determinata in specie , seu 
individuo venditur: v: g: hic equus, haec domus ; periculum ejus 
etiam ante traditionem, ad emptorem spectat jure Romano: “ Cum 
emptio et venditio contracta sit (quod effici diximus simul atque de 
pretio convenerit, cum sine scriptura res agitur) periculum rei ven- 
ditae statim ad emptorem pertinet, tametsi adhuc ea res emptori tra- 
dita non sit.” 3 Sed si ex dolo, vel culpa levi venditoris res pereat, 
ipse damnum subire debet ; quia in ea custodienda donec tradatur 

(1) L. xliv. ff. de rei vindic, (2) L. xvi. cod. de ad . emptu 

(3) L. iii. tit xxiv. §. 3. Inst deperic . et commod . rei venditae . 


/ 

“ exactiorem praestare debet diligentiam, quam in rebus suis face- 
ret.” 1 Venditoris etiam periculum fit, si ipse culpa sua rem tradere 
distulerit, quia “ mora sua cuilibet est nociva.” 8 Quando res aliqua 
ad corpus , ut aiunt, emitur, scilicet acervatim absque mensura, pe- 
riculum ejus ad emptorem transit, saltem si aliqua ratione tradatur : 
“ Cum universum quod in horreis erat positum, veniisse sine men- 
sura, et claves emptoribus traditas alleges : post perfectam venditio- 
nem, quod vino mutato accidit, ad emptorem pertinet.” 3 Si res ad 
mensuram ematur, nec adhuc mensura acta sit, periculum ejus ma- 
net penes venditorem. Sic si dolium vini emeris, tot nummis pro 
qualibet mensura solvendis, periculum ejus non subis, donec te co- 
ram mensura agatur. Caeterum praemissa monitione venditor pote- 
rit dolium metari absente emptore. 4 In his provinciis periculum rei 
non videtur unquam transire ad emptorem, nisi ea aliqua ratione ei 
tradita. Ex mercatorum consuetudine omnia pendent. 5 

48. Justum dicitur mercium pretium quod omnibus rite perpensis 
earum valori respondet. Lege nonnumquam, vel publica auctoritate 
pretium determinatur, quod legale idcirco audit: vulgare est quod 
communi hominum aestimatione constituitur, spectatis omnibus ad- 
junctis rerum et Iocoruin, nempe copia vel inopia mercium, vendito- 
rum impensis, labore, damnis in comparandis et conservandis merci- 
bus. 6 Legale pretium accurate servandum est; ideoque non licet 
aliquid, quantumvis minimum, ultra exigere, quum auctoritati justae 
obtemperandum sit. Vulgare pretium latitudinem quamdam admittit, 
quum hominum varientur de ejusdem rei valore judicia: “Justum 
pretium rerum,” inquit S. Thomas, “ non est punctualiter determi- 
natum, sed magis in quadam aestimatione consistit: ita quod modica 
additio vel minutio non videtur tollere aequalitatem justitiae.” 7 Sum- 
mum igitur, medium , et infimum pretia distinguuntur. Pro rei va- 
lore majore major est pretii latitudo : v : g: res quae centum nummis 
medio pretio valet, potest summum habere pretium centum quinque 

(1) L. iii. ff. eodem. (2) L. xvii. ff. eodem. 

(3) L. ii. cod , de peric. (4) L. iv, ff. eod. - 

(5) “ In justice, as well as in law, what is called the custom of merchants 
regulates the construction of mercantile concems.” Paley Mor. Phil. 1. ii. c. 7. 

(6) “ When there exists no monopoly or combination, the market price is 
always a fair price, because it will always be proportionable to the use and scar- 
city of the article. ,, Ibidem. 

(7) 2. 2. qu. lxxvii. art. i. Ad primum, 

15* v 

aut centum decem, infimum nonaginta quinque aut nonaginta : res cu- 
jus medium pretium est decem, summum habebit undecim, aut duode- 
cim, infimum novem, aut octo. Qui summum excesserit pretium 
vendendo, vel infra infimum emerit, injustitiae reus est, et ad restituen- 
dum obligatur. Nec excusatur eo quod ita inter eos convenerit, nisi 
alteruter sciens prudensque suo renuntiaverit juri, nulla pressus ne- 
cessitate : naturalis scilicet aequitas dictat ea tantum pacta valere, quae 
libere ineuntur, rerum, de quibus agitur, rite intellecta ab utroque con- 
ditione. Qui vendidit rem pretio justo, sed infimo, nequit summum 
pretium sibi comparare, aliquid de pondere, vel mensura, occulte sub- 
trahendo, nam fraus fieret injuriaque emptori : “ Nolite facere ini- 
quum aliquid in judicio, in regula, in pondere, in mensura.” 1 

49, Quinque praecipue recensentur causae quibus rerum pretium 
augetur. 1. est lucrum ex alienatione rei certo aut probabiliter ces- 
sans, aut damnum emergens , aut etiam rationabilis affectus erga 
rem quae venditur in gratiam alterius. “ In tali casu justum pretium 
erit, ut non solum respiciatur ad rem quae venditur, sed ad damnum 
quod venditor ex venditione incurrit. Et sic licite poterit aliquid 
vendi plus quam valeat, secundum se, quamvis non vendatur plus 
quam valeat habenti.” 2 Sic merces quas in aliud tempus servare sta- 
tuisti, majus pretium tunc certo, vel verosimiliter accepturus, si sta- 
ti m vendas ad alicui gratificandum, poteris compensationem quam- 
dam accipere, pretium augendo : habenda tamen est ratio laboris et 
.periculi in rebus servandis, et incertitudinis lucri majoris. 2. est 
officium mercandi , qui enim tempus suum impendit rebus conqui- 
rendis, comparandis, et servandis, debet moderatum saltem lucrum 
inde sibi comparare, quo se suosque sustentet, et tot satisfaciat im- 
pensis. 3. labores , pericula , expensse in rebus comparandis et 
conservandis per tempus diuturnum, donec emptor ocurrerit. 4. 
Copia emptorum , vel pecuniae , et penuria mercium . 5. Modus 
vendendi in parva quantitate , major, scilicet, exigitur cura, et ma- 
jores fiunt impensae in venditione hujusmodi. 

50. Causae minoris emendi quatuor enumerantur. 1. Si res sit 
emptori parum utilis , quam venditoris gratia tantum emit: 2. Si 
pauci emptores reperiantur, 3. Si magna sit mercium copia . 4. 
Si emantur in magna quantitate , vel sub hasta publica , vel ultro 
oblatae a venditore. Justum pretium rerum quae sub hasta, ut aiunt, 

(1) Lev. xix. 35. (2) 2. 2. qu. lxxvii. art. 1. 

venduntur illud habetur, quod maximum est inter oblata a licitatori- 
bus, seclusa fraude. Si fictus licitator justo majus pretium offerat, 
et sic alteri praebeat occasionem rem emendi pretio injusto, injuriam 
emptori facit, quam proinde resarcire tenebitur, excessum pretii 
compensando. Ipse Tullius dicit : “ Tollendum est ex rebus 
contrahendis omne mendacitfm. Non licitatorem venditor, nec 
qui contra se liceatur, emptor opponet.” 1 Sic etiam fraus fit si 
quis alios ab emendo arte vel precibus abducat. Vetera tribunalium 
Anglicorum judicia fraudi tribuerunt quod licitator fictus apponeretur, 
etiam ad justum pretium impetrandum ; 3 sed nonnumquam definitum 
est id licere: 3 recentius tamen ad veterem regulam redierunt judices, 
quae et Kentio, jurisperito Americano, probatur. 4 Attamen mos est 
iis qui res suas sub hasta vendendas exponunt, pretium definire, infra 
quod vendendae non sunt; quapropter proxeneta illud aliquando 
enuntiat, vel res subtrahit, si licitator nullus illud offerat: quod quum 
omnibus notum sit, fraudi vix haberi poterit. Caeterum manifesta 
est injustitia licitatores fictos apponere quorum opera res pretio 
nimio veneat. 

51. Affectus quem emptor erga rem gerit, vel utilitas quam ex ea 
est derivaturus, non est ex se justa causa cur pretium augeatur, quum 
mercis valorem non mutet. “ Si aliquis multum juvatur ex re alte- 
rius, quam accepit; ille vero qui vendit, non damnificatur carendo re 
illa : non debet eam supervendere ; quia utilitas quae alteri accrescit, 
non est ex vendente, sed ex conditione ementis. Nullus autem 
debet vendere alteri, quod non est suum.” 5 Caeterum si ex adjunctis 
constet rem pluris aestimari communiter ob specialem illam utilitatem 
quam emptori est allatura, pretium majus licebit petere. Sic non- 
numquam agellus, qui per se parum valet, et domino nullam fere 
utilitatem praebet, maximi valoris est vicini fundi domino ; et proinde 
juste venditur eo pretio quod plerisque videtur aequum, ea re consi- 
derata. 

(1) De Officiis, 1. iii. xv. 61. 

(2) Vide apud Kentium, vol. ii. n. 538. (3) Ibidem. 

(4) “ The original doctrine of the K. B. is the more just and salutary doctrine. 
In sound policy, no pereon ought, in any case, to be employed secretly to bid for 
the owner against the bona fide bidder at a public auction. It is fraud in law on 
the very face of the transaction, and the owner’ s interference and right to bid, in 
order to be admissible, ought to be intimated in the conditione of sale ; and such 
a doctrine has been recently declared at Westminster hall.” Ibidem, n. 539. 

(5) S. Thom. ubi supra. Vide et 1. Pretia rerum, ff. Ad legem Falcidiam. 

52. Pretium non augetur nec minuitur notitia privata quam quis 
habet rei alicujus mox eventurae, qua merx rarior aut copiosior futura 
sit. Hinc mercator qui ex litteris quas accepit, novit futuram mag- 
nam mercium, quas apud se habet, copiam, eas illaesa justitia vendit 
pretio quod vulgo obtinet. Licite etiam comparat parvo pretio 
merces, quas mox rariores futuras novit, eo animo ut eas deinceps 
majori, quod tunc obtinebit, pretio vendat. 1 Peccaret autem contra 
charitatem qui ea uteretur notitia in pauperis alicujus grave detri- 
mentum. Peccant etiam qui falsos spargendo rumores, mercium 
pretium augent valde, vel minuunt, cum plurimorum jactura. 

53. Carius plerumque credito venduntur merces, quam pecunia 
numerata: quod intra justi pretii latitudinem sane licet, praesertim 
quum dilatio solutionis periculum quoddam secum ferat, et lucri 
amissionem. Anticipata solutione res nonnumquam emuntur, v: g: 
verno tempore quis solvit pecuniam pro frumento ex messe futura. 
Pretium justum erit quod tempore traditionis obtinebit: vel quod 
verosimiliter conjicitur futurum; vel aliquanto minus, quum haec 
ratio emendi inducat rariores emptores. Caeterum iniquum foret 
pauperis angustias in sui commodum ita vertere, ut eum pecunia 
valde indigentem quis sublevet, ea conditione emendi ejus merces 
pretio quod justo longe minus sit. 

54. Chirographa 2 pretio viliori licet emere, quando difficultas 
quaedam et molestia in iis recuperandis adest: valor quippe eorum 
juxta communem hominum aestimationem inde minuitur. Si emptor 
copiam habeat recipiendi pecuniam promissam, quae aliis difficilis 
exactionis foret, sunt qui cum S. Alphonso Maria dicunt eum posse 
vilius solvere pretium, “ quia pretium sumitur a communi aestima- 
tione, non ex circumstantia particularis ementis.” 3 Imo plures di- 
cunt chirographa, etiam certa, et liquida, posse minoris emi, quum 
juxta communem aestimationem minus valeant pecunia numerata. 


(1) “ In speculations in trade, or in the stocks, if I exercise my judgment upon 
the general aspect and posture of public affairs, and deal with a person who con- 
ducts himself by the same sort of judgment ; the contract has all the equality in 
it which is necessary ; but if I have access to secrets of state at home, or private 
ad vice of some decisive meas ure or event abroad, I cannot avail myself of these 
advantages with justice, because they are excluded by the contract, which pro- 
ceeded upon the supposition that I had no such advantage.” Paley, Mor. Phil. 
1. ii. c. 8. 

(2) Promissory Notes. (3) L. iii. n. 829. 


Digitized by LjOoq le 



DE EMPTIONE ET VENDITIONE. 


105 


Caeterum excusari haud possunt qu i inopia alicujus abutuntur, ut chi- 
rographa longe viliori pretio emant. Quoties chirographa commu- 
niter venduntur pretio viliori, potest plerumque inferri ea minus 
valere ; quod in hac regione facile contingit, quum res sint incertae, 
plurimique qui videntur ditissimi saepe fidem fallant. Sed fatendum 
hanc negotiandi et lucrandi rationem specie mala et periculo haud 
carere. 

55. Res quae non sunt communi convictui necessariae, nec pretium 
habent a lege, vel aestimatione vulgari determinatum : v: g: gemmae 
quaedam, canes insignes, aves Indicae, picturae singulares, maximam 
admittunt pretii latitudinem; imo juxta aliquos vendi possunt quan- 
tum emptor consenserit dare. Verosimilius tamen est arbitrio pru- 
denti pretipm rerum hujusmodi esse determinandum. 

56. Si famulus, vel proxeneta, (qui scilicet rem pro altero venden- 
dam suscipit 1 ) vendat supra pretium sibi a domino adsignatum, vel 
emat infra, nequit excessum sibi retinere, quum stipendium ei detur 
ad domini negotia utiliter gerenda, ejusque nomine, haud suo, agat. 
Id pro certo habetur: 2 controvertitur autem utrum alii res alienas 
vendentes supra pretium adsignatum, vel infra ementes, possint sibi 
retinere excessum. Pauci affirmant ; plerique negant, quorum sen- 
tentia vera videtur S. Alphonso, pretium quippe adsignari conten- 
dunt, ut venditoris vel emptoris arbitrio certi quidam praefigantur 
limites, quin juri suo renuntiet mandans, reique dominus. Caeterum 
sunt casus nonnulli in quibus licet excessum retinere : v : g : si do- 
minus tacite consenserit : si res tua industria facta sit melior ; si spe- 
cialis quam adhibuisti diligentia excessui par sit. Sartores qui 
mercatorum quorumdam frequentant officinam, pannos ab iis emunt 
aliquando viliori pretio. Si constet mercatores aliquid sibi de pretio 
remittere donationis nomine, ut eos alliciant ad suam officinam, dam- 
nandi haud videntur ob consuetum pretium quod a domino exigunt. 
Nec tamen facile credendum mercatoribus, qui id saepe falso asse- 
runt. Natalis Alexander contendit numquam licere aliquid hoc 
praetextu lucrari. 3 

57. Merx duobus vendita, et neutri adhuc tradita, priori emptori 
tradenda est, nam “ qui prior est tempore, potior est jure.” 4 Si se- 
cundo jam sit tradita, ejus dominus fit, nisi prior emptor in eam ha- 

(1) Auctioneer , Commis sion Merchant, Agent , Clerk. 

(2) S. Alphonsus, l. iii. n. 825. 

(3) Traet. de Pec. c. v. art. v. Regul. xvii. (4) Reg. Jur. in 6. 

buerit hypothecam, 1 vel nisi prius vendita sit Ecclesiae, aut causae 
piae, quae, jure caesareo, dominium absque traditione acquirit. 3 Ha- 
bet prior emptor actionem in venditorem, ut damna ex contractu 
violato ei compenset : potest etiam rem a secundo emptore evincere, 
si conscius prioris contractus emerit. Si secundus emptor vendito- 
rem induxerit ad sibi vendendum, causa damni priori emptori fuit, et 
ad illud reparandum obligatur. 

58. Qui merces adulterant, (v : g: aquam vino immiscent,) ne- 
queunt pretium exigere, quod pro iis puris solvitur. Illud* tamquam 
injustum exprobrat vates Hierosolymis : “ Vinum tuum mixtum est 
aqua.” 3 Quod si rem noxiam misceant, vel alias reddant merces 
perniciosas, vel inutiles, graviter peccant, et ad damna inde orta re- 
sarcienda tenentur. Hinc gravioris peccati sunt rei, qui quaerentibus 
vinum ad Missam celebrandam, illud adeo adulteratum praebent, ut 
de sacrificii valore sit dubitandum, ob substantiam vini deficientem. 
Vitia haec rerum quae perniciem afferunt, vel eas inutiles reddunt, 
venditor debet emptori detegere, ne damnum inde oriatur: “Vendi- 
tor autem” inquit S. Thomas, “ qui rem vendendam proponit, ex 
hoc ipso dat emptori damni vel periculi occasionem, quod rem vitio- 
sam ei offert, si ex ejus vitio damnum, vel periculum incurrere pos- 
sit.” 4 Sed plerumque non tenetur ad alios aperiendos mercium 
defectus, si pretium dumtaxat justum accipiat, resque inserviant usui 
ad quem petuntur. 

59. Emptor mercis virtutem sibi notam, venditori vero ignotam, 
non tenetur detegere : sed satis est si pretium infimum solverit. Si 
rei virtus vulgo ignoretur, non videtnr culpandus qui eam emit 
quanti apud plerosque aestimatur, etsi ipse et alii pauci eam magni 
valere noverint. Sic qui librum veterem, vel picturam absque dolo 
viliori pretio emit, excusatur. 

60. Venditor non tenetur de evictione, (evictio dicitur rei quam- 
quis emit ab eodem abductio per sententiam judicis) nisi rem quam 
novit esse alienam vendiderit. In agris vel aedibus transferendis 
venditor aliquando obligat se ac} titulum contra omnes tutandum : quo 
casu de evictione tenetur. 5 

(1) L. Si creditor , §. fin. de distract. pign. 

(2) L. fin. de S. eccl. (3) Isaiae i. 22. 

(4) 2. 2. qu. lxxvii. art iii. Resp. 

(5) Covenant of General Warranty . Plerumque est specialis obligatio 
tutandi titulum contra omnes qui ab ipso venditore se jus derivare contenderint. 
Dicitur Special Warranty. 

61. Venditio cum pacto retrovendendi, aut redimendi, in favorem 
venditoris, vel emptoris, per se licitus est : v : g : quis vendit equum 
centum nummis, et paciscitur se eos redditurum recepto equo, si 
emptorem contractus poenituerit : vel quis vendit domum agrosque, 
facultate tamen sibi servata ea sibi redimendi quum voluerit, pretio 
restituto. Aliquando autem usura hujusmodi contractu velatur in 
iis regionibus in quibus leges districtius eam vetant, quippe abest 
animus vendendi. Contractus Mohatra apud Hispanos audit, qui 
initur, dum quis vendit merces credito pretio summo, ea adjecta con- 
ditione ut eas statim deinceps emat pretio infimo. Hic etiam adin- 
ventus est usurae contegendae causa, ideoque merito damnatus ab 
Innocentio XI. : “ Contractus mohatra licitus est etiam respectu 
ejusdem personae, et cum contractu retro venditionis praevie inito 
cum intentione lucri.” 1 Seclusa autem intentione hac, si venditione 
jam perfecta, emptorem poeniteat, velitque ipse mercem vendere, 
qui eam prius vendidit, poterit eam minori pretio sibi comparare, 
quum infimo pretio liceat illi, sicut et aliis emere, nec teneatur juri 
ex venditione orto, absque quadam compensatione, renuntiare. 

62. Retractus gentilitius dicitur jus proximo venditoris consan- 
guineo concessura infra certum tempus rescindendi, et ad se re- 
vocandi venditionem rei immobilis, eodem oblato pretio quo res illa 
ab extraneo, vel remotiore consanguineo fuit empta. Jus hoc legi- 
bus nostris non conceditur. 

63. Negotiatio dicitur emptio rei ex animo eam integram et non 
mutatam vendendi lucri gratia. Licita per se est, quamvis saepius 
sit peccatorum occasio, quapropter in jure canonico dicitur : 44 mer- 
cator vix aut unquam potest placere Deo,” quia scilicet 44 negotiatio 
nimis communiter exercetur cum mendacio et perjurio.” 2 44 Nego- 
tiator avidus acquirendi,” inquit Augustinus, 44 pro damno blasphe- 
mat, pro pretiis rerum mentitur et pejerat. Sed haec vitia hominis 
sunt, non artis, quae sine his vitiis agi potest.” 3 

64. Monopolium fit dum unus, vel plures efficiunt, ut ipsi soli 
aliquid vendant. Publica auctoritate aliquando conceditur privile- 
gium vendendi quae quis suo ingenio excogitavit. Hoc certe licet, 
quum in artium profectum cedat, cum magna omnium utilitate. Illi- 

(1) Prop. xl. inter damnatas anno 1679. 

(2) Cap. Ejiciens, dist. lxxxviii. 

(3) InPs. Ixx. 

citum monopolium fit 1. quando vi, metu, aut fraude mercatores im- 
pediunt ne merces advehantur, ut suas magno pretio vendant. 2. 
Quando unus aut pauci merces fere omnes emunt, ut caritate inducta, 
eas postea enormi cum lucro venales exponant. 1 3. Quando inter 
se mercatores conveniunt de mercibus haud vendendis, vel emendis, 
nisi pretio injusto. 2 

65. Licere constat res haud necessarias ad vitam, et ad commu- 
nem reipublicae statum, v: g: gemmas pretiosas, equos generosos, 
mulierum ornatus, sibi comparare, ut raritate inducta eas magno 
cum lucro quis vendat: utitur quippe jure suo absque detrimento 
communi, quum nemo teneatur eas deinceps emere. Licet quoque 
emere frumentum, vinum, aliaque ad vitam sustentandam necessaria, 
eaque servare, ut postea vendantur pretio communi, etsi tempore 
venditionis longe excedat pretium antea solutum. Sic etiam licet 
ea quae quis ex suis agris collegit in tempus illud servare, lucri ma- 
joris causa. Sed quaeritur utrum violent justitiam qui omnia illa ad 
vitam requisita emunt, ut postea, raritate inducta, quamplurimi ven- 
dant. Sententia communis et vera, judice S. Alphonso, affirmat, 
docetque eos ad restitutionem teneri, si pretium exigant summum 
excedens, quod obtinuisset si nullum praecessisset monopolium. 3 Eis 
convenit quod in Proverbiis legitur : “ Qui abscondit frumenta, male- 
dicetur in populis.” 4 Intra illud si steterint, nec caritatem graviter 
laedi plures affirmant, quum jure tantum suo utatur qui divitiis po- 
tens eas sic impendit, majus lucrum obtinendi intuitu. Jus tamen 
commune inter delicta hanc agendi rationem recenset, mulcta et car- 
cere puniendam. 5 

66. Constat mercatorum pactum de mercibus haud vendendis 
nisi pretio quod summum excedat, iniquum esse ; et restituenda 
esse quae sic injuste sunt accepta. Iniquum pariter est artificum 
pactum de non locanda opera sua nisi pretio quod summum ex- 
cedat. Controvertitur autem utrum idem dicendum sit, si intra limites 
summi pretii se continuerint. Affirmant graves auctores “ tum quia 
ex l. un. c . de Monop. hoc gravitqr prohibetur sub privatione omni- 
um bonorum, et perpetuo exilio ; tum quia hujusmodi mercatores 

(1) “ E n grossi ng” — that is, “ the getting into one’s possession, or buying up 
large quantities of com, or other dead victuals, with intent to sell them again.” 
Blackstone Comm. 1. iv. n. 159. 

(2) Ibidem, n. 160. (3) L. iii. n. 815. 

(4) Prov. xi. 26. (5) Vide Blackston. ubi supra, j 

per medium iniquum cogunt alios emere pretio illo supremo.” 7 
Negant tamen Lessius aliique plures, qui pacta iniqua esse fatentur, 
utpote juri civili adversantia, haud tamen injusta, quum emptores li- 
bere emant, et pretium dumtaxat summum sit. “ Hinc,” inquit S. 
Alphonsus, “ posita probabilitate hujus secundae sententiae, proba- 
bilius est hos venditores non teneri ad restitutionem.” Nuperrime 
in Pennsylvaniae quadam curia definitum est, pactum esse illicitum 
quo mercium vectores per canalem inter se convenerunt de pretio 
licet justo, quamvis vim nemini intulerint, juramento tamen adstricti 
intra illud pretium merces se non vecturos. C ce tus autem opificum 
in quibus de justa mercede saltem infima exigenda convenit, per se 
licent, quum vix alias possint se ab aliorum artibus iniquis tueri : sed 
magna habent pericula. Fiunt plane iniqua, quando vi adhibita alios 
ut ad normam et exemplum eorum se componant, cogere volunt. Gra- 
vissime peccant qui minore danda mercede, saepe nonnisi mer- 
cibus magno pretio comparandis solvenda, opifices in hanc gravis- 
simam tentationem conjiciunt. 

67. Mercatori monopolii non participi licere merces vendere pre- 
tio per monopolium constituto nonnulli affirmant, justum enim 
habetur pretium quod apud caeteros obtinet. Negat tamen S. Al- 
phonfhs cum aliis, “ quia illud pretium per injustitiam adauctum 
semper, et perse injustum est, et ad justitiam reducendum.” Caeterum 
si raritas mercium ex monopolio provenerit, probanda videtur P. 
Thomae a Charmes sententia, qui existimat monopolii haud partici- 
pem posse ea ratione majus percipere lucrum. 2 

(1) S. Alph. 1. iii. n. 817. (2) Trad. de viri, app end . ii. 


Vol. II.— 16 

CAPUT VI. 

DE USURA. 

§. I. Qu^ SIT USURAS NATURA. 

m 

68. Mutuum est contractus quo res numero, pondere, vel mensura 
constans transfertur in alterius dominium cum obligatione aliam 
ejusdem speciei, et bonitatis, post lapsum temporis restituendi. Filii- 
familias rainoresque si acceperint muutum, obligatione restituendi a 
jure habentur immunes, quum in sui detrimentum vergat: “pupil- 
lus,” inquit .Justinianus, “ mutuam pecuniam accipiendo nequidem 
jure naturali obligatur.” 1 Caeterum “pupillus naturaliter obligabitur 
in quantum locupletior factus est.” 2 Si mutuum quis dans eum “ pa- 
tremfamilias esse credidit, quia publice paterfamilias plerisque vide- 
batur,” 3 erit etiam restituendi obligatio. Item “ si pecuniam in» rem 
patris vertit” filiusfamilias. 4 “ Si studiorum causa absens mutuum 
acceperat.” 4 “ Si sciente patre creditum sit filio.” 6 Mutuum dans 
debet monere sumentem de rei vitio si noxium sit ; mutuumque non 
debet repetere ante tempus statutum ; vel si nullum tempus statutum 
fuerit, ante tempus quod judicio prudenti aequum videatur. Mutuum 
sumens e contra mutuum reddere tempore statuto debet, aut alias 
judicio prudenti. 

69. XJmra pro usu aliquando sumitur; pro fructu etiam, dicit 
enim Tullius: “terra nunquam sine usura reddit quod accepit.” 7 
A theologis eo nomine vocatur generatim lucrum ex mutuo pro- 
veniens ; sed plerumque intelligitur illicitum lucrum vi mutui prae- 
cise acceptum. Interesse apud theologos vocatur quidquid mu- 
tuum dans patitur, vel amittit ratione mutui ; apud jurisperitos An- 

(1) L. liii. ff. de oblig . et ad, 

(2) L. v. E de auctor, et consensu . tutor . 

(3) L. iii. ff. de Senatuscon. Maced . (4) L. vii. §. xii. ff. eodem. 

(5) L. vii. §. xiii. ff. eodem . (6) L. xii. ff. eodem. 

(7) L. de senedute . 

glos et Americanos ita designatur usura lege sancita. 1 De usura in 
Epistola Encyclica Benedicti XIV. Vix pervenit, legimus : “Pec- 
cati genus illud, quod usura vocatur, quodque in contractu mutui 
propriam suam sedem et locum habet, in eo est repositum, quod 
quis ex ipsomet mutuo, quod suapte natura tantumdem duntaxat 
reddi postulat, quantum receptum est, plus sibi reddi velit, quam est 
receptum, ideoque ultra sortem, lucrum aliquod ipsius ratione mu- 
tui, sibi deberi contendat. Omne propterea hujusmodi lucrum, quod 
sortem superet, illicitum et usurarium est.” 

70. Usura aperta vocatur quae ex contractu mutui percipitur cum 
pacto expresso aliquid supra sortem accipiendi. Usura palliata 
quando illud alio nomine, pallio alterius contractus veluti obtectum, 
recipitur. Sic aliquando actiones credito venduntur magno pretio, 
statim iterum vendlndae minori, ut pecunia habeatur, adeo ut mutuum 
venditionis et emptionis contractu obtegatur. 

71. “Omne lucrum ex mutuo, praecise ratione mutui, uti loquun- 
tur theologi, hoc est lucri cessantis, damni emergentis, aliove extrinseco 
titulo remoto, usurarium, atque omni jure, naturali scilicet, divino, et 
ecclesiastico, illicitum esse, perpetua fuit, et est Catholicae Ecclesiae 
doctrina, omnium conciliorum, patrum, et theologorum unanimi con- 
sensione firmata.” Ita Benedictus XIV. 2 Et quidem in veteri Testa- 
mento legimus usuram inter maxima crimina recenseri : “ad usuram 
dantem, et amplius accipientem : numquid vivet ? non vivet ; cum 
universa haec detestanda fecerit, morte morietur.” 3 “ In novo autem 
Testamento Lucae vi. illis Christi Domini verbis : 4 mutuum date, 
nihil inde sperantes praeceptum tradi, seu verius naturalem legem 
iterum inculcari, nihil prorsus lucri ex mutuo ab ullo sive paupere, 
sive divite exigendi, non solum docet D. Thomas, 2. 2. qumst. 
lxxviii. art. 1, ad 4. sed concors fuit conciliorum, patrum, summo- 
rumque pontificum sententia, praecipue Urbani III. in cap. Consuluit , 
de usuris , qui praefati textus auctoritate omnem, quantumvis mini- 
mam, usuram universim vetitam pronunciavit : explicans enim prae- 
fata Christi Domini verba, iis prohiberi ait omnem usuram, et su- 
perabundantiam.’ Dicere autem summos Pontifices, et concilia 
praedicti textus verum et genuinum sensum non esse assequuta, 

( 1 ) “ Custom has now distinguished between usury and legal intereat ; and 
appropriated the term usury to that which exceeds the interest determined by 
statute.” Rees’s New Cyclopsedia, vol. xxxix. art Usury . 

(2) De Syn. Dioec. 1. x. c. iv. (3) Ezech. xviii. 13. 

quod aliquos mussitare non puduit, et temerarium, et fere haereticum 
est.” 1 

72. Patrum et conciliorum documenta hac in re congerit sapien- 
tissimus hic Pontifex. Tertullianus ita explicat Ezechielis locum^: 
“ Pecuniam, inquit, suam foenori non dedit, et quod abundaverit, 
non sumet, foenoris scilicet redundantiam, quod est usura.” 2 S. 
Basilius, allegato pariter Ezechielis loco, ait : “ Ezechiel id in 
maximis malis recenset, si foenus, et quidpiam ultra sortem accipia- 
tur.” 3 S. Ambrosius, “ Et esca usura est, et vestis usura est, et 
quodcumque sorti accedit, usura est.” 4 S. Hieronymus, “ Alii pro 
pecunia fcenerata solent munuscula accipere diversi generis, et non 
intelligunt usuram appellari et superabundantiam, quidquid illud est, 
si ab eo quod dederint, plus acceperint.” 5 S. Augustinus, “ Si 
fceneraveris homini, id est mutuam pecuniam dederis, a quo aliquid 
plusquam dedisti, expectes accipere, non pecuniam solam, sed ali- 
quid, plusquam dedisti, sive illud triticum sit, sive vinum, sive 
oleum, sive quodlibet aliud, si, plusquam dedisti expectas accipere, 
fcenerator es.” 6 Concilium Agathense relatum a Burchardo: 7 “Usu- 
ra est ubi amplius requiritur quam datur, v : g : si dederis solidos 
decem, et amplius quaesieris.” 

(1) L. x. de Syn. c. iv. De textus illius sensu disserit inter alios Mastrofini 
in opere dicto ; “ Le Usure , libri tre . Discussione delV Abate Marco Mastrofini , 
Roma 1831.” L. i. c. iv. Graecus textus habet: 8av£t£tti fifjbtv 

De verborum vi fuse agit ; sed ad Vulgatae versionis sensum, a quo discedit, 
critici acathohci accedunt. Rosenmueller interpretationem AriaB Montani, quae 
Mastrofini arridet, rejicit : “ Nonnulb vertunt : non desperantes , scilicet de retri- 
butione. Sed antecedentibus magis convenit vertere : nihil inde sperantes — sine 
spe compensationis In locum . Bloomfieldius dicit : “ The true interpretation 
seems to be the one generally assigned by ancient and modem Commentatore, 
hoping for nothing again.” Bloomfieldio asserenti ne quidem sortem sperandam 
ex Christi monito, assentiri non possumus : tunc enim haud dixisset mutuum 
date , sed largimini , donate , vel quid hujusmodi. Quod dicunt nonnulli prae- 
ceptum hoc pauperum gratia latum esse, verum est ; sed verbis generalibus est 
enuntiatum ut tolleretur radix malorum cupiditas lucrum ex pecunia mutua data 
referendi. Equidem constat pauperes seque ac alios solvere usuram ubicumque 
consuetudo esun accipiendi legibus moribusque invaluit, adeo ut quod ipsi usurae 
patroni fassi sunt divinitus praecipi, nempe mutuum dare pauperibus gratis, pror- 
sus negligatur. 

(2) L. iv. contra Marcionem, c. xvii. (3) In Ps. xiv. t. i. op. p. 107. 

(4) L. unie, de Tobia, c. xiv. n. 49. 

(5) In Ezech. 1. vi. c. xviii. t. v. op. coi. 210. 

(6) In Ps. xxxvi. Serm. iii. n. vi. (7) L. ii. c. 126. 

73. His pauca testimonia aliunde desumpta libet adjicere. 
Lactantius scribit : “ Pecuniae, si quam crediderit, non accipiat 
usuram, ut et beneficium sit incolume, quod succurrat necessi- 
tati. Plus autem accipere quam dederit, injustum est; quod 
qui facit, insidiatur quodammodo, ut ex alterius necessitate prae- 
detur.” 1 S. Ambrosius in haec verba: pecuniam tuam non da - 
bis illi in usuram ; scribit : “ Generaliter haec sententia omne 
sortis excludit augmentum.” 2 Venerabilis Beda, in verba: qui 
pecuniam suam non dedit ad usuram; scribit: “ Id est, nulli ut 
plus inde acciperet, accommodavit pecuniam suam.” 3 

74. His validissimis testimoniis nititur Pontifex in laudata sua 
Constitutione, ex qua alia etiam, veluti certissima principia, citanda 
duximus : “ Neque vero ad istam labem purgandam ullum arces- 
siri subsidium poterit, vel ex eo quod id lucrum non excedens, et 
nimium, sed moderatum ; non magnum, sed exiguum sit : vel ex eo 
quod is, a quo id lucrum solius causa mutui deposcitur, non pauper, 
sed dives existat : nec datam sibi summam relicturus otiosam, sed 
ad fortunas suas amplificandas, vel novis coemendis praediis, vel 
quaestuosis agitandis negotiis utilissime sit impensurus.” 

75. Cum his adversa fronte videntur pugnare quae Maffei, Rossig- 
nol, 6 De La Luzerne, 7 Mastrofini, 8 aliique de locatione pecuniae in 
usus commercii disseruerunt ; hanc toto coelo a mutuo distingui con- 
tendentes. Discrimen quidem in eo apparet quod pecunia negotia- 
tioni inservitura sit, potius quam pauperum levamini ; sed quoties 
jus ad sortem recuperandam, quolibet in rerum eventu, retinetur, 
mutui natura adesse videtur, ideoque quum justitia erga omnes ser- 
vanda sit eadem, nihil ultra sortem est exigendum. Haud recte di 
citur locari 9 pecunia, quum nullum sit periculi consortium, sed ipsa 

(1) Instit 1. vi. c. xviii. 

(2) In Tobiam, c. xv. (3) In Ps. xiv. 

(4) Non statim abjecerunt novatores Catholicam de usura doctrinam : “In 
the reign of Edward VI. religious zeal prohibited all interest” Rees’ New Cy- 
clopsdia, vol. xx. p. 1. art Inter est. “ It seems to have been the opinfon of the 
makers of divers acts of Parliament since the reformation, that all kinds of usury 
are contrary to good conscience. 1 Haw. 245.” Ibidem, vol. xxxix. art Usury. 

(5) Impiego dei danaro, Verona, 1745. 

(6} De P Usure par M. VAbbe Rossignol , d Turin 1803. 

(7) Pret de Commerce. 

(8) Le Usure t libri tre, par V Abate Mastrofini , Roma 1831. 

(9) Jam ea loquendi ratio passim usurpatur: “ to hire money .” 

16 * 

in mutuantis potestatem transeat, pro suo arbitrio impendenda. Lu- 
dere verbis videntur, qui, hac vocum instituta distinctione, quae totam 
latuit vetustatem, severissimas Ecclesiae sanctiones quibus usurae ac- 
ceptio vetita est, irritas faciunt et inanes. Utique si locetur pecunia, 
quadam sortis societate inita, licebit etiam et lucri fieri participes : 
quapropter qui actiones emunt mensae nummariae publica auctoritate 
constitutae, percipiunt quosdam annuos fructus, quos vocant divi- 
siones, tum quia jus ad sortem repetendam non habent, tum quia 
sors ipsa discrimini objicitur : quod tristi rerum eventu plurimi hodie 
apud nos norunt. 

76. Mastrofini contendit titulum justum in contractu de quo agitur 
esse venditionem usus pecuniae, quem ab ipsa pecunia distingui et 
pretio aestimari affirmat. At usus pecuniae necessario datur vi mutui, 
quum tota ejus proprietas et dominium detur, uti omnes hactenus 
intellexerunt. 1 “ Quaedam res sunt, quarum usus est ipsarum rerum 
consumptio : sicut vinum consumimus, eo utendo ad potum: et triti- 
cum consumimus, eo utendo ad cibum. Unde in talibus non debet 
seorsum computari usus rei a re ipsa ; sed cuicumque conceditur usus, 
ex hoc ipso conceditur res : et propter hoc in talibus, per mutuum, 
transfertur dominium.”. . “ Pecunia autem principaliter est inventa ad 
commutationes faciendas. Et ita proprius et principalis pecuniae 
usus est ipsius consumptio, sive distractio, secundum quod in com- 
mutationes expenditur. Et propter hoc secundum se est illicitum 
pro usu pecuniae mutuatae accipere pretium, quod dicitur usura.” 2 
Equidem si absque ulla mutuum sumentis culpa, tota pecunia brevi 
amitteretur, ipse teneretur parem summam reddere tempore statuto : 
quod ostendit ipsum dominum ejus agnosci ; res enim domino perit. 

77. Theologi tenent omne onus quod pretio aestimari queat mu* 
# tuanti impositum usuram redolere: 3 tollit enim gratuitam beneficii 

naturam. Si quis igitur alteri mutuam det pecuniam, ea conditione 
adjecta quod merces nonnisi ab eo emat, vel quod certam pecuniae 
summaqi apud ipsum impendat, usura erit : 4 Secus si alias debeatur 
ex justitia, v : g : ut aes alienum diu debitum solvatur. Sic potest 
quis alteri proponere se mutuam daturum pecuniam, dummodo alter 

(1) Vide S. Alphonsum de Ligorio, 1. iii. n. 759. 

(2) S. Thomas, 2. 2. qu. lxxviii. art i. Resp. 

(3) S. Alphonsus, 1. iii. n. 774. 

(4) Ibidem, n. 780. Vide et Busembaum, apud S. Alph. n. 791, 12, 16. 

chirographo includat quod antea ei debuerat : vel potest aliquis mu- 
tuam dare pecuniam eo pacto, ut alter injustam quam instituerat litem 
deserat. Quod si res deberetiy: ex charitate tantum, usura videtur 
eam exigere, tamquam mutui conditionem : est enim onus pretio 
aestimabile : ex: gr: si medico imponeretur onus pauperem aegrotan- 
tem invisendi. 1 Posset quis absque usurae labe alterius colere ami- 
citiam mutuo dando ; si tamen exigeret ut alter ei impetraret munus 
quoddam, esset usura, gratia enim, qua quis valet apud aliquem, uti 
in alterius utilitatem, pretio aestimari potest. 2 

78. Usuram sapit obligatio imposita mutuanti mutuum aliud in 
posterum dandi, est enim onus, quod gratuito beneficio derogat. 
“ Licet simul mutuanti unum, aliquid aliud mutuum recipere : non 
autem licet eum obligare ad mutuum in posterum faciendum.” 3 Ita 
S. Thomas. 

79. Mutuum dans potest exigere ut res ei reddatur in eadem specie 
et quantitate, si ipse eam servaturus esset ad id temporis, deducta 
tamen aestimatione periculi, vel expensarum in re servanda. Sic si 
agricola alteri det frumentum quod servaturus erat donec annonae 
caritas foret, (haud tamen sua arte seu culpa inducta,) potest exigere 
ut eo tempore reddatur : nam in alterius utilitatem se privat illa lu- 
crandi occasione. Sic etiam si dubium sit utrum majoris vel minoris 
pretii futurae sint merces, possunt contrahentes pacisci ut eaedem 
reddantur, quia quum res sit incerta, uterque pari lucri vel damni 
conditioni subjicitur. Sed si certo noveris rem pluris valituram 
certo quodam tempore, non licet exigere ut ea tunc tibi reddatur, 
quum alias non fuerit in animo eam in id usque temporis servare. Si 
mensae alicujus chirographa praestes, poteris ab initio pacisci ut 
ejusdem mensae chirographa tibi reddantur. 

80. Mutuos danti argenteos vel aureos nummos licet pacisci ut 
simili pecunia ei satisfiat, quia pertinet ad aequalitatem. Non licet e 
contra mutuam danti monetam papyream exigere ut argentei vel 
aurei reddantur, licet tempore mutui eos esse paris valoris cpntingat : 
nam onus est monetam alterius speciei reddere debere. 4 Caeterum 
leges nostrae exigunt ut aes omne alienum solvatur auro vel argento, 
si ita postulet creditor ; quapropter absque ullo pacto jus illud conse- 
quitur: sed injustum plane foret mutuas dare chartulas nummarias 

(1) S. Alphonsus, 1. iii. n. 777. (2) Ibidem, n. 779. 

(3) 2. 2. qu. Lxxviii. art ii. ad. 4. (4) S. Alphonsus, 1. iii. n. 782. 

quae minus valent, et exigere ut reddatur aurum, vel argentum, veluti 
ac si ejusdem forent valoris. 

81. Exigere auctarium tamquam gratitudinis ergo, usura est, uti 

constat ex propositione damnata: “ Usura non est dum ultra sor- 

tem aliquid exigitur, tamquam ex benevolentia et gratitudine debitum, 
sed solum si exigatur tamquam ex justitia debitum.” 1 Caeterum, 
docente S. Thoma, si quis “ recipiat aliquid hujusmodi non quasi 
exigens, nec quasi ex aliqua obligatione tacita vel expressa, sed sicut 
gratuitum donum, non peccat : quia etiam antequam pecuniam mu- 
tuasset, licite poterat aliquod donum gratis accipere, nec pejoris con- 
ditionis efficitur per hoc quod mutuavit.” 2 Si quis igitur, nullo prae- 
vio pacto, sortem cum auctario reddat in grati animi testimonium, 
nil vetat hoc accipere, quum gratitudo, sicut et beneficentia, virtus sit. 
Mutuam dare pecuniam ea praecipue spe et fiducia plerisque videtur 
usura, 3 quum spes lucri a Christo sit vetita. Caeterum non quaelibet 
expectatio, sed ea, qua sublata non daretur mutuum, vetita censenda 
est : si enim quis det mutuum, spem fovens aliquid sibi gratitudinis 
ergo donandum, qui tamen daret indigenti, licet spes illa non afful- 
geret, vix posset violati praecepti reus argui. Quandoque contingit 
gratitudinis nomine ornari quod datur ne quis promissis deesse videa- 
tur, vel ne ei mutuam deinceps petituro pecuniam denegetur : quod 
praesertim de auctario nimio dicendum est. Quoties vi pacti datur, 
usura est: non ita si ex suae utilitatis et commodi studio detur, nisi 
ex adjunctis merces et pretium videatur. Si homo, qui ex pecunia 
aliena mutua accepta magnum derivavit lucrum, offerat auctarium, 
grati animi nomine, poterit alter accipere donum, licet suspicetur eum 
ideo dare largiter, quia sperat se postea beneficium aliud mutuando 
accepturum. Quod si noverit alium auctarium praebere, ut illum ad 
mutuum dandum alliciat, non poterit absque usurae vitio illud acc*'p- 
tare. 

82. Discrimen inter pecuniam numeratam et numerandam per se 
nullum est, sed saepe fit permagnum, quando lucri datur occasio. 
Caeterum ob nimiam latitudinem merito proscripta est propositio : 
“ Cum numerata pecunia pretiosior sit numeranda, et nullus sit qui 
non majoris faciat pecuniam praesentem, quam futuram, potest cre- 

(1) Prop. xlii. inter damnatas ab Innoc . XI. 

(2) 2. 2. qu. lxxviii. art. ii. 

(3) S. Alphonsus de Ligorio, 1. ili. n. 762. 

ditor aliquid ultra sortem a mutuatario exigere, et eo titulo ab usura 
excusari.” 1 


§. II. Qui sint tituli ad auctarium. 

84. Sapientissimus pontifex in praelaudata Constitutione subjun- 
git : “ Per haec autem nequaquam negatur, posse quandoque una 
cum mutui contractu quosdam alios, ut aiunt, titulos, eosdemque 
ipsimet naturae mutui minime innatos, et intrinsecos forte concur- 
rere, ex quibus justa omnino legitimaque causa consurgat quiddam 
amplius supra sortem ex mutuo debitam rite exigendi. Neque item 
negatur, posse multoties pecuniam ab unoquoque suam, per alios 
diversae prorsus naturae a mutui natura contractus recte collocari et 
impendi, sive ad proventus sibi annuos conquirendos, sive etiam ad 
licitam mercaturam, et negotiationem exercendam, honestaque indi- 
dem lucra percipienda.” 

85. Praecipui tituli theologorum omnium judicio, ob quos aliquid 
ultra sortem exigi potest sunt lucrum cessans , seu damnum emer- 
gens. Si ex mutua danda pecunia, lucrum quis amissurus sit, quod 
ex negotiatione licita derivetur, vel detrimentum passurus, potest 
monere alterum, et rem in pactum deducere, et pro magnitudine lucri 
amissi, vel damni quod emergit, exigere aequam compensationem, 
prout fuerit certum, vel verosimile. Utrum autem monitio illa ne- 
cessaria sit, ut liceat eo titulo auctarium exigere, quaerunt theologi ; 
plerisque cum S. Alphonso affirmantibus, quum alias mutuans non 
censeatur se obligare ad damnum resarciendum. Id dicendum cen- 
semus de auctario ultra taxam a lege statutam ; nemo quippe existi- 
mandus est velle ad nimium auctarium se obligare, nisi noverit alium 
non posse absque suo damno ei subvenire : non ita de auctaria 
legitimo, quum omnes censeantur nosse communes utilitates pecu- 
niae, et quae plerumque contingunt damna ex ejus defectu ; quibus 
ipsa lex nixa videtur. Imo ex communi agendi ratione in hac regione 
vix haberi potest necessaria haec monitio. 

86. In aestimando pecuniae usu, spes lucri non est tanti aestimanda 
quanti ipsa lucri certitudo : et incommoda, labores, impensae in lucro 
comparando prae oculis habenda sunt, ut de vero lucro aequum fera- 
tur judicium. Hinc usuram admittit qui viginti pro centum exigit 

(1) Prop. xlL infer damnata» ab. htnoe. XI. 

quia putat se posse mercando tantum comparare lucrum, nam rebus 
omuibus rite perpensis, spes illa saepe non est aestimanda ultra legis 
taxam. Nec sola possibilitas lucrandi titulum praebet; sed occasio 
debet esse parata, vel saltem verosimilis, ut aliquid accipiatur ob 
facultatem illam sponte abjectam, ut alteri beneficium impen- 
deres. 

87. Qui negotiis nequaquam vacant, sed toti sunt in pecunia quam 
habent utilissime impendenda, mutua ea danda, non possunt 
quid sibi vindicare, eo nomine quod pecunia possit honestae nego- 
tiationi inservire : 1 quoniam ipsi nihil idcirco amittunt, quum non 
forent negotiaturi. Igitur nisi legis titulus illis suffragari censeatur, 
ab usura vix poterunt vindicari. Tutius vero foret pecuniam im- 
pendere domibus, vel actionibus emendis, ut ex mutuo lucrum quae- 
rere contra Christi praeceptum non videantur. 

88. Auctarium non est ab initio pecuniae mutuae datae subtrahen- 
dum, nec enim nisi tempore elapso debetur ; et mutuans, si ab initio 
subtrahatur solvit illud pro summa majori ea quam vere accepit. “ Si 
mutues centum, et pro lucro cessante accipias decem, non jam mu- 
tuas centum, sed nonaginta.” 2 Attamen mos est in mensis numma- 
riis receptus, ut auctarium ita ab initio deducatur ; qui communi 
omnium consensu et usu quum probetur, forsan hac ratione excusari 
posse videtur. Idem fit quoties pecunia pro chirographo a privatis 
datur. 

89. Plerique jam periculum sortis , titulum praebere ad auctarium 
accipiendum putant ; si enim creditor facile possit evadere, vel bona 
sua celare, vel molestiam plurimam repetenti, mutuum creare, com- 
pensatio qua&dam deberi videtur ei qui tanto discrimini ultro se ob- 
jicit. Hinc quum apud Sinenses lex triginta pro centum permitte- 
ret, hujusmodi periculo nixa, praecepit S. Congregatio de Propaganda 
Fide anno 1645, “ non esse inquietandos eos qui recipiunt aliquid 
supra sortem ratione periculi probabiliter imminentis:” 3 quod de- 
cretum Innocentius X. mandavit districte servandum. 4 

(1) Vide Constitut. Benedict. XIV. ssepius laudatam. 

(2) S. Alphonsns, 1. iii. n. 770. Quamvis autem . 

(3) Vide apud S. Alphons. 1. iii. n. 765. 

(4) Quamvis Blackstonius theologorum dicta hac in re exsufflet, eodem tamen , 
fere recidit quod ipse post Grotium tradit : “ if the compensation allowed by the 
law doesnot exceed the proportion of the hazard run, or the want felt, by the 
loan, its allowance is neither repugnant tb the revealed nor the natura! law : but 

90. Utrum lex civilis justus sit titulus aliquid supra sortem 
exigendi, controvertitur. Plerique theologi omnino negant, nam 
quum lex naturae tantum postulet ut reddatur quod acceptum est, et 
lex divina praecipiat nihil ultra sperandum, liquet civilem auctorita- 
tem nonnisi abusu manifesto potestatis quid aliud decernere. Irrita 
igitur et vana aestimant quae alias fuerint statuta, cum divinae legis, 
et justitiae dispendio ; qua de causa emendatas esse et improbatas 
caesareas ea de re leges monet Benedictus XIV., in opere suo dicece- 
sano, et in ipsa sua Constitutione satis innuit opinionem theologo- 
rum lucrum ex mutuo negotiationis vindicantium, quod sit modera- 
tum, et patriae legibus definitum , haud sibi probari. 

91. Holden, Pichler, Zech, et plerique professores universitatis 
Ingolstadiensis saeculo elapso, et alii non pauci in Germania, Bata- 
via, Anglia, Hibernia, Gallia, America, legis civilis titulum justum 
esse aliquid supra sortem accipiendi contendunt. Censent altum 
quod habet respublica in civium bona dominium posse in eo exerceri, 
ut cuilibet mutuanti detur facultas moderatum quoddam lucrum per- 
cipiendi, quum commercii utilitates id postulent, et innumeris tricis 
artibusque fceneratorum emendicatos titulos ad usuras enormes per- 
cipiendas fingentium sic ponatur modus. Jus illud quod in praescrip- 
tione sancienda exercetur, quoad usuras moderatas valere existi- 
mant. 

92. Iis cogimur assentiri qui legis titulum non agnoscunt, eum 
enim Gregorius XIII. videtur olim rejecisse, ad ducem Bavariae de 
contractu Germanico rescribens, eumque theologi fere omnes post 
D. Thomam impugnarunt. Quod attinet ad altum dominium rei- 
publicae, exerceri quidem potest pro salute et utilitate omnium, sed 
salvis legis christianae sanctissimis principiis : quamvis autem ag- 
noscamus plurima commoda mercatoribus aliisque ex lege mode- 
rante usuras fluere, attamen suspicamur cum damno pauperum et 
eorum qui subsidiis ad tempus indigent, fieri, ut jus tribuatur aliquid 
ultra sortem percipiendi, ubi titulus a lege diversus id non exigit. 
Inde fit ut aere alieno gravati, commodo ad tempus percepto, foenore 
plerumque opprimantur. Praeterea non constat id legum latoribus 
propositum ut jus quoddam tribuant ; sed censendi sunt modum 
ponere hominum cupiditati, eam adjudicantes usuram quae regionis 

if it exceeds those bounds, it is then oppressive usurv ; and though the mutiici- 
pal laws may give it impunity, they can never make it just” Comm. 1. ii. n. 
456 . 

adjunctis et commercii ordine spectatis, damno emergenti vel lucro 
cessanti respondet, quin de conscientiae judicio, utrum res ita se ha- 
beat, sint solicitiores. 1 

93. Caeterum diffiteri non possumus eam esse rerum conditionem 
hisce temporibus, 2 et maxime hac in regione, ut tituli externi ad auc- 
tarium persaepe adsint: vix enim ullus pecuniam apud se servat 
otiosam ; sed vel emit actiones, quarum fructus legitimus agnoscitur, 
vel alias eam cum sui lucro impendit ; et periculum vix unquam 
abest, tanta est rerum nostrarum incertitudo. Igitur inquietandos 
non censemus fideles qui intra legis limites se continent : eo magis 
quod S. Congregationes Romauae plurimis decretis recens emissis, 3 
statuerint eos qui bona fide legis nituntur titulo non esse inquietandos, 
dummodo parati sint S. Sedi parere, quae nullam hactenus de hac 
controversia protulit definitionem. 

94. Quoties auctarium titulo aliquo cohonestatur, si culpa mutu- 
antis non solvatur, videtur per se licere auctarium in sortem referre : 
nam haberi poterit veluti pecunia mutuo data. Equidem id non solet 
a fidelibus fieri, quum enim ab usura aliqua sancienda adeo abhor- 
ruerint veteres, ab usura usurarum, veluti a re nefanda, ipsi qui usu- 
rarum legitimarum patronos se exhibuerunt, fuerunt plerumque 
alieni. Caeterum semel admissis titulis quibus usura cohonestatur, 
aequum videtur ut qui in mora est culpabili solvendi, utilitatem inde 
derivandam compenset. Leges civiles id non permittunt ex praevio 
pacto fieri; sed postquam usura solvenda fuerit, nil vetat eam ex 
consensu referri in sortem. 4 

(1) “ By a Statute of James the lst, interest above eight pounds per cent was 
prohibited, (and consequently under that rate allowed) with this sage provision 
that this statute shall not be construed or expounded to allow the practice of 
usury in point of religion or conscience.’ , Paley , Mor. PhiL 1. ii. ch. 10. 

(2) Bergier dicit : “ Depuis que le commerce maritime et la banque sont 
Itablis dans toute 1’ Europe, et assujettis & des reglemens tres multiplius, 1’ argent 
a une valeur qu* il n’ avait pas autrefois ; il est devenu une marchandise, et non 
un simple signe des valeurs.” Dict de Th^ologie, art Usure, 

(3) Resp. S. Officii 3 Julii 1832 ; et S. Pccnit 16 Sept 1830, et alia relata, 
vol. xvi. Cursus completus Theologi». 

(4) “ Although interest upon interest is in general unlawful, yet there are 
cases in which interest is considered as changed into principal, and permitted to 
carry interest, as — where a settlement of accounts takes place after interest has 
become due, — or an agreement is made after interest becomes due, that it shall 
carry interest Any agreement for interest upon interest, to be lawful, must be 

§. III. De auctario nimio. 

95. Ad eos quod attinet qui excedunt lucrum a lege definitum, 1 
haud facile iis credendum rationes quibus vindicetur, allegantibus. 
Jus auctarium majus recipiendi, repeti posse existimamus ex li- 
bero contrahentium consensu. Patet consensum illum liberum non 
esse, quoties oritur ex angusta re, et magni damni periculo; quamvis 
enim quis magna cum animi voluptate mutuum acceptet, quo eripia- 
tur, illud facit, necessitate qua laborat adactus. Aliud videri posset 
quando lucri majoris intuitu laeto animo accipit mutuum, nulla rei 
familiaris angustia cogente. Equidem saepe ex utraque parte liber 
est consensus; sed pactum videtur contra bonos mores, et leges, 
ideoque reprobandum. Quod si de plena voluntate contrahentium 
constet, praesertim post negotia transacta, qui usuram accepit vix est 
ad restitutionem cogendus ; consensus enim vitium tituli sanat. Sic 
aliquando contigit colonum accepisse a mercatore cui mutuam dedit 
pecuniam, sortem cum decem pro centum, post annum : deinceps, 
confessario suadente, eum adiisse, et excessum auctarii obtulisse; 
quem alter noluit accipere, se libere dedisse affirmans, et fidem fal- 
lere probro ducens. 

96. Temporis dilatio inter justos titulos aliquid supra sorterti acci- 
piendi recensetur, quoties cum discrimine aliquo vel jactura con- 
jungitur : sed quum in omni mutuo quaedam dilatio sit, merito dam- 
nata est propositio affirmans universim licere, ob obligationem haud 
repetendi sortem usque ad certum tempus, auctarium exigere : “ Lici- 
tum est mutuanti aliquid ultra sortem exigere, si se obliget ad non 

made after the interest has become due ; and must be prospective, that the intereat 
then due, shall cany interest An original agreement, that if the interest is not 
paid at the time it shall be due, it shall carry interest, though it would not amount 
to usury so as to render the contract connected with it illegal and void, yet the 
party cannot recover such interest either at law, or in equity.” Purdon’s Digest 
of the laws of Pennsylvania, art. Interest . Notes . % 

(1) Jeremias Bentham apud Anglos contra leges quibus nimia vetatur usura 
disseruit, opere quod anno 1816 iterum prodiit, ut demonstraret eas in pauperum 
gravamen, commercii detrimentum, et usurae palliatae augmentum cedere. Plurimi 
in hac regione eas tolli cupiunt, quae revera vix prosunt, quum plerumque negli- 
gantur. Caeterum eatenus inserviunt ut damnum vel lucri amissio probabiliter 
aestimetur ex eo quod communiter contingit. 

Vol. II.— 17 . 

repetendam sortem usque ad certum tempus.” 1 Caeterfcm disputatur 
utrum hujusmodi obligatio ad diuturnum tempus, puta ad triennium, 
sit titulus ad auctarium, omni jacturae discrimine procul. Affirman- 
tibus favet S. Alphonsus, quia illa obligatio ad mutui naturam non 
pertinet, et incommodum quoddam secum fert, quum mutuum dans 
interim de pecunia sua nequeat disponere. In mensis nummulariis 
pecunia mutua plerumque datur post sexaginta dies solvenda: quod 
si quis sex mensium petat dilationem, conceditur aliquando majori 
accepto auctario : sed ne lex violari videatur, actiones venduntur pre- 
tio majori, quod emens post sex menses soluturus est; vel chartae 
nummariae, quae minus valent, tribuuntur. Usuram plane sapit haec 
agendi ratio : utrum autem mensa aliunde habeat titulum majoris 
auctarii accipiendi, quod pecunia discrimini- majori objiciatur, vel 
quod lucri amittatur occasio, dicere non possumus. 

97. Titulus ad auctarium majus accipiendum desumi aliquando 
potest ex incerta rerum conditione. Equidem ea hactenus per 
plures annos fuit apud nos mensarum publicarum legumque de re mo- 
netali incertitudo, ut fides fere nulli, etiam ditissimo, constaret, quippe 
qui aliorum casu posset solvendo fieri impar, vel legum auxilio nec- 
tere moras, vel chartas nummarias, quae minus valerent, reddere; 
leges enim quae aurum vel argentum jubent solvendum, nequibant 
executioni demandari. Hinc factum ut ob rerum angustias nummi 
mutui quaererentur passim, oblato auctario duorum singulis mensibus 
pro centum, quod usurae enormis speciem quidem praesefert: sed 
quum id contigerit non unius alterius ve fraude, vel ex necessitate 
qua premebantur pauci, totius civitatis conditione urgente, non audeo 
damnare eos qui nummos dabant mutuos, auctario quod plerumque 
dabatur accepto ; quamvis fatear rem non carere mali specie, et ipsam 
rerum conditionem longe a recta negotiandi regula abhorrere. 

98. Episcopus S. Ludovici non ita pridem Sedem Apostolicam 
consuluisse dicitur de iis qui usuram, ultra legis sancitum, accipiunt, 
eo quod debitor inde lucrum magnum comparaturus sit, et quod 
facile possit aufugere, et molestias creare repetenti pecuniam : cui 
responsu nr est eos non esse inquietandos . 

99. Inquirit S. Alphonsus “ utrum, si quis bona fide ineat con- 
tractum usurarium, et lucrum exigat ; re postea cognita, possit illud 
retinere, si vere poterat contrahere ex justo aliquo titulo, nempe ra- 

(1) Prop. xlii. damn. ab Alex. VII. ’ 


Digitized by LjOoq le 



DE USURA. 


183 


tione periculi, lucri cessantis &c. V 91 Veriorem autem putat negan- 
tem sententiam, quia quum justus ille titulus nequaquam menti ob- 
versatus fuerit, non fuit in pactum deductus, ideoque non potuit lucri 
praebere rationem ; neque enim mutuatarius in eum consensit, ne qui- 
dem implicite. Ponamus aliquem ab altero petere pecuniam mutuam, 
oblatis viginti pro centum quotannis. Alter tanto auctario allectus, 
nihilque de solutione dubius, avide amplectitur propositionem. Re 
jam peracta intelligit mutuantem esse dubiae fidei, et verosimilem 
putat mutui jacturam, adeo ut periculum manifestum et insolitum vix 
tanto auctario redimatur. Si contingat eum sortem absque difficul- 
tate recuperare, non potest auctarium nimium retinere, quum pactum 
fuerit usura infectum : nec potest titulo ex periculo uti, quum ignotum 
ei foret, ideoque haud esset contractus conditio. 

§. IV. UsURiE RESTITUTIO. 

100. Usura, quum sit peccatum contra justitiam, non transfert do- 
minium, ideoque restituenda sunt quae ita sunt accepta, uti docet in 
laudatis litteris encyclicis Benedictus XIV. : “ Contra mutui siqui- 

dem legem, quae necessario in dati atque redditi aequalitate versatur, 
agere ille convincitur, quisquis, eadem aequalitate semel posita, plus 
aliquid a quolibet, vi mutui ipsius, cui per aequale jam satis est fac- 
tum, exigere adhuc non veretur: proindeque si acceperit, restituendo 
erit obnoxius ex ejus obligatione justitiae, quam eommutativam ap- 
pellant, et cujus est, in humanis contractibus aequalitatem cujusque 
propriam et sancte servare, et non servatam exacte reparare.” Quae- 
cumque igitur, absque justo titulo, accepta sunt mutui occasione, sunt 
dominis restituenda cum fructibus naturalibus, non autem qui ex in- 
dustria utentis sunt derivata. Caeterum damnum reparandum est 
quod ex pecunia subtracta domino legitimo obvenit. Res quidem 
difficillima est haec sanissima principia in usum deducere : ideo si 
constet aliquem usuras accepisse, absque titulo sufficienti, erit mo- 
nendus restitutionis faciendae, divinae illius sententiae memor. “ Quid 
enim prodest homini, si mundum universum lucratur, animae vero 
suae detrimentum patiatur?” 2 Quod si praejudicia moresque obstent 
ne injunctum sibi munus expleat, oportebit nonnumquam ad consen- 
sum eorum quorum interest recurrere, ad eum onere eximendum. 

(1) L. iii. n. 773. (2) Matt. xvi. 26. 


Digitized by LjOoq le 



184 


DE USURA. 


Poterit ipse, instituto cum iis colloquio, impetrare oneris remissio- 
nem, quam si libera plenaque voluntate praestent, nihil obstabit ut 
ad sacramenta accedat. Quotiescumque autem conscientia peccati 
hac in re quis non tenetur, nec male audit apud alios, nec aliquis de 
injustitia sibi facta queri noscitur, non videtur inquietandus, quum 
bona fide, et communi agendi et sentiendi ratione, possit excusari: 
et alioquin vix speretur fructus ex correptione ; nec enim confessario 
in re hujusmodi, facile assentietur. 

101. Haeredes fceneratorum tenentur ad restitutionem quam hi 

neglexerunt faciendam, juxta illud: “Filii ad restitqendas usuras 

ea sunt districtione cogendi, qua parentes sui.” 1 Caeterum pro rata 
suae portionis, “in quantum ad eos pervenit,” 2 eos teneri, non autem 
in solidum plures dicunt. 3 Id veio censemus, haeredes non debere 
instituere examen, vel judicium, de ratione agendi quam servavit de- 
functus ; nec usuras ab eo acceptas suspicari, nisi res sit satis mani- 
festa, reclamantibus ipsis quibus injuria facta est. Equidem tot pos- 
sunt esse lucri tituli, praesertim habita ratione adjunctorum, ut nemo 
teneatur alterius actus scrutari et damnare. 

102. Utrum dans consilium pro usuris teneatur ad restituendum 
quaeritur; contingit quippe nonnumquam advocatum clienti consulere 
ut pecuniam alteri mutuam det, lucrum inde magnum relatunis. 
Saepius id evenit campsoribus, aliisque mutuam quaerentibus pecu- 
niam, quam clientibus suis, mercede ob beneficium accepta, tradunt. 
Quoties in gratiam mutuantis id fit, non tenetur ad restitutionem, 4 
quia ex pleno ejus consensu rem gerit. Quod si suadeat alicui ut 
mutuam accipiat pecuniam, cum auctario nimio reddendam, tenebitur 
ad restituendum, quia est causa contractus injusti, quo laeditur qui 
consilium pravum secutus est. Excipiendus videtur casus in quo 
magna utilitas mutuanti ex mutuo provenit. Quoties usura legitima 
accipitur, campsores pecuniam quaerentes vel dantes mutuam, excu- 
sari poterunt, quatenus praesumunt titulum adesse: non item quando 
nimia est, nam constare eis debet justum esse titulum limitem a lege 
positum transgrediendi, antequam suam praestent operam rei alioquin 
illicitae. 

103. Praebens pecuniam foeneratori ut foenus exerceat, peccati ar- 

(1) C. Tua nos. 9. de Usur. (2) L. i. c. de delictis defunct. 1. iv. tit. 17. 

(3) S. Alphons. 1. iii. n. 790. 

(4) Ita communis sententia apud S. Alphons. 1. iii. n. 785. 

guitur, utpote proxime ad usuras cooperans, quapropter et ad resti- 
tutionem teneri plerisque videtur. Quod si agat in gratiam mutuantis, 
excusat eum Lugo : S. Alphonsus insuper excusatum eum habet, si 
non posset pecuniam denegare “sine damno superioris ordinis, 
quam esset mutuatarii damnum.” 1 Si det pecuniam alteri ut suo 
nomine detur mutua, utique ipse eam dare censendus est, ideoque 
damnum debet reparare. Quod si campsor, aliusve, aliena utens 
pecunia, lucri partem sibi retineat, dans pecuuiam tenetur ad resti- 
tuendam partem auctarii nimii quae ei obvenit : non autem quam 
alter, pecunia ejus utens, comparavit, quum non videatur causa effi- 
cax damni. Porro campsor partem illam clam subductam reddere 
debet, quum nihil juris habeat ultra industriae suae praemium, lege vel 
consuetudine definitum. 

104. Principes, judices, et advocati qui sunt causa ut usurae sol- 
vantur, tenentur ad restitutionem, juxta theologorum placita; imo 
jure canonico anathemate feriuntur : 2 Clemens V. quippe in concilio, 
Viennensi, anno 1311, statuit ut communitatum potestates, capitanei, 
rectores, consules, judices, consiliarii, aut alii quivis officiales, alios 
ad solvendas usuras scienter compellentes sententiam excommunica- 
tionis incurrant. Caeterum quamvis statuta communitatum quorum- 
dam locorum occasionem praebuerint huic decreto, quae intra tres 
menses jussit pontifex revocanda, qui legem suprema civili auctori- 
tate latam exequuntur, in nullam pcenam incidere censentur. Quod 
si quis scienter compulerit alium absque justo titulo ad usuras ultra 
legis taxam solvendas, utique peccat, et ad restituendum tenetur, 
quidquid de excommunicatione sit, quam consuetudine sublatam 
verosimile est. Quid vero censendum sit de advocato, qui judiciorum 
more expetit nomine clientis aeris alieni solutionem, chirographo, 
velalio instrumento suffragante, quo tamen usuras includi novit? 
Non videtur peccare, quum clientis nomine sortem praecipue quaerat; 
et creditoris sit vitium usurae, si adsit, ostendere. 

105. Ministri praecipui foeneratorum peccant, et ad restituendum 
tenentur, saltem qui efficacem praestant operam ut exigantur ab in- 
vitis. Sic campsoris, vel alterius pecuniam mutuam dantis, praeci- 
puus minister, qui de auctario nimio paciscitur, quique illud invito 
extorquet, reus est, et ad restituendum ligatur : est enim efficax in- 
juriae causa. Quod, si ministri vel famuli tantum scribant rationes 

(1) L. iii. n. 785. (2) Clem. Ex gravi , de Usuris, 

17 * 

juxta jussa campsoris, vel numerent pecuniam, vel similem adhibe- 
ant operam, a restitutione, et plerumque a peccato excusantur : nec 
enim hujusmodi actiones proxima sunt damni occasio. In mensis 
nummulariis et officinis omnibus publicis, scribae et ministri juxta 
certas regulas sibi praescriptas agentes, non videntur culpandi, licet 
de quibusdam negotiis vereantur ne adsit usurae labes : nec enim 
censentur suo uti judicio in rebus hujusmodi, quae totae pendent ex 
rectorum voluntate. 


§. V. P(ENJS USURjE. 

106. Poenae gravissimae usurae in jure, tum canonico, tum civili, 
decernuntur. Infames habentur utroque jure. 1 Privantur commu- 
nione altaris et ecclesiastica sepultura. 2 Nequeunt absolvi antequam 
de usuris satisfecerint, vel cautionem dederint idoneam ; quibus ne- 
glectis eorum testamenta sunt irrita. 3 Contra clericos qui moniti 
non desistunt ab usuris exercendis, decernitur suspensio ab officio et 
beneficio ferenda ; et contra laicos excommunicatio item ferenda. 4 
Hae omnes poenae usuras certas et notorias respiciunt, non autem 
contractus quos theologi probabiles ab ea labe eximunt, licet alii 
contradicant. Ad poenas ecclesiasticas quod attinet, nullae apud nos 
in hac re vigere noscuntur, quum pleraeque sint ferendae sententiae, 
nec facile constet de usura, ob rationem agendi communiter serva- 
tam, et titulos speciosos quibus auctarium vindicatur. Igitur in sacro 
poenitentiae tribunali praecipue de usura judicandum, et repellendi ab 
eucharistia qui usuras manifestas exercent, nisi excessum restituant. 
Caeterum episcopis silentibus, nullus presbyter debet de contractibus 
(jpnsuetis inter probos viros publice ferre judicium, vel aliquem usu- 
rarii nomine facile notare, vel ecclesiasticam ea de causa denegare 
sepulturam. Poenae civiles usurae fere nullae sunt in plerisque foedera- 
tis provinciis, vel vim nullam obtinent, quum, omnibus conniven- 
, tibus, locus evadendi detur. Equidem lege Pennsylvaniae si quis 
sex nummorum auctarium excedat in obligationibus scriptis “ bonds ” 
vulgo dictis, seu contractibus, sortem integram amittet, re pjobata, 
et dimidium cedet accusatori, alterum dimidium fisco. 5 Eadem lex 

(1) Cap. Infames y causa 3. qu. 7. et L. improbum , Cod. ex quibus causis 
irrog. infamia. 

(2) Cap. ili. de Usuris . (3) C. ult. de Usuris in 6. 

(4) Cap. vii. de Usuris. (5) Purdon’s Digest, art. Interest . 

in Delavaria viget . 1 In Nova Jersaea chirographa, cambialia, obli- 
gationes, hypothecae ; contractus, pacta, et caetera instrumenta irrita 
sunt quoties nimium auctarium exigitur . 2 In statu Mississippiensi 
si quis plusquam decem pro centum nummis mutuis vere datis, vel 
octo pro centum alias debitis exigat, nihil ultra sortem recuperare 
poterit . 3 

(1) Vide Lotus of Delaware, art Intereat . 

(2) Elmer*8 Digeat , art Intereat. (3) Act June 25, 1822. 


Digitized by LjOoq le 



188 


DE MONTIBUS. 


CAPUT VII. 

DE MONTIBUS. 

§. I. De montibus pietatis. 

107. Montes dicti sunt acervi pecuniae, frumenti, vel rerum 
aliarum: montes pietatis sunt acervi hujusmodi in pauperum leva- 
men. Ut modus poneretur enormibus Judaeorum usuris, instituti 
sunt publica auctoritate montes hujusmodi, ex quibus mutua dabatur 
pecunia pauperibus, pignore accepto, adjecto etiam onere denarii^ 
singulis mensibus solvendi, ut impensis ministrorum, et custodiae 
pignorum satis fieret. Si intra annum pecunia non redderetur, ven- 
debantur publice pignora, et pretii ultra sortem et impensas excessus 
reddebatur domino pignoris, vel pauperibus, si ille non reperiretur. 
In Urbe Veteri primum instituti sunt, et a Pio II., anno 1463, Bulla 
muniti: 1 variae tamen excitatae sunt quaestiones de modica illa pecu- 
nia quae sorti adjiciebatur; sed aequitas, justitia, et humanitas hujus- 
modi montium adeo claruerunt, ut conciliis Lateranensi V. et Tri- 
dentino fuerint probati. Per plerasque Italiae urbes pii hi montes 
erecti sunt, civibus ditioribus pecuniam simul conferentibus, vel 
republica eam largiente ut mutua pauperibus dari posset. Montes 
profani deinceps instituti sunt, pecunia in necessitates publicas pri- 
vatasque collecta. Conferentes pecuniam nihil ultra sortem sibi 
olim comparabant; sed in montibus qui dicuntur mixti modicum 
auctarium tribuitur ratione damni emergentis, vel lucri cessantis. 
“ Adducit P. Concina litteras Pauli III., Julii III., et Pii IV. in qui- 
bus id conceditur, sed cum his limitationibus, ut deponentes pecu- 
niam id faciant zelo chari tatis erga pauperes, et alias paratas habeant 
emptiores, ex quibus licite lucrari possent.” 3 

108. Apud nos qui pignore accepto mutuam dant pecuniam, montes 
eatenus imitantur ; sed pro modico auctario usuram magnam accipi- 

(1) Vide montium originem et naturam fuse explicatam a P. F. Zech. e S. J. 
Dissert. ii. De Montibus Pietatis. 

(2) 8. Alphonsus 1. iii. n. 765. 

unt, quae tamen lege plerumque definita est . 1 Rationes quibus lex 
nititur plures recensentur, quod scilicet magno incommodo munus 
hoc exerceatur, rerum plerumque minutarum, vel facile terendarum, 
custodia assumpta, et quod in magnam cedat pauperum utilitatem. 
Quamdiu intra limites lege vel consuetudine legitima constitutos se 
continent pignoris custodes, non audemus eos damnare; sed qui 
eos praetergrediuntur, usurae vitii, cum magno pauperum detrimento, 
rei fiunt . 2 Pretii excessum, quando pignora vendere contigerit ob 
mutuum haud redditum, dominis reddere oportet: quod si hi non 
compareant intra tempus lege definitum , 3 non videtur licere eum re- 
tinere ; non enim constat potestatem civilem alto dominio ea in re 
usam esse. Alioquin pactum quod legis commissoriae dicitur , 4 quo 

(1) Leges plures Anglicae hac de re latae sunt ; “ By stat 29, Geo. iii. c. 57, 
confirmed by stat 31, Geo. iii. c. 52, and 33, Geo. iii. c. 53, pawnbrokers are 
allowed the following rates of profit for interat and warehouse room. For every 
pledge upon which there has not been lent above 2s. 6d., one half-pcnny, for any 
time during which the said pledge shall remain in pawn, not exceeding one month, 
and the same for every month afterwards, including the current month in which 
such pledge shall be redeemed ; for 5s. one penny ; for 7s. 6d., one penny half- 
penny ; for lOs., two pence ; for lOs. 6<L, two pence half-penny ; for 15s., three 
pence ; for 17s. 6d., three pence half-penny ; for 1/. four pence, and so on pro- 
gressively and in proportion for any sum not exceeding 40s ; and for every sum 
exceeding 40s. and not exceeding 10/. at the rate of 3d., and no more for the loan 
of every 20s. of such money lent by the month ; and so in proportion for any 
fractional sum. A party applying for the redemption of goods pawned, within 
seven days affer the expiration of any month, may redeem them without paying 
any thing for the seven days, and applying affer seven days, and within sixteen 
days pays the profit for one month, and the half of another month, but affer the 
expiration of the first foUrteen days, the pawnbroker may take for the whole 
month.” Rees’ New Encyclopeedia, vol. v. art. Brokers. 

(2) “ Pawnbrokers are regulated in their dealings by the 39 and 40, Geo. iii. 
c. 99 ; which fixes the rate of interat to be taken by them, and prescribes the 
mode of disposing of the bailments when not claimed within the year. The taking 
more interat than the statute allows is an offence cognizable by a magistrate. 
12 East. 573.” Chitty’8 Blackstone, Note 23, 1. ii. n. 451. 

(3) “ The Statute provides, that upon the sale of property v above the value of 
ten shillings, according to the act, the surplus beyond principal, profit, and reason- 
able expenses of the sale, shall be paid to the pawner, or his Iegal representative, 
upon being claimed at any time within three years.” Chitty’s Blackstone, Note 
23, 1. ii. n. 451. 

(4) Vide Kent’s Commentaries, vol. ii. n. 583. 


Digitized by LjOoq le 



100 


DE MONTIBUS. 


scilicet pignus in poenam solutionis dilatae cedit custodi, lege Con- 
stantini sublatum est: nec facile censendum est jure nostro sancitum. 

§. II. De montibus profanis. 

109. Mensae publicae nummulariorum, banks vulgo dictae, monti- 
bus profanis adsimilantur, quatenus plurimis actiones 1 ementibus, ea 
fit pecuniae copia, qua mercatoribus subveniatur, et publicis necessi- 
tatibus nonnumquam consulatur. 2 Initur hac ratione societas om- 
nium, qui quum pecuniam repetere non valeant, emunt sibi censum 
annuum incertum, scilicet partem illam fructuum pecuniae quam 
rectores mensae singulis sex mensibus adjudicaverint. Habent quidem 
jus vendendi actiones ; sed non ideo tollitur societas, vel damni pe- 
riculum, quum actio majori vel minori pretio veneat, pro conditione 
florentiore, vel minus prospera, mensae, et emptor in societatem ac- 
tionis translatione adscitus, socii, qui recedit, occupet locum. 

110. Juxta constitutionem Statuum Foederatorum nihil praeter 
aurum et argentum potest ex lege alicujus Status in aeris alieni solu- 
tionem valere; 3 sed instituta est olim mensa nummaria Statuum 
Foederatorum congressus auctoritate, quamvis quo jure disceptetur, 
tributa potestate chirographa emittendi ; et in singulis Statibus plu- 
rimae mensae hujusmodi in dies eriguntur, adeo ut vix numerus iis 
constet. Fines autem praecipui ob quos mensae instituuntur sunt se- 

(1) Vox haec usurpata est a mensa Vindobonensi : “The shares in that bank 
consist of actions delivered to those who have fumished funds, and which dctions 
bear interest” Rees’ New E ncy elope diae, vol. iii. art Bank of Vienna. 

(,2) Origo mensarum hujusmodi ab earum conditione praesenti aliquantum 
diversa fuit: “Bank, or Banco of Venice , commonly called banco dei guira, 
was established in the middle of*the twelfth century. ... It is properly a boanl of 
public credit and interest, or a general and perpetual purse for all merchants and 
tradere, established by a solemn edict of the commonwealth, which enacts that 
all payments of Wholesale merchandise, and lettere of exchange shall be in banco, 
or banknotes ; and that all debtore and creditore shall be obliged, the one to carry 
their money to the bank, the other to receive their payments at banco ; so that 
payments are performed by a simple transfer from the one to the other. . . Venice 
may boast of having given the first example to Europe of an establishment alto* 
gether unknown to the ancients, and which is the pride of the modem commercial 
system.” Ibidem, ait Bank . 

(3) “ No State shall. . . make any thing but gold and silver coin a tender in 
payment of debt” Art. 1. Sect. x. 1. Const. of United States. 

curitatis causa, ut mercatorum civiumque caeterorum pecunia apud 
eam deponi possit; et commercii fovendi ergo, pecunia mutua data, 
deducta legitima usura ; et cambia moderandi. Nihil auctarii depo- 
nentibus pecuniam datur, quum eam pro arbitrio retrahere possint : 
in usura exigenda legis norma attenditur : cambia autem ex rerum 
conditione, quae in dies variatur, pendent. Peccant mensarum rec- 
tores qui deposita pergunt accipere postquam se impares solvendo no- 
runt; nam fidem deponentium fallunt cum gravi eorum detrimento. 
Peccant emittendo chirographa ultra limites in lege designatos : sic 
enim lucrum quaerunt ex charta monetali absque legitima auctoritate 
emissa, et faciunt ut ipsa vilescat. Peccant exigendo usuram nimiam, 
legis praecepta variis artibus in irritum mittentes. Peccant exigendo 
lucrum majus eo quod fert campsorum generalis consensus. 

111. Fraus admittitur si actiones mensae ab initio clam vendantur, 
quum lex jubeat eas palam vendi, loco et tempore definitis. Qui 
eas occulto comparant, privilegio gaudent cum aliorum injuria, quum 
omnibus sit facultas eas emendi, quas nonnisi pretio majori sibi 
comparare deinceps poterunt. Caeterum difficile est restitutionem 
injungere ; nec enim constat, quis damnum passus sit, vel quousque. 
Peccant plane contra justitiam qui emptis actionibus falsos spargunt 
rumores, et inanem spem praebent lucri, ut actiones plurimi veneant: 
vel qui ejusmodi artibus earum minuunt pretium, eas sibi compara- 
turi. Quoties constat pretiumJnique auctum, vel minutum, exces- 
sum oportebit compensare, singulis quibus injuria facta est, satisfa- 
ciendo, vel si de iis non constet, pauperibus elargiendo subsidia. 

112. Contingit nonnumquam chirographa mensarum alienarum 
in mensam publicam conferri, vel in solutionem aeris alieni, vel de- 
positi loco, quae si a quopiam e vulgo offerantur, vel non accipientur, 
vel minoris habebuntur, prout apud plerosque valent: sed oblata ab 
amico praecipui nummularii, vel ab aliquo e mensae rectoribus, recen- 
sebuntur auri vel argenti instar, quia erit nummulario copia in rebus 
gerendis integrum recipiendi valorem. In ea agendi ratione injus- 
titia manifesta est, nisi specialis causa occurrat discriminis : quae 
forsan reperiri poterit in beneficiis mensae collatis ab eo qui hoc 
inde percipit commodum, v : g : quod pecuniam plurimam in ea 
deposuerit, nullam inde relaturus usuram. Quae autem clam gerun- 
tur a scribis in sui vel amicorum utilitatem, vel quae aliquis ex recto- 
ribus, privatis suis commodis studens, facit ut lucretur, ex nummo- 
rum mutatione, fraudis labe non carent. 

113. Tenentur mensae rectores ad chirographa sua redimenda 
auro vel argento : saepe autem contingit ob plurima emissa id fieri 
non posse, quapropter suspensio hujusmodi rationis solvendi fit. 
Quoties id factum est ex eo quod limites a lege statutos praeterierint, 
nimia chirographorum emissione, injustitia admittitur, quum nummi 
valor una cum fide mensae minuatur. Qui igitur apud mensam 
aurum, vel argentum, vel chirographa paris valoris deposuerunt, 
damnum grave patiuntur, chirographis quae minus valent iis redditis. 

114. Qui pecunia deposita utuntur ad suas utilitates promovendas, 
vel actiones in alienis mensis emendo, vel alio quocumque pacto, 
praeter eam rationem quam mensae leges admittunt, peccant, quia 
fiducia creditorum vel sociorum mensae abutuntur, et magno se dis- 
crimini objiciunt damnum gravissimum iis inferendi. Equidem tota 
quae penes mensam est pecunia est ita impendenda, ut negotiis 
legitimis augeatur res communis cum sociorum lucro: subtracta 
igitur pecunia, quaedam injuria his fit, et gravioris detrimenti causa 
temere ponitur. 

115. Praeter montes hos profanos in quibus societas quaedam 
initur, est arca quaedam 1 inplerisque urbibqs, in quam opifices famuli 
aliique pecuniam conferunt, modicam quandam usuram, quatuor 
scilicet pro centum nummis, inde derivaturi. Pecunia sic collecta 
impenditur a coetu virorum qui actiones emerunt, vel societatem 
inierunt, instar aliarum mensarum nummariarum, quique eam 
mutuam dant, hypotheca in bona immobilia accepta, vel alias 
lucrum inde quaerunt. Sex quidem nummi pro centum reci- 
piuntur ab arcae curatoribus qui pecuniam sibi creditam dant 
mutuam ; quatuor collatoribus dantur ; duobus in impensas, et 
damna quaelibet retentis. Quum plerique qui pecuniam sic depo- 
nunt nullam aliam habeant lucrandi ex ea rationem, dubitari potest 
utrum liceat usuram illam modicam accipere, nec enim societas ab 
iis initur, certum quippe jus retinent, in omni rerum eventu, sortem 
cum usura repetendi. Legis titulo admisso facile vindicatur haec 
agendi ratio ; quae alioquin magnas affert utilitates opificibus, famulis, 
aliisque minus divitibus, quorum pecunia conservatur et augetur, ut 
senectae, et valetudini afflictae consulatur. De similibus arcis mone- 
talibus, quae in Galliis habentur, S. Pcenitentiaria interrogata, eas 
approbavit : sed non constat eas ejusdem prorsus generis esse, sors 
quippe in iis alienari dicitur. 

(1) Saving funds Institution. 

$. III. De actionibus universim. 

116. Actionum nomine uti supra indicavimus, placuit vocare jus 
quod quisque sortitur ad lucri partem, collata pecunia in mensam 
publicam : quotquot scilicet certam pecuniae summam dant, socii 
fiunt mensae, et lucri sicut et damni participes : ex eorum numero 
electis quotannis, communibus omnium suffragiis, qui res gerant, men- 
sae rectores ideo nuncupati. Bis in anno subducuntur rationes, et lucri 
divisio fit, servata quadam portione ut casibus inopinatis non desint 
subsidia. Actiones has comparari posse, et lucrum percipi absque 
peccato liquet, quia est societas quaedam, periculo sicut et lucro com- 
muni t quapropter actiones minori vel majori pretio veneunt, et lucri 
divisio variatur pro mensae conditione. Crucem alicui figere potest 
quod plurima fiant a mensae rectoribus, vel ab officialibus, quae usurae 
labe infici videri possunt. Caeterum quum ipsa mensae institutio cum 
magna omnium utilitate sit conjuncta, et plurimae suppetant rationes 
lucri honesti ex cambiis, et negotiatione alia monetali, socii possunt 
tuta conscientia rectorum et officialium permittere conscientiae et 
judicio, quid in unaquaque re liceat. 

117. Praeter mensas nummarias initur societas hujusmodi ad vias 
ferreas extruendas, ad canales fodiendos, et ad omnia fere rerum 
publicarum genera : quam licere manifestum est, quum magnam affe- 
rat utilitatem civibus universis, et haud sine discrimine suae pecuniae 
ab unoquoque ineatur. Equidem raro contingit eos qui actiones 
hujusmodi comparant lucrum inde derivare. 

118. Aliquando Gubernium, saepius municipium, mutuam quaerit 
pecuniam, usura quadam oblata, nonnisi post aliquot annos recipien- 
dam. Constat licere usuram hanc accipere, quum onus sit pretio 
aestimabile sua pecunia tamdiu carere, et alioquin actionum valor 
possit minui ex rerum vicibus prout saepe contingit. 

119. Ad rem nostram animadvertit recens scriptor Gallus i 1 “ lici- 
tam esse negotiationem actionum quae constituuntur in pontibus, ca- 
nalibus, viis ferreis, foliis diurnis, libris edendis, officinis industriali- 
bus, publicis diversarum regionum campsis, etc ; hae actiones nihil 
aliud sunt quam jus ad emolumenta ex praedictis institutionibus pro- 
venientia certo quodam pretio acquisitum ; porro tale jus sane pluris , 

(1) D. Lyonnet, Tract. de contractibus , in cursu completo Theologi®, vol. 16. 

Vol. II.— 18 

vel minoris vendibile est prout emolumenta sunt majora et certiora, 
vel minora et incertiora ; ergo. . . . Licitas esse varias pecuniarum 
collocationes quae fiunt in arcis gallice dictis caisses cTepargne , 
banque de prevoyance, agences de placemens, et similibus quae cum 
emptione censuum aut actionum coordinantur ; ratio, quia istae socie- 
tates nomine collectivo emunt ex pecuniis sibi creditis census publi- 
cos, aut actiones quorum redditus distribuunt inter pecuniarum col- 
latores proportionate ad contributionem cujuslibet, adeo ut quisque 
pecuniam conferens in praedictis arcis aut campsis sortem prorsus 
alienet. . . D. Dufetre, vic. gen. Turonensis, mihi ostendit respon- 
sum quod S. Poenitentiaria direxerat 17 Decembris, anno 1832, ad 
Parochum dioecesis Claromontanae in confirmationem et approba- 
tionem praelaudatarum campsarum. Igitur tuta conscientia agunt qui 
eam eligunt viam ad lucrandum ex pecunia.” 

§. IV. De re monetali. 

120. Olim apud plerasque gentes auro et argento pecunia consta- 
bat, cupro etiam ad valorem inferiorem exhibendum usurpato : quae 
consuetudo in Europa adhuc late viget. Quoties metalla haec, juxta 
communem hominum aestimationem, valori externo, qui regia, vel 
alia suprema auctoritate definiebatur, respondebant, vix ullus erat 
quaestionibus locus: sed nonnunquam in rerum angustiis vilius me- 
tallum pretioso immiscebatur, vel ponderi aliquid detrahebatur, quin 
pecuniae valor externus minueretur: unde factum ut plurimae nasce- 
rentur difficultates de solvendo aere alieno, utium scilicet metallorum 
ipsorum habenda foret ratio, vel edicti regii et valoris eo definiti. 
Sic etiam quum in regnis diversis valor pecuniae non eadem ratione 
decerneretur, non adeo facile nummorum commutatio fiebat absque 
justitiae laesione. De his erudite disseruit P. Paulus Laymann e S. 
J. 1 qui iis temporibus floruit in quibus saepius nummorum valor mu- 
tatus est. Censuit ipse populi consensum, praeter causam gravissi- 
mam, plerumque requiri, ut monetarum valor mutetur, omnium enim 
interest, et “ quod omnes tangit, ab omnibus approbari debet.” 2 
Mutatione autem facta, contractus prius initi perficiendi videntur 
valore metallorum per se spectato, qui enim centum hureos mutuos 

(1) De Justitia Tract. iii. par. i. cap. v. De monetae falsatione ac mutatione . 

(2) Reg. xxi x. in 6. 

accepit, satisfacere censendus non est, si pecuniam tanti valentem ex 
regio edicto, sed per se inferiorem, reddat ; jus quippe habet creditor 
ad nummos quales dedit accipiendos : nam aliud pro alio, invito 
creditore, solvi non potest. Hinc jurisconsultus “ Paulus respondit, 
debitorem non esse cogendum in aliam formam nummos accipere, si 
ex ea re damnum aliquod passurus sit.” 1 Caeterum side monetae 
specie reddenda inter contrahentes convenerit, mutati valoris non ha- 
betur ratio, sed nummi promissi dandi sunt, quidquid sit de valore : 
quia “contractus ex conventione legem accipiunt:” 2 Quoties de 
monetae specie non convenit, et valor legitima auctoritate immutatus 
est, hic spectandus est, sive auctus sit vel imminutus, adeo ut pecu- 
niae summam reddere debeat creditor, nummis prout jam valent com- 
putatis : secus si “ improba faeneratorum et campsorum consuetudine, 
populo reliquo non consentiente, sed improbante,” 3 valor sit mutatus, 
nam nulla est hujus ratio habenda, in solvendis debitis, praesertim 
antiquis. 4 

121. Jam vero ad rerum apud nos conditionem ut veniamus, auri 
et argenti copia quum desit, chirographis mensarum nummulariarum 
commercium plerumque geritur. Nummi aurei pondus aliquatenus 
imminutum est, praeside Andrea Jackson; sed hujus rei vix 
habetur in negotiis ratio : chirographorum autem valor in dies muta- 
tur, prout fides mensarum vacillat, vel viget, ipsis legibus pro par- 
tium studio fixis et refixis. 

122. Unicuique licet aurum vel argentum a debitore exigere, 
quum constitutio Statuum Foederatorum nullam aliam agnoscat 
legitimam solutionem : quod si quis acceperit chirographa eo tem- 
pore quo minus valebant, non potest absque injustitia ad redden- 
dum aurum vel argentunr cogi. E contra injuria fit creditori cui 
chirographa minus valentia dantur, quae ipse cogitur recipere ne 
totum quod sibi debetur amittat. Plerumque quae circumferuntur 
chirographa mensae constitutae in civitate praecipua a civibus ibi acci- 
piuntur in aeris alieni solutionem, etsi alibi minus valeant. Qui 
extra provinciam degunt, loci ubi solutio facienda est, normam in 
aere solvendo sequuntur. 

123. Qui aurum vel argentum custodiae causa apud aliquem priva- 

(1) L. xcix. ff. de solui . 

(2) L. i. §. 6. Si convenit , ff. depositi , et reg. xxiii. ff. 

(3) Laymann, ubi supra, n. 16. 

tum deponit, qui emit chirographa quae minus valent, ut ea ratione 
lucretur, habet jus exigendi aurum vel argentum prae chirographis, si 
in mandatis non dederit ea emere. Quod si emptione lucratus, sit 
alter, lucrum poterit retinere, quum sua industria sit comparatum, 
haud absque sui periculo. Culpandus autem est qui temere de pe- 
cunia aliena negotiatur. 

CAPUT VIII. 

DE CAMBIO ET CENSU. 

124. Cambium dicitur permutatio pecunias pro pecunia cum lucro 
campsoris. Verum cambium est quando reapse permutatur pecu- 
nia: siccum , seu fictum dicitur, quando mutui velandi causa fieri 
fingitur. Manuale cambium fit, quando de manu ad manum permu- 
tatur pecunia diversi generis : v : g : aurea cum argentea. Locale 
cambium est permutatio pecuniae praesentis cum distanti : v: g: si 
quis campsori mille nummos det Philadelphiae, litterasque cambii 
recipiat, ut pecunia sibi vel alii, jussu suo, Parisiis solvatur. 1 Cam- 
bium temporale est illud quo quis dat pecuniam post tempus, vel 
eodem loco, vel alibi recipiendam. Sic plerumque litterae cambii 
dantur triginta vel sexaginta post dies solvendae. 

125. Licet quoddam lucrum ex cambio vero manuali derivare : 
nam diversae nummorum species nonnisi labore, impensis, et periculo 
comparantur, ut campsori praesto sint in publicum commodum ; 
quod si id cum campsoris utilitate aliquando contingat, id bonae ejus 
fortunae tribuendum, quin desinat per se pretio aestimari. Hinc licet 
nummos aureos vendere eo quo valent pretio, eosque emere, premio 
quod consuevit a plerisque dari praestito. Ipse campsorum consen- 
sus pro rerum in dies varietate normam praebet valoris diversarum 
monetarum. Idem de chirographis mensarum dicendum, nam va- 
lent quanti a plerisque aestimantur pro mensae conditione : sed pec- 
cant qui artibus iniquis et mendaciis eorum valorem augent vel 
minuunt: vel qui ea emunt venduntque pretio ab eo quod ple- 
rumque obtinent diverso, ignorantia et simplicitate aliorum abusi: 
vel qui ea vendunt, postquam mensa cecidit, vel quam certo norunt 
mox casuram. 

126. Ex cambio locali licet derivare lucrum, nam campsori ali- 
quid debetur ob industriam, qua copiam pecuniae in longinqua regione 

(1) “A Bili of Exchange ... is an open letter of request from one man to 
another, desiring him to pay a sum named therein to a third person on his ac- 
count.” Blackston. Comm. 1. ii. n. 467. 

18 * 


Digitized by LjOoq le 



19B 


DE CAMBIO ET CENSU. 


impetravit, ut aliorum commodis inserviret: quod plerumque im- 
pensas secum fert et damni periculum. Si utilitas lucrumque ex 
utraque parte illi proveniat, non ideo jure cadit exigendi mercedem 
ob rem quae per se pretio aestimanda est. Eadem vero est norma 
lucri, communis scilicet campsorum consensus. 

127. Cambium temporale aliqudndo purum putumque est mutuum, 
ideoque de eo judicandum juxta ea quae alibi tradidimus : sed 
quandocumque bona fide fit, potest esse lucri causa, ob rerum vices 
intra spatium illud temporis quod cambio definitur; eo magis si cum 
loci varietate, vel monetarum permutatione concurrat. 

128. Quoties recusat ille ad quem litterae cambii diriguntur, eas 
acceptare et agnoscere, protestatio fit a notario publico, quae intra 
quatuordecim dies communicanda est litterarum auctori, juxta leges 
Angliae: 1 apud nos autem protestatione opus non est, sed die se- 
quenti vel quamprimum monendus est, sicut et alii per quorum ma- 
nus traditae sunt litterae, quique accepta pecunia iis inscripserunt sua 
nomina; ut jus sit eam recuperandi. 2 Si acceptaverit litteras, nec 
tamen tempore statuto solverit, protestatio facienda est, et remedium 
juris datur contra ipsum, vel auctorem litterarum, vel aliquem ex iis 
qui prius sua inscripserunt nomina. Nemini autem licet se immu- 
nem reddere celandis bonis suis, vel arte aliqua, quum quisque suo 
nomine inscribendo se obnoxium fecerit. Nec excusatur, licet nihil 
reapse debuerit; nam onus solvendi sibi assumpsit, aliisque fuit 
damni occasio. 

129. Campsores 3 apud nos operam plurimam impendunt venden- 
dis et emendis actionibus , scilicet juribus partem quandam habendi 
in mensis nummariis, vel in aere alieno Gubernii, 4 et in collegiis ci- 

(1) Vide Blackston. Comm. 1. ii. n. 469. 

(2) “ In ali cases, whether of an inland or foreign bili, if it be presented and 
acceptance is refused, prompt notice (within fourteen days will not suffice, but 
usually the next day to the immediate indorser, and each indorser is allowed a 
day) must be given to the drawer and indorsers, or they will be discharged from 
responsibility.” Chitty in Blackston. Ibidem. Note 44. 

(3) Brokers , Bankers. 

(4) De debito nationali loquens Blackstonius ait : “ A system which seems to 
have had its original in the state of Florence, A. D. 1344 : which govemment 
then owed about 60,000/. sterling : and being unable to pay it, formed the prin- 
cipal into an aggregate sum, called metaphorically a mount or bank, the shares 
whereof were transferable like our stocks, with interest at five per cent, the prices 

vium quae vias ferreas canales ve dirigunt. Haec per se licere jam 
diximus ; sed constat campsores inter se fictis emptionibus aliisque 
artibus pretium actionum minuere, saepe vel augere, unde fit ut plu- 
rimi damnum patiantur. Justitiam laedi putamus quoties arte quadam 
valor variatur, saltem ni dolus ejusmodi sit qui a campsoribus, pro 
consueta agendi ratione, detegi pdfcsit. Caeterum adeo consueverunt 
fingere, et inter se veluti ludere, ut quilibet sibi plerumque caveat, 
et vix se deceptum queratur. Peccant procul dubio omnes qui, arti- 
bus iniquis et rumoribus falsis, actionum valorem in sui commodum 
augent, vel minuunt; quod fieri dicitur ab ipsis collegiis civium, qui 
actiones ita sibi comparant minimo pretio, deinceps maximo ven- 
dendas. 

130. Census annuus est contractus quo emitur et venditur jus 
percipiendi pensionem annuam ex re, vel persona aliena. Realis 
dicitur qui in re fundatur, v : g : agris, aedibus : personalis qui per- 
sonam tantum obligat, nulla re in securitatem praestita : mixtus qui 
solvendus est a quodam ex sua industria, vel pecunia, aedibus vel 
aliis rebus immobilibus alioquin obnoxiis. 1 Census aliquando serva- 
tur solvendus ei qui rem transtulit ad alium, ea conditione apposita ; 
aliquando creatur ab aliquo qui se vel res suas obligat ad eum sol- 
vendum. Ad vitam cujusdam nonnunquam constituitur, ejus morte 
extinguendus; 2 aliquando ad annos quosdam: aliquando perpetuus 
est. Eum redimendi datur nonnunquam facultas, quando licet ven- 
ditori censum extinguere reddita pecunia : quod si emptor etiam 
possit repetere pecuniam, dicitur utrinque redimibilis . 

131. Licere reservare sibi pensionem annuam, ex re quam quis ad 
alium transfert, liquet dummodo alioquin conditiones translationis 
aequae sint. Licere etiam constituere censum, sive in fructibus praedio- 
rum, sive in pecunia ex praediis, vel aedibus derivanda, omnes fere 

varying according to the exigcncies of the state.” L. i. Comm. n. 327. Citat 
Aretinum : “ Pro tempore, pro spe, pro commodo minuitur eorum pretium atque 
augescit.” 

(1) “ Annuity is a thing very distinet from a rent charge, with which it is 
often confounded ; because a rent charge is a burden imposed upon, and issuing 
out of lands ; whereas, an annuity is a yearly sum, chargeable only upon the 
person of the grantor.” Rees’ New Encyclopsdia, voL iii. art Annuity in Law. 

(2) u The most genera! division of annuities is into annuities certain ; and 
annuities, the payment of which depends on a eontingency / such, in particular, 
as the continuance of a life.” Ibidem, art Annuities . 

theologi censent ; quamvis enim eo pacto major pecuniae summa ea 
quae data est recipiatur, tamen jus ad eam recipiendam per illa tempo- 
rum intervalla non videtur pretium excedere : praesertim si damni sit 
periculum, aedibus dirutis, vel praediis ad sterilitatem redactis. Hinc, 
quamvis theologi nonnulli olim dubitarint utrum liceret, quum speciem 
mutui obvelatam censerent, vicit s?ntentia adversa, quam probarunt 
Martinus V. et Calixtus III . 1 Censum personalem licere plurimi con- 
tendunt, quoties bona fide agitur : eum tamen prohibuit S. Pius V . 2 ob 
periculum mutui velati .* quae prohibitio in plerisque locis consuetudine 
contraria abrogata est. Ubique cavendum ne conditiones sint iniquae, 
quibus usurae labes insit . 3 In Anglia lege cautum est ne fraus ad- 
mittatur ; et remedium a curia praebetur . 4 Apud nos non adeo fre- 
quens est census contractus, quum tot aliae lucri spppetant rationes. 

(1) In suis Extrav. (2) Constit. cum onus. 

(3) “ If by the ternis of the contract, the lender’s principal is bona jide (and 
not colourably) put in jeopardy, no inequality of price will make it a usurious 
bargain.” Blackston Comm. 1. ii. n. 462, 

CAPUT IX. 

DE SOCIETATE. 

132. Contractus societatis est duorum vel plurium conventio 
conferendi aliquid ad lucrum et damnum commune, proportione 
aequa servata. Conventio haec fieri potest absque scriptura, vel alia 
solemnitate, jure caesareo ; sed plerumque scripto initur. 1 Non- 
nunquam socii omnes pecuniam et industriam suam conferunt : ali- 
quando alius dat pecuniam, alius suam adhibet industriam. Condi- 
tiones societatis ex contrahentium voluntate pendent, quae tamen 
aequae esse debent; nec enim licet onus nimium alterutri imponere, 
etiamsi ipse ex quadam necessitate, vel spe nimia lucrandi, consen- 
tiat. “ Dum societas contrahitur, tam lucri, quam damni communio 
initur.” 3 “ Societatem talem coiri non posse, ut alter lucrum tan- 
tum, alter damnum sentiat, et hanc societatem Leoninam solitum 
Cassium appellare leges declarant.” 3 

133. Quoties societas initur chartae publicae sanctione munita, 
sociorum singulorum bona non sunt creditoribus obnoxia, sed ea 
tantum quae coetus sunt: caeterum peccant qui temere contrahunt aes 
alienum, hoc usi praesidio : si desit specialis illa sanctio, sociorum 
bona omnia obnoxia sunt, licet ex alterutrius tantum culpa aes alie- 
num contrahatur, vel licet alter habeat minimum quoddam lucri vel 
damni consortium. In Pennsylvania, praeter generales socios quo- 
rum nomine res geruntur, sunt nonnulli qui speciales socii dicuntur, 
qui scilicet certam quandam pecuniae summam in societatis usum 
contulerunt, ultra quam non tenentur obnoxii. Eorum nomina in- 
strumento scripto relata, una cum pecunia collata tabulis publicis in- 
sinuentur necesse est, et juramentum fiat de rebus ad societatem 
constituendam gestis. 4 * Qui alterius culpa obnoxius factus est cre- 
ditoribus, vix tenetur ad sponte solvendum, sed potest expectare ut 
lex executioni demandetur. Qui portionem parvam habuit; v : g : 
decimam sextam, satis facere videtur, si pro rata parte solvat : cogi- 
tur autem lege totum solvere, si valeat. 

(1) L. i v. ff. pro socio. (2) L. Si unus est, ff. eodem. 

(3) L. Si non fuerint . E eodem. 

(4) Vide legem 21 Martii 1836, apud Purdonem, art. Partnership. 

134. Peccant socii rebus communibus utentes in privatum sui 
commodum, aliis invitis ; vel privato studentes lucro, dum communi 
vacare debent. Quoties eas prodigunt, debent damnum aliis illatum 
resarcire ; sicut et debent in commune aerarium conferre quidquid 
negotiando acquisierint. Si negligant suas partes implere, vel si 
temere se implicent negotiis quae felicem exitum vix sunt habitura, 
sociis satisfacere debent. 

135. Magna olim exarsit controversia inter theologos de contractu 
trino, qui scilicet tres in se complectebatur, quamvis unicus foTet. 
Fiebat data ab aliquo alteri pecunia ad negotiandum, ea conditione 
ut, in omni rerum eventu, sors illi reddetur integra, cum certo quo- 
dam lucro. Societas iniri censebatur, quum alter pecuniam, alter 
industriam conferret, et negotia gererentur in communem utriusque 
utilitatem. Cavebat de pecunia socius alter, ea lege ut major pars 
lucri sibi cederet, qui contractus assecurationis sortis dicebatur: et 
quum lucrum foret incertum, de certo quodam lucro dando pacisce- 
batur, qui erat contractus assecurationis lucri . Vix dubitari potest 
contractus hos diversos iniri posse cum diversis hominibus absque 
ulla usurae labe, quum liceat de rebus incertis cum utriusque discri- 
mine pacisci : sed quoties inter eosdem agitur, contendebant plurimi 
theologi cautionem praestitam de sorte reddenda tollere societatem, 
et mutuum constituere. Equidem liquet mutuum ea ratione saepe 
obtectum, quapropter Sixtus V. contractum hujusmodi damnavit: 1 
caeterum non constat eum veluti per se illicitum reprobatum, qua- 
propter ea ratio contrahendi plerisque in locis obtinuit, ubi prohibitio 
consuetudine mitigata est, seu abrogata. Litis diremptio ex contro- 
versia de usura pendet, quae, quod pertinet ad commercium, adhuc 
sub judice est. 2 In Pennsylvania lege cavetur ne pecunia in socie- 
tatem collata a socio speciali ei reddatur, nisi postquam creditoribus 
satisfactum fuerit. Caeterum permittitur quotannis usuram legiti- 
mam accipere, et lucri partem, si quid supersit. 3 

(1) In Bulla qute incipit Detestabilis . 

(2) Quamvis pondus auctoritatis adversus sententiam qu® favet usuite hujus- 
modi inclinet, attamen libenter agnoscimus nostram non esse tantas componere 
lites. “ Nous ne prendrons pas sur nous de ddcider la question cdlebre qui est 
encore agitde entre les theologiens, pour savoir si V usure ldgale, ou 1’ intdret 
tird du pret de commerce est Idgitime, ou si c’ est une injustice qui emporte 
toujours 1* obligation de restituer.” Bergier, Dictionnaire de Thdologie, art. 
Usure, 

(3) Vide legem supra cit . 

CAPUT X. 

DE CANTIONIBUS. 

136. Assecuratio dicitur contractus quo quis alienae rei periculum 
in se suscipit, obligatque se ad ejus valorem reddendum, si casu pe- 
rierit. Sic solent aliqui cavere domibus, rebusque aliis, navibus 
praesertim : imo et vitae hominum ; seseque obligant ad resarciendum 
damnum intra certam pecuniae summam, si incendium contigerit, 
(dummodo non fuerit tumultuante populo) vel si navis fuerit demersa. 
Hujusmodi contractus liciti sunt, quum onus suscipiatur praetio aesti- 
mabile : sed curandum ut pretium periculo respondeat. Haec apud 
nos a coetibus quibusdam ex legis sanctione, charta scilicet munitis, 
statuuntur, et justa habenda sunt nisi contraiium constet. Quando 
assecuratio fit navis ab eo qui pecuniam mutuatur qua merces com- 
paret ad navem onerandam, usurae labes contrahitur, nam tollitur pe- 
riculum pecuniae, ob quod usura magna promissa est. 1 Sed si ille 
qui pecuniam dat mutuam, etiam praestet cautionem de navis et mer- 
cium valore solvendo, si casu aliquo perierit, nil obstat quin preinium 
idcirco accipiat, et usuram pro periculi ratione. 

137. Peccant gravissime qui suas incendunt aedes ut pecuniam 
ultra earum valorem a societate assecurationis accipiant, nihil enim 
juris habent, sed gravissimis poenis, capitis scilicet, juxta Angliae 
leges subjacent. Injustitiae quoque rei sunt qui pecuniam damno suo 
majorem exigunt, incendio casu vel malitia aliena contingente. 
Peccat etiam nauclerus qui sua incuria naufragio dat causam, vel 
qui ea celat quae si innotuissent, cautio praestita nihil juris mercium 
vel navis domino tribueret. 

138. Assecuratio vitae alicujus fit quando ob premium semel 

(1) “ Although Respondentia and bottomry are of themselves a species of in- 
surance, ye t the lender has an insurable interest in his securi ties, and therefore 
may protect himself from the sea-risk by insuring them. However, a policy on 
bottomry or respondentia cannot be subscribed by the borrower of the money ; 
for if he were to become an insurer, this would be no longer a loan upon bot- 
tomry, but a cloak for usury.” Rees’ New Cyclopaedia, vol. xx. art Insurance . 

datum, vel ob pecuniam quotannis solutam, obligat se societas aliqua, 
vel vir aliquis, ad certam pecuniae summam persolvendam, quando 
quendam mori contigerit. Quando ratio habetur aetatis, valetudinis, 
et aliorum adjunctorum, et pretium aequum datur, contractus hujus- 
modi licet ; nam discrimen est quoddam ex utraque parte, et damni, 
sicut et lucri, sors incerta. 

139. Hypotheca est contractus quo debitor rem aliquam immobi- 
lem creditori obligat ad debiti securitatem. Sic aedes, praedia, pas- 
sim in hypothecam traduntur. Ea est hypothecae vis, ut usura legi- 
tima solvenda sit creditori quotannis, et sors tempore statuto ; quod 
si negligatur, poterit rei possessionem sibi vindicare, vel eam venalem 
exhibere, judicii tamen ordine servato. Navis in hypothecam tradi- 
tur nonnumquam, pecunia mutua accepta eo pacto ut rependenda sit 
cum usura, itinere feliciter peracto, sed creditor immunis habendus 
sit si eam demergi, vel alias perire contigerit. 1 Merces quibus 
navis oneratur etiam in hypothecam traduntur simili adjecta condi- 
tione. 2 Magna plerumque exigitur usura, quae maritima dicitur, ob 
periculum susceptum, duodecim pro centum, vel plus ex contrahen- 
tium pacto : quam licere liquet, quum jus ad sortem, si quid adversi 
contigerit, amittatur. 

140. Fidejussio* est contractus quo quis suscipit obligationem 
solvendi debitum alienum, si debitor ipse non solvat. Fidejussor non 
obligatur strictius quam debitor, nam “ accessorium sequitur natu- 
ram principalis 4 proindeque si contingat debitorem non adstringi 
ob vitium tituli quo creditor nititur, fidejussor liber erit: non ita, si 
debitor impar solvendo, beneficio legis utatur ; nam fidejussor ligatus 

(1) “Bottomry is a contract in the nature of a mortgage of a ship, on which 
the owner borrows money, to enable him to fit out the ship, orto purchase a cargo 
for a voyage proposed ; and pledges the keel or bottom of the ship {partem pro 
toto) as a security for the repaymenk It is moreover stipulated, that if the ship 
be lost in the course of the voyage, by any of the perils enumerated in the con- 
tract, the lender also shall lose his money ; but if the ship should arrive in safety, 
then he shall receive back his principal, and also the interest agreed upon, gene- 
rally called the ‘ Marine Interest/ however this may exceed the legal rate of in- 
terest.” Rees , New Cyclopsedia, vol. v. art. Bottomry . Vide et Blackston. 
Comm. 1. ii. n. 458, cujus verba fere exscripsit 

(2) “ Bottomry is a loan upon the ship, and respondentia upon the goods.” 
Ibidem. 

(3) Bondy Bail-bond , Security , Recognizance, 

(4) §. i. Inst de fidejussoribus. 

manet. Cessat fidejussionis vis, si quid in obligatione novetur, 
absque ejus consensu. 1 Si plures simul fidejubeant, singuli pro rata 
parte tantum tenentur, nisi sese in solidum verbis perspicuis obliga- 
verint : quod plerumque apud nos fit. 2 Fidejussionis obligatio transit 
ad haeredes. 3 Nequit fidejussor conveniri, nisi prius a debitore 
principali debitum fuerit petitum, et constet eum non esse solvendo. 4 
Si tamen debitor absens sit, nec habeat bona liquida quibus creditori 
satisfiat, fidejussor obligatur. Fidejussionis instar est quando quis 
litteris cambii, vel chirographo alieno suum inscribit nomen, 5 ut pe- 
cuniam, deducta usura legitima, recipiat, prout fit apud mensas pub- 
licas. Si tempore statuto haud solvatur, protestatio fit a notario 
publico, 6 ut constet de solutione petita et neglecta ; qua peracta credi- 
tor in jus vocat vel debitorem principalem, vel quemlibet ex iis quo- 
rum nomina inscripta sunt. Qui cogitur solvere, potest pecuniam et 
impensas omnes a principali debitore, vel ab alio qui prius suum no- 
men inscripserat, recuperare. 7 Nemini licet se arte fraudeve ab onere 
quod fidejussione suscepit eximere, quamvis enim ipse nihil forsan 
acceperit, et temere in tantum discrimen se conjecerit, ex justitia 
tenetur obligationem assumptam implere. Qui igitur opifices chiro- 
graphis ab iis quibus res suas vendiderunt acceptis sua inscripserunt 
nomina, ut pecuniam a mensa nummaria acciperent, nequeunt pacto 
aliquo fraudulento sua servare bona, si contigerit creditores deficere. 
Qui se fidejussores prostiterunt officialibus publicis, nequeunt se 
immunes praestare, etsi horum fraude magnum eis proventurum sit 
damnum. Caeterum si familiae suae calamitas impendeat, quin repa- 
rari valeat damnum, cujus se fidejussores exhibuerunt, non audeo 

(1) L. Novatione facta, Cod. de fidejussor . “If the holder of a promissory 
note takes upon himself to give further time for payment, or receives a part of 
the money, and gives time for the rest, the nature of the transaction is essentially 
changed, and the endorser is no longer responsible.” Purdon’s Digest, art. Pro- 
missory Notes . Notes. 

(2) “ An obligation of two individuals running thus : ‘We bind ourselves, 
our heirs, executors and administratore, and every of them firmly by these pre- 
sents,’ is joint and several, 4 Watts 50.” Ibidem, art. Bonds. Notes . 

(3) §. ii. Inst. fidejussor . (4) Nov. iv. cap. i. 

(5) Endorser. 

(6) Id de litteris cambii, vulgo Bili of Exchange , intelligendum. “ Protest 
of non payment is not necessary on a promissory note.” 1 Dallas 235. 1 Yeates 
145, 533. cit. Notes to Purdon, art. Promissory Notes. 

( 7) Lucius III. cap. Pervenit, de fidejussor. 

Vol. II.— 19 

damnare eos qui sibi suisque consulunt, quoad ea quae sustentationi 
necessaria sunt. Qui fidemj usserunt reum sistendum judicio, ob- 
noxii sunt si aufugerit : item qui “ fidejussores de pace et legalitate 
tuenda” 1 dati sunt, obnoxii sunt mulctae, si pacem legesque viola- 
verit ille cujus vades se praestiterunt: caeterum si bona sua celent, vel 
alias mulctam cui subjacent solvere evitent, non videntur justitiam 
violare, nisi de debito, vel injuria praetio aestimanda agatur. 

141. Juxta theologos nonnullos licet pretium exigere pro onere 
fidejussionis suscipiendo, quum sit pretio aestimabile. Id consuevit 
fieri in Statu Neo-Eboraceno ab iis qui sese aliorum debitis faciunt 
obnoxios, chirographis sua inscribendo nomina. 

(1) Ita in legibus Eduardi confessoris proscribitur. Vide apud Blackston. 1. 
iv. n. 252. “ This security consists in being bound, with one or more securities, 

in a recognizance or obligation to the king.” Ibidem, n. 253. 

CAPUT XI. 

i DE EMPHYTEUSI. 

142. Emphyteusis, quae vox est Graeca, est contractus quo rei 
immobilis dominium utile transfertur, directo retento, sub onere pen- 
sionis annuae. Tenebatur emphyteuta rem efficere magis fructuo- 
sam, nam a serendis arboribus vox sumpta est : eo magis cavere 
debebat ne deterius praedium evaderet. Si neglexisset per tres annos 
pensionem solvere, ejiciebatur ex praedio, vel aedibus; 1 imo post 
biennium, si ecclesiastica esset emphyteusis. Poterat a domino exi- 
gere pretium meliorationum, quas Graeci dicebant ifinovr^wta, 2 et si 
noluerit dare, jus emphyteusis ad alium lege idoneum transferre. 3 
Si rei interitus ex calamitate quadam contigerit, ad pensionem sol- 
vendam non tenebatur. Apud nos agri aliquando traduntur ea con- 
ditione, ut intra quoddam temporis spatium tot jugera fiant culturae 
idonea, arboribus excisis, et ut sepibus agri circumdentur, et horre- 
um, aedesque erigantur. Si per anni dimidium pensio non solvatur, 
potest dominus legis auctoritate bona coloni venditioni exponere, vel 
si copia eorum non sit ipsum ejicere. Saepe ex fructibus agrorum 
quaedam portio domino est solvenda ; qua in re coloni fides et justi- 
tia spectanda est, ne inanibus ductus rationibus rerum veritatem 
celet. 

143. Feudum est contractus quo sub onere fidelitatis et obsequii 
personalis transfertur rei immobilis dominium utile, directo retento. 
Ea contrahendi ratio medio viguit aevo, agris militibus traditis eo 

(1) L. ii. Cod. de jure emphyteutico. “By the civil law, if a tenant who 
held lands upon payment of rent or Services, or ‘jure emphyteutico/ neglected to 
pay or perform per totum triennium , he might be ejected from such emphyteutic 
lands. . . The same remedy is in substance adopted by statute II. Geo. II. c. 19. 
§. 16.” Blackston. Comm. I. iii. n. 233. 

(2) Anglice: improvements. (3) L. iii. Cod. de jure emphyteutico, 

(4) “ When rent is due and unpaid, and when no judgment in a personal 

action has been had for the recovery of the same, the landlord, upon demand may 
enter immediately, by himself or his agent, upon the demised premises, and dis- 
train any goods and chattels that are to be found there, belonging to the tenant 
or others.” Kent’s Comm. vol. iii. n. 476. 

pacto ut dominum obsequiis quibusdam prosequerentur, et ad bellum 
sequerentur . 1 Vaasallus dicebatur qui feudum obtinuerat, quique 
juramentum fidelitatis emittebat genufiexus, manibus suis inter do- 
mini sui manus positis. Investitura vocabatur ritus quo in posses- 
sionem feudi mittebatur, qui realis aliquando erat, aliquando signo 
aliquo constabat v: g : ense tradito, vel annulo. Quaedam conditiones 
inerant feudo, quas qui violasset perduellione, vel graviori aliquo 
scelere, illo privabatur. Feudum ad alium transferre nequibat absque 
domini consensu. Plura huc pertinentia recensere non vacat, quum 
alius sit rerum apud nos ordo. Quae possidebantur omni onere im- 
munia, et jure absoluto dicebantur allodia. Hujusmodi censentur 
esse omnia in foederatis provinciis, vel saltem ad eorum naturam 
accedere . 2 

(1) “ The better, and the prevailing opinion, is, that the origin of the feudal 
system is essentially to be attributed to the northem Gothic conquerors of Europe. 
It was part of their military policy, and devised by them as the most effectual 
means to secure their conquesta. The chieftain, as head or representative of his 
nation, allotted portions of the conquered lands, in parcels, to his principal fol- 
lowers, and they, in their tum, gave smaller parcels to their sub-tenants, or vas- 
sals, and ali were granted under the same condition of fealty and military Ser- 
vice.” Kent’s Comm. vol. iii. n. 493. 

(2) u The distinction in this country, between feudal and allodial estates, 
either does not exist at ali, or has become nearly nominal.” Ibidem, n. 489. 

CAPUT XII. 

DE LUDO. 

144. Ludus est contractus oblectantium animum, et deponentium 
aliquid cessurum victori. Alius regitur fortuna sola, ut ludus aleae ; 
alius industria sola, ut ludus pilae ; alius fortuna et industria simul, 
ut ludi chartarum. Licet ludere ; quum enim unusquisque possit 
res suas donare, potest etiam eas discrimini objicere, easque vic- 
tori cedere. Caeterum ludendi consuetudo facile graviorem inducit 
culpam, malaque innumera; peccant quippe qui, cum sui suorumque 
gravi detrimento, magnam pecuniae summam ludendo exponunt; 
vel inde se reddunt impares debitis solvendis, vel qui ludis vacant, 
omissis suis muneribus ; vel qui rixis, blasphemiis, aliisque peccatis 
ludendo se inquinant. 

145. Qui ludendo lucratur aliquid ab eo qui pecuniam alienam 
discrimini objicit, nequit illud retinere, quum nemo possit alteri dare 
jus quo ipse caret. Hinc qui nummos lucratus est a scriba merca- 
toris, quos suos non esse novit, debet eos domino restituere. E 
contra si pecuniam furtivam exponens, ludendo victoriam reportet, 
nihil potest exigere, et si exegerit, tenetur ad restituendum, quum 
contractus esset injustus, ipso nihil habente quod jure solveret. 

(1) “ Now that cards and dice are of themselves lawful, I do not know any 
reason to doubt For if they be unlawful, it is because they are forbidden, or 
because there is in them something that is forbidden. They are no where of 
themselves forbidden : and what is in them that is criminat or suspicious ? Is it 
because there is chance and contingency in them 1 There is so in all human 
affairs ; in merchandise, in laying wagers, in all consultations and wars, in jour- 
nies and agriculture, in teaching and leaming, in putting children to school, or 
keeping them at horne, in the price of the market, and the vendibility of com- 
modities. I know nothing else that can be pretended to render the nature of 
these things suspicious, and this is perfectly nothing : and as for the evil appen- 
dages which are so frequently attending upon these kind of games, besides that 
they also are as near to other exercises as to these, as to bowiing, horse-racing, 
cock-fighting, the fight of quails and of partridges, bull-baiting, pall-mall, billiards, 
and all other games for money and victory, to some more, and to some less, be- 
sides this, I say, the evil appendages are all separable from these games.” Jer. 
Taylor, Duct . Dub . 1. iv. c. i. vol. 2. p. 473. 

19 * 

146. Qui alterum ad ludendum injuste coegit, tenetur, juxta plures 
theologos, ad restituendum quidquid ex eo lucrifecerit : quod quidem 
certum videtur de eo qui peritia ludorum pollens imperito vim fecit. 
Si uterque fuerit peritus, probabilius S. Alphonso de Ligorio vide- 
tur restitutionem non deberi, quum damnum ex infortunio et casu, 
non autem ex vi voluntati illata oriatur : licet tamen metum passo 
restitutionem exigere, ut injuria sibi facta tollatur. Preces etiam 
importunae quibus quis ad ludendum fuerit inductus, voluntatis liber- 
tatem non destruunt, et proinde contractum ludendi irritum non 
faciunt. 

147. “ Non tenetur restituere,” inquit Busembaum, 1 “ qui utitur 
astutiis illis, quas regula lusus et consuetudo recepta patitur ; cum 
uterque sciat, tales astutias esse solitas, et sic tacite in illas libere 
consentiat, v : g : Si potiores chartas habens, et securus de victoria 
augeat sponsionem, vel simulet metum, ut adversarius augeat. 2» 
Si sciens se inferiores chartas habere, dissimulet, augeatque sponsio- 
nem, ut sic relinquatur sibi, quod erat appositum. 3. Si inspiciat 
chartas alterius ex sola ipsius negligentia, et absque fraude ; secus si 
ita se collocet, ut possit videre ; vel si alium constituat, a quo admo- 
neatur. 4. Si chartas a tergo discat nosse inter ludendum, quas 
ante non signarat, nec noverat. Qui vero utitur fraudibus non ad- 
hiberi solitis, vel colludenti ignotis ; v : g : suffuratur chartas, vel 
signis a tergo notat, vel utitur notatis, aut iis quas ante novit, igno- 
rante socio, vel arte quadam eas componit, etc. tenetur restituere non 
tantum lucrum, sed etiam quantum alteri valebat spes lucrandi, imo 
etiam colludendi.” 2 Quando quis certo usus est fraude dum luderet, 
ex qua utrum damnum provenerit, dubius haeret, S. Alphonsus de 
Ligorio censet eum ad restituendum teneri pro rata dubii. Notat 
etiam “non teneri lusorem monere alterum de suo errore, puta, si 
det manum, si numeret pro se minora puncta . . . quia sic fert com- 
munis mos lusorum.” 3 

148. Ludos alearum districtim vetat jus civile. 4 “ Nulli liceat in 

(1) Apud S. Alph. 1. iii. n. 882. 

(2) “ If I gain an advantage by packing the cards, glancing my eye into the 
adversaries hands, or by preconcerted signals with my partner, it is a dishonest 
advantage; because it depends upon means, which the adversary never suspecta 
that I make use of.” Palet, Moral Philosophy , i. ii. c. viii. 

(3) S. Alphons. ubi supra, 

(4) L. Alearum . c. de rei. et sumptibus fun. 

publicis, aut privatis domibus vel locis ludere, aut inspicere ; et si 
contra factum fuerit, nulla sequatur condemnatio, ( victi scilicet ad 
solvendum,) sed solutum reddatur, et actionibus competentibus re- 
petatur ab iis qui dederunt.” Consonant leges Pennsplvaniae. 1 Hae 
tamen habentur tamquam mere poenales, quarum violatio lethalem 
maculam non inducit. Qui ludendo absque fraude lucratus est, po- 
test lucrum retinere, donec sententia judicis ei fuerit ablatum. Victus 
tamen legis beneficio uti poterit ; ideoque abstinere a solvendo ; nam 
“ frustra solvitur, quod statim repetendum est.” 2 Si ludentes bene- 
ficio legis renuntiaverint, fideque praestita sese obligaverint ad sol- 
vendum, quin ullatenus apud judicem repeterent, cessio haec non 
valet, quum bono communi repugnet. Caeterum si juramentum 
accesserit, non poterunt ad legem confugere ; divini nominis quippe 
reverentia exigit, ut juramentum, quod absque peccato servari potest, 
servetur. Negat etiam S. Alphonsus, cum Lessio, victum posse 
juramenti relaxationem a praelato petere ; nam contractus per se 
valet, et quod quis ludendo amisit, solvere nulla lege prohibetur. Qui 
autem solverit, quamvis possit judicio repetere solutum, si juramen- 
tum haud intercesserit, nequit tamen occulte sibi compensare, “ quia 
dominium pecuniae solutae jam valide translatum est, unde repeti non 
potest, nisi coram judice.” 3 Si victus ficte minitetur se in judicio 
repetiturum solutum, et victor consentiat transigere, pluribus theo- 
logis cum S. Alphonso videtur valere transactio ; quidquid enim cedit 
victor, donat ut victus cedat juri, quo vere pollet, repetendi. 

149. Vetant canones ne clerici aleis ludant : “ Ad aleas et taxillos 
non ludant, nec hujusmodi ludis intersint.” 4 Veterum canonum 
hac in re sanctam severitatem renovavit concilium Tridentinum, 5 
contrariis reprobatis consuetudinibus. Caeterum pluribus in locis 
-rigor ille adversa consuetudine mitigatus est : quin idcirco liceat 
clericis aleatoribus manifestis ea, quae prava, ac corruptela censenda 
foret, se tueri. 6 Qui raro, moderate, et privatim, sine scandalo aleis 
ludunt, recreationis gratia, possunt a culpa vindicari, saltem gravi, 
in locis in quibus canones non rigide observantur. 7 Multo magis 
excusantur qui ludos alios, in quibus intervenit industria, ad animum 
recreandum adhibent. Caeterum scandalum maxime cavendum est, 

(1) Vide Digest, tit. Gaming . (2) L. creditori 5. de pactis* 

(3) S. Alph. 1. iii. n. 891. dub. 7. 

(4) C. Clerici, de vita et honest. cleric (5) Sess. xxii. c. 1. 

(6) C. Inter dilectos, de excess. Pr«l. (7) S. Alphons. 1. iii. n. 899. 

quod facile evenit, praesertim in his regionibus, in quibus Protes- 
tantes qui pietatem affectant, ab omni ludo hujusmodi abhorrent. 

150. Sponsio est contractus quo duo vel plurear de rei veritate vel 
eventu contendentes, sibi invicem aliquid spondent, ut sit ejus qui 
fuerit veritatem assecutus. Licet ita spondere, dummodo aequitas 
ex utraque parte servetur, nec occulta habeatur notitia qua rei veri- 
tas jam sit alteri explorata. Qui igitur novit ex certa alicujus rela- 
tione rem ita se habere, non potest cum altero id non suspicante, de 
ea spondere : hic enim putat de re incerta alterum tantum conjicere. 1 
At si pertinax adeo sit aliquis ut rem affirmet, altero ei declarante 
contrarium sibi constare, nil vetat quin pecuniam quam periculo 
committit alter, sibi comparet, rei veritatem tuendo. Vetatur jure 
optimo legibus Pennsylvaniae ne quis de electionum exitu spondeat: 
ex hac enim spondendi consuetudine fit, ut nimium adhibeatur stu- 
dium, cum libertatis suffragiorum detrimento, 

151. Transactio dicitur conventio onerosa qua res dubia et lite 
incerta componitur. Si jus alterius certum sit, alter nequit absque 
injustitia eum ad transigendum cum sui damno inducere : ideoque 
debet ei deinceps satisfacere. At nil vetat aliquem jure suo cedere, 
praesertim si ex casu fortuito, v : g : ludo, sponsione, ortum fuerit. 

Haec de contractibus diximus pro modulo nostro : ad Religionis 
virtutem explicandam jam gradum facimus ; sicut enim sobrie juste- 
que vivere oportet, ita et pie Deo inserviendum est. 

(1 ) “ If I lay a wager at a horse race, founded upon the conjecture I form from 
the appearance, and character, and breed of the horse, I am justly entitled to any 
advantage which my judgment gives me ; but if I carry on a clandestine cor- 
respondence with the jockies, and find out from them that a triaThas been actu- 
ally made, or that it is settled beforehand which horse shall win the race ; ali 
such information is so much fraud, because derived from so urces, which the other 
did not suspect, when he proposed, or accepted the wager.” Paley, Mor. Phil. 
1. ii c. 8. 


Digitized by LjOoq le 



TRACTATUS XII. 


DE VIRTUTE RELIGIONIS. 


PRJEVIJ2 NOTIONES. 

1. Religio ea virtus est quae in Deo colendo versatur : cultus autem 
supremus Deo, rerum omnium auctori ac arbitro, debetur. Quamvis 
circa Deum colendum religio occupetur, non tamen theologica virtus 
vocatur, ' quum non recta Deum respiciat, sed cultum ejus, quem 
dirigit : “ non quod actus quibus Deus colitur, ipsum Deum attin- 
gant : sicut cum credimus Deo, credendo, Deum attingimus. . . . 
Affertur autem Deo debitus cultus, in quantum actus quidam quibus 
Deus colitur, in Dei reverentiam fiunt : puta sacrificiorum oblationes, 
et alia hujusmodi. Unde manifestum est, quod Deus non compara- 
tur ad virtutem religionis sicut materia, vel objectum, sed sicut finis. 
Et ideo religio non est virtus theologica, cujus objectum est ultimus 
finis : sed est virtus moralis, cujus est esse circa ea quae sunt ad 
finem.” 1 Inter virtutes morales praecipua est, 2 quum, prae caeteris, 
hominum mores in re praestantissima, Dei scilicet cultu, componat, 
et ad Deum ducat. Praecipui ejus actus sunt adoratio, sacrificium, 
oratio, devotio, laus Dei, gratiarum actio, votum, juramentum, ad- 
ministratio et susceptio sacramentorum. Internis animi affectibus 

(1) S. Thom, 2. 2. qu. lxxxi. art v. Resp . 

(2) “ If by the Service of God is meant the virtue of Religion expressed in 
extemal action, as saying our prayers, receiving the holy sacrament, visiting 
churches, sitting at the memorials of martyrs, contemplation, fasting, silence, 
solitude, and the like, then it is certain that the Service of God in this sense is to 
preferred before many things.” Jeremy Taylor, Ductor Dubitantium , 1. iii. c. 3. 
voL ii. p. 181. 

externos ritus conjungit, Deum mente et corpore colens : “ Deo 

reverentiam et honorem exhibemus non propter seipsum : quia ex 
seipso est gloria plenus, cui nihil a creatura adjici potest, sed propter 
nos : quia videlicet per hoc quod Deum reveremur, et honoramus, 

mens nostra ei subjicitur : et in hoc ejus perfectio consistit 

Et ideo in divino cultu necesse est aliquibus corporalibus uti, ut eis, 
quasi signis quibusdam, mens hominis excitetur ad Spirituales actus, 
quibus Deo conjungitur. Et ideo religio habet quidem interiores 
actus quasi principales, et per se ad religionem pertinentes : exteri- 
ores vero acfus quasi secundarios, et ad interiores actus ordinatos.” 1 
3. Devotio a S. Thoma definitur : “ voluntas qiiaedam prompte 
tradendi se ad ea quae pertinent ad Dei famulatum.” 2 “ Manifestum 
est autem quod operari ea quae pertinent ad divinum cultum seu 
famulatum, pertinet proprie ad religionem.” 3 “Causa devotionis 
extrinseca et principalis, Deus est : causa autem intrinseca ex parte 
nostra oportet quod sit meditatio, seu contemplatio.” 4 “Devotio 
per se quidem et principaliter spiritualem laetitiam mentis causat : 
ex consequenti autem, et per accidens causat tristitiam.” 5 Equidem 
-divinae bonitatis consideratio animam laetitia quadam perfundit, quae 
tamen perfecta non est, quum nondum Deo fruamur: nostrarum 
autem culparum cogitatio, et pericula quibus objicimur, tristitiam 
ingerunt, quae veniae et auxilii superni fiducia temperatur. 

* 

(1) S. Thom. 2. 2. qu. lxxxi. art vii. Resp. 

(2) Ibidem, qu. lxxxii. art i, Resp, 

(3) Ibidem, art ii. Resp. 

(4) Ibidem, art iii. Resp. 

(5) Ibidem, art iv. Resp, 

CAPUT I. 

( 

De adoratione. 

4. Adoratio , Jate sumpta, est actus quo alteri exhibemus reveren- 

tiam ob ejus praestantiam. Suprema adoratio Deo tribuitur, quem 
perfectissimum agnoscimus, cuique nos penitus subjici necesse est. 
Latriam eam jocant theologi : Hyperduliam designant inferiorem 

adorationem Virgini Deiparae tributam, ob praestantissimam dignita- 
tem et merita : duliara eam vocantes quae angelis sanctisque, ob exi- 
mia sanctitatis ornamenta, tribuitur. Absoluta est quae personae 
datur, ob dotem qua praeditus est : qualis praestatur, non tantum Deo, 
sed etiam sanctis ; hi enim vere possident egregia dona ob quae ho- 
norandi sunt. Relativa adoratio tribuitur rebus ob relationem quam 
habent ad Deum, vel ad sanctos : sic crux, Christi imago, sanctorum 
imagines reliquiae coluntur. Absit invidia verbis, quae juxta eorum 
vim adhibemus : illud alta voce praedicantes, solum Deum suprema 
adoratione et honore dignum esse : “ Dominum Deum tuum ado- 

rabis, et illi soli servies.” 1 “ Soli Deo, immortali et invisibili, honor 
et gloria.” 2 Catholicam doctrinam a concilio Tridentino 3 perspicue 
definitam et explicatam, alibi propugnavimus. 4 Id hic animadverte- 
mus, voces Anglicas adoration , worship , plerumque supremum de- 
signare cultum ; veneration latius sumi ; quamvis venerari Deos 
apud Latinos vim eandem ac adorare haberet. Cautius igitur adhi- 
bendae sunt quae ambiguitatem patiuntur, ne haereticis cavillandi 
detur occasio opportuna. “ Deo debetur reverentia,” inquit S. 
Thomas, “ propter ejus excellentiam, quae aliquibus creaturis com- 
municatur, non secundum aequalitatem, sed secundum quandam par- 
ticipationem. Et ideo alia veneratione veneramur Deum, quod 
pertinet ad latriam : et alia veneratione quasdam excellentes creaturas, 
quod pertinet ad duliam.” 1 

5. Corpore et mente Deum adoramus, eum utriusque auctorem 

(1) Matt iv. 10. (2) 1 Tim. i. 17* 

(3) Sess. xxv. Decr. de invocatione , veneratione, etc. 

(4) Dogm. Theol. vol. iv. tract. xviii. c. iv. v. vi. 

(5) 2. 2. qu. lxxxiv. art i. Ad primum. 

agnoscentes, et externis indiciis quos animo fovemus sensus pro- f 
dentes, ut alii ad eum pariter colendum excitentur, imo ut ipsi magis 
magisque in ejus cultu proficiamus. “ Sicut Damascenus dicit in 
IV. libro, quia ex duplici natura compositi sumus, intellectuali scili- 
cet et sensibili, duplicem adorationem Deo offerimus, scilicet spiritu- 
alem, quae consistit in interiori mentis devotione, et corporalem, 
quae consistit in exteriori corporis humiliatione. Et quia in omnibus 
actibus latriae, id quod est exterius refertur ad id quod est interius, 
sicut ad principalius, ideo ipsa exterior adoratio fit propter interio- 
rem : ut videlicet per signa humilitatis quae corporaliter exhibemus, 
excitetur noster affectus ad subjiciendum se Deo : quia connaturale 
est nobis, ut per sensibilia ad intelligibilia procedamus.” 1 Quomodo 
haec cum adoratione in spiritu et veritate constet, breviter explicat 

S. Thomas: “Etiam adoratio corporalis in spiritu fit, in quantum 

ex spirituali devotione procedit, et in eam ordinatur.” 2 

6. Loco autem specialiter ad id officii destinato solemnem Deo 
cultum exhibemus ; quamvis enim mulieri Samaritanae dixerit Domi- 
nus, neque Hierosolymis, neque in monte Garizim, cultum praesti- 
tum iri ; “ Dominus per verba praenuntiat cessationem adorationis, 
tam secundum ritum Judaeorum adorantium in Hierusalem, quam 
etiam secundum ritum Samaritanorum adorantium in monte Garizim. 
Uterque enim ritus cessavit, veniente spirituali Evangelii veritate : 
secundum quam in omni loco Deo sacrificatur, ut dicitur Malach. 
I.” 3 Nec tamen credimus Deum loco contineri: sed plurimum 
nobis prodest ut in locum congregemur, ei cultum oblaturi ; sic enim 
fit ut omnes veluti accendamur aliorum exemplis, et ut omnium 
conjunctis precibus, Deus se facilem praebeat. Quod Christus in 
cubiculo orandum dixerit, ad insinuandam humilitatem pertinet, 
quum alioquin suo exemplo publicum cultum deferendum docuerit, 
adstabat enim Judaeorum solemnitatibus. 

7. Sacrificium Deo, ex jure naturali, ut videtur, offertur : nam 
“ in qualibet aetate, et apud quaslibet hominum nationes semper fuit 

(1) 2. 2. qu. lxxxiv. art ii. Resp. “ How grateful must our Service needs 
be, when ali that is within and without conspires to it; and whilst the tongue is 
doing its devotions, the knee is bowing to the Divine Majesty, or (which is the 
custom of the Jews, and is stili of ali the E astem nations,) the whole body, in 
token of its and the souTs subjection lies prostrate upon the groundl” Expli- 
catiori of the Decalogue, by Gabriel Towerson, Rector of Walwynn, p. 86. 

(2) Ibidem. Ad primum . (3) Ibidem, art iii. 

aliqua sacrificiorum oblatio: quod autem est apud omnes, videtur 
naturale esse .” 1 Ipsa tamen natura sacrificiorum plerorumque, quae 
animantium interfectione fiebant, vix ad naturae instinctum potest 
referri, et ideo ad divinam institutionem primis hominibus innotescen- 
tem referenda videtur. Soli Deo sacrificium offerendum est ; nam 
“ exteriores actus religionis ad interiores ordinantur : anima autem se 
offert Deo in sacrificium, sicut in principio suae creationis, et sicut 
fini suae beatificationis .” 2 Quod in honorem sanctorum sacrificia 
celebrentur, ab Angelico doctore post Augustinum explicatur: 
“Non constituimus martyribus templa, sacerdotia sacra et sacrificia : 
quoniam non ipsi, sed Deus eorum nobis est Deus. Unde sacerdos 
non dicit : ‘ Offero tibi sacrificium, Petre, vel Paule :’ sed Deo de 

illorum victoriis gratias agimus, et nos ad imitationem eorum exhor- 
tamur .” 3 

(1) S. Thom. 2. 2. qu. lxxxv. art. i. Sed contra . (2) Ibidem, art. ii. Rtsp. 

(3) Ibidem, ad tertium , citans Aug. 1. viii. de civ. Dei . 


Vol. II.— 20 

CAPUT II. 

DE ORATIONE. 

8. Oratio est mentis ad Deum evectio ad beneficia impetranda ; 
latius tamen sumitur pro pio quopiam animi motu in Dei laudem, 
contemplationem, et amorem. Est actus religionis, nam “ omnia 
illa per quae Deo reverentia exhibetur pertinent ad religionem. Per 
orationem autem homo Deo reverentiam exhibet, in quantum scilicet 
ei se subjicit, et profitetur orando se eo indigere, sicut auctore bono- 
rum suorum.” 1 Hinc dicebat Psaltes : “ Dirigatur oratio mea sicut 
incensum in conspectu tuo.” 2 Quod verbis se prodit animi deside- 
rium ut divinam opem impetret, dicitur oratio vocalis , quae praesertim 
de formulis certis intelligitur : v: gr.de oratione Dominica: quod 
mente tantum concipitur, vel saltem nonnisi vocibus ex mentis motu 
sponte effusis pro occasione, mentalis oratio est. Hujus perfectio 
invenitur in Dei contemplanda essentia, animo tranquillo, et in ipso 
quiescente, magno dilectionis affectu. 3 Privata oratio ea est quae a 
singulis fit suo nomine, seu seorsim, seu in unum collectis, uti do- 
mibus integris contingit, seu privatim, seu in loco publico : oratio 
enim publica ea tantum dicitur quae fit ab Ecclesiae ministro, ejus 
nomine ac auctoritate. Breviarii recitatio privata a sacerdote, vel 
clerico, ad id muneris obligato, publicae orationis vim habet. 

9. Quomodo orandi Deum utilitas cum certis divinae providentiae 
consiliis consistat, explicat Angelicus Doctor: “Oportet sic inducere 
orationis utilitatem, ut neque rebus humanis divinae providentiae 
subjectis necessitatem imponamus, neque etiam divinam dispositio- 
nem mutabilem aestimemus. Ad hujus ergo evidentiam considerandum 
est ; quod ex divina providentia non solum disponitur qui effectus 
fiant, sed etiam ex quibus causis, et quo ordine proveniant. Inter 
alias autem causas, sunt etiam quorumdam causae actus humani : 
unde oportet homines agere aliqua, non ut per suos actus divinam 
dispositionem immutent, sed ut per actus suos impleant quosdam 

(1) S. Thom. 2. 2« qu. lxxxiii. art iii. Resp, (2) Ps. cxl. 2. 

(3) S. Thom. 2. 2. qu. clxxx. clxxxi. et clxxxii. 

effectas secandum ordinem a Deo dispositum. Et idem etiam est 
in naturalibus causis. Et simile est etiam de oratione. Non enim 
propter hoc oramus, ut divinam dispositionem immutemus : sed ut 
id impetremus, quod Deus disposuit per orationes sanctorum esse 
implendam ; ut scilicet homines postulando mereantur accipere, quod 
eis Deus omnipotens ante secula disposuit donare, ut Gregorius dicit 
in libro dialogorum.” 1 Quod autem Deo necesse non sit uecessitates 
nostras, nobis veluti referentibus, innotescere, verissimum est; sed 
nobis prodest orando eas exponere, ut intimo animo sentiamus unde 
nobis proveniat auxilium : “ Non est necessarium nos Deo preces 
porrigere, ut ei nostras indigentias, vel desideria manifestemus : sed 
ut nos ipsi consideremus in his ad divinum auxilium esse recurren- 
dum.” 2 Equidem “ Deus nobis multa praestat ex sua liboralitate, 
etiam non petita: sed quod aliqua vult praestare nobis petentibus, 
hoc est propter nostram utilitatem, ut scilicet fi duciam quandam ac- 
cipiamus recurrendi ad Deum, et ut recognoscamus eum esse bono- 
rum nostrorum auctorem. Unde Chrysostomus dicit: ‘Considera 
quanta est tibi concessa felicitas, quanta gloria attributa ; orationibus 
fabulari cum Deo, cum Christo miscere colloquia, optare quod volis, 
quod desideras postulare.” 3 

10. Quam necessaria sit nobis frequens oratio, ex Christi Domini 
et Apostolorum verbis, liquet : “ Oportet semper orare, et non de- 
ficere.” 4 “ Vigilate omni tempore orantes. ” a “ Orate ne intretis 
in tentationem. Spiritus quidem promptus est, caro autem infirma.”* 
“ Orationi instantes.” 7 “ Vigilate in orationibus.” 8 Oratio idcirco 
habenda est praecipuum quoddam munus viri christiani, et subsi- 
dium ad salutem adultis necessarium : nam ex petitione pendet, ut 
plura sine quibus salutem non adipiscemur, assequamur: “Petite 
et dabitur vobis.” 9 Quoties autem orandum sit, nulla certe lege de- 
finitur : sed pia est fidelium consuetudo mane et vespere preces fun- 
dendi, praeter eas quas sacro adstantes in diebus festis fundunt. 
Saepissime etiam orant qui pietatem colunt, et orationes breves inter 
quotidianas occupationes ex corde veluti jactas emittunt, more vete- 
rum monachorum de quibus scribit Augustinus : “ Dicuntur fratres 

(1) S. Thom. 2. 2. lxxxiii. art. ii. Resp . (2) Ibidem. Ad primum . 

(3) Ibidem. Ad tertium, (4) Luc. xviii. 1. 

(5) Ibidem, xxi. 36. (6) Ibidem, xxii. 40. 46 . 

(7) Rom. xii. 12. (8; 1 Pet iv. 7. 

(9) Mat vii. 7. 

in iEgypto crebras quidem habere orationes, sed eas tamen brevis- 
simas, et raptim quodam modo jaculatas : ne illa vigilanter erecta 
quae oranti plurimum necessaria est, per productiores moras evanes- 
cat, atque hebetetur intentio.” 1 Qui vult superare tentationes, orare 
debet, ut veniat illi auxilium ab alto : nec enim solus valet de hoste 
triumphare. Id certo statui potest, orationis neglectum per tempus 
diuturnum, periculum manifestum lapsus, et interitus, ferre, et pro- 
inde gravi culpa non vacare. 

11. De oratione sanctis porrigenda alias disputavimus : hic autem 
recitare juvat quae ab Angelico Doctore clare et pulchre dicuntur ad 
explicandum discrimen inter eam et orationem ad Deum directam. 
“ Oratio porrigitur alicui dupliciter : uno modo quasi per ipsum im- 
plenda: alio modo sicut per ipsum impetranda. Primo quidem 
modo soli Deo orationem porrigimus ; quia omnes orationes nostrae 
ordinari debent ad gratiam et gloriam consequendam, quae solus 
Deus dat, secundum illud Psal. lxxxiii. 4 Gratiam et gloriam dabit 
Dominus.’ Sed secundario modo orationem porrigimus sanctis an- 
gelis, et hominibus, non ut per eos Deus nostras petitiones cogno- 
scat: sed ut eorum precibus et meritis orationes nostrae sortiantur 
effectum. Et ideo dicitur Apoc. viii. quod 4 ascendit fumus incen- 
sorum de manu angeli coram Deo.’ Et hoc etiam patet ex ipso 
modo quo Ecclesia utitur in orando. Nam a Sancta Trinitate peti- 
mus ut nostri misereatur; ab aliis autem sanctis quibuscumque peti- 
mus ut orent pro nobis.” 2 

12. Omnia quibus indigemus bona, ea praesertim quae ad salutem 
consequendam pertinent, licet orando a Deo, omnium bonorum lar- 
gitore, petere. Contrariam sentiendi rationem ab ethnicis derivatam 
feliciter evertit S, Thomas : 44 Sicut M. Valerius refert, Socrates nihil 
ultra petendum a diis immortalibus arbitrabatur, quam ut bona tribue- 
rent : quia hi demum scirent quid unicuique esset utile : nos autem 
plerumque id votis expetimus, quod non impetrasse melius foret. 
Quae quidem sententia aliqualiter vera est, quantum ad illa quae pos- 
sunt malum eventum habere : quibus etiam homo potest male et 
bene uti : sicuti divitiae, quae, ut ibidem dicitur, multis exitio fuere : 
honores, qui complures pessumdederunt : regna, quorum exitus 
saepe miserabiles cernuntur: splendida conjugia, quae nonnumquam 

(1) Ep. cxxx. alias cxxii. ad Probam, n. 20. 

(2) 2. 2. qu. lxxxiii. art iv. Resp. 

funditus domos evertunt. Sunt tamen quaedam bona, quibus homo 
male uti non potest, quae scilicet malum eventum habere non pos- 
sunt Haec autem sunt quibus beatificamur, et quibus beatitudinem 
meremur: quae quidem sancti orando absolute petunt: secundum 
illud Psal. lxxix. ‘ Ostende faciem tuam et salvi erimus.’ Et iterum 
cxviii.: 4 Deduc me in semitam mandatorum tuorum.’ 1 De tempo- 
ralibus autem bonis speciatim haec tradit: 44 sicut Augustinus dicit ad 
Probam de orando Deum, 4 Hoc licet orare quod licet desiderare. 
Temporalia autem licet desiderare : non quidem principaliter, ut in 
eis finem constituamus, sed sicut quaedam adminicula, quibus adju- 
vamur ad tendendum in beatitudinem, in quantum scilicet per ea 
vita corporalis sustentatur, et in quantum nobis organice deserviunt 
ad actus virtutum ; ut etiam Philosophus dicit, in 1 Ethicorum . Et 
ideo pro temporalibus licet orare.” 2 

13. Simplicissima et praestantissima orationis formula ea est quam 
Christus Dominus tradidit, qua Dei gloriam imprimis quaerimus, 
deinceps nobis subsidia vitae et salutis ; et denique liberationem a 
peccati periculo et ab interitu. “ Oratio Dominica perfectissima 
est, quia, sicut Augustinus dicit ad Probam, 4 Si recte et congru- 
enter oramus, nihil aliud dicere possumus, quam quod in ista ora- 
tione Dominica positum est. Quia enim oratio est quodammodo de- 
siderii nostri interpres apud Deum, illa recte solum orando petimus, 
quae recte desiderare valemus. In oratione autem Dominica non 
solum petuntur omnia quae recte desiderare possumus, sed etiam eo 
ordine quo desideranda sunt.” 3 Id autem hic animadvertendum 
duximus, hanc orationem proferri a singulis veluti omninum nomine, 
ideoque mendacii non argui, vel peccati specialis, qui orat veniam 
delictorum, eam quam aliis ex Christi lege exhibemus allegans, 
quamvis forsan ipse inimicis adhuc non ignoverit. 4 

14. Orationem vocalem Deo probari ex ipsa Dominica oratione 
liquet ; vocibus scilicet in ea exprimuntur cordis desideria et peti- 
tiones. Equidem praestantissima orandi ratio ea est quae in mente 
consistit ; sed et ea quae verbis enuntiatur, magnas habet utilitates : 
inservit enim 44 primo quidem ad excitandum interiorem devotionem 
qua mens orantis elevetur in Deum : quia per exteriora signa, sive 
vocum, sive etiam aliquorum factorum, movetur inens hominis, et 

(1) 2. 2. qu. lxxxiii. art. v. (2) Ibidem, art vi. 

(3) Ibidem, art. ix. Resp. (4) Ibidem, art xvi. ad tertium . 

secundum apprehensionem, et per consequens secundum affectio- 
nem. Unde Augustinus dicit ad Probam : quod verbis et aliis signis 
ad augendum desiderium sanctum, nos ipsos acrius excitamus” . . . 
“ secundo, adjungitur vocalis oratio, quasi ad redditionem debiti : ut 
scilicet homo Deo serviat secundum illud totum quod ex Deo habet, 
id est, non solum mente, sed etiam corpore : quod praecipue com- 
petit orationi, secundum quod est satisfactoria.” 1 

15. Attentio, quae actu durat, non requiritur ad orationis vim ; 
sed debet quisque oraturus mentem in Deum dirigere, et dum orat, 
ejus evagationes, quantum valet, cohibere. Est autem triplex 
effectus orationis. Primus quidem communis omnibus actibus chari- 
tate informatis, quod est mereri. Et ad hunc effectum non ex ne- 
cessitate requiritur quod attentio adsit orationi per totum : sed vis 
primae intentionis, qua aliquis ad orandum accedit, reddit totam ora- 
tionem meritoriam, sicut in aliis meritoriis actibus accidit. Secundus 
autem effectus orationis est proprius, quod est impetrare. Et ad 
hunc effectum sufficit prima intentio, quem Deus principaliter atten- 
dit. Si autem prima intentio desit, oratio nec meritoria est, nec 
impetrativa : illam enim orationem Deus non audit, cui ille qui orat 
non intendit; ut Gregorius dicit. Tertius autem effectus orationis 
est, quem praesentialiler efficit, scilicet quaedam spiritualis refectio 
mentis. Et ad hoc de necessitate requiritur in oratione attentio : ut 
dicitur 1 Corinth. xiv. ‘ Si orem lingua, mens mea sine fructu est.’ 
Sciendum tamen, quod triplex est attentio, quae orationi vocali po- 
test adhiberi : una quidem qua attenditur ad verba, ne aliquis in eis 
erret : secunda, qua attenditur ad sensum verborum : tertia, qua at- 
tenditur ad finem orationis, scilicet ad Deum, et ad rem pro qua 
oratur, quae quidem est maxime necessaria. Et hanc etiam possunt 
habere idiotae. Et quandoque in tantum abundat haec intentio, qua 
mens fertur in Deum, ut etiam omnium aliorum obliviscatur; sicut 
dicit Hugo de S. Victore.” 2 

16. Orationem diuturnam, ex vehementi desiderio et charitatis 
affectu provenientem, commendat, post Augustinum, S. Thomas, 
difficultatem ex Christi verbis, ne multum loquamur orando, sic 
solvens : “ Sicut Augustinus dicit ad Probam, ‘ non est hoc orare 
in multiloquio, si diutius oretur. Aliud est sermo multus, aliud diu- 
turnus affectus. Nam et de ipso Domino scriptum est, quod per- 

(1) 2. 2. qu. ixxxiii. art. xii. Resp. (2) Ibidem, art. xiiL Resp. 

noctaverit in orando, et quod prolixius oraverit, ut nobis praeberet 
exemplum.’ Et postea subdit : 4 Absit ab oratione multa locutio, 
sed non desit multa precatio, si fervens perseverat intentio. Nam 
multum loqui, est in orando rem necessariam superfluis agere verbis : 
plerumque autem hoc negotium plus gemitibus, quam sermonibus 
agitur.” 1 

17. 44 Ponuntur,” inquit Angelicus doctor, 44 quatuor conditiones, 
quibus concurrentibus semper aliquis impetrat quod petit : ut scilicet 
pro se petat, necessaria ad salutem, pie et perseveranter.” 2 Ipsi 
peceatores, ex gratiae motu orantes, quamvis nihil mereantur, impe- 
trant tamen a divina bonitate quae humiliter petunt gratiae subsidia 
ad plenam animi conversionem, quippe 44 oratio humiliantis se nubes 
penetrabit :” 3 sic publicanus misericordiam consecutus est. Quod 
autem caecus a Christo Domino visu donatus, dixerit Deum pecca- 
tores non exaudire, certam auctoritatem non facit, quum non constet 
eum fuisse divinitus ea in re illustratum : sed verissimum est Deum 
peccatores falso se ejus nomine exhibentes, non exaudire, miracula 
patrare volentes, quibus auctoritatem, quam usurpant, divinis veluti 
sigillis obsignent, et muniant; quod verbis illis declaratum est. 

18. Raro peccatur lethaliter ex defectu attentionis, nisi iis in pre- 
cibus quae districta lege injunguntur recitandae. Caeterum frustra 
orat, et culpa veniali saltem se adstringit, qui negligit animum appli- 
care, et studio quodam et nisu in Deum tendere. Sibi illudit, Deoque 
videtur injurius, qui verba temere fundit, animum alio divertens. 
Externa animi divagantis indicia adeo derogant reverentiae in Deo 
colendo exhibendae, et alios a pietate alienant, ut lethalem culpam 
quandoque inducant. De haerente et incerti animi homine dicit 
Apostolus Jacobus ; 44 Non ergo aestimet homo ille quod accipiat 
aliquid a Domino.” 4 Petentes quae in sui vel aliorum perni- 
ciem, et Dei offensionem cessura sunt, peccant, et fructu omni 
carent : 44 petitis et non accipitis, eo quod male petatis, ut in concu- 
piscentiis vestris insumatis.” 5 Peccatur etiam aliquando graviter 
ratione scandali in coetibus publicis, dum externe se produnt evaga- 
tiones mentis cum quodam mysteriorum divinorum contemptu. Sed 
et oportet perseverando vim dare orationi, Christus enim viduae judi- 

(1) 2. 2. qu. lxxxiii. art. xiv. Ad primum. 

(2) Ibidem, art. xv. Ad secundum . (3) Eccl. xxxv. 21. 

4) Jae. i. 7. (4) Ibidem, iv. 3. 

cem iniquum precibus fatigantis/ et amici amicum ut surgeret pul- 
sando cogentis 2 exemplis, nos docuit orationi insistendum esse. 
“ Nostrum ergo sit,” inquit Chrysostomus, “ continuis insistere 
precibus, et non aegre ferre si differatur quod petimus ; sed longani- 
mes esse. Neque enim renuens nostras preces differt, sed hac arte 
sedulos nos efficiens, ad semetipsuni attrahere vult.” 3 

19. Pro aliis etiam orandum est, hortante Jacobo : “Orate pro 
invicem ut salvemini : multum enim valet deprecatio justi assidua.” 4 
Sic et Joannes : “Qui scit fratrem suum peccare peccatum non ad 
mortem, petat, et dabitur ei vita peccanti non ad mortem.” 5 Pro 
gravissimi sceleris reo, fidei scilicet proditae et derelictae, non eam 
spem objicit, quum non adeo facile venia impetretur: “ Est pecca- 
tum ad mortem, non pro illo dico ut roget quis.” 6 “ Sed numquid 
dicis, Apostole, ut quis desperet ! Imo gemat, qui illum amat ; non 
praesumat orare, nec desistat plorare.” 7 Ita Bernardus. 

(1) Luc. xviii. 2. (2) Ibidem, xi. 5. 

(3) Hom. xxx. in Gen. (4) Jac. v. 16. 

(5) 1 Joan. v. 16. (6*) Ibidem. 

(7) Gap. ult de gradibus humilitatis. 

CAPUT III. 

DE VOTO. 

20. Inter supremi cultus actus votum enumeratur, juxta illud 
Isaiae de -'Egyptiis vaticinium : “ colent eum in hostiis, et muneri- 
bus, et vota vovebunt Domino, et solvent.” 1 Equidem nonnumquam 
Beatae Virgini, vel sanctis, vel etiam praesulibus vota dicuntur fieri, 
populari quadam loquendi ratione ; quae tamen ita accipienda est, ut 
res promissa sit implenda, in Dei honorem, ipso vindice futuro fidei 
fractae, si promissionem contigerit violari. “ Votum,” inquit S. 
Thomas, “soli Deo fit: sed promissio etiam potest fieri homini. 
Et ipsa promissio boni quae fit homini, potest cadere sub voto, in 
quantum est quoddam opus virtuosum. Et per hunc modum intel- 
ligendum est votum quo quis vovet aliquid sanctis, vel praelatis: ut 
ipsa promissio facta sanctis vel praelatis cadat sub voto materialiter, 
in quantum scilicet homo vovet Deo se impleturum quod sanctis vel 
praelatis promittit.” 2 In Dei autem honorem cedunt vota non tan- 
tum ob rem peragendam, sed ob voluntatem penitus adstrictam, qua 
homo sibi aufert libertatem mutandi propositum. 3 “ Subjicit enim se 
Deo non solum quantum ad actura, sed etiam quantum ad potesta- 
tem, quia de caetero non potest aliud facere : sicut plus daret homo, 
qui daret arborem cum fructibus, quam qui daret ei fructus tantum, 
ut dicit Anselmus in libro de similitudinibus.” 4 

21. Voti nomine venit non quaelibet mentis cogitatio de bono ex- 
equendo in Dei obsequium ; nec solum animi propositum, firmum 
licet et certum : sed promissio, mente saltem, plerumque voce, facta, 
qua se quis vult obligare ad aliquid faciendum : “ promissio autem 
procedit ex proposito faciendi: propositum autem aliquam delibera- 
tionem praeexigit, cum sit actus voluntatis deliberatae. Sic ergo ad 
votum tria ex necessitate requiruntur: primo quidem deliberatio: 
secundo, propositum voluntatis ; tertio, promissio, in qua perficitur 
ratio voti.” 5 

(1) Isaiae xix. 21. (2) 2. 2. qu. lxxxviii. art. v. ad tertium, 

(3) Ibidem, art. iv. Resp. (4) Ibidem, art vi. Resp. 

(5) Ibidem, art.. i. Resp. 

22. Votum igitur definiri potest promissio deliberata et spontanea 
Deo facta de bono meliori et possibili. Promissio autem a proposito 
distinguenda est, proponimus quippe plura facere, quin ad ea facienda 
nos promissione obligemus. Peccator, quem delictorum pcenitet, 
proponit, promittendi voce nonnumquam usurpata, a peccando ca- 
vere : nec tamen violati voti reus habendus est, si postea in peccatum 
labatur, nisi revera vinculo illo se voluerit adstringere, ad minuendam 
peccandi facilitatem : quod rarius consulendum est. Animi delibera- 
tio plena ad gravem hanc obligationem contrahendam requiritur : nec 
enim subitaneus animi motus, vel temere usurpata vovendi vox, voti 
vim sibi vindicat. Caeterum temporis spatium magnum necessarium 
non est ad vovendum; vovere enim, sicut et peccare, quis potest 
momento veluti temporis, dummodo satis advertat se votum emittere. 
Hinc valent vota furente tempestate, vel alio periculo mortis urgente, 
emissa. Sponte edenda sunt vota: secus non valent; si enim quis 
metum gravem alio injuste incutiente, voveat aliquid, voti obligatione 
non tenebitur. Sic etiam haud valent vota ex errore emissa qui sub- 
stantiam rei spectat, vel adjuncta substantiam afficientia, vel causam 
finalem: valent autem si error adjuncta haud magni momenti, vel 
causam quam vocant impulsivam tantum, spectet. Bonum neces- 
sario respiciendum est in votis: Deo enim irrogaret injuriam qui 
aliquid mali se facturum ei polliceretur, vel rem nullius momenti. 
Quod autem Jepthe voverit se Deo immolaturum quicquid ei domum 
revertenti occurrerit, si de mactatione et morte accipiatur, necesse 
erit cum Hieronymo dicere. “ In vovendo fuit stultus, quia discre- 
tionem non habuit, et in reddendo impius.” 1 Caeterum sunt qui 
illud impletum censent, filia virgine dicanda. Melius seu per- 
fectius bonum etiam voventi proponendum est ; si enim minus per- 
fectum aliquid quis Deo promittat, perfectiori postposito, divino vi- 
detur detrahere honori. Hinc votum nubendi non valet, nisi voventi 
sit remedium fere necessarium. “ Vota vero quae sunt de rebus 
vanis et inutilibus, sunt magis deridenda, quam servanda.” 2 Possi- 
bile denique bonum esse debet quod vovens promittit, frustra enim 
quis Deo polliceretur quod humanas excedit vires. Non valet 
igitur votum nullam prorsus culpam venialem patrandi : vel votum 
contemplationi jugiter vacandi. Si pars materiae voti fiat impossibi- 


(1) Cit a S. Thoma, 2. 2. qu. lxxxviii. art. ii. ad secundum . 

(2) Ibidem, ad tertium . 

lis, manet obligatio alteram exequendi partem, nisi tota materia instar 
unius sit. Sic qui mille nummos se ad aedificandam ecclesiam col- 
laturum Deo pollicitus est, debet quot possit suppeditare, si tanta 
nummorum copia ei praesto non sit : sed si voverit se ecclesiam suis 
sumptibus aedificaturum, non tenebitur fundamenta ejus ponere, defi- 
ciente pecunia ad eam integre aedificandam. 

23. Votum dicitur reale quando rem aliquam : v: g : calicem, fun- 
dum, Deo quis pollicetur: personale, quando se aliquid facturum: 
v: g: suscepturum Hierosolymas iter, promittit Mixtum dicitur 
votum quod rem a vovente offerendam respicit: v: g: calicem 
in templo quodam praesentandum. Absolutum nuncupatur votum 
quod simpliciter emittitur, nulla apposita conditione : conditionatum 
vero si conditio sit apposita. Solemne habetur votum quod ab Ec- 
clesia in perpetuum acceptatur. Illud emitti a sanctimonialibus in 
Galliis in praesenti rerum conditione haud probat S. Sedes. Sim- 
plex quod Ecclesia in perpetuum non acceptavit. Solemnitas igitur 
votorum non desumitur ex ratione qua emittuntur v : g : coram plu- 
rimis in coetu publico ; sed ex Ecclesiae acceptatione : quapropter 
vota in probatis ordinibus emissa solemnia sunt, etsi forte aliquis ea 
emittat in sacello privato, Superiore tantum praesente. E contra 
vota puellarum charitatis simplicia sunt, etsi contigerit ea in coetu 
plurimorum emitti. Simplicia etiam sunt vota Scholarium Societatis 
Jesu, post biennium probationis emissa, quamvis enim voventes in 
perpetuum adstringant, ab Ecclesia in perpetuum non sunt acceptata. 

24. Ad voti contrahendam obligationem animus vovendi requiri- 
tur: qui si dolo desit, dum quis sacros ordines suscipit, vel profes- 
sionem emittit in Religione probata, grave patratur peccatum. 
Quamvis autem qui ordines suscepit absque animo castitatem vo- 
vendi, voto non ligetur, lege tamen ecclesiastica ad eam servandam 
tenebitur. In foro exteriori praesumitur etiam vovendi animus ad- 
fuisse, dum quis voti formam exterius protulerit; Ecclesia enim de 
occultis non judicat. 

25. Qui dubitat an voverit, ad voti impletionem non censetur a 
plurimis teneri, si omnibus mature perpensis dubius maneat: possi- 
det scilicet suam libertatem, quanidiu non noverit eam voto ligatam. 
Caeterum si quis meminerit se rem sibi certo proposuisse faciendam, 
etcensuisse se graviter peccaturum, nisi eam fecisset, jure praesumit 
se votura emisse. 

26. Votorum obligatio arctissima est, et ipso jure naturali et divino 


Digitized by LjOoq le 



228 


DE VOTO. 


nititur; si enim nefas sit violare promissiones hominibus factas, 
quantum erit scelus quae Deo polliciti sumus negligere ? 1 “Cum 
votum voveris Domino Deo tuo, non tardabis reddere : quia requiret 
illud Dominus Deus tuus, et si moratus fueris, reputabitur tibi in 
peccatum .” 2 Levis autem vel gravis obligatio pendet ex voventis 
voluntate ; poterit scilicet Deo rem magni momenti sub levis culpae 
poena polliceri, quamvis plerumque pro rei gravitate gravis cen- 
senda sit obligatio. Res per se leves sub levi tantum culpa promit- 
tuntur, nisi se habeant instar unius, et coalescant . 3 Si quis voverit 
se quotidie angelicam salutationem recitaturum, levis tantum culpae 
arguendus erit, etsi eam penitus negligat. Attamen sunt qui putant 
gravem esse culpam votum hujusmodi penitus negligere . 4 Si vo- 
visset se obolum quotidie in eleemosynam per annum integrum 
daturum, idque omnino facere omitteret, gravi culpa inquinaretur. 
In confessione declarandum est votum prius emissum, si quis illud 
violaverit; est enim speciale peccatum : quapropter qui post votum 
simplex castitatis fornicatur, non satisfacit confitendi oneri, nisi 
votum quo ligatus est exponat. Caeterum poenitentibus inhibendum 
quominus vota temere emittant ; facile enim nonnullis contingit, dum 
spiritualibus Christi deliciis fruuntur, vota emittere, quae postea, 
fervore minuto, negligunt implere. Viduas juniores quae voto se 
ligaverant ad castitatem servandam, gravis peccati, quod interitum 
secum fert aeternum, Apostolus arguit ob fidem, quam Deo vovendo 
obligaverant, violatam : “ Adolescentiores autem viduas devita. 

Cum enim luxuriatae fuerint in Christo, nubere volunt : habentes 
damnationem, quia primam fidem irritam fecerunt .” 5 Consuetudine 

(1) “ Vows are promises to God. . . . The violation of them implies awant of 
reverence to the Supreme Being ; which is enough to make it sinfuL . . . The 
few instances of vows which we read of in the New Testament were religiously 
obeerved.” Paley, Moral Phil. 1. ii. c. v. Recitato Psalmi 50, 8, de votis red- 
dendis testimonio, animadvertit Trowerson : “ If (as Mr. Mede shews) that Psalm 
be also a prophecy of the times of the Gospel, and the Service which should be 
offered up in them, the making of vows is properly and strictly evangelical.” 
Explication of the Decalogue , p. 161. 

(2) Deut. xxiii. 21 

(3) Vide Mayol, Expos. 2. praec. qu. art. ii. 

(4) Cajetanus, in Summa, v. Votum qu. Ixxxix. art. vii. 

(5) 1 Tim. v. ii. Hanc interpretationem de voto violato probat Bloomfieldius, 

altera rejecta de defectione a fide christiana. «Iam not aware of any example 
of xt]v rcl$w, or d£. being ever used of caating off a religion ; which too 

prava irretitis votum non peccandi remedium est periculi plenum : 
facile enim iterum labuntur. 

27. Magna mora in implendo voto gravem inducit culpam. Ex 
judicio autem prudentum quae dilatio magna sit, dignoscendum est. 
Differre ultra duos vel tres annos jejunia quae vovit quis se servatu- 
turum, videtur grave peccatum, praesertim si tempus vovendo desig- 
naverit. 

28. Vota poenalia, quibus quis se obligat ad pcenam, si rem quandam 
fecerit, v : g : si luserit aleis, vel potui indulserit, sancte servanda 
sunt. Utrum autem poena subeunda sit prima tantum vice, vel quo- 
ties quis a proposito defecerit, ex animo voventis pendet. 

29. A votis solvendis liberamur, si voti materia, mutatis adjunctis, 
fiat illicita: quapropter qui post castitatis votum uxorem duxit, pe- 
tenti debitum reddere tenetur, ne jus alienum violet : abstinere tamen 
a petendo ipse debet. Item si superveniat circumstantia, qua prae- 
visa votum certe non fuisset emissum, plures censent voti obligatio- 
nem desinere. Cavendum tamen ne haec intelligantur de votis in 
facie Ecclesiae emissis ; vel de circumstantiis quae levem animum ad 
propositum deserendum impellunt. 1 

30. Qui habent potestatem in voluntatem alterius, vota illius pos- 
sunt irritare: quapropter pater, vel qui patris vices gerit, eo defici- 
ente, v : g : avus paternus, vel tutor, valet irritare impuberis filii 
vota. Lege veteri puella, patre contradicente, non tenebatur voto. 2 
Superior in religioso ordine irritare etiam potest religiosorum vota 
post professionem emissa ; nain “ in eorum voto intelligitur debita 
conditio, scilicet, si suis superioribus placuerit, vel non renitantur.” 3 
Uxoris vota, saltem si praejudicium suo juri afferant, maritus valide 
irritat. 4 Puberum filiorum vota irritare etiam indirecte potest pater, 

would not neceasarily follow their marrying even with heathena, aa appeara from 
1 Cor vii. 14. . . . According to the aenae it carnea in the aecond interprctation, 
it ia veiy apt. And the phrase adtinv trjv ia frequent in the latter claaaical 
writers, and the Septuagint Indeed the words preceding evidently allude to an 
engagement to celibacy, and therefore to that the nlotw may moat naturally be 
referred. . . . The xpCf*a will thua mean condemnatum, severe censure, and niat., 
a aolemn engagement, perhapa by vow.” In locum . 

(1) Vide Cajetanum in 8umma, r. votum, et apud Mayol. Exp. Sec. praec. 
qu. ii. art. ii. §. 3. quaeres secundo . 

(2^ Num. xxx. 6. 

(3) S. Thomas, 2. 2 «. qu. lxxxviii. art. viii. Ad quartum . 

(4) Num. xxx. 9. 

Vol. II. — 21 

quatenus scilicet domesticae gubernationi obstant : reviviscunt autem 
filio emancipato. Indirecta haec irritatio, vel saltem suspensio, locum 
habet quotiescumque res quae materia est voti, dominio alterius sub- 
jecta est. Vota autem personalia religiosorum ante professionem 
emissa per eam extinguuntur. 1 

31. Commutatio votorum fit quando pro re quae promissa est, res 
alia substituitur. In melius commutare vota semper licet ; gratum 
enim et Deo acceptum sit, necesse est. In rem aequalem commuta- 
tio exigit, juxta plures, aliis contra sentientibus, ecclesiastici praesulis 
auctoritatem : “ quia commutatio est quidam contractus, qui perfici 
nequit absque consensu ejus, qui vicem Dei gerit in terris, scilicet 
praelati.” 2 In minus bonum commutare votum certe requirit Ec- 
clesiae auctoritatem. Cui facultas commutandi vota commissa est, 
debet opus substituere quod prudentum judicio aequale videatur ; ne- 
quit enim rem notabiliter minorem alteri substituere. 

32. Dispensatio votorum dicitur relaxatio obligationis ex iis 
ortae, Dei auctoritate facta. Hanc potestatem inesse Ecclesiae ex 
promissione Christi, de solvendis in coelis quae soluta fuerint ab 
Ecclesiae praesulibus in terris, colligimus, sicuti et ex Ecclesiae tra- 
ditione et consuetudine. Consonum etiam videtur divinae pietati 
sic consuluisse humanae infirmitati, ne plurimorum salus periclitare- 
tur : nec tamen sic juri naturali, vel divino derogatur, quum Dei 
auctoritas Ecclesiae concessa vinculum ex humanae voluntatis arbit- 
rio ortum solvat. Caeterum Ecclesiae praesules nequeunt vota pro 
arbitrio relaxare, sed justas ob causas : v : g : bonum publicum, vel 
ipsius voventis salutem ; frustra enim Dei jura homo temere remit- 
tere aggrederetur. Neque possunt vota ex quibus jus ortum est 
tertio qui ea acceptavit, absque illius consensu, condonare ; qua- 
propter vota perseverantiae in Congregatione Missionis, aliisque piis 
coetibus emissa, nequeunt remitti, nisi a Superiore Congregationis, 
vel Summo Pontifice. 

33. Pontifex in votis omnibus dispenare potest juxta plurimos 
theologos, qui tenent eum posse remittere votum castitatis, quod 
sacris Ordinibus est annexum: quod et S. Thomae visum est; 3 qui 
tamen censuit eum non posse vota solemnia in Religione probata 
emissa relaxare. 4 Caeterum saepius relaxata est a pontificibus, prae- 

(1) C. Scripturas, de voto . 

(2) S. Thom. in 4 dist qu. 1 . art. 4. qu. 4. 

(3) Vide S. Thom. 2. 2. qu. lxxxviii. art 11. (4) Ibidem. 

sertim post rerum in Galliis perturbationem, votorum solemnium 
obligatio. 1 Episcopi dispensationem suis subditis concedere valent, 
gravi exigente causa, quoad omnia vota, praeter quinque Papae re- 
servata, nempe castitatis perpetuae, religionis, peregrinationis ad li- 
mina Apostolorum, ad S. Jacobum, Compostellam, et ad terram sanc- 
tam. Caeterum episcopis in foederatis his Statibus solet induito 
pontificio concedi, ut in voto continentiae perpetuae et religionis dis- 
pensent. Nequeunt autem Vicarii Generales in votis dispensare, 
nisi facultas eis speciali mandato sit concessa : quae quidem apud 
nos consuevit impertiri plerisque Missionariis. Cum peregrinis 
episcopos non posse dispensare in votis, probabilius censet S. Al- 
phonsus de Ligorio, nisi animum habeant morandi in dioecesi saltem 
per majorem anni partem. 2 

34. Quandocumque quis vovit se ingressurum religionem, obli- 
gationis vis ex animo voventis petenda est. “ Si ergo vovens inten- 
dit se obligare non solum ad ingressum religionis, sed etiam ad per- 
petue» remanendum, tenetur perpetuo remanere. Si autem intendit 
se obligare ad ingressum religionis causa experiendi, cum libertate 
remanendi, vel non remanendi, manifestum est, quod remanere non 
tenetur. Si vero in vovendo, simpliciter de ingressu religionis co- 
gitavit, absque hoc quod cogitaret de libertate exitus, vel de perpetui- 
tate remanendi : videtur obligari ad ingressum religionis, secundum 
formam juris communis : quae est ut ingredientibus detur annus pro- 
bationis : unde non tenetur perpetuo in religione permanere.” 3 

(1) Vide MayoI. Exp. Sec. pras. art. iv. §. i. not in cursu completo TheoU 
vol. xiv. 

(2) L. iiL Theol. Mor. n. 262. 

(3) S. Thom. 2. 2. qu. clxxxix. art. iv. Resp. 

CAPUT IV. 

DE SUPERSTITIONE. 

35. Superstitio est cultus vitiosus, sive veri, sive falsi numinis. 
Falsus si sit cultus, erit maxime superstitiosus, utpote qui mendacio 
nititur ; quapropter Judaei superstitionis merito arguuntur, quum 
ritus mosaica lege praescriptos servent, ex errore, quo credunt Chris- 
tum nondum venisse. Hujus criminis reus quoque est qui falsa 
praedicat miracula, vel falsas reliquias sciens veneratur, vel falsas 
venditat revelationes. Caeterum non statim damnandi sunt qui re- 
liquias venerantur, quas vetus loci alicujus traditio sancit, etsi forsan 
certum, vel verosimile non sit, eas esse genuinas : nam vetus qua 
nituntur traditio et consuetudo non est temere seponenda. Cultus 
superfluus dicitur, quoties vero cultui accedunt ea quae nihil ad ho- 
norem Dei conferunt, et ab Ecclesiae moribus sunt aliena. Talis 
est ceremonia audiendi Missam ante ortum solis cum certo numero, 
situ, ordine cereorum, etc. Jejunare etiam in die Dominico ex affec- 
tata quadam pcenitentia ad superfluum cultum refertur, quum id in 
Manichaeis, Christi negantibus resurrectionem, Ecclesia olim dam- 
naverit. 1 Consultius igitur videtur, et Ecclesiae menti consonum 
illud jejunium non injungere poenitentibus ; nec illud facile am- 
plecti. 2 

36. Divinatio est occultorum inquisitio ope daemonis, vel ex- 
presse, vel tacite invocati. Expressa fit invocatio, quando quis 
verbis daemonis opem implorat, vel aliquid facit animo eam impe- 
trandi. Tacita vero quoties aliquid usurpatur ad occulta detegenda, 
cum quibus nulla prorsus ratione connectitur. Sic qui invertit cri- 
brum ad detegendum furem, tacite daemonem invocare censetur. 

37. Tres numerantur divinationis species, scilicet necromantia , 
astrologia judiciaria , et sortilegium . Necromantia fit per appa- 
rentem mortuorum resuscitationem. Generali hoc nomine intelli- 
gitur quidquid ad daemonem invocandum dirigitur, quod tamen 

(1) C. Sacerdos, causa 26. qu. vii. n. vi. 

(2) S. Alphonsus. 1. iii. n. 4. 

speciale pro rei natura sortitur vocabulum. Oraculum vocatur res- 
ponsio per idola : vaticinium per vatem ; pythonismus, si ex umbe- 
lico vox reddatur ; oneiromantia, si quaeratur per somnia cognitio ; 
chiromantia, si per manuum inspectionem ; praestigium, si per fictas 
figuras ; auspicium, si per signa in extis animalium ; augurium, si 
per garritus, vel volatum avium ; geomantia, si per effectus in terra ; 
hydromantia, si per effectus in aqua ; pyromantia, si per effectus in 
igne ; aeromantia si per effectus in aere ; omen si per casum, v : g : 
per occursum funeris, vel per voces fortuito dictas. 

38. Divinatio quaecumque cum daemonis invocatione conjuncta, 
etsi nullus inde sequatur effectus, gravissimum peccatum est, ob 
animum a Deo prorsus aversum. Implicita autem invocatio cen- 
setur fieri, quando quis rem aliquam facit, ad notitiam, cum qua 
haud connectitur aliquatenus, assequendam ; quae agendi ratio a 
gravi culpa nonnumquam, ob simplicitatem, vel ignorantiam, non- 
nullis videtur excusari. Si effectus verosimiliter videatur cum causa 
connexus, quamvis tenuis omnino sit verosimilitudo, non auderem 
damnare eum qui actum eliceret, praemissa protestatione se nolle 
notitiam habere, si in re lateat aliquid divinae legi repugnans. De 
virga bifurcata non una est omnium sententia ; quamvis enim non- 
nemo ejus usum vindicaverit, ob affinitatem quae intercedit inter 
virgam in manu quorumdam, et aquam sub terra decurrentem 
plures tamen cum S. Alphonso eum reprobant ; 2 nam aiunt effectum 
pendere omnino ex animo tenentis virgam, et proinde nulla prorsus 
ratione naturali niti. Mihi videtur haud levi divinationis suspicione 
laborare, ideoque fidelibus omnino consulendum ut ab ejus usu ab- 
stineant. Caeterum quum certum non sit eum illicitum esse, non 
auderem damnare eum qui, protestatione praemissa, ea uteretur. “Si 
simpliciter adhibeantur res naturales ad aliquos effectus producen- 
dos, ad quos putantur naturalem habere virtutem, non est, supersti- 
tiosum, vel illicitum.” 3 

39. Divinatio ex somniis plerumque illicita est; quoties scilicet 
certa eventus fiducia habetur ex somnio, quod nullum divinae originis 
prodit indicium ; praesertim vero si ad daemonem quis nexum inter 
illud et eventum referat. Hinc inter ethnicorum superstitiones 
merito recensetur a Moyse ; qui Dei nomine jussit populo, ne somnia 

(1) Vide MayoI. Ex. i. pr©c. art. ii. § 9. (2) L. iii. n. 8. 

(3) 8. Thom. 2. 2. qu. xcvi. art. ii. Ad primum . 

21 * 

observaret: “Non inveniatur in te . . . qui . . . observet somnia .” 1 
Verbis D. Thomae juvat explicare discrimen inter somnia divinitus 
immissa, qualia nonnulla in Scriptura referuntur, et ea quae plerumque 
contingunt. “Divinatio quae innititur falsae opinioni, est supersti- 
tiosa et illicita. Ideo considerare oportet quid sit veruta qirca prae- 
cognitionem futurorum de somniis. Sunt autem somnia futurorum 
eventuum quandoque quidem causa : puta cum mens alicujus solicita 
ex his quae videt in somniis, inducitur ad aliquid faciendum, vel 
vitandum : quandoque vero somnia sunt signa aliquorum futurorum 
eventuum, in quantum reducuntur ad aliquam causam communem 
somniis et futuris eventibus. Et secundum hoc plurimum praecog- 
nitiones futurorum ex somniis fiunt. Est ergo considerandum quae 
sit causa somniorum, et an possit esse causa futurorum eventuum, 
vel ea possit cognoscere. Sciendum est ergo, quod somniorum 
causa quandoque quidem est interius, quandoque autem exterius. 
Interior autem somniorum causa est duplex : una quidem animalis, 
in quantum scilicet ea occurrunt hominis phantasiae in dormiendo, 
circa quae ejus cogitatio et affectio fuit immorata in vigilando. Et 
talis causa somniorum non est causa futurorum eventuum : unde hu- 
jusmodi somnia per accidens se habent ad futuros eventus ; et si 
quandoque simul concurrant, erit casuale. Quandoque vero causa 
intrinseca somniorum est corporalis : nam ex interiori dispositione 
corporis formatur aliquis motus in phantasia, conveniens tali dispo- 
sitioni : sicut homini in quo abundant frigidi humores, occurrunt in 
somniis, quod sit vel in aqua, vel in nive. Et propter hoc medici 
dicunt intendendum somniis, ad cognoscendum interiores disposi- 
tiones. Causa autem somniorum exterior, similiter etiam est duplex, 
scilicet corporalis, et spiritualis. Corporalis quidem, in quantum 
imaginatio dormientis immutatur, vel ab aere continenti, vel ex im- 
pressione coelestis corporis, ut sic dormienti aliquae phantasiae appa- 
reant conformes coelestium dispositioni. Spiritualis autem causa est 
quandoque quidem a Deo, qui ministerio angelorum aliqua homini- 
bus revelat in somniis, secundum illud Numerorum XII. ‘ Si quis 
fuerit inter vos propheta Domini, in visione apparebo ei, vel per 
somnium loquar ad illum.’ Quandoque vero operatione daemonum 
aliquae phantasiae dormientibus apparent, ex quibus quandoque aliqua 
futura revelant his qui cum eis habent pacta illicita. Sic ergo dicen- 
dum, quod si quis utatur somniis ad praecognoscenda futura, secun- 

(1) Deut xviii. 10. 

dum quod somnia procedunt ex revelatione divina, vel ex causa 
naturali intrinseca, sive extrinseca, quantum potest se virtus talis 
causae extendere, non erit illicita divinatio. Si autem hujusmodi 
divinatio causetur ex revelatione daemonum, cum quibus pacta ha- 
bentur expressa, quia ad hoc invocantur; vel tacita, quia hujusmodi 
divinatio extenditur ad quod se non potest extendere, erit divinatio 
illicita et superstitiosa.” 1 

40. Jam vero, quum raro vel numquam pacta hujusmodi cum 
daemone consulto ineantur, putamus plerosque venialiter tantum pec- 
care, conjecturas ex somniis capiendo ; quamvis enim eventus soleant 
divinare, qui nullum cum somniis habent nexum, ad daemones tamen 
id nullatenus referunt, sed vana ducuntur opinione, quin causam sibi 
vel aliis fingant. Stulta igitur est illa persuasio, quae ex anilibus 
praejudiciis fabulisque ducitur ; sed vix videtur eam habere malitiam 
quae ad culpam lethalem requiritur. Monendi tamen sunt, et acriter 
aliquando corripiendi, ut superstitionem illam inanem abjiciant. 3 

41. Nullatenus autem peccant qui ex somniis occasionem sumunt 
aliquid faciendi quod sibi vel aliis prosit: optimum enim est ut utili- 
tatibus nostris, vel alienis, quum possimus, consulamus. Si igitur 
quis somniaverit se coram tribunali judicis supremi adstare, laudan- 
dus erit si inde excitetur ad suos emendandos mores. Si de pro- 
pinquo vel parente defuncto somnium habuerit, poterit inde occa- 
sionem sumere orandi pro ejus anima, quin certo sibi statuat som- 
nium idcirco immissum quod haec suffragiis indigeret. Qui autem id 
sibi habuerit persuasum, vano laborat errore, quin culpae gravioris 
sit facile arguendus. E contra peccant qui ex somniis occasionem 
sumunt ludendi cum gravi sui detrimento. 

42. Possunt peccare lethaliter exponendo se discrimini cogita- 
tionum impudicarum, et pollutionis, qui somnia de sponso futuro 
quaerunt, dulciaria sub pulvillo reponentes : praesertim si hanc sibi 
facile inde obvenire, jam periculo facto norint. Alioquin hac ratione 
ludentes non facile damnarem peccati gravis, quum periculum non 
sit manifestum. 

43. JSgyptios, seu ariolos de fortuna consulentes graviter pec- 
cant, licet daemonis opera uti nolint ; nam deceptores illos fovent 
cum magno morum detrimento, et pecuniae plurimorum dispendio. 
Notitiam autem, quam quaerunt, de rebus amissis, de sponsis futuris, 

(1) 2. 2. qu. xcv. art. vi. Resp . 

(2) Consule Mayol, Exp. 1- prsec. art. ii. §. 6. 

et de aliis rebus occultis, non possunt sibi polliceri, nisi illicita aliqua 
ariolorum arte. Quamvis autem demus hos plerumque verborum 
ambiguitate ludere, vel quae interrogationibus veluti expiscati sunt, 
respondere, vel vanas falsasque venditare conjecturas, non ideo culpa 
sunt immunes qui eos sibi illudere patiuntur. Acriter igitur corri- 
piendi sunt qui huic superstitioni indulgent: “ Nec inveniatur in te 
. . . qui ariolos sciscitetur.” 1 Silentio praetermittimus foeda quaedam, 
quibus nonnunquam utuntur, vel quae docent facienda, ad absentium 
amorem erga se consulentes attrahendum. 

44. Magnetismus animalia dicitur quaedam mira ratio alteri 
soporem inducendi, quo totum corpus penitus quiescit, mente alio 
veluti translata, et arcana detegente. Sunt qui dicunt id contingere vi 
quadam naturali, fluido scilicet magnetico, vel mentis viribus, vel 
occulta inter utrumque, eum scilicet qui inducit soporem et alterum 
sopore constrictum, communicatione ; sed difficile prorsus est mira 
quae narrantur causae tribuere naturali, quum longinqua, et cordis 
arcana saepius dicantur enuntiari, jubente illo qui vim illam magneti- 
cam exercet. Praeterea consensus alterius requiritur, prima vice, ut 
inducatur sopor, qui proinde ex causa externa et mere naturali totus 
non pendet : sed neque ex causa mere interna, viribus scilicet mentis, 
quum sopor nonnisi ab alio inducatur. Inter utrumque nulla videtur 
fieri communicatio virium, nam aliquando separantur parietibus, vel 
longiori intervallo. Gravis est igitur ratio suspicandi occultorum 
notitiam quam produnt magnetisati daemoniaca opera contingere, 
quam magno consensu tradidere veteres in rebus humanis aliquando 
intervenire. Id etiam haud praetermittendum soporem tantum induci, 
ut quiescant prorsus corporis membra, nec valeat vim inferenti resis- 
tere quae sopore est constricta, adeo ut facinoribus pateat occasio. 
Postquam autem desiit sopor, nihil prorsus eorum quae dormienti 
contigerunt, memoriae occurrit. Hinc puella nequit se tanto morum 
discrimini objicere. Re saepius examini subjecta, S. Congregatio 
Inquisitionis, die 21 Aprilis, 1841, declaravit “usum magnetismi, 
prout exponitur, non licere.” Idem respondit S. Poenitentiam, 1 
Julii 1841, quaerenti: “an confessarius parochus ve tuto possit pce- 
nitentibus aut parochianis suis permittere : 1. ut magnetismum ani- 
malem, illis characteribus aliisque similibus praeditum, exerceant, 
tamquam artem medicinae auxiliatricem atque suppletoriam ; 2. Ut 
sese illum in statum somnambulismi magnetici demittendos consen- 

(1) Deut. xviii. 10* 

tiant; 3. Ut vel de se vel de aliis personas consulant illo modo mag- 
netisatas.” Singulis quaesitis generali illa responsione satisfactum 
est. 

45. Astrologia judiciaria, qua quis liberas hominum actiones ex 
astris divinare certo se fingunt, omnino illicita est, quum inde non 
pendeant, sed ex uniuscujusque arbitrio. 1 Hanc tamen non veren- 
tur aliqui palam profiteri in ipsa qua scribimus urbe. 

46. Sortilegium illicitum est, quoties jactis sortibus, a daemone 
petitur quid futurum sit, vel etiam a Deo temere id postulatur. 2 
Nulla autem admittitur superstitio, si sortes adhibeantur in distribu- 
enda haereditate, vel alia re determinanda quae dubitationem animi 
parit, dummodo effectus praeter naturam non ex pectetur. Non pec- 
cat etiam plerisque in rebus qui ad dubitationem animi depellendam 
divinam opem implorat, et eam demum amplectitur agendi rationem, 
ad quam sorte determinatur. Sortis tamen usum in electionibus ad 
officia ecclesiastica perpetua prohibitione damnavit Honorius III. 3 
Exemplum electionis Matthiae non est urgendum, quum ex speciali 
Spiritus Sancti afflatu sortes speciali illo casu adhibitae censendae sint. 

47. Vana Observantia est superstitio, qua ad finem aliquem 
adhibentur subsidia quae nullam habent cum ea proportionem. 
Variae sunt ejus species, nempe ars notoria, observantia even- 
tuum, observantia sacrorum, et observantia sanitatum. Ars No- 
toria dicitur ea qua ad scientiam statim adipiscendam quis potione 
quadam, vel prece certa, vel figuris quibusdam utitur. Observan- 
tia eventuum superstitionem redolet, quando ex fortuito casu ali- 
quid minime cum eo connexum futurum nobis persuademus : v : 
g: si ex pede titubante dum egrediebamur domo, adversi aliquid 
suspicemur; vel ex canis ejulatu mortem alicujus intra domum ex- 
pectemus. Huc refertur popularis superstitio, nolle mensae tredecim 
hospitum assidere ; vel solvi portu die veneris. Haec inania sunt, 
et culpanda, quamvis non statim gravi crimini habenda, quum 
saepe aliorum praejudiciis mos geratur, vel phantasia vim exerceat, 
cui haud facile resistitur. De observationibus hujusmodi “auc- 
tores docent simplices et mulieres in his ordinarie solum venia- 
liter peccare, ratione ignorantiae, et bonae fidei.” 4 Observantia 
sacrorum superstitiosa fit, si ex rebus sacris effectum mirum certo 

(1) Jer. x. Isai. xlviL 13. Vide et cap. Sed et illud, 26 qu. 2. et Cod. de 
episcopali audientia. 

(2) Cap. Sortes. 26 qu. i. (3) Cap. Ecclesia, de Sortileg. 

(4) Mayol. Ex. 1 Prsecept art, ii. §. 7. 

proventurum esse confidamus, nulla Dei nixi promissione, nulla 
Ecclesiae suffulti auctoritate. Sic superstitionem sapit fulmen se 
certd evasurum confidere, si palma benedicta in domo sit, vel 
lumen benedictum accensum fuerit; sicut etiam superstitio esset 
salutem certo sperare eo solo quod quis habitum quem dicunt scapu- 
larem gestet. Caeterum damnandi non sunt fideles, qui ex pio animi 
motu rebus hujusmodi utuntur, fiduciam omnem in Dei misericordia 
ponentes. Observatio sanitatum fit, quando ad morbos depellen- 
dos nomina ignota, vel figurae, vel certus precum numerus, vel reme- 
dia naturalia cum quibusdam adjunctis superstitiosis adhibentur. 
Sic quos vulgo vocant fidei medicos, aegrotis praescribunt, ut nodos 
quosdam innectant, certaque proferant verba, aliaque . faciant, quae 
nihil ad remedium conferunt. Sic etiam nonnemo, ut sanguinis 
fluxum ex equi naribus sistat, numerum quemdam recenset, dum 
manum naribus apponit. Qui putant septimum filium posse sanare 
struma, nonnullis videntur superstitione laborare, quamvis Yiva dicat 
posse in eo dari virtutem aliquam naturalem. Observantia quaecum- 
que superstitiosa ex genere suo gravis culpa est; saepe tamen fit levis 
ob simplicitatem, et bonam fidem. 

48. Magia dicitur superstitio, qua quis ope daemonis mira opera- 
tur. Haec non exercetur a plerisque circulatoribus, qui, dexteritate 
quadam usi, ignaris videntur nonnisi daemonis opera ea efficere quae 
oculis exhibentur. Idcirco gravis peccati rei non sunt, qui circula- 
torum ludis, servata verecundia, intersunt. 

49. Maleficium vocatur ratio aliis nocendi opera daemonis. Du- 
plex distinguitur, amatorium seu philtrum , et veneficum . Phil- 
trum fit ad amorem carnalem erga se excitandum : veneficum nocet 
alteri, vel rebus quas possidet. Gravis procul dubio culpa est aliquid 
facere eo animo, ut pravus excitetur in se amor uti faciunt aliquando 
puellae, ex semine suo, vel fluxu menstruo aliquid poculo quod por- 
rigunt amatis immiscentes : in eo ariolis obtemperantes. 

50. Plerique scriptores Angli quae de magia dicuntur ad delirantis 
animi somnia referunt: quibus ne assentiamur obstant plura juris ca- 
nonici decreta, quae certum habent, daemonem nonnumquam suam 1 
interponere operam in rebus humanis ; quaeque rebus gestis et testi- 
moniis Scripturae consonant : quod et confirmant theologi omnes. Id 
quidem facile damus, temere judicandum non esse, aliquid supra na- 

(1) Yide Append. de possibilitate et existerdia magiae , ab editoribus cursus 
completi Theol. vol. xiv. p. 135. 

turam ope daemonis contingere : sed id, Deo ita permittente, nonnum- 
quam contigisse, extra omnem dubitationis aliam positum censemus. 
Si, re rite explorata, maleficium patratum videatur, orationibus ad 
Deum, Sacramentorum devota receptione, aliisque pietatis exercitiis, 
tollendum erit; quin ad inanes superstitiososque ritus recurratur. 
Hos apud mancipia, aliosque rudes, facile reperire est. Quidquid sit 
de rei veritate, utrum scilicet habeatur aliquod commercium cum 
daemone ab his qui divinationem magiamve profitentur, constat eos 
fovere superstitionem, ea vulgo injecta opinione, et mores vitiare, 
quapropter justissime legibus olim coercebantur. Ex impunitate qua 
gaudent in regionibus Protestanticis fit ut pecunia ancillas emungant, 
et foeda nonnunquam faciant, vel doceant facienda. 1 

51. Tentutio Dei fit, quando quis subsidiis quae praesto sunt neg- 
lectis, divinam opem sibi pollicetur. Hanc vetuit Deus : “ Non ten- 
tabis Dominum Deum tuum.” 2 Tentare autem Deum dicitur, qui 
miraculum petit, dubius de aliqua Dei perfectione ; vel qui temere 
illud sibi promittit. Sic Judaei tentabant Christum, quum signum e 
coelo postularent, jam alioquin satis ejus potestatem edocti : sed et 
Deum tentare censeretur, qui daemonis instinctu se e templi vertice 
praecipitem projiceret. 3 Quae mediis in saeculis viguerunt purga- 
tiones vulgares , a nationibus septentrionalibus invectae, tentationem 
quamdam Dei praeseferebant ; nec enim ex duelli eventu, nec ex 
ferro candente manu prehenso, nec ex deambulatione super ferrum 
candens, nec ex manu in aquam ferventem demissa, licebat innocen- 
tiam, vel culpam dignoscere : prout quaerebant et confidebant. Quod 
igitur purgationes hujusmodi aliquando toleratae sint, sacerdotibus 
etiam Missam dum fierent celebrantibus, contigit ex Ecclesiae pru- 
dentia, quae eas, ex quorumdam bona fide factas, passa est, quod 
gentes barbarae ad fidem recentius adductae non possent simul omni 
veteri superstitione exui. Eas tamen numquam probavit, sed pe- 
nitus damnavit. 4 Constat quidem nonnumquam mirum purgationum 

(1) " Une preuve que ce ne sont ni ces prieres, ni les exorcismes, ni les lois, 
qui contribuent k entretenir les erreurs du peuple, c’ est que chez les protestans 
qui ont rejet£ toutes les pratiques de 1’ Eglise, en Suisse, en Angleterre, dans les 
pays du Nord, la divination, la magie,les sortil6ges sont beaucoup plus commune 
que chez les catholiques, p arceque ces crimes demeurent impunis parmi les pro- 
testans.” Bergier, Dict. Th£oI. art. Magie. 

(2) Deut. vi. 16. (3) Matt. iv. 7. 

(4) Depurgat, mlgar . tit. xxxi. Vide et S. Thomam, 2. 2. qu. xcv. art. viii. 
Ad tertium. 

eventum rei veritatem demonstrasse; quod speciali Dei beneficio 
tribuendum est, qui, vel bonam fidem eorum, qui se purgabant, 
respexit, vel animum invitum, quo judicia hujusmodi innocentes 
subibant. 

52. Tentatio Dei est gravissima culpa, quoties Dei perfectiones, 
revelataeque ab ipso veritates in dubium adducuntur : ipsa etiam Dei 
tentandi species gravi haud caret labe, quamvis bona fides aliquando 
excuset a tanto crimine. Reus igitur est, qui, absque scientia et 
animi preparatione, velit, nulla id exigente necessitate, concionari, 
sibi persuadens Deum Spiritus Sancti lumine eum illustraturum : hoc 
enim temere sibi pollicetur, qui subsidiis a Deo datis uti neglexerit. 
Promisit quidem Christus discipulis suis, coram tribunalibus etlini- 
nicorum accusatis. Spiritum Sanctum adfuturum, ut quae oporteret, 
dicerent, adeo ut opus non esset magna animi solicitudine de defen- 
sione cogitare ; Apostolis etiam magnam vim dicendi tribuit, ut veri- 
tates Evangelicas annuntiarent : sed discendi laborem ex assidua lec- 
tione noluit suis ministris sublatum. 1 Tentationis Dei etiam ar- 
guendus est, qui gravi laborans morbo remedium omne recusat, 
divina, ut jactat, ope innixus ; quam tamen temere sibi pollicetur, 
nam “ Altissimus creavit de terra medicamenta, et vir prudens non 
abhorrebit illa.” 2 Tentat quoque Deum, qui absque ipsius Dei in- 
stinctu petit absolute, et fidenter sibi, aliisque promittit miraculum ad 
fidem confirmandam : secus si gravi urgente causa, illud petat, dum- 
modo Dei placito congruat : quod tamen, etiam conditione hac inter- 
posita, vix convenit. 

(1) I. Tim. iv. 13. II. Tim. iii. 15. (2) Eccl. xxxviii. 4. 

CAPUT V. 

DE SACRILEGIO. 

53. Sacrilegium est rei sacrae, vel personae Deo dicatae violatio, 
Personale dicitur si persona sacra violata sit, quae scilicet ordine 
sacro, vel voto solemni fuerit adstricta. Peccato igitur sacrilegii in- 
quinatur qui sanctimonialem violaverit ; qui autem vitiaverit foemi- 
nam simplici tantum voto ligatam, etsi pium aliquod institutum pro- 
fessa fuerit, sacrilegium non committit, quum sacra non sit; quamvis, 
si eam ad votum violandum induxerit, reus in causa violati voti ha- 
bendus sit. Locale sacrilegium dicitur loci sacri, v : g : ecclesiae, vel 
coemeterii rite benedicti violatio. Hoc crimen admittit qui hominem 
in ecclesia occidit; vel sanguinem vel semen humanum voluntarie 
fundit; vel excommunicatum, aut non baptizatum sepelit. “ Simili- 
ter violatur locus sacer, si in eo fiant conclamationes, deambulationes, 
mercatus, strepitus judiciorum saecularium, non vero ecclesiasticorum 
pietatem spectantium.” 1 De qua re jussit concilium Tridentinum : 
“ Ab ecclesiis vero musicas eas, ubi sive organo, sive cantu lascivum, 
aut impurum aliquid miscetur, item saeculares omnes actiones, vana 
atque adeo profana colloquia, deambulationes, strepitus, clamores 
arceant, ut domus Dei vere domus orationis esse videatur, ac dici 
possit.” 2 In rem Hieronymus: “Deo non voce, sed corde can- 

tandum. Nec in tragoediarum morem guttur et fauces medica- 
mine liniendae sunt, ut in ecclesia theatrales moduli audiantur et 
cantica.” 3 Sacrilegium est hominem ex ecclesia extrahere, quum 
id sanctitati loci repugnet, qua nititur jus asyli , quod reis jure ca- 
nonico et civili olim tributum esL “ Similiter sacrilegium committitur 
auferendo sacrum de sacro, vel non sacrum de sacro, sive sacrum de 
non sacro.” 4 Hinc calicem consecratum e templo, vel ex aedibus 
privatis furari, sacrilegium foret. Candelabra etiam, vel alia quae ad 

(1) S. Alphons. L iii. n. 37. 

(2) Sess. xiiL decr. de observ . et evit. in ceL Miss. 

(3) In Eph. v. 

(4) C. quisquis 17. qu. 4. 

Vol. II.— 22 

Ecclesiam pertinent, vel in ejus usum sint commodata, etsi non fue- 
rint benedicta, si quis furto ex ipsa abstulerit, sacrilegii reus agno- 
scitur, non sacrum de sacro auferendo. Dubitatur autem utrum eo 
se scelere astringat qui res mere profanas, v : g : divitis crumenam, 
ex ecclesia furatur. Affirmans sententia probabilior S. Alphonso 
videtur. 1 Per actus autem mere internos non violatur sanctitas loci ; 
ideoque pravae cogitationes quibus quis in ecclesia indulsit, sacri- 
legii malitiam non habent. Qui effringunt ecclesias, et res sacras 
simul diripiunt, excommunicatione ipso facto ligantur. 2 

54. Reale Sacrilegium est rerum sacrarum indigna tractatio. Hoc 
admittunt qui sacramenta indigne ministrant, vel suscipiunt. Item 
qui sacra vasa in profano convivio adhiberet, sacrilegii reus foret. 
Caeterum si res sacrae ad communem materiam reducantur, v. g. 
calix ad communem massam argenti ; videntur posse ad profanos 
usus converti : eas autem, in propria forma manentes, non licet ad 
usum, qui sacer non sit, convertere. “ Altaris palla, candelabra, et 
velum, si fuerint vetustate consumpta, incendio dentur, quia non 
licet ea, quae in sacrario fuerint, male tractari, sed incendio universa 
traduntur.” 3 Sic et ecclesia consecrata, quae vetustate diruta sit, non 
est ad profanos usus transferenda, nec vendenda; 4 sed in loco erigenda 
est crux. Indigna tractatio reliquiarum et sacrarum imaginum sac- 
rilegium est. 

55. “Gravius peccatum,” inquit S. Thomas, “ est sacrilegium quo 
peccatur contra personam sacram, quam quo peccatur contra locum 
sacrum. Sunt tamen in utraque sacrilegii specie diversi gradus, 
secundum differentiam personarum et locorum sacrorum. Similiter 
etiam et tertia species sacrilegii, quas circa alias res sacras committi- 
tur, diversos habet gradus secundum differentiam rerum sacrarum. 
Inter quas summum locum obtinent ipsa sacramenta, quibus homo 
sanctificatur: quorum praecipuum est Eucharistiae sacramentum, 
quod continet ipsum Christum : et ideo sacrilegium quod contra hoc 
sacramentum committitur, gravissimum est inter omnia. Post sacra- 
menta autem secundum locum tenent vasa consecrata ad sacramen- 
torum susceptionem, et ipsae imagines sacrae, et reliquiae sanctorum, 
in quibus quodammodo ipsae personae sanctorum venerantur, et 
dehonorantur : deinde ea quae pertinent ad ornatum ecclesiae et min- 

(1) L. iii. n. 39. (2) C. Conquest 22. de Sent . excom. 

(3) C. xxxix. 'de consecr. dist 1. (4) C. xv. de simonia. 

istrorum : deinde ea quae sunt deputata ad sustentationem ministro- 
rum, sive sint mobilia, sive immobilia. Quicumque autem contra 
quodcumque praedictorum peccat, crimen sacrilegii incurrit.” 1 De 
peccatis sacrarum personarum dicit : “omne peccatum quod sacra 
persona committit, materialiter quidem et quasi per accidens est 
sacrilegium. Unde Hieronymus dicit, quod nugae in ore sacerdotis 
sacrilegium sunt vel blasphemia. Formaliter autem et proprie illud 
solum peccatum sacrae personae sacrilegium est, quod agitur directe 
contra ejus sanctitatem : puta, si virgo, Deo dicata, fornicetur.” 2 
56. Tempus, quo quis peccavit, sacrilegii labem inducere, Lugo cum 
aliis plerisque negat: excipit tamen S. Alphonsus: “nisi notabilis 
irreverentia irrogetur cultui divino, ut si quis in die Veneris sancti 
exhiberet comoedias, ludos publicos.” 3 

(1) 2. 2. qu. xcix. art. iii. Resp . (2) Ibidem, ad tertium. 

(3) L. iii. n. 46. 

CAPUT VI. 

DE SIMONIA. 

§. I. De SIMONIS SPECIEBUS. 

57. Simonia, a Simone Mago dicta, qui pecuniam obtulit Apos- 
tolis ut potestatem dandi Spiritum Sanctum sibi compararet, vitium 
est religioni contrarium : est enim “ studiosa voluntas emendi, vel 
vendendi aliquid spirituale, vel spirituali annexum quod utique 
fieri non potest absque divini cultus detrimento, et injuria. “Emp- 
tionis autem et venditionis est materia indebita res spiritualis, triplici 
ratione : primo quidem, quia res spiritualis non potest aliquo terreno 
pretio compensari : ut de Sapientia dicitur Proverbiorum III. : 
“ Pretiosior est cunctis opibus: et omnia quae desiderantur, huic 
non valent comparari.’ Ideo etiam Petrus in ipsa sui radice Simonis 
pravitatem condemnans, dixit : ‘ Pecunia tua tecum sit in perdition- 
em : quoniam donum Dei existimasti pecunia possideri.’ Secundo, 
quia id non potest esse debita venditionis materia, cujus venditor non 
est dominus : . . . praelatus autem Ecclesiae non est dominus spirit- 
ualium rerum, sed dispensator : secundum illud 1 ad Cor. iv. ‘ Sic 
nos existimet homo ut ministros Christi et dispensatores mysterio- 
rum Dei.’ Tertio, quia venditio repugnat spiritualium origini, quae 
ex gratuita voluntate Dei proveniunt. Unde et Dominus dicit 
Matt. x. Gratis accepistis, gratis date. Et ideo aliquis emendo, 
vel vendendo rem spiritualem, irreverentiam exhibet Deo, et rebus 
divinis : propter quod peccat pecato irreligiositatis.” 1 

58* Emptio autem fit non tantum pecunia, sed re vel opera 
quacumque, quae prelio aestimari possit: ideoque praeter munus 
a manu , munus a lingua , et munus ab obsequio a theolo- 
gis dicuntur simoniam inducere. Si quis suffragium det episcopo 
eligendo ea conditione ut paroeciam assequatur, est simonia ; nam 
paroeciae redditus pro jure suffragii exercendo dantur, quod spirit- 
uale est, utpote ad dignitatem ecclesiasticam relatum. “ Idem est 

(1) 2. 2. qu. c. art. i. Resp. 

quod aliquis det rem spiritualem pro aliquo obsequio temporali ex- 
hibito, vel exhibendo, ac si daret pro pecunia data vel promissa, qua 
illud obsequium aestimari posset. Similiter etiam quod aliquis satis- 
faciat precibus alicujus ad temporalem gratiam quaerendam, ordi- 
natur ad aliquam utilitatem : quae potest pecuniae pretio aestimari. 
Et ideo sicut contrahitur simonia accipiendo pecuniam, vel quamlibet 
aliam rem exteriorem, quod pertinet ad munus a manu ; ita etiam 
contrahitur per munus a lingua, vel ab obsequio.” 1 Nequidem ob 
laborem qui actui sacro necessario impenditur, quid potest exigi, 
quamvis ob extrinsecus advenientem difficultatem, v : g : iter longin- 
quum ; vel ob onus statuta hora munus peragendi, aliquid absque 
labe simoniae accipit possit : v : g : si quis Missam circa meridiem 
celebret. 

59. Simonia juris divini ea est quae in se mala est, utpote emptio 
vel venditio rei sacrae : simonia juris ecclesiastici admittitur, quoties 
aliquid fit contra ecclesiae vetitum, quod ob simoniae periculum et 
speciem latum est. Porro necesse non est ut pretii rationem habeat 
pecunia pro re spirituali data ; si enim tamquam motivum confe- 
rendi spirituale detur, vitium adest simoniae, uti constat ex damna- 
tione contrariae propositionis : “ Dare temporale pro spirituali non 
est simonia, quando temporale non datur tamquam pretium, sed 
dumtaxat tamquam motivum conferendi, vel efficiendi spirituale, vel 
etiam quando temporale sit solum gratuita compensatio pro spirituali, 
vel e contra.” “ Et id quoque locum habet, etiamsi temporale sit 
principale motivum dandi spirituale, imo etiamsi sit finis ipsius rei 
spiritualis, sic ut illud pluris aestimetur, quam res spiritualis.” 2 

60. Mentalis simonia ea est quae mente celatur, adeo ut nullum 
intercedat inter dantem et recipientem pactum, quamvis eo animo 
detur res temporalis, ut spiritualis comparetur. Sic qui bona sua 
dat ecclesiae ad instituendum beneficium, occulto animi consilio ut 
illud ipse ita comparet, mentalem simoniam admittit: non autem si 
id humiliter roget. 3 Conventionalis dicitur simonia, quando pac- 
tum saltem tacitum intercessit, quod tamen non est utraque ex parte 
exeeutioni demandatum. Realis est si ex utraque parte impletum 
sit, saltem ex parte. Sic si quis cum altero pactus sit magnam 
pecuniae copiam illi se daturum, dummodo episcopatum ei impetret; 

(1) 2. 2. qu. c. art. v. 

(2) xlv. et xlvi. inter damnatas ab Innoc. XI. anno 1679. 

(3) C. xxxiv. de simonia . 

22 * 

et munus quoddam et pignus jam det, altero ejus opera evecto ad 
episcopatum, realis est simonia. Simonia confidentis* est quando 
quis alteri procurat beneficium, pacto expresso vel tacito, inito, ut 
sibi, vel alteri illud resignet, vel pensionem ex eo solvat. Damnata 
est a Pio IV. et a Pio V. 1 

§. II. De Simonia in sacris muneribus. 

61. Sacramenta imprimis ministranda sunt gratis : nam “ accipere 
pecuniam pro spirituali sacramentorum gratia est crimen simoniae, 
quod nulla consuetudine potest excusari, quia consuetudo non prae- 
judicat juri naturali vel divino.” . . . “ Accipere autem aliqua ad 
sustentationem eorum, qui sacramenta Christi ministrant, secundum 
ordinationem Ecclesiae, et consuetudines approbatas, non est simo- 
nia, neque peccatum : non enim sumitur tamquam pretium mercedis, 
sed tamquam stipendium necessitatis. Unde super illud 1 ad Timo- 
theum v. ‘ Qui bene praesunt presbyteri, etc. dicit Gloss. August. 
Accipiant sustentationem necessitatis a populo, mercedem dispensa- 
tionis a Domino.” 2 Hac ratione excusantur sacerdotes accipientes elee- 
mosynas a populo in hac regione offerri consuetas occasione baptismi 
et matrimonii celebrandi : peccarent autem qui eas exigerent, dene- 
gando sacramenta ; quamvis post ea collata liceat (vix tamen expedit) 
postulare quae ex consuetudine dantur. “ Accipere aut dare aliquid 
pro sustentatione ministrantium spiritualia, secundum ordinationem 
Ecclesiae, et consuetudinem approbatam, licitum est : ita tamen quod 
desit intentio emptionis, vel venditionis ; et quod ab invitis non ex- 
igatur per spiritualium subtractionem quae sunt exhibenda : hoc enim 
haberet quamdam venditionis speciem. Gratis tamen spiritualibus 
prius exhibitis, licite possunt statutae et consuetae oblationes, et qui- 
oumque alii proventus exigi a nolentibus, et valentibus solvere, auc- 
toritate superioris iriterveniente.” 3 Rituale Romanum haec habet: 
“ Illud porro diligenter caveat (parochus), ne in Sacramentorum 
administratione aliquod quavis de causa vel occasione directe vel 
indirecte exigat aut petat, sed ea gratis ministret, et ab omni simo- 
niae atque avaritiae suspicione, nedum crimine, longissime absit. Si 
quid vero nomine eleemosynae, aut devotionis studio, peracto jam 

(1) Bulla lxxxv. et Bulla qu® incipit : Intolerabilis . 

(2) S. Thom. 2. 2. qu. c. art. ii. Resp. (3) Ibidem, art iii. Resp. 

sacramento, sponte a fidelibus offeratur, id licite pro consuetudine 
locorum accipere poterit, nisi aliter episcopo rideatur.” 1 

62. Simoniae rei sunt, qui pauperibus haud valentibus solvere 
oblationes consuetas, sacramenta nolunt impertiri. Qui autem sa- 
cramentorum illorum administrationi inhiant, ut eleemosynas acci- 
piant, vel operam adhibent ut ampliores sibi tribuantur, cupiditatis 
potius quam simoniae vitio inquinantur. “ Si aliqua ex consuetudine 
exigantur quasi pretium rei spiritualis cum intentione emendi, vel 
vendendi, est manifeste simonia, et praecipue si ab invito exigantur. 
Si vero exigantur quasi quaedam stipendia per consuetudinem appro- 
bata, non est simonia : si tamen desit intentio emendi vel vendendi, 
sed intentio referatur ad solam consuetudinis observantiam, et prae- 
cipue quando aliquis voluntarie solvit. In his tamen omnibus soli- 
cite cavendum est quod habet speciem simoniae, vel cupiditatis : 
secundum illud Apostoli 1 ad Thessalonicense^ ult. Ab omni specie 
mala abstinete vos.” 2 

63. Occasione ministrandi confirmationem nihil solet dari : sed 
episcopo visitationem facienti suae dioeceseos victualia praestanda 
sunt. 3 

64. Eucharistia etiam administranda est, nullo ea occasione ac- 
cepto munere : sed Missae celebratio et applicatio juxta specialem 
cujuspiam mentem, jus dat ad eleemosynam modicam, quae plerisque 
in dioecesibus dimidio nummi argentei constat. Qui missionarii 
alicubi pecuniam accipiunt ampliorem, quoties congregationem ali- 
quam invisunt, eam instar stipendii ob itineris labores, et plura mu- 
nia sacri ministerii habent. 

65> Poenitentiae ministrandae occasione nihil est accipiendum: id 
enim in Rituali Romano districte est vetitum. “ Poenitentias pecu- 
niarias sibi ipsis Confessarii non applicent, neque a pcenitentibus 
quidquam tamquam ministerii sui praemium petant, vel accipiant.” 4 

66. Extremae Unctionis occasione nihil accipitur, sed aegrotis 
omnia salutis subsidia gratis suppeditantur. Quod si sacerdos iter 
longinquum fecerit ad eos invisendos, nil vetat ut ei dentur necessa- 
riae itineris impensae : absit autem ut a pauperibus exigantur. 

67. Ordines gratis omnino conferendi sunt : “Quoniam ab eccle- 
siastico ordine omnis avaritiae suspicio abesse debet, nihil pro colla- 

(1) De iis quae in Sac. administr. 

(2) 2. 2. qu. c. art. ii. Ad quartum . 

(3) Cone. Trid. Sess. xxiv. cap. iii. de Re/. (4) De Sac. Pccnit. 

tione quorumcumque ordinum, etiam sponte oblatum, episcopi, et 
alii ordinum collatores, aut eorum ministri quovis praetextu accipi- 
ant.” 1 

68. De moribus aliis alicubi vigentibus quorum tamen vix apud 
nos ullum est vestigium, dicit S. Thomas : “ Praedicantibus etiam 
temporalia debentur ad sustentationem praedicantium ; non autem ad 
emendum praedicationis verbum : unde super illud 1 ad Timotheum 
v. ‘ Qui bene praesunt presbyteri, etc.’ dicit Glossa, « Necessitatis 
est accipere unde vivitur, charitatis est praebere : non tamen venale 
est evangelium, ut pro his praedicetur. Si enim sic vendunt, mag- 
nam rem vili vendunt pretio. Similiter etiam aliqua temporalia 
dantur Deum laudantibus in celebratione ecclesiastici officii, sive pro 
vivis, sive pro mortuis, non quasi pretium, sed quasi sustentationis 
stipendium.” 2 Merito autem damnata est a concilio Constantiensi 
propositio Wickleffi : “Omnes sunt simoniaci, qui se obligant orare 
pro aliis, eis in temporalibus subvenientibus.” 3 

69. Vetuit Innocentius III. clericis ne quidquam omnino exige- 
rent causa sepeliendi mortuos, et pravam consuetudinem abolendam 
statuit, qua alicubi “ decedentibus non prius permittatur effodi se- 
pulturam quam pro terra, in quia sepeliendi sunt, certum pretium 
ecclesiae persolvatur.” 4 Simonia declaratur admissa si quid detur 
pro mortuis sepeliendis. 5 Attamen ea est temporum nostorum con- 
ditio, quod locus sepulturae in coemeteriis consueverit emi, et occa- 
sione singulorum sepeliendorum pecunia plerumque ecclesiae aedituis, 
vel pastori persolvatur. Mores hos cum veteri disciplina et decretis 
componere facile non est : sed plerique eos vindicant consuetudine 
et rerum necessitate, quum pecunia accipiatur ob terrae valorem, et 
ad oneribus satisfaciendum, quae ex ea olim comparata ecclesiae im- 
posita sunt. Quanti valeant hae rationes aliorum relinquimus judicio ; 
votum nostrum ingenue profitentes esse, ut tandem aliquando vetus 
hac in re disciplina restituatur. Pauperibus utique numquam licet 
denegare sepulturam, ob pecuniam non solutam. 

70. “ Pro ingressu monasterii non licet aliquid exigere, vel acci- 
pere quasi pretium. Licet tamen si monasterium sit tenue, quod 
non sufficiat ad tot personas nutriendas, gratis quidem ingressum 

(1) Cone. Trid. Sess. xxi. cap. i. 

(2) 2. 2. qu. c. art. iii. Ad secundum . (3) Sess. viii. 

(4) C. xiii. de sepulturis , et c. xli. de simonia . 

(5) Cap. ix. de simonia , ex conc. Late, 

monasterii exhibere, sed accipere aliquid pro victu personae quae in 
monasterio fuerit recipienda, si ad hoc non sufficiant monasterii 
opes.” 1 Ita S. Thomas. Hunc morem certam dotem accipiendi 
probavit pluries S. Congregatio concilii. 2 


§. III. De SIMONIA IN BENEFICIIS. 

71. Beneficium temporale quidem est, quatenus praedii cujusdam 
fructus respicit ; sed spirituale habetur, ob munus sacrum propter quod 
jus ad eos percipiendos datur. “ Habere beneficia ecclesiastica dicitur 
spiritualibus annexum : quia non competit nisi habenti officium cleri- 
cale: unde hujusmodi nullo modo possunt esse sine spiritualibus: et 
propter hoc ea nullo modo vendere licet ; quia eis venditis, intelli- 
guntur etiam spiritualia venditioni subjici.” 3 Jus patronatus, scili- 
cet jus praesentandi clericum, qui si idoneus repertus fuerit, institua- 
tur, 4 est etiam spirituale, nec vendi potest, nec exerceri, ob pretium. 5 
Vendi tamen potest praedium, cui jus hoc adnexum est, dummodo 
non ideo augeatur ejus pretium. Nihil accipi potest ob immissionem 
in possessionem beneficii, 6 vel ob illud procuratum : 7 et restituendum 
necessario est quidquid collator inde derivaverit lucri : nam damnavit 
Alexander VII. propositionem : “Non est contra justitiam beneficia 
ecclesiastica non conferre gratis, quia collator conferens illa beneficia 
pecunia interveniente, non exigit illam pro collationo beneficii, sed 
veluti pro emolumento temporali, quod tibi conferre non tenebatur.” 8 

72. Simonia juris humani est omnis de beneficiis transactio absque 
Papae auctoritate ; 9 sed eorum commutatio fitex episcopi auctoritate, 10 
venditio etiam officiorum sacristae, oeconomi, defensoris, advocati* 
procuratoris eeclesiae: 11 acceptio munerum occasione examinis ad 

(1) 2. 2. qu. c. art. iii. Ad quartum . 

(2) Vide nota» a P. Philippo a Carboneano, adjecta» Theol. P. Antoine Tract. 
de virt. Rei. c. v. art. iii. qu. iv. 

(3) S. Thom. 2. 2. qu. c. art. iv. Resp^ 

(4) Cap. xviii. de jure patronatus. (5) C. xxxix. dt simonia . 

(6) Cap. ix. et xxxvi. de simon . (7) Cap. i. pressent . qu. v. 

(8) Prop. xxii. inter damnata», anno 1663, et 1666. 

(9) C. iv. de simon. et c. v. de rerum permut. et c. ult. depactis . et c. viii. 
de transact. 

(10) Clement de rer, permut. (11) Cap. Salvator i qu. iii. 

parochiam, 1 vel occasione ordinum conferendorum, vel tonsurae, vel 
litterarum dimissorialium 3 simonia eadem ratione est. 

73. Simonia omnis juris divini grave est peccatum, imo plerumque 
immane: simonia juris humani, ob legis rationes, gravis plerumque 
est culpa, sed aliquando levior esse potest, quum quis non satis ad- 
verterit rei malitiam. 

74. Vendi non possunt temporalia spiritualibus annexa pluris ob 
spiritualem quam veluti induta sunt speciem : sic calix consecratus 
non pluris valet quam alius ejusdem materiae et formae, qui non sit 
consecratus : theca argentea qua includuntur reliquiae non pluris aesti- 
manda est, quam si reliquiae ea non includerentur. 

75. Qui pecuniam accipit ea conditione, ut abstineat a spirituali 
quodam actu exercendo, simoniae reus est, quoties omissio moraliter 
tribuitur potestati spirituali. 3 Sic si episcopus minas suspensionis 
clerico intentans munus ab eo acceptet, pacto inito de ea omittenda, 
simoniae reus est : quod si nullum sit hujusmodi pactum, ne quidem 
tacitum, peccabit si munere se ab officio fungendo abduci sinat, 
quamvis simoniae labes ei non sit inurenda, nisi forte mente, hac ra- 
tione, peccet. 

76. Qui humano erga propinquos affectui in beneficiis, vel officiis 

ecclesiasticis conferendis, vel comparandis, nimis indulget, peccat, 
quamvis simoniae non sit ideo culpandus, nisi lucrum sibi vel utilita- 
tem aliquam inde polliceatur: “Si aliquis aliquid spirituale alicui 

conferat gratis propter consanguinitatem, vel quamcumque carnalem 
affectionem, est quidem illicita et carnalis collatio, non tamen simo- 
niaca : quia nihil ibi accipitur. Unde hoc non pertinet ad contractum 
emptionis et venditionis, in quo fundatur simonia. Si tamen aliquis 
det beneficium ecclesiasticum alicui, hoc pacto vel intentione, ut ex- 
inde suis consanguineis provideat, est manifesta simonia.” 4 Si epis- 
copus det consanguineo pinguem, ut aiunt, parochiam, ea conditione 
ut quotannis ei detur pars quaedam proventuum, est simonia : quod 
si conditio non fuerit apposita, sed spes mente concepta est simonia 
mentalis. 

77. Si quis ad preces alterius munus spirituale conferat, nullo 
pretio accepto, nullaque commodi quod pretio aestimari queat spe, 
non est simonia, licet roganti velit gratificari, et sibi eum devincire : 

(1) Sess. xxiv. c. xviii. de reform. (2) Sess. xxi. cap. i. 

(3) Cap. xiv. de simonia. 

(5) S. Thom. 2. 2. qu. c. art. v. Ad secundum. 

quod si ideo velit gratiam cum rogante inire ut utilitas sibi proveniat, 
simoniam sapit. Plerumque ex dignitate illius pro quo preces por- 
riguntur judicandum erit, utrum simonne labes adsit ; nam indigno 
conferens ut morem gerat alteri, videtur gratiam ambire hominis ob 
aliquod sui commodum. “ Munus a lingua,” inquit S. Thomas, 
“ dicitur vel ipsa laus pertinens ad favorem humanum, qui sub pre- 
tio cadit, vel etiam preces ex quibus acquiritur favor humanus, vel 
contrarium evitatur. Et ideo si aliquis principaliter ad hoc intendit, 
simoniam committit. Videtur autem ad hoc principaliter intendere, 
qui preces pro indigno porrectas exaudit: unde ipsum factum est 
simoniacum. Si autem preces pro digno porrigantur, ipsum factura 
non est simoniacum : quia subest debita causa, ex qua illi pro quo 
preces porriguntur, spirituale aliquid conferatur : tamen potest esse 
simonia in intentione, si non attendatur ad dignitatem personae, sed 
ad favorem humanum.” 1 

78. Qui sacros ambit ordines ut beneficium recipiat, simoniacus 
est quoties praecipua ejus intentio in utilitatem temporalem dirigitur : 
secus si primo loco Dei gloriam et animae salutem habeat. Sic qui 
ideo eos suscipit, ut commodis vitae fruatur, ex fidelium donis sibi 
pecuniae copiam non defuturam pollicens, simoniae reus est, si id 
praecipuum habeat : quod si velit divino cultui se mancipare in ani- 
marum salutem, sed et utilitatem suam quaerat, non erit tanti criminis 
damnandus, quamvis non omni vacet culpa. Jure optimo concilium 
Excestriense anno 1287, monuit eos qui sacros ordines ambiunt, ut 
animi consilia diligenter scrutarentur : “ Ad propriam recurrant con- 
scientiam, quo fine ad ordines aspirent, an ut Deo et Ecclesiae 
virtuosius et gratiosius famulentur, non pro temporali quaestu, nec 
beneficiis a suis ordinatoribus extorquendis, quoniam tales simonia- 
cos reputamus.” 2 

79. Licet munus vel utilitatem aliquam alteri polliceri, vel dare, 
ut alliciatur ad aliquid faciendum spirituale, in animae suae bonum : 
nam non datur instar pretii, sed ut sic moveatur ad sibi consulen- 
dum. Sic parentes pueris pollicentur munera, si sua confiteantur 
sacerdoti peccata ; si ecclesiam frequentent ; si preces pie persolvant. 
Sic et manumissioni mancipii conditio quandoque adjecta est ut 
fieret monachus ; 3 qua ratione optio data est monachi vel servi con- 

(1) 2. 2. qu. c. art. v. Ad tertium . 

(2) Can. viii. (3) Cap. ii. de conditione . 

ditionem eligendi. Sed onns nequit imponi, licet in ejus cui gratia 
fit utilitatem. 1 

80. “ Qui muneris interventu spiritualia quscumque assequitur, 
ea licite retinere non potest;” 2 inquit S. Thomas. Hinc saepissime 
declararunt summi pontifices beneficia simoniace impetrata esse 
dimittenda. 3 Si alter, te sciente et non contradicente serio et con- 
stanter, munere tibi impetraverit beneficium, est quoque dimitten- 
dum. 4 Fructus etiam beneficiorum, quae simoniace quis suscepit, 
sunt restituenda. 

81. Quaecumque simoniace sunt accepta restituenda sunt, deest 
enim titulus. Liquet emptionis vi ea retineri non posse, quum res 
spiritualis merx non sit. Porro nec donationis nomine possunt 
retineri, nam non sunt gratuito data, sed ea conditione ut spiritualia 
conferrentur : et donationibus hujusmodi, utpote bonis moribus con- 
trariis, adversantur Ecclesiae leges. Restituenda autem sunt datori, 
nisi in reali simonia de beneficiis, de qua specialiter statuitur ut 
dentur ecclesiae, ad quam pertinet beneficium. 5 Ingredienli reli- 
gionem simoniace pecunia restituenda est. 6 Qui pecuniam exegit 
ob munus sacrum quod gratis praestandum est, eam debet restituere : 
qui consueto plus exegit occasione matrimonii vel baptismi, debet 
excessum reddere danti. 

82. Qui dant vel accipiunt, vel promittunt aliquid pro gratia vel 
justitia apud sedem Apostolicam assequenda, incurrunt ipso facto in 
excommunicationem Papae reservatam, et gratia nulla est. 7 

83. Qui mentalis simoniae reus est, ad dimittendum beneficium 
non tenetur ; Gregorius IX. quippe ait : “ Ad resignationem spiritua- 
lium et temporalium, quae nullo pacto, sed affectu animi praecedente, 
utrimque taliter acquiruntur, (in quo casu delinquentibus sufficit per 
solam poenitentiam suo satisfacere creatori,) eos pro simonia hujus- 
modi non teneri.” 8 Consonat S. Thomas. 9 

(1) Quam pio , i. qu. ii. (2) 2. 2. qu. c. art vi. Resp. 

(3) Cap. Si quis daior , et cap. Ea quse, i. qu. iii. cap. ult. de pact. Cone. 
Constantiens. Sess. xliii. Paul. II. in extravag. Cum detestabile, de simon . 
confirm, a Pio V. 

(4) Cap. xxxiii. de simon . 

(5) Cap. xi. de simon . (6) Cap. xix. de eadem . 

(7) Extr. de sent. excom . in 6. et Bulla XXIV. Gregorii XIII. 

(8) Cap. xlvi. de simon . (9) 2. 2. qu. c. art. vi. ad sextum . 


Digitized by LjOoq le 



DE SIMONIA. 


253 


84. Poenae ecclesiasticae latae snnt contra simoniam admittentes in 
ingressu vel professione religionis, in ordinatione, aut in beneficio, 
quo nomine munera superiorum in ordinibus religiosis includuntur. 
Ad eas contrahendas res spiritualis actu tradatur necesse est; 1 et 
juxta multos res temporalis, saltem quod partem. 

85. In beneficiis excommunicatio Papae reservata ipso facto incur- 
ritur, ab ea suscipientibus simoniace, et ab omnibus suam operam 
simoniae praestantibus. 2 Collatio vel provisio nulla prorsus est ante 
omnem sententiam, et beneficium necessario est dimittendum ; 3 licet 
simonia sit solum conventionalis mixta. 4 Simoniace electus vel 
provisus fit inhabilis ad idem beneficium ; nec potest illud ex epis- 
copi dispensatione obtinere, 5 nisi simonia eo ignorante, nec ratam ha- 
bente, sit admissa. 6 Imo fit inhabilis ad quascumque alias dignitates 
et beneficia. 7 Simonia realis in praelaturis religiosorum inducit 
excommunicationem Papae reservatam, et obligationem dimittendi 
munus. 8 Poenae speciales simoniae confidentiae adnexae sunt : excom- 
municatio Papae reservata, si delinquentes sint inferiores episcopis : 
episcopi enim tantum interdicuntur ingressu ecclesiae : privatio bene- 
ficii per confidentiam obtenti, et innabilitas ad illud, et ad alia ac- 
quirenda : imo privatio beneficiorum antea legitime possessorum. 9 
Haec pleraque ad nos nihil attinent, quum non sint apud nos beneficia 
stricte dicta ; sed ea penitus ignorare fas non est theologo. 

86. Poenae simoniae in ordinatione admissae sunt excommunicatio 
Papae reservata, quam ipso facto incurrunt tam ordinans, quam ordi- 
natus; 10 ordinatus suspenditur ab omnium ordinum exercitio, et ordi- 
nans per triennium ab ordinibus conferendis, 11 imo, juxta bullam 
Sixti V. Sanctum, ab executione omnium munerum pontificalium, 
et ab ingressu ecclesiae. 

87. Poenae simoniae circa ingressum religionis, et professionem, 
sunt excommunicatio ipso facto Papae reservata, qua ligantur singuli 
dantes et accipientes, et suspensio ab officiis capitularibus in con- 

(I) Extrav. i. et ii. de stmon . et Can. i. qu. i. 

(2} Extrav. i. Cum detestabile . (3) Cone. Constant. Sess. xliii. 

(4) Vide Antoine Tract. de Virtute Relig. c. L ait. iii. qu. xxL 

(5) Cap. xxviL de simonia. (6) Cap. penult de elect. 

(7) Bulla v. 8. Pii V. (8) Extr. Cum detestabile. 

(9) Bulla lxxxv. Pii IV., et Bulla Ixxxv. Pii V. 

(10) Extrav. Cum detestabile . 

(II) Cap. xlv. de sinum. 

Vol. II.— 23 

ventam si consenserit 1 Scienter professas simoniace in arctius 
detrudendus est monasterium ad agendam poenitentiam . 2 

De Beneficiis aliqua enucleatius dicenda videntur, ut quae conti- 
gerit de iis obiter dicere in doctrina morum explicanda accurate in- 
telligantur. 

(1) Extr. Sane, de simon. 

(2) Cap. xxv. de simon 

CAPUT VII. 

DE BENEFICIIS. 

88. Beneficium ecclesiasticum vocatur jus perpetuum auctoritate 
Ecclesiae constitutum percipiendi fructus ex bonis ecclesiasticis, 
propter munus spirituale. Sic parocho datur jus perpetuum ad re- 
ditus ecclesiae cui praeficitur, quod non desinit donec, ratione quam 
praescribunt canones servata, amotus sit, ob crimen, scilicet, seu irre- 
gularitatem : vicarii autem eo jure carent. Jus hoc nequit privati 
cujuscumque arbitrio constitui; quamvis enim possit quis annuos 
donare redditus sacerdoti solvendos, beneficii non habetur ratio, nisi 
Pontificis, vel episcopi, sanctione accedente. In re immobili con- 
stituitur beneficium, si enim quis actiones donet, ex quarum fructu 
sustentetur sacerdos, non censebitur beneficium instituisse : attamen 
S. Congregatio decrevit pensiones annuas a Gubernio Gallico loco 
beneficiorum quae sibi usurpavit solutas, beneficii instar esse quoad 
nonnullos effectus. Datur beneficium propter officium spirituale, 1 
v : g : propter curam quae ei adnectitur animarum, vel propter hora- 
rum canonicarum recitationem. 

89. Saeculare dicitur beneficium, quod clericis saecularibus datur : 
regulare quod religiosis tantum conferendum est. Simplex benefi- 
cium est quod onus recitandi officium divinum, vel Missam celebrandi 
solummodo secum fert : ut capellania, simplex canonicatus, praesti- 
monium, seu portio ex proventibus ecclesiasticis detracta, collata 
adolescentibus studiorum causa, in titulum perpetuum. Duplex 
beneficium vel curam animarum, vel jurisdictionem in foro externo 
importat : v . g : beneficium parochiale, vel episcopatus, abbatia etc. 
ManucSle beneficium vocatur quod ad nutum collatoris auferri possit: 
v : g : capellania, quam quis apud se constituit, sacerdote accersito, 
cui ex pacto certos tribuit redditus, ad beneplacitum suum : sed minus 
recte designatur, quum beneficium plane non sit. Collatione libera 
praelati aliqua dantur beneficia : aliorum jus patronatus apud quem- 
dam est, qui praesentat, vel nominat aliquem a praelato instituendum, 

(1) C. uK. de reseript . in 6. et Cone. Trid. Sess. xxi. c. iii. de ref. 

nisi indignus sit : ex electione aliqua pendent, quae vim obtinent, ac- 
cedente praelati confirmatione. 

90. In commendam dari dicuntur beneficia, quorum administratio, 
seu custodia alicui datur, quin titulus apud eum sit: quod si detur in 
perpetuum, eadem fere jura ei competunt ac si titulo frueretur. Ti- 
tulare dicitur beneficium, cujus titulus et jus ad vitam alicui confertur. 

91. Incompatibilia sunt beneficia, quae ab eodem simul habeii ne- 
queunt, quum non possit oneribus utriusque simul satisfacere. Sic 
nequit quis duas habere paroecias, quae a se sejungantur, vel duos 
episcopatus. Compatibilia habentur quae quis simul possidere po- 
test, quum onera diverso tempore persolvenda sint. 

92. “ Beneficium ecclesiasticum non potest licite sine institutione 
canonica obtineri.” 1 Defectus tamen tituli, qui latuit eum qui obti- 
nuit beneficium, sanatur possessione trium annorum, dummodo 
simoniam haud admiserit. “ Voluit et ordinavit idem Dominus nos- 
ter,” (Papa) “ut si quis quaecumque beneficia ecclesiastica, qualia- 
cumque sint, absque simoniaco ingressu, ex apostolica, aut ordinaria 
collatione, aut electione per triennium pacifice possederit, si se non 
intruserit, super hujusmodi beneficiis molestari nequeat.” 2 

93. Libera collatio omnium beneficiorum suae dioecesis jure com- 
muni competit episcopo; quaedam tamen ex fundatione, vel pontificis 
reservatione, vel alio ex capite alias conferuntur. Si neglexerit illud 
conferre intra sex menses a notitia vacationis habita, vel si indigno 
contulerit, jus pro ea tantum vice ad Superiorem proximum gradu 
devolvit, et sic gradatim ad Papam. 

94. Praesentatio est exhibitio personae cujusdam ad beneficium, 
legitime facta superiori a patrono, ut instituatur. Institutio est con- 
cessio juris in beneficio facta ad praesentationem patroni. Laicis 
aliquando competit praesentatio, et jus patronatus, quod est potestas 
praesentandi. 3 

95. Vacet oportet beneficium ut quis praesentet aliquem qui illud 
adipiscatur : vetita quippe est omnis praesentatio, vel promissio bene- 
ficii haud vacantis ; 4 repugnat enim bonis moribus, et viam innumeris 

(1) Reg. Juris in 6. (2) Reg. Cancellaris. 

(3) In Anglia juspatronatus ad qusdam beneficia qus jam Protestantes habent, 
penes Catholicos quosdam optimates est. Non video quomodo possint salva con- 
scientia ministros haereticos pi assentare, quum operam suam dent haeresi susten- 
tam ds. 

(4) Cap. ii. de concese. proh* 

malis pandit. Provisio, scilicet jus inde secutum, nullius est 
roboris. 1 

96. Jus patronatus acquiritur, soli in quo fundetur ecclesia dona- 
tione, quae dicitur fundatione, ecclesiae sedijicatione , et dotatione , 
redditibus adsignatis. Si ab eodem omnia fiant, jus patronatus est 
penes eum : si a pluribus, est penes omnes, ex plurium arbitrio ex- 
ercendum. Nulluo) acquiritur hujusmodi jus aedificata ecclesia aere 
collatitio ; vel sola fundi donatione, absque speciali episcopi conces- 
sione. Hinc in statibus foederatis nullibi agnoscitur. Jus patrona- 
tus ex serie longissima praesentationum probari potest, etsi titulus 
non alias liqueat. Concessione Papae haberi etiam potest. 

97. Jus patronatus ecclesiasticum dicitur, quod alicui competit 
ratione beneficii quod ipse possidet, v : g : episcopatus : vel ex eo 
quod de bonis ecclesiasticis beneficium fundarit, vel dotarit. Laicum 
dicitur quod ex fundata, aedificata, vel dotarta ecclesia, a se, vel a suis 
majoribus, oritur. Laicum censebitur, licet penes sacerdotem sit, 
qui jure majorum suorum fruitur. 

98. Patrono laico conceduntur quatuor menses a die quo benefi- 
cium vacare noverit, ut praesentet idoneum clericum: sex menses 
conceduntur ecclesiastico. Libere confert episcopus beneficium cui 
voluerit, tempore illo absque praesentatione elapso. Si plures patroni 
praesentent diversos, ille cui major eorum pars favet' praefertur : sed 
si paria sint suffragia, episcopus ex praesentatis, pro conscientiae suae 
judicio, digniorem eligit : vel si scandalum inde oriturum sit, alium 
quemque ipse substituit. 2 Si patronus laicus duos praesentet, epis- 
copus alterutrum instituit : si ecclesiasticus eos praesentet, qui prior 
est praesentatus, instituendus est, si fuerit dignus: 3 si dignus non 
fuerit, episcopus alii cuicumque, pro conscientiae suae arbitrio, confert 
beneficium, ecclesiasticus enim indignum praesentans, suo cadit jure 
pro ea vice. Patronus haud se ipsum, 4 sed filium suum praesentare 
potest : potest etiam ipse beneficium possidere, episcopo sponte illud 
ei conferente, motu scilicet proprio vel ejus precibus humilibus as- 
sentiendo. Si laicus praesentet indignum, monendus est ut alium 
praesentet : sed si dignum praesentet, digniori praetermisso, instituen- 
dus est. 

99. Electio est designatio per suffragia facta alicujus qui ad bene- 
ficium, vel munus, idoneus sit. Jus ad beneficium electione compa- 

(1) Reg. xxii. Canciell. (2) Cap. iii. de jure patron. 

(3) Cap. xxiv. eod. tit. (4) Cap. xxv. eod. tit . 

23* 

ratur ; sed confirmatione superioris opus est ut jus in eo sit : quaprop- 
ter immiscens se antea ei administrando jure ex electione orto cadit. 1 

100. Electio fit per scrutinium , suffragiis secreto latis; vel per 
compromissum, omnibus ad unum vel plures jus eligendi transferen- 
tibus, eorum judicio subscripturis ; vel per inspirationem , omnibus 
uno veluti animi impetu in unum consentientibus. 2 Viva voce fit 
electio, quoties suffragia palam feruntur. Ut eleetio valeat, requiri- 
tur 1. ut in viris eligendis electores sint saltem subdiaconi. 3 2. ut 
omnes qui suffragii ferendi jus habent, vocentur : nihil autem obstat, 
si aliquis noluerit venire, vel non potuerit. 4 3. ut major vel sanior 
pars eligentium in unum consentiat; 5 sanior autem censetur pars 
quae electionem juxta canonum praescriptum tenet. 

101. Postulatio dicitur obsecratio superiori porrecta ut aliquem 
dignetur ad beneficium vacans admittere, qui eligi non poterat ob 
impedimentum canonicum, quod non est vitium corporis, vel animae. 

102. Confirmatio est actus superioris robur tribuens electioni, vel 
postulationi. Nisi petatur intra tres menses a notitia electionis, haec 
irrita est. 6 

103. Resignatio est spontanea sui beneficii dimissio coram supe- 
riore legitimo, eam acceptante, facta. Simplex resignatio ea est quae 
nulla oneratur conditione. Si fiat ea conditione ut beneficium cuiquam 
conferatur, dicitur resignatio in favorem : si conditio sit, ut aliud 
resignanti conferatur beneficium, est permutatio . 

104. Simplex resignatio licet; sed aequa ex causa facienda est, 
non enim temere quis debet suo se munere abdicare. Pleraeque re- 
signationum causae versu hoc continentur : 

Debilis, ignorans, male conscius, irregularis, 

Quem mala plebs odit, dans scandala, cedere possit 

Vide et constitutionem lviii. S. Pii V. 

104. Valet resignatio facta a reo qui ob crimen beneficio privan- 
dum se timet : sed irrita haberi poterit, si justitiae exercendae id utile 
sit. Non valet si extorqueatur metu injusto, vel dolo, vel vi. 7 

(1) Cap. v. de elect. in 6. (2) Lat. iv. c. xxiv. 

(3) Clement ii. de aetate. Cone. Tr;d. Sess. xxiv. c. iv. de ref. 

(4) Cap. xxviii. de elect (5) Cone. Lat. iv. cap. xxiv. 

(6) Cap. vi. de elect. in 6. 

(7) C. iv. Quae vi metuave caussa Jiunt , et c. v. de renuntiat, et Clement I. 
de poenis. 

105. Resignatio in favorem, vel alia conditione onerata, nequit 
fieri, nisi ex Papae auctoritate : nam jure communi prohibetur omnis 
pactio in beneficiis i 1 quapropter resignans non perdit jus suum, nisi 
postquam Papa acceptaverit resignationem. 2 Consensus patroni 
laici requiritur, quum alioquin suo jure praesentandi fraudari videre- 
tur, alio in beneficium absque ejus consensu immisso. Acceptari 
debet etiam, antequam resignans suo cadat jure. Si resignans sit 
infirmus, et intra viginti dies a resignatione decedat, resignatio caret 
robore, et beneficium per obitum censetur vacare. 3 Debet fieri ob 
utilitatem Ecclesiae, haud privato studio et affectu : quod si fiat ob 
lucrum, vel commodum temporale, simoniae labem secum trahit. 
iEgrotanti non licet resignatio cum conditione etiam tacita regressus 
si convaluerit. 4 

106. Reservari nequit pensio absque Papae auctoritate, ob aequam 
causam/ qualis foret senium, vel infirmitas resignantis. 

107. Permutatio beneficiorum fit, dum duo in favorem resig- 
nant, alter alterius, et vicissim. Exigitur Papae auctoritas ; et si in 
diversis dioecesibus sita sint, utriusque episcopi consensus. “ In 
permutatione,” inquit D. Thomas, “ est simonia, si pro aliquo ter- 
reno commodo utriusque ; vel alterius, talis commutatio fiat. Si 
autem pro aliquo spirituali, utpote quia hic in illo loco melius possit 
Deo servire, non est simonia.” 6 

108. Ut quis capax sit beneficii possidendi requiritur 1. Ut ex 
thoro legitimo natus sit : episcopus tamen dispensare potest ut spu- 
rius recipiat beneficium simplex, sicut et minores ordines cum ton- 
sura: 7 Papae desideratur auctoritas ut ultra progediatur. 2. Ut sit 
clericus, tonsura scilicet saltem initiatus : 8 quod si beneficium certum 
quendam exigat ordinem, debet saltem intra annum eum suscipere. 9 
3. AEtas idonea requiritur; 10 ad episcopatum scilicet trigesimus an- 

(1) Can. Plerique , 8. qu. i. (2) Cap. ult. de renunt. 

(3) Reg. Cancellari® de infirmis . 

(4) Cone. Trid. Sess. xxv. c. vii. et Bull. cxxxiv. Pii. V. 

(5) Vide constit Benedicti XIV. In sublimi beati Petri cathedra . editam 4 
kal. Sept. 1741. t. i. p. 71. 

(6) In iv. dist. xxv. qu. iii. ark iii. ad 8. 

(7) C. i. de filiis presbyter, in 6. et c. xx. de electione. 

(8) C. vi. de transact . et c. ii. de instit . 

(9) C. xxii. de elect. et ex Clement. ii. de aetate, et Cone. Trid. Sess. xxii. c. 
iv. de ref. 

(10) C. vii. de elect . 

nus completus ; l ad abbatias, dignitates et paroecias vigesimus quintus 
inchoatus ; 2 ad dignitates absque cura animarujn, annus vigesimus 
secundus completus ; 3 ad beneficrasimplicia annus decimus quartus ; 4 
ad canonicatum ecclesiae cathedralis annus vigesimus secundus com- 
pletus. 4. Coelibatus requiritur, ita ut qui conjugium init, ipso jure 
amittat beneficium. 5 Conjugatus ad beneficia non admittitur, ‘ c nisi 
forte castitatem voveret perpetuam, et qui unicam et virginem habu- 
isset uxorem.” 6 5. Immunitas a censura et irregularitate etiam 
occulta, necessaria est ; alioquin nulla est beneficii collatio, et quae 
ei praecessit electio, praesentatio, vel resignatio in favorem. 7 6. 
Morum probitas desideratur; 8 attamen collatio per se non est nulla, 
nisi crimen censuram, vel irregularitatem annexam habeat. 9 7. Scien- 
tia necessaria ad munera beneficio annexa obeunda requiritur. 10 8. 
Corporis quoque aptitudo : caecus scilicet non posset ad beneficium 
eligi, quamvis illud non amittat, caecitate superveniente. 9. Vo- 
catio divina. 11 10. Intentio perseverandi, et suscipiendi ordinem 
muneri suo necessarium, exigitur: qua deficiente, reus censetur 
peccati mortalis, quamvis eum ad restituendum fructus, si solverit 
officium, plerique theologi non ligent, implevit scilicet onus der id 
temporis praescriptum. Quod si paroeciam susceperit absque animo 
suscipiendi sacerdotium intra annum, et animum haud mutaverit, 
tenetur ante omnem sententiam fructus perceptos restituere, et dimit- 
tere beneficium: eo enim privatur ipso facto. 12 

109. Plura beneficia, etiam simplicia, simul retinere non licet, si 
unum congruam suppeditet sustentationem : secus beneficium sim- 
plex alteri adjungere licebit. 13 

110. Indigno conferre beneficium, etiam simplex, peccatum est mor- 
tale, nam Ecclesiae praecepto plane repugnat, 14 et in ecclesiae perniciem 
cedit. Minus digno conferre episcopatum, praetermisso digniori, est 
peccatum mortale, prout declaravit concilium Tridentinum, dicens, 

(1) Cap. vii. de elect. (2) Cone. Trid. Sess. xxiv. c. xiii. 

(3) Ibidem. (4) Ibidem, Sess. xxiii. c. vi. 

(5) Cap. ii. iii. v. et viii. de cleric. conjug. 

(6) Cap. ii. eod. tit. 

(7) C. vii. de cleric. excom. c. viii. ©tat. et. c. ult. de cleric. pugnant, et c. 
xviii. de sent. excom. in 6. 

(8) Cone. Trid. Sess. Sess. xxiii. c. i. (9) C. xi. de excess. pr»l. 

(10) C. vii. de elect. (II) Heb. v. 4. 

^12) Cap. xxxv. de elect in 6* (13) Cone. Trid. Sess. xxiv. c. xvii. 

(14) Lat. iv. cap. Grave , de prsbend. 

“omnes et singulos, qui ad promotionem praeficiendorum quodcumque 
jus habent, aut alioquin operam suam praestant . . . mortaliter peccare, 
nisi quos digniores et Ecclesiae magis utiles ipsi judicaverint, eorum 
exigentibus meritis, praefici diligenter curaverint. ,,1 Id de paroeciis 
decrevit etiam Pius V. concilii menti 2 inhaerens : “Ut non solum 
dignis, sed etiam magis idoneis repertis, juxta concilii Tridentini de- 
cretum, parochiales ecclesiae conferantur, volumus, et eadem auctori- 
tate decernimus.” 3 Innocentius XI. insuper damnavit propositionem 
sequentem : “ Cum dixit concilium Tridentinum eos alienis peccatis 
communicantes peccare mortaliter, qui nisi quos digniores, vel Eccle- 
siae magis utiles ipsi judicaverint, ad ecclesias promovent ; concilium 
vel 1 . videtur per hoc digniores, non aliud significare velle nisi dig- 
nitatem eligendorum, sumpto comparativo pro positivo ; vel 2. locu- 
tione minus propria ponit digniores ut excludat indignos, non vero 
dignos ; vel tandem loquitur 3. quando fit concursus.” Equidem 
quum animarum profectus et salus ex praesulum et parochorum vir- 
tute et studio adeo pendeat, grave procul dubio peccatum est, dig- 
niorem praetermittere. Cacterum dignior censetur, qui, omnibus 
rerum adjunctis perpensis, magis utilis videtur : aliquando enim qui 
sanctioris est vitae minus idoneus muneri est : ideo dicit S. Thomas : 
“ necesse est eligere meliorem vel simpliciter, vel in comparatione 
ad bonum commune.” 4 Beneficia simplicia dignioribus etiam con- 
ferenda suadet ratio et auctoritas : et graviter peccare censent plurimi 
eum qui digniorem praetermittit. 

111. Beneficia amittuntur morte ; libera resignatione a superiore 
acceptata; judicis sententia ob crimen rite probatum in judicio, et 
hac poena juxta canones puniendum, v : g : homicidium, sacrilegium, 
adulterium, vel fornicationem, peij urium, etc. Jus etiam statuit 
beneficium prius amitti, si quis aliud consequatur incompatibile : si 
conjugium contrahat ; si professionem in religione probata emittat ; 
si crimen patret cui privatio ipso facto adnexa sit, v : g : si in haere- 
sim incidat, vel schisma ; si simoniae labem admiserit in beneficio 
ineundo ; si litteras apostolicas falso cudat, vel vitiet ; si sodomia se 
inquinet ; si per sicarium pretio conductum alterum occidat. 

112. Pensio est jus percipiendi fructus ex alterius beneficio. Ad 
eam constituendam plerumque exigitur Papae dispensatio, nam jus 

(1) Sess, xxiv. c. i. de Ref. (2) Ibidem, c. xviii. 

(3) Const. xxxiii. (4) 2. 2. qu. lxiii. art ii. 


Digitized by LjOoq le 



262 


DE BENEFICIIS. 


exigit, “ ut ecclesiastica beneficia sine diminutione conferantur.” 
Episcopi in quibusdam rerum adjunctis eam constituunt, juxta con- 
cilium Tridentinum . 1 Qui ea fruitur tenetur sub mortali recitare 
quotidie officium B. Mariae V . 3 Haec de Beneficiis sufficiunt, ut quis 
non omnino hospes in re hac habeatur. 

(1) Sess. xxi. cap. vi. et Sess. xxiii. cap. xviii. 

(2) Pius V. in Bulla, Ex proximo. 

TRACTATUS XIII. 


DE VIRTUTIBUS THEOLOGICIS. 


PARS I. 

DE FIDE. 


CAPUT I. 

DE FIDEI NATURA. 

1. Fides est “virtus theologica a Deo infusa inclinans nos ad 
firmiter assentiendum, ob divinam veracitatem, omnibus quae Deus 
revelavit, et per Ecclesiam nobis credenda proposuit.” Ita S. Al- 
phonsus Maria. 1 Eam a Deo infundi constat ex Apostolo, “Dei 
enim donum est.” 2 “ Quum homo assentiendo his quae sunt fidei,” 
ait praeclarus magister Scholarum, “ elevetur supra naturam suam, 
oportet quod hoc insit ei ex supernaturali principio interius movente, 
quod est Deus.” 3 Firmum omnino et indubium esse fidei assensum 
liquet, quum res sperandas intellectui offerat, et quae non videntur, 
menti omnino exhibeat, juxta illud Apostoli : “ Est autem fides speran- 
darum substantia rerum, argumentum non apparentium.” 4 Et quidem 
Dei veritate innititur, ideoque omnem erroris formidinem excludit. 
Ideo damnatae sunt propositiones sequentes: 19. “ Voluntas non po- 
test efficere, ut assensus fidei in seipso sit magis firmus, quam meretur 
pondus rationum ad assensum impellentium. 20. Hinc potest quis 
prudenter repudiare assensum, quem habebat supernaturalem. 21. 

(1) Theol. Moral, 1. ii. c. i. n. 2. (2) Eph. ii. 8. 

(3) 8. Thom. 2. 2. qu. vi. art i. Resp. (4) Heb. xi I. 

Assensus fidei supernaturalis et utilis ad salutem, stat cum notitia 
solum probabili revelationis : imo cum formidine, qua quis formidat, 
ne non sit locutus Deus. 22. Fides late dicta ex testimonio creatu- 
rarum, similive motivo, ad justificationem sufficit.” 1 

2. Fidei certitudo maxima est, utpote divina veritate innixa, qua- 

propter eam dicit S. Thomas praestare scientiae humanae “ Aposto- 
lus dicit 1. ad Thess. II. cap. ‘Cum accepissetis a nobis verbum 
auditus,’ scilicet per fidem, ‘ accepistis id non ut verbum hominum, 
sed sicut vere est, verbum Dei. Sed nihil certius verbo Dei. Ergo 
scientia non est certior fide, nec aliquid aliud.” 2 “Sicut aliquis 
parvae scientiae magis certificatur de eo, quod sibi secundum suam 
rationem videtur. Et multo'magis homo certior est de eo, quod audit 
a Deo qui falli non potest, quam de eo quod videt propria ratione, 
quae falli potest.” 3 ^ 

3. Eadem omnibus fidelibus est fides, nam “una fides” 4 sicut 
unus est Dominus: caeterum intensior est uni prae altero ; “dicit 
enim Dominus Petro, Matt. xiv. ‘ Modicae fidei quare dubitasti V 
Et mulieri dixit Matt. xv. ‘ Mulier, magna est fides tua.’ . . . Potest 
ergo fides in aliquo dici major: uno modo, ex parte intellectus, 
propter majorem certitudinem, et firmitatem ; alio modo, ex parte 
voluntatis, propter majorem promptitudinem, seu devotionem, vel 
confidentiam.” 4 

- 4. “ Ipsum credere,” inquit Augustinus, “ nihil aliud est quam 
cum assensione cogitare.” 6 Sed assensio haec ab opinione distin- 
guitur firmitate et certitudine ; a scientia vero differt, quum res non 
pateat rationi : “ actus iste, qui est credere, habet firmam adhaesionem 
ad unam partem, in quo convenit credens cum sciente et intelligente : 
et tamen ejus cognitio non est perfecta per maximam visionem.” 7 
Nec temere assentitur intellectus, quamvis desit rei demonstratio 
evidens ; nam argumenta momentaque rationum probant rem reve- 
latam, ideoque veram esse, utpote Dei suffultam auctoritate : “ Fides 
non habet inquisitionem rationis naturalis demonstrantis id, quod 
creditur : habet tamen inquisitionem quandhm eorum, per quae in- 

(1) Inter prop. damnatas ab Innoc. XI. 

(2) 2. 2®. qu. iv. art viii. Sed contra est. 

(3) Ibidem, ad ii. (4) Eph. iv. 5. 

(5) 8. Thomas, 2. 2®. qu. v. art iv. Sed contra , et Resp. 

(6) L. de praedestinatione Sanctorum , c. ii. 

(7) S. Thomas, 2. 2®. qu. ii. art i. Resp . 

ducitur homo acFcredendum ; puta quia sunt dicta a Deo, et miracu- 
lis confirmata.” 1 Hac ratione explicat Angelicus Doctor Apostoli 
definitionem : “ sumitur argumentum pro argumenti effectu. Per 
argumentum enim intellectus inducitur ad inhaerendum alicui vero : 
unde ipsa firma adhaesio intellectus ad veritatem fidei non apparen- 
tem, vocatur hic argumentum . Unde alia littera habet, convictio : 
quia scilicet per auctoritatem divinam intellectus credentis convinci- 
tur ad assentiendum his, quae non videt.” 2 

5. Objectum fidei est prima veritas ; quidquid enim creditur, ideo 
creditur quod a DdB revelatum sit, uti praeclare docet Angelicus 
Doctor : “In fide si consideremus formalem rationem objecti, nihil 
est aliud, quam veritas prima. Non enim fides, de qua loquimur, 
assentit alicui, nisi quia est a Deo revelatum. Unde ipsi veritati 
divinae fides innititur tamquam medio. Si vero consideremus ma- 
terialiter ea, quibus fides assentit, non solum est ipse Deus, sed 
etiam multa alia, quae tamen sub assensu fidei non cadunt, nisi se- 
cundum quod habent aliquem ordinem ad Deum : prout scilicet per 
aliquos divinitatis effectus homo adjuvatur ad tendendum in divinam 
fruitionem. Et ideo etiam ex hac parte objectum fidei est quodam- 
modo veritas prima, in quantum nihil cadit sub fide, nisi in ordine 
ad Deum.” 3 

6. Falsum fidei subesse nequit, quum Dei veritate ipsa nitatur: 
caeterum quis poterit persuasum habere se fide tenere quae humano 
errore sequitur ; uti contingit haereticis certam notitiam peccatorum 
sibi remissorum, et justitiae Christi sibi imputatae, jactantibus. Po- 
terit etiam fidelis falli de re singulari, quae veritate et principio fidei 
contineri videatur, v:g: de Christi Domini praesentia in hostia, 
quam a sacerdote consecratanp fuisse existimat : sed “ fides credentis 
non retertur ad has species panis, vel illas, sed ad hoc quod verum 
corpus Christi sit sub speciebus panis sensibilis, quando recte fuerit 
consecratum.” 4 

7. Fides dicitur “ argumentum non apparentium,” neque enim 
quae videntur fide tenenda sunt. Caeterum ex visione aliquando 
oritur fides rei visui haud subjectae, sicut “ Thomas aliud vidit, et 
aliud credidit ; hominem vidit, et Deum credens, confessus est, cum 

(1) 8. Thomas, 2. 2®. qu. ii. art. i. Ad primum. 

(2) Ibidem, qu. iv. art. i. Resp. 

(3) Ibidem, qu, i. art. i. Resp. (4) Ibidem, ad 4. 

Vol. II. — 24 


Digitized by LjOoq le 



266 


DE FIDEI NATURA. 


dixit, Dominus meus et Deus meus.” 1 Sic Ecclesia sensibus sub- 
jacet, est enim hominum cmtus ; sed fide agnoscimus ejus dotes et 
privilegia divinitus tributa. 

8. Quae sciuntur non possunt fide teneri, ea saltem ratione qua 
scientiae patent : fides enim est assensus rei nou manifestae nixus 
auctoritate Dei. Hinc videtur S. Thomas sentire, eum cui, certis 
argumentis ex rerum natura, vel alio fonte naturali, derivatis, per- 
suasum est Deum existere, non posse fidem hac de re habere, 2 quam- 
vis fateatur plura alia fide excipi posse, quae ratio non adeo aperte 
demonstrat : “ Multa per fidem tenemus de Deo, quae naturali ra- 
tione investigare philosophi non potuerunt : puta circa providentiam 
ejus et omnipotentiam, et quod ipse solus sit colendus : quae omnia 
continentur sub articulo unitatis Dei.” 3 Caeterum existimamus 
omnes, etiam qui perspectum habent ratione naturali' Deum existere, 
debere fide tenere “ quia est ;” 4 nec obstant demonstrationes philoso- 
phicae, quum non ita se prodat Numen ratiocinanti, ut tollatur omnis 
caligo. Ipse Angelicus Doctor docet, “ quod necessarium est ho- 
mini accipere per modum fidei non solum ea quae sunt supra ratio- 
nem, sed etiam ea quae per rationem cognosci possunt. ... Ut ergo 
esset indubitata, et certa cognitio apud homines de Deo, oportuit 
quod divina eis per modum fidei traderentur, quasi a Deo dicta, qui 
mentiri non potest.” 5 

9. “ Per se ad fidem pertinent illa, quae directe nos ordinant ad 
vitam aeternaip, sicut sunt tres personae omnipotentis Dei, mysterium 
incarnationis' Christi, et alia hujusmodi. Et secundum ista distin- 
guuntur articuli fidei. Quaedam vero proponuntur in sacra Scriptura 
ut credenda, non quasi principaliter intenta, sed ad praedictorum 
manifestationem : sicut quod Abraham habuit duos filios, quod ad 
tactum ossium Elisaei suscitatus est mortuus: et alia hujusmodi.” 0 
Ita Angelicus Doctor. Sic auctoritas praesulum Ecclesiae in novo 
Testamento est eo directa, ut certo innotescant credenda divina mys- 
teria ; ideoque per se ad fidem non pertinet, quamvis omnino sit fide 
excipienda. 

10. Progrediente tempore Deus se snaque consilia amplius reve- 
lavit ; fidei tamen substantia eadem mansit, nam ipso credendi prin- 
cipio omnia includebantur. “ Omnes articuli implicite continentur 

(1) 2. 2®. qu. i. art 4* Ad i. (2) Ibidem, art iv. Resp. 

(3) Ibidem, art. viii. Ad i. (4) Heb. xi. 6. 

(5) 2. 2®. qu. ii. art iv. Resp. (6) Ibidem, qu. i. art vi. Ad i. 

in aliquibus primis credibilibus, scilicet ut credatur Deus esse, et 
providentiam habere circa hominum salutem: secundum illud ad 
Heb. xi. ‘ Accedentem ad Deum oportet credere quia est, et quod 
inquirentibus se remunerator sit.’ In esse enim divino includuntur 
omnia, quae credimus in Deo aeternaliter existere, in quibus nostra 
beatitudo consistit. In fide autem providentiae includuntur omnia, 
quae temporaliter a Deo dispensantur ad hominum salutem, quae sunt 
via in beatitudinem. Et per hunc etiam modum aliorum subsequen- 
dum articulorum quidam in aliis continentur: sicut in fide redemp- 
tionis humanae, implicite continentur et incarnatio Christi, et ejus 
passio, et omnia hujusmodi.” 1 

1 1 . Quaecumque Deus revelavit, fide excipienda sunt ; habent enim 
universa ipsum veritatis vadem. Ideo Christus jussit apostolis, ut 
traderent “ omnia <iuaecumque” ipsis mandaverat. 2 Equidem qui 
unam rejicit veritatem, quam a Deo revelatam esse testatur Ecclesia, 
omnium fundamentum evertit; adeo ut arbitrio potius, et lubito, 
quam Dei auctoritate certo cognita, caeteras tenere censendus sit, uti 
recte docet Angelicus Doctor : “ Quicumque non inhaeret sicut in- 

fallibili et divinae regulae, doctrinae Ecclesiae, quae procedit ex veritate 
prima in Scripturis sacris manifestata, ille non habet habitum fidei : 
sed ea quae sunt fidei, alio modo tenet, quam per fidem: sicut si ali- 
quis teneat mente aliquam conclusionem, non cognoscens medium 
illius demonstrationis, manifestum est quod non habet ejus scientiam, 
sed opinionem solum. Manifestum est autem, quod ille qui inhaeret 
doctrinae Ecclesiae, tamquam infallibili regulae, omnibus assentit quae 
Ecclesia docet; alioquin si de his quae Ecclesia docet, quae vult tenet, 
et quae non vult, non tenet, non jam inhaeret Ecclesiae doctrinae, sicut 
infallibili regulae, sed propriae voluntati. Et sic manifestum est, 
quod haereticus, qui pertinaciter discredit unum articulum fidei, non 
est paratus sequi in omnibus doctrinam Ecclesiae. Si enim non 
pertinaciter, jam non est haereticus ; sed solum errans. Unde mani- 
festum est, quod talis haereticus circa unum articulum, fidem non 
habet de aliis articulis, sed opinionem quandam secundum propriam 
voluntatem.” 3 

(1) 2. 2®. qu. i. art. vii. Resp. (2) Matt. xxviii. 20. 

(3) 2. 2». qu. v. art. iii. Resp . 

CAPUT II. 

DE FIDEI SYMBOLIS. 

12. Praecipua quas credenda sunt, symbolo recensentur; scilicet 
quae respiciunt Deum unum, et trinum, et redemptionis mysterium, 
et subsidia salutis nobis in Ecclesia praestita, ut vitam aeternam con- 
sequamur. “ Illa per se pertinent ad fidem, quorum visione in vita 
aeterna perfruemur, et per quae ducemur ad vitam aeternam. Duo 
autem nobis videnda proponuntur, scilicet occultum divinitatis cujus 
visio nos beatos facit: et mysterium humanitatis Christi, per quod in 
gloriam filiorum Dei accessum habemus : ut dicitur ad Rom. v. 
Unde dicitur Joan. xvii. ‘Haec est vita aeterna, ut cognoscant te 
Deum verum, et quem misisti Jesum Christum. . . . Proponuntur 
nobis opera divinitatis propria; quorum primum pertinet ad esse na- 
turae : et sic proponitur nobis articulus creationis : secundum vero 
pertinet ad esse gratiae : et sic proponuntur nobis sub uno articulo 
omnia pertinentia ad sanctificationem humanam : tertium vero perti- 
net ad esse gloriae : et sic proponitqr nobis alius articulus de resur- 
rectione carnis, et de vita aeterna.” 1 

13. Quanta cum utilitate omnium praecipuae fidei veritates symbolo 

enuntientur, praeclare explicat S. Thomas: “ Veritas fidei in sacra 

Scriptura diffuse continetur, et variis modis, et in quibusdam obscure : 
ita quod ad eliciendum fidei veritatem ex sacra Scriptura, requiritur 
longum studium et exercitium, ad quod non possunt pervenire omnes 
illi, quibus necessarium est cognoscere fidei veritatem : quorum ple- 
rique, aliis negotiis occupati, studio vacare non possunt. Et ideo 
fuit necessarium, ut ex sententiis sacrae Scripturae aliquid manifestum 
summarie colligeretur, quod proponeretur omnibus ad credendum : 
quod quidem non est additum sacrae Scripturae, sed potius ex sacra 
Scriptura sumptum.” 2 

14. Symbolum, quod Apostolorum dicitur, eo quod Apostoli ex- 
istimentur illud condidisse, tesserae instar, antequam in orbem uni- 
versum discesserint, Evangelium praedicaturi, eorum aetate certe non 

(1) 2. 2». qu. i. art. viiL Resp. (2) Ibidem, art. ix. Adi. 

est longe posterius, quam ab antiquissimo tempore ubique usurpatum 
inveniatur, nonnulla tamen in vocibus varietate. Illud ad Apostolos 
auctores referendum esse suadent vetus ille mos et traditio. Equi* 
dem Ruffinus testatus est majores ita tradidisse ; et Ambrosius ad illud 
apud Ecclesiam Romanam integrum servatum provocavit : “ Cre- 

datur symbolo Apostolorum, quod Ecclesia Romana intemeratum 
semper custodit, et servat.” 1 Quae autem dicit Tertullianus de re- 
gula fidei ab Apostolorum traditione descendente, 44 credendi scilicet 
in unum Deum omnipotentem, mundi Conditorem, et in Filium ejus 
Jesum Christum;” 3 et quae pari ratione laudat Irenaeus, 44 fidem in 
unum Deum Patrem omnipotentem” 3 videntur non tantum doctrinam, 
sed et verborum formam respicere. Quod autem nonnulla sit apud 
Ecclesias quasdam vocum varietas, mirum non est, quum scripto ab 
Apostolis non fuerit demandatum, sed memoriae fidelium commissum ; 
ethaeresibus exortis, quaedam voces, eas rejiciendi causa, alicubi sint 
adjectae. Sed concordia omnium symboli exemplarium in articulis 
praecipuis, et eorum serie, sicut etiam in vocibus plerumque, ostendit 
originem communem, quam apostolicam esse non dubitamus. Illud 
ad Apostolorum aetatem referre non renuit Calvinus, licet Apostolis 
abjudicet. 44 Neque vero mihi dubium est, quin a prima statim Ec- 
clesiae origine, adeoque ab ipso Apostolorum saeculo, instar publicae 
et omnium calculis receptae confessionis, obtinuerit.” 4 

15. Symbolum vetus Romae usurpatum his verbis constitisse ex 

Ruffino colligimus : 44 Credo in Deum Patrem omnipotentem, et in 

Jesum Christum, Filium ejus Unigenitum, Dominum nostrum, qui 
conceptus est de Spiritu Sancto, natus ex Maria Virgine, crucifixus 
sub Pontio Pilato, mortuus et sepultus : tertia die resurrexit a mor- 
tuis, ascendit ad coelos, sedet ad dextram Dei Patris, inde venturus 
est judicare vivos et mortuos. Et in Spiritum Sanctum, Sanctam 
Ecclesiam, remissionem peccatorum, carnis resurrectionem.” 

16. Aquilejense exemplar voces 44 invisibilem et impassibilem,” 
primo articulo adjungebat; “descendit ad inferna,” post ea quae mor- 
tem et sepulturam respiciunt; et 44 Catholicam” designat Ecclesiam, 
prout in symbolis orientalibus constanter designatur, quae et habent 
articulum de vita aeterna. 5 

(1) L. i. Ep. 7. ad Siricium . 

(2) L. de velandis virginibus cap. i. Vide et 1. de prsescript. c. xiii. 

(3) L. i. adv, hser . c. ii. (4) Instit . 1. ii. c. xvi. 

(5) Vide S. Cyrilli Hieroe. Catecheses. 

24* 

17. Explicatior fuit apud Orientales fidei formula, ob haereses 
apud eos statim post Apostolorum aetatem ortas, quas rejicere opor- 
tebat, adjectis symbolo vocibus. Profecti quam exposuit Cyrillus 
fidelibus ex veteri ecclesiae Hierosolymitanae usu, et quam Eusebius 
Caesareensis in concilio Nicaeno recitavit, olim dum ipse baptizaretur 
usurpatam, fusior est Romana. Nicaeni patres ad Arii impietatem 
evellendam plures voces adjecerunt : sic enim symbolum ab iis est 
recitatum : “ Credimus in unum Deum, Patrem omnipotentem, om- 
nium visibilium et invisibilium creatorem : et in unum Dominum 
Jesum Christum, Filium Dei, genitum ex Patre, unigenitum, hoc 
est, ex substantia Patris : Deum de Deo, lumen de lumine, Deum 
verum de Deo vero, genitum ; non factum: consubstantialem Patri, 
per quem omnia facta sunt, quae in coelo sunt, et in terra. Qui prop- 
ter nos homines, et propter salutem nostram descendit, incarnatusque 
et homo factus est, et passus. Qui resurrexit tertia post die : adscen- 
dit ad coelos : venturus est, ut vivos judicet, et mortuos. Credimus 
et in Spiritum Sanctum ; eos autem, qui dicunt, fuit aliquando tem- 
pus, quum non esset, et antequam gigneretur, non erat, vel quod de 
non exstantibus factus est ; aut qui ex altera substantia, vel essentia 
dicunt esse Filium Dei, aut creatum, aut conversioni mutationique 
obnoxium, anathemate ferit sancta Catholica et Apostolica Ecclesia.” 

18. Post ortam haeresim Macedonii, qui Spiritum Sanctum Deum 
esse negavit, Constantinopolitani Concilii patres, aliqua adjecerunt 
symbolo quibus eum Deum agnoscebant, vocesque aliquas de Patre 
et Filio immutarunt, claritatis causa. Praedicant igitur Patrem “ fac- 
torem cceli et terrae, visibilium omnium, et invisibilium Filium 
autem “ natum ante omnia saecula ; . . de Spiritu Sancto ex Maria 
Virgine . . . crucifixus est pro nobis sub Pontio Pilato ... et sepul- 
tus . . . sedet ad dextram Dei, cujus regni non erit finis.” . . Spiri- 
tum Sanctum agnoscunt “ Dominum et vivificantem, qui ex Patre 
procedit : qui cum Patre et Filio simul adoratur et glorificatur.” 

19. Saeculo sequiori in quibusdam ecclesiis Occidentis voces : “ et 
Filio,” adjectae sunt, ut Spiritus Sanctus ex utroque procedere intel- 
ligeretur, prout semper intellexerat Ecclesia; quamvis grassante 
haeresi Macedonii, voees illae possent detorqueri ad significandum eum 
a Filio, instar rerum omnium creatarum, conditum. Additionem ob 
dissidiorum periculum haud facile probavit pontifex Romanus ; sed 
tandem mori inducto suae auctoritatis robur adjecit. 

21. Symbolo ita aucto utitur inter Missarum solemnia Ecclesia 

per orbem, Apostolico symbolo inter ritus Baptismi, et dum sacer- 
dotium eonfertur, adhibito. Post ortas hsereses sexto decimo saeculo 
edita est auctoritate Pii IY. juxta definitiones Tridentini concilii, 
fidei professio, quae symbolo Nicaeno-Constantinopolitano plura ad- 
jungit, quibus haeresum illarum suspicio procul amovetur. “ Apos- 
tolicas et Ecclesiasticas traditiones, reliquasque ejusdem Ecclesiae 
observationes, et constitutiones firmissime admitto et amplector. 
Item sacram Scripturam juxta eum sensum, quem tenuit, et tenet 
sancta mater Ecclesia, cujus est judicare de vero sensu, et interpre- 
tatione sacrarum Scripturarum, admitto, nec eam umquam, nisi juxta 
unanimem consensum Patrum accipiam et interpretabor. Profiteor 
quoque septem esse vere et proprie sacramenta novae legis a Jesu 
Christo Domino nostro instituta, atque ad salutem humani generis, 
licet non omnia singulis necessaria, scilicet baptismum, confirma- 
tionem, eucharistiam, poenitentiam, extremam unctionem, ordinem, 
et matrimonium, illaque gratiam conferre, et ex his baptismum, con- 
firmationem, et ordinem sine sacrilegio reiterari non posse. Receptos 
quoque, et approbatos Ecclesiae Catholicae ritus, in supradictorum om- 
nium sacramentorum solemni administratione recipio, et admitto. Om- 
nia, et singula, quae de peccato originali, et de justificatione in Sacro- 
sancta Tridentina Synodo definita, et declarata fuerunt ; amplector, 
et recipio. Profiteor pariter, in Missa offerri Deo verum, proprium, 
et propitiatorium sacrificium, pro vivis, et defunctis, atque in sanc- 
tissimo eucharistiae sacramento esse vere, realiter, et substantialiter 
corpus, et sanguinem, una cum anima et divinitate Domini nostri 
Jesu Christi, fierique conversionem totius substantiae panis in 
corpus, et totius substantiae vini in sanguinem; quam conver- 
sionem Catholica Ecclesia Transubstantiationem appellat. Fa- 
teor etiam sub altera tantum specie, totum, atque integrum 
Christum, verumque sacramentum sumi. Constanter teneo Pur- 
gatorium esse, animasque ibi detentas fidelium suffragiis juvari : 
similiter et Sanctos una cum Christo regnantes, venerandos, atque 
invocandos esse, eosque orationes Deo pro nobis offerre, atque eorum 
reliquias esse venerandas. Firmissime assero, imagines Christi, ac 
Deiparae semper Virginis, nec non aliorum Sanctorum habendas, et 
retinendas esse, atque eis debitum honorem, ac venerationem im- 
pertiendam. Indulgentiarum etiam potestatem, a Christo in Eccle- 
sia relictam fuisse, illarumque usum Christiano populo maxime 
salutarem esse, affirmo. Sanctam Catholicam, et Apostolicam Ro- 

manam Ecclesiam, omnium ecclesiarum matrem, et magistram ag- 
nosco, Romanoque Pontifici, beati Petri Apostolorum Principis suc- 
cessori, ac Jesu Christi Vicario veram obedientiam spondeo, ac juro. 
Caetera item omnia a sacris canonibus et (Ecumenicis conciliis, ac 
praecipue a sacrosancta Tridentina synodo tradita, definita, et decla- 
rata, indubitanter recipio, atque haereses quascumque ab Ecclesia 
damnatas, rejectas, et anathematizatas, ego pariter damno, rejicio, et 
anathematizo. Hanc veram Catholicam fidem, extra quam nemo 
salvus esse potest, quam in praesenti sponte profiteor, et veraciter 
teneo, eandem integram et inviolatam, usque ad extremum vitae spiri- 
tum, constantissime (Deo adjuvante) retinere, et confiteri, atque a 
meis subditis, vel illis, quorum cura ad me in munere meo spectabit, 
teneri, doceri, et praedicari, quantum in me erit, curaturum. Ego 
idem N. spondeo, voveo, ac juro.” 

22. Haec fidei professio facienda est ab iis qui ab liaeresi ad fidem 
traducuntur, ut censuris solvi valeant ; a praesulibus Ecclesiasticis, et 
ab omnibus qui obtinent dignitates, vel beneficia cum cura anima- 
rum. 1 Videtur ob rationem eandem facienda a Missionariis omnibus, 
antequam curam hanc suscipiant. 

23. Quod plura ea contineantur quae per se ad fidem non perti- 
nent, sensu quo D. Thomas loquitur, non obstat, quum ob nexum 
cum iis quae ita spectant fidem, plurimum habeant momenti, et di- 
vina innitantur veritate. Quod autem tot articuli simul adjicerentur 

"symbolo, contigit ex haereticorum nimia audacia, terminos evellen- 
tium quos posuerant patres, et certissima et antiquissima Ecclesiae 
principia conculcantium. Nihil autem novi accessit fidei ; sed quae 
dogmata ex constanti praedicatione et usu Ecclesiae semper fuerant 
celebrata, explicatius proposita sunt, pro veteri Ecclesiae more, 
quippe “ nova editio symboli necessaria est ad vitandum insur- 
gentes errores.” 2 Equidem “in doctrina Christi et Apostoloruih 
veritas fidei est sufficienter explicata. Sed quia perversi homines 
Apostolicam doctrinam et caeteras doctrinas et Scripturas pervertunt 
ad sui ipsorum perditionem, sicut dicitur II. Petri ult. ideo neces- 
saria fuit temporibus procedentibus explicatio fidei contra insurgentes 
errores.” 3 Quod objicere consueverunt novatores Ephesini concilii 

(1) Cone. Trid. Sess. xxiv. de Ref. c. xii. 

(2) 2. 2«. qu. i. art. x. Resp. 

(3) Ibidem, Ad I. Jeremias Taylor de additionibus symbolo factis in concilio 
Nicaeno dicit : “ if this precedent had been followed by ali councils, (and certainly 

decretum ne nova conderetur fidei formula, jam olim ab Angelico 
Doctore solutum est: “ Prohibitio et sententia synodi se extendit ad f 
privatas personas, quarum non est determinare de fide. Non enim 
per hujusmodi sententiam synodi generalis ablata est potestas se- 
quenti synodo novam editionem symboli facere ; non quidem aliam 
fidem continentem, sed eandem magis expositam. Sic enim quaelibet 
synodus observavit, ut sequens synodus aliquid exponeret supra id 
quod praecedens synodus exposuerat, propter necessitatem alicujus 
haeresis insurgentis. Unde pertinet ad Summum Pontificem, cujus 
au thorita te synodus congregatur, et ejus sententia confirmatur.” 1 

24. Celebre est quoque symbolum Athanasianum, quod in officio 
Dominicali recitatur. Nomen ab Athanasio, celebri mysterii quod 
explicat vindice, mutuatum est ; quamvis recentiorum judicio plero- 
rumque non habeatur ejus auctor. Id exploratum videtur plura quae 
e diametro adversantur haeresibus ejus aetate posterioribus vix posse 
ei adscribi; nec enim unquam objecta sunt haeresum auctoribus: 
quod contigisset utique si Athanasii nomine, et Ecclesiae publico usu, 
celebrata jam fuissent. 

they had equal power, if they had thought it equally reasonable) . . . to what a 
volume had the creed by this time swelled V* Liberty of Prophesying , sect ii. 

(1) 2. 2«. qu. i. art x. Ad II. 

CAPUT III. 

DE FIDEI NECESSITATE. 

25. Fidem ad salutem omnino requiri constat ex Apostolo : “ Sine 
fide autem impossibile est placere Deo.” 1 Eam adultis necessariam 
esse necessitate salutis dicunt post D. Thomam Scholae doctores ; 
quod scilicet absque ea nulli salus unquam contingat : nam Triden- 
tinum concilium de ea dicit: “sine qua nulli unquam contigit jus- 
tificatio.” 2 Constat Deum remuneratorem necessario agnoscendum : 
“ Credere enim oportet accedentem ad Deum quia est, et inquiren- 
tibus se remunerator sit.” 3 Ex quo Christus Dominus Apostolos 
in universum orbem misit, fidei doctrinam tradituros, Trinitatis et 
Incarnationis mysteria pariter credenda censent plerique theologi ; 
aeternae vitae consecutionem ex Christi cognitione pendere, ex Christi 
ipsius verbis colligentes : “ Haec est vita aeterna ut cognoscant te 
solum Deum verum, et quem misisti Jesum Christum.” 4 Quum 
autem eorum conditio qui omni externo subsidio ad notitiam myste- 
riorum horum careant, objiciatur, ad occulta justissimaque Dei de- 
creta confugiunt, obicemque divino lumini culpa poni conjiciunt, 
cum D. Thoma: “hoc enim ad divinam providentiam pertinet, ut 
cuilibet provideat de necessariis ad salutem, dummodo ex parte ejus 
non impediatur. Si enim aliquis in sylvis, vel inter bruta animalia 
enutritus, ductum naturalis rationis sequeretur in appetitu boni, et 
fuga mali, certissime tenendum est quod ei Deus vel per internam 
inspirationem revelaret ea quae sunt ad credendum necessaria, vel 
aliquem fidei praedicatorem ad eum dirigeret, sicut misit Petrum ad 
Cornelium, Act. x.” 5 Caeterum Cardinalis Gotti, quem plures se- 
quuntur, ait : “ Sententia negans fidem explicitam Christi, et Trini- 
tatis esse ita necessariam, ut sine ea nemo justificari, aut salvari 
queat, valde probabilis est.” 6 Ea credenda esse ex praecepto om- 

(1) Heb. xi. 6. (2) Sess. vi. Decr. de justif. c. vii. 

(3) Heb. xi. 6. (4) Joan. xvii. 3. 

(5) D. Thom. qu. xiv. de veritate , art. xi. ad primum, 

(6) Theol. t. 2* tr. 9. qu. 2. D. 4. §. i. n. 2. 

nes fatentur, omnibus enim quibus promulgatur evangelium neces- 
sario proponenda sunt, et fide tenenda : “ post tempus gratiae divul- 
gatae tenentur omnes ad explicite credendum mysterium Trinitatis : 
et omnes qui renascuntur in Christo, hoc adipiscuntur per invoca- 
tionem Trinitatis r’* 1 quapropter venia dignus non est qui ea sua culpa 
ignorat, prout constat ex damnatione propositionis : “ Absolutionis 
capax est homo, quantumvis laboret ignorantia mysteriorum fidei, 
et etiamsi per negligentiarn, etiam culpabilem, nesciat mysterium 
sanctissimae Trinitatis, et Incarnationis Domini nostri Jesu Christi.” 2 

26. “Notant autem Tannerus, Sylvius, Azor . . . quod si quis 
adeo sit rudis, ut ea mysteria percipere nequeat, tunc excusatur ra- 
tione impotentiae, et comparatur infantibus ac fatuis. Attamen 
Sanchez dicit quod aliud est credere, aliud scire mysteria, nempe 
rationem de iis reddere; unde censet omnes adultos teneri necessi- 
tate medii aliquando hujusmodi mysteria credere, necessitate vero 
praecepti ea scire ; a quo praecepto scientiae excusari mente obtusos.” 3 
Si quis mysteria illa ignorans absolutione donatus fuerit, debet dein- 
ceps confessionem iterare, quum probabile sit priorem haud valuisse. 
Profecto jubet Benedictus XIV. ut confessarius “fixum illud im- 
motumque semper animo habeat, invalidam esse absolutionem sa- 
cramentalem, quam quis ignoranti res necessarias necessitate medii 
impertitur, nec posse homines Deo per hujusmodi sacramentum re- 
conciliari, nisi prius, excussa hujus ignorantiae caligine, ad agnitio- 
nem fidei educantur.” 4 Peccat autem confessarius absolvendo 
extra casum necessitatis eum qui ignorat mysteria Trinitatis et In- 
carnationis, quum exponat sacramentum periculo nullitatis. 5 

27. Praeter fidem explicitam praecipuorum mysteriorum, implicite 
credenda sunt omnia quae Deus per Ecclesiam credenda proponit. 
Quae symbolo apostolico continentur praesertim fide amplecti oportet ; 
fert enim mos universalis ut illud memoriae ab omnibus mandetur. 
Quod si rudis adeo quis fuerit ut illud retinere nequeat, sat erit, ut 
alio recitante vel explicante, fidei assensum singulis praestet, prout 
colligitur ex concilio Limano : “ doceantur demum pro suo modo 
praecipua fidei capita.” 6 

(1) S. Thom. 2. 2«. qu. ii. art. viii. Resp. 

(2) Prop. 64. darnn . ab Innoc. XI. 

(3) 8. Alph. 1. ii. Tract. i. c. i. n. 2. 

(4) Const, Etsi minime , t i. Bull. pag. 110. 

(5) Vide Voigt, Tract. de fide , casus ii. n. 356. 

(6) Apud Ben. xiv. de Syn . 1. viii. c. xiv. 


Digitized by LjOoq le 



276 


DE FIDEI NECESSITATE. 


28. Decalogum, orationem dominicam, una cum symbolo, et quae 
ad sacramenta suscipienda necessaria sunt scitu, et modum formandae 
crucis, ex praecepto addiscenda esse docent theologi, nixi perpetua 
Ecclesiae consuetudine. Graviter igitur peccare censendi sunt pa- 
rentes, qui ea’ filios edocere negligunt; vel parochi qui ut tradantur 
haud curant. 

29. Praeceptum fidei actus eliciendi interius, obligat omnes quibus 
veritates a Deo revelatae satis propositae sunt. Idcirco fidelium filii 
a pastoribus, vel parentibus edocti, debent interno animi assensu di- 
vinam colere veritatem : quod quamprimum post usum rationis 
adeptum facere oportet. 1 Ita etiam quicumque legitimum audierint 
Dei verbi praeconem, juxta illud Christi : “ Euntes in mundum uni- 
versum, praedicate evangelium omni creaturae : qui crediderit et bap- 
tizatus fuerit, salvus erit : qui vero non crediderit, damnabitur.” 2 
Hinc Apostolus de iis qui rejecerunt evangelicam praedicationem, 
scribit : “ Quod si etiam opertum est evangelium nostrum, in iis qui 
pereunt, est opertum, in quibus Deus hujus saeculi excaecavit mentes 
infidelium, ut non fulgeat illis illuminatio evangelii gloriae Christi.” 3 
Igitur occasione data veros Christi praecones audiendi, vix excusan- 
tur qui doctrinam fidei non amplectuntur, quum Deus praesto sit 
legitimis verbi praeconibus, ideoque audientium mentes gratia illus- 
tret, nisi obicem suo vitio objiciant. Orta autem dubitatione de 
secta in qua quis versetur, tenetur procul dubio quaerere veritatem, 
et toto mentis studio divinum implorare lumen, salutem omnibus 
hujus mundi utilitatibus antelaturus. Plurimi hac ex parte peccant, 
quod nolint inquirere, vel attenta mente considerare veritatis argu- 
menta. Merito damnata est propositio : “ ab infidelitate excusabitur 
non credens ductus opinione minus probabili.” 4 

30. Quoties eliciendus sit fidei actus inquirunt theologi. Equidem 
quum Deus colatur obsequio veritati ejus praestito, saepius hae ra- 
tione honorandus est. Merito igitur damnatae sunt propositiones 
sequentes : 16. “ Fides non censetur cadere sub praeceptum speciale 
secundum se.” 17. “Satis est actum fidei semel in vita elicere.” 5 
Plerique censent semel saltem in anno eliciendum esse ; sed con- 
sentiunt eam virtutum pietatisque exercitiis contineri, ideoque de 

(1) Vide Mayol, Disput, Praeambula ad Decalogum , qu. i. art. i. §. i. 

(2) Mare. xvi. 15. (3) II. Cor. iv. 3. 

(4) IV. Inter damnata* ab Innoc . XL (5) xvi. xvii. ibidem. 

speciali fidei exercitio non oportere solicitiorem esse, qui vacat Dei 
cultui qt piis operibus. 1 Contingere autem potest ut tentatione ur- 
gente specialis fidei actus eliciendus sit, vel quando exterius fidei 
professio est facienda. Morte appropinquante, fide mens ad Deum 
elevanda est, et quae paravit diligentibus se spectanda. 

31. Externa fidei confessio facienda est quoties eam exigit Dei 
honor, vel proximi utilitas : “ corde enim creditur ad justitiam ; ore 
autem confessio fit ad salutem.” 2 Ex lege Tridentina, fidei profes- 
sio facienda est a praesulibus in prima synodo provinciali cui inter- 
fuerint, 3 et a provisis de beneficio curato intra duos menses a die 
possessionis coram episcopo, aut vicario ejus generali. 4 Interrogatus 
a potestate publica juxta leges debet etiam fidei professione Deum 
honorare; tacendo enim et dissimulando divino honori detrahit: 
quapropter damnata est propositio sequens : “ Si a potestate publica 
quis interrogetur, fidem ingenue confiteri, ut Deo et fidei gloriosum 
consulo ; tacere ut peccaminosum per se non damno.” 5 Caeterum 
si contra juris ordinem quis interrogetur a judice, vel magistratu, 
non videtur peccare respondere recusando. Sic in his provinciis, in 
quibus leges religionis seu fidei civium nullam volunt haberi ratio- 
nem, poterit quis plerumque jure suo niti, et interrogationem veluti 
extra ordinem rejicere. Multo magis poterit quis curiositati priva- 
torum nolle satisfacere. Nuraquam autem licet fidem negare, sive 
voce, sive signo, ne quidem ad mortem vitandam ; Christus enim 
ait : “ Qui negaverit me coram hominibus, negabo et ego eum coram 
Patre meo.” 6 Voce negaret fidem, qui interrogatus, utrum esset 
Romanista , Papista , responderet se non esse, si ex circumstantiis 
non posset colligi eum negare, ob voces illas invidiae et contumeliae 
plenas. Signo vel re negasse fidem censendus foret, qui Quakero- 
rum vestes indutus in eorum ccetu silens, veluti meditabundus, alio- 
rum instar consideret. Sic etiam qui ad loca, in quibus excipiuntur 
qui conversionem profitentur in coetibus Presbyterianorum, vel alio- 
rum, accederet, et inter caeteros sederet, vel genua flecteret, veluti 
oraturus, fidem negasse videretur. Non ita fidei negatae reus cen- 
seretur, qui iter faciendo inter haereticos, vel inter eos commorando, 
carnes comederet ad eorum molestias vitandas, quia actus ille, quam- 

(1) Vide Mayol. Disp. Prseambul. ad Dee. qu. i. art. i. §. 2. 

(2) Rom. x. 10. (3) Sess. xxv. c. ii. 

(4) Sess. xxiv. c. xii. de ref. 

(5) 18 inter damnatas ab Jnnoe. XI. anno 1679. ^ (6) Mat. x. 37. 

vis sit contra legem Ecclesiae, fidei negationem non importat, nam 
saepe fit ex necessitate, vel gula. Peccaret autem nisi gravis ad- 
modum ratio ostendat difficultatem nimiam eum a lege servanda ha- 
bere excusatum. Sic excusari poterit quandoque puella quae carnes 
manducat, verens ne pater vehementer excandescat, eam ad Catholi- 
cam Ecelesiam transiisse percipiens : non tamen ob irrisionem, vel 
levem aliquam molestiam, erit excusanda. Uti vestibus Quakero- 
rum ad se occultandum fugiendo, non esset fidei negatio, quum illa 
vestium forma non sit omnino illius sectae propria ; alii enim forma 
haud absimili utuntur. Sic excusantur qui Turearum vestibus com- 
munibus induuntur, ut secure transeant; sunt sfcilicet gentis potius 
quam cultus indicia. 1 

32. Fugere, ut quis declinet persecutionem, plerumque licet, juxta 

Christi monitum : “ cum persequentur vos in civitate ista, fugite in 
aliam.” 2 Caeterum si praesentia praesulis valde necessaria sit ad 
fideles roborandos, mercenarium se proderet fugiendo: “Bonus 

pastor animam suam dat pro ovibus suis. Mercenarius autem fugit, 
quia mercenarius est, et non pertinet ad eum de ovibus.” 3 Si ejus 
vita e contra profutura sit ad fidei defensionem, eoque sublato dis- 
pergendae sint oves, optime faciet se occultando, vel fugam arripiendo, 
donec hostium vis fuerit mitigata. “ Manifestum est quod si quaera- 
tur sola persona praelati, possunt alii loco ipsius ad gregis custodiam 
deputari, qui vice sui consolentur, et gubernent gregem : unde si sic 
fugiat, non dicitur dimittere oves, et hoc modo, et casu fugere licet.” 4 

33. Si fidei professio et vindiciae necessariae sint ad hostium su- 
perbiam reprimendam, et ad infirmiores confortandos in fide, oporte- 
bit eam profiteri et tueri. “ Confiteri fidem,” inquit Angelicus 
Doctor, “ non semper, neque in quolibet loco est de necessitate sa- 
lutis, sed in aliquo loco et tempore, quando scilicet per omissionem 
hujus confessionis subtraheretur honor debitus Deo, et etiam utilitas 
proximis impendenda ; puta si aliquis interrogatus de fide taceret, et 
ex hoc crederetur, vel quod non haberet fidem, vel quod fides non 
esset vera, vel alii per ejus taciturnitatem removerentur a fide : in 
hujusmodi enim casibus confessio fidei est de necessitate salutis.” 5 . 
“ In casu necessitatis, ubi fides periclitatur, quilibet tenetur fidem suam 


(1) Vide Mayol, Disp. Praeamb. qu. i. art. ii. §. 4. 

(2) Matx. 23. „ (3) Joan. x. 11, 13. 

(4) S. Thom. 1. iii. in c. x. Joan. (5) 2. 2. qu. iii. art. ii. 


Digitized by LjOoq le 



DE FIDEI NECESSITATE. 


279 


aliis propalare, vel ad instructionem aliorum fidelium, sive confirma- 
tionem, vel ad reprimendum infidelium insultationem.” 1 

34. Audire haereticorum conciones, deducere funus, adstare nup- 
tiis ab iis celebratis, non habetur signum professionis fidei, quamvis 
ab iis abstinendum sit. Equidem audire eorum conciones haud 
vacat periculo, plerisque ignaris aut infirmis praeconum facundiam 
prae doctrinae integritate aestimantibus. Praeterea favor praestatur 
haeresi, cum pusillorum offensione et discrimine. Vetuit autem 
Paulus V. Anglis ne legi id praecipienti obtemperarent. Funus de- 
ducere per vicos ad coemeterium, quum nullo ritu religioso apud eos 
fiat, censetur civile obsequium : nec tamen decet templum sectae in- 
gredi, et praeconi praestare auditum ; quamvis ita ferat mos in hac re- 
gione. Adstare nuptiarum celebrationi aestimatur plerumque obsequii 
erga sponsos indicium, quin ritus haeretici probentur, Caeterum ubi 
catholicus ita nuptias init coram sectae ministro, spretis Ecclesiae legi- 
bus, non decet catholicos praesertim parentes, et sanguine magis con- 
junctos, sua praesentia videri id probare : excusari tamen aliquando 
possunt quos gravis aliqua ratio cogit ut praesentes sint : v : g : ne 
videantur contumeliam inferre sponsis. Ipsi qui ita ineunt nuptias 
non possunt excusari, quum faveant falso ministerio, nulla lege exi- 
gente ut ita matrimonium contrahatur. Ubi lex ita tulit, uti olim in 
Anglia, excusatio in lege habebatur, cui obtemperantes Catholici 
nonnisi actum civilem coram praecone, tamquam magistratu a lege 
designato, perficere censebantur, uti monet Benedictus XIV. In hac 
autem regione, in qua matrimonia coram sacerdote vel magistratu, 
vel praecone aliquo celebrata agnoscuntur, nulla satis gravis ratio po- 
test adduci, cur coram praecone sectae alicujus a Catholicis ineantur : 
quapropter in Synodo Philadelphiensi II. sub excommunicationis 
poena vetitum est. Mos puellae relinquendi arbitrium ministri seli- 
gendi qui nuptias celebret, non potest cum legis ecclesiasticae et sa- 
cramenti injuria admitti. Haereticorum infantes non debent Catholici 
in baptismo a praecone collato suscipere, ob eandem causam. Prae- 
terea censentur polliceri se eos in haeresi educaturos : sed nec decet 
adstare dum baptizantur, nisi id exigat amicitia, vel obsequium. 
Cum haereticis orantibus, sive publice, sive privati m, genua flectere 
non videtur esse fidei negatio, intelligitur enim fieri humanitatis 
causa, et ut mos eis geratur : caeterum omnino improbandus est mos 

(1) 2. 2. qu. iii. art ii. ad 2. 

favet enim hseresi, et perversionis periculum et pravum exemplum 
habet. Idcirco famulis, quos domini solent ad id urgere, haud est 
ullatenus permittendum. Possunt autem dominos ad templa hae- 
retica curru vehere, vel filiae, vel uxori dominorum ad ea, pro- 
tectionis causa, comitari, quin ritibus eorum interveniant. Infantes 
etiam baptizandos deferre licet, et brachio sustinere, dum ab hae- 
retico praecone baptizantur. Haec enim omnia ad famulatum per- 
tinent, nec cultus consortium probant. Elisaeum permisisse Naama- 
no ut regi in templo idola colenti comitaretur, ej usque vestem, 
dum adoraret idolum, sustineret, 1 plerique censent, quamvis non 
omnes. 2 

35. In navibus quae a Gubernio Americano pendent, et in Schola 
militari, sicut in arcibus, et aliis publicis plerumque locis, et in car- 
ceribus nonnullis, vapulantibus qui recusant, coguntur omnes preci- 
bus adstare et concioni. Utrum autem id liceat dubitari potest. 
Equidem haec plane adversantur cultus libertati, quam constitutiones 
Generalis et speciales sanciunt: sed quum ordinis potius causa, 
quam sectae favore id exigatur, et nemo cogatur cultum reapse prae- 
stare, videtur excusari qui se sistit praesentem ad declinandam poenam, 
vel alia ex causa satis gravi, dummodo aperte profiteatur fidem catho- 
licam, et omne cultus consortium evitet. 

36. Ad omnem speciem consortii in rebus Religionis declinandam, 
et ne fideles qualibet de causa adeant ecclesias sectarum, non oportet 
plerumque sacerdotes catholicos, etiam rogatos, in iis concionari ; 
caeterum ubi deest ecclesia catholica, vel locus alius opportunus, v : 
g : curia, non videntur culpandi qui in iis veritatem catholicam enun- 
tiant. Non licet catholicis eas adire etiam ad concentus musicos 
audiendos, qui nihil habeant fidei adversum ; nam plerumque praeco 
aliquis orationem effundit, vel concionem habet, quo pacto ritus sacri 
habet speciem : vel loci occasione concentus cultus induit rationem : 
vel proventus in haeresis utilitates cedit, vel alias haeresi favetur. Sic 
nec licet eas adire causa audiendi eoncionantes de temperantia, de 
libertate, aliisve de rebus, quibus plerumque plurima fidei contraria 
immiscent, vel falsis nituntur principiis : sed nec expedit catholicos, 
etiam laicos, eisdem de rebus in sectarum ecclesiis concionari ; prae- 
sertim si acatholici simul concionem habeant, qui saepe extra limites 
justos excurrunt. Si praeco adsit qui preces effundat post concionem, 

(I) IV. Reg. c. v. 19. (2) Vide Mayol. Disp . Praeamb. qu. ii art ii. §. 3. 


Digitized by LjOoq le 



DE FIDEI NECESSITATE. 


281 


sive in ecclesia habita sit, vel alibi, non licet catholico concionari, 
quum sic videretur quodammodo religionis inire societatem. 

37. “ Fidem facto suo negare dicitur, qui ea faciat, quas ad falsi 
numinis haereticique hominis obsequium et cultum referantur: is 
enim facto suo falsam religionem profitetur. Atque hanc ob rem su- 
premae inquisitionis decretis, anno 1626, et anno 1669, definitum est, 
nullo modo licere Christianis, nec ulla causa, aut motivo posse per- 
mitti, aut tolerari, ut operam suam navent aedificandis, instaurandis, 
verrendisque templis falsis numinibus, vel auctoribus falsarum secta- 
rum dicatis ; aut eorumdem purgandis parietibus et pavimentis, mun- 
dandis altaribus, aperiendis, claudendisque foribus.” Ita refert P. 
Philippus de Carboneano. 1 “ Ratum vero habent ritum falsumque 
cultum, qui in schismaticorum, haereticorum, infideliumque templis 
organa, vel alia instrumenta pulsent, metros canant, aut concinendos 
componant, vel artem musicam alio modo exerceant.” Sic censet 
praelaudatus pater. “ Fidem negant etiam ii, qui in infidelium et hae- 
reticorum scholis falsos eorumdem ritus, et profana a catholica fide 
aliena dogmata doceant, ex decieto supremae inquisitionis, 2 Maji 
1711. Nam dum docent, facto suo approbant, falsamque profitentur 
religionem.” 2 Id intelligendum etiam de ludimagistris pueros cate- 
chismum Protestanticum docentibus. 

38. Haec ut ad res nostras transferamus, haereticorum in hac re- 
gione templa Deo quidem dicantur, sed cultui haud probando inser- 
viunt. Qui in eis canunt hymnos, organa pulsant, praeconi respon- 
dent, plane cultus participes fiunt, ideoque ^ fidem quodammodo 
produnt. Qui ea aedificant, instaurant, verrunt, non videntur consor- 
tium religionis inire ; sed operam quandam praestant, a qua foret ab- 
stinendum, saltem nisi gravissima urgeat causa. “Excusantur,” 
judice Busembaum, a quo non dissentit S. Alphonsus, “ qui Judae- 
orum synagogas, haereticorum templa, . . . aedificant, vel restaurant : 
praesertim si fieret aeque sine ipsis.” 3 Equidem operarii plerique 
catholici in regionibus in quibus grassantur haereses, gravissimum 
paterentur incommodum, suam operam denegando : et alioquin ne- 
mini videntur probare cultum. Caeterum non audemus quid certi 
proferre, quamvis abstinendum potius censeamus. Qui conferunt 
pecuniam ut aedificentur templa Protestantica, vel dono dant fundum 

(1) Appendix ad Tract. Antoine, De Virtutibus Theologicis. 

(2) Ibidem. (3) Apud S. Alphonsum, 1. ii. n. 72. 

in quo erigantur, probare censendi sunt falsum cultum : item qui lo- 
cant eis aedes cultus causa. 

39. Qui in scholis publicis litterarum rudimenta tradunt, iis uti 
coguntur libris, quos rectores scholarum, a populo delecti, designant. 
Nullum librum contra fidem debent adhibere, quum id repugnet legi, 
qua libertati conscientiae consulitur : quum autem plerique libri pluri- 
ma contineant religioni catholicae adversa, oportet emendare explica- 
tione opportuna quae minus accurata sint. Non debent versione 
protestantica Scripturarum uti, quum ea ratione auctoritas ejus ag- 
nosci videatur, et pueris in normam proponatur : sed si jubeant rec- 
tores eas legere, prout mos est, oportet catholicam adhibere versio- 
nem. Nec licet eis pueros docere hymnos protestari ticos, vel quid- 
quid haeresim sapit. Qui tradunt litteras vel in scholis privatis, vel 
in familiis, vel in monasteriis, vel collegiis Catholicis, nequeunt 
Protestanticam versionem adhibere, licet parentes id expetant, nam 
faverent haeresi, et Ecclesiae disciplinam violarent : sed nec debent 
musicae magistri puellas puerosve hymnos protestanticis erroribus 
infectos edocere canendos, vel instrumentis personandos : non autem 
peccant qui privatim personare carmina, quae nihil erroris continent, 
docent, extra omnem cultus occasionem. 

40. Qui extra templa Protestantica et omnem speciem cultus, pub- 
lice canunt, prout fieri solet in concentu plurimorum, non videntur 
contra fidem peccare, licet carmina quaedam de rebus sacris protestan- 
ticos habeant auctores, dummodo tamen nil fidei adversum canant : 
nam iis in rerum adjunctis nonnisi ad oblectamentum aurium refe- 
runtur. Peccarent autem si suam operam praestarent, ut pecunia 
inde colligenda in protestanticos cederet usus, v : g : ad templorum 
aedificationem, vel missionariorum impensas. 


Digitized by LjOoq le 



DE INFIDELITATE. 


283 


CAPUT IV. 

DE INFIDELITATE. 

41. Infidelitas negativa eorum dicitur qui nihil umquam de fide 

audiverunt: positiva est eorum qui fidem sibi propositam rejiciunt; 
privativa eorum est qui eam satis propositam non amplectuntur. 
Negativa infidelitas caret peccato, quum non sit voluntaria ; ideoque 
contraria Baj i propositio merito damnata est: “infidelitas pure ne- 
gativa in his, quibus Christus non est praedicatus, peccatum est.” 1 
Equidem Cnristus ipse ait : “ Si non venissem, et locutus fuissem 

eis, peccatum non haberent, nunc autem excusationem non habent 
de peccato suo.” 2 Privativa infidelitas est peccatum mortale, nam 
“qui non crediderit damnabitur;” 3 “qui non credit jam judicatus 
est.” 4 Equidem fide annuntiata, ejusque argumentis et documentis 
exhibitis, tenetur homo divinae veritati praestare obsequium ; nec po- 
test absque majestatis divinae laesione assensum suspendere. Multo 
magis censendus est peccare, qui rejicit veritatem, et contrarium 
amplectitur errorem. Quod autem error sit intellectus, non tollit 
culpam, nam voluntatis vitio fit ut intellectus non perpendat momenta 
quibus revelatio probatur, eamque non amplectatur. “ Infidelitas, 
secundum quod est peccatum, oritur ex superbia, ex qua contingit 
quod homo intellectum suum non vult subjicere regulis fidei, et sano 
intellectui patrum.” 5 

42. Paganismus, Judaismus, Mahumetismus, et haeresis, sunt in- 
fidelitatis species. Paganismus dictus est deorum plurimorum et ido- 
lorum cultus, qui hoc nomen sortitus est, ex quo, fide Christi per 
plerasque urbes imperii propagata, idola vix nisi in pagis coli per- 
rexerunt. Instar illius habendus est atheismus, quo Numen prorsus 
negatur: et pantheismus quo omnia dicuntur Deus. Judaismus est 
unius Deus cultus juxta ritus ab ipso olim praescriptos, qui tamen, 
adveniente Christo, abrogati sunt. Mahumetismus est cultus Dei, 

(1) Baji prop. 68. (2) Joan. xv. 22. 

(3) Marci xvi. 16. (4) Joan. iii. 18. 

(5) 8. Thomafl, 2. 2». qu. x. art. i. ad. iii. 

ex Mahumetis institutis, qui prophetam falso se jactans, plurima ex 
ethnicis et judaeis mutuata simul admiscuit. Haeresis est chiristianae 
fidei aliqua ex parte vitiatio, errore contra dogma. 

43. Qui baptismo ecclesiam non sunt ingressi nullatenus cogendi 
sunt ad fidem amplectendam, vel ad munia christiani hominis ex- 
plenda : “ quid enim mihi,” ait Apostolus, “ de iis qui foris sunt 
judicare ? m Concilium etiam Toletanum IV. anno 635, ita decre- 
vit : “ De Judaeis autem hoc praecepit sancta synodus, nemini dein- 
ceps ad credendum vim inferre : * Cui enim vult Deus miseretur, et 
quem vult indurat.’ Non enim tales inviti salvandi sunt, sed volentes, 
ut integra sit forma justitiae. . . Ergo non vi, sed libera arbitrii volun- 
tate, ut convertantur suadendi sunt, non potius impellendi.” 2 Non igi- 
tur nisi suasione, hortatu, et oratione ad ecclesiam ingrediendam sunt 
adducendi, qua ratione adimpletur illud evangelii: “compelle intrare.” 3 
“ Infidelium quidam sunt, qui nunquam susceperunt fidem, sicut 
Gentiles et Judaei : et tales nullo modo sunt ad fidem compellendi, 
ut ipsi credant, quia credere voluntatis est.” 3 Ita S. Thomas ; qui 
bella aliquando a principibus christianis contra infideles gesta dicit : 
“ non quidem, ut eos ad credendum cogant, (quia si etiam eos vicis- 
sent, et captivos haberent, in eorum libertate relinquerent an credere 
vellent,) sed propter hoc, ut eos compellant ne fidem Christi impe- 
diant.” 5 De apostatis autem et haereticis, “ qui quandoque fidem 
susceperunt” durius censuit Angelicus Doctor : “ tales sunt etiam 
corporaliter compellendi, ut impleant quod promiserunt, et teneant 
quod semel susceperunt.” Hi admodum differunt ab aliis qui errores 
a majoribus suis hauserunt ; cum his proinde mitius agendum cen- 
suit ipsum tribunal Inquisitionis. Jam vero vis nulla ullibi adhibetur, 
etiam ut apostatae promissis stare cogantur: nec illa Angelici Doc- 
toris sententia, quae legibus civilibus accommodata erat, est in invi- 
diam trahenda. 

44. Judaeis^uidem indulgendum jussit Gregorius Magnus, ut ritus 
suos festaque libere peragerent: “Omnes festivitates suas, sicut 
hactenus ipsi, et patres eorum, per longa colentes tempora, tenue- 
runt, liberam habeant observandi celebrandique licentiam.” 6 Jure 
canonico tamen vetitum est cum Judaeis commorari, eorum interesse 
conviviis, balneo communi uti, medicos Judaeos arcessere, medici- 

(1) I. Cor. v. 12. (2) Can. vii. coi. 590. coli. Hard. t. iii. 

(3) Lue. xiv. 23. (4) 2. 2ae. qu. x. art. viii. Resp. 

(5) Ibidem. (6) Registr. 1. ii. c. xv. 

nas ab iis recipere, Judaeorum filios in domibus eorum enutrire, iis 
famulari, multo minus mancipia eorum fieri, eorum azymis vesci : 
quae omnia periculum christianis afferre censebantur. 1 Caeterum 
quum legibus Americanis Judaei aeque ac caeteri pleno civium jure 
fruantur, non videntur peccare famuli catholici iis inservientes, vel 
alii quicumque eorum utentes consortio in vitae negotiis communi- 
bus, secluso perversionis periculo. 

45. Haeresis est error pertinax contra fidem, ejus qui christianum 
se profitetur. Quicumque error fidei definitioni contrarius haeresis 
est; sed animi pertinacia requiritur ut quis haereticus coram Deo 
sit, juxta omnium theologorum consensum. 

46. Plerumque censentur haeretici ii tantum qui baptismum ali- 
quando acceperunt ; sed quum Quakeri, et plurimi alii in his pro- 
vinciis, carentes baptismo, christiano nomine glorientur, errores 
tamen plures contra fidei doctrinam propugnent, solent una cum 
caeteris sectarum asseclis haeretici nuncupari: “qui sub vocabulo 
christiano, doctrinae resistunt christianae ;” 2 caeterum Ecclesiae cen- 
surae vel leges eos non spectant. 

47. Animi pertinacia in eo posita est, quod quis Ecclesiae doctri- 
nam noscens contrarium errorem consulto propugnet. In iis qui 
ignorantia invincibili laborant, pertinacia animi, ideoque haeresis 
crimen deest. “ Qui sententiam suam, quamvis falsam atque per- 
versam, nulla pertinaci animositate defendunt, et praesertim quam 
non audacia praesumptionis suae pepererunt ; sed a seductis atque in 
errorem lapsis parentibus acceperunt ; quaerunt autem cauta solici- 
tudine veritatem, corrigi parati cum invenerint, nequaquam sunt 
inter haereticos deputandi.” 3 Ita Augustinus, cujus verba recitans 
Angelicus Doctor, animadvertit : “ quia scilicet non habent electio- 
nem contradicentem Ecclesiae doctrinae.” 4 Caeterum non iis blandiri 
oportet qui sectis adhaerent ; semper enim patres Ecclesiae consue- 
verunt iis Dei iram minari. Equidem non negamus contingere 
posse ut aliqui careant animi pertinacia, ideoque haereseos labe : 
quum autem id soli Deo innotescat, ejus relinquendi sunt judicio; 
interimque modis omnibus inducendi ut animo humili inquirant ve- 
ritatem, divinum implorantes precibus enixissimis lumen. 

(1) Nullus, c. Omnes . c. Judaei. Causa xxriii. qu. i. 

( 2) 8. Aug. L xviii. de civ. Dei c. Ii. 

(3) Ep. cliii. n. i. nunc xliii. ad Glorium et alios 

(4) 2. 2». qu. xi. art ii. ad iii. 

48. Haereticus materialis dicitur qui errorem damnatum tamquam 
fidei contrarium, absque animi pertinacia, profitetur: haereticus for- 
malis qui pertinax est. Caeterum quum Ecclesia de occultis non 
judicet, et hominum corda soli pateant Deo, in foro externo omnes 
censentur haeretici qui errorem contra fidem in secta aliqua profiten- 
tur. Ideo severe correptus est a Suprema Inquisitione sacerdos 
quidam qui hominem e secta Calviniana a censuris absolvit absque 
facultate necessaria, praetexens quod “ cum ignarus haeresum et er- 
rorum Calvini esset, non posset dici haereticus formalis.” “ Ipsius 
opinio potius metaphysica quam vera in S. Officio non est recepta.” 1 

49. Excommunicatione majori omnes haeretici feriuntur: 2 irre- 
gulares etiam sunt, ita ut nequeant ad sacros ordines provehi : bene- 
ficiis ecclesiasticis et dignitatibus privantur : 3 jurisdictione spoliantur: 
et sepultura ecclesiastica eis denegatur, licet non fuerint denuntiati. 4 
Qui eos scienter sepeliunt ritu ecclesiae, excommunicatione irretiun- 
tur. 5 Fuerunt etiam poenae aliae, etiam capitis, in haereticos latae 
legum civilium severitate ; censebantur enim publicae quietis et rei- 
publicae hostes : sed ille legum rigor quem et sectarii contra Catho- 
licos et contra se invicem etiam adhibuerunt, jam ubique sublatus 
est. 6 

50. Cum haereticis matrimonium inire lege ecclesiastica vetitum 
est ; et magnum habet periculum. Caeterum ubi Catholici vivunt 
iis permixti ; hujusmodi matrimonia impediri nequeunt, adeoque 
dispensatio solet concedi, conditionibus appositis quibus consulatur 
conscientiae libertati, et prolis Catholicae educationi. 

(1) Vide apud Antoine, tract. de Virt, Theol. c. iii. qu. vii. Nuta P, Phillippi 
a Carboneam . 

(2) Can. Achatius , 24. quaest. i. et cap. 9. et cap. 13. de haeret 

(3) Cap. xii. de haeret, in 6. (4) Vide decr. S. Inquis, die 23 Julii 1609. 

(5) Cap. ii. de haeret, in 6. 

(6) Vide litteras episcopi Joannis Milner ad praebendarium Anglicanum Stur 
gess nomine. 

CAPUT V. 

DE LIBRORUM PROHIBITIONE. 

51. Constat ab ipsis primordiis Ecclesiae libros qui fidei vel mo- 
ribus adversantur, ex Christianorum manibus fuisse ereptos, et incen- 
dio consumptos, ne quod foret lapsus periculum. Ex occasione 
daemoniaci impetus in homines Jesu nomine, quem tamen non 
agnoscebant, adjurantes daemonem, “ multi ex eis, qui fuerant 
curiosa sectati, contulerunt libros, et combusserunt coram omnibus : 
et computatis pretiis eorum, invenerunt pecuniam denariorum quin- 
quaginta millium.” 1 Huic inhaerentes exemplo consueverunt Ec- 
clesiae praesules scripta haereticorum anathemate ferire, et procul 
eliminare, ne pusillis et infirmis forent exitio. Flammis idcirco 
tradebantur, ut exemplaribus consumptis, errorum vestigia tolleren- 
tur. Saeculo quinto exeunte prodiit Gelasii decretum, quo apocryphi 
a libris probandis secernebantur ; et haereticorum scripta “non so- 
lum repudiata, verum ab omni Romana Catholica et Apostolica 
Ecclesia eliminata, atque cum suis auctoribus auctorumque sequaci- 
bus indissolubili vinculo in aeternum confitemur esse damnata.” Ita 
clauditur decretum. 2 Jussit S. Leo apocryphas scripturas non. so- 
lum interdicendas, sed etiam concremandas, addens: “Si quis 
episcoporum apocrypha per haberi domos non prohibuerit, — haereti- 
cum se noverit judicandum.” 3 

52. Qua perpetuo usa est Sedes Apostolica vigilantia, ut libros 
pravos eliminaret, magis enituit, necessitate aucta, ex quo typis in- 
ventis libri ubique spargi coeperint. Indicem librorum vetitorum 
conflandum jussit Paulus IV., anno 1557, Inquisitoribus id muneris 
demandans : Pius IV. vero concilii Tridentini patribus pleniorem 
catalogum conficiendum commisit, qui octodecim ex suo coetu rei 
executionem imposuerunt ; sed recesserunt, re infecta, eam Ponti- 
ficis auctoritate perficiendam relinquentes. S. Pius V. Congrega- 
tionem Indicis tandem instituit, cujus est opera prava, vel vitio in- 
fecta, in catalogum referre. 

(1) Act. xix. 19. (2) Apud Harduin. Cone. Coli, t ii. coi. 942. 

(3) S. Leo. ep. xv. alias xciii c. xv. ad Turibium ep. Asturicensem. 

53. Praecipuae Indicis regulae sunt. “ 1. Libri omnes ante an- 
num 1515 damnati, etiamsi in Indice descripti non reperiantur, de- 
clarantur vetiti. 2. Libri omnes eorum, qui capita vel duces fuerunt 
haereticorum, omnino vetantur ; et etiam omnes alii haereticorum 
libri de Religione tractantes ; caeteri autem haereticorum permitti 
possunt, modo fuerint examinati et probatf.^ 3. Scripturarum in 
lingua vernacula lectio nonnisi piis qui utilitatem inde percipere pos- 
sunt, permittitur, episcopi vel inquisitorus venia, praevio parochi 
testimonio. 4. “ Lexica, Concordantiae, Indices, et alia hujusmodi, 
in quibus pene nihil auctoris haeretici habetur, probata permitti pos- 
sunt. 5. Libri obsccena tractantes absolute prohibentur, quamvis 
non inveniantur in Indice descripti. 6. Pariter vetantur omnes libri, 
et scripta Necromantiae, Geomantiae, Hydromantiae, Pyromantiae, 
Honomantiae, Chiromantiae, Astrologiae judiciariae, et omnia alia in 
quibus continentur sortilegia, veneficia, ac auspicia.” 7. Omnes 
libri catalogo speciatim inscripti vetiti sunt; nonnulli quidem abso- 
lute; alii donec expurgentur , quod intelligitur de nova editione 
emendata, quae fuerit S. Congregationi Indicis probata. 

54. Sub excommunicatione in Bulla Ccenae Summo Pontifici re- 
servata, prohibetur omnibus retinere vel legere libros quoscumque, 
ab auctoribus sectarum conscriptos, vel ab haereticis de religione ex 
professo tractantes. “ Alii vero sub poena excommunicationis, quae 
in regulis Indicis exprimitur, prohibiti sunt, quae tamen excommu- 
nicatio nulli reservatur : alii denique sub poena tantum peccati mor- 
talis, aliisque poenis arbitrio episcopi contumacibus infligendis.” 1 

55. Jam vero pro re explorata ex S. Scripturae auctoritate et per- 
petuo Ecclesiae usu, habendum est, libros haereticos, vel haeresi in- 
fectos, vel bonis moribus adversantes, esse omnino e manibus fidelium 
eliminandos. Equidem quum unicuique ex Ecclesiae auctoritate 
fidei veritas innotescat, temere omnino et cum animae discrimine, 
suo quisque fidens judicio, scripta haereticorum et infidelium legit : 
nec enim divinum auxilium, quo mens inconcussa maneat, mysteriis 
credes quae adeo superant hominum conceptum, poterit sibi polli- 
ceri : nec cupiditates temere excitatas reprimere valebit, occasionem 
quum amet, in qua pereundi est adeo manifestum discrimen. Idcirco 
disciplinam qua vetantur libri omnes pravi antiquissimam, aequissi- 
mam, sanctissimam praedicamus et agnoscimus. 3 

(1) Vide Antoine, De Virt. Theol. Append. de. librorum prohib. c. iii. 

(2) Vide Diss. 8. Alphonsi, de Ubrorum prohibitione, 1. i. append. iii. 

56. Utrum vero regulae Indicis vim habeant ubique terrarum quae- 
ritur. Jusserunt quidem pontifices, praesertim Clemens VIII., eas 
ubique promulgandas j 1 et declaravit S. Congregatio decreta sua ob- 
ligare universos christianos: 2 caeterum in plerisque locis in quibus 
haeretici permixti catholicis vivunt, ex benignitate et tolerantia sum- 
morum Pontificum, regularum rigor relaxatus censendus est, ne 
laqueis irretiantur animae. Id videtur agnoscere P. Philippus a 
Carboneano : “ Si alicubi ex sedis Apostolicae indulgentia vel tole- 
rantia usu receptae non sint regulae Indicis, ac Bulla Coenae, id unice 
inferri poterit, legentes libros prohibitos non incurrere in censuras 
in illis expressas.” 3 

. 57. “ At certum est,” pergit praelaudatus auctor, “ graviter pec- 
care contra Ecclesiae praeceptum, quae semper vetuit horum librorum 
lectionem, quaeque eamdem per Romanum Pontificem inculcat^ et 
renovat.” Hanc tamen sententiae severitatem mitigandam censeo ; 
nam etsi mens Ecclesiae pravorum librorum lectioni prorsus adver- 
setur, si tamen quae in Bulla CoBnae et Regulis Indicis continen- 
tur prohibitiones, usu apud nos receptae non sint, quod exploratum 
videtur, nescio qua lege universali prohibita librorum lectio innotes- 
cat. Igitur res eo reducenda eril, quo ipsa librorum et legentium 
indoles postulat. 

58. Qui libri per se magnum afferunt perversionis periculum, uti 
sunt Voltairii, et Painii scripta, et pleraque contra summa fidei 
mysteria, non sine gravi peccato legi possunt, nisi ab hominibus 
fide christiana bene imbutis, et alias contra dolos et artes auctorum 
illorum instructis; quia temere se alii objiciunt tanto errandi et 
fidem amittendi discrimini. 

59. Qui libri obscceni sunt et impudici ex professo, non possunt 
a quocumque legi absque gravi peccato, ob proximum libidinis ex- 
citandae periculum. 

60. Qui libri ex professo contra fidem catholicam agunt, plerumque 
non possunt absque gravi peccato legi, nisi ab his quorum est mu- 
nus errores refellere. Alii quidem temere se objiciunt discrimini; 
nec sola curiositate excusari videntur. Caeterum in hujusmodi culpa 
aestimanda indoles, dotesque legentis, sicut et scriptoris ars, atten- 
dendae sunt : nam periculum inde pendet. 

(1) In Regulis Indicis . 

(2) S. Cong. Indicis 4 Dec. 1674. episcopo Malacensi respondens . 

(3) Appendix de lib.prohib. c. iii. qu. iv. 

Vol. II. — 26 

61. Qui alios libros de historia, geographia, caeterisque hujusmodi 
rebus tractantes, in quibus plurima hinc inde reperiuntur fidei ad- 
versa, legunt, excusari videntur, ob difficultatem maximam quae in 
libris discernendis comparandisque habetur; quum enim plerique 
libri Anglico sermone scripti acatholicos auctores habeant, vix fieri 
potest ut Catholici, absque gravissimo scientiae detrimento, aliisque 
incommodis, ab iis se abstineant. Ideo videtur Ecclesiae benignitas 
id indulgere, ne irretiantur animae alioquin piae. Caeterum provi- 
dendum sedulo ne perversionis oriatur occasio ; ideoque omni studio 
laborandum, ut libri expurgati habeantur. 

62. Quum Scripturarum versio Anglica a Protestantibus edita 
plures contineat mendas, sitque justissime a Summis Pontificibus 
vetita, sicut et caeterae omnes versiones quae e Biblicae Societatis offi- 
cina prodeunt ; nequaquam permittendum est ut Catholici ea utantur, 
praesertim quum sic foveatur pravum principium, quod suo quisque 
judicio fidem sibi comparare debeat. Pueri in scholis publicis non 
debent ea versione uti ; nec magistri operam suam in ea legenda 
praestare. Fideles non oportet eam domi retinere. Caeterum si 
qui sint nuper ad fidem conversi, qui Biblia a suis majoribus per 
manus tradita, in quibus et nomina parentum et filiorum inscribun- 
tur, prout mos est, retineant, non videntur contra sensus affectusque 
suos cogendi ut ea abjiciant; Apostolo monente : “infirmum autem 
in fide assumite.” 1 Imo neophyti plerique non videntur urgendi, 
ut libros quos habuerunt ante conversionem dimittant, quum offen- 
sionem hac in re facile patiantur, et alioquin non versentur in magno 
periculo; norunt enim jam errores, qui ibi continentur. 

63. Quae Gregorius XVI. sanctissime edixit, licentiam impri- 
mendi nullo frceno injecto spectant, qua impia quaeque et obscoena 
e prelo prodeunt cum tanto animarum damno. Quicumque noverit 
pessimos omnis generis libros qui e prelo, Gallico praesertim, per 
seculum elapsum emissi sunt, non poterit verba Pontificis rerum 
veritate niti non agnoscere : “ Huc spectat deterrima illa ac num- 
quam satis execranda et detestabilis libertas artis librariae ad scripta 
quaelibet edenda in vulgus.” 2 Profecto ipsae nostrae leges, quamvis 
libertati preli consulant, eam tamen certis arctant limitibus, poenasque 
ea abutentibus irrogant. 3 In Statibus meridionalibus, in quibus ser. 

(1) Rom. xiv. i. (2) Ep. Encyclica, anno 1832. 

(3) De V attelius postquam de libertate preli disseruisset, subjunxit: “I know 
that this liberty has its just bounds; that a wise govemment ought to have an 

vitus viget, severissimis legibus insuper vetatur ne quis in lucem 
edat, vel in publicum spargat libros contra servitutem . 1 Quis igitur 
miretur pontificem queri de abusu libertatis preli, quo impia et ne- 
fanda opuscula eduntur, cum pietatis et morum gravissimo dispen- 
dio? 

eye to the press, and not suffer such works to be published, as are scandalous, 
contrary to morality, the form of goverament and established Religion.” Law 
of Naiions, 1. i. c. xL §. 114. 

(1) “ If any white person or persona shall print, write, circulate or put 
forth, or cause to be printed, written, circulated, or put forth, any book, 
paper, magazine, pamphlet, handbill, or circular in this state, containing any 
sentiment, doctrine, advice or inuendos calculated to produce a disorderly, 
dangerous or rebellious disaffection among the colored population of this state, 
or in any wise to endanger the peace of society, hy exciting riots and rebel- 
lion among said population, that any such person or persona, their aiders and 
abettors so offending, of in any manner or form engaged in printing, writing, cir- 
culating and publishing as aforesaid, shall be deemed guilty of a high misde- 
meanor, and be tried before any court of competent jurisdiction, and shall be 
imprisoned for a term not more than twelve, nor less than three months, and be 
fined in a sum not exceeding one thousand dollars, nor less than one hundred. ,, 

“ If any slave, negro, mustizo, or free person of color, shall knowingly bring, 
circulate, or cause to be brought or circulated in this state, or aid or assist in any 
manner, or be instrumental in aiding or assisting in the circulation or bringing 
into this state of any such publication as described in the preceding section, the 
said person or persons so offending, on conviction thereof, before any court having 
jurisdiction of the same, shall suffer death.” Latos of Mississipp i, Act 16 Dec. 
1830. 

“ If any person shall knowingly bring or circulate, or cause to be brought or 
circulated, within this state, or shall aid in the bringing or circulating herein any 
composition, in manuscript or print, or any pictorial represeritation calculated to 
produce disaffection among the slave population hereof, or to endanger the peace 
of society, he shall, upon conviction, be punished by imprisonment in the peni- 
tentiary for any term not exceeding ten years.” Ibidem, Appendix , Act Feb. 
15, 1839. 


Digitized by LjOoq le 



PARS II. 


DE SPE. 


CAPUT UNICUM. 

64. “ Spes est virtus per quam cum certa fiducia futuram beatitudi- 
nem, et ejus media assequendae expectamus per Dei auxilium.” 
ItaS. Alphonsus. 1 Videtur homo teneri ad spei actum eliciendum, 
quum primum Deus illi innotuerit, tamquam ultimus finis. Debet 
etiam saepe in vita spe in Deum tendere, praesertim in difficili rerum 
conditione ; vel dum vehementi pulsatur tentatione, ad quam edo- 
mandam divinum auxilium quaerere et sperare oportet. 

65. Primarium spei objectum est coelestis beatitudo, seu Deus 
possidendus : secundaria sunt omnia gratiae subsidia quibus com- 
paretur; sed et bona hujus vitae, quatenus saluti inserviunt, spe- 
rare licet. Motivum , seu formale objectum , est divina potestas et 
misericordia, quae et promissa est poenitentibus. Christi meritis 
nitimur sperando, “non enim est in alio aliquo salus.” 2 Quod 
autem Virginem Deiparam appellemus spem nostram, et de Sanctis 
aliis piam foveamus fiduciam, contingit ex alto quem fovemus sensu 
eorum sanctitatis : quapropter tenero pietatis affectu ob communem 
nobis iliisque naturam ad eorum patrocinium confugimus, eosque 
apud Deum, per Christi merita, plurimum orando nobis prodesse 
posse, non dubitamus. Altiori prorsus sensu in Deum speramus, 
quem fontem gratiae et salutis agnoscimus, Christumque Redemp- 
torem colimus. Optime igitur S. Thomas maledictionem in eum qui 
confidit in homine, latam interpretatur : “ Vituperantur qui sperant 
in homine, sicut in principali authore salutis ; non autem qui spe- 

(1) L. ii. Tratt. ii. c. Unie . n. 21. (2) Act. iv. 12. 

rant in homine, sicut adjuvande ministerialiter sub Deo.” 1 “Non 
licet sperare de aliquo homine, vel de aliqua creatura, sicut de prima 
causa movente in beatitudinem. Licet autem sperare de aliquo 
homine, vel de aliqua creatura, sicut de agente secundario et instru- 
mentali, per quod aliquis adjuvatur ad quaecumque bona consequenda 
in beatitudinem ordinata. Et hoc modo ad sanctos convertimur.” 2 
Suis meritis nemo fidere debet, sed ea ex gratia derivari, et Dei dona 
esse agnoscere : quae tamen fiduciam quandam praebent. S. Hila- 
rion animi trepidationem vitae diuturnae memoria sedabat moribun- 
dus. Vide et Ezechiae exemplum. 3 

66. Quod quis spe ductus agat, omni caret vitio : quum enim Deus 
hominem creaverit ut felix sit in aevum, eumque ita constituerit na- 
tura, ut necessario id velit, nihil vitii in eo potest esse, quod beatitu- 
dinem suam spe contempletur, et quaerat. Neque sui felicitas fit hoc 
pacto summuigi hominis studium cum divinae majestatis dispendio; 
non enim Deus ad hominem refertur, veluti ratio qua beatitudo com- 
parari possit : sed Deus ipse finis est in quem homo tendit, et quidem 
ordine servato quem Deus statuit, in ipso beatitudine quaerenda. 
Psaltes mercedis hujus spe se excitatum fuisse ad virtutum exerci- 
tium testatus est : “ inclinavi cor meum ad faciendas justificationes 
tuas in aeternum propter retributionem.” 4 Merito igitur damnavit 
Alexander VIII. propositiones sequentes : “ Intentio qua quis detes- 
tatur malum, et prosequitur bonum, mere ut coelestem obtineat glo- 
riam, non est recta, nec Deo placens.” . . . “ Quisquis etiam aeternae 
mercedis intuitu Deo famulatur, charitate si caruerit, vitio non caret, 
quoties intuitu licet beatitudinis operatur.” 5 “ Tunc tamen (dicit 
Laymann de charitate cap. 2) quis in hoc peccaret, quando actuali 
intentione nollet amare Deum, nisi propter spem, aut timorem.” 6 

67. Spes certa est, quatenus Deus, qui salutem nobis misericor- 
diter pollicitus est, suis stabit promissis, si conditionem quam statuit 
impleverimus, viresque praestabit quibus eam valeamus implere. 
“Spes non confundit,” inquit Apostolus. 7 “Scio cui credidi, et 
certus sum, quia potens est depositum meum servare.” 8 “ Abundan- 
tius volens Deus ostendere policitationis haeredibus immobilitatem 

(1) 2. 2. qu. xxv. art. i. ad iii. (2) Ibidem, qu. xvii. art. iv. Resp. 

(3) IV. Reg. xx. 3. (4) Ps. cxviii. 112. 

(5) Prop. x. et xiii. 

(6) Apud S. Alphonsum, 1. ii. Tract. iii. de Praecepto char itatis, c. i. n. 24. 

(7) Rom. v. 5. (8) n. Tim. i. 12. 

26* 

consilii sui, interposuit jusjurandum: ut per duas res immobiles, 
quibus impossibile est mentiri Deum, fortissimum solatium habeamus, 
qui confugimus ad tenendam propositam spem : quam sicut ancho- 
ram habemus animae tutam ac firmam.” 1 Caeterum quum facile de- 
ficiamus, et tentatione vincamur, ideo hortatur Apostolus: “cum 
metu et tremore vestram salutem operamini.” 2 

68. Vitia spei opposita sunt desperatio et praesumptio. Desperatio 
est omnimoda diffidentia salutem assequendi, vel subsidia ad eam 
necessaria. In eo posita est, ut quia, spe penitus amissa, curam 
salutis abjiciat. “ Hinc judicium, quo quis putat, se a beatitudine 
excludendum, non est proprie desperatio, etsi sit quid praevium et 
inducens ad desperationem. Imo, ut observat Herincx, cum tali 
judicio, saltem non plane firmo, sed formidoloso, potest consistere 
actus spei, quo quis nihilominus velit ad beatitudinem contendere, si 
forte sit misericordiae locus.” 3 Fides aliquando cum spe amittitur, 
quando quis ideo desperat, quod Deum eum ad supplicia inferorum 
ab aeterno destinasse credat. Plerumque tamen desperatio contingit, 
fide haud amissa ; homo quippe qui certa fide tenet Deum sibi et 
omnibus salutis subsidia sufficientia praestare, potest adeo sensu sce- 
lerum suorum obrui, ut spem omnem veniae abjiciat. Id autem se- 
dulo animadvertendum, quosdam phantasia laborare, tetrisque ima- 
ginibus mentem habere adeo obnubilatam, quod sibi videantur despe- 
rare. His consolatio praebenda est, et sacramenta etiam praestanda, 
dummodo, nulla peccati consuetudine irretiti, cupiant saluti consulere. 
Nec eis facile credendum asserentibus se desperare ; quae enim oogi- 
tationes eos adeo deprimunt, sunt plerumque aegri animi somnia, 
quae spernere praestat 

69. Desperatio ad vitia gravissima aditum aperit ; spe enim semel 

abjecta, quisque ruit pronus in scelera, quum se non posse repugnare 
vitio habeat persuasum, et nullam fore sibi in aevo futuro voluptatem 
existimet. Hinc Deo per Jeremiam pollicenti se Hierosolymitanis 
veniam elargiturum, si poanitentiam agerent, responderunt: “Des- 

peravimus: post cogitationes enim nostras ibimus, et unusquisque 
pravitatem cordis sui mali faciemus.” 4 

70. Praecipuum desperationis remedium est, ut infinita Dei mise- 

(1) Heb. vi. 17. (2) Phil. ii. 12. 

(3) Petrus Dens, Tract. de Virtute Spei , n. 107. ii. 

(4) Jer. xviii. 12. 

ricordia et copiosa Christi redemptio praedicentur, et exempla propo- 
nantur eorum qui, gravissimorum peccatorum licet rei, veniam 
poenitendo consecuti sunt. Qui hac laborant tentatione benigne sus- 
cipiendi sunt a confessario, et omni studio inducendi, ut ponant in 
Deo spem suam. 

71. Falsd existimavit inclytus archiepiscopus Cameracensis, Fe- 
nelon, animam in extremis quibusdam probationibus, omni salutis spe 
amissa, Dei voluntati justissimae hac de re acquiescere, perfectionis 
exercitio : 1 actus enim hujusmodi cum insito beatitudinis amore, et 
cum Dei voluntate de spe semper fovenda, componi nequit. 

72. Praesumptio est temeraria expectatio salutis, vel subsidiorum 
quibus comparetur. Pelagiana vocatur, qua quis, suis viribus fre- 
tus, confidit se salutem consecuturum, absque Dei auxilio. Hanc 
fovent nonnulli, qui, licet Pelagianam haeresim non profiteantur, 
sibi tamen de viribus suis et meritis blandiuntur. Calviniana dicta 
est illa niihia salutis fiducia, qua quis certo sibi persuadet, se e nu- 
mero electorum esse, nec posse a salute excidere. Praesumptio quae 
in plerisque reperitur, fide salva, est magna salutis assequendae fidu- 
cia, virtutum exercitio neglecto. Sic plurimi sibi pollicentur vitae 
emendationem post plurimos annos, vel poenitentiam in vitae exitu ; 
et interim pergunt se vitiis inquinare. Nonnumquam levi aliquo 
pietatis exercitio nituntur. “Peccare cum proposito perseverandi 
in peccato sub spe veniae, ad praesumptionem pertinet, et hoc non 
diminuit, sed auget peccatum : peccare autem sub spe veniae quan- 
doque percipiendae, cum proposito abstinendi a peccato et poenitendi 
de peccato, hoc non est praesumptionis ; sed hoc peccatum diminuit, 
quia per hoc videtur habere voluntatem minus firmatam ad peccan- 
dum.” 2 Ita S. Thomas. Homini praesumptione elato proponenda 
sunt divina judicia, dicendumque : “ Tu fide stas : noli altum sapere, 
sed time.” 3 

73. Fenelon existimavit hominem ad perfectionem evectum, 
spem amplius non fovere ; sed de beatitudine et damnatione minime 
solicitum, Deum solum respicere, et diligere toto voluntatis nisu. 
Caeterum merito rejecta est haec perfectionis notio; 4 nam ita sumus 

(1) Prop. ix. x. xi. xii. (2) 2. 2. qu. xxi. a. ii. ad. iii. 

(3j Rom. xi. 20. 

(4) Vide 23 propositiones damnatas an. 1699. ab Innoe . XII. Bulla quce in- 
cipit : Cum ad apostolatus nostri notitiam . 

natura comparati, ut non valeamus, nec debeamus, omnem curam 
beatitudinis abjicere ; sed omnino oporteat in Deum, tamquam finem 
pt beatitudinem tendere. Foedam prorsus doctrinam, 1 a mente Fene- 
lon longe alienam, quamvis aliquatenus affinem, quum spei exerci- 
tium excluderet, 2 tradiderat paulo ante Michael de Molinos, presbyter 
Hispanus, damnatus idcirco anno 1687 Bulla : “ Caelestis Pastor.” 

(1) Prop. xlL et seq. 

^2) Prop. vii. 

DE CHARITATE. 


CAPUT I. 

DE PRAECEPTO CHARITATIS. 

74. Charitas Dei est amor quo Deum prosequimur, tamquajn 
Ens perfectissimum, summo amore dignum. A theologis vocatur 
amor amicitiae , quod Deus propter se diligatur, et in ejus perfectione 
et beatitudine conquiescat mens, eupiens gloriam omnem ei tribui. 
Distinguunt hunc ab amore concupiscentiae , seu spei , quo Deum 
quaerimus in nostram beati tudinem, eo frui desiderantes. Hunc ta- 
men cum perfectissima Dei dilectione componi posse inde liquet, 
quod praeceptum de Deo diligendo ex toto corde, respectum ad nos 
includat: “ipsa verba hoc clarissime significant, atque exprimunt, 
dum dicitur: Diliges Dominum Deum, tuum: quasi dicat: quia 
ipse est Dominus Deus tuus : quia Creator tuus ; quia principium 
tuum, et ultimus finis tuus ; quia benefactor tuus. Pater tuus, omne 
bonum tuum ; quae plane absque relatione ad nos intelligi nequeunt.” 1 
Nec vitii aliquid est beatitudinem in Deo quaerere: “ non enim ordi- 
natur ad aliud, sicut ad finem ; sed ipse est finis ultimus omnium.” 2 

75. Charitatis virtus a Deo animae infunditur ; nec enim, nisi Spi- 
ritu Sancto cor movente, possumus Deum super omnia diligere, prout 
oportet ad salutem : quapropter Apostolus ait : “ Charitas Dei diffusa 

(1) Vide Append. ii. de quaestionibus ad Spem , tom. xiii. Cursus Theologi», 
et Theol. P. Patuzzi tom. iii. tract. iv. de virtutibus theoL Vide et Append. iii. c. 
iii. 10. 

(2) 8. Thomas, 2. 2. qu. xxvii. art. iii. Resp. 

est in cordibus nostris, per Spiritum Sanctum, qui datus est nobis.” 1 
Est virtutum omnium praestantissima, docente Apostolo: “nunc 
autem manent fides, spes, charitas, tria haec : major autem horum est 
charitas.” 3 Est etiam maxime necessaria: absque ea quippe ad sa- 
lutem non prosunt caeterae quaecumque virtutes, vel opera quaeque 
egregia: “Si linguis hominum loquar, et angelorum, charitatem 

autem non habeam, factus sum velut aes sonans, aut cymbalum tin- 
niens. Et si habuero prophetiam, et noverim mysteria omnia, et 
omnem scientiam : et si habuero omnem fidem, ita ut montes trans- 
feram, charitatem autem non habuero, nihil sum. Et si distribuero 
in cibos pauperum omnes facultates meas, et si tradidero corpus 
meum, ita ut ardeam, charitatem autem non habuero, nihil mihi pro- 
dest.” 3 Attamen non ideo nullae censendae sunt virtutes quae non 
fuerint charitate perfectae ; fides enim, qua Deo docenti assentimur, 
est virtus, quamvis ad salutem non sufficiat, nisi per dilectionem 
operetur: et sic de aliis virtutibus dicendum. Ideo dicit S. Thomas 
eas veras virtutes non esse, quia non valent ad salutem, deficiente 
charitate : “ Erit quidem vera virtus, sed imperfecta, nisi referatur 

ad finale et perfectum bonum. Et secundum hoc simpliciter vera 
virtus sine charitate esse non potest.” 4 

76. Datur divinum charitatis praeceptum : “ diliges Dominum 
Deum tuum ex toto corde tuo, et in tota anima tua, et in tota mente 
tua. Hoc est maximum et primnin mandatum.” 5 Eo tenemur 
Deum omnibus rebus anteferre, ita ut ejus voluntatem nobis per 
mandata manifestatam rebus omnibus creatis anteponamus. Quum 
obligatio haec ex summa Dei perfectione, et beneficiis in hominem 
collatis oriatur, liquet hominem quum primum rationis usum adep- 
tus fuerit, ei satisfacere debere. Pueri idcirco de ea edocendi sunt, 
ut qua valent ratione in Deum tendant, eumque tamquam finem ul- 
timum, et summum bonum, amplectantur. Caeterum ratione habita 
tenerae aetatis, non facile damnandi sunt violati praecepti, nisi"gravi- 
ter contra notissimas morum leges ex plena scientia deliquerint. 
Constat saepius in vita actum amoris divini eliciendum, uti ex ipsis 
praecepti verbis, et ex necessaria hominis ad Deum relatione colligi- 
tur : quapropter merito damnatae sunt propositiones sequentes : 

(1) Rom. v. 5. (2) I. Cor. xiii. 13. 

(3) I. Cor. xiii. 1. (4) 2. 2». qu. xxiii. art vii. Resp. 

(5) Mat. xxii. 37. 

“ Homo nullo unquam vitae suae tempore tenetur elicere actum fidei, 
spei, et charitatis, ex vi praeceptorum divinorum ad eas virtutes per- 
tinentium.” 1 “ Probabile est ne singulis quidem rigorose quinquen- 
niis per se obligare praeceptum charitatis erga Deum.” 2 Equidem 
certo statui nequit quoties dilectionis actus eliciendus sit ; sed liquet 
eum necessarium esse ad gratiam assequendam, quando sacrum ce- 
lebrandum est, vel eucharistia suscipienda, absque copia confessarii. 
Sunt etiam vehementes tentatioues quae alias superari nequeunt ; et 
in mortis discrimine videtur omnino necesse, ut homo, toto atnimi 
nisu, Deum amplectatur, et diligat. 

77. Gravis peccati contra charitatem reus est, qui aliquid divinae 
amicitiae antefert. Non temere autem judicandum de eo qui vehe- 
menti et teqero affectu in aliquem, quem licet diligere, fertur : si 
enim nolit Dei violare legem quocumque in rerum eventu, etiam ad 
amico gratificandum, affectus inordinatus non est, quamvis forsan 
haud vacet periculo. Deum quippe vere amat, qui, mentis judicio, 
et animi proposito, ejus voluntatem caeteris omnibus anteponit; 
quamvis intensius feratur in res sensibus objectas : sicut mater in- 
fantem diligit. Caeterura conatus omnis adhibendus est, ut impetu 
etiam animi in Deum feramur. 3 Insuper studium omne ponendum 
est, ut diligendo eo quotidie proficiamus ; nec enim cuique in hac 
vita videri debet se praecepto Deum diligendi ex toto corde, mente, 
anima, viribusque satisfecisse. 

78. Gravissime contra charitatem peccat qui Deum odit, tamquam 
dominum duriorem, judicemque austerum, scelerum nimium ulto- 
rem. Non autem Deum odisse dicendus est, qui taedio quodam animi 
aegre fert quae cupiditatibus injiciuntur vincula. 

(1) Prop. i. damnata ab Alex. VII. 24 Sept. 1665. 

(2) Prop. vi. damnat ab Innoc . XI. 2 Martii 1679. 

(3) Vide Mayol. Disp. Proeamb. ad Decal . qu. iii. art. i. 

CAPUT II. 

DE CHARITATE ERGA PROXIMUM. 

79. Charitatis virtus proximos amplectitur ; omnes quippe homi- 
nes propter Deum amare debemus : nam primo mandato simile dici- 
tur a Christo: “ diliges proximum tuum sicut teipsum.” 1 Equidem 
ille amor sui, qui ab ipsa natura derivatus est, in regulam et nor- 
mam datur, ut aliis non faciamus quae ipsi nobis fieri nolumus, et iis 
ea impendamus beneficia, quibus nobis indigentibus subveniri cupe- 
remus. Non tamen omnes pariter, et nullo facto discrimine, dili- 
gendi sunt : nam ordinem servandum dictat ratio, et naturae intimus 
sensus ; cui nihil derogat divinum dilectionis praeceptum. 

80. QuiSque igitur ex naturae instinctu seipsum, post Deum, im- 
primis diligere, et beatitudinem suam in Deo fruendo quaerere debet. 
Hic sui amor bonus est, et omni vitio immunis. 2 Salus propria, et 
quae ad eam ducunt bona spiritualia, aliorum utilitatibus omnino ante- 
ferenda sunt. Proximorum salutem, et spirituales utilitates deinceps 
oportet quaerere. Sui utilitates temporales post spiritualem proximi 
profectum locum habent: deinceps temporalia proximi commoda. 
Denique in extremo discrimine se proximum que, ordine pari servato, 
quisque diligere debet. 

81. Salus igitur sui cuique prae omnibus curanda est, quam alienae 
salutis studio nemo negligere debet. Si sacerdos se imparem noverit 
tentationibus vincendis, quae in sacro ministerio cum animarum cura 
conjuncto occurrunt, debet, saltem post periculum pluries factum, et 
cautelam frustra adhibitam, curam illam deponere, etiamsi nullus 
alius praesto sit sacerdos qui eam suscipiat. Poterit quis semel vel 
iterum discrimini se committere, Dei implorato praesidio, et omni 
vigilantia adhibita : sed si fragilitatem suam adhuc experiatur, debet 

• sibi consulere, se abdicando munere quod sine peccato non valeat 
exercere. Id eo magis dicendum, si suae ruinae habeat participem. 

82. Studio perfectionis vacare quis poterit, aliorum utilitate spi- 

(1) Mat. xiii. 39. 

(2) Vide Patuzzi, in App. iii. ad Mayol. c. vi. §. 3. Cursus complet . 

rituali vel temporali neglecta, dummodo munere ullo speciali non 
adstringatur : caeterum non peccat, si aliis consulat, cum perfec- 
tionis dispendio. Hinc culpanda non est puella, quae religionem 
profitetur, matre paupere in saeculo relicta, quae tamen egestate non 
laborat. Nec culpandus vir qui in ordinem religiosum ingreditur, 
fratribus vel aliis propinquis neglectis, quos pietate imbuere se in 
saeculo manentem posse confidebat; habet enim jus sibi consulendi, 
et perfectioni studendi. Sed nec reprehendendus, si velit in saeculo 
manere, ut fratres aliosve institutis sacris imbuat ; vel ut parentibus 
aetate provectis auxilio sit, et solatio. “ Perse loquendo,” inquit S. 
Alphonsus, “ potest quis privare seipsum bonis spiritualibus non 
necessariis ad salutem ob bonum proximi spirituale, vel corporale, 
ut esset omittere ingredi in Religionem, ad alendos parentes suos, 
vel filios.” 1 Vidua quae ad Religionem confugit, postquam filiis 
satis consuluit, culpanda non est : secus si eorum derelicta cura, sibi 
tantum studeat. 

83. Peccatum nullum, quantumvis leve, admittendum est, etiam 
alienae salutis studio ; nam tenetur quisque sibi praecavere ; praeter- 
quam quod peccatum nullo pacto possit licere. Igitur si quis prae- 
videat veritate exposita haereticos triumphum acturos, vel infirmos a 
fide defecturos, non ideo licebit levissimo mendacio eam obtegere ; 
etiamsi plurimi hac ratione ad fidem adducendi forent : cae teram ve- 
ritas ipsa non est temere exponenda. 

84. In extrema necessitate spirituali constituto subveniendum est, 
etiam cum vitae discrimine, “dummodo tria*constent, 1. ut sit aeque 
spes juvandi, ut ait Busembaum cum Laymann. 2. ut proximus 
certo damnandus sit, nisi a te adjuvetur; ita ut (addit Malderus) tibi 
constet proximum aliter non esse convertendum contritione, vel alia 
operatione divinae gratiae.” 2 Ea quippe dicitur extrema necessitas, 
quae proximum certumque damnationis discrimen fert. Igitur, si 
nemo alius reperiatur, qui baptizet, debet parvulum moriturum bap- 
tizare, licet verosimiliter timeat mortem ab itinere ad eum baptizan- 
dum. Quum plerumque baptismus parvulorum, invitis parentibus, 
etiam in vitae exitu, gravissimum fidei catholicae odium parere possit, 
non videtur teneri quispiam ad eum perficiendum, quandocumque 
fieri nequeat absque pacis dispendio. Constat eos vita haud peri- 

(1) L. ii. tract iii. cap. ii. dub. i. n. 26. 

(2) 8. Alph. 1. ii. Tract iii. cap. ii. dub. L n. 27. 

Vol. II. — 27 

ditantes baptizare non licere ; quum injuria parentibus fieret, si 
pueri eorum potestati subducerentur, 1 et sacramentum temere admi- 
nistraretur, deficiente probabili spe pueros catholice educandos. 
Spem hanc plerumque adesse quando ipsi parentes eos afferunt bap- 
tizandos censuit concilium I. Baltimorense. 2 

85. Gravis necessitas spiritualis ea dicitur, in qua salus sterna fit 
difficilis, qualis est omnium adultorum moribundorum, et eorum 
omnium qui carent ministerio sacro. “ Si proximus sit in necessi- 
tate tantum gravi, non teneris ei succurrere cum periculo vitae, famae, 
vel bonorum, nisi sis pastor, . . . vel nisi tuum damnum temporale 
esset leve. . . . Hinc dicunt Salmanticenses . . . quod non teneris 
retrahere peccatores cum tali periculo ; nec ad Indos convertendos 
navigare, cum sint alii qui hoc facere possunt, et alias fructus sit in- 
certus. . . . Secus verd te teneri dicunt 1. Salmanticenses; ... si 
communitas aliqua esset in gravi necessitate spirituali; quia tunc 
grave damnum commune praecavendum est, magis quam tuum parti- 
culare. Hinc inferunt teneri cum periculo vitae ministrare sacramen- 
ta populo, qui alias esset in periculo amittendi fidem ; vel si tempore 
pestis popultis sit omni sacerdote destitutus.” 3 Egregie hoc munus 
charitatis impleverunt, regnante Elizabetha, plurimi sacerdotes in 
Anglia et Hibernia, suppliciis pro fide gloriosi. 4 “ Dicunt II. teneri 
in gravi necessitate, qui ex officio debet subvenire, modo speret fruc- 
tum. Hinc tenentur ex justitia pastores, scilicet episcopi et parochi 
cum periculo vitae, ministrare ovibus Sacramenta nececsaria : ut bap- 
tismum et poenitentiam, non vero alia. Nec pastor potest tunc officio 
renunciare, licet possit alios substituere cum justa licentia Ordinarii, 
ut Laymann ex communi . • . . Addit Suaresius quod pastor tene- 
tur etiam cum magno suo damno temporali procurare magnam utili- 
tatem spiritualem subditi.” 5 De omnibus sacerdotibus affirmat S. 
Alphonsus, eos teneri, etiam cum vitae periculo, ad absoLvendum 
moribundum qui ‘“habituatus sit in peccatis, et sit adeo rudis ut 
nesciat actum contritionis elicere. . . . Tempore autem pestis 
censeo cum Laymann . . . contra Palaum .... teneri sacerdotes, 
deficientibus aliis, absolvere moribundos cum periculo vitae, quia in 
tanta multitudine morientium numquam deficient hujusmodi, igno- 
rantes.” 5 

(1) S. Thom. 2. 2®. qu. x. urt. xiL Sed contra est. 

(2) Decr. xvii. (3) 8. Alph. 1. ii. n. 27. 

(4) Vide “ Memoirs of Missionary Priests.” (5) S. Alph. ubi supra . 

86. In proximis diligendis is ordo servandus est, ut qui meliores 
sunt magis aestimentur, diligantur, et honorentur. Sic sancti homines 
diligendi sunt prae improbis, licet propinquis : patriae vindices pluris 
fiunt quam alii reipublicae haud soliciti : fortes, facundi, doctique prae 
ignavis, imperitis, ignaris diliguntur. Dilectio autem quae intensionis 
gradus habet, naturae ordinem hunc sequitur, ut uxor prae caeteris 
diligatur; deinceps filii, parentes, fratres et sorores, aliique pro pro- 
pinquitatis ratione. Subveniendum est primo uxori, deinceps filiis, 
patri et matri, fratribus, sororibus, propinquis. Caeterum in extrema 
necessitate parentes praeferuntur omnibus, quum vitam dederint : in 
aequali necessitate, haud extrema, liberi praeferuntur parentibus, 
quum sit speciale parentum munus filiis consulere. 

87. “ In rebus pertinentibus, ad civilem communicationem praefe- 

rendi sunt concives, in bellicis commilitones, in spiritualibus spiritu- 
ales filii, patres, fratres. Bannez tamen probabiliter docet, parentes 
carnales, etiam spiritualibus, aliis omnibus praeferendos : quia con- 
junctio carnalis est fundamentum aliarum conjunctionum.” 1 Caete- 
rum nemo prorsus est dilectione privandus, quum proximi nomine 
omnis homo veniat. Sic praeclare Augustinus quaestioni : “ Quis 

est mihi proximus ?” respondet, prae animo habens Samaritani para- 
bolam : “ Omnis homo proximus tuus est. Nonne duos parentes 

habuimus omnes ?” 2 

(1) Busembaum, apud S. Alphonsum ibidem. 

(2) Serm. xc. 

CAPUT III. 

DE DILECTIONE INIMICORUM. 

88. Quum proximi nomine omnis intelligatur homo, liquet inimi- 
cos etiam esse diligendos : quod et Christus districte praecepit : 
“ Diligite inimicos vestros, benefacite his qui oderunt vos, et orate 
pro persequentibus et calumniantibus vos.” 1 Hinc tenetur unus- 
quisque communia dilectionis indicia et testimonia cuilibet, etiam 
inimico, exhibere: specialia autem beneficia non debentur, nisi 
aliunde accedat ratio. Equidem communia officia, qualia unicuique 
solent praestari, non possent denegari, quin odium indicetur: spe- 
cialia autem nemini debentur, ideoque absque injuria denegantur. 
Communia censentur “ quae christiano debentur a quolibet christiano 
in communi, concivi a concive, cognato a cognato.” 2 Specialia 
sunt magna familiaritas, , munerum largitio, vel alia beneficia. Qui 
praestant auctoritate, aliquando absque culpa omnia dilectionis signa 
omittunt, duriusque tractant subditos, ut eos ad bonam frugem redi- 
gant : id licet etiam amicis, propinquisque, quando expedire videatur 
ad rei emendationem, vel ad familiae, ccetusve decus. Merito igitur 
ebriosi, vel qui alias pravis moribus infames sunt, communibus offi- 
eiis privantur. Sic etiam qui occasionem delicti et fomitem ex ami- 
citia desumpturi videntur, pari ratione tractantur. E contra specialia 
dilectionis indicia praebenda sunt aliquando, si iis denegatis scanda- 
lum oriturum sit ; vel si inimicus veniam deprecetur ; vel admodum 
indigeat Speciali beneficio ; vel sit hac ratione in viam salutis attra- 
hendus. Clericos praesertim ad ea praestanda, pluribus in rerum ad- 
junctis, obligari facile contingit. “ Per se loquendo, nemo tenetur 
ad inimicum diligendum positivo et peculiari actu, neque ad eum sa- 
lutandum, alloquendum, aegrotum invisendum, mcestum consolandum, 
hospitio excipiendum, vel familiariter cum eo agendum, etc. quia haec 
sunt signa specialia amoris.” 3 Si prius consueveras inimico pecu- 

(1) Matt. v. 44. 

(2) Busembaum, post Cajet, apud S. Alphons. 1. ii. n. 28. 

(3) Busembaum, ib idem. 

liaria signa exhibere, ea adhuc praestanda suat, “ ad hoc tamen non 
teneris cum gravi tno incommodo, modo scandalum amoveas,” in- 
quit S. Alphonsus. 1 

89. Qui inter se sanguine conjuncti, vel alias speciali amicitiae 
vinculo ligati, dissidio orto, specialia signa denegant, possunt a gravi 
peccato excusari, si nullum sit odium, sed animorum ad tempus di- 
vortium, absque aliorum scandalo. Multo magis excusantur, etiam 
a culpa levi, qui dissidii haud participes, coguntur, patre jubente, 
familiaritatis et amicitiae indicia denegare: nec enim possunt cum 
pacis domesticae dispendio amicitiam colere. Ita etiam excusatur 
uxor, quae sororis consortio, jubente marito, se subducit Cae teram 
“ non licet inimicum excludere a communibus orationibus, v: g; 
oratione Dominica, quae pro communitate instituitur, nec a communi- 
bus eleemosynis, resalutatione, responsione, expositarum mercium 
venditione ; quia haec sunt communia dilectionis signa ; ideoque con- 
tra haec facere, v. g. cognatos omnes invitare, obvios omnes ex vicinia, 
vel collegio ex consuetudine salutare, solo inimico excluso, est ex 
genere suo, et regulariter mortale.” 3 

90. Plerumque non tenetur quis ad salutandum inimicum, quia 
“ per se omissio salutationis non est signum odii, nisi antea solebas 
eum salutare : vel nisi ex circumstantiis colligatur te ex odio non sa- 
lutare; vel ille sit tunc Superior: vel nisi occurrentibus pluribus, 
inter quos est ille, reliquos, eo excepto, salutes.” . . . “Vel etiam 
(addendum) si sine magno incommodo salutando inimicum posses 
eum ab odio et culpa gravi liberare : ad hoc enim bene videtur chari- 
tas te obstringere, ut recte ait Tournelius, t. 3 p. 267. n. 4. Omnino 
autem teneris eum resalutare, quia alias censeris inimicum contem- 
nere, et in hostilitate velle perseverare, ut communiter cum auctori- 
bus citatis docetur. Excipe, nisi esses praelatus, parens, vel judex, 
vel nisi hoc facias, non ex odio, sed justo dolore acceptae injuriae . . 
modo . . ex brevi tempore injuriam' acceperis. Religiosus autem 
qui renueret per notabile tempus, puta post hebdomadam, colloqui 
cum inimico, merito dicit Sporer non esse absolvendum.” 3 

91. “Etsi quivis teneatur inimico veniam legitime petenti non 
tantum interius remittere, sed etiam externa remissionis signa osten- 
dere; negat tamen TruL /. 15. c. 5. d. 5. . . . teneri statim post- 
quam offensio est illata, eo quod sit res violenta et supra fragilitatem 

(1) L. ii.n.28. (2) Busembaum, ibidem. (3) 8. Alph. ibidem. 

ha manam.” 1 “ Expectandum igitur tempus opportunum ; et interea 
sufficiet, quod offensus deponat odium.” Ita S. Alphonsus. 2 Hinc 
si qui3 alicujus maritum, fratrem, filium occiderit, non tenetur uxor, 
frater, pater, ad venia; indicia statim praebenda; sed satis erit si 
odium et vindictae cupidinem comprimat, ut Deo obtemperet. 

02. Non tenetur quis inimico etiam deprecanti damnum illatum 
condonare, nam jus ad satisfactionem exigendam stat cum veniae de 
injuria largitione. Igitur remissa injuria licebit reparationem exigere, 
judicis auctoritate implorata. Quod si publica justitia exigat rei pu- 
nitionem, ne scelera impune patrata augeantur, licet ordinem judi- 
ciorum sequi. Caeterum quum vindictae animus vix abesse possit, 
censet S. Alphonsus, “ quod practice loquendo numquam liceat ex- 
petere punitionem inimici, etsi justa et legitima auctoritate facien- 
dam.” 3 

93. Odium proximi grave esse peccatum liquet. “ Qui odit fra- 
trem suum, in tenebris est, et in tenebris ambulat, et nescit quo eat : 
quia tenebrae obcaecaverunt oculos ejus.” 4 “ Qui non diligit, manet 
in morte : omnis qui odit fratrem suum homicida est. Et scimus 
quoniam omnis homicida non habet vitam aeternam in semetipso 
manentem.” 5 Ideo homicida dicitur, quia odium cor ad caedem dis- 
ponit. Ex desiderio animi odii gravitas maxime dijudicanda est ; qui 
enim ruinam adversarii cupit, graviter plane contra charitatem delin- 
quit. 

94. Odium abominationis ab odio inimicitia: a theologis distin- 
guitur; hoc quippe hominem respicit, ej usque malum quaerit: illud 
vitium aversatur, vel indolem nobis ingratam. Qui aliquem oderunt, 
quin mali aliquid ei evenire velint, ejus agendi rationem, indolem, 
vel vitium aversari rectius dicuntur, nec facile damnandi sunt gravis 
peccati. Sic parentibus aliquando contingit filium aliquem minus 
diligere, et ex naturae quodam impetu aversari, quem tamen sincero 
affectu amplectuntur, ejus utilitatibus consulentes. Alii vix tolerare 
possunt conspectum propinqui alicujus, aspectum haud decorum, 
vel malam indolem aversantes. Laborandum est ut aversationes 
illas, quae nullo eorum quos aversamur vitio nituntur, ponamus; 
facile enim ducunt ad inimicitias fovendas. 

95. Qui alteri malum exoptat, debet confitendo explicare, quam 

(1) Busembaum, apud 8. Alph. 1. ii. n. 29. (2) Ibidem . 

(3) Ibidem. (4) I. Joanii. II. (5) Ibidem, iii. 14. 


Digitized by LjOoq le 



DE DILECTIONE INIMICORUM. 


307 


mali speciem ei apprecatus fuerit ; desideria quippe efficacia specia- 
lem habent malitiam, pro rei optatae natura. Caeterum quae quis ex 
odii impetu alteri optat, videntur plerumque sub una ratione mali 
concipi, et contineri ; ideoque non sunt necessarid exponenda enu- 
cleatius, quando specialis voluntas non apparet. 

96. Absque odii vitio, quamvis periculo non vacet, optare potest 
quis alteri malum aliquod temporale, quod in animae salutem cedat : 
v : g : morbum, ut a peccando retrahatur ; res adversas, ut superbia 
dometur. Communis utilitatis studio potest quis etiam, absque culpa, 
optare, ut flagitiosi comprimantur, Ecclesiae persecutores moriantur, 
dissidiorum auctores poenas debitas luant ; insuper ut qui, vitiis 
suis, dedecori est et probro familiae, moriatur. Caeterum non excu- 
satur mater quae filiae optat mortem, quod haud sit pulchra, vel ad 
matrimonium quaesita. Mulier mariti optans mortem, qui ebrietate 
aliisque vitiis eam et filios graviter laedit, et contristat, videtur posse 
excusari. Caeterum damnata est propositio ; “ Si cum debita mode- 
ratione facias, potes absque peccato mortali de vita alicujus tristari, 
et de illius morte naturali gaudere, illam inefficaci appetitu appe- 
tere, et desiderare, non quidem ex displicentia personae, sed ob ali- 
quod temporale emolumentum.” 1 

97. Praestat Angelicum doctorem audire : “ Charitas attendit ad 
quaedam bona per se, scilicet ad bona gratiae, ad quaedam autem per 
accidens, in quantum ad ista ordinantur. Bona autem temporalia, 
quae per accidens charitas attendit, et ex consequenti, possunt se 
invicem in diversis impedire, quia prosperitas unius inducit adversi- 
tatem alterius. Unde quia charitas ordinem habet, et plus debet 
diligere quisque se quam alium, et propinquos quam extraneos, et 
amicos quam inimicos, et bonum commune multorum quam bonum 
privatum unius, potest aliquis salva charitate optare malum tempo- 
rale alicui, et gaudere si contingat, non in quantum est malum illius, 
sed in quantum est impedimentum bonorum alterius, quem plus 
teneor diligere, vel communitatis, vel Ecclesiae. Similiter de malo 
ejus, qui in malum temporale incidit, secundum quod per malum 
poenae impeditur frequenter malum culpae ejus.” 2 

(1) Prop. xiii. damn. ab Innoc. XI. 

(2) In. III. Sent. dist. xxx. art. i. ad quartum . 

CAPUT IV. 

DE ELEEMOSYNAS PRJECEPTO. 

08. Charitatis praeceptum nos obligat ad subveniendum proximo 
indigenti. Quo autem usque pertingat haec obligatio, non adeo facile 
definitur. Extremam , gravem , communemque necessitatem dis- 
tinguunt theologi. Extremam vocant, quoties qui indiget, vitae, 
vel morbi diuturnioris, periculum init, nisi ei statim subveniatur. 
Gravis est necessitas, quando quis sui status et conditionis jacturam 
facturus est, nisi opem accipiat, vel in carcerem detrudendus, vel 
exui ablegandus. Communis est quam patiuntur pauperes quicumque, 
ostiatim plerumque mendicantes. 

99. Bona quae quis possidet, alia sunt necessaria ad vitam susten- 
tandam : alia ad status decorem requiruntur. Constat neminem 
teneri ad eleemosynam tribuendam ex iis quae vitae suae sustentandae 
sunt omnino necessaria, licet alterius vita sit reipublicae utilior : nam 
natura ita sumus comparati, ut vitam unusquisque suam conservandi 
jus habeat et instinctum. Quae vitae superflua, statui verd et condi- 
tioni necessaria sunt, erogare non tenemur, nisi in extrema aliorum 
necessitate: 1 unusquisque enim statum suum tenere poterit, divinae 
providentiae ordini inhaerens. Caeterum dum extrema urget aliorum 
necessitas, iis succurrendum est, etiam cum status detrimento* quum 

(1) Solent theologi, pr»eunte S. Gregorio M. 1. xii. ep. m. ad Aug. ep. ad 
inter, ii. praeceptum superflua elargiendi ex eo loco colligere : “ Verum tamen 
quod superest, date eleemosynam, et ecce omnia munda sunt vobis.” Luc. xi. 
41. Verum textus alium sensum postulare videtur: t a ivovta &6ts iterf- 

fxoavvrjv : “quae insunt,” quae catino continentur, “in eleemosynas largimini.” 
Eadem sententia apud Matthaeum videtur aliis enuntiari verbis : “ munda prius 
quod intus est calicis et paropsidis, ut flat id quod de foris est mundum.” Mat. 
xxiii. 26. Ad alia testimonia quae eleemosynas commendant, praesertim ad judicis 
sententiam confugiendum est. Ex fuv ivovtcw apud Epictetum significat quate- 
nus fieri possit. Enchir. c. xliv. rtov Ivovtav apud Lucianum adhibetur in tractatu 
de luctu, ubi sermo est de iis quae in Tartaro sunt : miratur scilicet quomodo accu- 
rate videre contigerit singula “ quiB ibi sunt,” quum locus sit tenebricosus. Haec 
dicta sint, salva reverentia sancto pontifici, et Ecclesiae Scripturarum interpretis 
auctoritate. 

vita aliorum sit plerumque longe majoris momenti, quam status cu- 
jusquam decor. 

100. Superflua statui vocantur, quae quis posset largiri absque 
sus conditionis detrimento. “Quae sunt necessaria ad alendos 
liberos, famulos, et ad honestas donationes, convivia, hospitum trac- 
tationem, — spectatis etiam communibus eventibus, haeredibus, neces- 
sitate futura, etc. non sunt superflua.” 1 Dubitari autem nequit 
plurima superflua esse divitibus, quapropter merito damnata est 
propoSitio : “ Vix in secu laribus invenies, etiam in regibus, super- 
fluum statui: et ita, vix aliquis tenetur ad eleemosynam, quando 
tenetur tantum ex superfluo statui.” 2 

101. Non tantum extrema, sed etiam gravi necessitate laboranti 
succurrendum est, ex superfluo statui ; nam eleemosynarum prae- 
ceptum largiendarum, quod adeo in Scripturis commendatur, non 
potest ad rarum admodum casum extremae necessitatis restringi. 
“ Notat tamen Viva,— quod neque in gravi, neque iu extrema, ne- 
cessitate pauperis teneatur dives magnam pecuniam erogare, cum 
haec sint media valde difficilia, et fere moraliter impossibilia.” 3 
“ Probabile est, quod proximo in gravi necessitate constituto quisque 
teneatur subvenire cum modico detrimento proprii status; quia 
parvo suo incommodo tenetur magnum incommodum proximi impe- 
dire.” 4 

102. In communibus pauperum necessitatibus eleemosynae tribu- 
endae sunt ex superfluo statui, eo moderamine adhibito, ut si plerique 
divites ita agerent, plerisque indigentibus subveniretur. Equidem 
frequentem admodum et communem esse debere eleemosynarufa 
largitionem, colligitur ex Christi verbis, eam commendantis, et ve- 
luti judicii rationem in e& constituentis. 

103. -Equum etiam est, ut quum jure naturae omnia forent omni- 
bus communia, rerum divisio jus quibusdam tribueret, nonnisi ea 
conditione adjecta, ut communibus caeterorum necessitatibus consu- 
lerent. Praeterea, “ si divites absolutam non haberent obligationem 
subveniendi communiter mendicis, possent isti ab omnibus in sua 
necessitate derelinqui.” 5 “ Caeterum Viva, Taraburini, Mazzoti, 
et Roncaglia, cum communiori, censent satisfacere probabiliter divi- 

(1) Busembaum, apud S. Alphonsum, 1. ii. tract. iii. c. ii. dub. iii n. 31. 

(2) Prop. xii. damn ab Innoe , XI, (3) Apud 8. Alphonsum, ubi supra, 

(4) Busembaum, ibidem, 

(5) 8 . Alphonsus, ubi supra , n. 32. 

tes, erogando in pauperes communes quinquagesimam partem suo- 
rum reddituum, sive duos aureos ex centum, sed non in eadem pro- 
portione, si divitiae multum excedant.” 1 

104. Quum in plerisque civitatibus oppidisque provinciarum 
foederatarum hospitia sint in quibus pauperes excipiuntur, quorum 
sustentationi cives consulunt, taxam solvendo, hac ex parte obliga- 
tioni dandi eleemosynas quodam pacto satis fit. Non igitur facile 
deneganda est absolutio diviti, qui mendicis non subvenit : attamen 
hortari oportet omnes “ divites fieri in bonis operibus, facile* tribu- 
ere, communicare:” 2 eisque in memoriam revocare illud Apostoli: 
“ Qui habuerit substantiam hujus mundi, et viderit fratrem suum 
necessitatem habere, et clauserit viscera ab eo : quomodo cliaritas 
Dei manet in eo ?” 3 

105. Omnibus egentibus, absque religionis, aut gentis, discrimine ; 
subveniendum est, uti pulchre nos docuit Christus, Samaritani ex- 
emplo. Ordo tamen servatur, ut propinquioribus, et quorum cura 
nobis commissa est, imprimis subveniatur, nisi gravior aliorum ne- 
cessitas aliud postulet., 

106. Ex bonis suis, non autem alienis, eleemosyna tribuenda est: 
nemo enim potest aliena largiri : quapropter graviter peccant contra 
justitiam famuli dominorum bona tribuentes. Attamen si extrema 
urgeat necessitas, quaecumque praesto sunt possunt adhiberi ad sub- 
veniendum perituro : nec enim dominus invitus censendus est. Sic 
in naufragio quidquid potest inservire ut quis evadat, licite arripi- 
tur, ut praebeatur periclitanti : in fame quidquid obvium occurrit 
vitae sustentandae idoneum, datur morituro. Non licet autem aliena 
praebere, si tua praesto sint quibus ei subvenire possis. In communi 
necessitate non licet dare eleemosynam ex alienis bonis, nisi ex 
tacito saltem domini consensu. Hunc habet uxor de rebus maiiti, 
moderate tamen, et pro more aliarum ejusdem conditionis : pueri 
etiam, et filiifamilias, juxta aliorum notam consuetudinem, moderatas 
dant eleemosynas : ancillae de cibis qui supersunt, et de vestimentis 
abjectis aliqua tribuunt, dominis haud invitis. Caeterum non debent 
dare cibos mensae nondum appositos, vel res alias, contra domino- 
rum justam voluntatem, ideoque restitutionem facere debent, si 
secus egerint. 

(1) S. Alphonsus, ubi supra, n. 32. (2) I. Tim. vi. 18. 

(3) Joan. iii. 17. 

107. Qui bona aliena surripuerunt, vel alias injuste possident, non 
satisfaciunt restituendi obligationi eleemosynis dandis, si certus sit 
dominus, et possit ei reddi res ablata, vel ejus valor. Quae certum 
non habent dominum, possunt in eleemosynas tribui, ex praesumpto 
domini consensu. 

108. Quae pravis actibus comparantur, justitia illaesa, possunt 
retiuen, quamvis perperam acquisita, quia revera sunt illius qui 
opere, licet pravo, ea lucratus est. Sic pecunia quam amasius dedit 
mulieri ob voluptatem pravam, ejus est, quam proinde optime largi- 
tur pcenitens, ut peccata sua eleemosynis redimat. “ Quod enim 
mulier meretricium exerceat, turpiter agit, et contra legem Dei. Sed 
in eo quod accipit, non injuste agit, nec contra legem. Unde quod 
sic illicite acquisitum est, retineri potest, et de eo eleemosyna fieri.” 1 
Sed si alicui surripuerit pecuniam, est iterum reddenda : quod si 
fieri nequeat, poterit in eleemosynas dari, quum dominus haud re- 
periatur. 

108. Septem enumerantur opera misericordiae corporalis, his voci- 
bus enuntiata : • 

“ Visito, poto, cibo, redimo, tego, colligo, condo. 

Visitare infirmos, et carcere detentos, potum dare sitientibus, cibum 
esurientibus, redimere captivos pretio libertatis praestito, tegere ves- 
tibus nudos, colligere in domum peregrinos, vel qui tecto carent, et 
mortuos condere sepulchro, sunt eximia illa opera. Pleraque 
Christus ipse recensuit, salutis mercedem iis tribuendam docens : 
“ Esurivi enim, et dedistis mihi manducare ; sitivi, et dedistis mihi 
bibere ; hospes eram, et collegistis me ; nudus, et cooperuistis me ; 
infirmus, et visitastis me ; in carcere eram, et venistis ad me.” 2 
Quam acceptum sit Deo chari tatis officium quod exercetur mortuo- 
rum cadaveribus sepeliendis, liquet ex Raphaelis archangeli ad 
Tobiam dictis : “ Quando orabas cum lacrymis, et sepeliebas mor- 
tuos, et derelinquebas prandium tuum, et mortuos abscondebas per 
diem in domo tua, et nocte sepeliebas eos, ego obtuli orationem 
tuam Domino.” 3 Captivorum redemptio misericordiae eximium est 
exercitium : “ Summa liberalitas,” inquit S. Ambrosius, “ captivos 
redimere, eripere ex hostium manibus, subtrahere neci homines, et 

(1) 8. Thomas, 2. 2®. qu. xxxii. art. vii. Resp. 

(2) Matt. xxv. 35. (3) Tobi® xii. 12. 

maxime feminas turpitudini, reddere parentibus liberos, parentes 
liberis, cives patriae restituere .” 1 Hospitalitas etiam piis illis operi- 
bus accensetur, quam exercentes Abraham et Lot angelos in aedes 
suas excipere digni sunt facti, tanti honoris haud conscii : “ Hospi- 
talitatem nolite oblivisci, per hanc enim latuerunt quidam, angelis 
hospitio receptis .” 2 

(1) L. ii. de officiis c. xv. (3) Heb. xiii. 2. 

CAPUT V. 

DE CORREPTIONE FRATERNA. 

# 

109. Correptio fraterna est admonitio qua quis proximum conatur 
revocare a peccato. Ejus necessitatem colligunt theologi ex Christi 
verbis apud Matthaeum; quae tamen culpas in nos admissas praeser- 
tim respiciunt : “ si peccaverit in te frater tuus, vade et corripe eum 
inter te et ipsum solum. Si te audierit, lucratus eris fratrem tuum.” 1 
Equidem ipsa charitas nos movet ad peccatoris emendationem et 
salutem quaerendam ; quapropter qui negligit eum opportune corri- 
pere, contra dilectionem fraternam peccare convincitur. 

110. Plerumque non est obligatio corripiendi leviter peccantem ; 
quum enim culpae veniales sint adeo frequentes, etiam in justis, 
nimis grave foret onus eas reprehendendi ; et molestia inde inferre- 
tur aliis, haud sine invidia pietati conflata. Caeterum praelatus ordinis 
religiosi saepe tenetur sub gravi peccato corrigere leves subditorum 
culpas, eas praesertim quae disciplinam paulatim evertere possunt. 

1 1 1 . Quae fiunt contra legem naturae, vel positivam aliquam sanction- 
em, ex ignorantia invincibili, culpa quum careant, non postulant cor- 
reptionem, nisi spes sit fructus : praestat enim bona fide ea fieri, licet 
alioquin vetita, quam contra conscientiam. Sed spe emendationis 
affulgente, admonendus est qui agit contra legem naturae ; nam im- 
pedienda est pro viribus res per se mala : imo qui legem positivam 
ita violat, pariter est admonendus, juxta sententiam magis probatam, 
quum legis violatio sit mala, ideoque impedienda. Hinc qui novit 
alterum justitiam violare, bona fide, ut videtur, debet eum monere 
erroris, si verosimile sit eum aliam deinceps agendi rationem secu- 
turum. Imo qui videt alterum carnes die vetito ex oblivione mandu- 
cantem, debet ei memoriam refricare. 

112. Obligatio correptionis gravis est, quandocumque peccator a 
delicto graviori potest ea facile revocari. Praesules, parentes, ma- 
gistri, domini, aliique quibus aliorum cura est commissa, graviter 
peccant, si negligant subditos corripere, et sic laxas habenas dent 

(1) Matt. xviii. 15. 

Vol. II. — 28 

vitiis. Privati plerumque leviter peccare videntur, omittenda cor- 
reptione; nam vel dubius est fructus, vel correptio absque gravi 
incommodo nequit fieri ob verecundiam ; vel alias difficultas haud 
facile superatur. Ideo qui nullatenus blandiuntur peccantibus, nec 
eorum fiunt consortes, haud facile damnandi sunt, si eos corri- 
pere haud fuerint ausi. Pii viri non debent solicitiores esse hac 
in re, quum suo exemplo semper moneant delinquentes. “ Notat 
Tournelius . . . neminem teneri ad corrigendum in necessitate gravi 
spirituali cum periculo notabilis damni honoris, vel bonorum, nisi 
sit pastor, aut alius cui ex officio incumbat alterius cura.” 1 

113. Ut gravis sit corripiendi alterum obligatio, debet I. de delic- 
to, vel de proximo peccandi periculo constare : v : g : de consortio, 
et amicitia plena periculi. Superiores, quum debeant invigilare ne 
vitia irrepant, aliquando tenentur communi quadam correptione sub- 
ditos monere delicti, quod graviter suspicantur esse admissum. De- 
lictum si jam poenitentia deletum sit, et periculum relabendi ablatum, 
correptione opus non est: ideo ut quis ad corripiendum teneatur, 
constare debet II. delictum non esse emendatum, nec emendandum, 
nisi correptio fiat ; vel relapsus periculum esse. Qui novit quem- 
quam ante tempus diuturnum graviter deliquisse, qui jam bonis vide- 
tur moribus, nec in periculo constitutus, non tenetur ad eum monen- 
dum, ut poenitentiam agat gravioris quod aliquando admiserat delicti. 
Quod si constet eum haud poenituisse, extra tamen occasionem lap- 
sus nunc positum, probabilior sententia, judice S. Alphonso, tenet 
eum monendum, si spes sit fructus, nam qui peccato inquinatam ha- 
bet animam, in gravi versatur necessitate, indigetque correptionis 
subsidio. III. “ Si alius aeque idoneus non sit qui correpturus pute- 
tur:” 9 si enim correptio ab alio fiat, emendationi delinquentis consu- 
litur. IV. “ Si sit spes fructus,” nemo enim ad inutile tenetur. Si 
igitur peccans praevideatur corripientem spreturus, et, forsan magis 
peccaturus, melius omittitur correptio. Quod etiam dicunt theologi, 
si dubium sit utrum profutura sit, nisi reus in mortis discrimine ver- 
setur, vel nisi aliorum damnum in fide vel moribus ex omissione se- 
quatur. “Addunt Salmanticenses concionatores teneri peccata 
publica reprehendere, etiamsi ideo damna privata timeantur. Hoc 
tamen intelligendum, si ex reprehensione aliquis fructus speretur, et 


(1) S. Alphonsus, 1. ii. Tract iii. dub. iv. n. 39. iii. 

(2) Busembaum, apud S. Alphonsum, ibidem. 

majus damnum commune non timeatur.” 1 V. “ Si sit bona occasio, 
locus, et tempus opportunum.” 3 

114. Ordo in correptione serrandus, quando agitur de delictis in 
nos admissis, est, juxta Christi Domini praeceptum, ut correptio pri- 
mo fiat priratim ; quae si haud profuerit, unus aut alter testis adhibe- 
tur : et si solemnior haec correptio pariter rejiciatur, denuntiandus 
est delinquens ecclesiae, scilicet praesuli, cujus est ligare et solvere. 
Pertinax autem habendus est instar ethnici, a consortio fidelium 
alienus. 3 Jam vero haec si ad singula peccata transferantur, corri- 
piendus erit peccator priratim, si secretum fuerit delictum ; sed pub- 
lice peccantes palam esse corripiendos, recte docet concilium Triden- 
tinum, ex Apostolo praecipiente : “ Peccantes coram omnibus argue : 
ut et ceeteri timorem habeant.” 4 Equidem ratio cur correptio privata 
esse debeat, est ut famae consulatur ; quae jam integra non est, quoties 
delictum est publicum. Testes adhibendi sunt, quoties res erit ad 
judicium trahenda; quod si peccatoris emendatio tantum quaeratur, 
amicorum, qui plurimum apud eum possunt, gratia, ad bonam frugem 
reducendus erit. Si nolit eis obaudire, patienter plerumque toleran- 
dus erit, ne animus exulceratus ad flagitia ruat praeceps ; Christo do- 
cente zizania in agro relinquenda, ne forte, dum evelluntur, frumen- 
tum etiam tollatur. Praesuli tunc erit deferendum crimen, quando 
ejusmodi fuerit ex quo aliis gravissimum oriatur animae damnum, et 
offensio maxima : praesul autem gladio Ecclesiae, quo abscinduntur 
contumaces utetur, post operam omnem frustra adhibitam, ut emen- 
detur reus. 

115. Correptionis ordinem singulis in casibus charitas ipsa stu- 
diuraque salutis alienae ostendent. Si superioris opera vitium statim 
emendari possit, absque peccantis detrimento, praestat statim illud 
deferre : nec opus est ut privata praecedat monitio, quae forsan grave 
afferret monenti damnum. Sic etiam si communis utilitas postulet 
ut crimen praesuli innotescat, deferendum erit, nec enim quis jus ha- 
bet ut famae consulatur cum publico detrimento. Ideo qui vel fide 
vel moribus deficit, et tamen sacros expetit ordines, speciem praese- 
ferens pietatis, denuntiandus erit statim, ne in sacrum ministerium 
subrepat, cum magna animarum jactura. In Societate Jesu, ex in- 


(1) 8. Alphonsus, L ii. Tract. iii. dub. ii. n. 40. 

(2) Busembaum, ibidem. 

(3) Matt. xviii. 17. (4) LTim. v. 20. 

st i tuto quod omnes profitentur, culpae omnes statim denuntiantur su- 
periori, ut omnium consulat profectui : ideo unusquisque suae famae 
renuntiat, ut societatis utilitati et suae perfectioni studeat. Attamen 
si occultum fuerit peccatum, et poenitenda deinceps deletum, nec 
immineat relapsus periculum, vel detrimentum alienum, non est de- 
ferendum, nequidem in illa societate: quia cessat delationis justa 
ratio. Sic si denuntiatio proximo superiori sufficiat, non erit ad 
praecipuum superiorem recurrendum. 

116. Praelati plerumque debent inquirere in subditorum peccata; 
non tamen de singulis curiose interrogare, nisi gravis sit ratio, vel 
speciale indicium. Accusatores autem non sunt facile excipiendi, 
ne detur locus calumniis, et iniquis criminibus. 

117. Omni ope niti debent praelati, pastoresque animarum, etiam 
cum suo incommodo, imo aliquando cum vitae discrimine, ut peccata 
publica et occulta impediantur : ideo enim a Christo positi sunt, ut 
vitia evellant, et hominum saluti studeant. 

118. Praeter correptionem fraternam, sex alia recensentur miseri- 
cordiae spiritualis opera ; nempe consilium praebere dubitantibus, ut 
in virtuds semita tuti incedant; edocere ignaros; solari afflictos ; re- 
mittere offensas ; ferre patienter injurias ; et orare ut aliis bene cuncta 
cedant : quae hoc versu enuntiantur. 

Consule, carpe, doce, solare, remitte, fer, ora. 

119. Consilii et doctrinae munera docendi nomine apte intelligun- 

tur: “qui ad justitiam erudiunt multos, quasi stellae in perpetuas 
aeternitates.” 1 Solandi officium ex charitate nascitur, cujus est “ flere 
cum flentibus.” 2 Ad illius exercitium hortatur Apostolus fideles, de 
resurrectione disserens : “ Itaque consolamini invicem in verbis 

istis.” 3 Veniam dare inimicis charitatis eximium est exercitium : 
“ Si enim dimiseritis hominibus peccata eorum, dimittet et vobis 
Pater vester coelestis delicta vestra.” 4 Ferendi aliorum infirmitates 
officium ab Apostolo saepius commendatur : “ Debemus autem 

nos firmiores imbecillitates infirmorum sustinere, et non nobis pla- 
cere.” 5 “Alter alterius onera portate, et sic adimplebitis legem 
Christi.” 6 Orare pro aliorum salute sacri nos hortantur scriptores : 

(1) Dan. xii. 3. (2) Rom. xii. 15. (3) I. Thess. iv. 17. 

(4) Matt vi. 14. (5) Rom. xv. 1. (6) Gal. vi. 2. 

“ Orate pro invicem ut salvemini.” 1 Ad haec etiam impellit S. Gre- 
gorius Nazianzenus. ‘‘ Tu vero siquidem majora quoque potes, et 
quibus anima beneficio afficitur : ne his quoque de indigente bene 
mereri absiste : imo primum ac potissimum haec ei qui abs te petit 
dona, priusquam etiam quam postulet, tota die miserans, ac sermonem 
commodans.” 3 De consilio scribit Ambrosius : “ Quanto utilius 

regem Pharaonem sanctus Joseph consilio providentiae juvit, quam 
si contulisset pocuniam ?” 3 

(1) Jac. v. 16. (2) Orat, xvi. de pauperibus amandis. 

(3) L. ii. de officiis, c. xv. 

CAPUT VI. 

DE SCANDALO. 

120. Scandalum , apud theologos, a Graeco vocabulo oxav&axov 

offendiculum , est dictum vel factum minus rectum, quod alteri prae- 
bet occasionem ruinae spiritualis. Per se dicitur, quando actus pra- 
vus est, et ad ruinam alterius directus: uti turpe colloquium ad 
seducendam puellam. Per accidens scandalum oritur ex iis quae 
licent, quando ea sunt rerum adjuncta quae malam speciem iis tri- 
buunt, et occasionem peccandi praebent. Sic si donum quis det 
puellae, absque prava intentione, quod tamen judicat eam veluti affec- 
tus nimii indicium acceptare, et sic animo vitiari, scandalum per ac- 
cidens est. Scandalum activum est quod datur ab aliqua : passivum 
vocatur ruina alterius, cujus occasio ex dicto vel facto alieno deriva- 
tur. Dicitur pusillorum scandalum, quod datum est, quando quis 
perperam agendo, vel loquendo, praebuit revera occasionem peccata 
alieno : sicuti contingit prava dogmata propugnanti, vel animas ad 
turpia solici tanti. Pharisseorum scandalum acceptum dicitur, non 
datum , quando quis ex actu bono, vel saltem licito, sumit peccandi 
occasionem, malitia sua eum excaecante. Sic Pharisaei, audito 
Christi dicto: “Non quod intrat in os, coinquinat animam;” 1 

scandalizati sunt. Sic et sectarii scandalizantur, catholicis nolenti- 
bus consortium cum iis in rebus religionis inire : quos idcirco existi- 
mant charitate carere. 

121. Scandalum activum datur quando actus, vel dictum, tendit 
ad ruinam alterius, licet haec reipsa non sequatur. Sic potest heri 
ut quis pravo exemplo, vel solicitationi resistat, quin crimine scan- 
dali alter ideo sit immunis. Non autem scandali malitia semper ac- 
cedit peccato, eo quod coram aliis fiat; sed iis tantum in rerum 
adjunctis, in quibus alios ad peccatum inducere natum sit. Sic laicus 
qui in ecetum publicum ebrius ingreditur, famae quidem facit jactu- 
ram, sed scandalum praebere vix dicendus est, quum alii suum ex- 
emplum haud sint imitaturi. E contra scandalum facile praebet qui 

(1) Matt. xv.il. 

adstat concioni haereticae, dat enim occasionem rudibus ut eum imi- 
tentur. 

122. Quoties quis specialiter quaerit ruinam proximi, contra cha- 
ritatem peccat, sicut et contra virtutem, ad quam violandam alium 
inducit. Sic si quis juvenem pium perdere quaerens, eum ad pros- 
tibulum ducat, charitatis et pudicitiae violatae reus constituitur : si 
sobrium virum quis consulto inebriet, ut casu laetetur, charitatem et 
temperantiam laedit. Quod si indirecte tantum sit causa ruinae, sunt 
diversae theologorum sententiae : caeterum S. Alphonsus duplex pec- 
catum in eo agnoscit ; charitas enim violatur, quum detur occasio 
ruinae, et specialis virtus insuper laeditur. Sic qui eundo ad prosti- 
bulum, comiti nihil tale cogitanti occasio est ut pariter peccet, praeter 
proprium peccatum, charitatem et pudicitiam, pravo exemplo, vio- 
lasse censetur. “ Quando aliquis suo malo verbo, vel facto, intendit 
alium ad peccandum inducere ; vel etiamsi ipse non intendat, et 
ipsum factum est tale, quod de sui ratione habet quod sit inducti- 
vum ad peccandum, puta cura aliquis publice facit peccatum, vel 
quod habet similitudinem peccati. Et tunc ille qui hujusmodi ac- 
tum facit, proprie dat occasionem ruinae ; unde vocatur scandalum 
activum.” 1 Ita S. Thomas. Non ideo tamen ad restituendum ob- 
ligabitur qui exemplo suo alium ad furandum induxit, sicut contin- 
git famulis in eadem domo, vel aliis in eodem officio occupatis ; quia 
non fuit efficax causa injuriae, quamvis praebuerit occasionem. 

123. Inductio ad fornicationem est peccatum speciale ab ipsa for- 
nicatione distinctum, juxta plures theologos, quae tamen in viro ple- 
rumque praesumitur. 2 Lugo censet eam esse tantum circumstantiam 
aggravantem, haud necessario explicandam in confessione. Scandali 
malitiam in fornicatione semper reperiri constat, uterque enim ope- 
ram suam praestat alteri peccanti : imo sunt qui in quolibet hujus- 
modi actu quinque enumerant peccata, quae tamen ex actu satis 
intelliguntur : qui enim fornicatur alterum polluit, et seipsum, et 
suam operam praestat alteri eum polluenti, et contra charitatem duo 
peccata admittit “ cooperando ad pollutionem illius, et ad actionem 
ipsius, ut tu polluaris.” Ita S. Alphonsus. 3 

124. Scandali reus videtur, qui alium ad peccandum paratum actu 
movet, si res absque peccato nullatenus praestari queat ; sicut qui 

(1) 2. 2. qu. 43. a. L ad 4. (2) Mayol. Disp. Praeamb, qu.iii. art. vii. 

(3) L. ii. Tract. iii. n. 46. 

meretricem ad fornicationem invitat» “ quia, licet meretrix sit in ac- 
tuali voluntate peccandi, certe tamen sibi infert ruinam graviter ma- 
jorem, opere complendo illud particulare fornicationis peccatum. Is 
igitur, qui illi cooperatur ad peccatum consummandum, dupliciter 
graviter peccat, tum contra charitatem, tum contra castitatem.” 3 
“ Si res quae petitur sit indifferens, et bene possit praestari sine pec- 
cato alterius, ut esset petere mutuum ab usurario, juramentum a 
falsum juraturo, sacramentum a sacerdote peccatore,” 3 peccatur 
nihilominus, judice S. Alphonso, si sine gravi causa res petatur : 
charitas enim vetat ne leviter et temere aliquis ad actum moveatur, 
quo grave sibi infert damnum spirituale. 

125. Scandalum pharisaicum, quod ex aliena malitia oritur, negli- 
gendum est : nec enim bona opera deserenda sunt, vel sana principia 
derelinquenda, eo quod murmurent in sui interitum homines per- 
versae indolis. Sic Christus discipulis referentibus Pharisaeos scan- 
dalum passos ob sua dicta de cibis, respondit : “ Sinite illos : caeci 
sunt, et duces caecorum.” 3 Scandalum pusillorum post monitionem 
fit pharisaicum ; ideoque qui causam quam habet agendi exposuit, 
poterit agere, licet infirmi obmurmurent. Sic qui ob valetudinem 
infirmam carnibus vescitur diebus vetitis, vel ob stomachum vino, 
vel aqua vitae, ex medicorum consilio utitur, non est angendus, licet 
alii occasionem violandi legem Ecclesiae, vel potui libere indulgendi 
inde sumant, dummodo data occasione rationem reddat. Caeterum 
non debet absque necessitate publice uti, quam habet, venia. Si 
parentes, vel propinqui, odio prosecuturi sint sacerdotes, vel fidem 
catholicam, puella vota solemnia nuncupante, non tenetur ipsa, post- 
quam rationes quibus movetur explicaverit, ad manendum in saeculo, 
ut eorum scandalum impediat: poterit tamen aliquantum differre 
propositi executionem, ut eis gratificetur. 

126. Ad vitandum grave scandalum pusillorum numquam omit- 
tenda sunt necessaria munia, nempe fidei professio, sacramentorum 
susceptio, eorum saltem quae sunt ad salutem necessaria, et naturalis 
legis impletio : nam animae saluti consulendum est, quidquid aliis 
contingat. Praecepta autem positiva omitti aliquando possunt, ne 
alii scandalum patiantur, “ quia praeceptum generale de vitando 
scandalo proximi, cum sit naturale, praeferendum est praeceptis posi- 
tivis. At quia magnum esset incommodum mulieris, si ipsa ob 

(1) L. ii. Tract. iii. n. 46. (2) Ibidem. (3) Matt xv. 14. 

scandalum alterius ad longum tempus abstinere a Missa teneretur, 
ideo valde probabiliter dicunt Laymann . . Tournely . . et Sporer, 
quod illa ad hoc non tenetur ; nisi pro una vel altera vice. Imo 
tenet Elbel . . bene posse illam semel vel iterum omittere Sacrum ; 
sed ad hoc non teneri, cum accidat scandalum omnino ex alterius 
malitia.” 1 

127. Bona temporalia non sunt dimittenda ad scandalum vitan- 
dum ; nemo enim tenetur cum gravi sui jactura aliorum impedire 
ruinam ; praesertim quae, post rationem redditam, eorum malitiae est 
tribuenda. “ Propter scandalum pharisaicum,” inquit S. Thomas, 
“ non sunt bona temporalia dimittenda, quia hoc et noceret bono 
communi ; daretur enim malis occasio rapiendi, et noceret rapienti- 
bus, quia retinendo non sua, in peccato remanerent.” 2 Licet tamen 
bonorum suorum pati jacturam, ne iis vindicandis pusillis scandali 
occasionem demus. Caeterum quae alicui custodienda et adminis- 
tranda traduntur, sua censenda non sunt, sed summa fide servanda : 
ideoque non possunt sponte dimitti ad offensionem quorumdam evi- 
tandam. Hinc episcopi nequeunt quae ad mensam suam pertinent 
rapientibus dimittere, licet videantur quibusdam tenaces nimis : ju- 
ramento enim se obligarunt ad ea servanda. 

128. Quae praecepto injuncta non sunt, laudabiliter omittuntur ad 
evitandam aliorum ruinam. Caeterum disputatur utrum peccet qui 
ea ponit absque gravi aliqua causa, noscens alios inde desumere 
peccati occasionem : v : g : si puella conspiciendam se praebuerit 
viro qui eam prave concupiscit. “ Valde probabiliter negant pec- 
eare graviter Cajetanus, Sanchez . . . Sufficit enim, ut dicunt, ad 
eam excusandam, saltem a mortali, causa, ne ipsa sua libertate pri- 
vetur ; qum ex una parte hoc scandalum non est datum, sed accep- 
tum ex malitia viri ; et ex alia vice esset res valde incommoda mu- 
lieri, et scrupulis obnoxia, si expendere deberet semper, an habeat 
justam causam egrediendi* vel non. Nequirem autem . . illam ex- 
cusare a mortali, si ipsa ex vanitate ducta, etsi scan ( dalum illius viri 
non intendat, data opera ejus aspectui se offerret. Hinc recte dicunt 
Sporer et Diana teneri mulierem sub gravi scandalum viri determi- 
nati vitare, si posset commode aliam ecclesiam adire, per aliam viam 
progredi, a fenestra abstinere, et similia. Hoc tamen non intelli- 
gendum ad longum tempus* sed tantum pro, una vel altera vice, 

(1) 8. Alphonsus, 1. ii. n. 51. (2) 2. 2. q. xliii. art. 8; 

donec alter advertere possit se fugi ab illa. . . . Nequirem etiam mu- 
lierem a mortali excusare, si illa peteret aliquem locum, quem non 
adiret, nisi sciret ibi amasium adesse, ut recte advertit Sporer.” 1 

129. Ornatus honestus suae conditioni conveniens, sive mulieris 
ut marito placeat, sive puellae ut sponsum inveniat, non est culpan- 
dus. Quod si noverit aliqua ruinae occasionem inde alicui oriri, ad 
breve tempus debet eum dimittere ad peccatum ejus vitandum. 
Caeterum nimis grave foret diu sua libertate in re honesta privari, ob 
alterius malitiam, seu fragilitatem. 

130. Excessus quidam ornatus, absque prava intentione, ple- 
rumque venialis est. Quod si modestiae leges omnino negligantur, 
uberibus brachiisque detectis, non facile excusabuntur a peccato 
gravi, nisi forsan mos jam invaluerit, adeo ut homines haud vehe- 
menter afficiantur ob consuetudinem. Quae morem inducunt, peccati 
gravis reae videntur, quum sit accendendae libidini idoneus: quae 
morem vigentem sequuntur, in magno peccandi discrimine versan- 
tur* et omni studio inducendae sunt ut eum emendent : “ Bene enim 
Croix advertit, quod ejusmodi feminae denudatione pectoris non 
raro quaerunt inhoneste appeti a viris, ut illos sibi irretiant et hanc 
ob causam recte putat Eliz. plures feminas damnationem pati.” 2 
Quae fuco, pigmentis, alienis crinibus, dentibus arte factis, utuntur, 
haud graviter peccant; sed nec leviter, quando defectus tantum 
studeat celare. Vanitas quaedam et laudis cupido nonnisi venialis 
est culpa : desiderium conjugii legitimi ab omni culpa excusatur ; 
sed quidquid fit ut aliquis alliciatur ad peccatum grave, mortale est. 

131. Quae viriles aliquando vestes induunt, cum larvis incedentes, 
vel qui muliebribus e contra vestibus induuntur, scandalum facile prae- 
bent, et libidinis fomitem. Caeterum contingit nofinumquam puellas 
juniores, ludi causa, absque prava intentione, vestes viriles induere : 
quod gravi vacat peccato, quoties libidinis periculum abest; quod vix 
fieri potest, pluribus simul ludentibus. Si autem necessitas cogat 
mutare vestes ad se fuga surripiendtfm, nulla est culpa ; quae enim 
extitit veteris legis prohibitio, si ad litteram intelligatur, ad praecepta 
abrogata referenda est. 

132. “ Graviter peccant pingentes, sive exponentes publice ima- 
gines obscoenas, scilicet detectis pudendis, sive tenui velo coopertis 
. . . Secus, si detectis aliis partibus, pudenda tegantur,” 3 

(1) S. Alphonsus, 1. ii. n. 52. (2) Ibidem, n. 55. (3) Ibidem, n. 56. 

133. Utrum parato ad grave facinus patrandum liceat minus 
malum suadere, inter theologos quaeritur : v : g : si quis velit alte- 
rum interficere, ei suadere ut potius potui indulgeat nimio, vel ut ad 
meretricem divertat. Negant nonnulli, numquam licere putantes 
aliquid mali suadere : alii autem censent licere, “ quia tunc suadens 
non quaerit malum, sed bonum, scilicet electionem minoris mali.” 
Haec sententia arrisit S. Alphonso. 1 Caetenim nemo non videt eam 
nonnisi in gravissimo discrimine adhibendam, ut mala graviora im- 
pediantur. 

134. Quandoque licet alium objicere discrimini, eique occasionem 
peccandi praebere, gravem ob causam, scilicet ut virtus ejus explore- 
tur, vel quae studio occulit, detegantur vitia. Sic marito graviter 
suspicanti uxorem pravam fovere consuetudinem, licet aliquantulum 
domo abesse, et contra spem reverti, ut detegat rei veritatem. Mer- 
catori etiam famulum furti suspicanti, licet pecuniam certo loco 
ponere, quo famuli fides innotescat. Numquam tamen licet aliquem 
ad peccandum solicitare ; vel eum in iis rerum adjunctis constituere, 
in quibus certo peccaturus est, communi spectata fragilitate. Peccat 
idcirco qui mulierem suspicans esse minus pudicam, eam ad secum 
concumbendum invitat, quamvis absit animus eam consentientem 
excipiendi : vel qui juvenem cum puella cubiculo includit, ut virtutis 
ejus faciat periculum. 

(1) L. ii.n. 57. 

CAPUT VII. 

DE COOPERATIONE. 

135. Cooperatio est operam alteri praestare ; quod de rebus pravis 
theologi plerumque intelligunt. Formalis cooperatio est aliquid 
praestare, ex animo alterum in re prava adjuvandi : sicut fit ab amico 
alteri gratificari studente, et ejus consilia ad effectum perducere. 
Materialis cooperatio est operam aliquam praestare, qua alter in 
pravo consilio exequeqdo adjuvetur, animo tamen a re prava alieno. 
Formalis cooperatio semper vetita est, nam qui consilium impii ad- 
juvat, ejus fit particeps. Sic servus qui ostium noctu sera munire 
negligit, ut ingredi valeaf fur, sibi amicitia devinctus, ad surripiendum 
domini supellectilem, gravissime peccat. Materialis cooperatio ali- 
quando licet, quando scilicet opera praestatur in re licita, et ex gravi 
admodum causa. “ Semper autem est intrinsece mala illa actio, quae 
ex se determinata est ad peccatum : uti esset, quaerere domino con- 
cubinam, idola fabricare, et quid simile. Secus, si actio potest fieri, 
puta ministrare mensae, aperire januam, & C .” 1 Porro causa, ob 
quam operam alteri peccaturo quis praestat, debet esse tanto gravior, 
quanto actus magis influit in peccatum, et quanto crimen ipsum 
gravius est. “ Cum tu praestas actionem indifferentem sine prava 
intentione, si alter illa abuti voluerit ad suum peccatum exequendum, 
non teneris nisi ex caritate illud impedire ; et quia caritas non obligat 
cum gravi incommodo, ideo ponens tuam cooperationem cum justa 
causa, non peccas : tunc enim peccatum illius non provenit ex coop- 
eratione tua, sed ex malitia ipsius, qui tua actione abutitur.” 2 

136. Sponsa cum sponso contrahens excusatur a peccato, licet 
noverit eum in peccato versari ; habet enim justam causam suam 
praestantis operam rei per se licitae, imo sacrae ; qua privari non 
debet ob alterius conditionem sua culpa inductam : sed non ita dicen- 
dum, si contractus ipse matrimonialis foret illicitus ob votum quo 
ligatus est sponsus ; peccaret enim sponsa rei illicitae operam prae- 

(1) S. Alphonsus, 1. ii. Tract iii. dub. iv. art. iii. n. 59. 

(2) Ibidem, n. 63. 

stando. Post nuptias autem bona fide cum viro, qui voto simplici 
castitatis obstrictus est, initas, non peccat uxor ei debitum petenti 
obtemperando, tenetur enim vi matrimonii, resque per se licet: nec 
potest peccatum ejus impedire absque gravi incommodo. Imo nec 
peccat petendo debito ; habet enim jus, cui satisfacere potest maritus 
absque peccato. 

137. Famuli consueta praestantes obsequia dominis non peccant, 
licet ea in peccatum ex dominorum malitia vertantur. Sic vinum ad 
mensam deferunt, quo convivae inebrientur : nec enim famuli ple- 
rumque absque gravissimo incommodo recusare officium suum pos- 
sunt. Non ita excusandi videntur si vinum ebrio propinent ; nec 
etiam si afferant illud, quando facile possint domini voluntatem 
eludere. Famulus comitans domino eunti ad lupanar non excusatur, 
“ si herus ex comitatu animosior reddatur;” 1 excusari autem vide- 
tur, si gravis damni metu, dominum sequatur, prout solet, eumque 
redeuntem expectet. Caeterum quum mos non sit in his provinciis, 
ut famuli per vicos sequantur dominos, haec quaestio vix habet locum. 
Quaeri autem potest utrum auriga possit aliquem vehere ad lupanar, 
sive ratione famulatus, sive mercede accepta. Videtur quidem 
posse ; nec enim ejus est inquirere, quem ob finem eo se conferat, 
sed quo jusserit eum deferre. Id, spectatis moribus hujus regionis, 
videtur omnino dicendum. 

138. Plane non licet famulo obtemperare domino jubenti ut quae- 
rat ei concubinam ; res est enim per se mala ; quod si jusserit an- 
cillam in cubiculum mittere, videtur posse jussionem heri referre, 
etsi suspicetur, vel fere noverit, eam in malum finem arcessi, dum- 
modo tamen ipsam periculi monuerit ; jussa enim referendo, simplici 
famulatus officio fungitur. Non liceret autem eam ob pravum finem 
a domino declaratum advocare, quia manifesto foret res mala. Ex- 
cusatur etiam famulus, qUi, domino jubente, mulierem curru vehit ad 
domum, nihil interrogans de consilio quo venit: quod si omnino 
liqueat eam pravum ob finem venire, non videtur operam suam 
praestare posse, nisi grave alioquin detrimentum ipse passurus sit. 
Famulum non posse ad meretricem munera deferre, licet dominus 
jusserit, censet S. Alphonsus post P. Concinam, putans “ hoc esse 
intrinsece malum, quia revera munera per se turpem amorem fo- 
vent.” 2 


(1) 8. Alphonsus, 1. ii. n. 64. (2) Ibidem. 

139. Damnata est ab Innocentio XI. propositio : “ Famulus, qui 
submissis humeris scienter adjuvat herum suum ascendere per fenes- 
tras ad stuprandam virginem, et multo ties eidem subservit, deferendo 
scalam, aperiendo januam, aut quid simile cooperando, non peccat 
mortaliter, si id faciat metu notabilis detrimenti, puta ne a domino 
male tractetur, ne torvis oculis aspiciatur, ne domo expellatur.” 1 

140. Utrum peccet ancilla ostium aperiendo meretrici, quae ex 
condicto invisit dominum, vel viro quae invisit mulierem pravum ob 
finem, quaerunt theologi. Plerique censent eam excusari ratione 
famulatus : nec obstat damnata propositio, quae de januae apertione 
quae absque ejus opera non fieret, ad stuprum patrandum, ex serie 
orationis intelligenda est. Caeterum excusanda non videtur ancilla, 
quae noctu clam ostium aperit meretrici, vel adultero, nam ipso oc- 
cultandi crimen studio ei favet : vel quae alias aperit januam, quae 
absque ejus opera vix aperiretur. 

141. Utrum metu mortis, vel gravissimi damni, scala deferri pos- 
sit stupraturo virginem, adhuc quaeritur, nam longe minus detrimen- 
tum spectat propositio damnata. Censet S. Alphonsus metum 
mortis, non autem alterius damni gravissimi excusare ; 2 stuprum 
enim adeo grave est facinus, ut nonnisi in extremo vitae discrimine 
possit quis operam praestare, quae patraturum adjuvet. Si autem 
ex condicto aliquis ad mulieris cubiculum ascendat, minoris mali 
metus videretur excusare famulum : quia non vis infertur invitae. 
Docet S. Alphonsus “non licere scalam, vel claves tradere furi, 
nisi ob timorem mortis, vel infamiae : tradere autem gladium occi- 
suro numquam licet, quia non licet occidi innocentum, ut tu mortem 
vites.” 3 Utrum ratione famulatus liceat ancillae pharmacum dominae 
comparare, potum parare, aqupm calefaciendis pedibus, singulis 
mensibus, iis in rerum adjunctis in quibus dominae consilium de 
conceptu impediendo, vel de extinguendo fcetu, satis liqueat, dubitari 
poterit. Equidem in pl erisque ancilla non debet esse solicitior, 
quum res sint per se licitae, et possint absque pravo fine usurpari. 
Quod si domina consilium suum declaret, vel si omnino sit mani- 
festum, non debet ancilla absque gravissima ratione suam operam 
praebere, praesertim pharmaco emendo et parando. 

142. Famulo numquam licet, jubente domino, scribere litteras 
amatorias ad concubinam, “ quia formaliter concurrunt ad peccatum 

(1) Prop. Ii. (2) L. ii. 66. (3) Ibidem. 

domini, fovendo turpem ejus amorem.” Litteras hujusmodi a do- 
mino scriptas non licet deferre, quia sic etiam fovetur turpis amor, 
famuli opera. Censendae autem sunt turpes litterae, quando de 
prava consuetudine constat. Sed si tantum sit hujus suspicio, famu- 
lus ratione officii excusatur; nec enim tenetur scrutari domini ar- 
cana, vel de occultis ejus peccatis judicare. 

143. Caupones qui carnes praebent petentibus in diebus esuriali- 
bus, in his regionibus, videntur excusari ; quum enim plerique sint 
acatholici, et plurimi haud baptizati sint, vel legibus ecclesiasticis 
non adstringuntur, vel eas saltem non agnoscunt ; et proinde induci 
nequeunt ad eas servandas. Igitur nullo cum fructu, sed potius cum 
fidei catholicae invidia, et gravi sui incommodo, denegarent illis 
caupones carnes. Nec videretur teneri ad eas denegandas catholicis, 
quum enim hi excusationes possint aliquando habere legitimas, et 
inviti nequeant ad leges Ecclesiae servandas adstringi, suo relinquendi 
sunt arbitrio, et conscientiae. Caeterum qui Catholicos paucos apud 
se habent convivas, pro more regionis, pretio quodam per singulas 
hebdomadas accepto, non debent carnes facile praebere diebus vetitis, 
quia privatis in domibus leges Ecclesiae facilius servantur: nec oc- 
currit plerumque gravis ratio cur aliis eas violaturis praestetur opera. 
Ideo non sunt excusandi qui carnes illis libere praebent omnibus die- 
bus, solo excepto die Veneris ; quum obligatio abstinendi, quando- 
cumque ita ferat lex et disciplina hujus regionis, semper sit servanda. 
Facilius excusantur cibos alios, praeter carnes, mane et vespere die- 
bus jejunii in quibus esus carnium non indulgetur, iis apponentes ; 
nam possunt habere excusationem a rigore jejunii ob laborem gravem, 
vel valetudinem haud firmam : ideo res tutQ permittitur singulorum 
conscientiae. Insuper maritorum indoles aspera nonnumquam facit 
ut uxores illis absque culpa parent carnes diebus vetitis : non enim 
hae tenentur ad impediendum eorum peccatum cum tanto sui grava- 
mine. 

144. Caupones vinum, vel alium liquorem inebriaturis se ven- 
dentes, nonnisi metu mortis vel mutilationis excusat P. Concina : 
eos tamen habet excusatos S. Alphonsus “ ob metum cujuscumque 
gravis damni, puta si alias notabiliter laederentur ex diminutione 
emptorum. Ratio, quia cum nullum eo casu grave damnum tempo- 
rale obveniat ebriaturo, eharitas non obligat cum gravi incommodo 
peccatum iHius vitare.” 1 Caeterum nullo modo licet cauponibus eoa 

(l) L. ii. n. 69. 

ad ebrietatem provocare. Peccant etiam facile ratione scandali, 
quum ebrietatem, rixas, aliaque gravia mala foveant, praesertim 
diebus dominicis ; et sectarii fidei catholicae odium inde con- 
cipiant. In conviviis privatis propinantes vinum sese inebriaturis 
haud facile excusantur ; multo minus qui eos ad haustus largiores 
provocant. 1 

145. Ea quae proxime ad peccatum concurrunt, nonnisi gravissi- 
mam ob causam sunt facienda, metum scilicet tanti mali quod se- 
cundum leges charitatis nemo teneatur subire ad evitandum malum 
alterius : v : g : si alias occidendus esset. Compulsare campanam 
ad concionem haereticam inter exempla ponitur, quod quidem num- 
quam licere existimamus, quum sit invitationis instar. Quod si 
catholicus curam habeat curiae, vel aulae publicae, in qua, juxta hujus 
regionis consuetudinem, praeconibus cuj usque sectae, venia datur 
praedicandi, non debet ipse compulsare campanam; sed excusatur 
si alicui ex sectariis id permittat, quum penes ipsum non sit id im- 
pedire. 

146. Ubi tolerantur meretrices, uti plerisque in civitatibus, ad 
majora mala vitanda, licet, juxta communem sententiam, domum iis 
locare, “ maxime si alii conductores desint, nisi tamen meretrices 
graviter nocerent vicinis honestis, vel ob situm ansam majorem da- 
rent peccatis.” Ita Busembaum. 3 Caeterum considerandum quanto 
cum suorum discrimine id fiat. 

147. “ Excusantur a mortali, imo etiam a veniali, si causa adsit, 
artifices qui faciunt, aut vendunt ree indifferentes, quibus quis bene 
potest uti, licet plurimi abutantur, v : g : aleas, fucos, gladios. Ra- 
tio est, quia remote tantum ordinantur ad peccatum, et simpliciter 
impediri non possunt.” 3 Sic excusari possunt vendentes cultros, 
tormenta bellica, et tela caetera. Sed si constet ea quaeri ut mors 
alicui mox inferatur, censeo artificem teneri ex charitate ea non ven- 
dere, praesertim si aliks haberi nequeant : in civitatibus autem ubi 
facile comparantur, non auderem damnare ea vendentem, nam cum 
sui detrimento frustra conaretur impedire eorum abusum. 

(1) “ If our guest makes himself drank with the usual provisions which must 
be indistinctly ministered at feasts, that cannot be helped, but by refusing to re- 
ceive such persona agam to our table ; but he that knowingly and observingly 
espies the meeting tum to God’s dishonor, and does not put a limit to that sea of 
drink, and place a shore and a strand to the inundation, will find that God is de- 
parted from that meeting.” Jer. Taylor, Duct. Dub . 1. iv. c. i. vol. ii. 467. 

(2) Apud S. Alphonsum, 1. ii. n. 70. (3) Ibidem, n. 71. 

148- Qui chartarum- ex akg* ludos in suis domibus habent, hon- 
este recreationis causa, vel modice etiam pecu ni* lucrande, pro 
ludentium conditione, non videntur culpandi. Secus qui ludos fo- 
vent, in quibus magna pecuniae copia sorti objicitur, fraudesque fiunt 
cum fortun* et morum jactura. Vitia fovere merito censentur qui 
allectationes has apponunt. Sic et qui nimie potationi hac ratione 
prebent occasionem. 

149. Licite venduntur ornatos puelle iis abusure, “ si venditor 
alioquin notabile patiatur incommodum,” non enim tenetur cum 
tanto sui damno ejus impedire peccatum. 

150. “ Venena amem vendere, nisi iis qui bene usuri putantur : 
v. g. ad confectionem colorum, vel medicinam, non licet Unde 
venditio veneni, quod non servit, nisi ad hominis occisionem, simpli- 
citer est mala-” 1 Sic nec licet vendere materiam incendii iis in re- 
rum adjunctis in quibus illud ex malitia parari videatur. 

151. Qui in potestate hostium versantur, licite omnia praestant 
quae exiguntur ad imperium propugnandum ; nec enim tenentur cum 
vitae discrimine, et absque ulla patriae utilitate, sua recusare officia. 
Possunt etiam juramento se imperio, cui casu, vel belli sorte, 
subjiciuntur, addicere, ex praesumpto reipublicae consensu, quae hanc 
eis facere facultatem, ut vitae consulatur, merito censetur. 

152. Peccat puella acceptans munera ab amasio, qui turpiter eam 
concupiscit, quia fovet amorem.” 2 Ea igitur reddere debet ancilla 
domino qui ea tribuisse noscitur pravo consilio : si enim ea retineat 
animosior fiet ipse ad eam solicitandam. 

153. Licet, juxta communiorem sententiam, exigere juramentum 
a pejeraturo, si justa causa adsit, v: g : ut perjurio probato justitia 
vindicetur. Judex idcirco, juris ordine servato, juramentum meriti 
exigit, licet prevideat testem pejeraturum : sic et privatus jus suum 
prosequens in judicio. “ Si vero res sit vera, et alter ignoret, vel sii 
falsa, et alter credat veram, non licet eum inducere ad juramentum.” 3 

154. Ob necessitatem, vel magnam utilitatem, licet petere mutuum 
a fceneratore, oblata etiam usura, quum alias noscatur haud daturus. 
Cseterum qui usuras non exercet, non est alliciendus ad eas accipien- 
das, quum induceretur ad peccandum- “ Qui adjuvat ftcncratorem 
tantum in numerandis pecuniis, scribendis rationibus, aut in deferen- 
do pignore, potest excusari a peccato sola ratione famulatus : secus 

(1) Busembaum, apud 8. Alphoiunun, 1. iL n* 72. 

(2) 8. Alphonaus, ibidem, n. 70. (3) Ibidem, n. 77. 

vero si exigat usuras, quia exactio est co-operatio proximior ad pec- 
catum usurarii, etiamsi amicabiliter agat. Quod si exigeret per vim 
aut minas, non solum peccaret, sed insuper teneretur ad restitutio- 
nem.” 1 Scribae apud mensarios non tenentur ad judicandum de 
eorum agendi ratione utrum justa sit ; nec censentur efficaciter con- 
currere ad fraudem, si forsan adsit, quum nudum praestent ministe- 
rium juxta definitas regulas. Secus dicendum si ipsi aliis persuade- 
rent chirographa vendere pretio injusto. 

155. “ Licet dare mutuum abusuro, si adsit causa, scilicet si aliter 
ille multum possit nocere.” 2 Sic dari potest pecunia mutua prodigo, 
cui denegari nequit quin gravissimae conflentur inimicitiae. 

156. Utrum liceat bibliopolis in hac regione libros omnes absque 
discrimine vendere quaeritur. In regionibus in quibus vigent regulae 
Indicis, constat bibliopolas nOn posse vetitos quoscumque libros tenere 
absque venia, vel eos iis vendere qui licentiam legendi haud impe- 
trarunt. Sed ea est rerum conditio in qua versamur, ut pauci omnino 
libri e prelo prodeant, qui inter libros prohibitos non forent recensen- 
di. Hinc catholicis ab officio bibliopolarum fere abstinendum foret, 
si regulae illae totam suam vim obtinerent. Dicendum igitur censeo 
libros omnino obscoenos ot turpes nemini licere vendere : libros 
contra fidei catholicae dogmata non esse vendendos, nisi iis qui jus- 
tam habent causam emendi, nempe sacerdotibus, vel aliis qui refel- 
lendi causa eos quaerunt. Quod si vendantur aliis quaerentibus libri 
ab acatholicis scripti de religione, qui tamen fidei dogmata non im- 
pugnant, et nonnisi obiter continent haeresim, quales sunt introductio 
ad scripturam ab Hornio, libri de Trinitate a Bullio, non damnarem 
Catholicum bibliopolam, quum non adeo repugnent religioni ut per 
se vetiti videantur. 

157. De aliis libris, qui licet ex professo contra fidem non agunt, 
plurima tamen continent rei catholicae adversa, in rerum nostrarum 
conditione, peccati damnare non audeo eos qui passim vendunt, nam 
alias bibliopolae muneri fere renuntiandum. Caeterum commendandi 
sunt vehementer catholici, qui emendatissimos tantum et probatissi- 
mos libros vendunt. Typographi qui e prelo edunt Biblia Protes- 
tantica, vel libros ex professo adversos fidei vel bonis moribus, non 
sunt excusandi, operam enim praestant enroribus divulgandis ; sed qui 
prelo torquendo vacant, quin typos componant, non censentur nosse 

(1) S. Alphonsus, 1. ii. n. 78. (2^ Ibidem. 

quae imprimuntur, ideoque in typographeo communi, ubi omnis ge- 
neris libri eduntur, non tenentur ad discrimen faciendum : quum ma- 
terialem tantum operam praestent. Nequeunt autem Catholici ulla 
ratione occupari circa typographea Protestantica quae ex professo 
adversantur Religioni Catholicae. 

CAPUT VIII. 

DE SUSURRATIONE, ET IRRISIONE. 

158. Susurratio , (metaphora sumpta a murmure aquarum,) ab 
Antoine defluitur : “ sermo, quo sine justa causa refertur alicui de alio 
aliquid aptum ad dissolvendam ejus amicitiam cum illo.” Intentio 
amicitiam dissolvendi maxime ostendit susurrationis malitiam : quod 
si animus hujusmodi absit, peccatum tamen admittitur, quoties ea te- 
mere narrantur quae idonea sunt amicitiae dissolvendae. Non autem 
peccatur, si quis malorum consortium dirumpere tentet, vel pericu- 
lum ab innocente amovere, ea referens quae amicitiam pravam, vel 
plenam periculi, dissolvant. 

159. Susurro in Scripturis vehementissime improbatur: “Non 

eris criminator, nec susurro in populo;” 1 “Susurro coinquinabit 
animam suam, et in omnibus odietur;” 2 “Susurro et bilinguis ma- 
ledictus, multos enim turbavit pacem habentes ; 3 “ Sex sunt quae 

odit Dominus, et septimum detestatur anima ejus .... eum qui se- 
minat inter fratres discordias.” 4 “Susurrones” etiam recensentur 
inter eos qui “ digni sunt morte.” 5 

160. Charitati manifesto adversatur hoc vitium; quod eo gravius 
est, quo conjunctiores sunt et spectabiliores virtute, quos susurro 
divellere a se invicem conatur. Ut dignoscatur utrum laedatur justi- 
tia, videndum est quibus adminiculis susurro utatur : quod si detrahat, 
occulta delicta detegendo, utique justitiae violatae reus est. Finis quem 
sibi proponit saepe auget malitiam susurrationis, vel novam inducit 
speciem. Aliquando suae quis studet utilitati, cum proximi dispendio, 
munus ambiens, quo alter fruitur: aliquando vindictae animo agitur, 
contumeliamque susurrando ulciscitur: aliquando domestica pace 
sublata, conjugii jura impune quaerit violare. 

161. Irrisio , seu derisus, est jocus de proximo, ut rubore perfun- 
datur. Fit de defectibus naturalibus, quod quis sit claudus, vel de 
moribus, quod ebriosus sit ; quandoque autem de virtutibus, quod sit 

(1) Lev. xix. 16. (2) Eccl.xxi. 31. (3) Ibidem, xxviii. 15. 

(4) Prov. vi. 19. (5) Rom. i. 29. 

pius. Aliquando caret culpa, quando scilicet fit moderate, ut alter 
se emendet : v : g : ut quis concionando voces protrahere desinat ; vel 
ut animi recreentur, speciali agendi loquendive ratione, quae vitio va- 
cat, relata. Saepe irrisio vitiosa est, et peccatum ex genere suo gra- 
vius contumelia, nam quisque aegerrime fert se ludibrio haberi: 
“ quia contumeliosus videtur accipere malum alterius seriose, illusor 
autem in ludum ; et ita videtur esse major contemptus et dehonoratio. 
Et secundum hoc illusio est grave peccatum, et tanto gravius, quanto 
major reverentia debetur personae quae illuditur. Unde gravissimum 
est irridere Deum, et ea quae Dei sunt; secundum illud Isaiae xxxviu 
‘ Cui exprobrasti, et quem blasphemasti, et super quem exaltasti 
vocem tuam?’ et postea subditur. ‘Ad sanctum Israel.’ Deinde 
secundum locum tenet irrisio parentum; unde dicitur Proverb xxx. 
‘ Oculum qui subsannat patrem, et qui despicit partum matris suae» 
effodiant eum corvi de torrentibus, et comedant eum filii aquilae. 
Deinde justorum derisio gravis est, quia honor est virtutis praemium ; 
et contra hoc dicitur Job xii. ‘Deridetur justi simplicitas:’ quae 
quidem derisio valde nociva est, quia per hoc homines a bene agendo 
impediuntur: 1 secundum illud Gregorii: ‘Qui in aliorum actibus 

exoriri bona respiciunt, mox ea manu pestiferae exprobrationis evel 
lunt.”’ 1 

(1) 2. 2. qu. lxxv. art ii. Resp. 

CAPUT IX. 

DE JUDICIO TEMERARIO. 

162. Pluries vetuit nos Christus Dominus ne proximos judice- 
mus: “Nolite judicare, ut non judicemini.” 1 S. Jacobus etiam 
dicit : “ Qui detrahit fratri, aut qui judicat fratrem suum, detrahit 
legi, et judicat legem.” 2 Equidem haec non ita accipienda* sunt ut 
judicium vetetur in re manifesta ; qui enim videt vel certo novit ali- 
quem legem violare scienter, non potest eum habere innocentem. 
Nec judicium publica auctoritate prohibitum censendum est, nam quod 
olim jussit ipse Deus, ut constituerentur judices qui justum judicium 
proferrent, 3 in exemplum merito deducitur, quo tribunalia, in quibus 
jus dicatur, sanciantur. Nec judicium de reis universe prohibetur, 
quod scilicet haeretici, pertinacia animi resistentes veritati, damna- 
buntur. Igitur Christi vetitum intelligendum est de rebus quae dubi- 
tationem patiuntur, et de poenis severioribus in reos decernendis 
privata auctoritate et animi proposito: quapropter ultionem minatur 
acrius judicantibus de levioribus aliorum culpis : “ In quo enim 
judicio judicaveritis, judicabimini, et in qua mensura mensi fueritis, 
remetietur vobis. Quid autem vides festucam in oculo fratris tui : 
et trabem in oculo tuo non vides ?” 4 Peccat, igitur, qui leve alte- 
rius delictum grave habet ; vel qui severiores poenas delinquentibus 
vult irrogari, suae infirmitatis immemor : et ideo etiam peccare cen- 
sendus est, qui temere judicat alium esse reum. Equidem qui, 
levibus indiciis ductus, animo statuit alium grave admisisse delictum, 
charitatem, qua amplecti eum debet, plane violat: imo et justitiam, 
ut plurimi sentiunt, jus enim unusquisque habere videtur, ne quis 
eum aestimet pravum esse, nisi idonea dentur animi pravitatis indicia. 

163. Quando quis judicat culpam levem esse mortalem, v: g: 
mendacium joco prolatum, est error judicii potius quam peccatum, 
nisi ex animi malignitate fiat, ut levi culpae tantam velit inesse mali- 

(1) Matt. vii. 1. (2) Jacobiv.il. 

(3) Deut. xvi 18. (4) Matt vii. 2. 

tiam. Facile autem fit ut de persona judicium dat, ipseque censea- 
tur in re levi graviter peccasse ex animi pravo affectu. 

164. Opinionem aliquando esse peccatum mortale plures dicunt 
theologi ; quum charitas vetet, ne quis male opinetur de alio, absque 
gravi indicio. Suspicio iniqua est etiam, juxta plures, grave peccatura, 
praesertim si respiciat immane facinus: v: g: homicidium, inces- 
tum. Unusquisque aegerrime ferret se tanti flagitii suspicione laborare, 
ideoque injuriam infert qui aliquem absque causa reum suspicatur. 
“ Est autem,” inquit S. Thomas, “ triplex gradus suspicionis. Pri- 
mus quidem gradus est, ut homo ex levibus indiciis de bonitate 
alicujus dubitare incipiat. Et hoc est veniale et leve peccatum. . . . 
Secundus gradus est, cum aliquis pro certo malitiam alterius aestimat 
ex levibus indiciis. Et hoc si sit de aliquo gravi est peccatum mor- 
tale, in quantum non est sine contemptu proximi. . . Tertius gradus 
est, cum aliquis judex et suspicione procedit ad aliquem condem- 
nandum : et hoc directe ad injustitiam pertinet: unde est peccatum 
mortale.” 1 

165 Dubitatio culpa non vacat, quando proximi probitas in quaes- 
tione temere ponitur: nam si externa indicia ei faveant, non est cur 
eam dubiam habeamus. Caeterum non facile peccatur graviter, quum 
plerumque aliqua sit dubitandi ratio, ob quam licet mentem ab ullo 
judicio efficiendo abstrahere. Sed si hominem probitate et pietate 
clarum, levi de causa dubiae aestimem virtutis, injuriam ei facio 
gravem. 

166. In actibus proximi interpretandis habenda est prae oculis 
regula quam Augustinus ex verbis Domini deducit: Nolite judi- 
care: “ Hoc loco nihil aliud nobis praecipi existimo, nisi ut ea facta 
quae dubium est quo animo fiant, in meliorem partem interpretqmur.” 2 
Caeterum id intelligendum, salvis prudentiae regulis, nec enim temere 
judicat, qui ex consueta agendi ratione, vel ex indiciis externis ani- 
mum agentis colligit. Sat est ut haud idoneis suppetentibus indiciis, 
animum inclinemus ad benignius de proximo sentiendum, quia 
“ unusquisque naturaliter praesumitur bonus.” 3 Caeterum licet caute 
se gerere, et nonnisi post certa argumenta probitatis alicui plene 
fidere. Si tamen quis benignius sentiendo et familiarius tractando, 
aliquando decipiatur, non id adeo dolendum est, judi6e S. Thoma: 

(1) 2. 2. qu. lx. art. iii. 

(2) L. ii. de verbis Domini in monte , c. xviii. n. 59. (3) Reg. Juris. 

“ melius est quod aliquis frequenter fallatur, habens bonam opinio- 
nem de aliquo malo homine, quam quod rarius fallatur habens malam 
opinionem de aliquo homine bono; quia ex hoc fit injuria alicui, 
non autem ex primo.” 1 Hoc interest discriminis inter res et homi- 
nes, quod judiciorum veritas de rebus maxime quaerenda sit, ne errore 
labamur ; sed de hominibus benignius judicium plerumque ferendum 
sit ex charitatis affectu, ubi rei veritas non patet. “ Aliud est judi- 
care de rebus, et aliud de hominibus. In judicio enim in quo de 
rebus judicamus, non attenditur bonum vel malum ex parte ipsius rei 
de qua judicamus, cui nihil nocet qualitercumque judicemus de ipsa : 
sed attenditur ibi solum bonum judicantis, si vere judicet, vel malum, 
si falso : quia verum est bonum intellectus, falsum autem est malum 
ipsius. ... Et ideo unusquisque debet niti ad hoc, qupd de rebus 
judicet secundum quod sunt. Sed in judicio quo judicamus de ho- 
minibus, praecipue attenditur bonum et malum ex parte ejus de quo 
judicatur : qui in hoc ipso honorabilis habetur, quod bonus judicatur ; 
et contemptibilis, si judicetur malus. Et ideo ad hoc potius tendere 
debemus in tali judicio, quod hominem judicemus bonum, nisi mani- 
festa ratio in contrarium appareat.” 2 

167. Ut grave in judicio temerario sit peccatum, temeritas debet 
esse notabilis : si enim indicia suppetant gravia, licet non efficiant 
certitudinem, temeritatem judicii admodum minuunt. Sic non gra- 
viter peccatur judicando mulierem esse adulteram, quam quis vidit 
minus pudice agere cum aliquo occulte. A temeritate etiam excu- 
satur, qui judicat aliquem esse ebrium, quem alias novit nimiae po- 
tationi indulgere ; consuetudo enim fundamentum praebet suspicandi 
eum ebrium esse, licet quis non debeat eum judicare reum, nisi 
indiciis manifestis. 

168. Certum animi judicium, et voluntarium sit plerumque ne- 
cesse est, ut grave sit peccatura : nam quae menti obversantur cogi- 
tationes, suspicionesque plerumque caveri nequeunt, et assensu 
deficiente, non imputantur. Hinc pii homines angi non debent ob 
judicia quae sibi videntur facere temeraria : nam vel suppetunt indicia 
fere certa, vel animi judicium plerumque non est pene voluntarium ; 
ideoque gravis saltem abest culpa. Caeterum temporis mora non 
definitur judicii temeritas. 

(1) 2. 2. qu. lx. art. iv. Ad primum, 

(2) Ibidem. Ad secundum . 

169 . De re levi judicium temerarium levis est culpa. Si quis 
temere judicet mercatorem mentiri, ut suas efferat merces, nonnisi 
leviter peccat. Sed contingere potest ut res per se levis, gravis sit 
ob viri dignitatem, vel statum : ideo qui temere judicat episcopum 
mentiri in solemni asseveratione, gravis peccati reus est. Res e 
contra gravis potest levis videri quoad plebeculam, hominesque vilis 
conditionis, quorum mores sunt plerumque vitiosi. Sic si quis ju- 
dicet nautam blasphemare, operarium ebrietati iudulgere, mancipium 
furari, non erit facile peccati gravis arguendus. Ratione aetatis ali- 
quando judicium a temeritate excusatur, v : g : si juvenem quis judi- 
cet impudicum. Sed si quis juvenem bonis moribus insignem, 
debilis tamen valetudinis, judicet vitio inquinari, et morbo laborare 
venereo, est procul dubio grave peccatum. 

Plurima alia contra charitatem peccata praetermittimus ; quibus 
poenis Ecclesia puniat delinquentes mox explicaturi. 


Vol. II.— 30 

TRACTATUS XIV. 


DE CENSURIS. 


CAPUT I. 

DE ECCLESIAS POTESTATE JUDICIARIA. 

§. I. De potestate judicandi. 

1. Antequam de censuris agamus, praestat de judiciaria Ecclesiae 
potestate pauca dicere ; quum enim censurarum nomine intelligan- 
tur poenae medicinales ab Ecclesiae praesulibus irrogatae delinquenti- 
bus, potestas ipsa qua feruntur vindicanda est. Equidem Ecclesiae 
inesse potestatem leges ferendi, alias probavimus : ^aec autem inanis 
foret, si poenam aliquam irrogare non posset eas violantibus ; deesset 
enim sanctio, quae legi omni adnectatur necesse est. Potestatem 
etiam plectendi delicta, quae in aliorum cedunt damnum, Ecclesiae 
competere dubitare non poterit, qui rationem a Christo Domino prae- 
scriptam in prosequendis injuriis servandam serio perpenderit. “ Si 
peccaverit in te frater tuus, vade et corripe eum inter te et ipsum 
solum : si te audierit, lucratus eris fratrem tuum. Si autem te non 
audierit, adhibe tecum adhuc unum, vel duos, ut in ore duorum, vel 
trium testium, stet omne verbum. Quod si non audierit eos, dic 
Ecclesiae: si autem Ecclesiam non audierit, sit tibi sicut ethnicus et 
publicanus. Arnen dico vobis : quaecumque alligaveritis super ter- 
ram, erunt ligata et in coelo : et quaecumque solveritis super terram, 
erunt soluta et in coelo.” 1 Hic plane querelae controversiaeque inter 

(1) Vol. i. Tract. iv. de Leg. Eccl. c. i. et v. (2) Matt xviii. 15. 

fratres ad Ecclesiam referuntur, quo vocabulo coetus quidem saepe 
intelligitur, sed ejus rectores plane designantur; ad Apostolos enim 
ea directa sunt verba, quibus Ecclesiae sententia rata in coelis habenda 
declaratur : qui mos praesident coetus pomine designandi apud nos 
etiam viget, curiae enim nomine judex vocatur, et Ecclesiae vocabulo 
Pontifex saepe intelligitur. Quod autem Ecclesia adhuc non fuerit 
constituta ac disposita eo pacto quo tribunalis qujusdam fornaajn 
praeseferret, non obstat, nam vox ex ipso Judaeorum usu, vel ad 
totius gentis eoetum, vel ad singularem conventum referebatur, qua 
ratione facilis erat intellectu ; et praeses, pro more, coetus nomine 
designabatur. Igitur judicium praesulum de fratrum controversiis 
potest poena summa sanciri ; adeo ut e fidelium coetu ejectus, instar 
ethnici habendus sit, qui ei obaudire detrectat. 

2. Eandem potestatem sibi vindicavit Apostolus, qui quum se 
eos qui extra Ecclesiam sunt judicare non posse fateretur, aucto- 
ritatem judiciariam in eos qui intra sunt se habere ostendit: “ Quid 
enim mihi de iis, qui foris sunt judicare ?”* Minatus est etiam virga 
se in reos animadversurum : “ Quid vultis ? in virga veniam ad vos, 
an in charitate et spiritu mansuetudinis ? 3 Summa illa potestate usus 
est, Corinthio, qui incestum immanem admiserat, e gremio Ecclesiae 
ejecto : “ Ego quidem absens corpore, praesens autem spiritu, jam 
judicavi ut praesens eum qui sic operatus est, in nomine Domini 
nostri Jesu Christi, congregatis vobis et meo spiritu, cum virtute 
Domini nostri Jesu Christi, tradere hujusmodi Satanae in interitum 
carnis, ut spiritus salvus sit in die Domini nostri Jesu Christi.” 3 
Auctoritate Christi Domini reum damnavit Apostolus, et sublato 
sacrorum consortio, tamquam profanum habuit, eum Satanae tradens, 
ut caro moerore ob poenam tabescens, anima poenitentia ad salutem 
afficeretur. 4 Quod autem se una cum fidelibus convenientem hanc 
tulisse sententiam dicat, quam solus tamen tulit, fuit quia mentis 
cogitatione eos habuit praesentes rei testes et veluti auctores. Nec 
ad singularem aliquem casum suam arctavit potestatem, ait enim : 
“ In promptu habentes ulcisci omnem inobedientiam:” 5 seque jure 
optimo de potestate sibi divinitus commissa gloriari posse ostendit : 

(1) I. Cor. v. 12. (2) I. Cor. iv. 21. (3) I. Cor. v. 3. 

(4) “ It should seem that (as the most eminent commentatore, ancient and 
modem are of opinion,) we ha ve here plain vestiges of a formal excommunica- 
tion.” Bloomfield, in locum . 

(5) II. Cor. x. 6. 

“ Si amplius aliquid gloriatus fuero de potestate nostra, quam dedit 
nobis Dominus in aedificationem, et non in destructionem vestram.” 1 
Vera igitur Apostolis inerat potestas, ultione omne delictum contra 
legem Dei vel Ecclesiae puniendi, quae tamen in salutem reorum et in 
fidelium omnium utilitatem exercenda erat. Contumacium consortium 
et flagitiosorum lege generali vitandum statuit v “ Si quis non obedit 
verbo nostro per epistolam, hunc notate, et ne commisceamini cum 
illo, ut confundatur.” 3 De Hymenaeo et Alexandro dicit : “ quos 
tradidi Satanae : ut discant non blasphemare :” 3 eosdem ob denega- 
tam resurrectionem Ecclesiae communione privans. Alexandrum 
aerarium jussit Timotheo devitare, eumque in errore pertinacem 
puniendum a Domino praedixit. 4 Liquet igitur Paulum veram po- 
testatem puniendi haereticos et flagitiosos exercuisse, iis ex Ecclesiae 
gremio ejectis. 


§. II. De judiciorum materia. 

3. Causae omnes fidei omnino subsunt Ecclesiae judicio, uti liquet 
ex Pauli in Hymenaeum sententia: sed et morum controversiae, quae 
jus spectant et legem divinam : nam docendi jus omnia, quae Christus 
tradidit, amplectitur. Sacramentorum administratio commissa est 
Christi ministris, sunt quippe “mysteriorum Dei dispensatores 5 
quorum est proinde omnes dirimere lites, quae forte aliqua de eorum 
substantia, ritibusque qui in iis administrandis adhibendi sunt, orian- 
tur. Ipse matrimonii contractus inter baptizatos in Nova Lege 
subest auctoritati Ecclesiae ; quum enim Christus Dominus eum 
dignitate sacramenti auxerit, ad eos spectat judices, quorum est con- 
ditiones, sub quibus ineatur, constituere, et leges, quibus regatur, ferre: 
quapropter controversiae omnes de vi foederis hujus ad ecclesiasticos 
judices referendae sunt; ad quos etiam spectat judicare, quibus in 
rerum adjunctis divortium a thoro liceat. Hinc patres Tridentini 
statuerunt: “ Si quis dixerit causas matrimoniales non spectare ad 
judices ecclesiasticos; anathema sit.” 6 Caeterumapud nos vix un- 

(1) II. Cor. x. 8. (2) II. Thess. xiii. 14. 

(3) I. Tim.i. 20. (4) II. Tim. iv. 15. (5) I. Cor. iv. 1. 

(6) Sess. xxiv. Can. xii. de mat. “ Causes matrimonial are now so pecu- 
liarly ecclesiastical, that the temporal courts will never interfere in controversies 

30 * 

quam episcopi judicium in hisce causis imploratur ; sed cum magno 
morum detrimento controversiae de vinculo matrimonii, et de divor- 
tiis coram publicis tribunalibus agitantur, singulis, quae latere debent 
vitae domesticae negotiis in curia, et deinceps per ephemerides vul- 
gatis. 

4. Clericorum delicta, quae in legem Dei vel Ecclesiae admittuntur, 

jure divino praesulum subjacent judicio: quapropter Apostolus mo- 
nuit Timotheum, qua servata cautela accusationes adversus presby- 
terum excipiendae forent. “ Adversus presbyterum accusationem 
noli recipere, nisi sub duobus aut tribus testibus.” 1 Fidelium 
omnium palari) contra divina mandata delinquentium, peccata publica 
correptione plectenda jussit: “Peccantes coram omnibus argue: 

ut et caeteri timorem habeant.” 2 Omnes clericorum causae, jure ca- 
nonico et civili, episcopi judicio suberant, quod sapientissime et cum 
magna reipublicae Christianae utilitate statutum erat, ut sacro ordini 
servaretur honor, et justitiae consuleretur absque ejus detrimento. 
Civiles igitur lites iis intentatae, sive a clericis aliis, sive alaicis, apud 
episcopi tribunal dirimebantur : et quae contra leges civiles aliquando 
admissa sunt crimina, eidem examini subjacebant, poena carceris, vel 
mulcta punienda : vel si forte gravius esset facinus, cui leges poenam 
capitis decernebant, reus in episcopi judicio damnatus, spoliabatur 
privilegiis clericorum, ritu degradationis peracto, et civili potestati 
tradebatur morte puniendus. 

5. Causae iri quibus de beneficiis agitur ad ecclesiasticos judices 
spectant: beneficia enim Ecclesiae auctoritate constituta sunt, et jura 
tributa. Quando igitur lis aliqua de jure patronatus, vel de collatione 
beneficiorum vel alias de beneficiis oritur, ad tribunal episcopi omni- 
no deferenda est. “ Relatum est,” inquit Alexander III. ad episco- 
pos An glos scribens, “ quod nonnulli occasione laicae recognitionis, 
non requisita episcopi audientia, beneficia ecclesiastica sibi praesu- 
munt in paroeciis vestris vindicare. Quoniam igitur hujusmodi per- 
sonae non intrant per ostium, sed aliunde conscendunt, ac per hoc 
indigni sunt pastoris nomine, vel praerogativa gaudere : mandamus, 
quatenus eos, si commoniti praedicta minime resignaverint, nisi epis- 

' of this kind, unless in some particular cases. As if the spiritual court do pro- 
ceed to call a marriage in question after the death of either of the parties.” 
Blackston. Comm. 1. iii. n. 93. Non ita apud nos. 

(1) I. Tim. v. 19. (2) Ibidem, 20. 

(3) Cap. xxi. de jure patronatus . 

copali concessione fuerint muniti, ab officio reddatis et beneficio 
alienos.” §. 1. “ Ad hoc quoniam quidam laici ecclesias possessioni- 
bus spoliant, ut sic viros ecclesiasticos faciant coram saeculari judice 
litigare» vobis injungimus, ut id publice sub interminatione curetis 
anathematis prohibere. Si quis autem prohibitionis vestras con- 
temptor exti terit, eum excommunicationi subdatis.” 1 Quae apud nos 
oriri possunt lites de ecelesiarum bonis, vel de pastorum juribus ea- 
dem ratione sunt episcopi judicio dirimendae : ipsius enim est curare, 
ut bona serventur in usus, in quos a fidelibus destinata sunt, et jura 
sacra integra maneant. 

6. Crimina pleraque contra fidem, religionem, morum sanctitatem 
ad ecclesiasticos deferebantur judices, iis in regionibus, in quibus, 
quum tota gens fidei et religionis vinculo colligaretur, civilis et ec- 
clesiastica potestates amico foedere jungebantur : hinc haeresis, blas- 
phemia, simonia, sacrilegia, magia, et plura alia episcopo subjicie- 
bantur; 1 qui mulcta, carcere, verberibus reos puniri jubebat, juxta 
ipsas legis civilis sanctiones ; nullo autem in casu poenam capitis de- 
cernebat, quae a lenitate sacerdotii abhorret. Si quis autem crimen 
capitale patrasset, ab episcopi officialibus, postquam judicio damnatus 
erat, tradebatur brachio saeculari, civili scilicet auctoritati, cum com- 
mendatione, ut ei parceretur. 

7. Fidelium omnium lites ex Apostoli Pauli auctoritate judicio ec- 

clesiastico commendabantur dirimendae : vehementer enim eos redar- 
guit ethnicorum tribunalium adeuntes : “ Audet aliquis vestrum 

habens negotium adversus alterum judicari apud iniquos et non apud 
sanctos? An nescitis quoniam sancti de hoc mundo judicabunt? 
Et si in vobis judicabitur mundus, indigni estis, qui de minimis ju- 
dicetis ? Nescitis quoniam angelos judicabimus ? quanto magis sae- 
cularia ? Saecularia igitur judicia si habueritis : contemptibiles qui 
sunt in Ecclesia, illos constituite ad judicandum. Ad verecundiam 
vestram dico. Sic non est inter vos sapiens quisquam, qui possit 
judicare inter fratrem suum ? Sed frater cum fratre judicio conten- 
dit: et hoc apud infideles.” 2 Ad praesules ipsos referebantur hae 
controversiae ex vetustissima consuetudine, ipsis imperatoribus chris- 

(1) Vestigia adhuc apud Anglos reperire est, apud quos curi® sunt ecclesiasti- 
ce : “ which courts were established for the reformation of morals* and have an 
exclusive jurisdiction over the punishments of fomication, ete.” Chitty’s Black 
stone. 1. iii. n. 123. Note. 

(2) I. Cor. vi L 

tianis plenam vim in foro civili tribuentibus episcoporum judicio. 
Caeterum auctoritas ecclesiastica in plerisque regionibus, etiam Catho- 
licis, jam intra arctissimos limites arctata est ; et clerici ipsi in pluri- 
bus tribunalium civilium judicio permittuntur. 1 Ipsa S. Congregatio 
de Propaganda Fide decretum concilii provincialis Baltimorensis, de 
censuiis, quas contrahunt deferentes ad civilia tribunalia causas, quae 
ecclesiasticos judices spectant, mitigavit, et hosce intra terminos con- 
cludi jussit : “ Cum grave fidelibus oriatur scandalum, et ecclesias- 

tico ordini dedecus, dum causae ecclesiasticae ad civilia deducuntur 
tribunalia, hortamur omnes, quorum interest, ut controversias inter 
eos forte orituras de rebus, vel personis ecclesiasticis, amice compo- 
nant, vel saltem judicio episcopi submittant. Quod si ecclesiastica 
vel religiosa utriusque sexus persona, aliam personam ecclesiasticam 
vel religiosam utriusque sexus, coram civili tribunali temere citaverit, 
de re juris stricte ecclesiastici, noverit se in censuras a jure latas in- 
cidere.” 2 

Vindicata potestate Ecclesiae judiciaria explicandus est ordo, quem 
in judiciis servari vult, ut justitia teneatur. 

(1) Vide Concordatum initum inter Gregorium XVI. et Regem Sardiniae; 
et inter ipsum et Ducejn Magnum Etruriae. 

(2) Can. vi. 

CAPUT II. 

DE JUDICIORUM ORDINE. 

8. Judicia ordinaria dicuntur ea in quibus consuetae formae ser- 
vantur: summaria vero, quae fiunt omissis juris solemnitatibus, 
iisque tantum peractis, quae ad veritatem cognoscendam requiruntur. 
Criminalia judicia versantur circa delicta : civilia controversias de 
bonis juribusque spectant. Procurator , seu alieni juris vicarius , 
civiles causas actoris , vel rei, nomine, potest prosequi, si scripto 
fuerit delegatus: 1 non autem criminales. Universitates , scilicet 
ccetus quicumque. Procuratorem syndici nomine coguntur instituere, 2 
qui in criminalibus judiciis etiam excipitur. Clericorum causae 
omnes tum civiles tum criminales, nisi contra laicum actoris partes 
sustineant, ad ecclesiasticum forum pertinent jure canonico et ciyili. 

9. Reus judicem certum sortitur ex quatuor praesertim causis, sci- 
licet ex domicilio , ex contractu , ex re sita , ex delicto . Si domici- 
lium non sit nativitatis locus, debet certo constare reum revera illud 
eo loci constituisse. Ex contractu certus judicii locus potest oriri ; 
nam eo loci agendum est, quo initus est contractus. Ex re sita judex 
loci, in quo aliquis habet beneficium, vel rem aliquam, de qua agitur, 
auctoritatem suam exercet. Ex delicto oritur jurisdictio judici loci, 
in quo crimen fuit patratum, adeo ut alieno clerico in dioecesi aliqua 
delinquenti poenas irrogare valeat loci illius episcopus. Si beneficii 
quod in sua dioecesi habet, privationem ferat sententia : “per episco- 
pum, in cujus dioecesi deliquit, sententia promulgari poterit in eun- 
dem i sed ab eo, in cujus dioecesi beneficium obtinet, erit quoad illud 
executio facienda.” 3 Haec prae oculis habenda sunt, nam, “ extra 
territorium jus dicenti non paretur impune.” 4 Religiosi in plerisque 
plerumque privilegiis eximuntur a judicis ordinarii auctoritate. 

10. Actor, qui in judicium venit, libello debet breviter et clare ex- 
ponere quae petit ; 3 ideoque si conventionalis sit, de re scilicet civili, 

(1) Cap. L de procur. (2) Cap. vii. eod. tit. 

(3) Cap, xiv. de foro compet. (4) L. ult. ff. de jurisd. omn. 

(5) Idem fere judiciorum ordo servatur in curia ecclesiastica apud Anglos. 
Vide Blackston. 1. iii. n. 100. 

debet referre nomen actoris, rei, atque judicis, rem petitam et causam 
petendi ; si accusatorius , tempus locumque criminis exponat insuper 
necesse est. 1 Post libellum judici exhibitum dantur reo viginti 
dierum induciae, ut respondeat. Responsione praestita, lis dicitur 
contestata , Certam aliquam libelli formulam leges Ecclesiae non 
exigunt. Libelli solemnitas in causis summariis non est neces- 
saria. 

11. Praeter libellum probationes exhibendae sunt judici, quibus 
visis in jus vocat reuih citatione , quae si deficiat, irrita erunt acta. 2 
Citatio realis dicitur, quando manus reo injiciuntur ; verbalis , quan- 
do verbis, scripto scilicet, reus in jus vocatur. Simplex citatio con- 
tumaciam non inducit, nisi post intervalla, judicis arbitrio, ter fuerit 
repetita. Peremptoria iis verbis concipitur, ut reus debeat eam instar 
trium habere, judice minante se alias causam cogniturum. Haec 
emittitur judicis ipsius aequo arbitrio. 3 Citatio reo demonstranda est 
in faciem, ut aiunt, si copia praesto sit ; secus ad domum in qua solet 
commorari: “denuntiationibus ad domum ejus missis.” 4 Citatio- 
nem factam nuncius in acta debet referre, die, loco, et modo adsignatis. 
In citatione actoris, rei, et judicis nomina, sicut et citationis causa, 
exprimenda sunt: locus etiam, nisi sit consuetus lo£us,in quo judex 
ordinarius habet tribunal : dies denique prudenti arbitrio judicis de- 
signatus, quo reus coram judice sistere se debet. Si contumaciam 
reus exhibeat, citatione negligenda, lis habetur contestata , absque 
ulla ejus responsione ; ideoque judex testes, aliasque probationes 
rerum, quae libello continentur, audit; quod plerumque ante respon- 
sionem rei non fit, nisi urgeat periculum amittendarum probationum, 
vel natura causae id exigat. 5 Juramentum quod vocant calumniae 
tam actori tam reo exhiberi potest, quo uterque pollicetur se nihil 
acturum judicii ullatenus vitiandi causa. 6 Qui illud praestare detrectat, 
causa cadit. Clerici etiam propositis Evangeliis juramentum illud 
cum episcopi venia emittunt. 

12. Plena probatio habetur rei confessio coram judice, vel etiam 
extrajudicialis coram adversario, et testibus rogatis et idoneis. 7 Reo 

(1) C. ult. de lib. oblat. 

(2) Can. ii. et iv. cap. iii. qu. ix. Clem. ii. de sent, et rejudic , 

(3) Cap. xxiv. de offic, et potest , delegat, 

(4) Cap. iii. de dolo et contumacia, (5) Cap. v. ut Ut, non contest, 

(6) Cap. ii. et ult. dejuram, calumn, m 6. 

(7) C. ult. de confes&is. Novel xc. c. ii. A 

aliquando positiones, seu interrogationes proponuntur, quibus juratus 
respondere debet: confessione deficiente, adhibentur testes. Unius 
testis fides tuta nulla est, quantumvis ipse fide sit dignus . 1 Notario 
tamen testanti de iis, quae sui officii sunt ; episcopo etiam, litteras 
sigillo suo munitas danti ; et parocho, scriptum testimonium de vita 
suorum praestanti, merito creditur. Duo saltem, vel tres testes ple- 
rumque probationem plenam efficiunt, si sint omni exceptione ma- 
jores . In quibusdam tamen negotiis, ubi de personis dignitate con- 
spicuis agitur, plures requiruntur arbitrio judicis. Ne accusationem 
quidem adversus presbyterum excipiendam sanxit Apostolus nisi 
duobus aut tribus testantibus : “ Adversus presbyterum accusationem 
noli recipere, nisi sub duobus, aut tribus testibus .” 2 Testes, qui se 
subtrahunt, cogere non consuevit Ecclesia ad ferendum testimonium, 
nisi alia desit probatio : tunc enim suspensionis minis clerici, excom- 
municationis metu laici impelli possunt . 3 Testes jurati loqui debent, 
exceptis episcopis, quibus fide sua praestita, propositis Evangeliis, 
creditur . 4 Singulares testes, de diversis scilicet et singularibus 
actibus, non sunt admittendi, quia tunc singuli actus probantur unius 
tantum testimonio . 5 Auriti testes, qui rem ex aliorum relatione, aut 
fama communi norunt, non excipiuntur, nisi agatur de re, quae homi- 
num memoriam superat, vel de consanguinitate, aliave re quae ocu- 
latis testibus probari nullatenus potest . 6 Furiosi, amentes, impuberes, 
servi, perjuri, infames, testes esse nequeunt. In gravioribus tamen 
criminibus laesae majestatis, et simoniae, infames testimonium ferunt ; 
sicut et mulieres, quae plerumque in causis criminalibus testari ne- 
queunt. Patronus et advocatus non possunt testari in causa, quam 
defendunt, nec judex in causa, quam judicat; nec aliquis in propria 
causa . 7 Pro certis personis ferre testimonium nequeunt, qui sunt 
de domo, seu familia, nisi sint spectatae probitatis, vel nisi in contro- 
versiam venit, quod alias probari non potest: v : g: si quaeratur de 
cognatione, legitimis natalibus, aetate. Nec eorum excipiendum est 
testimonium, quorum judicium illud interest . 8 Clerici in causis 
profanis non debent testari, absque episcopi venia. Adversus 

(1) C. x. et xxviii. de testibus . (2) I. Tim. v. 19. 

(3) Cap. i. ii. iii. v. ix. de testibus cogendis . (4) Novel. cxxiii. 7. 

(5) Cap. xxxiii. de testibus . cap. ix. de probat. 

(6) Cap. v. xxvii. et xlvii. de testibus . cap. xiii. de probat. 

(7) Can. xxxviii. c. ii. qu. vi. can. i. et i. c. iv. qu. iv. L. ix. Cod. de testibus 

(8) L. i. cod. de testibus. L. 3. ff. de testibus, cap. x. xx. xxiv. de testibus. 

certas personas quidam testari non possunt: reus nequit tes- 
tari contra socios criminis, 1 nisi in criminibus haeresis, simoniae, et 
laesae majestatis; inimicus nequit testari contra inimicum, libertus 
contra patronum, filius contra patrem, et pater contra filium, exceptis 
causis matrimonialibus ; ethnicus, Judaeus, imo juxta juris sanctiones 
haereticus contra orthodoxos. 3 Testes omnes coram adversario in- 
terrogandi sunt. 3 Testes ab actore prolatos refellere potest reus, aliis 
productis testibus ; quos actori licet etiam refellere, et in eum finem 
novos testes producere. Hic testium productio plerumque consistit, 
nisi aliud judici videatur. 4 Post testium examen, acta exhibenda 
sunt litigantibus, ut si quid habeant objiciendum exponant. 

13. Instrumenta etiam, scripturae scilicet sive publicae, sive pri- 
vatae, inter probationes recensentur. Publica instrumenta confecta 
publica auctoritate, sigillo ve munita Principis, episcopi. Universi- 
tatis, itemque libri parochorum, in quibus baptismata, matrimonia, et 
funera describuntur, plenam probationem efficiunt, dummodo auto- 
grapha producantur. 5 Fidem tamen iis detrahunt testes plures ex- 
ceptione majores, si, quod iis continetur, falsum evidenter demon- 
strent. 6 Si inter se pugnent, vel abrasa sint loco suftpecto, vel ita 
impeditae sint lectionis ut legi vel intelligi nequeant, instrumenta 
etiam publica fidem non obtinent. 7 Privata scriptura tribus 'munita 
testibus vim habet publici instrumenti. 8 Item libri mercatorum tum 
pro se, tum contra se probant. Caetera scripta absque testibus con- 
fecta contra scribentem probant, si causa debiti sit expressa : contra 
alios nil probant. Liberatoria confessio, etsi nulla adjiciatur causa, 
contra scribentem vim obtinet. 9 

14. Praesumptiones i seu conjecturae ex aliquo verisimili ductae, 
probationis vim aliquando obtinent, certis probationibus deficienti- 
bus. Praesumptio aliqua dicitur juris , et de jure , quae scilicet lege 
definitur, adeo ut contrariam omnem probationem excludat: sic olim 
matrimonium praesumebatur in iis, qui post sponsalia concubuerunt. 
Praesumptio juris cedit contrariae probationi. Sic quamvis lex 
praesumat haeredem, qui inventarium non confecit, haereditatem dis- 

(1) Cap. i. de confessis, c. x. de testibus . (2) Cap. xxxii. de simonia . 

(3) Can xxiv. et xxvi. c. ii. qu. vii. (4) Cap. ii. de testibus . 

(5) Cap. xv. xxxyi. xlix. lv. de testibus . 

(6) Cap. i. et xvi. de fide instrum - (7) C. x. eod tit 

(8) Cap. iii. et vl. eod. tit (9) L. xi. Cod. qui potior . in pign. hab. 

(10) L. xxv. §. ult ff. de probat . c. xiv. de fide instrum . L. xl. fF. de pactis . 

traxisse, ipsi tamen licet, certis adductis probationibus, praesumptio- 
nem illam excludere : quapropter haec praesumptio cedit facto. Prae - 
sumptio hominis est conjectura nullo jure definita, sed ex arbitrio 
judicis pendens; et est levis, vel vehemens, prout levi vel gravi 
nititur fundamento. Violenta praesumptio copulae carnalis habetur, 
si quem videris solum cum sola, nudum cum nuda in eodem lecto 
jacentem. 1 Levis e contra si eos in loco quodam familiarius collo- 
quentes conspexeris. In criminalibus causis vix admittendas sunt 
vehementes etiam praesumptiones. 2 

15. Exceptiones dicuntur actus rei, quibus actionem excludit. 
Peremptoriae litis finitae audiunt, quae litem jam compositam osten- 
dunt: caeterae simpliciter peremptoriae nuncupantur. Dilatoriae 
etiam exceptiones aliquando proferuntur, quibus scilicet reus queri- 
tur libellum esse ineptum, vel tempus solutionis non advenisse. 
Actori replicationes permittuntur. 3 Ex exceptionibus nascuntur 
saepe causae praejudiciales , incidentes, aut praeparatoriae , quae ple- 
rumque definiendae sunt, antequam ad causam praecipuam procedatur. 
In civilibus reus potest mutuam petitionem instituere, scilicet li- 
bello petere aliquid sibi ab actore debitum. In criminalibus nulla 
datur reconventio hujusmodi, quoniam “ innocentia, non relatione 
criminum reus purgatur.” 4 Dilationes etiam dari possunt justa ex 
causa arbitrio sequo judicis, ad adducendos testes, proferenda instru- 
menta, aliaque ad judicium necessaria. 5 Dantur autem, judice pro 
tribunali sedente ; iis exceptis, quas jus ipsum praestat. 6 

1 §. Sententia, qua controversia dirimitur, a judice, causa cog- 
nita, ferenda est. Jnterloquutoria est, si incidentem quaestionem 
respiciat: Definitiva , si principalem causam determinet. Ab in- 
terloquutoria sententia appellare non licet, nisi a definitivae vim 
habente, et cujus gravamen per appellationem a definitiva reparari 
nequeat.” 7 Sententia a judice pro tribunali sedente scripto est pa- 
lam ferenda. 8 In summariis judiciis, nulla est sedendi necessitas. 
In sententiis interloquutoriis, et in causis brevioribus scriptura a 

(1) Cap. xii. de praesumpt. (2) Cap. xiv. eod. tit. 

(3) L. et Cod. de except. (4) L. v. IT. depubl.jud . 

• (5) Cap. xxiv. de offic . et potest . deleg. 

(6) Cap. i. et iv. de dilat . can. ult. cap. iii. qu. iii. 

(7) Sess. xxiv. cap. xx. de Ref. (8) Cap. v. de sent . et re judic . in 6. 

Vol. II.— 31 

judice infipune omittitur, notario tantum sententia? scripto mandante. 
Sententia recitari debet a judice vel notario coram litigantibus ; vel 
saltem in peculiari libro a notario describi. Si juri expresso repugnet, 
nulla est si juri tantum litigantis adversetur, per appellationem potest 
suspendi, intra decem dies ; quibus elapsis, nulla appellatione inter- 
posita, transit in rem judicatam , et controversiae finis imponitur. 2 
Sententiae autem, quae spectant vim matrimonii ; vel quae feruntur a 
judice excommunicato, vel incom petente ; vel contra jus expressum, 
vel contra priorem rem judicatam ; vel neglecto juris ordine ; vel ex 
falsis testibus et instrumentis ; vel quae rite publicatae non sunt ; vel 
quae dictae sunt a judice pecunia corrupto ; vel sententiae criminales 
reos poena, quae reparari nequit, afficientes ; nunquam rei judicatae 
vim obtinent. 3 Sententia executioni mandanda est intra tempus a 
judice constitutum. 

17. Appellatio est provocatio a Judice inferiore ad superiorem, 
ut quod inique gestum est, emendetur. Judicialis dicitur, si a sen- 
tentia actuque judicii provocetur : extrajudicialis , si respiciat gra- 
vamen aliquod extra judicium illatum : v : g : electionem. A definitiva 
sententia viva voce statim provocare licet; vel scripto, si dierum 
intervallum post sententiam prolatam intercesserit ; etiam nulla ap- 
pellandi causa expressa. 4 In appellationibus ab interloquutoria sen- 
tentia, causae appellandi exprimendae sunt; quibus, auditis potest judex 
appellationis causam, sententia mutata, tollere : quod tamen si defi- 
nitivam tulerit sententiam, non potest. Sententiae per se nullae absque 
appellatione tolluntur; vel, ut dicitur, circumscribuntur, si irritae 
Superiori judici demonstrentur. Qui sententiam quoquo modo pro- 
barunt ; vel se non appellaturos jurati promiserunt ; qui testibus et 
argumentis convicti crimen confessi sunt ; qui ob veram contuma- 
ciam damnati sunt ; denique illi, contra quos tres conformes senten- 
tiae latae sunt, frustra provocant. 5 Similiter non datur appellatio in 
manifestis; in judiciis remota appellatione actis; in causis disci- 
plinae et emendationis morum, nisi ea res praeter modum acta sit. 
Interposita appellatione, dantur litterae a judice, a, quo appellatum est 
ad eum, qui appellatur. Litterae hae Apostoli , silicet dimissoriae vo- 

(1) C. i .de sent, et rejudic. 

(2) L. i. ff. de re judic . cap. xiii. de sent . et re judicat . 

(3) Cap. x. xi. xxiv. de sent. et re judicat. 

(3) L. ii. ff. de appell. (4) Devoti L. iii, Inst. can. tit. xv. §. vii. 

cantur, quae tamen hodie non adhibentur. Causa committenda est 
judici appellato intra annum ; et gesta in priori judicio ex actis pub- 
licis et authenticis referenda sunt, et exhibenda intra alterum annum ; 
ut infra biennium res tota expediatur. Vim sententiae appellatio 
plerumque suspendit ; sed si de censuris irrogatis, vel de emenda- 
tione morum, aliisque nonnullis causis agatur, sententia executioni 
mandatur ; et appellatio vim habet remedium postea impetrandi: ha- 
bet, scilicet, ut aiunt, devolutivum , non suspensivum effectum. 1 

18. A sententiis Vicariorum Generalium ad episcopos nulla datur 
appellatio, ipsi enim unum tribunal cum episcopo constituunt. Ab 
episcoporum sententiis appellantur Metropolitae : a Metropolitarum 
judiciis confugitur ad Patriarchas : ultima provocatio fit ad Pontifi- 
cem Supremum. Quum ipse etiam patriarchali jure in Occidente 
fungatur, statim a Metropolitae sententia appellatur. Potest quidem 
Pontifex appellationem ab episcopi judicio, omisso Metropolita, 
suscipere ; quod tamen non consuevit; nec expedit; nam ordo servan- 
dus est. Appellationum ad Sedem Apostolicam antiquissima^unt ex- 
empla: anno scilicet 252, Fortunatus aliique Africanae Ecclesiae 
presbyteri; anno autem 262, Basilides Asturicensis, et Martialis 
Emeritensis episcopus Papam appellarunt. Jus appellationis non 
impugnat Cyprianus, quamvis obreptionem appellantis reprehendat. 2 
Qui appellationis beneficio ob tempus elapsum aliam ve causam uti 
non potest, restitutionem in integrum aliquando petit, quae intra 
juris limites conceditur a judice Superiori, v : g: Metropolita; extra 
vero hos terminos a Pontifice. Restitutus autem potest actionem 
prosequi more appellantium. 3 

19. Quae de judiciorum ordine diximus vix apud nos aliam ha- 
bent utilitatem, quam ut sciatur quanto studio Ecclesia justitiae ad- 
ministrandae consuluerit, ubi ei per civilem potestatem licuerit judicia 
solemni ritu habere : quod sibi exemplar proposuisse indubium est 
qui judiciorum ordinem apud Anglos statuerunt, veluti jure com- 
muni innixi. Caeterum optandum ut inhaereant episcopi ordini juris, 
quatenus per rerum adjuncta liceat; ex eo enim quod pleraque diri- 
mantur a stante pede in uno, ut habet proverbium, facile contingit 
error, praesertim in his quae matrimoniorum valorem spectant: et 

(1) Const. Bened. xiv. qu® incipit : Romanae Curiae, 

(2) Ep. lxviii. ed. Balutii, Ven. 1728. 

(3) Cap. iv. de xeetit, L, ii. ff. de rest. in integ. 

sententiae in clericos prolatae absque judicii forma facile ad invidiam 
apud populum trahuntur. Procul dubio sententiae majorem obtine- 
bunt reverentiam quo res maturius investigata fuerit, adsidentibus 
episcopo Vicario ejus Generali, Secretario, aliisve sacerdotibus aetate 
et judicio gravibus, et data reo copia vindiciarum. 

CAPUT III. 

DE CENSURIS. 

§. I. Quid sit censura. 

20. Poenis aliquibus temporalibus mitioribus mulcta scilicet, ver- 
beribus, carcere, episcopos olim plexisse reos ex legum auctoritate, 
constat : quae autem sui muneris sunt propriae, et in omni temporum 
regionumque varietate irrogari possunt, designantur censurae, a Ro- 
manis mutuata voce, apud quos censor moribus invigilabat ; et in reos 
animadvertebat, dejicientes gradu, qui aliquid eo indignum admise- 
rant. 

21. Censura , apud theologos et juris canonici peritos, intelligitur 
poena ecclesiastica medicinalis, privans hominem baptizatum, delin- 
quentem et contumacem bonis quibusdam spiritualibus dispensationi 
Ecclesiae commissis, donec a contumacia recedens veniam impetret. 
Poenae instar est, ideoque non contrahitur, quoties culpa deest: qua- 
propter censura ebrietati adnexa non ligaretur, qui potu vehementiori 
ex errore ebrius fieret. Ab ecclesiastica tantum potestate procedit, a 
rectoribus scilicet Ecclesiae, qui jus ligandi, sicut et solvendi, a 
Christo Domino acceperunt. In animae tamen remedium censura 
irrogatur; 1 potestatem enim dedit Dominus in aedificationem, non in 
destructionem. 2 Privat bonis spiritualibus, quatenus externo regi- 
mini subjacent, scilicet Ecclesiae suffragiis, jurisdictione spirituali, 
sacrificio, sacramentis ; non autem animae donis, gratia scilicet, or- 
dinis potestate, aliisque hujusmodi. Praeter primarium censurae 
effectum, temporalia nonnulla incommoda aliquando consequuntur, 
v: g: quod clericus careat beneficii redditibus, vel quod laicus, ex- 
communicatione percussus, fidelium, eum tamquam ethnioum et 
publicanum aversantium, consortio amico privetur. Inde fit persaepe, 
ut ad bonam frugem peccator se recipiat. 

22. Censura in excommunicationem, suspensionem, et interdic- 

(1) Cap. i. de seni, excomm. in 6. (2) II. Cor. x. 8. 

31 » 

tum dividitur . 1 A jure dicitur lata, quoties fertur, canone quodam 
generali, vel statuto perpetuo, sive a summis Pontificibus, sive a 
quolibet episcopo. Ab homine censura est, quae fertur instar prae- 
cepti uni, vel pluribus impositi, vel sententiae judiciariae. Quae 
continentur jure canonico, vel pontificum decretis extra corpus juris, 
vei statutis dicecesanis censurae, a jure sunt: quam fert episcopus in 
reum singularem ab homine est. Censurae a jure non cessant, mo- 
riente legislatore : cessant autem quae ab homine prodierunt praecepta 
specialia cum censuris : sed qui jam contraxit censuram, indiget abso- 
lutione a successore, vel ejus superiore. Censura latae sententiae 
est ea, quae ipso facto contrahitur, delicto patrato, adeo ut opus non 
sit judicis sententia, nisi forsan ad factum declarandum: censura fe- 
rendae sententiae est comminationis instar, quae nonnisi post judicis 
sententiam contrahitur. Attendenda sunt verba legis. Ipso facto , 
ipso jure , ex tunc , ex nunc , statim , illico , continuo , confestim , 
mox , protinus , latae sententiae , voces sunt, quae plane denotant sen- 
tentiam latam ; sicut et hae dicendi rationes : excommunicamus , 
suspenduntur , interdicuntur : vel ex communicatus est / volumus 
esse excommunicatum , suspensum ; noverit se excommunicatum , 
suspensum. Sic et verba imperandi, quae actionem judicis non 
postulant: v: g: subjaceat excommunicationi, incidat in excom- 
municationem, maneat suspensus, interdictus : habeatur pro ex- 
communicato. Sit excommunicatus, suspensus. Secus si judicis 
actionem verba insinuent, v : g : excommunicetur, suspendatur, ab 
ecclesiae ingressu arceatur , decernimus excommunicandum, sus- 
pendendum etc. “ at si absolute modo imperativo profertur, censura 
dicenda est latae sententiae.”* Verba futuri temporis sententiam fe- 
rendam significant: excommunicabitur, suspendetur. Comminatio 
plerumque eodem recidit: sub poena excommimicationis, suspen- 
sionis, sub' interminatione anathematis: aliquando tamen ea adji- 
ciuntur, quae sententiam latam ostendunt : v. gr. sub poena excom- 
municationis statim incurrendae, vel cui statim, confestim omnino 
subjaceat . 3 Quoties dubitatur, utrum censura sit lata- vel 'ferenda, be- 
nignior interpretatio vincere debet, juxta juris regulam : “in poenis 
benignior est interpretatio facienda :” 4 sed et usus attendendus est. 

(1) C. xx. de verbor. signtf. 

(2) Vide apud Antoine, ex quo pleraque hsec. descripsimus, Tract. de censuris , 
c. i. 

(3) S. Alphonsus, 1. vii, n. 8. (4) Reg. xiv. in 6. 

Interdictum et suspensio jure lata non contrahuntur ab episcopis, nisi 
de iis mentio dat expressa. 1 

§. II. Qtj-e sit censura materia. 

23. Ad contrahendam censuram requiritur plerumque culpa mor- 
talis, externa, ex contumacia admissa contra praeceptum ecclesiasti- 
cum. Equidem quum censura gravis sit poena, qua scilicet homo 
magnis privatur bonis spiritualibus, nonnisi ob gravem culpam con- 
trahitur. Contingit quidem aliquando quemdam a munere praedi- 
candi, vel audiendi confessiones, ab episcopo retrahi, nulla praevia 
culpa, sed ex eo quod muneri idoneus non sit, cui tamen nulla irro- 
gatur censura : prohibitio enim potius dicenda est. Est etiam quae- 
dam censura minor, excommunicatio minor dicta, quae contrahitur, 
juxta plerosque, ob culpam venialem, colloquii scilicet cum excom- 
municato. Item “ suspensio aut interdictum ad breve tempus, et 
privans aliquo tantum usu bonorum spiritualium ob levem culpam 
ferri potest ;” 2 sed de censura gravi quaestio nunc est. 

24. Externi tantum actus subjacent censurae, cordis enim arcana 
Deo soli patent, neque ad regimen Ecclesiae pertinet potestas ea mo- 
derandi et puniendi. Sicut igitur non judicat de occultis, 3 nec ea 
poenis plectere censenda est. Actus debet esse completus ac per- 
fectus in sua specie morali, ut censura habeatur contracta ; nec enim 
animi consilium, nec tentamen, sed ipse actus, qualem legis verba 
describunt, poenam secum trahit. Sic censura ob incestum lata co- 
pulam consummatam sequitur, non item attentatam. Sed licet legis- 
latori ipsum tentamen, si ita visum fuerit, sub poena illa prohibere, 
vel actum aliquem externum^ quamvis ab opere completo omnino 
remotum. Sic plerique theologi excommunicationem latam in ab- 
solventem complicem in peccato aliquo turpi contra sextum praecep- 
tum, interpretantur de quocumque externo actu v : g : de osculo 
minus pudico. Sic et excommunicationi subjacet mandans aliquem 
Christianorum occidi per sicarios, quamvis mors non fuerit secuta. 4 
Nec requiritur, ut actus innotescat, nam haeresis prolata scripto, quod 
vulgatum non est, vel voce, intra domesticos parietes, nemine ad- 
stante, excommunicatione punitur ; quum enim aliquo pacto prodie- 

(1) C. Quia periculosum, de sent. excom. in 6. (2) S. Alph. 1. vii. n. 30. 

(3) C. xxxiii. de simonia. (4) Cap. i. de homicid. in 6. 

rit, obnoxia est potestati Ecclesiae, et reapse diffundi posset cum 
magno animarum damno. Si verba legis auctorem criminis respi- 
ciant, non sunt a patrante illud ad alios qui forsan eum consiliis et 
hortamentis impulerint, extendenda ; nisi lex eos etiam verbis perspi- 
cuis complectatur. 

25. Contumacia in auctoritatem ecclesiasticam necessaria est, ut 
quis censura irretiatur ; nam Ecclesise poenae eam spernentibus 
irrogantur juxta illud Christi : “ Si Ecclesiam non audierit, sit tibi 
sicut ethnicus et publicanus.” 1 Hinc gravissima scelera, quibus 
adnexa est censura, admittentes, qui Ecclesiae vetitum igno- 
rant, non eam contrahunt. Qui sciunt prohibitionem, sed igno- 
rant censuram adnecti, eam contrahunt juxta aliquos, quia revera 
spernunt auctoritatem Ecclesiae : alii tamen censent eos non esse con- 
tumaces, quoties non norunt id graviter vetitum sub censura. 2 Ob 
scelera omnino praeterita, quantumvis enormia, ferri non potest cen- 
sura, quum sit in animae remedium, potius quam vindictae causa; 
sed si criminis effectus permaneat, nonnisi censura tollendus, fertur 
haec aliquando, v : g : ut publicae offensioni reus cogatur obviam ire, 
vel damnum illatura reparare. De culpis futuris censurae ab homine 
ferendae non sunt. 3 Degradatio autem et depositio, quae in poenam 
decernuntur, non sunt censurae. Cessatio a divinis pariter censuris 
non est accensenda : est enim potius moeroris indicium ob injuriam 
Ecclesiae factam. Excommunicatio et suspensio aliquando latiori 
sensu usurpantur pro separatione ab altari etc. ad tempus, quae ob 
praeteritum crimen decernitur. 

26. Propria cujusque culpa ad excommunicationem contrahen- 
dam exigitur, gravissima quippe est poena. Censurae minores, 
interdictum scilicet et suspensio, aliquando irrogantur coetui ob ali- 
quorum, praesertim qui primores sunt, noxam, ut omnium poena et 
moerore noxii ad bonam frugem redeant: “Suspensio,” inquit S. 
Thomas, “ non tanta poena est, quanta excommunicatio, quia sus- 
pensi non fraudantur Ecclesiae suffragiis, sicut excommunicati : unde 
etiam aliquis sine peccato proprio suspenditur, sicut et totum regnum 
ponitur sub interdicto pro peccato regis,” 4 

(1) Matt. xviii. 17. (2) Laymann, de censuris, 1. i. tract. v. c. ▼. n. 8. 

(3) C. v. de sent. excom. in 6. 

(4) In addit, qu. xxii. art. iii. ad secundum . 

§. III. Quid a censura excuset. 

27. A censura gravi excusat quidquid a peccato mortali eximit : 
v : g : quod quis animum non satis adverterit, vel quod res per se 
levis sit. Sic et quoties praeceptum ecclesiasticum desinit ligare ob 
maximam difficultatem, actus censura vacat, licet lex eam intentet. 
Qui metu mortis a prodendis sociis deterretur, censura non ligatur 
in eos lata, qui criminis auctores neglexerint denuntiare. Sed quum 
in contemptum auctoritatis ecclesiasticae nunquam liceat agere, cen- 
sura contraheretur, si metu etiam mortis quis communicaret cum ex- 
communicato vitando in rebus divinis, iis in rerum adjunctis, in qui- 
bus contemnere videretur auctoritatem, qua censura lata est. Dicit 
insuper Laymann 1 metum qui, non excusat a peccato mortali, excu- 
sare aliquando a censura, quia tollit contumaciam ac contemptum. 
Sic qui metu mortis contrahere matrimonium cum consanguinea at- 
tentat, et illud consummare, graviter peccat, sed a censura videtur 
immunis, nec enim sprevit auctoritatem Ecclesiae. 2 

28. Ignorantia legis ecclesiasticae excusat, juxta Bonifacii VIII. 
decretum : “Ut animarum periculis obvietur, sententiis per statuta 
quorumcumque ordinariorum prolatis, ligari nolumus ignorantes: 
dum tamen eorum ignorantia crassa non fuerit, aut supina.” 3 Si 
censura lata sit contra eos, qui temerario ausu, vel scienter, quid fece- 
rint, omnis ignorantia, quae non fuerit affectata, excusare videtur. 
De censuris autem, quae lege pontificia, vel canone generali feruntur, 
non idem plerisque dicendum videtur, hac enim contrahi censentur 
ab omnibus, qui Ecclesiae vetitum norunt, licet censuram ei adnexam 
ignoraverint. Discriminis ratio in eo reperitur, quod canones gene- 
rales, utpote pauciores et maturiori judicio lati, executioni deman- 
dandi sint, et poenis idcirco sanciendi, prae statutis singulorum prae- 
sulum. Equidem Pontifex censetur veteri derogasse juri illo quod 
de sententiis ordinariorum edidit decreto, quod proinde uHra mani- 
festam verborum vim non est extendendum. Caeterum quum theo- 
logi multi contra sentiant, lis sub judice est. 4 

(1) De Censuris, 1. i. tract. v. c. v. n. 9. 

(2) Suarez, 1. iiL de legibus , c. xxx. n. 14. 

(3) Cap. ii. de constitut. in 6. 

(4) Laymann negat discrimen, loco supra citato , n. 10. 

, §. IV. Qui possint ferre censuras. 

29. Censuras ferendi potestas est penes Ecclesiae rectores, qui 
vice Christi solvendo et ligando funguntur : “ Nemo,” inquit Chrys- 
ostomus, “ contemnat vincula ecclesiastica : non enim homo est, qui 
ligat, sed Christus, qui nobis hanc potestatem fecit.” 1 Summus 
Pontifex imprimis, Petri tenens locum, ligare valet quoslibet fideles 
quolibet munere auctos per orbem terrarum ; nam, ut ait Gelasius, 
“cuncta per mundum novit Ecclesia, quod sacrosancta Romana Ec- 
clesia fas de omnibus habeat judicandi.” 3 Concilia Generalia, in 
quibus episcoporum coetui Pontifex praeest, saltem per Legatos, 
anathemate feriunt haereticos et contumaces quoscumque. Concilia 
inferiora censuras valent irrogare iis, qui intra provincias, quas reprae- 
sentant, degunt. Patriarchae olim omnem ditionem suam plena po- 
testate regebant, summo Pontifici servato honore jureque praecipuo ; 
poterantque idcirco ferre censuras ubique per suam dioecesim, quo 
nomine olim veniebant plures provinciae, vim obtenturas. Metropo- 
litae jam intra suae dioecesis limites fere continentur, nullamque cen- 
suram, qua suffraganeorum suorum subditi ligentur, nisi in concilio 
provinciali, ex episcoporum assensu, ferre valent ; episcopi quoque 
singuli nequeunt censuras ferre, quae extra suum territorium valent. 
Vicarii episcopi eodem jure censuras proferunt. Ordinum Superi- 
ores generales, provinciales et locales, juxta constitutiones speciales, 
ligare valent subditos suos ubique terrarum. Capitulum ecclesiae 
cathedralis, sede vacante, per Vicarium Capitularem, et congrega- 
tiones religionum censuras ferre possunt. Parochi non habent ullam 
auctoritatem censuras ferendi, carent enim jurisdictione in foro ex- 
terno ; quod de missionariis sacerdotibusque caeteris eo magis di- 
cendum est. Delegari potest potestas haec ab eo qui habet potestatem 
ordinariam clerico cuicumque, etiam sola tonsura initiato; sed 
nequit laico communicari, nisi a Summo Pontifice. Feminae nequeunt 
ullatenus eam exercere. Quod in jure Abbatissa dicatur posse sus- 
pendere clericos sibi subjectos, intelligitur de prohibitione celebrandi, 
quae censurae vim non habet, et reddituum subtractione. 3 Caeterum 
Summum Pontificem posse committere aliquam hujusmodi potesta- 

(1) Hom. iv. in ep. ad Hebr. (2) C. xvi. ii. <ju. 3. 

(3) C. Dilecta, de majorit. et obedientia. 

tem feminae censent nonnulli juris canonici periti , 1 dicente S. Thoma : 
“mulier nec ordinis nec jurisdictionis elavem habet: committitur 
autem ei aliquis clavium usus . 9 ’ 3 

§. V. Qn POSSINT CENSURA AFFICI. 

30. Censurae in vivos tantum feruntur, nam Ecclesiae in subditos 
potestas ultra hanc vitam haud extenditur. 3 Attamen aliquando 
anathema dictum est defunctis ; quorum haereses post eorum mortem 
innotuerunt : 4 quod tamen censurae rationem non habuit, sed odio 
haeresis latum est. Sic absolvuntur aliquando mortui, haud animis 
a vinculis solvendis, sed precum Ecclesiae consortio eis indulgendo, 
ablato obice, qui priori aliquo decreto objiciebatur. 

31. Nemo qui baptismum non susceperit, potest censura affici, 
“ cum Ecclesia in neminem judicium exerceat, qui non prius, in 
ipsam per baptismi januam fuerit ingressus. ‘ Quid enim mihi,’ 
inquit Apostolus, de iis qui foris sunt, judicare ?” 5 

32. Censurae non afficiunt eos, qui rationis non sunt compotes : 
nec plerumque impuberes, qui censentur contumacia carere. Caete- 
rum ex speciali lege Tridentina pueris, rationis utique compotibus, 
licet impuberibus, intra septa monasterii ingredi, absque licentia, 
sub excommunicationis poena vetatur: “Ingredi autem intra septa 
monasterii nemini liceat, cujuscumque generis, aut conditionis, 
sexus, vel aetatis fuerit, sine episcopi vel superioris licentia in scrip- 
tis obtenta, sub excommunicationis poena ipso facto incurrenda.’’ 6 Sic 
et pueri verberantes clericum, incidunt in excommunicationem, a 
qua tamen, licet Pontifici reservata sit plerumque, “ sive ante, sive 
post pubertatem postulent se absolvi, potest dioecesanus episcopus 
absolutionis beneficium impertiri, cum propter defectum aetatis, in 
qua fuit commissus excessus, rigor sit mansuetudine temperandus.” 7 
Ita statuit Gregorius IX. Ebrii incidunt in censuras, si delictum 
patrent, quod praeviderant se verosimiliter in ebrietate patraturos : 
sic si incestus sub censura vetetur, et praevideat aliquis se ebrium ea 

(1) Vide Laymann, de censuris , 1. i. tract. v. c. iii. n. 4. 

(2) In iv. dist, xix. qu. i. art. i. qu. iii. ad quartum. 

(3) C. ii. Legatur, Causa xxiv. qu. ii. (4) C. vi. Sane profertur, ibidem. 

(5) Cone. Trid. Sess. xiv. c. ii. de Sac. Pcenit. 

(6) Sess. xxv. c. v. de Reg. et Mon . (7) C. ult. de seni, excom . 


Digitized by CjOoq le 



360 DE CENSURIS. 

ratione peccaturum, nil est cur eximatur a censura : secus si inopi- 
nato eum patret. 

33. Subditi intra dicecesim commorantes suorum episcoporum 
legibus, et ideo censuris, quae iis adnectuntur, tenentur. Quod si 
extra eam versari contigerit, iis “ minime ligari noscuntur ; cum ex- 
tra territorium jus dicenti non pareatur impune.” 1 Qui in fraudem 
legis extra dicecesim se conferunt, nullam immunitatem inde mutu- 
antur; 2 quia “nemini fraus sua patrocinari debet *” 3 qui igitur ad 
excommunicationis sententiam declinandam, quae in hac dicecesi lata 
est in nubentes coram praecoue haeretico, alio aufugiunt, nuptias ibi 
inituri, censura hac irretiuntur. Sic et ligantur subditi legibus, quae 
res suas in dioecesi positas : v : g : beneficia, spectant : ideoqve si 
suspensione percellatur, quicumque ab ecclesia sibi commissa per 
mensem abfuerit, absque venia ; qui, dum conderetur lex, aberant, 
non effugient censuram, si neglexerint intra mensem a lata lege 
reverti. Subdito etiam extra dicecesim posito potest dari praeceptum 
speciale implendum sub censurae comminatione : v : g: ut redeat ad 
munia necessaria obeunda. 

34. Episcopus extra dicecesim suam positus valet subditos suos 
in ea versantes ligare, quamvis nequeat jurisdictionem cum judi- 
ciorum strepitu exercere : sententiae autem, quas fert subditis suis, 
rite communicentur oportet. Porro subditi qui una cum ipso 
extra dicecesim versantur praeceptis specialibus ligari possunt sub 
censura. 4 In eos invitos jurisdictio, quae dicitur contentiosa, nequit 
exerceri, nisi causa in dioecesi jam cognita sit; sententia enim tunc 
ferri posset absque strepitu judicii. In rebus manifestis, ubi quis se 
reum prodit: v: g: si clericus episcopo iter i agenti comes depre- 
hendatur ebrius, vel impudicus, poterit censura percuti, nam “ mani- 
festa accusatione non indigent.” 5 Si episcopus a sua dioecesi ex- 
pulsus sit, poterit in locis vicinioribus, licentia ab Ordinario petita, 
licet non impetrata, jurisdictionem in suos exercere. 6 Ex ordinarii 
consensti id potest alias fieri, dummodo reus non cogatur invitus 
extra territorium judicio se sistere. 

35. Peregrini qui ad breve tempus in dicecesi commorantur, legi- 

(1) Cap. ii. de Constit. in 6. 

(2) P. Thomas a Charmes, de Legibus , c. iii. art. v. par. iii. 

(3) Cap. Si vir, de eogn . spir. 

(4) Laymann, de censuris , 1. i. tract. v. c. iv. n. 7. S. Alphoilsus, 1. vii. n. 21. 

(5) C. Manifesta , ii. qu. i. (6) Clem. Quamvis, de foro compet . 

bus specialibus non censentur a pleris que 1 ligari, nisi quatenus or- 
dinis generalis intersit: peccant autem, et censuris se irretiunt, si 
leges violent, quae territorium spectant. Sic furantes in ecclesia 
excommunicationem contrahunt, quae a statuto dioecesano illi crimini 
adnectitur. 2 Quum reus sortiatur forum ratione delicti, ab episcopo 
loci plectendus est. Quod si sententia ferat amissionem beneficii, 
quod alibi possidet, ejus executio ad episcopum iu cujus dicecesi 
situm est, referenda erit: interrogatus enim Innocentius III. de sa- 
cerdote beneficium in alia dicecesi, domicilium in alia, in qua deli- 
quit, habente, utrum in hac judicari posset, “ praesertim in causis 
quae officii sui, seu beneficii privationem exposcunt,” respondit, 

“ quod per episcopum, in cujus dicecesi deliquit,' sententia promul- 
gari poterit in eundem : sed ab eo, in cujus dicecesi beneficium 
obtinet, erit quoad illud executio facienda.” 3 Si reus exierit a ter- 
ritorio ante citatiopem, nequit episcopus loci censuram in eum ferre : 
secus, si citatus fuerit ; inchoatum enim judicium ad finem perdis- 
cendum est. 4 Episcopi alii, imo Archiepiscopus, in alienis dioece- 
sibus, delinquentes possunt ab ordinario censuris affici, et excom- 
municari ; ratione enim delicti episcopo loci subjacent : refert quippe 
quidam declarationem S. Congregationis Concilii “ quod episcopus 
etiam archiepiscopum suum in dicecesi episcopi delinquentem possit 
excommunicare.” 5 

36. Communitas delinquens excommunicari nequit nisi a Ponti- 
fice, quamvis valeat excommunicatio, si proferatur. “Ut etiam 
licite episcopus aliquam communitatem excommunicet, debet singu- 
los culpatos nominatim excommunicare.” 6 “ In universitatem vel 
collegium proferri excommunicationis sententiam penitus prohibe- 
mus,” inquit Innocentius IV. “ volentes animarum periculum vi- 
tare, quod exinde sequi posset, cum nonnunquam contingeret in- 
noxios hujusmodi sententia irretiri: sed in illos duntaxat, de collegio 
vel universitate, quos culpabiles esse constiterit, promulgentur.” 7 
Nil igitur vetat aedituorum coetum, singulis nominatis, excommuni- 
cari, si jura Ecclesia conculcaverint. 

37. Irretitus una censura potest et aliam contrahere, etiam ob idem 
crimen, si videatur Pontifici nova plectere poena, quem episcopus jam 1 

(1) Vide Laymann, de censuris , 1. i. tract v. c. iv. n. 5. 

(2) S. Alph. 1. vii. n. 27. (3) Cap. iv. de foro compet . 

(4) S. Alph. 1. vii. n. 26. (6) Ibidem. 

(6) Ibidem, n. 19. (7) Cap. Romana, de seni* excom . in 6. 

Vol. II.— 82 

perculit. Item duplex est vinculum, si idem -actus duo includat 
peccata, quarum utrumque sub censura prohibitum est, v : g : viola- 
tio sanctimonialis intra claustrum. Item nova ligatur censura, qui 
iterat crimen sub censura vetitum, vel qui aliud facit, cui censura 
alia adnexa est Qui excipit confessiones mulierum extra tribunal, 
ubi id sub censura vetitum est, in novum se laqueum inducit, quoties 
confessionem excipit. 

§. VI. Qui ordo in censuris ferendis servandus sit. 

38. Una saltem monitio exigitur, antequam excommunicatio ab 
homine proferatur, per sententiam specialem ; nec enim habendus est 
contumax in Ecclesiam, qui monitus non fuerit. “Sacro appro- 
bante Concilio,” inquit Innocentius III. “ prohibemus, ne quis*in ali- 
quem excommunicationis sententiam, nisi competenti admonitione 
praemissa, et personis praesentibus idoneis, per quas, si necesse 
fuerit, possit probari monitio, promulgare praesumat.” 1 Tres ple- 
rumque per dierum intervalla faciendae sunt monitiones ; sed et una 
pro omnibus, gravi urgente causa, sufficit : “ Statuimus quoque,” 

inquit Gregorius X. “ ut inter monitiones, quas, ut canonice promul- 
getur excommunicationis sententia, statuunt jura praemitti ; judi- 
ces sive monitionibus tribus utantur, sive una pro omnibus, obser- 
vent aliquorum dierum competentia intervalla: nisi facti necessitas 
aliter ea suaserit moderanda.” 2 Nulla requiritur monitio, quando 
agitur de censura latae sententiae a jure, nam lex unumquemque 
monet: 3 sed quando sententia declar atoria, uti aiunt, proferenda 
est, citandus est reus, nisi crimen sit notorium, nam “ excessus noto- 
rius examinatione non indiget :” 4 caeteroquin copia facienda est reo 
se vindicandi ; nemo quippe inauditus damnandus est : “Nec nos” 
inquit Gregorius VII. “ contra inauditam partem aliquid possumus 
definire.” 5 Citatio domi facta sufficit, si ad rei notitiam pervenisse 
probetur. Monitio autem requiritur trina, si censura sit ferendae 
sententiae. Scripto monitio plerumque est facienda; 6 sed si judex 
ex officio procedat, sufficit, ut fiat verbo, coram testibus, qui eam pro- 
bare valeant. Si agatur de pluribus geueraliter, monitio coram po- 

(1) Cap. xlviii. de sent. exeam . (2) Cap. ix. eod. tit. in 6. 

(3) Cap. xxvi de appell. (4) Cap. Bon», xxiii. de elect, 

(5) Cap. i. de causa possess . (6) S. Alph. 1. vii. n. 66. 

pulo in ecclesia sufficit. 1 Si de communitate quadam, delinquentes, 
quorum causa censura intentatur, sunt sigillatim monendi. Haec ad 
excommunicationem pertinent, quae etiam in suspensione et inter- 
dicto servare oportet, quoties censurae vim obtinent : feruntur tamen 
aliquando poenae instar, ad reum ob delictum admissum plectendum ; 
quo casu monitio non requiritur. 

39. Censura debet ferri scripto, et causa exprimi, et exemplum 
scripturae reo dari, si petat intra mensem ab ea lata: “Quisquis 

igitur excommunicat,” inquit Innocentius IV. “ excommunicationem 
in scriptis proferat, et causam excommunicationis expresse conscri- 
bat, propter quam excommunicatio proferatur. Exemplum verd 
hujusmodi scripturae teneatur excommunicato tradere intra mensem, 
si fuerit requisitus. ... Et haec eadem in suspensionis et interdicti 
sententiis volumus observari.” 2 Caeterum, quum in hac regione 
lites intententur aliquando episcopo censuras ferenti, cavere debet, ne 
quid scripto tradat, quod possit actioni civili praebere occasionem, 
vel quod alias in Religionis detrimentum cedat; sed non videtur 
dari actio civilis, si reo petenti causa in judicio probata exponatur, 
secus si episcopus communicet judicium aliis, quorum non interest. 


§. VII. Qu<* VALEANT CENSURJE. 

40. Censura non valet, si proferatur ab eo, qui caret jurisdictione. 
Hinc episcopus, qui judicio Pontificis excommunicatione vel suspen- 
sione ligatus est, vel qui haereseos schismatisve reus declaratus est, 
nequit censuram ferre : 3 sed donec denuntiatus fuerit, non videtur 
jurisdictione spoliatus, quamdiu peccet ea exercenda. Vicarius 
episcopi censura ligati nequit censuram ferre, nam non agit nisi qjus 
nomine. 

41. Non valent censurae in Regulares latae, qui speciali privilegio 
jurisdictioni episcopi subtracti sunt ; quos idcirco poena hujusmodi 
percellere nequit, etiam tamquam Delegatus Apostolicus. 4 Hinc 
Mendicantes et Jesuitae nequeunt excommunicari, vel suspendi ab 
episcopo, ob speciale privilegium iis concessum : possunt tamen 
Regulares qui curam exercent animarum a munere amoveri, etiam 

(1) S. Alph. 1. vii. n. 57. (2) C. i. de sent. excom. in 6. 

(3) C. Exceptionem, de excepi . * (4) S. Alph. 1. vii. n. 26. 

nulla adsignata causa, qu® Pontifici tantum exponenda est. 1 “ In 
aliis vero casibus’^ inquit Collet, de casibus in quibus exempti sunt 
mox locutus, “ non minus quam caeteri censuris obnoxii sunt, . . . 
unde certum est regulares, si absque episcopi licentia praedicare, 
saecularium confessiones excipere, absolvere a casibus reservatis 
praesumant, etc. censuris episcopi obnoxios esse.” 2 

42. Appellatione facta a sententia sub conditione lata, non valet 
censura deinceps prolata, quia res ad superius tribunal defertur: v: 
g : si sententia his verbis feratur : “ nisi Sempronio intra viginti dies 
satisfeceris, te excommunicatum, aut suspensum, aut interdictum 
esse cognoseas.” 3 Sed sententia absolute lata statim obtinet effec- 
tum, licet appellatio interponatur : “ sane, sicut excommunicatio, sic 
ab officio, vel ab ingressu Ecclesiae lata suspensio, aut ipsius effec- 
tus, per appellationem sequentem minime suspenduntur.” 4 Sic cen- 
suit Pontifex denuntiandum excommunicatum, et spoliandum reddi- 
tibus, licet appellaverit, “ cum executionem excommunicatio secum 
trahat.” 5 

43. Non valet censura prolata, ordine judiciorum prorsus neglecto. 
Hinc si omnis monitio omissa sit, 6 vel in re haud manifesta et noto- 
ria, reo nulla data sit copia vindiciarum, 7 censura vi omni caret. 
Una monitio praevia ad valorem censurae sufficit. Peccat graviter, 
et interdicitur ecclesiae ingressu per mensem, qui, omni monitione 
omissa, censuram fert: quam tamen poenam episcopus non contrahit. 
Peccat etiam qui, extra casum necessitatis, censuram scripto tradere 
negligit, quae tamen voce prolata valet. 

44. Censura prolata ob crimen in judicio falsis testimoniis proba- 
tum nulla est, quum nulla sit justa eam proferendi causa : attamen 
servanda est publice, ne auctoritas legitima sperni videatur. Equidem 
ordo postulat, ut sententiae a judice prolatae serventur, donec a supe- 
riore fuerint rescissae : qua in re exercenda est humilis animi patien- 
tia: “et tunc si humiliter sustinet, humilitatis meritum recompensat 
excommunicationis damnum.” 8 Multo magis servanda est censura, 
cujus injustitia non est explorata. Censura autem, lata absque ullo 

(1) Bened. xiv. Bulla quae incipit : Firmandis . 

(2) De censuris , p. i. c. iii. art. iii. concil. ii. 

(3) Cap. xl. de appell. (4) C. xx. de sent. excom . in 6. 

(5) Cap. liii. de appelL (6) Collet de censuris, p. i. c. iii. art. iv. 

(7) Laymann, de censuris, 1. i. tract v. c. vi. n. 4. 

(8) In iv. dist. xviii. qu. ii. art. i. qu* ii. 

juris ordine ex odio, invidia, vel vindictae privatae studio, nullatenus 
valet; quamvis publice servanda sit, ne auctoritas ecclesiastica viles- 
cat : quapropter, docente S. Gregorio, “ sententia pastoris, sive justa, 
sive injusta sit, timenda est.” 1 Caeterum coram iis, quibus patet 
censurae injustitia, non videtur necessario servanda, quum per se sit 
nulla. Quando evidenter est nulla, utpote lata ob causam omnino 
futilem, non ligat ullatenus. 2 

§. VIII. QUI POSSINT CENSURAS SOLVERE. 

45. Censura ab homine tolli nequit, nisi ab eo, qui eam tulit, vel 
ejus superiore, vel delegato ; quum enim lata sit specialiter in quem- 
dam, par vel superior potestas exigitur ad vinculum tollendum. 
Archiepiscopus nihil potest in suffraganeorum suorum sententias, 
nisi interposita ad eum appellatione, vel in visitatione dioecesis ali- 
cujus ex decreto concilii provincialis suscepta. Censurae a jure , 
quae non fuerint specialiter reservatae, nec ad forum contentiosum de- 
ductae, possunt a quocumque episcopo vel sacerdote jurisdictione 
praedito tolli, juxta illud Innocentii III. : “ quia conditor canonis 
ejus absolutioiiem sibi specialiter non retinuit, eo ipso concessisse 
videtur facultatem aliis relaxandi.” 3 “ Confessarii possunt,” ex 
sententia S. Alphonsi, “ absolvere non solum ab excommunicatione, 
sed ab omnibus aliis censuris non reservatis, nempe a suspensione, 
et interdicto personali, etsi absolutio earum non requiratur ad per- 
ceptionem sacramenti poenitentiae. Ratio, quia illa concessio, cum 
sit favorabilis, merito ampliatur ad omnes censuras.” 4 “ Episcopus 
etiam in alieno territorio potest suos subditos absolvere in foro tam 
externo, quam interno, semper ac absolutio sit sine strepitu judi- 
ciali.” 5 

46. Ampliavit concilium Tridentinum episcoporum facultates hoc 
decreto : “ Liceat episcopis ... in quibuscumque casibus occultis, 
etiam Sedi Apostolicae reservatis, delinquentes sibi subditos in dioecesi 
sua per se ipsos, aut Vicarium ad id specialiter deputandum, in foro 
conscientiae gratis absolvere, imposita poenitentia salutari. Idem et 

(1) Hora. vi. in Ev. 

(2) Collet, de censuris, p. i. c. i. Div. 4. 2. Censura injusta . 

(3) C. Nuper, de sent . excom. (4) L. vii. n. 70. 

(5) Ibidem, n. 72. 

in haeresis crimine in eodem foro conscientiae eis tantum, non eorum 
vicariis, sit permissum.” 1 Hac tamen facultate nequeunt uti episcopi 
illarum regionum, in quibus concilium non est promulgfctum, prout 
declaravit S. Congregatio Concilii, testante Fagnano. 2 Nequeunt 
episcopi, absolvere vel delegare facultatem absolvendi in casibus 
papalibus extra sacramentum poenitentiae. 3 Possunt ex juris con- 
cessione impeditos ne recurrant ad Papam, quales sunt mulieres, 
pueri, senes, infirmi, absolvere, praestito tamen juramento ab iis, qui 
perpetuo non laborant impedimento, se, eo sublato, Pontificis, vel 
ejus Legati, mandata excepturos: 4 quod debent facere sub poena 
iterum contrahendi censuras. 5 “ Moniales non possunt absolvi ab 
episcopo a censura ob violationem clausurae etiam occultam, excepto 
mortis articulo, ex declaratione Gregorii XIII. . . . Pontifex enim 
illam sibi specialiter reservavit, quamvis sciret moniales esse per- 
petuo, impeditas.” 6 Bulla quae dicitur in Ccena Domini , quotannis 
publicari coqsueta in illo die, haeresis absolutio episcopis sublata est: 7 
quapropter in foro conscientiae nequeunt eam impertiri, nisi speciali 
Pontificis induito, quod episcopis Statuum Foederatorum consuevit 
concedi. Ubique tamen in foro externo haereticus sponte comparens 
coram episcopo, vel quocumque pacto denuntiatus, absolvi potest, 
post errorum suorum abjurationem, episcopo tamquam Delegato 
Apostolico excommunicationem tollente : qua sublata a confessario 
simplici venia in tribunali poenitenti® donari poterit. 8 Quum epis- 
copis in hac regione detur ab Apostolica Sede facultas ab omnibus 
casibus reservatis, etiam in Bulla Comae, et ab haeresi reos solvendi, 
quae jure praescribuntur de impeditis, locum apud nos non habent : 
quapropter juramentum de se sistendo Pontifici nunquam exigitur. 
Hanc facultatem episcopos erga suos subditos extra suam dioecesim 
versantes exercere posse plerique dicunt, quum pertineat ad juris- 
dictionem voluntariam, et strepitu judicii non indigeat. 9 

47. In Jubilaeis dari solet ampla absolvendi facultas ab omnibus 

(1) Sess. xxiv. de Ref, 

(2) In c. Dilectus , 15 de temp . ordin. (3) S. Alph. 1. vii. n. 81. 

(4) Cap. xiii. et cap. Iviii. de sent. excom . 

(5) Cap. xxii. dt sent, excom . in 6. (6; S. Alph. 1. vii. n. 88. 

(7) Vide prop. iii. inter damnatas ab Alex. vii. die 24 Sept. 1665. et Bened. 
xiv. in Bulla : Convocatis . 

(8) 8. Alph. 1. vii. n. 83. et Giraldi, Expos. Jur. Pontif. p. i. §. dcccix. p. 622. 

(9) S. Alph. 1. vii. n. 81. 

casibus Papae reservatis, quae tamen censuras in Bulla Coenae, multo 
minuis eam, quae ob haeresim lata est, non complectitur, 1 uti saepius 
declaratum est, est enim regula juris : “ in generali concessione non 
veniunt ea, quae quis non esset verosimiliter in specie concessurus.”* 
Ampla illa facultas tempore Jubilaei complectitur potestatem absol- 
vendi a casibus et censuris episcopo reservatis ; ita enim usus com- 
munis habet; 3 et alioquin posset Pontificis indulgentia episcopo- 
rum severitate frustrari. Extra Jubilaeum autem nequeunt a casibus 
his absolvere, qui specialem ab episcopis veniam non impetrarunt; 4 
nec enim mens est Pontificis, generali illa facultate, id indulgere, quod 
infirmaret episcoporum statuta. 

48. Absolutio data tempore Jubilaei homini rite disposito, quique 
vult eum consequi, tollit censuras, licet contingat hunc indulgentiam 
non lucrari, ob aliquem defectum, vel incuriam : nam semel ablata 
censura non redit, nisi jus poenam statuat, quam vocant reincidentim , 
quae hoc casu deest. 

49. In mortis articulo “ omnes sacerdotes quoslibet poenitentes a 
quibusvis peccatis et censuris absolvere possunt.” 4 Sunt qui id intelli- 
gunt, quatenus necesse sit ad sacramenta suscipienda. Id quidem con- 
stat, absolutos in eo discrimine teneri, si evaserint, se sistere superiori, 
sub poena easdem censuras iterum contrahendi, 0 et debere juramen- 
tum de eo exequendo emittere, saltem pro foro externi : 7 “ pro foro 
interno dicunt sufficere promissionem.” 8 Si adsit episcopus, nequit 
sacerdos absolvere a censuris episcopo reservatis, quia obligatio se 
episcopo quamprimum sistendi, poenitenti imponenda est: quas pro- 
inde implenda est statim, ipso praesente. 9 

50. Censura non cessat sola rei poenitentia, quum enim auctori- 
tate Ecclesiae irrogetur, ab ea tollatur, necesse est. 10 Hinc damnavit 
Alexander VII. hanc propositionem : “ Quoad forum conscientiae 
reo correcto ej usque contumacia cessante, cessant censurae.” 

51. Absolutio a censura valet quibuslibet verbis, quae eam expri- 

(1) Vide Bullam Ccense. §• Non obstantibus : et decret. Alex. vii. die 23 
Martii 1666. 

(2) Reg. Jur. lxxxi. in 6. (3) S. Alph. 1. vii. n. iii. 

(4) Vide Prop. xii. inter damnatas ab Alex . VII. 

(5) Cone Trid. Sess. xiv. c. vii. de Sac. Poenit . 

(6) Cap. xxii. de sent. excom, in 6. (7) Cap. lviii de seni . excom. 

(8) 8. Alph. 1. vii. n. 92. (9) Ibidem. 

(10) Cap. xviii. de sent . excom . 

munt, data, non tamen sola mente concepta, nam ad regimen exter- 
num pertinet ; servanda est etiam forma ab Ecclesia praescripta. In 
foro interiori consueta absolutionis forma, generalibus verbis con- 
cepta, servanda est, quoties de excommunicatione agitur : “ Domi- 
nus noster Jesus Christus te absolvat, et ego auctoritate ipsius te 
absolvo ab omni vinculo excommunicationis.” Nulla verba praeci- 
pue determinata sunt pro absolutione ab interdicto, vel suspensione, 
sed quae adhiberi possint in Rituali Romano proponuntur: “Auc- 
toritate mihi ab N. tradita, ego absolvo te a vinculo suspensionis 
( vel interdicti) quam (vel quod) propter tale factum (vel causam) 
incurristi (seu incurrisse declaratus es). In nomine Patris t et 
Filii et Spiritus Sancti. Amen.” In foro exteriori forma specialis 
absolvendi ab excommunicatione praescribitur; 1 in qua tamen ritus 
percutiendi leviter humerum hominis virga difficile poterit execu- 
tioni demandari, ob mores regionis repugnantes : quamvis significa- 
tionem aptissimam habeat juxta illud Apostoli : “ Quid vultis ? in 
virga veniam ad vos?” 2 Percussionem hanc ex justa causa omitti 
posse tradit Busembaum. 3 Generalis absolutio ab omni vinculo ex- 
communicationis, suspensionis, (si pcenitens sit clericus) et interdicti, 
semper datur ante absolutionem a peccatis, ad cautelam, ne forte 
lateat censura, quae obstet veniae sacramentali. 

52. Valet absolutio ab eo, qui potestate praeditus est, data absenti, 
sed. non licet absque urgenti causa; quum Ecclesiae consuetudini 
adversetur : ideo a Superiore delegari solet facultas absolvendi, ut 
absolvendus se sistat coram delegato : vel aliquando constituitur 
speciali mandato absentis procurator, qui nomine illius petat abso- 
lutionem, et mandata suscipiat. 

53. Qui pluribus ligatur censuris, potest ab una absolvi, aliis re- 
lictis, quia sunt vincula diversa: 4 hinc potest clericus absolvi ex- 
communicatiqne, quin desinat suspensione, qua ob aliam causam 
irretitus est, ligari. Absolutio autem ab omni vinculo excommuni- 
cationis data ab eo, qui habet facultatem, valet, licet quaedam eum 
lateat, dummodo non fuerit, culpa pcenitentis omissa : quapropter ab 
alio confessore postea absolvi poterit:, at si reservata fuerit speciali- 
ter censura episcopo, reservatio non tollitur oblivione poenitentis, 
quum finis reservationis sit, ut ei innotescant peccata . 9 

(1) Vide Rituale nuper Baltimori editum , p. 38. 

(2) I. Cor. iv. 21. (3) Apud S. Alph. 1. vii. n. 117. 

(4) Cap. xxvii. de aent. excom. (5) 8. Alph. L vii. n. 131. 


Digitized by CjOoq le 



DE CENSURIS. 


369 


54. Potest absolvere superior sub poena reincidenti® : v : g : si 
delictum quoddam admiserit: pendet enim absolutio a voluntate 
Superioris, et potest onera quaedam vel conditiones auctoritatis suae 
exercitio adjicere, quum pertineat ad regimen externum. 

55. Si urgeat necessitas celebrandi, vel communicandi, debet 
censura irretitus peccata confiteri, licet confessarius non habeat fa- 
cultates speciales, quia, urgente tanta necessitate, poterit hic absolvere 
poenitentem directe a non reservatis, et indirecte ab iis, quibus ad- 
nexa est censura. 1 Id dicendum est, etiamsi censura sit ab episcopo 
reservata; dummodo non sit ab homine . 

56. Qui insordescit in censura, suspectus habetur haereseos: 3 in- 
sordescere autem censetur, qui per annum animo pertinaci, et cuin 
contemptu potestatis Ecclesiae, perseverat in eadem excommunica- 
tione, sive in alia censura. 3 Contra eum igitur licet procedere tam- 
quam in causa haereseos. 

57. Quoties facultas absolvendi a censura datur, iis adjectis voci- 
bus : “ satisfacta tamen parte confessarius tenetur sub gravi 
peccato veniam non impertiri, nisi satisfactione jam praestita : quod 
si solverit a censura, ea neglec*ta, plerisque videtur absolutio non 
valere, quum satisfactio conditionis vim habeat. 4 Profecto confes- 
sarius satisfactionem curare negligens, damna resarcire debet, quum 
vi sui muneris eam exigere teneretur. 5 Si creditor procul sit, satis- 
factio censetur dari, pecunia in loco tuto deposita, ut eam deinceps 
recipiat. Sic si obstet gravissima difficultas, potest absolutio dari, 
omnibus praestitis, quae ad satisfactionem praestari tunc possunt. 
Satisfactione autem opus non est, quoties laesus sponte remittit in- 
juriam : vel satisfactionem oblatam injuste rejicit; vel quando reus 
nequit satisfacere ; nam dum nulla est contumacia, venia deneganda 
non est. 6 Caeterum cautio de satisfaciendo in posterum praestanda 
est sub juramento ab impedito, 7 si de obligatione constet. Quod si 
partem, quam potest, praestet, et pignus de parte reliqua, satisfecisse 
censetur. A reis graviorum facinorum, in quos excommunicatio 
lata est, juramentum de tali crimine non patrando in posterum exi- 
gendum est, etiam in foro conscientiae. 8 Absolvendus plerumque 

(1) S. Alph. 1. vii. n. 92. (2) Cone. Trid. Sess. xxv. c. iii. de ref. 

, (3) S. Alph. 1. vii. n. 157. (4) Ibidem, n. 121. 

(5) Ibidem, n. 127. (6) C. Qua fronte, de appell. 

(7) C. Odoardus, de solut. et c. Ex parte, xxiii. de verb. signi /. 

(8) C. De c®tero ; et c. Ex tenore, de senU exeam. 

non est, qui beneficium hoc non implorat : “ nisi gratiam absolutionis 
imploret ; non debet audiri, ne sententiam ecclesiasticam contemnere 
videatur.” 1 Aliquando tamen absolvi potest ob bonum publicum, 
vel etiam salutem ipsius rei, qui petere absolutionem detrectat, dum- 
modo sit emendatus : imo si crimen non habeat tractum successivum , 
uti aiunt, etiam qui emendatus non est. Superior potest tollere cen- 
suram contumaci, quia in ejus arbitrio est posita. 

58. Qui in foro conscientiae absolutus est a censura, quae palam 
innotuit, debet exterius se gerere veluti ac si foret adhuc ligatus, nam 
publicum vinculum auctoritate ecclesiastica in foro externo tollen- 
dum est. 

59. Non valet absolutio invito per vim vel metum injustum ex- 
torta, sed vim inferens excommunicationem contrahit. 2 Si per dolum 
circa causam finalem extorqueatur, etiam invalida censetur; quia 
Superior non vult absolvere nisi ob causam sibi propositam. 3 Alias 
dicendum si noverit causam falsam allegari, quia utitur ejus arbitrio 
vinculo tollendo : delegatus autem nequit fines mandati transilire. 

(1) C. Per tuas; eod . tit. (2) C. unie. De iis quas vi etc. in 6. 

(3) S. Alph. 1. vii. n. 132. 

CAPUT IV. 

DE EXCOMMUNICATIONE. 

60. Excommunicatio est censura, per quam baptizatus privatur 

communione Ecclesiae, bonisque spiritualibus, omnibus quae subja- 
cent potestati Ecclesiae : v : g : sacramentorum susceptione et admi- 
nistratione, Ecclesiae suffragiis, divinis officiis etc. Anathema 
dicitur, quando majori solemnitate lata est. Potestas eam ferendi ex 
Christi verbis habetur : “ Si Ecclesiam non audierit, sit tibi sicut 

ethnicus et publicanus.” 1 Ea perculit incestus reum Paulus, ad 
Corinthios scribens : “ Ego quidem absens corpore, praesens autem 

spiritu, jam judicavi ut praesens, eum, qui sic operatus est, tradere 
hujusmodi satanae in interitum carnis.” 2 “ Summum” inquit Ter- 
tullianus, “ futuri judicii praejudicium est, si quis ita deliquerit, ut a 
communicatione orationis, et conventus, et omnis sacri commercii 
relegetur.” 3 De ea dicit Augustinus : “ qua poena in Ecclesia nulla 
major est.” 4 Quoties excommunicationis fit mentio simpliciter, haec 
intelligitur, quae et major dicitur, ut distinguatur a minori , quae est 
privatio receptionis et administrationis licitae sacramentorum, et elec- 
tionis ad beneficia ac dignitates ecclesiasticas. Haec contrahitur ob 
communicationem culpabilem, in rebus etiam civilibus, cum excom- 
municato non tolerato. 3 Qui communicat in crimine, ob quod lata 
est excommunicatio, contrahit excommunicationem majorem, “ cum 
facientem et consentientem par poena constringat..” 6 

61. Vitandi sunt ex constitutione Martini V. in concilio Constan- 
tiensi, ii tantum, qui nominatim sunt excommunicati, et publice de- 
nuntiati, in ecclesia tempore Missae vel concionis, vel alias pro more 
regionis, vel qui adeo notorie percusserunt clericum, ut nec ulla possit 
tergiversatione celari, vel ullo juris suffragio excusari. 7 Vix autem 
constare potest, absque judicis sententia, percussionem omni juris 

(1) Matt xviii. 17. (2) I. Cor. v. 3. 

(3) Apolog. c. xxxix. (4) L. de cor. et grat. cap. xv. 

(5) Cap. iii. de sent . excom. in 6. (6) Cap. xxix. de seni, excom. 

(7) Const. Ad evitanda. 

suffragio carere; ideoque raro admodum quisquam tenetur vitare 
alium hoc ex capite. 1 Posterior Leonis X. Bulla, 3 qua jussum est, 
ut vitarentur omnes, qui notorie in sententiam excommunicationis 
inciderant, consuetudine est abrogata. Caeteri igitur tolerati dicun- 
tur, quia nemo eorum consortium fugere tenetur. Sic liberi mura- 
tores non sunt necessario vitandi : imo nec ille vitandus est, cui sub 
excommunicationis poena aliquid publice vetitum est, licet constet 
omnibus eum vetitum violasse, nam denuntiatio post factum requiri- 
tur. “Non tenemur,” inquit S. Alpbonsus, “vitare haereticos, 
etiamsi notorium sit hos esse a jure excommunicatos, nisi sunt insu- 
per nominatimexcommunicati et denunciati. ... Nec obstat dicere, 
quod saltem ex jure divino tenemur publice excommunicatos, max- 
ime haereticos vitare, ex ilio ad Titum III. 4 Haereticum hominem 
post primam et secundam correptionem devita.’ Et ex epist. II. 
Joan. ‘ Nolite eum in domo recipere, nec ave ei dixeritis.’ Hoc 
enim respondetur intelligi praeceptum, quando esset periculum, quod 
ab eo inficeremur, vel si scandalum adesset, aut si spes esset, quod 
delinquens ex vitatione resipisceret.” 3 De suspenso, vel interdicto, 
idem dicendum ac de excommunicato, “ vitando in iis rebus in quibus 
vi suspensionis vel interdicti vetitum est eis communicare ; ita ut 
usquedum non sint publice denuntiati, possimus indifferenter com- 
municare cum illis, quia concilium loquitur universe de quacunque 
censura.” 4 

62. EffeciUS excommunicationis majoris septem numerantur. I. 
privatur reus communibus Ecclesiae suffragiis, scilicet sacrificiis, 
orationibus, indulgentiis, ita ut non liceat sacerdoti, Ecclesiae nomine, 
sacrificium pro eo offerre, vel preces publicas, quales in Missali vel 
Breviario continentur. 5 “ In quanto periculo sunt,” animadvertit 
S. Bernardus, “pro quibus Ecclesia palam orare non audet, quae 
fidenter etiam pro Judaeis, pro haereticis, pro gentibus orat, cum 
enim in Parasceve nominatim oretur pro quibuslibet malis, nulla ta- 
men mentio fit de excommunicatis.” 6 Nil autem vetat ut sacerdos pri- 
vatim petat, etiam dum sacrum facit, mentis tamen cogitatione, potius 
quam prece ecclesiastica, excommunicati conversionem et salutem. 7 
Pro tolerato licere offerre sacrificium nomine Ecclesiae, satis probabilis 

(1) S. Alph. 1. vii. n. 164. (2) De Concordatis. 

(3) L. vii. n. 136. (4) Ibidem, n. 140. 

(6) Ex. cap. Sacris de sent. excom. et cap. Audi , et c. Omnis xi. qu. 3. 

(6) De gradib. humiL c. xx. (7) S. Alph. 1. vii. n. 162. 

est sententia. 1 Potest idcirco privatos curare ut sacrificium pro eo 
offeratur. “ Absit ut etiam pro talibus, etsi palam non praesumimus, 
vel in cordibus nostris orare cessemus.” 2 

63. II. Privatur sacramentorum receptione et administratione, ita 
ut mortaliter peccet aliquo sacramento recipiendo, vel eo extra ne- 
cessitatem gravissimam ministrando. 3 Peccat idcirco qui sacra- 
menta ministrat vitando, imo etiam tolerato, si nulla eum excuset 
necessitas, nam indigno sacramenta non sunt praebenda. Ex com- 
municatus nequit absolvi a peccatis donec excommunicatio ablata 
sit : quod si absolutionem recipiat inculpabiliter ignarus censurae, qua 
ligatur, valet ex sententia Colleti et S. Alphonsi, quia “ Ecclesia ne- 
quit directe inhabiles reddere ad sacramentum eos, qui ex jure divino 
habiles sunt.” 4 Caetera sacramenta ab excommunicato suscepta 
etiam mala fide certd valent. Negligens sacramenta poenitentiae et 
Eucharistiae in paschate suscipere, peccat, licet nequeat accedere 
censura ligatus ; sed praecepta directa sunt ad animam mundandam 
et sanctam efficiendam, ideoque tenetur obices tollere, venia et abso- 
lutione a censura petenda. 5 Non tamen videtur plerisque peccare 
Missa non audienda diebus festis, 6 quia ei non licet, excommunica- 
tione quum sit irretitus : nec obicem statim tollere tenetur, quum prae- 
ceptum ejus tollendi non extet. Contradicit tamen Colletus cum aliis. 7 
Licet excommunicato adstare concioni. 8 Licet etiam, imo tenetur, 
si sacris ordinibus insignitus sit, horas canonicas privatim persol- 
vere ; non tamen cum socio. Omittendus est versiculus : “ Domi- 

nus vobiscum ;” quum consortium orationis indicet ; sed ejus usus 
venialem culpam vix excedit. Licet tolerato sacramenta fideli, qui 
ea petit ministrare; quum enim jus sit fidelibus, ex constitutione 
Martini V. ea a toleratis petendi, non peccat qui jure suo utenti mo- 
rem gerit: 9 vitandus autem nequit, nisi ut morienti succurrat, ea 
ministrare, saltem ubi ipse gravissimam famse vel bonorum jacturam 
non facturus est, suo denegato ministerio. 10 Sed non licet petere sa- 
cramenta a tolerato absque gravi causa, nec enim indignus minister 
ad ea ministranda temere arcessendus est. 11 

(1) 8* Alph. 1. vii.n. 164. (2) Ibidem. 

(3) Cap. lix. de sent. excom. et cap» iv. et vi. de clerico excom . 

(4) L. vii. n. 159. (5) Laymann, de censuris, 1. i. p. ii. c. ii. n. 3. 

(6) 8. Alph. L vii. n. 161. (7) De Censuris , p. ii. c. i. §. iv. qu. i. 

(8) Cap. xliii. de seni . excom, (9) 8. Alph. 1. vii. n. 139. 

(10) Ibidem, n. 170. (11) Collet, de censuris , p. ii. c. ii. $. iii. 

64. III. Est inhabilis ad dignitates et beneficia, adeo ut nulla sit 
resignatio, electio, praesentatio, collatio, in favorem excom mqnicati, 
etiam tolerati. 1 In Bulla Pontificia, qua quis ad episcopatum vel 
aliam dignitatem evehitur, continetur absolutio ab excommunicatione, 
si ea irretitum fuisse electum contigerit: quapropter quiocculto ex- 
communicationis vinculo ligatur, potest acceptare dignitatem, quum 
sanetur auctoritate Pontificia electionis vitium. Debet tamen curare, 
ne labes animae adhuc inhaereat. Absolutio illa non prodest irregu- 
lari, nec excommunicato propter haeresim, quia jus resistit; nec ex- 
communicato ab homine, quia non videtur mens Pontificis generali- 
bus vocibus hanc amplecti. 2 

65. IV. Privatur excommunicatus omnis jurisdictionis spiritualis 
usu, adeo ut peccet mor.taliter ea exercenda, 3 quamvis, si toleratus 
sit, valeant ejus actus : nam Martinus V. indulsit, ut fideles sacra- 
menta suscipere possent ab omnibus, qui non forent vitandi. Epis- 
copus occulto excommunicatus mortaliter peccat conferendis ordini- 
bus, dispensationibus concedendis, vel aliis exercendis jurisdictionis 
actibus: sacerdos excommunicatione ligatus pariter peccat aliquo 
jurisdictionis actu exercendo. 

66. V. Excommunicato, etiam toletato, omnis communicatio 

cum fidelibus denegatur, 4 nam disciplinae veteris a Martino V. relax- 
atio facta est in fidelium commodum, non ad indulgendum reis : In 

rebus sacris imprimis ea communicatio vetita est ; quapropter “ ex- 
communicatus quilibet vi censurae, ab auditione Missae, aliisque 
omnibus divinis officiis, prout publica sunt, prohibetur.” Ita Colle- 
tus. 5 Si vitandus sit, monendus est, ut exeat ab ecclesia, si forte se 
sistat sacris officiis adfuturum : quod si non pareat, nova excommu- 
nicatione Pontifici reservata ligatur, quam Otiam contrahunt omnes, 
qui prohibent ne exeat. 6 Si nequeat expelli, sacerdos, si nondum 
inceperit canonem, debet Missam abrumpere : si canon jam inchoatus 
sit, debet ad communionem pergere, deinde in sacristia reliqua per- 
fecturus. Sacerdos scienter celebrans coram excommunicato vitan- 

(1) Cap. vii. de cler. excom. 

(2) Vide Collet, de censuris , p. ii. c. i. §. v. qui tamen censet excommunica^ 
tum ab homine ejus beneficio frui. 

(3) Cap. xxiv. de sent. et rejudic . 

(4) Cap. xviii. xxix. et lix. de sent . excom. cap. Alma, eod. tit. in 6. et cap. 
ii. de except. 

(5) De Censuris , p. ii. c. i. §. iv. (6) Clem. ii. de sent . excom. 

do, peccat mortaliter, et interdicitur ingressu ecclesiae. 1 In actibus 
forensibus nequit excommunicatus cum fidelibus communicare ; 
quapropter nequit esse judex, procurator, actor, tabellio, testis, in 
locis, ubi disciplina canonum viget. 2 In hac regione, ubi leges ci- 
viles nullam habent hujus vinculi rationem, non videtur peccare, his 
exercendis muneribus. Etiam in Galliis exceptionem excommuni- 
cationis non admitti in judiciis rerum temporalium, Colletus post 
alios tradit. 3 

67. In actionibus civilibus consortium vetitum est: 

Os , orare, vale, communio , mensa negatur . 

Colloquium imprimis, et etiam litterarum commercium, orationis 
consortium, salutationes amicae, communio in rebus gerendis, et con- 
victus prohibentur. Haec disciplinae severitas ex sacris Scripturis 
desumpta est ; nam dicit S. Joannes : “ Si quis venit ad vos, et hanc 
doctrinam non affert, nolite recipere eum in domum, nec Ave ei 
dixeritis. Qui enim dicit illi Ave, communicat operibus ejus ma- 
lignis.” 4 “ Si is qui frater nominatur, est fornicator, aut avarus, 
aut idolis serviens, , aut maledicus, aut ebriosus, aut rapax : cum 
ejusmodi nec cibum sumere.” 5 Sacri canones consortium omne 

(1) Cap. viii. de priv. in 6. 

(2) Cap. viii. de sent excom. in 6. “ With us by the common law an ex- 
communicated person is disabled to do any act, that is required to be done by 
one that is probus et legalis homo. He cannot serve upon juries, cannot be a 
witness in any court, and which is the worst of ali, cannot bring an action either 
real or personal, to recover lands or money due to him. Nor is this the whole : 
for if within forty days alter the sentence has been published in the church, the 
offender does not submit and abide by the sentence of the spiritual court, the 
bishop may certify such contempt to the king in chancery. Upon which there 
issues out a writ to the sheriff of the county, called from the bishop’s certificates 
a significavit i or from its efiects a writ de excommunicato capiendo ; and the 
sheriff shall thereupon take the offender, and imprison him in the county gaol, 
till he is reconciled to the church, and such reconciliation certified by the bishop; 
under which another writ de excommunicato deliberando issues out of chancery 
to deliver and release him.” Blackston. Comm. 1. iii. n. 102. 

(3) De Censuris, p. ii. c. i. §. vii. concil. iii. (4) II. Joan. 10. 

(5) I. Cor. v. 11. Animadvertit Bloomfieldius : MySt oweo&tw may be ex- 
plained with the best commentators, f to hold no familiar intercourse,’ .... com- 
munity of table being a figure expressive of intimacy. See Luke xv. 2. Gal 
ii. 12. This was meant to strengthen the efficacy of excommunication, and, 
under certain circumstances, to supply its place.” In locum. 

eum excommunicatis districte vetant. 1 Caeterum canonum rigorem 
temperavit Gregorius VII. : “ Apostolica itaque auctoritate ab ana- 
thematis vinculo hos subtrahimus : videlicet uxores, liberos, servos, 
ancillas, seu mancipia, necnon rusticos servientes, et omnes alios, 
qui non adeo curiales sunt, ut eorum consilio scelera perpetrentur, 
et eos, qui ignoranter excommunicatis communicant ... Et si quis 
excommunicatis non in sustentationem superbiae, sed humanitatis 
causa dare aliquid voluerit, non prohibemus.” 2 Licet etiam divi- 
num verbum praedicare excommunicatis, sicut et interdictis, eosque 
ad correctionem solicitare. 3 Licet debita ab eis petere, et necessaria 
omnia obire munia: 4 quapropter milites communicare possunt cum 
duce excommunicato : licet et medicinas vel eleemosynam ab ex- 
communicato petere. Signa urbanitatis, v: g: adsurgendo, aperi- 
endo caput, dando locum, tamen sine ullis verbis, sic et salutationem 
reddere, ad vitandum contemptum, vel ne quis agrestis habeatur, 
licere plures docent. 5 Litteris tamen respondendum non est, quum 
sit vera communicatio. 6 Nec censetur convictu communi uti, qui 
in diversorio, ubi casu veluti conveniunt homines, eidem assident 
mensae : 7 nec communione in rebus gerendis utitur, qiii cum alio de 
negotiis occurrentibus agit, pro occasione, quin societatem cum eo 
ullatenus ineat: 8 imo societatem prius initam cum eo licet contin- 
uare. 9 

68. VI. Irritae sunt gratiae apostolicae excommunicatis concessae. 10 

69. VII. Excommunica tus privatur sepultura ecclesiastica, juxta 
illud : “ Sacris est canonibus institutum, ut quibus noq communica- 
vimus vivis, non communicemus defunctis, et ut careant ecclesias- 
tica sepultura, qui prius erant ab ecclesiastica unitate praecisi, nec 
in articulo mortis ecclesiae reconciliati fuerint.” 11 Caeterum “tole- 
rati licite sepeliuntur in loco sacro, si cum signis pmnitentiae e vita 
migraverint.” 12 De caeteris dicendum cum S. Leone, “ Horum causa 
Dei judicio reservanda est, in cujus manu fuit, ut talium obitus usque 
ad communionis remedium differretur. Nos autem quibus viventi- 
bus non communicavimus, mortuis communicare non possumus.” 13 


(1) C. Excommunicatos et Cum excommunicato , xi. qceust. iii. 


(2) C. Quoniam , Ibidem. 

(4) Cap. xxxiv. et cap. xxxi. eod. tit 
(6) Ibidem, n. 193. 

(8) Ibidem, n. 194. 

(10) Cap. i. de rescript. in 6. 

(12) S. Alph. 1. vii.n. 187. 


(3) Cap. xliii. de sent. excom. 
(5) S. Alph. 1. vii. n. 192. 

(7) Ibidem, n. 195. 

(9) Ibidem, n. 201. 

(11) Cap. xii. de sepult. 

(13) Ep. ad Rustic. Narbon. 

Caeterum non polluitur coemeterium sepultura haeretici tolerati, qui 
scilicet baptizatus fuerit, et haud denuntiatus nominatim. Sed ex- 
communicatione ligantur, a qua absolvi nequeunt usque ad satisfac- 
tionem, ad arbitrium episcopi, qui excommunicatos vitandos sepeli- 
unt in loco sacro : quod de jubentibus, potius quam de iis quorum 
opera cadaver mandatur terrae, videtur intelligendum. 1 

70. Communicare cum excommunicato vitando in rebus sacris, 
peccatum habetur mortale, quum praecepto Ecclesiae omnino adver- 
setur: 2 in rebus autem civilibus plerumque est vftliale, seposito 
scandalo, vel contemptu auctoritatis ecclesiasticae, qui, adest, sL fre- 
quens sit communicatio : in crimine, ob quod lata est excommuni- 
catio, est peccatum mortale, quod et excommunicationis censuram 
secumfert. 3 . Clericus scienter communicans in divinis cum aliquo 
a Papa nominatim excommunicato et denunciato, incurrit excommu- 
nicationem majorem. 4 Quando excommunicatio fertur in aliquem 
et ejus participes, qui post monitionem cum eo communicat, excom- 
municationem majorem contrahit. 

71. Excommunicatio minor, quae contrahitur communicando cum 
excommunicato in rebus civilibus, privat hominem receptione sacra- 
mentorum: 5 vel licita eorundem administratione : 6 saltem quoties 
haec cum receptione sacramenti conjungitur, uti in Missae celebra- 
tione : 7 eumque reddit haud idoneum, qui ad dignitates et beneficia 
eligatur : irrita tamen ejus electio non est, sed irritanda, si scienter 
electus sit, vel alias collatione provectus. 8 Episcopo licet alicui in 
poenam criminis, sacramentorum, praesertim Eucharistiae, percep- 
tionem vetare. 9 

72. Plurimae excommunicationes jure continentur, quarum aliquas 
jam recensuimus; alias impraesentiarum referre juvat: caeteris pro ob- 
lata occasione recensendis. Excommunicantur, qui matrimonium 
attentant intra gradus prohibitos, vel cum monialibus. 10 Ariolos, 
aruspices, aut incantatores observantes, scilicet consulentes anathe- 
mate feriuntur. 11 Imprimentes libros de rebus sacris absque auctoris 

- (1) Vide Collet de censuris , p. ii. c. i. §. iv. Conel. ii. Quares. 

(2) Cap. xxix. causa xi. qu. iii. (3) Cap. xxix. et lv. de senU excom . 

(4) Cap. xviii. eod tit . (5) Cap. lix. eod. tit . 

(6) C. ult. de elerie . excom . (7) S. Alph. 1. vii. n. 149. 

(8) Cap. Si celebrat, de cleric. excom . 

(9) 8. Alph. 1. vii. n. 148. (10) Clem. un.de consang. 

(11) C. i. xxvi. qu. i. 

33* 

nomine et ordinarii approbatione, excommunicatione percelluntur a 
concilio Tridentino : 1 sed in his regionibus non viget ob morem 
contrarium. Anathemate feriuntur, qui docent confessionem morta- 
lium non requiri, antequam Eucharistia recipiatur. 3 Raptores mu- 
lierum, causa matrimonii, et juvantes et faventes excommunicantur; 3 
sicut et domini temporales et magistratus subditos suos adigentes 
contrahere nuptias cum illis, quos praescripserint, vel quovis modo 
directe vel indirecte cogentes, quominus libere matrimonia contra- 
hant, pari pceft plectuntur. 4 Cogentes mulieres vel puellas ingredi 
monasterium monialium vel ad suscipiendum habitum, vel ad emit- 
tendam professionem, excommunicantur. 5 Censet S. Alphonsus 
eam poenam afficere eos qui coegerint puellam ingredi monasterium 
educationis causa : nisi cautionis gratia fiat, dum periclitatur in 
saeculo. 6 In casibus injure expressis potest cogi mulier ad ingre- 
diendum monasterium in criminis poenam* vel ne iterum labatur. 7 
Si parentes gravem metum etiam ex suae auctoritatis reverentia, 
filiae incusserint, ut ingrederetur, et susciperet habitum, contrahunt ex- 
communicationem. Sed et excommunicantur quicumque sanctam 
virginum vel aliarum mulierum voluntatem veli accipiendi, vel voti 
emittendi quoquo modo sine justa causa impedierint. 8 

73. Alienantes bona ecclesiae, vel locantes ultra triennium, ex- 
communicantur. 9 Qui sacro ordine aucti contrahere attentant matri- 
monium, eadem poena afficiuntur. 10 Qui se ingerunt in alterius 
episcopatum ad officium sine licentia proprii episcopi 11 , excommuni- 
catione ligantur. Episcopi Romam clanculo adeuntes, si inde 
recesserint absque Papae venia, excommunicationem contrahunt. 12 
Regulares temere dimittentes habitum sui Ordinis excommunicantur: 
quum autem ob locorum adjuncta, non consueverint eum hac in re- 
gione publice gestare, non censentur eum dimittere, nisi ordinis con- 
sortium penitus deseruerint. Si matrimonium attentaverint, excom- 
municatione ligantur. 13 

(I) Sess. iv. decr, de edit . etc. (2) Ibidem, Sess. xiii. can. xi. 

(3) Ibidem, Sess. xxiv. cap. vi. de ref. mair. 

(4) Ibidem, cap. ix. (5) Ibidem, Sess. xxv. cap. xviii. de Reg. 

(6) L. vii. n. 212. 

(7) C. Significavit, et C. Gaudeamus, de convers. conjug. 

(8) Cone Trid. Sess. xxv. cap. xviii. de Reg . 

(9) Extrav. Ambitiose, de rebus Eecles . (10) Clem. un. de consanguin. 

(II) C. Quoniam, de offic. ordinar. 

(12) Extrav. ii. et iii. de major . et obed, (13) Clem. un. de consanguin . 

74. Episcopo reservantur a jure plures excommunicationes, quas 
oblata occasione indicabimus. Aliquando etiam episcopus, vel 
Sede vacante Vicarius capitularis, monitorium edit, sub excommuni- 
cationis sibi reservatae poena praecipiens, ut reveletur criminis auctor, 
vel ut res aliena restituatur : qui tamen mos in his provinciis non 
viget. 

75. Pontifici plurimae excommunicationes absolvendae reservatae 
sunt. Incendiarii, postquam ab ordinario excommunicati fuerint 
nominatim, et publicati, nequeunt nisi a Summo Pontifice absolvi. 1 
Falsarii literarum. Apostoli carum : 2 effringentes et spoliantes eccle- 
sias: 3 vexantes eos qui censuram in alios tulerunt: 4 dantes et re- 
cipientes aliquid pro gratia aut justitia apud Sedem Apostolicam : 5 
asserentes sermonibus vel scriptis B. Mariam maculam originis con- 
traxisse ; vel eam sententiam notantes haereseos: 6 excommunica- 
tione Pontifici reservata omnes percelluntur. 

76. De excommunicationibus Papae reservatis, quae respiciunt 
duella, clausurae violationem, abortum, haeresim, lectionem librorum 
prohibitorum, aliaque jam egimus : pauca de iis, quae celeberrima 
Bullain Ccena Domini, olim quotannis publicata, continentur, dicen- 
da sunt. Equidem legentes vel retinentes libros haereticorum de reli- 
gione tractantes, vel haeresim continentes, haeretici ipsi et eorum 
fautores anathemate imprimis feriuntur: deinde qui appellant futu- 
rum concilium. Excommunicantur etiam I. surripientes bona Chris- 
tianorum naufragorum, quae scilicet non adeo diu in litore jacuerunt, 
ut derelicta haberi possint. II. “ Domini qui in terris suis sine 
privilegio imponunt pedagia, id est tributa pro transitu personarum, 
sive rerum, vel pro refectione et custodia viarum, aut gabellas, id 
est, impositiones pro delatione et venditione mercium. Tale autem 
privilegium habent omnes Principes Supremi, prout Pontifices, 
Reges autem, Respublicae et Universitates, ad subveniendum civium 
necessitatibus, bene etiam possunt collectas sibi imponere.” 7 Eo 
plane dirigitur haec excommunicatio, ut populus injustis exactioni- 
bus dominorum temporalium, extra juris terminos, non opprimeretur : 
medio scilicet aevo Pontifex reipublicae christianae praeerat, invigilans 

(1) C. Tua nos, de sent excom. (2) C. Ad falsariorum, de crim falsi. 

(3) C. Conquesti, de sent . excom . (4) C. Quicumque, de sent . ex. in 6. 

(5) Extrav. i. de sent . exc . et Bulla Bonifacii viii. et Greg. xiii. 

(6) Greg. xv. Bulla 29. Vide dissertationem S. Alph. 1. vii. n. 244. 

(7) S. Alph. 1. vii. n. 310. 

ne cujusquam jura laederentur : III. Excommunicationem incurrunt 
piratae interficientes aut depraedantes Christianos in mari ecclesias- 
tico. IV. Falsificatores litterarum Apostolicarum. V. Transmitten- 
tes arma, sive armorum materiam ad hostes infideles. . . VI. Injuste 
impedientes deferri victualia ad Romanam curiam. VII. Vexantes 
peregrinos, qui devotionis causa Romam petunt. IX. Vexantes, 
seu ejicientes episcopos, Legatos, vel Nuntios a suis dioecesibus : 
necnoir id mandantes, ratum habentes, faventes, etc. X. Percuti- 
entes aut expoliantes eos (sive eorum procuratores) qui curiam Ro- 
manam pro suis negotiis petunt. XI. Appellantes sub privato 
praetextu ad curias laicales in causis ecclesiasticis ad impediendas 
litteras Apostolicas. XII. Qui auctoritate laica, vel praetextu ex- 
emptionis causas spirituales, vel ipsis annexas ad se avocant a judi- 
cibus ecclesiasticis, etc. XIII. Qui ex quovis colore trahunt, vel 
trahi faciunt personas ecclesiasticas ad tribunal laicale. XIV. Im- 
pedientes judices ecclesiasticos sua jurisdictione uti. XV. Usur- 
pantes jurisdictionem et fructus beneficiorum. XVI. Imponentes 
onera ecclesiasticis. Qui tamen (advertendum) tenentur contribuere, 
quando imponuntur collectae pro refectione, v : g : viarum, fontium, 
etc. quorum utilitas directe pertinet etiam ad ipsos. XVII. Se in- 
terponentes sine jurisdictione in causis criminalibus contra ecclesi- 
asticos. XVIII. Usurpantes jurisdictionem in terris Ecclesiae 
Romanae.” 1 Haec quae ex S. Alphonsi opere insigni transcripsimus, 
ostendunt Bullam illam latam, ut jura ecclesiae, quae ab ipsis saeculi 
potestatibus per plura saecula agnita sunt, illaesa servarentur. Caete- 
rum in plerisque jam aetas nostra jura illa minuit, vel abstulit, adeo 
ut vix ullibi integra habeantur. Clemens XIV. et Pius VI. a Bullae 
illius publicatione quotannis abstinuerunt. 

77. Canon celeberrimus, quo clerici percussio sub anathemate ve- 
tatur, his verbis continetur. “ Placuit, ut si quis suadente diabolo 
hujus sacrilegii reatum incurrerit, quod in clericum vel monachum 
violentas manus injecerit, anathematis vinculo subjaceat : et nullus 
episcoporum illum praesumat absolvere, nisi mortis urgente periculo, 
donec apostolico conspectui praesentetur, et ejus mandatum susci- 

(1) S. Alph. 1. vii. n. 309. et seq. “La voila donc cette fameuse bulle In 
cana Domini ! Plusieurs dispositioris de la bulle appartiennent a une sagesse 
sup£rieure, et toutes ensemble auraient fait la police de 1’ Europe au xiv. siecle.” 
De Maistre, Du Pape. 1. ii. ch. xv. 

piat .” 1 Poenam hanc incurrunt mandantes vel dolose permittentes, 
quum facile possent impedire , 2 et ratam habentes percussionem suo 
nomine factam . 3 Monachorum nomine includuntur etiam sancti- 
moniales : 4 imo juxta S. Alphonsum, mulieres conviventes instar 
religiosarum , 5 et laici conversi , 6 et novitii . 7 Manus violentas injicere 
censetur, qui vim aliquam et injuriam facit, etiam conspuendo, vel 
carcere detinet, vel sistit equum, froeno arrepto, ut clericus nequeat 
progredi: vel persequitur, ut in flumen fossam ve cadat. Malitiosa 
sit percussio necesse est, quapropter non contrahitur excommunica- 
tio si joco quis percutiat : 8 vel casu : 9 vel ignorans eum esse cleri- 
cum. Non contrahitur, si correctionis causa pater percutiat filium in 
minoribus constitutum , 10 vel praeceptor ecclesiasticus subditum etiam 
in majoribus , 11 dummodo laici opera non utatur . 12 Nec contrahitur, 
si percutiatur, qui deprehenditur turpiter agens cum matre, sorore, 
vel filia percutientis : vel si quis ad se defendendum percutiat, 
servato moderamine inculpatae tutelae . 13 Clerici impuberes se in- 
vicem percudentes non contrahunt excommunicationem; puberes 
autem, qui ex odio vel gravi ira percutiunt, ea irretiuntur . 14 Percussio 
enormis “ utpote si ad mutilationem membri vel ad effusionem san- 
guinis est processum, aut in episcopum, aut abbatem violenta manus 
injecta ,” 15 excommunicatione plectitur Papae reservata : sed si fuerit 
occulta, potest ab episcopo remitti : 16 levis percussio semper potest ab 
episcopo remitti . 17 Praelatus religiosorum subditos suos se invicem 
percudentes potest absolvere, si percussio non sit enormis : 18 sed si 
fuerint diversi ordinis percussor et percussus, utriusque Superioris 
venia exigitur . 19 Si religiosus percusserit clericum saecularem, ne- 
quit, jure communi, absolvi nisi ab episcopo : 20 vel a Pontifice, si 
percussio fuerit enormis. Attamen privilegia deinceps accepisse 
dicuntur Ordines Religiosi, quorum vi Superiores absolvere valent . 21 


(I) Cone. Lat. ii. can. xv. 

(3) Cap. xxiii. de sent . excom. in 6. 

(5) L. vii. n. 271. 

(7) Cap. xxi. eod. tit. in 6. 

(9) C. iii. eod. tit. 

(II) S. Alph.l. vii. n. 275. 

(12) Cap. xxiv. de sent. excom. 

(14) S. Alph. 1. vii. n. 279. 

(16) C. Cum illorum, xxx ii. §. Qui. de 

(17) C. xvii. eod. tit. 

(19) C. xxxii. eod. tit. 

(21) Collet de censuris, p. ii. c. L §. i. S, 


(2) Cap. xlvii. de sent. excom. 

(4) Cap. xxxiii. de sent . excom. 
(6) Cap. v. de sent. excom . 

(8) C. i. de sent. excom. 

(10) Cap. i. eod. tit. 

(13) Cap. iii. eod. tit. 

(15) Cap. i. de sent excom. in 6. 
sent. excom. 

(18) C. xxxiii. eod. tit. 

(20) C. xxi. de sent. excom. in 6. 
. Alph. 1. vii. n. 107. 

Percussio levis quae mortalis peccati non habet malitiam, censuram 
ullatenus non inducit. 

78. Si quis dubitet, utrum contraxerit censuram, tenet S. Alphon- 
sus eum non privari libertate communicandi, donec de vinculo con- 
stet: 1 attamen Colletus contendit eum debere se abstinere, 2 nixus 
Innocentii III. decreto, de episcopo, qui, neglecta fama publica de 
excommunicatione in eum lata, soleraniter celebravit. Caeterum non 
valde arguit eum Pontifex eo ex capite : “ Licet autem in hoc non 
videatur omnino culpabilis extitisse : quia tamen in dubiis via est 
eligenda tutior, etsi de lata in eum sententia dubitaret, debuerat ta- 
men potius se abstinere, quam sacramenta ecclesiastica pertrac- 
tare.” 3 

(1) S. Alph. 1. vii. n. 67. (2) De Censuris, p. ii. c. i. art. v. qu. iv. 

(3) Cap, Illud, de cler . esccom. 

CAPUT V. 

DE SUSPENSIONE. 

79. Suspensio est censura ecclesiastica, qua clerico prohibetur 
usus ecclesiastici officii, vel beneficii, vel utriusque. Suspensio ab 
officio privat clericum exercitio potestatis, quae ei ratione sui muneris 
competit: v:g: parochi muniis. Aliquando a jurisdictionis ex- 
ercitio suspenditur clericus, v : g : a munere audiendi confessiones ; 
aliquando ab ordinis exercitio, v : g : ne in ordine suscepto minis- 
tret. Suspensio a beneficio fit, quando fructuum beneficii perceptio 
ad tempus ei subducitur. Aliquando fertur suspensio absolute, nullo 
limite apposito, et privat ordinis et jurisdictionis exercitio, et bene- 
ficii redditibus : sed saepe munere aliquo privat. Suspensus ab 
officio, non censetur ideo suspensus a beneficio, nec vicissim, nisi 
sententia id declaret. 1 Suspensus ab officio nequit aliquod officii 
munus exercere, nisi constet speciale tantum officium vetari. Epis- 
copus suspensus ab officio episcopali potest sacrum celebrare, aliaque 
munia sacerdotalia obire: sed si Pontificalibus indutus solemniter 
celebret, peccat, quamvis non fiat irregularis, quum solemnis illa 
ratio celebrandi non faciat, ut sit actus ordinis episcopalis. 2 Sacer- 
dos suspensus ab officio nequit ullum sacrum obire munus. Sus- 
pensus ab ordine, non ideo censendus est jurisdictione privatus : 
nam episcopus ab ordinis omni exercitio suspensus potest dare 
sacerdoti facultatem absolvendi. Suspensus a jurisdictione potest 
ordinem exercere, sacro celebrando. Suspensus ab ordine superiore 
non ideo habetur suspensus ab inferiore. 

80. Suspensus ab officio, licet res occulta sit, peccat mortaliter 
exercendo munere, a quo suspensus est, nam violat prohibitionem 
episcopi sui, vel Ecclesiae in re gravi : actus tamen, qui non indigent 
jurisdictione, valent : imo et hi, qui ex jurisdictione pendent, si non 
sit denuntiatus. 3 Beneficium novum nequit recipere licite, et col- 

(1) Cap. x. depurgat, canon . et cap. xiv. de vita et honest. 

(2) S. Alph. 1. vii, n. 314. 

(3) Martinus v. Bulla : Ad evtiandum. 

latio ejus irritanda est. 1 Fit irregularis, si exerceat functiones ordi- 
nis proprias. 2 Suspensus a beneficio privatur fructibus ejus, et 
quotidianis distributionibus, quae in choro adstantibus fiunt. Tenetur 
tamen officium recitare ; nec enim ab onere sibi imposito censura 
eximitur. 

81. A suspensione a jure, quae reservata non sit, quilibet confessa- 
rius absolvere potest : non item ab ea, quae ab homine specialiter in 
aliquem lata est, nam ejus absolutio spectat ad' eum, qui eam tulit, 
vel ejus successorem, vel aliquem ab eo delegatum, vel Superiorem, 
appellatione audita. Suspensio, quae ad tempus fertur, vel alium 
habet limitem, desinet tempore expleto, vel conditione cessante : nec 
absolutione opus est. 

82. Suspensio perpetua in poenam delicti non est censura, sed 
poena, quam solus remittere potest judex, qui eam tulit, vel alius ejus 
vices obiens. 

83. Suspensio plerumque ferenda est, instar aliarum censurarum, 
causa cognita, quae et scripto declaranda est, 3 et reo audito. Caeteruua 
aliquando extra judicium fertur 4 ex informata conscientia, uti docet 
Benedictus XIV. 5 nec tenetur episcopus rationem reddere nisi Sum- 
mo Pontifici. Eo casu nulla datur Metropolitani appellandi facultas. 
Hanc suspensionem raro adhibendam esse liquet ; quum sit extra 
juris ordinem : monet idcirco Benedictus XIV. potestatem eam fe- 
rendi non esse in synodo ostentandam. 

84. In hac regione solent episcopi revocare facultates , quas mis- 
sionariis tribuerant, quoties sacerdotes suo munere judicant indignos: 
qua in re judicii formam non servant, sed ex informata conscientia, 
adhibito plerumque Vicarii sui Generalis, vel alterius sacerdotis 
consilio : et arbitrio sequo se uti posse sentiunt, quum ab eorum 
voluntate pendeat facultates elargiri. Hanc revocationem a suspen- 
sione plerique distinguunt. Utrum revera possit distingui, quando 
ipsa Missae celebratio, omniaque sacra munera prohibentur, dubitare 
licet. Mihi negandum videtur ; quamvis enim jurisdictionis exer- 
citium possit certis limitibus coerceri, pro varietate adjunctorum, ejus 
ablatio videtur nullo alio nomine injure, vel apud juris canonici pe- 
ritos nosci, quam suspensione a munere audiendi confessiones ; quae 
si extendatur ad omnia sacra munera suspensio ab officio siraplici- 

(1) Cap. viii. de consuetu d. (2) Cap. i. de senU et re judic . in 6. 

(3) C. i. de sent, excom, in 6. (4) Trid. Cone. Sess. xiii. c. i. de Ref. 

(5) De Syn. Dioec. 1. xii. c. viii. n. 3, 4, 5. 

ter designatur. Revocatis igitur penitus facultatibus, sacerdos sus- 
pensus habendus est, qui idcirco irregularis fit, si munus sacrum 
aggrediatujr. 1 2 

85. Plures gravesque rationes adducuntur, cur episcopi revocent 
facultates ex informata conscientia : etenim testes plerumque nolunt 
prodire, ne fama pericl itentur, vel odium sibi conflent ; et clericorum 
crimina in judicio coram pluribus investigata facile vulgarentur, 
cum fidelium offensione et haereticorum triumpho : et appellationibus 
ad Metropolitani daretur locus, sacerdotibus cum suae innocentiae 
vindicibus ad ejus tribunal confugientibus ; quo pacto et criminum 
fama augeretur, et praesulum auctoritas minueretur, et litium coram 
civili tribunali occasio dari posset. Attamen, ut ingenue loquar, 
nulla forma judicii servata, datur ansa praesulibus detrahendi, veluti 
omnia pro arbitrio agentibus ; et appellationis ad Metropolitani re- 
medio denegato, nulla reis spes relicta videtur, nisi itinere Romam 
suscepto : qua de causa oportere censeo suspensionis censuram post 
judicium rite habitum, prout locorum adjuncta sinunt, plerumque 
ferri, ut appellet reus, si velit, archiepiscopum, cujus judicio subve- 
niatur innocenti, si forte aliqua episcopus deceptus sit ; vel confun- 
datur reus ; adeo ut omnibus persuasum sit, copiam se vindicandi ei 
iterum datam. 

86. Jure ipso suspensio irrogatur iis qui sacros ordines recipiunt 
ab alieno episcopo, sine litteris dimissoriis ; vel a suo episcopo in 
aliena dioecesi, vel titulo conficto, vel per saltum, vel dum censura 
aliqua irretirentur, vel extra tempora a jure statuta ; vel ante aetatem 
legitimam, vel post matrimonium contractum, licet consummatum 
non fuerit; vel qui furti m inter ordinandos irrepserunt. Hi omnes 
ab ordinum exercitio suspenduntur, et irregulares fiunt, si id aggre- 
diantur. Item qui eodem die duos sacros ordines suscipit ; et ordi- 
nans et ordinatus simoniace, suspenduntur. “ Quod si quis paro- 
chus, vel alius sacerdos, sive regularis, sive saecularis sit, etiamsi id 
sibi ex privilegio, vel immemorabili consuetudine licere contendat, 
alterius parochiae sponsos, sine illorum parochi licentia, matrimonio 
conjungere, aut benedicere ausus fuerit, ipso jure tamdiu suspensus 
maneat, quamdiu ab ordinario ejus parochi, qui matrimonio interesse 
debebat, seu a quo benedictio suscipienda esat, absolvatur.” 3 Ita 

(1) Cap. i. de sent. et rejudic. in 6. 

(2) Sess. xxiv. cap. i. de ref. Mat . 

Vol. II.— 34 

statuit concilium Tridentinum : quae lex apud nos non obtinet, quum 
parochiae nullae stricti nominis agnoscantur : sed attendenda est nihil- 
ominus, et ab episcopo in sua synodo dioecesana jure optimo poterit 
applicari sacerdotibus sponsos ex alieno districtu suscipientibus. 
Suspenduntur pariter ipso jure occupantes bona, vel census ecclesiae, 
beneficii, vel alterius loci pii*; simoniaci ; sodomiam exercentes ; pro- 
vocantes ad duellum, vel acceptantes ; apostatae a religioso ordine, 
praesertim qui in apostasia ordines sacros recipiunt. 

87. Depositio est poena per quam clericus privatur omni officio et 
beneficio ecclesiastico in perpetuum, sine spe ea recuperandi: reten- 
to tamen privilegio canonis et fori. Degradatio spoliat eum omni 
privilegio, eumque relinquit potestati civili puniendum instar laico- 
corum. “ Si clericus in quocumque ordine constitutus, in furto, vel 
homicidio, vel peijurio, seu alio crimine fuerit deprehensus legitime, 
atque convictus, ab ecclesiastico judice deponendus est. Qui si de- 
positus incorrigibilis fuerit, excommunicari debet : deinde contumacia 
crescente, anathematis mucrone feriri ; postmodum vero, si in profun- 
dum malorum veniens, contempserit, cuin Ecclesia non habeat ultra 
quid faciat, ne possit esse perditio plurimorum per saecularem com- 
primendus est potestatem ; ita quod ei deputetur exilium vel alia le- 
gitima poena inferatur.” 1 Fit degradatio ritu solemni, detractis 
vestibus sacris, et abrasa unctione manibus sacerdotis. Omni potes- 
tatis exercitio penitus spoliatur, qui alterutram poenam subit, qui 
tamen adhuc tenetur officium divinum recitare. Si quem ordinis 
actum exerceat, valet, etsi illicitus sit : non ita si jurisdictionem exi- 
gat. “ Cum degradato solus Papa dispensare potest : sed cum de- 
posito etiam episcopus, si crimen sit minus adulterio.” 2 

88. Juvat quasdam recensere poenas quas criminibus clericorum 
sacri statuerunt canones. Fornicatio clericorum olim irregularitatem 
inducebat: nunc judicis arbitrio relinquitur. Concubinatus , fre- 
quens scilicet consuetudo carnis cum muliere domi retenta, seu 
extra, puniendus decernitur tertiae partis beneficii fructuum amis- 
sione, si beneficiarius semel monitus non se emendaverit ; fructuum 
omnium amissione, et suspensione ab eorum administratione, si ite- 
rum monitus non obtemperet, “ et si ita suspensi nihilominus eas 
non expellant, aut cum iis etiam versentur, tunc beneficiis . . perpe- 
tuo priventur, atque inhabiles, ac indigni quibuscumque honoribus, 

(1) Cap. Cum non ab homine, dejudic. (2) S. Alph. 1. vii. n. 327. 

dignitatibus, beneficiis, ac officiis in posterum reddantur, donec post 
manifestam vitae emendationem, ab eorum Superioribus cum iis ex 
causa visum fuerit dispensandum. Sed si, postquam eas semel di- 
miserint, intermissum consortium repetere, aut alias hujusmodi 
scandalosas mulieres sibi adjungere ausi fuerint, praeter praedictas 
poenas, excommunicationis gladio plectantur. Nec quaevis appella- 
tio, aut exemptio praedictam executionem impediat, aut suspendat; 
supradictorum omnium cognitio non ad Archidiaconos, nec Decanos, 
aut alios inferiores, sed ad episcopos ipsos pertineat, qui sine stre- 
pitu, et figura judicii, et sola facti veritate inspecta procedere possint. 
Clerici vero beneficia Ecclesiastica, aut pensiones non habentes, 
juxta delicti, et contumaciae perseverantiam, et qualitatem, ab ipso 
episcopo carceris poena, suspensione ab ordine, ac inhabilitate ad 
beneficia obtinenda, aliisve modis, juxta sacros canones, puniantur . 1 
Clericus stuprum patrans violentam scilicet virginis violationem, 
deponitur, aliasque luit poenas episcopi arbitrio . 2 Adulterium a 
clerico commissum depositione plectitur . 3 Concubitus clerici cum 
moniali depositionem et detrusionem in monasterium ad poenitentiam 
agendam inducit . 4 Sodomia et bestialitas easdem poenas merentur . 5 
Exigunt tamen poenae hae judicis sententiam. Id etiam animadver- 
tendum, quod “ prohibet S. Synodus quibuscuraque clericis, ne con- 
cubinas, aut alias mulieres, de quibus possit haberi suspicio, in domo, 
vel extra detinere, aut cum iis ullam consuetudinem habere audeant ; 
alioquin poenis a sacris canonibus, vel statutis ecclesiarum impositis 
puniantur .” 6 Id tamen semper prae oculis habendum est : Quod 

si forte necessitas postularet, ut sacerdos, tamquam inutilis et indig- 
nus, a cura gregis debeat removeri; agendum est ordinate apud epis- 
copum, ad cujus officium tam institutio quam destitutio sacerdotum 
noscitur pertinere .” 7 Ita Innocentius III. 

(1) Cone. Trid. Sess. xxv. de Ref, c. xiv. 

(2) C. i. de adulterio et stupro. 

(3) C. vi. eod. tit. 

(4) C. vi. xi. xxv. xxviii. caus. xxvii. qu. i. 

(5) Cap. iii. de excess. Praei. 

(6) Trid. Sess. xxv. de Ref. e. xiv. 

(7) Cap. Cura ex injuncto, extra de haereticis. 

CAPUT VI. 

DE INTERDICTO. 

89. Interdictum est censura qua prohibentur officiorum divinorum 
celebratio publica et auditio, sacramentorum quorundam administra- 
tio, et ecclesiastica sepultura. Locale dicitur, quando locum afficit, 
v, g: si in quadam ecclesia vetentur divina officia: Personale 
quando in quendam, vel plures dirigitur, ne sacra munera peragant, 
vel locum sacrum ingrediantur : Mixtum quando et persona et lo- 
cus interdicuntur, v, g: si capitulo cujusdera ecclesiae interdicatur, ne 
in ea, vel alio quocumque loco sacra obeant munia, vel alios in illa 
celebrare sinant. Generale interdictum loci fit, quando regnum, 
respublica, civitas, subjacet huic censurae : particulare quando ec- 
clesia aliqua, vel locus alius singularis privatur sacris muneribus. 
Personarum generale est interdictum, quando universi cives, vel inte- 
ger quilibet hominum coetus interdicitur: particulare , quando unus, 
vel plures, tamquam personae singulares interdicuntur. “ Est quae- 
dam partialis interdicti species, qua prohibetur ingressus in eccle- 
siam ; et si quis in tali interdicto sine poenitentia moriatur, non debet 
in loco sacro sepeliri.” 1 

90. “ Interdictum in urbem latum afficit etiam suburbia et aedificia 
continentia, quamvis sint sub jurisdictione, seu temporali, seu spiri- 
tuali alterius, ne contemnatur interdictum, si populus in suburbiis 
posset divinis officiis interesse. Item interdictum alicujus ecclesiae, 
ad coemeterium et sacella ei contigua extenditur. At interdicto 
coemeterio, non interdicitur ecclesia ei contigua: nam accessorium 
sequitur principale ; non vicissira.” 2 

91. “Interdictum ab episcopo in civitatem latum, debet etiam ab 
exemptis servari.” 3 

92. Interdicto loco aliquo, personae interdici non censentur, nisi 


(1) Antoine, de Censuris , c. iii. qu. i. citans cap. xx. de sent. excom . in 6. 

(2) Ibidem, citans c.' xvii. eod. tit . 

(3) Ibidem, citans Cone. Trid. Sess. xxv. cap. xii. 

id exprimatur: quapropter alibi poterunt sacra celebrare: interdictis 
personis, locus non habetur interdictus : proindeque licebit alios ar- 
cessere, qui sacra obeant munera, nisi id vetitum sit. Interdicta 
communitate aliqua, omnes qui eam constituunt interdicuntur : sed 
si desinant ejus membra esse, cessat quoad eos interdictum, dummo- 
do non fuerint nocentes. 1 Interdicto clero, non ideo populus inter- 
dicitur ; et vicissim. 

93. Ad speciale interdictum alicujus requiritur culpa lethalis pro- 
pria, gravis enim est poena : ad generale interdictum loci, vel homi- 
num, sufficit grave peccatum a capite, vel praecipuis membris admis- 
sum: vix enim alia suppetit ratio contumaces ad bonam frugem 
reducendi, quam communitatis cui praesunt poena: caeteri scilicet 
precibus fatigabunt eos ut poenitentia se sublevent. 

94. “ Per privilegium absolvendi ab omnibus censuris non intel- 
ligitur potestas tollendi interdictum locale, aut personale generale ; et 
neutrum potest tolli, nisi ab habente jurisdictionem in foro externo in 
locum vel communitatem interdictam.” 2 

95. Effectus interdicti tres recensentur. I. Missa et omnia sacra 
officia, una cum benedictione solemni nuptiarum prohibentur. Cae- 
terum in generali interdicto, qui interdicti non sunt clerici saeculares, 
vel religiosi, possunt quotidie in suis ecclesiis Missam et divina 
officia celebrare submissa voce, et januis clausis, exclusis excommu- 
nicatis et interdictis, et non pulsatis campanis. 3 In festivitatibus 
Natalis Domini, Paschae, Pentecostes, Assumptionis beatae Virginis, 
et in festo corporis Domini, una cum tota octava, licet campanas 
pulsare, januas aperire, et alta voce celebrare divina officia, admit- 
tere etiam interdictos, dummodo qui causam dederunt interdicto, ad 
altare non appropinquent: sed exclusis excommunicatis. II. Quaedam 
sacramenta prohibentur administranda tempore interdicti; nempe 
eucharistia laicis sanis non praebetur, datur autem etiam personali- 
ter interdictis, si in probabili mortis periculo versentur : 4 extrema 
unctio non datur moribundis, saltem nisi aliud sacramentum neque- 
ant recipere : ordinatio non fit : nuptiarum benedictio non datur ; sed 
matrimonium contrahitur minus solemniter. Baptismus, confirmatio 
et poenitentia libere administrantur, etiam ab iis qui generali inter- 

(1) C. xvi. de sent . excom. (2) Antoine, ubi supra. 

(3) Cap. Alma , de sent. excom. in 6. (4) Cap. xi. depoenit. 

34 * 

dicto includuntur, noir autem ab interdictis specialiter. Excommu- 
nicari autem, et qui dederunt causam interdicto, excluduntur ab om- 
nibus sacramentis, nisi cautionem praestiterint «e satisfacturos. 1 III. 
Ecclesiastica sepultura prohibetur. Qui autem non dederunt causam 
interdicto, sepeliri possunt in loco sacro non interdicto. Cle- 
rici, haud specialiter interdicti, possunt sepeliri in loco qui non sit 
specialiter interdictus, absque cantu et Campanarum pulsu. 2 Concio 
ecclesiastica tempore interdicti permittitur. 

90. Violantes interdictum peccant mortaliter, violant enim grave 
Ecclesiae praeceptum. Qui actum ordinis sui proprium exercet in- 
terdictus, fit irregularis. 3 Excommunicatione Papae reservata per- 
celluntur Domini temporales cogentes clericos ad celebranda divina 
officia in loco interdicto ; vel impedientes ne exeant excommunicari 
et interdicti, dum celebrantur: qua etiam poena plectuntur ipsi inter- 
dicti non exeuntes post monitionem. 4 Si celebret quis in loco non 
interdicto, et nequeat expelli interdictus, poterit Missa ad finem per- 
duci. 5 Qui scienter sepeliunt interdictos in loco sacro, extra casus 
in jure concessos, contrahunt excommunicationem reservatam epis- 
copb. 6 Excommunicantur religiosi etiam exempti, qui non servant 
interdictum generale locale a Papa, vel ab ordinario latum, quando 
servatur a matrice ecclesia, vel a parochiali loci in quo habitant. 7 
Qui admittunt laicos interdictos ad officia divina, interdicuntur ipso 
facto ingressu Ecclesiae, quoad ordinum sacrorugn in ea exercitium : 
licet autem eis ingredi orationis privatae causa. 

97. Cessatio a divinis aliquando praecipitur in indicium doloris 
ob injuriam Deo vel Ecclesiae illatam, vel in sui defensionem. Est 
instar interdicti, quamvis eam violans non fiat irregularis. 8 Religiosi 
eam violantes incurrunt excommunicationem. 9 Refert S. Alphon- 
sus decretum S. Congregationis Caeremoniarum a Clemente X. con- 
firmatum : “ non licere cuicumque etc. (personis regalibus tantum 
exceptis) ad ecclesias strata sibi deferri facere : secus immediate 
cessandum a divinis. Quod nisi servetur, Rectores, caeterosque ec- 
clesiarum ministros ipso facto excommunicationem incurfere, eamque 

(1) Cap. Alma, de sent. excom . (2) C. xi. de poenit. 

(3) Cap. xviii et xx. de sent. excom . in 6. 

(4) Clem. ii. de sent. excom. (5) S. Alph. 1. vii. n. 333. 

(6) Clem. i .desepult. (7) Clem. i. de sent. excom. 

(8) Cap. xviii. de sent . excom . in 6. 

(9) Clem. i. de sent . excom. 


Digitized by CjOoq le 



DE INTERDICTO. 


391 


ecclesiam habendam esse pro interdicta .” 1 Hoc ostendit quam 
abhorreat ab ecclesiae disciplina mos apud nos inductus scamna 
quae fideles sibi compararunt, vel conduxerunt in ecclesiis, pulvi- 
naribus sternendi. 

(1) Bullar. Clem. xi. p. iii. Dec. Cong. Card. 

CAPUT VII. 

DE IRREGULARITATE. 

98. Irregularitas est impedimentum canonicum, quo prohibetur 
ordinum susceptio, et eorum exercitium. Differt a censura, quum 
non semper culpam supponat : nam ex defectu aliquando oritur, ali- 
quando tamen pomae habet rationem. Prima tonsura etiam intelligi- 
tur nomine ordinum, uti ex usu Ecclesiae constat. 

99. Nulla est irregularitas nisi ex jure universali ac pontificio; 1 
contrahitur autem ante omnem sententiam, et tollitur tantum dispen- 
satione. Ignorantia invincibilis legis ecclesiasticae plerisque videtur 
impedire irregularitatem, quae ex delicto provenit, quum poenae instar 
sit juri divino addita, irroganda idcirco iis qui jus hoc speciale no- 
runt. 2 Plures tamen dicunt homicidam esse irregularem, etsi igno- 
raverit jus ecclesiasticum, quia irregularitas haec nititur indecentia 
propter quam est ab altari repellendus. 3 Potest quis pluribus ex 
capitibus irregularis esse, vel ob eundem actum saepius repetitum : 
quo casu in petenda dispensatione rerum veritas exponenda erit, 
nam dispensatio concessa ab una irregularitate aliam non tollit. Qui 
irregularis est, potest quaecumque munera sacra, quae ei vetita non 
sunt, obire : v, g : canere in ecclesia, suscipere sacramenta, matrimo- 
nio adstare, si ita ejus ferat munus, nam jurisdictionis potius quam 
ordinis actus est. 

100. Effectus irregularitatis duo sunt. I. graviter illicita est or- 
dinum, etiam tonsurae, susceptio, vel ordinis suscepti exercitium : 
obstat qtiippe Ecclesiae prohibitio gravissima. Attamen jurisdic- 
tionis exercitium non tollitur, quoties ab ordinis actu separari potest : 
proinde episcopus irregularis posset sacerdotibus facultatem tribuere 
absolvendi. II. inhabilis est ad beneficium recipiendum, adeo ut 
collatio nulla sit, si nequeat omnia ejus munia obire. 4 Idem dicen- 

(1) Cap. Is qui, de sent. excom . in 6. (2; S. Alph. 1. vii. n. 350. 

(3) Ibidem. 

(4) C. ii. de cleric. pugnant, et cap. xviii. de sent . excom . in 6. 

dum de dignitate et praelatura regularium. 1 Non tamen privatur 
quis ipso jure beneficio quod antea impetraverat, dummodo ejus 
munia curet obeunda: 2 debet tamen eo privari: 3 quod si nequeat 
brevi dispensationem obtinere, debet illud resignare. 

101. Irregularitas ex defectu dicitur quando ex 'vitio aliquo nata- 
lium, corporis, vel animi, oritur, absque labe peccati : ex delicto , 
quando in poenam peccati statuta est. Totalis est quae hominem 
penitus inhabilem facit ad quaelibet ordinum munera : partialis , quae 
ad aliquod munus facit inhabilem : v, g : ad sacrum celebrandum. 

102. Irregulares sunt ex animi defectu, pueri, amentes, furiosi, 
energumeni, lunatici. Amentes ordinari nequeunt, nequidem post- 
quam sui compotes facti sint, si ex laesione organorum, vel alia hu- 
jusmodi causa amentia provenerit, facile enim relahuntur ; secus si 
ex febre ad tempus deliraverint. Qui post ordines susceptos in 
amentiam inciderint, possunt in suscepto ordine ministrare, quando 
judicio episcopi sunt sui compotes, et abest periculum. II. Irregu- 
lares sunt litterarum ignari : 4 III. neophyti, a paganismo, vel Juda- 
ismo, recens traducti: 5 sed episcopi est judicare, quando satis profe- 
cerint. Elapso decennio non censentur irregulares. 

103. Ex defectu corporis irregulares habentur, quicumque ordi- 
num actus nequeunt exercere, absque magna indecentia, vel periculo, 
vel adstantium horrore, ob deformitatem, vel morbum. 6 Episeopi 
autem iu re dubia judicium est. 7 Hinc irregulares sunt I. caecus vel 
caecutiens ; surdus : enormiter claudus, qui nonnisi baculo innixus, 
vel pede ligneo, ad altare ascendere valet : II. carens naso, manu, 
pollice, vel indice ; III. carens uno oculo, cum magna deformitate : 
vel sinistro non videns, si nequeat absque indecenti faciei conver- 
sione Missale legere : IV. leprosus, deformiter gibbosus, aut facie 
maculatus. Morbo caduco labofans non est ullatenus ad ordines pro- 
vehendus ; tamen si ordines susceperit, ad eos exercendos admittitur, 
si per annum eo morbo non laboraverit ; 8 vel si raro, et sine clamore, 
et spuma, cadat, nam tantum temporis spatium ex consuetudine non 
requiritur, et adstet ei celebranti sacerdos jejunus, qui ejus vices 
obire possit. 

(1) Cap. xii. de poenil. (2) C. v. Ne clerici vel monachi. 

(3) C. x. de excess. praei. (4) Cap. i. dist. xxxvi. 

(5) Caj>. i. dist. xiviii 

(6) Tit. De corpore vitiatis ; de clerico segrot. et dist. Iv. 

(7) Cap. ii. de corpore vit. (8) C. Communiter, 3. dist. xxxiii. 


Digitized by CjOoq le 



394 


DE IRREGULARITATE. 


104. Vitium corporis occultum plerumque non inducit irregulari- 
tatem : irregularis tamen est : I. qui membrum, vel partem membri, 
absque justa causa sibi amputavit i 1 II. qui eunuchus sua culpa fac- 
tus est: 3 ermaphrodita, qui et a professione religionis arcendus est, 
ob libidinis periculum. iEthiops, seu niger homo, etiam irregularis 
ab aliquibus habetur, “ non tamen inter suos, sed alienos, ubi dis- 
paritas ludibrio est.” 3 

105. Quicumque corporis defectus post ordines susceptos contin- 
git, impedit tantum ab eo munere, ad quod quis fit eo inhabilis : et 
mitius plerumque de eo judicatur. 

106. Ex libertatis defectu irregulares habentur I. servi, nisi liber- 
tate jam recuperata: JI. curiales, negotiis implicati, qui tamen iis 
expediti possunt ad ordines promoveri : 4 III. qui ad rationes red- 
dendas adhuc tenentur. 5 

107. Defectu natalium irregulares sunt omnes sive spurii, sive 
naturales. Spurii autem sunt quorum parentes tempore eorum con- 
ceptionis vel nativitatis, nequibant matrimonium inire, obstante im- 
pedimento dirimente : naturales e contra quorum parentes legitimo 
matrimonio poterant conjungi. 6 Qui per matrimonium subsequens 
parentum legitimi habentur, 7 vel quorum parentes in facie Ecclesiae 
conjuncti sunt, bona fide saltem ex una parte, licet obstaret impedi- 
mentum, 8 non sunt irregulares. Defectus natalium tollitur profes- 
sione religiosa, quoad omnes ordines, etiam sacerdotii ; non tamen 
quoad praelaturam. 9 Episcopus potest dispensationem concedere, 
ut ordines minores suscipiantur: nequit autem dispensare ad sacros 
ordines, licet defectus sit occultus, nec ad eorum exercitium, si quid 
jam promotus sit. 10 Quod si ex matris confessione defectus inno- 
tescat episcopo, nulla ejus ratio omnino est habenda. 

108. Ex defectu sacramenti irregulares habentur quicumque 
matrimonio bis conjuncti sunt, etiam ante baptismum ; n Apostolus 
enim episcopum, diaconumve “ unius uxoris virum” jussit esse, 
quod de viro semel tantum ante ordinem susceptum juncto conjugio, 
tota intellexit antiquitas christiana, sicut “ vidua unius viri uxor” 

(1) Cap. Si quis, 4. dist lv. (2) Cap. iii. de corp. vit . 

(3) Busembaum, apud S. Alph. L vii. n. 403. Vide et n. 412. 

(4) C. iv. de cleric. vel monach . (5) Cap. un. de obligat . ad rat. 

(6) C. i. et fin. de fiLpresbyt. (7) C. Tanta, Qui filii sint legitimi . 

(8) C. cum inter, 2. eod. tit. (9) Bulla Greg. xiii. 

(40) C. i. et ii. defilprsesb . (11) C. i. ii. iii. v. de bigam . 

eam quae semel nupserat, plane designat. Sacramenti defectus vo- 
catur haec irregularitas, quia significatio Christi cum Ecclesia con- 
junctionis non adeo patet in secundo conjugio. Praeterea animus 
ad voluptatem pronus infertur ex iterato conjugio ; quapropter non 
adeo valet bigamus continentiam commendare. 1 Bigamia vera est, 
quo quis duas uxores legitimas habuit, cum quibus consummavit 
matrimonium ; nam ratum matrimonium non inducit irregularita- 
tem. 2 Interpretativa bigamia dicitur quae ex juris interpretatione 
habetur, licet unicum fuerit matrimonium. Sic qui viduam duxit, 
vel mulierem ab alio corruptam, et cum ea consummavit matrimo- 
nium, censetur bigamus. 3 Similitudinaria bigamia est ea qua quis 
post solemnem religionis professionem, vel ordinis susceptionem, 
matrimonium attentavit etiam cum virgine, et copulam habuit. 4 

109. Ex defectu lenitatis irregularis est quilibet baptizatus homo 
qui ad hominis necem, vel mutilationem, membro abscisso, vel ad 
mortis accelerationem, voluntarie et proxime, licet juste, concurrit. 
Hinc irregulares sunt judex ferens sententiam mortis, vel mutila- 
tionis, ejus assessores, et omnes ministri justitiae, ad eam auctoritate 
publica concurrentes, accusator, ej usque advocatus, testes, procura- 
tor reipublicae, satellites, et executores sententiae. Non sunt irregu- 
lares qui remote tantum concurrunt, ut legum latores, magistratus 
jubentes ut capiatur reus ad criminis cognitionem instituendam; 
concionator, vel scriptor, qui reos universe plectendos etiam morte 
contenderet ob salutem publicam : secus si quosdam singulares 
morte puniendos quaereret. 

110. “Si furiosus, aut infans, seu dormiens, hominem mutilet, 
vel occidat, nullam ex hoc irregularitatem incurrit. Et idem de illo 
censemus qui mortem aliter vitare non valens, suum occidit vel mu- 
tilat invasorem.” 5 Qui suam defendens castitatem, vel bona magni 
momenti, injustum aggressorem occidit, servato moderamine, non 
videtur irregularis: 6 secus si moderamen non servaverit; quapropter 
Religiosus qui duos occidit latrones, quando id non erat necessarium 
ad se snaque bona tuenda, irregularis habitus est. 7 

111. Irregulares non sunt qui dum aegroto inserviunt, mortem ejus 

(1) C. iv. dist. xvi. (2) Cap. Debitum, de bigamis non ordin. 

(3) Cap. ix. dist. xxxiv. 

(4) Cap. iv. de bigam . et can. Quotquot xxvii. qu. i. 

(5) Clem. de homicid, (6) S. Alph. 1. vii. n. 389. 

(7) C. Suscepimus, de homicid . 

forte aliqua accelerant, dum eum vertunt, vel in alium locum trans- 
ferunt. “ Sic etiam non fit irregularis sacerdos jubens fieri abscis- 
sionem membri praescriptam a medico, modo ipse non exequatur . . . 
Immo multum probabiliter Concina, p. 501, n. 20, eximit ab irregu- 
laritate qui adjuvaret chirurgum congrue mutilantem aegrotum.’’ 1 

112. In bello offensivo, licet justo, irregularis fit qui alium occi- 
dit, vel mutilat : non item qui hortatur alios ad fortiter pugnandum, 
vel qui custodit sarcinas, alias pugnantibus. In bello injusto, in quo 
aliquis occiditur, omnes fiunt irregulares, qui pugnarunt, vel qui ani- 
mos addiderunt pugnantibus. In bello defensi vo, justo et necessario, 
irregularis non est qui alium, se defendendo, occidit, servato mo- 
deramine inculpatae tutelae : 2 sed qui alios extra hujusmodi neces- 
sitatem interficit, irregularis a multis habetur. 3 

113. Irregularis non fit: I. magister, qui discipulum, vel pater 
qui filium moderate verberat, correctionis causa, licet casu ex per- 
cussione puer moriatur: II. qui equitando in equo feroci puerum 
occiderit ; secus si ipse ebrius, vel temere in turbam irruens, furi- 
bundi instar, aliquem equo conculcet : III. qui canem, vel feram 
ferocem alit, cautela servata ne aliis noceat, quam tamen contingit 
fuga evadere, et aliquem occidere : secus si eam teneat in via, nulla 
cautela adhibita : IV. medicus, qui casu pharmacum praebet ex quo 
infirmi mors sequatur : secus si temere dederit. Clericus, si inci- 
sione vel adustione causa sit mortis, dum mederi studet infirmo, ir- 
regularis fit, quum utraque ei vetita sit, sub ea poena: sed excusatur, 
si rem aggrediatur ob aegroti necessitatem, nullo medico adstante. 4 
Clericus accusans reum, si protestetur se nolle sanguinem funden- 
dum, non habetur irregularis, licet contingat eum morte plecti. 5 
Occidens aggressorem alterius innocentis, etiam patris sui, fit irre- 
gularis, licet non peccet. 

114. Ex defectu bonse famx sunt irregulares, qui jure declarantur 
infames ; 6 vel qui sententia judicis damnati sunt gravioris criminis ; 
vel qui plerumque noscuntur grave admisisse scelus : vel officium 
infame gessisse : v, g : histrionis cum turpibus repraesentationibus: 7 
vel qui nati sunt ex parentibus jam infamibus : v, g : ex meretrice. 8 
Dispensatio necessaria est quoties quis jure ipso, vel sententia judi- 

(1) S. Alph. 1. vii. n. 382. (2) Clem. de homicidio . 

(3) Cap. xxiv. de homicid . (4) Vide S. Alph. 1. vii. n. 384. 

(5) Cap. Praelatis de homicid. in 6. (6) Cap. Infames, 6. qu. i. 

(7) S. Alph. 1. vii. n. 363. (8) Ibidem. 

cis, infamis quis est: non ita si ex solo facto infamia ejus orta sit, 
nam per emendationem, quae palam innotuit, et saltem triennium 
duravit, aliquando tollitur 5 1 aliquando per loci mutationem ei obviam 
fit. Baptismus plerumque censetur tollere irregularitatem quae ex 
facti infamia oritur. Episcopus potest dispensare, ut in ordinibus 
susceptis ministret, qui facto irregularis est, dummodo crimina minora 
sint adulterio, et reus egerit poenitentiam. Omnis hujusmodi, sive 
jure, sive facto, irregularitas tollitur ingressu in Religionem. 

115. Ex delicto oritur irregularitas quando iteratur baptismus. 
Si id fiat absque solemnitate, probabilius non incurritur irregulari- 
tas. 2 Rebaptizatus scienter irregularis est: imo ex communi sen- 
tentia, rebaptizans ; et ex canone speciali, acolythus adsistens rebap- 
tizationi. 3 Qui baptizantur ab haeretico irregulares habentur. 4 
Rebaptizans sub conditione, temere et culpabiliter, pluribus videtur 
irregularis ; aliis immunis a tanta poena. 5 

116. Qui furtive suscipit ordines, se dolose ingerens, irregularis 
fit. 6 Item qui post contractum matrimonium ordines sacros suscipit, 
invita uxore : 7 qui excommunicatione majore ligatus ordinem sacrum 
suscipit: 8 qui exercet actum proprium ordinis quo caret: 9 qui ex- 
communicatione etiam occulta, supensione, aut interdicto irretitus, 
exercet actum proprium sacri ordinis : 10 qualis foret Missam celebrare, 
vel munere diaconi vel subdiacopi vestibus cuj usque ordinis propriis 
indutus, fungi ; secus si stola et manipulus non adhibeatur. Concio- 
nem habere vel adstare matrimonio non habetur actus proprius sacri 
ordinis, sed jurisdictionis. 11 Qui celebrat in loco interdicto 12 fit 
irregularis. Idem dicunt multi de exercente officium minoris ordi- 
nis, censura ligato. 

1 17. Ex homicidio et mutilatione injusta vel physice, vel morali- 
ter admissa, consulendo, vel mandando; imo, juxta plures, aliis pro- 
babiliter negantibus, non impediendo, quando quis ex justitia impe- 
dire tenetur, contrahitur irregularitas. 13 Si casu homicidium contin- 


(I) Cap. liv. de testibus . 

(3) C. Ex litterarum, dt Apostat. 

(5) 8. Alph. 1. vii. n. 356. 

(7) Extrav. Antiquae , de vot 
(9) C. i. et ii. de cleric. non ordin , 

(II) S. Alph. 1. vii. n. 358. 

(13) Dist. 1. et tit. de komicid. et de sent. excom , 

Vol. II.— 35 


(2) S. Alph. L vii. n. 356. 

(4) C. Ventum est, 1 qu. 

(6) Tit. De eo quifurt. 

(8) C. xxiii. de sent. excom . 

(10) C. i. et xx. de sent . excom. in 6. 
(12) Cap. xviii. de sent. excom . in 6. 

gat, sed ex causa illicita, et cum periculo mortis conjuncta, 
contrahitur irregularitas : 1 non ita, si causa, quamvis illicita, periculo 
plerumque vacet, et diligentia necessaria adhibita sit, puta si clericus 
ferarum venationi dans operam, casu occidat hominem. 2 Eo magis 
irregularis non est habendus, qui casu hominem interficit, dum rei 
honestae incumbit, 3 nisi cautelam necessariam neglexerit. 4 Idem de 
mutilatione, proportione servata, dicendum est. 5 Irregularitas ex 
homicidio voluntario per baptismum tollitur, 6 vel per dispensationem 
Pontificis; non autem episcopi, 7 qui tamen valet dispensare in homi- 
cidio occulto, quod casu, non voluntate contigit, licet cum culpa con- 
junctum sit. Si clericus chirurgiam exercens mortis fuerit causa, 
imperitia vel negligentia, poterit dispensationem ab episcopo reci- 
pere. Qui mulierem praegnantem percutiendo abortui dedit locum, 
praeter intentionem, est etiam idoneus dispensationi recipiendae. 
Regulares confessarii possunt dispensare saeculares in omni irregu- 
laritate in qua possunt episcopi cum suis subditis, ex concessione 
Sixti IV. 8 

118. Ex apostasia a fide, vel haeresi externa, licet occulta, irregu- 
laritas contrahitur : 9 quae etiam ad filios et nepotes extenditur. At- 
tamen apud nos, sicut et in Galliis, et Germania, haeretici ad fidem 

(1) Tit. de homicid. volunt, vel casual . 

(2) S. Alph. 1. vii. n. 387. “ When archbishop Abbot by an unfortunate ac- 
cident had killed a park-keeper in shooting at a deer with a crossbow, though it 
was ailowed no blame could be imputed to the archbishop but from the nature 
of the diversion, yet it was thought to bring such scandal upon the church, that 
an apology was published upon the occasion, which was warmly and leamedly 
answered by Sir Henry Spelman, who maintained that the archbishop was in the 
exercise of an act prohibited by the canons and ordinances of the church, and 
that he was even disqualified from exercising his spiritual f unctioris. The king 
referred the consideration of the subject to the lord keeper and several of the 
judges and bishops, who recommended it to his majesty to grant his grace a dis- 
pensation in majorem cautelam, si qua forte sit irregularitas ; which was done 
acordingly. See Reliqui® Spelm. 107.” Chitty’s Blackstone, 1. ii.n. 413, note. 
En quo archiepiscopi dignitas apud Anglos deducta est ! 

(3) C. ix. (k homicid. (4) C. xii. eod. tit. 

(5) C. iv. de raptor, et cap. ult de homicid. 

(6) C. Si quis, dist. 50. 

(7) Trid. Cone. Sess. xxiv. de Ref e. vi. 

(8) Bulla ix. 

(9) Cap. ii. de hseret . in 6. et cap. Saluberrimum , i. qu. vii. 

conversi, et eorum filii ad ordines ascendunt, absque speciali dispen- 
satione. 

119. Gravia crimina quae palam innotuerunt, qualia suntsimonia, 
laesa majestas, adulterium, incestus, sodomia, concubinatus, perju- 
rium in judicio, maleficium, raptus mulieris, et duellum infamiam 
secum trahunt: non autem quae occulta sunt. 1 

120. Mortalis culpa requiritur, et opus exterius consummatum, 
ut irregularitas ex delicto contrahatur : nec enim poena adeo gravi 
culpa minor, vel opere non perfecta plecti debet. 

121. Quandocumque dubitatur utrum irregularitas in quodam casu, 
jure statuta sit, beniguiorem sententiam sequi licet: quod plures 
dicunt etiam de facto, quando quis dubitat quis utrum actum fecerit 
cui poena illa certo adnexa est. Caeterum si homicidium patratum 
sit, quod clericus utrum sua culpa contigerit dubitat, debet a sacro 
celebrando se abstinere, et petere dispensationem, quum ita in jure 
statutum sit, ne manus caede forsan inquinatae, cum fidelium gravi 
offensione, victimam sanctam offerant; in re quippe tanti momenti 
“ semitam debemus eligere tutiorem.” 3 

122. Episcopus potest cum suis subditis, non autem cum alieni- 
genis, etiamsi quasi domicilium in sua dioecesi habeant, 3 dispensare 
in omni irregularitate et suspensione proveniente ex delicto occulto, 
nec ad forum contentiosum deducto, excepta quae oritur ex homici- 
dio voluntario. 4 Item dispensare valet cum spurio ad ordines mi- 
nores et beneficium simplex, quod non exigat ordinem sacrum. 5 
Item dispensat in bigamia similitudinaria. 6 In caeteris Pontificis 
auctoritas desideratur. Caeterum a peccatis irregularitatem adnexam 
habentibus quilibet confessarius potest dispensare, sed eam tollere 
nequit nisi ex speciali concessione, quae non habetur, etiam amplis- 
sima data absolvendi a censuris facultate. Potest tamen episcopus, 
sacerdotibus, facultatem delegare dispensandi in irregularitatibus oc- 
cultis, quia ita consuetudo interpretatur decretum Tridentirium. In 
hisce provinciis episcopi facultatibus sibi ab Apostolica Sede tributis 
usi, concedunt Missionariis potestatem dispensandi ad effectum exer- 

(1) Cap. iv. et ult de temp. ordin . 

(2) Cap. xii. de homicid. 

(3) Ex decl. Greg. xiii. 

(4) Cone. Trid. Sess. xxiv. cap. vi. 

(5) C. i. et ii. de fil. Presbyt 

(6) S. Alph. 1. vii. n. 452. 

citii ordinum jam susceptorum in omnibus irregularitatibus quae 
proveniunt ex delicto, exceptis quae procedunt ex bigamia vera, vel 
homicidio voluntario. 

Haec de censuris, aliisque ligaminibus hujusmodi sufficiant. De 
Sacramentis altero volumine mox agendum. 

PROPOSITIONES 

IN MATERIA MORUM A SUMMIS PONTIFICIBUS DAMNATAS. 

Propos. 45. quas Alexand . VII. ann. 1663. fy 1666. ad minimum 

tanquam scandalo sas damnavit ; quasque docere prohibuit sub 

poena excommunicationis ipso facto incurrendae , ac Summo 

Pontifici , extra mortis articulum reservatae. 

1. Homo nullo unquam vitae suae tempore tenetur elicere actum 
Fidei, Spei, & Charitatis, ex vi praeceptorum divinorum ad eas vir* 
tutes pertinentium. 

2. Vir equestris ad duellum provocatus potest illud acceptare, ne 
timiditatis notam apud alios incurrat. 

3. Sententia asserens, Bullam Ccenae solum prohibere absolution- 
em haeresis, & aliorum criminum, quando publica sunt, & id non 
derogare facultati Tridentini, in qua de occultis criminibus sermo est, 
anno 1629. 18. Julii in Consistorio sacrae Congregationis Eminen- 
tissi morum Cardinalium visa & tolerata est. 

4. Praelati regulares possunt in foro conscientiae absolvere quos- 
cumque saeculares ab haeresi occulta, & ab excommunicatione propter 
eam incursa. 

5. Quamvis evidenter tibi constet Petrum esse haereticum, non 
teneris denuntiare, si probare non possis. 

6. Confessarius, qui in sacramentali Confessione tribuit poenitenti 
chartam postea legendam, in qua ad venerem incitat, non censetur 
solicitasse in Confessione, ac proinde non est denuntiandus. 

7. Modus evadendi obligationem denuntiandae sollicitationis est, 
si sollicitatus confiteatur cum sollicitante, hic potest ipsum absolvere 
onere denuntiandi. 

8. Duplicatum stipendium potest Sacerdos pro eadem Missa licite 
accipere, applicando petenti partem etiam specialissimam fructus 

35* 

ipsimet celebranti correspondentem, idque post Decretum Urbani 

VIII. 

9. Post Decretum Urbani potest Sacerdos, cui Missae celebrandae 
traduntur, per alium satisfacere, collato illi minori stipendio, alia 
parte stipendii sibi retenta. 

10. Non est contra justitiam pro pluribus Sacrificiis stipendium 
accipere, & Sacrificium unum offerre, neque etiam est contra fideli- 
tatem, etiamsi promittam, promissione etiam juramento firmata, 
danti stipendium, quod pro nullo alio offeram. 

11. Peccata in Confessione omissa, seu oblita ob instans pericu- 
lum vitae, aut ob aliam causam, non tenemur in sequenti Confessione 
exprimere. 

12. Mendicantes possunt absolvere a casibus Episcopis reservatis, 
non obtenta ad id Episcoporum facultate. 

13. Satisfacit praecepto annuae Confessionis, qui confitetur regu- 
lari Episcopo praesentato, sed ab eo injuste reprobato. 

14. Qui facit Confessionem voluntarie nullam, satisfacit praecepto 
Ecclesiae. 

15. Poenitens propria auctoritate substituere sibi alium potest, qui 
loco ipsius poenitentiam adimpleat. 

16. Qui beneficium curatum habent, possunt sibi eligere in Con- 
fessarium simplicem Sacerdotem non approbatum ab Ordinario. 

17. Est licitum Religioso vel Clerico calumniatorem, gravia 
crimina de se, vel de sua religione spargere minantem occidere, 
quando alius modus defendendi non suppetit, uti suppetere non vide- 
tur, si calumniator sit paratus, vel ipsi Religioso vel ejus religioni, 
publice & coram gravissimis viris praedicta impingere, nisi occidatur. 

18. Licet interficere falsum accusatorem, falsos testes, ac etiam 
Judicem, a quo iniqua certo imminet sententia, si alia via non potest 
innocens damnum evitare. 

19. Non peccat maritus occidens propria auctoritate uxorem in 
adulterio deprehensam. 

20. Restitutio a Pio V. imposita beneficiatis non recitantibus, non 
debetur in conscientia ante sententiam declaratoriam Judicis, eo quod 
sit pcena. 

21. Habens Capellaniam collativam, aut quodvis aliud beneficium 
Ecclesiasticum, si studio litterarum vacet, satisfacit suae obligationi, 
si officium per alium recitet. 

22. Non est contra justitiam beneficia Ecclesiastica non conferre 

gratis, quia collator conferens illa beneficia Ecclesiastica pecunia in- 
terveniente, non exigit illam pro collatione beneficii, sed veluti pro 
emolumento temporali, quod sibi conferre non tenebatur. 

23. Frangens jejunium Ecclesrae, ad quod tenetur, non peccat 
mortaliter, nisi ex contemptu, vel inobedientia hoc faciat, puta quia 
non vult se subjicere praecepto. 

24. Mollities, sodomia & bestialitas sint peccata ejusdem speciei 
infimae ; ideoque sufficit dicere in Confessione, se procurasse pollu- 
tionem. 

25. Qui habuit copulam cum soluta, satisfacit Confessionis prae- 
cepto, dicens, commisi cum soluta grave peccatura contra castitatem, 
non explicando copulam. 

26. Quando litigantes habent pro se opiniones aeque probabiles, 
potest Judex pecuniam accipere pro ferenda sententia in favorem 
unius prae alio. 

27. Si liber sit alicujus junioris, & moderni, debet opinio censeri 
probabilis, dum non constet rejectam esse a Sede Apostolica tanquam 
improbabilem. 

28. Populus non peccat, etiamsi absque ulla causa non recipiat 
Legem a Principe promulgatam. 

Nota : Propositiones quae sequuntur , sub eadem forma , fy censu- 
ra, ab eodem Summo Pontifice damnatae sunt ann. 1 666 . 

29. In die jejunii, qui saepius modicum quid comedit, etsi notabi- 
lem quantitatem in fine concederit, non frangit jejunium. 

30. Omnes Officiales, qui in republica corporaliter laborant, sunt 
excusati ab obligatione jejunii, nec debent se certificare, an labor sit 
compatibilis cum jejunio. 

31. Excusantur absolute a praecepto jejunii omnes illi, qui iter 
agunt equitando, utcumque iter agant, etiamsi iter necessarium non 
sit, & etiamsi iter unius diei conficiant. 

32. Non est evidens, quod consuetudo non comedendi ova, & 
lacticinia in quadragesima obliget. 

33. Restitutio fructuum ob omissionem Horarum suppleri potest 
per quascumque eleemosynas, quas antea beneficiarius de fructibus 
sui beneficii fecerit. 

34. In die Palmarum recitans officium Paschale, satisfacit prae- 
cepto. 

35. Unico officio potest quis satisfacere duplici praecepto pro die 
praesenti & crastino. 

36. Regulares possunt in foro conscientiae uti privilegiis suis, quae 
sunt expresse revocata per Cone. Trident. 

37. Indulgentiae concessae Regularibus, & revocatae a Paulo V. 
hodie sunt revalidatae. 

38. Mandatum Tridentini factum Sacerdoti sacrificanti ex neces- 
sitate cum peccato mortali, confitendi quamprimum, est consilium, 
non praeceptum. 

39. Illa particula, quamprimum , intelligitur, cum Sacerdos suo 
tempore confitebitur. 

40. Est probabilis opinio, quae dicit esse tantum veniale osculum 
habitum ob delectationem carnalem & sensibilem, quae ex osculo 
oritur ; secluso periculo consensus ulterioris, & pollutionis. 

41. Non est obligandus concubinarius ad ejiciendam concubinam, 
si haec nimis utilis esset ad oblectamentum concubinarii, vulgo regalo, 
dum deficiente illo, nimis aegre ageret vitam, & aliae epulae taedio 
magno concubinarium afficerent, & alia famula nimis difficile inve- 
niretur. 

42. Licitum est mutuanti aliquid ultra sortem exigere, si se obli- 
get ad non repetendam sortem usque ad certum tempus. 

43. Annuum legatum pro anima relictum, non durat plusquam 
per decem annos. 

44. Quoad forum conscientiae, reo correcto, ejusque contumacia 
cessante, cessant censurae. 

45. Libri prohibiti, donec expurgentur, possunt retineri, usque 
dum adhibita diligentia corrigantur. 

§. IV. 65. Propositiones morales , quas htnoc . XI. decreto anni 
1679. damnavit , ut minimum tamquam scandalosas, in praxi 
perniciosas , quasque edoceri, fy ad praxim deduci prohibuit , 
sub poena excommunicationis latae sententiae Summo Pontifici , 
praeterquam in articulo mortis , reservatae. 

1. Non est illicitum in Sacramentis conferendis sequi opinionem 
probabilem de valore Sacramenti relicta 'tutiore, nisi id vetet lex, 
conventio, aut periculum gravis damni incurrendi. Hinc sententia 
probabili tantum utendum non est in collatione Baptismi, Ordinis 
Sacerdotalis, aut Episcopalis. 

2. Probabiliter existimo, Judicem posse judicare juxta opinionem 
etiam minus probabilem. 

3. Generatim dum probabilitate, sive intrinseca, sive extrinseca 
quantumvis tenui, modo a probabilitatis finibus non exeatur, confisi 
aliquid agimus, semper prudenter agimus. 

4. Ab infidelitate excusabitur infidelis non credens, ductus opini- 
one minus probabili. 

5. An peccet mortaliter, qui actum dilectionis Dei semel tantum 
in vita eliceret, condemnare non audemus. 

6. Probabile est, ne singulis quidem rigorose quinquenniis per se 
obligare praeceptum charitatis erga Deum. 

7. Tunc solum obligat, quando tenemur justificari, & non habe- 
mus aliam viam, qua justificari possimus. 

8. Comedere, & bibere usque ad satietatem ob solam voluptatem, 
non est peccatum, modo non obsit valetudini, quia licite potest ap- 
petitus naturalis suis actibus frui. 

9. Opus conjugii ob solam voluptatem exercitum, omni penitus 
caret culpa ac defectu veniali. 

10. Non tenemur proximum diligere actu interno, & formali. 

11. Praecepto proximum diligendi satisfacere possumus per solos 
actus externos. 

12. Vix in saecularibus invenies, etiam in Regibus, superfluum 
statui. Et ita vix aliquis tenetur ad eleemosynam, quando tenetur 
tantum ex superfluo statui. 

13. Si cum debita moderatione facias, potes absque peccato mor- 
tali de vita alicujus tristari, & de illius morte naturali gaudere, illam 
inefficaci affectu petere & desiderare ; non quidem ex displicentia 
personae, sed ob aliquod temporale emolumentum. 

14. Licitum est absoluto desiderio cupere mortem patris, non qui- 
dem ut malum patris, sed ut bonum cupientis, quia nimirum ei obven- 
tura est pinguis haereditas. 

'15. Licitum est filio gaudere de parricidio parentis a se in ebrie- 
tate perpetrato, propter ingentes divitias inde ex haereditate conse- 
cutas. 

16. Fides non censetur cadere sub praeceptum speciale, & 
secundum se. 

17. Satis est, actum fidei semel in vita elicere. 

18. Si a potestate publica quis interrogetur, fidem ingenue confi- 

teri, ut Deo, & fidei gloriosum consulo : tacere, ut peccaminosum 
per se, non damno. 

19. Voluntas non potest efficere, ut assensus fidei in seipso sit 
magis firmus, quam mereatur pondas rationum ad assensum impel- 
lentium. 

20. Hinc potest quis prudenter repudiare assensum, quem habe- 
bat supernaturalem. 

21. Assensus fidei supernaturalis, & utilis ad salutem stat cum 
notitia solum probabili revelationis ; imo cum formidine, qua quis 
formidet, ne non sit locutus Deus. 

22. Non nisi fides unius Dei necessaria videtur necessitate medii, 
non autem explicita remuneratoris. 

23. Fides late dicta ex testimonio creaturarum, similive motivo 
ad justificationem sufficit. 

24. Vocare Deum in testem mendacii levis, non est tanta irreve- 
rentia, propter quam velit, aut possit damnare hominem. 

25. Cum causa licitum est jurare sine animo jurandi, sive res sit 
levis, sive gravis. 

26. Si quis, vel solus, vel coram aliis, sive interrogatus, sive pro- 
pria sponte, sive recreationis causa, sive quocumque alio fine, juret 
se non fecisse aliquid, quod revera fecit, intelligendo intra se aliquid 
aliud, quod non fecit, vel aliam viam ab ea, in qua fecit, vel quod- 
vis aliud additum verum, revera non mentitur, nec est peijurus. 

27. Causa justa utendi his amphibologiis est, quoties id necessa- 
rium, aut utile est ad salutem corporis, honorem, res familiares 
tuendas, vel ad quemlibet alium virtutis actum, ita ut veritatis occul- 
tatio censeatur tunc expediens, & studiosa. 

28. Qui mediante commendatione, vel munere ad Magistratum, 
vel Officium publicum promotus est, poterit cum restrictione men- 
tali praestare juramentum, quod de mandato Regis a similibus solet 
exigi, non habito respectu ad intentionem exigentis, quia non tene- 
tur fateri crimen occultum. 

29. Urgens metus gravis est causa justa Sacramentorum adminis- 
trationem simulandi. 

30. Fas est viro honorato occidere invasorem, qui nititur calum- 
niam inferre, si aliter haec ignominia vitari nequit : id quoque di- 
cendum, si quis impingat alapam, vel fuste percutiat; & post impac- 
tam alapam, vel ictum fustis fugiat. 

31. Regulariter occidere possum furem pro conservatione unius 
aurei. 

32. Non solum licitum est defendere defensione occisi va, quae 
actu possidemus, sed.etiam ad quae jus inchoatum habemus, & quae ' 
nos possessuros speramus. 

33. Licitum est tam haeredi, quam legatario, contra injuste impe- 
dientem, ne vel haereditas adeatur, vel legata solvantur, se taliter 
defendere; sicut & jus habenti in Cathedram, vel Praebendam con- 
tra eorum possessionem injuste impedientem. 

34. Licet procurare abortum ante animationem foetus, ne puella 
deprehensa gravida occidatur, aut infametur. 

35. Videtur probabile, omnem foetum, quandiu in utero est, ca- 
rere anima rationali, & tunc primum incipere eandem habere, cum 
paritur, ac consequenter dicendum erit, in nullo abortu homicidium 
committi. 

36. Permissum est furari, non solum in extrema necessitate, sed 
etiam in gravi. 

37. Famuli, & Famulae domesticae possunt occulte heris suis sur- 
ripere ad compensandam operam suam, quam majorem judicant 
salario, quod recipiunt. 

38. Non tenetur quis sub poena peccati mortalis restituere, quod 
ablatum est per pauca furta, quanturacuraque sit magna summa 
totalis. 

39. Qui alium movet, aut inducit ad inferendum grave damnum 
tertio, non tenetur ad restitutionem istius damni illati. 

40. Contractus Mohatra licitus est, etiam respectu ejusdem per- 
sonae, & cum contractu retro venditionis praevie inito cum intentione 
lucri. 

41. Cum numerata pecunia pretiosior sit numeranda; & nullus 
sit, qui non majoris faciat pecuniam praesentem, quam futuram, po- 
test creditor aliquid ultra sortem a mutuatario exigere, & eo titulo ab 
usura excusari. 

42. Usura non est, dum ultra sortem aliquid exigitur, tanquam 
ex benevolentia, & gratitudine debitum, sed solum, si exigatur tan- 
quam ex justitia debitum. 

43. Quidni non nisi veniale sit, detrahentis auctoritatem magnam 
sibi noxiam falso crimine elidere ? 

44. Probabile esfcnon peccare mortaliter, qui imponit falsum cri- 

men alicui, ut suam justitiam, & honorem defendat Et si hoc non 
sit probabile, vix ulla erit opinio probabilis in Theologia. 

^ 45. Dare temporale pro spirituali non est simonia, quando tempo- 
%rale non datur tanquam pretium, sed dumtaxat tanquam motivum 
conferendi, vel efficiendi spirituale, vel etiam quando temporale sit 
solum gratuita compensatio pro spirituali, aut e contra. 

46. Et id quoque locum habet, etiamsi temporale sit principale 
motivum dandi spirituale, imo etiamsi sit finis ipsius rei spiritualis, 
sic ut illud pluris aestimetur, quam res spiritualis. 

47. Cum dixit Concilium Tridentinum eos alienis peccatis com- 
municantes mortaliter peccare, qui nisi quos digniores, & Ecclesiae 
magis utiles ipsi judicaverint, ad Ecclesias promovent : Concilium 
vel primo videtur per hoc digniore* non aliud significare velle, nisi 
dignitatem eligendorum, sumpto comparativo pro positivo ; vel se- 
cundo, locutione minus propria ponit digniores ut excludat indignos, 
non vero dignos ; vel tandem loquitur tertio, quando fit concursus. 

48. Tam clarum videtur, fornicationem secundum se nullam in- 
volvere malitiam, & solum esse .malam, quia interdicta, ut contra- 
rium omnino rationi dissonum videatur. 

49. Mollities jure naturae prohibita non est. Unde si Deus eam 
non interdixisset, saepe esset bona, & aliquando obligatoria sub mor- 
tali. 

50. Copula cum conjugata, consentiente marito, non est adulte- 
rium, adeoque sufficit in confessione dicere, se esse fornicatum. 

51. Famulus, qui submissis humeris scienter adjuvat herum suum 
ascendere per fenestras ad stuprandam virginem ; & multoties eidem 
subservit, deferendo scalam, aperiendo januam, aut quid simile coope- 
rando, non peccat mortaliter, si id faciat metu notabilis detrimenti, 
puta ne a Domino male tractetur, ne torvis oculis aspiciatur, ne domo 
expellatur. 

52. Praeceptum servandi festa non obligat sub mortali, seposito 
scandalo, si absit contemtus. 

53. Satisfacit praecepto Ecclesiae de audiendo sacro, qui duas ejus 
partes, imo quatuor simul a diversis celebrantibus audit. 

54. Qui non potest rec itare Matutinum, & Laudes, potest autem 
reliquas Horas, ad nihil tenetur, quia major pars trahit ad se mino- 
rem. 

55. Praecepto Communionis annuae satisfit per sacrilegam Domini 
manducationem. 

56. Frequens Confessio, <fe Communio, etiam in his, qui gentili- 
ter vivunt, est nota praedestinationis. 

57. Probabile est, sufficere attritionem naturalem, modo hones* 


tam. 


58. Non tenemur Confessario interroganti fateri peccati alicujus 
consuetudinem. 

59. Licet sacramentaliter absolvere dimidiate tantum confessos, 
ratione magni concursus poenitentium, qualis, verbi gratia potest 
contingere in die magnae alicujus festivitatis, aut indulgentiae. 

60. Poenitenti habenti consuetudinem peccandi contra legem Dei, 
naturae, aut Ecclesiae, etsi emendationis spes nulla appareat, nec est 
neganda, nec differenda absolutio ; dummodo ore proferat, se dolere, 
& proponere emendationem. 

61. Potest aliquando absolvi, qui in proxima occasione peccandi 
versatur, quam potest, & non vult omittere, quin imo directe, & ex 
proposito quaerit, aut ei se ingerit. 

62. Proxima occasio peccandi non est fugienda, quando causa 
aliqua utilis, aut honesta rion fugiendi occurrit. 

63. Licitum est quaerere directe occasionem proximam peccandi 
pro bono spirituali, vel temporali nostro, vel proximi. 

64. Absolutionis capax est homo, quantumvis laboret ignorantia 
Mysteriorum fidei, & etiamsi per negligentiam etiam culpabilem 
nesciat Mysterium Sanctissimae Trinitatis, & Incarnationis Domini 
nostri JESU Christi. 

65. Sufficit illa mysteria semel credidisse. 


Idem Alexander VIII . decreto dato die 7. Decembris 1690. dam- 
navit 31. propositiones tamquam temerarias, scandalosas, male 
sonantes, injuriosas, haer esi proximas, haeresim sapientes , erro- 
neas, schismaticas , haereticas respective, fy uti tales, prohib- 

uit eas edoceri fy ad praxim deduci, sub poena excommunica- 
tionis latae sententiae Summo Pontifici reservatae. Tredecim 
ex iis jam ad calcem II. Vol. Theologiae Dogmaticae retulimus : 
exteras subjicimus. 

14. Timor gehennae non est supernaturalis. 

15. Attritio quae gehennae, & poenarum metu concipitur, sine di- 
lectione benevolentiae Dei propter se, non est bonus motus, ac super- 
naturalis. 

Vol. II. — 36 

16. Ordinem praemittendi satisfactionem absolutioni induxit, non 
politia, aut institutio Ecclesiae, sed ipsa Christi Lex, & praescriptio, 
natura rei id ipsum quodammodo dictante. 

17. Per illam praxira mox absolvendi, ordo poenitentiae est in- 
versus. 

18. Consuetudo moderna quoad administrationem Sacramenti 
Poenitentiae, etiamsi eam plurimorum hominum sustentet auctoritas, 
& multi temporis diuturnitas confirmet, nihilominus ab Ecclesia non 
habetur pro usu, sed abusu. 

19. Homo debet agere tota vita poenitentiam pro peccato origi- 
nali. 

20. Confessiones apud Religiosos factae pleraeque vel sacrilegae 
sunt vel invalidae. 

21. Parochianus potest suspicari de mendicantibus, qui eleemo- 
synis communibus vivunt, de imponenda nimis levi, & incongrua 
poenitentia, seu satisfactione, ob questum, seu lucrum subsidii tem- 
poralis. 

22. Sacrilegi sunt judicandi, qui jus ad communionem percipien- 
dam praetendunt, antequam condignam de delictis suis poenitentiam 
egerint. 

23. Similiter arcendi sunt a sacra communione, quibus nondum 
inest amor Dei purissimus, & omnis mixtionis expers. 

24. Oblatio in templo, quae fiebat a Beata Maria Virgine, in die 
Purificationis suae per duos pullos columbarum, unum in holocaus- 
tum, & alterum pro peccatis, sufficienter testatur, quod indiguerit 
purificatione, & quod filius qui offerebatur, etiam macula matris 
maculatus esset secundum verba legis. 

25. Dei Patris sedentis simulacrum nefas est Christiano in Tem- 
plo collocare. 

26. Laus quae defertur Mariae ut Mariae, vana est. 

27. Valuit aliquando Baptismus sub hac forma collatus, in nomine 
Patris , &c. praetermissis illis, ego te baptizo, 

28. Valet Baptismus collatus a Ministro, qui omnem ritum exter- 
num, formamque baptizandi observat, intus vero in corde suo apud 
se resolvit : non intendo facere , quod facit Ecclesia, 

29. Futilis & toties convulsa est assertio de Pontificis Romani 
supra Concilium cecumenicum auctoritate, atque in fidei quaestioni- 
bus decernendis infallibilitate. 

30. Ubi quis invenerit doctrinam in Augustino clare fundatam, 
illam absolute potest tenere, & docere, non respiciendo ad ullam 
Pontificis Bullam. 

31. Bulla Urbani VIII. In Eminenti est subrepititia. 

Hic refert addere quinque Propositiones circa Duellum novissime 

proscriptas a N. SS. P . Benedicto XIV. in Bulla Detestabile, 

edita die 13. Nov. anno. 1752. 

I. Vir militaris, qui nisi offerat & acceptet duellum, tamquam 
formidolosus, timidus, abjectus, & ad officia militaria ineptus habere- 
tur, indeque officio, quo se suosque sustentat, privaretur, vel promo- 
tionis alias sibi debitae, ac promeritae spe perpetuo carere deberet, 
culpa & poena vacaret, sive offerat, sive acceptet duellum. 

II. Excusari possunt etiam honoris tuendi, vel humanae vilipen- 
sionis vitandae gratia, duellum acceptantes, vel ad illud provocantes, 
quando certo sciunt pugnam non esse sequuturam, utpote ab aliis 
impediendam. 

III. Non incurrit ecclesiasticas poenas contra duellantes latas Dux 
vel officialis militiae acceptans dnellum ex gravi metu amissionis 
famae, vel officii. 

IV. Licitum est in statu hominis naturali acceptare & offerre 
duellum ad servandas cum honore fortunas, quando alio remedio 
eorum jactura propulsari nequit. 

V. Asserta licentia pro statu naturali applicari etiam potest statui 
civitatis male ordinatae, in qua nimirum, vel negligentia, vel malitia 
magistratus, justitia aperte denegatur. 

